
` I ENHVTECESRY. 


mc 

HEYV nakeokv Cesvs Klis ne ne viecicvtet os, 
Tewe eppuce, Éplvme eppuce. 

2 Eplyme Iseken en heckuehocvtes; momen Iseke Ce- 
kvpen en heckuehoevtes; momen Cekvpe Cutvn en hec- 
kuehoevtes momen etecakkakateu ; 

5 Momen Cuty Felesen hvtvm Selan Temvt en heckue- 
evtes; ‘momen Felese Eslvmen en heckuehoevtes; mo- 
men Hslyme Elamen en heckuehoevtes ; 

4 Momen Elame Amenetapen en heckuehocvtes; mo 
men Amenetape Neassvn en heckuehocvtes; momen 
Neassv Salmvn en heckuchoevtes ; 

5 Momen Salmv Poosen Lekapet en heckueevtes; mo- 
men Poose Open Luret en heckuecvtes; momen Ope 
Cvssen en heckuehoevtes ; 

6 Momen Cvsse Tewe mekkon en heckuehoevtes; mo- 
men Tewe mekko Salomen Yulia ehiwv tatet en heckue- 
evtes; 

i Momen Salome Lopoen en heckuehoevtes; momen 
pe Hpian en heckuehoevtes ; momen | Epia Esau en 
heckuchocvtes ; 

8 Momen Fea Cosefaten en heckuehoevtes; momen Co- 
sefate Colvmen en heckuehoevtes; momen Colvme Osi- 
an en heckuehoevtes ; 

9 Momen Osia Corymen en heckuehocvtes; momen 

Corvme Ekasen en heckuehoevtes; momen Ekase Ese- 
kian en heckuehoevtes ; 

10 Momen Esekia Menassen en heckuehoevtes: momen ` 
Menasse Amvnen en heckuehocvtes; momen Amvne Co- 
sian en heckuehoevtes ; 

11 Momen Cosia Cekonian en heckuehoevtes momet 
etecakkakateu, Papelvn svpehoyofv malen omvtes : 

12 Momen Papelvn resgrihohcofvn Cekonia Svlatevn en 
heckuehocvtes; m tev Solopepen en heckueho- 
cvtes : j 

13 Momen Solone pivn en heckuehoevtes; momen 
Apiv Elieken en heckuehocvtes; momen Elieke Esvn en 
heckuehoevtes ; 

14 Momen Esv Satvken en heckuehoevtes; momen Sa- 
tvke Ekemen en heckuehocvtes; momen Ekeme Elivn 
en heckuehocvtes ; | 

15 Momen Hliv Eleasvn en heckuehoovtes; momen 
Eleasv Matten en heckuehocvtes; momen Matte Cekvpen 
en heckuehocvtes ; 

16 Momen Cekvpe Cose, Mele chen, en heckuehoevtes ; 
mv aossen Cesvs heckvtes, mvn Klist kihoevtes. 

17 Monkv Eplvme vteke Tewe erorat honvpse omvlkat 
palen-ostohkakes; momen mv vteke Papelvn svpehoyvte 
erorat honvpse palen-ostohkakes; momen Papelvn svpe- 
hoyvte vteke Klist erorat honvpse palen-ostohkakes. 

18 Tokvs, Cesvs Klist heckvte hiyomet omvtes: ecke 
Mele, Cose temfvtcet ehiwvranet omof, toh ahoyeko mun- 
ken, Puyvfekev-Veakat enaken es nvrkeset on kerkvtes. 

19 Mohmen Cose, hokte ehe, este fvtevt omvtes, vles- 
ketv en hayvkot, ehkusen wikares komvtes. 

20 Momis heyv naken vkerricof, hecvs, Hesaketvmese- 
em-estet vpueckv ofvn em e heckuecvtes, Cose, Tewe ep- 
puce toyetskat! ce hiwv Mele evpvyetv ce penkahlats, 

kicvtes. Mv oY hocackat Puyvfekev-Vcakat enaket 
okv. | i 

21 Momen cepvnusen heckuecvres; momen CESVN ki- 
cet hocefetskvres, em estvlken en holwvyeckv en kvpv- 
ken hesahueevret oke, 

22 lokvs heyv omvikv hiyomecat Hesaketvmese owalv 
en kerkuecen nake onayvtet esfvckvranaten omvtes, hym- 
makvte,— 

23 “ Heévs, hokte hunvnwv kerrvte sekot nvrkesvres, 
mohmet :cepvnusen heckuecvres, momen e hocefkv 
EMANYUEL kievkvres, mv ohyvtekhoyat, Hesaketvmese 
epu'paks, maketvt omes." 

24 Momof Cose ahonehcet, Hesaketymese-em-este em 
punayaten momvtes, momet e hiwvn evpayvtes.: 

25 Momen, kerreko emunken, cepvnuse hvteceskvn 
heekuecvtes; momen e hocefkv CESVN kievtes. 


II SVHOKROLAT. 


Toxvs, Hvile mekko like nette ofvn, Cesvs Pervme Cu- 
tea ofv heckof, hecvs, este-hoporrenvlke Hvsossvfvtev 
awet Celuslvmen yievtes, 

2 Estvn Cusvlke em mekko heckat like haks? makaket, 
kococumpv hvsossv-fytevn en hoceyvtet omekv, momet e 
mekusvpvranet yices. 

3 Momis, Hvlle mekko pohat, Celuslvmvlke omvlkv 
svpvket fekhervkekates. 

4 Momet plestvlke en homvhhotat omvlkvn este en nak- 
cokv-hayvlkeu vteloyof, estvmvn Klist heckvranvteh? 
em ”pohvies. 

5 Momen em onvyakat, Pervme tvlofv Cutea ekvnv; 
hiyomen owalv coyvkvtet omekv, 

6 * Momen Pervme tvlofv, Cutv em ekvnv ofr liketskat, 


6 MARO IL 


Cutv em mekkvike "res en eutkuset vpaket ometskeks ; 
Eslevl vm estvlke vfvstvranat a ec osset mekko vlvkvra- 
net omekv,” kievtes. 

7 Momof Helle, este hoporrenvlke ehkusen en hohiket, 
herieet, estofvn koeoeumpv hecket omvte, em ’pohvtes. 

8 Momet Pervmen oh 'totvtes, herieet estuee mvnettusan 
hopoyvkes: momet esheeatskof, punvkv hvtvm ’svn yi- 
catsken, vneu ahyit e mekusvpvye tetayen, kievtes. 

9 Momen mekko em apohilicofvt en kvpvkakvtes; mo- 
men, heevs, mv koeocumpv hvsossv-fvtev hecakvte en ho- 
mahtet aye emunket estuce mvnettuse wakkat onvpvn er 
oh fekhonnvtes. 

10 Momen kococumpy heeakat, afveketv rakken tayeu 
es afvekakvtes. 

11 Momen cuxo seceyof, hopoewuce eeke Melen vpaken 
hecakvtes; momet tvkpvlatket e mekusvpakvtes: momet 
naketehkv en hauhieof nake e'makvtes, cvtokunaplane, 
helukwvn, helukfvmeevn esyomen. 

12 Momen vpueckv ofvn Hvlle oh fulecvranekon Hesa- 
ketvmeset en kerkuehcen, vyetv etvmin em ekvnv yoh fu- 
lecepvtes. 

13 Momen vpeyehpof, heevs, -Hesaketvmese-em-estet 
vpueckv ofyn Cosen em e heckueevtes, Ahuyiret hopoe- 
wuee eeke tepakvn evpvyvs, momet Heepsen soh letkvs, 
momet mvn liketske munken eem onvyares: Hvllet, ho- 
poewucen elecetvn komet hopoy vranekv, kievtes. 

14 Momen ahuyiret hopoewuee ecke tepakvn evpayv- 
tes, momet neren es ayvtes lócepsen. 

15 Ecepse osse cvppuee en huehkiyvtes make Hesake- 
tvmese em punvkv owalv kerkuecvte, mv es ohfvekvren 
mvn like munken Hvlle elvtes. 

16 Momof Hvile, este-hoporreuvlket mnd fullvten 
hecof, tetayen cvpakkvtes; momet vtotet cepanvkvoe 

omvikvn Pervme vtehkvte pvsatvtes; momet mv tvlofy 
em vtekat omvlkv, ohrolope en hokkolan vteken ra eu 
kvncapat, este-hoporrenvlke herice em ’pohvte veykayen 
omvtes. 

17 Momof esfackvtes, Cvlemia owalv hvmmake opu- 
nayvte, 

18 “Lemv ofv opunvkvt pohkvtes, waketvt, momen hv- 
kihketvt, momen hvkihketv rakket, Leevlet en hopoeta- 
kuceu es hvkihket; emahlvpvtkvre tayekates, svkepekokv.” 

19 Momis Hvlle chlof, heevs, Hesaketvmese-em-estet 
vpueekv ofyn Cose em e heckueevtes Ecepse ofvn, | 

20 Ahuyiret hopoewucen, ecke tepakvn evpvyvs; mo- 
met Eslevl ekvnvn es vyvs: estuce en hesaketv em arah- 
kvte pvsvtkepekv, kievtes. B 

21 Momen ahueret hopoewuce ecke tepakvn evpay vtes ; 
momet Eslevl ekvnvn "res orvtes. 

22 Momis Akelaet, erke Hvlle ayopusket, Cutea otvn 
mekkveuken pohat, vyetv penkalvtes: momis Hesaketv- 
mese vpueckv ofyn en kerkuecekv, fiyiket Kalvlen ayvtes. 

23 Momen tvlofv Nasvle hocefken ayet er likvtes: mv 
momat owalvlke opunahoyvte sohfeekvren omvtes, “ Na- 
svlen kihoevres," makvkvtet okv. 


IH SVTUTGENAT. 


Mv nettv omof Cane paptisvt vlakvtes, Cutea vnrawv 
oivn erkenaket ; 


2 Momet Cem vkerrickvn eticvks Hvlwe Tvlofv vwoleu- 


sekv, makvtes. 

3 Heyv esten owalv Hesia opunvyecet okvtet okv, 
“Opunvkvt vnrawvn huehket, Hesaketvmese em vyetvn 
etetakuecvks, en nenen laputlvken hahicvks,” makvte. 

4 Momet mv Cane, rvtce-kuphe essen atcet oinvtés, mo- 


— 

met cusse sewvnaketvn etetackv es wvnayet omvtes: mo- 
men en hompetv tvffo-noksv fo-semvnole en cvmpe mo- 
makat tates. 

5 Momof Celuslvme, Cutea, Cotvne-hvice afopke este 
omvikvt esosset oh vpeyvtes : 

6 Momet, en holwvyeckvn ohonvyaken, Canet Cotvnen. 
vk paptisvtes. 

7 Momis Falvsevlke, Satusevlke esyomat sulket paptisan 
en yicen hecof, Cetto honvpse toyatskat, estimvt cvpvk- 
ketv vlakan em pefatkvks ce kicvke haks? 

8 Munkv cem vkerrickv cticatskat etvpomen em etten 
heren hayvks. 

9 Momen Eplvme purken océs maketv vkerrihcatskvs ; 
Hesaketvmese heyv cvto asosse hopoetake Eplvme em 
mahmice tayet omen, cc kicvkit okikv. | 

10 Momen hiyomat fatcusen pucuswv eto eceskv vwak- 
kes: monkv eto estomet em ette heren hayckon omat, 
tacket, totkvn tvklatket os. 

11 Vne mehenwvn uewvn es ce paptisvkit omis, cem 
vkerrickv etickvn ` momis cv yupv vlakat vne'svn yekces, 
em estelepikv en Cen taye heretv orvks: met, Puyv- 
fekev-V cakan, totkv vpvken es ce paptisvkvres. 

12 Mv este es-em-weskv enke ofvts, momen em fettv 

naken en nerkv en cesketv hasatkusen hay vres 5 momet 
eu teleko vtelohyet tohton vtehvres: momis en tvlleesse 
totkv vslekon es nekricvres, kicakvtes. 

13 Momof Cesvs Kalvlen atet Cotvnen Canen em vlakv- 
‘tes paptisvren. 

14 Momis Cane em vsehvtes; Vne min cv paptisetske 
tayes; momat vnen vm vlaketske haks? kicet. 

15 Momen Cesvs em vyoposket, Hiyomat momekvs ; 
hiyomen fvtcetv omvl 'sohfvceceye tayet omekv, Mentes 
Mohmen em vkvsamvtes. 

16 Momen Cesvs paptiskof, lvpken uewen en kvpaket 
acemkvtes; momen hecvs, sutvt en hauhakvtes; momen 
Hesaketvmese em Puyvfekevt, pvcehowe omet hvtapket, 
oh liken hecvtes. 

17 Momen hecvs, opunvkv Hvlwe atet, Heyv cvppuce 
vnokeckats, men em afackusvyet os, maket pokkotes. 


IV ESOSTAT. 


Momor, Cesvs, Puyvfekevt evpvhyet vnrawvn es ossvtes, 
Este-nekricvt vnrapvren. 

2 Momen nette pale-osten nere pale-osten y odi ren- 
yupvn elawvtes. 

3 Momen vnrapv em vlakof, Hesaketvmese Eppuce 
toyetsken omat, maketsken, heyv evtot tvklike hakekvs, 
klevtes. 

4 Momis em ayoposkat, Este tvklike tvlken vhesahkekos, 
momis opunvkv Hesaketvmese e cukwv aossat vtekan 
vhesakvres, maket coket os, kicvtes. 

5 Momof Este-nekricvt evpvhyet tvlofv veakan "res cey v- 
tes; momet mekusvpkv-cuko sohvpettv oh licvtes. 

6 Momet, Hesaketvmese Eppuce toyetsken omat, a e 
tvkwikvs ; Em-estvlken ece'fvstepuecen enken es ce ka- 
wvpvkvres, monkon omat, cele cvton es vnafketske wites, 
Ss coket omekv, kicvtes. | | 

i Hvtvm, “Cehofv, cen Hesaketvmese videli d? 
arne coket os, Cesvs kievtes. | 

8 Hvtvm Este-nekricvt ekvnv hvlwe mahen es acemkv- 
tes; momet ekvifv tvlofv ocakat omvlkvn, en rakketvu 
hecievtes,  - | | 

9 Momet, Heyv nake omvlkvn cemares, tvk latket v’me- 
kusapetsken omat, kievtes. 

10 Momof Cesvt okat Setvne toyetskat, cv topvrvn vyvs, 
“ Cehofv, cen Hesaketvmesen e mekusvpvtevs, momet mv 
tvlken em vtotkvtevs;" maket coket omekv, kicvtes. 

11 Momof Este-nekriev en kvpakvtes: momen heevs, 
Hesaketvmese-em-estvlket yicvtes; momet vfvstakvtes. 

12 Momen Cane cuko-yekevn pihokv enken Cesvs poh- 
het Kalvlen ayvtes. 

13 Momen Nasvlen en kvpaket ayet Kvpanevm erlikvtes 
uehvtkv afopke Seppelvn Naftelem em vtekakat ton. 

14 Mv momat Hesia owalv opunayvte sohfvekvren 
omvtes ; 

15 “Seppelvn ekvnv, momen Naftelem ekvnv, uehvtkv 
en nene afopke, Cotvne tvpalv, Kalvle tvlwavlke em 
ekvnv ;— 

16 Este yomuckofv vpokvte, hvyayvke rakken hecen; 
momen, elkv em vpette oce vpokvte hvyayvket em osses :” 
makvte. 

17 Men vteken Cesvs erkenvketv alicecvtes; ‘momen 
vkerrickv eticvks ; Hvlwe-Tvlofv vwolicusekv maket, 

18 Momen Cesvs, Kalvle em uehvtkv afopken hoyanof, 
tecakkvte hokkolet, Sima Peta kicetvn, etecakkat Vnto- 
lon tepaket, hoyvn uehvtkv vkwiken heevtes; rvro-poyvl- 
ket omekv. 

19 Ve vekahoyvks; inomen este em vkwiyvlken ce hayv- 
kares, kicvtes. 

20 Moman vpaken hoyv wihket vevkahoyvtes. 

21 Momet mv ayat, tecakkvte eti hokkolen heevtes; 
. Gemme, Seppete eppuce, etecakkat Canen tepaket, perro 
ofvn erke Seppeten vpaket, hoyvn mvhericaken ; mohmet 
en huehkvtes. * 

22 Moman vpaken perro, momet erkeu wihket, vevka- 
hoy vtes. 

23 Momen Cesvs Kalvlen hvmecicét arvtes, em mekusvp- 

kveuko ofvn e mahayet, momet Hvlwe Tvlofv, opunvkv- 
hervn es erkenaket, momet enokketv vtekat, momet ena- 
nokketv este vpakat vtekat omvikvn wicecet: 

24 Momen ohonvkv Sellea omvl etehoyanvtes, momen 
este enokketv cahmelike en heekakat, estemerrakateu, 
momen puyvfekev-holwakat vtehkakateu, momen haco. 
hakakateu, momen fekekakateu, omvlkvn "sen yicen em 
wiceevtes. 

25 Momen este sulsuke mahet Kalvlen, momen Tekapo- 
len, momen Celuslvmen, momen Cutean, momen Cotvne 
tvpalv awe tis vevkvpeyvtes. 


V SVCAHKEPAT. 


MoMEN este sulsuke hecat, ckynhviwen oh 'cemkvtes: 

momet likof, en kerrepvlket eu vicvtes. 
2 Momen e cukwv hawv kencan e mvhayvtes, hvmma- 

ket, 

3 Puyvfekev ofr kvnevpakusat, en herakes; Hviwe- 
Tvlofvt enaket okv. 

4 Hvkihhokate en herakes; emahlvpvtkvkvrot okv. 

5 Eyaskakusate en herakes; ekvnvt enako taret okv. 

6 Fvecetv elvwe ewvnhke eyacakusate en  herakes; 
ivecevkvret okv. 

7 Merrakate en herakes; merretyn beckuecykvret 
okv. e 

8 Efeke hvsvthakusat en herakes; Hesaketvmesen 
heevkvret okv. | 

9 Herkv hayvlke en herakes; Hesaketvmese en hopue- 
takucen kihoevret okv. | 

10 Fveeetv vrahkv assehocat en herakes; Due T 
enaket okv. 

11 Cen hervkes, ec opunvyecvket ece'ssecvket, nak hol 
wake vtekat omvlkvn 'secoh laksvket ve iim ce ki- 
hoevke estomis: | 

12 Afvekvkes momen ece’fackusvket omekvs; fokety 
rakket Hvlwe-Tvlofvn cem oevkekv ` matvpomen owalvlke 
ce homv take fullvten assecakvtet omekv. 

13 Ekvnv em okevnwv toyatsks; momis okevnwvt en 
yekcen sumecicen omat, naket svpvtecvr bake? momu- 
sen ehvperkvt os vpvlvthohyen, estet oh gg 
tvikes. 

14 Ekvnv en hvyayvke toyatsks: tvlofv ekvnhvlwen oh 
likat arvnahkekos. 

15 Momen kulke kulehcet svkerkv elecvn eslihohcekos: 
momis kulke sohhuerickyn sohhuer thohcen, cuko vtehkat 
omvlkvn en hvyayices. 

16 Mv omet cen hvyayvke take este ehomvn hvyayv- 
kekvs; momat cem vtotketv take herakan hecet Cerke 
take Hvlwe likan, vrakkuecakés. 

17 Vhakv, monkat owalvlke em punvkv sumecicvranet 
vlaket os ev kohmatskvs: sumecicvranit vlakit omvks, 
momis sohfvcecvranvyet os. 

18 Mehenwvn ce kicvkikv, sutv ekvnv esyomat sumkis, 
vhakv contkusvtet estomaten sumkeko emunket, omvlkvt 
sohfvekvres. | J 

19 Monkv estimvto estomet heyv vhakv luponckusat 
hvmkvteken kacen omat, momet matvpomen este mvha- 
yen omat, Hvlwe-Tvlofy, contkus mahen kihocvres; momis 
estimvto estomet vfastet, matypomen este nm 
Hvlwe-Tvlofv mv este rakkes kihocvres. 

20 Ce kievkikv, cem fvecetv taket Nakcokv-hayvlke, 
Falvsevlke tis em fvecetvn emuntvlekon, omat, estomet 
Hvlwe-Tvlofv escehyatskekos. 

21 “Elehcetskvs,” hofunvlke makvtet omen, pohatskv- 

tes; momen estimvto estomet elecat, ohfvece tetaye em 
penkvlke tares: 

22 Momis vne ee kievkis, estimvto estomet etecakkvte 
nake em vhopane sekon en homecen omat, ohfvece tetaye 
em penkvlke tares: momen estimvto estomet etecakkvte 
ehvperkv toyetsks, kicen omat, en nakvfhote tayen em 
penkvlke tares: momis estimvto estomet ce hoporrenekat 
maken omat, totkv-rakko eceye taye em penkvlke tares. 

23 Monkv altv nake emetv svlaketskis, etecakketskvte 
cen rvpoecet on, ezkerretsken omat, 

24 Nake emetv altv ehomv wihket, ahyet etecakketskv 
tetan tenheriket, momet rvlahket nake emetv emvs. 

25 Cen rapv lvpkusan etenherkvs, mometske tetayet 
vhoyatskof, mometskekon omat, estofis cen rapv ohfvcee- 
cv ehomvn ce huericen, ohfvececvt este-wvnayv ehomvn 
ce wihken, cuko yekevn ce pikvres. 

26 Mehenwvn vne ce kieis, estofvn aosseko emunket, 
kvlaksuce espoke mahen fehketske tvlkusyres. 

27 * Hoktahretskvs," hofunvlke makvtet omen, pohats- 
kvtet omes. 

' 98 Momis vne ce kievkis, estimvto estomis hokten hecet 
eyacen omat, e feke ofvn es hoktare hoyvneps. 

29 Momen ce turwv akvpervt cem myttecicen omat, 
ossicet, cen kvpvken awikvs: cena omvlkv totkv-rakko 
tvk wihokeko munken, cenalvtce hvmkvtekis sumKat min 
cen heret okv. 

30 Momen cenkvpervt cem mvttecicen omat, tacet, cen 
kvpvken awikvs; cena omvlkv totkv-rakko tvk wihokeko 
munken, cenalvtee hvmkvtekis sumkat min cen heret 
okv. 

31 * Estimvto estomet ehiwv wiken omat, nakcokv ”se- 
tenkvpvketvn ’emekvs,” mahokvtet os: 

32 Momis ene ce kicvkis, estimvto estomet e hiwv hok- 

tarckofvn wiken omat, hoktarepuecet omes; momen es- 
timvto estomet wihokat epayen omat, hoktaret omes. 

38 Hvtvm, “ Nak frcceko Hesaketvmese es hocefe opu- 
nahyetskvs; momis Hesaketvmese etemfatcetskat mo- 
mecvranetskés,” hofunvlke makvtet omen pohatskvtet os. 

34 Momis vne ce kievkis, estofvn nake es hocefet opu- 
nahyetskvs ;—hvlwe tateu, Hesaketvmese em obliketvt 
omokv : 

35 Momet ekvnv taten, ele-cm-oh sehoyickvt omekv ;— 
Celuslvme tateu, Mekko rakkat cme tvlofvt omekv : 

36 Cekv tateu es ahoccfet opunahyetskvs, cekvesse hvm- 
kis hvtke, lvste tateu, hayetskeko tayet omekv. 

37 Momis cem opunvkv, henka, henka; hekus, hekus; 
maket omekvs, Naket o estomet heyv "sen hoyanat holwv- 
ke vtet omekv. 

38 Eturwvn eturwvt ayoposken; enuten enutet ayopos- 
ken mahokvtet omen, pohatskvtet os. 

39 Momis vne ce kicvkis, holwvyecv vnrahpatskvs; mo- 
mis estimvto estomct ce yvnvwv kvpervn tepken omat, 
pylhvmkateu em fulotkvs : | 

40 Momen estimvt vhakv sec oh ayet ec ohfvececet, 
kavp cen evwetv komen omat, kapv-rakkou evwckvs. 

41 Momen estimvto estomet vkerkv hvmken vevkayets- 
kvren ec ohyekcicen omat, hokkolen vevkvyvs. * 

49 Cem pohat emvs, momen cem pvlepetv komat, em 
e fuliketskvs. 

43 “Ce wolicv vnokecetskvres, momet cen horren en 
homecetskvres;" mahokvtet on pohatskvtet os. 

44 Momis ene ce kievkis, cen horro vnokecvks, ce hanv- 
kat heren opunvyeevks, cen homccvkat ` en lopicvks, 
momet ece holwvyecvkat, momet ec'essecvkat em eme- 
kasvpvks: 

45 Momat.Cerke take, Hvlwe likat, en hopuetakuce to- 

yatskés; en hvse holwvhokat momet herakateu a em os- 
sicet, momet fvecat, momet fvecekateu em oskicet omekv. 

46 Ece'nokeevkat tvlken vnokecatsken omat, feketv esto- 
men ocatske haks? . Tokunawv-vteloyvlke tis matvpomen 
momecet omeko hals 7 

47 Momen tecakkatskat tvlken vsekatskat, naken vpuluv 
semuntalatske bake? “Tohunawv-vteloyvlke tis matvpo- 
men momecet omeko haks ? 

48 Momekv Cerke take Hviwe "Dkat hvsvtkat omet 
hysvtkvks, 


VI ESEPAKAT. 


VxETECET, heromatskat estet pu hecekvs kokmatskus:, 
momatsken omat Cerke take hvlwe likat cem fehkvkekos. 

2 Monkv herometskat pofketv ce homv hayeheetskvs; 
mekusapv-vhayvlke mehurvpkv-cuko, momet tehoyvnkv 
estet vkvsvmvre tayen, momecaket os. Mehenwvn ce 
kievkis em feketv ocakes. 

3 Momis herometskat cenkvskvnv naken cenkvperv ce- 
layat keriyates. 

4 Momat cen heromkv ehket ome tayes; momen Cerke 
ehke tis hecat emet hecken cem fekvres. 

5 Momen niekusapetskof, mekusapv-vhayvlke ohmets- 
kvs; mekusvpkv-euko momet tehoyvnkv em vkvnowv sv- 
pakle mekusape, estet heevre 'mvlostvket omekv: mehen- 
wyn ce kievkis, em feketv ocakes. 

6 Momis ceme mekusapetskof, nvthofuce eceyvs, momet 
vhauke vkhottetskof, Cerke ehke likan mekusvpvs ; mo- 
men Cerke ehke tis hecat hecken cem fekvres. 

7 Momis mekusapatskof, tvlwavlke momakat omet, opu- 
nvkv ehvperkvke oh apvleheatskvs, em punvky sulkan pam 

apohihoevres komvket omeky. 

8 Monkv mv ohmatskvs; Cerke take naken ce yacvke 
tat em'pohatskeko munken kerret omekv. 

9 Monkv, hiyomen mekusvpvks: Purke Hvlwe likets- 
kat, ce hocef kvt vcakekvs. | 

10 Ceme Tvlofvt alvkekvs. Mimv Hvlwe nake komets- 
ke momat, etvpomen yvmv ekvnvn oh momekys. 

11 Nettv omvlkv tvklike we a omen mucv netivn 
pu'mvs. 

12 Momet nake cem mvtteciceyan pun kvpvyecievs, nake 
pum mvttecicakat en kvpvyeciceyat etvpomen. 

13 Naorketv pu yace tetayat sep oh ahyetskvs; momis 
holwakat a 'sepu'ssicvs. Ohmekketvt cenakets; momen 
vekcetvt cenakets; momen rakket cenake emunkvt ome- 
kv. Emen. 

14 Este nake cem myttecicakat en kvpvyecicatsken 
omat, Cerke takeu Hvlwe likat cen kvpvyecicvkvret okv. 

15 Momis este cem mvttecicakat en kvpvyecicatskekon 
omat,Cerke takeu em mvttecicatskat cen kvpvyecihevkekos. 

16 Momen e elvwecatskof, mekusapv-vhayvlke ecayvke 
omat ohmatskvs; en heckv e turofv mvrahkuecet, esten e 
elvwece omet em e heckuecvret omekv ; mehenwvn ce 
kievkis, em feketv ocvket os. 

17 Momis ceme e elvwecetskof, cekv mwen momet ce 
turofv okkosvs. 

18 Momat esten e elvwece omet em e cam 
kos; momis Cerke ehke likan em e heckuecvs: momen 
Cerke, ehke tis hecat, hecken cem fekvres. 

19 Kvmv ekvnv sukehtv tis, nake vhopanen yvmahke 
tetayen, horkopvlke tis, es oh ceyet horkope tetayan nake 
sulecetv heriheatskvs. 

20 Momis ce nake Hvlwe min sukehtv tis ahopvnekon 
yvmahkeko tayan, momen horkopvike tis es oh ceyet hor- 
kopeko tavan: `hericet omvkes. | 

21 Estvmvn ce nake ocen omat, ce fekeu mvn ocvret okv. 

29 E turwvt ena en kulket os: monkv ce turwvt beren 
omat, cena omvlkvn hvyayvket fvcke tares. — - 

23 Momis ce turwvt holwaken omat, cena omvlkvn yo- 
mucket fvcke tares; monkv hvyayvke mv ece'pikat yo- 
mucket on omat, mv yomucke en rakke estomvteke haks ? 

24 Este estomet pucase hokkolen em vtotikekos: hvm- 
kan en homecet, momet hvmkan vnokecet okv; monkat, 
hvmkan hvlatet, momet hvmkan vnrapet okv: Hesaketv- 
mese, nak-sulecetv eshokkolen em vtotikatskekos. 

25 Monkv ee kievkis, cen hesaketv vkerrice 'se naorih- 
catskvs, nake hompvranatskat, monkat nake eskvranatskat ; 
hvtvm cena nake ohkayvranatskat. Hesaketvt hompetvn 
muntvleko bake? 'momen ena atevken muntvleko hals ? 

26 Hecvs fuswv helwe fullan, fvkayvkekot omekv ; mo- 
met tvevkeket os; momet vteloyvkekot tohto vteheks : 
momis Cerke take Hvlwe likat hompvkuecét os. Cen 
take mv "sen hervke mahet omatskeko haks ?` 

27 Estomatskat vkerricatskatet cem mahe estekuce hvm- 
ke e ohvtvlvyatske taye haks ? | 

28 Momat estomen atevken vkerricatske haks?  Vnrvwv 
pvkpvke ocan vkerrievkes, estomet "dni vtotkvkekot os, 
momet fvllecvkekot oz ; 

29 Momis ce kievkis, Saloma tisem en rakketv omvlkv 
ofv, yv hvmkvtekat omet atcekates. 

30 Momekv Hesaketvmese pvhe vnrvwv ocat, mv mucy- 
nettv ocet, momet pvkse tvklike-esnorickv ofv apvlvtho- 
yat tis atcecen omat: ceme semuntvle mahen ce'tcecvkeko 
taye haks? vkvsvmkv estomuse ocatskat. 

31 Monkv naken hompeyvr bake? monkat naken eske- 
yvr haks? monkat naken es ateeyvr haks? make vker- 
riheatskvs. 

39 (Heyv nanvke omvlkvn tvlwavlke hopoyaket ome- 

Crook, 2 


18 MARO. VIL 


kv,) Cerke take Hvlwe likat, ye nanvke omvlkvn ce yacv- 
kat kerret omekv. 

33 Momis Hesaketvmese eme Tvlofv taten hopoyvks, 
momet em fvecetvn, momen yv nake omvikvt cem oh 
apvkvkvres. 

34 Monkv pvkse vkerrice'se naorrihcatskvs : pvkse nanv- 
ke émé tat e em vkerricepvret oke, Nettv en holwvketv 
ocat, 'sem e tetayen. 


VII ESKULVPARAT- 


OHFVCCEHCATSKVS ec onfvoevkekaren. 

2 Estomen ’sohfyececatsken omat, ec ohfveevkvres: mo- 
men vhopakv estomen t ae hvtvm ece ”hopakv- 
kvres. 

3 Momen estomen Cem. e turwv eto-kvekuce vk 
ocan hecetske haks? momis tohkakv ce turwv vk ocat 

vkerricetskeko haks ? 

4 Monkat estomet tecakketskat, ce turwv eto- iili 
cem vk ossihevrs, kicetskvr haks? momat hecvs, tohkakvt 
ce turwvn vk oces. 

5 Mekusapv-vhayv toyetskat, ce turwv taten tohkakvn 
vk ossicvs, momofvt heren hecetskvres etecakketskat 
e turwv eto-kvckuce em vk esetv. 

6 Nake hvsvtkat efv ehmatskvs: momet nake-vcakat 
sukhv em vpvlahtatskvs, oh svpvkilet ele elecvn hahyet, 
momet hvtvm afulehcet ce selahlecvke wites. 

7 Vpohvks, momen ce'mhoyvkvres: hopoyvks, momen 
eshecatskvres; vnvfkvks, momen cen haukvkvres. 

8 Vpohat vtekat, en hecket omekv; momen mv hopoyat 
esheces; momen vnafkat en haukvres. 

9 Monkat este estomatskatet, eppuce tvkliken empohen 
omat, cvton ehmeto bake? 

10 Momen rvron vpohen omat, cetton ehmeto haks ? 
11 Holwahokatsketofvt emetv hera Kat, ceppuce take eme- 
tv kerratsken omat, cerke take Hvlwe likat mahvkau em- 
pohakat nake herakat emet omeko haks ? 

12 Monkv nake omvlkv este cem momecvre komatskat, 
cemeu matvpomusen em momecvks: heyvt vhakv momen 
owalvlket omekv. 

.13 Vhauke cutkan esceyvks: vhauke taphet on, momen 
neneu taphet, sumketv erorat omekv; momen sulket mvn 
esceyet os: 

14 Hesaketv er orat vhaukeu cotket on, nene cotket 
omekv; momen nvcumet eshecet omes. 

15 Owalv laksvlke yvpefikv em atcvke atchoye cen yicv- 
kat vketecvks; momis ofv yvhv noksvlket omaks. 

16 Em etten es kerratskvres: etofrsken pvrko em mvm- 
hoyet ome haks? monkat vkacon ke-rakko em mvmho- 
yet ome haks? | 

17 Matypomusen eto herat vtekat em ette heren hayet 
omes: momis eto holwakat em ette holwvken hayet omes. 

18 Eto herat em ette holwvke hahyekos: monkat eto 
holwakat em ette heren hahyekos. 

19 Eto em ette here hayekat vtekat, tacket os; momet 
totkvn tvk latket os. 

20 Momekv em etten mv es kerratskvres. 

21 Pucase, Pucase, cv kicaket o estomis omvlkvt Hvlwe- 
ivlofv es ceyvranet omekos; momis mv Cvrke Hvlwe: 
likat komate momecat tvlket. on 

22 Sulket mv nettv omof Pucase, Pucase, ce hocefkv 
ofv erkenvkékat haks? momet ce hocefkv ofv este nek- 
ricvlke sossicékat haks? momet ce hocefkv ofv vtotkety 
rakrvke sulke afvstékat haks ?- cv kicvkres. 

28 Momof ce kerrvkvyvte sekos; holwvyecky samet. 
toyatskat, vn kvpvkvks, kicvkares. — — 

24 Monkv estimvto estomet heyv vm punvkv pohet vfas- 
ten omat, este hoporréne mv en cuko evto oh hayvte svho- 
payares ; 

25 Momen oske hvtapkvtes; momen uelauke vlakvtes ; 
momen hotvle hotalvtes; momet mv cuko oh latkvtes ; 
momet Ivtkekates; cvton oh liket omekv. 

26 Momen hevy vm punvkv pohat vtekat vfvstekat, este 
hoporreneko, mv en cuko oktahv oh hayvte, ome tares: 

27 Momen oske hvtapkvtes, momen uelauke vlakvtes; 
momen hotvle hotalvtes, momet mv cuko oh latkvtes ; 
momen latkvtes, momen en lvtketv rakke tates. 

28 Momet, ocvtes Cesvs heyv opunvkv es yukpoyof, 
ememvhakvt estomahes este komakvtes. 

29 Nakcokv-hayvlke omekot, yekcetv oce omet 
emvhayahekv. 


VIII ESCENVPAKAT. 


EKVNHVLWE a hvtapkof, este sulsuke mahet vevkvpeyv- 
tes. 

2 Momen heevs, leppvt vlaket, e mekusapvtes; Puca- 
se, kometsken omat, hvsvtken cv hayetskés, maket. 

3 Momen Cesvs enke awiyet celayvtes, Komis; hvsvtkvs, 
kicet. Moman vpaken leppvse en hvsvtkvtes. 

4 Momen, Vketecvs, estimvn monahyetskvs: momis 
vyepvs, plest em e heckuecvs; momet nake emétv Mose 
makvte, es en kerkueckvn svtes; Cesvs kicvtes. ` 

5 Momen Cesvs Kvpanevm'rorof, kvpetvnet em'pohepet 
em vlakvtes : | 

6 Momet Pucase, vm vtotkv fekeketv es enokket tayen 
estemerket cukon wakkes, maket. 

7 Momen erorit em wicecares, Cesvs, kicvtes. 

8 Momen kvpetvne em ayoposket makvtes; Pucase, vn 


MARO VIII. 


cuko ceyetske taye orvkot omis: momis opunvkv tvlku- 
sen opunvyvs, momen vm vtotkv em wikvres. 

9 Hunvnwv yekcetv elécv huervyet omikv, suletawvlke 
ev'lecv ocvyes; momet heyvn vyvs, kicin, ayet os; mo- 
met étvn, ates, kicin, atet os; momet vm vtotkv, heyvn 
momecvs kicin, momecet os. 

10 Cesvs pohof, em estomahvtes; momen vevkiuliaten. 
Mehenwvn eekievkis, vkvsvmkv rakke momat Eslevl ofv , 
eshecvks, kicvtes. 

11 Momen ce kicvkis, momat sulket hvsossv-fvtev 
momen, hvsvklatkv-fvtcvu awvres, momet Eplvme, Iseke, 
Cekvpe esyoman vpaket Hvlwe-Tvlofv vpokvres : 

12 Momis ohmekketv en hopoetakuce fetty yomuc- 
kofvn vpvlvtkvres mvn hvkihketv, momen hute seteté- 
ketv ocvres. 

13 Momen Cesvt kvpetvnen, Vyepvs; momen vkvsa- 
metskat matvpomen cem momekvs, kicvtes. Momen em 
vtotkv mv hvse-vkerkv mahusat etvwvn em wikvtes. 

14 Momen Cesvs, Petv e huten er ceyof, e hiwv ecket 
hepetket wakken hecvtes : 

. 15 Momen enken en celayvtes; momen hepetketv wi- 
kvtes, momen alikat vivstakvtes. 

16 Yaikofv, este-nekricv vtehkakat sulken'sen yicakvtes ; 
momen em punvkvn puyvfekcvlke es ossicvtes; momet 
enokhokat omvlkvn em wicecakvtes. 

17 Mv momat owalv Hesia opunayvte sohfvekvren 
omvtes, “Emet pum ehvperketv cawvtes; momen pum 
-enokketv e oh wihvtes," makvte. . 

18 Tokvs, Cesv este sulsuke mahet em afolloten hecof, 
tvpalv vyetvn makvtes. e | 

19 Momen Nakcokv-hayvlke hvmket vlaket, Mvhaya! 
estvmv estomen ayetskis, ece cvkayares, kicvtes. 

20 Momen, Culv ekvnhauke ocvképés, momen hviwe 

fuswv poknvkv ocvköpås; momis este Echuswv estvmvu 
ekv licvranat tis ocèkos, Cesvs kicvtes. 

21 Momen en kerrepvlke étvt, Pucase, vm etektvnecets- 
ken ahyit corke tan hopelvranis, kicvtes. 

22 Momis Vc vevkates; momen pvsvtkat em pvsvtkan 
hopelvkekvs, Cesvs kicvtes. 

23 Momen perro-cuko ecehyof, en kerrepvlke vevkvpe- 
yvtes. 

24 Momen heevs, vkhvse hvnveofela rakket kvwapkv- 
tes; svheremahekv perro-cuko uemelohlvt ohranvtes: 
momis nocepe tates. 

25 Momen en kerrepvlke en yicet, ahonecicaket, Puca- 
se, pu sumecvranés; pu hesahuecvs; kicakvtes. 

26 Momen Estomen ce penkvlakvket o haks? vkvsvmkv 
estomusen ocatskat! kicvtes. Mohmen ahuyiret, hotvle 
vkhvse em vsehvtes; momen lekuthe rakket ocvtes. 

27 Momis hunvntake em estomalivtes, Heyv hunvnwv 
estomet ot omen, hotvle tisem momen uehvtkv tisem em 
apohices, makaket. 

28 Momen tvpalv Kvkesevlke ekvnvn rorof, mvn este 
hokkolet, este-nekricvlke vtehket evpvkhoke mahet, este- 
herickvn awolket vnrvpakvtes, monkv este estomet mv 
hoyvneko tayvtes. 

29 Momen lecvs, huehkakvtes, Naken cestomécetv 
océya, Cesvs Hesaketvmese Eppuce toyetskat? oketv 
oreko munken pustemerricvranet, yvmv vlaket ometska ? 
kicaket. 

30 Momen mv hopvyen sukhv sulke mahet nanopet 
fullvtes. 

31 Momen este-nekricvlke em'pohvtes, Sepossicetsken 
omat, pum etektvnecetsken sukhv-fullan sen ceyvranés, 
kicaket. 

32 Momen Vpeyvks! kievtes: momen esossof sukhv- 

fullan es en ceyvtes. Momen heevs, sukhv-fulle hvmkat 
omvlkvt, pvfpvnet pefatket vknvthe vkhvse vk tasecvtes, 
momet uewvn vk pvsatkvtes. 

33 Momen vhecicakvte pefatkvtes, momet tvlofvn vpe- 
yepvtes, nake omvikvn onayaket, momen este-nekrievike 
vtehkakvte nake em estomateu. 

34 Momen heevs, tvlofv este omvlkvt a sosset, Cesvs 
vnrvpakvtes; momen hecakof, em ekvnv em vtekat en 
kvpvkvren em pohakvtes. 


IX ESOSTVPAKAT. 


MoMEN perro-euko ecehyct, tikvtes; momet eme tvlo- 
fvn ceyvtes. 

2 Momen hecvs, hunvnwv fekeketvenokkicen, pvtakv 
oh wakken sen yicvtes: momen Cesvs em vkvsvmkvn hc- 
cof fckeketv es enokkat, Cvppuce ce mvhlvpvtkekvs, cen 
holwvyeckv cen kvpakes, kicvtes. 

3 Momen hecvs, nakcokv-hayvike vnvcomet, tem opu- 
- nvyecaket, Heyv este holwvken opunayes, makakvtes. 

4 Momen Cesvs em vkerrickvn kerrof, Estomen ce feke 
ofvn holwvken vkerricatske haks? kievtes. 

5 Cen holwvyeckv cen kvpakes maketv monkat ahu- 
yiret yvkvpvs maketv tepakat estomat'sen yckcet ome 
bake? 

6 Momis este Echuswv yvmv ekvnv yekcetv ocet hol- 
wvyeckv kvpiee-tayat kerratskvren ` (momof fekeketv es 
enokkat,) Ahuyiret, cem pvtakv cahwet, cen cukon vyvs, 
kicvtes. | 

7 Momen ahueret, en cukon ayvtes. 

8 Momis este sulkat hecof, em estomahakvtes; momet 
Hesaketvmese vkvsvmakvtes, mv yekcetv mome hunvn 
take emate. 

9 Momen Cesvs mvn a ossof, hunvnwv Maro hocef ket, 
evtokunawv vtelokv-cukon liken hecvtes; momet Vo ve- 
vkvyvs? kicvtes: Momen ahueret vevkayvtes. 

10 Momét ocvtes, Cesvs hompet nvthofvn likof, heevs, 
evtokunawv vteloyvlke sulket holwvyecvlken esyont yicet 
Cesvs momen en kerrepvlken esyomen vpaketvpokvtes. 

11 Momen Falvsevlke hecof, Estomen ce Pucase take 
cvtokunawv vteloyvlke, holwvyecvlke esyoman vpaket 
hompe haks? en kerrepvlken kicakvtes. 

12 Momis Cesvs pohof, Ovfencakat vlekev eyaevkekos, 
momis enokhokat eyacvkes, kicvtes. 

13 Momis vpeyet heyv nake tat kerrvkes, merretv mimvn 
Gem vlostes nake ohnekrickv tokon, este fvtcakan en 
huehkvranit vlakit omvkokv; momis holwvyecvlke em 
vkerrickv eticvren. 

14 Mohmen Cane en kerrepvlket, en yicvtes, Estoman 
pume Falvsevlke esyomeyat tewolen poske haks, momis 
cen kerrepvlke poskv kekot omofvn? kicaket. 

15 Momen Cesvs kievtes, Hopetakuce hokte-epayvra- 
nat en cuko vtehkvlke hakihhohket o haks? hokte-epay- 
vranat vpake vtekat? momis nettv cvkkvres, momof hokte- 
epayvranat em eshoyvres, momoftan poskvkvres. 

16 Estimvt kapv leske nake muevse em vlihcekos; mv 
emahericvrane em vlihocat Kapen en cawet os; mohmen 
cetakkat svheremahe hakes. 

17 Monkat este sukev lesken uehomecate muevsen vea- 
net omekvntes; momen omat sukev setken uehomecate 
fihnes, momen sukev hopvnkes: momis uehomecate mucv- 
sat sukev mucvsen vevnhoyes, momen estvmitis yvmahi- 
kekos. | 

18 Heyv nake kicakof, hecvs, este evpayvt vlaket en tok- 
kekvtes, Cvchuste hiyomat entis eléps; momis atét cen- 
ken oh wvkecvs, momen ahesakvres, maket. 

19 Momen Cesvs a hueret vevkayvtes momen en ker- 
repvikeu. 

20 Momen heevs, kokte, cate-fikne ohrolope pale-hok- 
kolohkake es enokket, topvrvn vlahker, en kapv em vte- 
ken celayvtes. 

21 En kapv eelayin emat tvlkusis, cv cvfeknvres, e makv- 
tet okv. 

29 Momis Cesvs afulotket hecat, Cvchuste, heren ee mvh- 
lvpvtkekvs ; cem vkvsvmkt cvfeknen ce hayes, kicwtes. 
Momen mv hvse-vkerkvn vteken hokte cvfekne hakvtes. 

23 Momen GCesvs.evpayv e buten eceyof, wahokvlke 
este suike estokemahen heeof, 

24 Tektvnecvks; hoktuce élekokv, momis nuces, kiev- 
tes. Momen vpelicakvtes. 

25 Momis este sossihocof, eceyet, enken en hvlatvtes ; 
momen hoktuce a huervtes. 

26 Momen mv opunvyeckv mv ekvnv omvlkvn hvme- 
cicvtes. 

27 Momen Cesvs mvn en kvpakof, hunvntake eturwv- 
hecvkeko hokkolet vevkvhoyet, huehkakvtes, momet, Te- 
we eppuce toyetskat, pum merrvs, makaket. 

28 Momen cuko eceyof, hunvntake eturwv-hecvkekat 
em vlahokvtes; momen Heyv moméce tayes ev komet 
vkvsvmatsket o kaks?  Cesvs kievtes. Mehenwxts, Pu- 
case! kicakvtes. 

29 Mohmen e turwv en celayvtes; Cem vkvsvmkv take 
vevkvyen cem momvkekys, kicet. 

30 Momen e turwv en hauhakvtes; momen Cesvs yek- 
cicet kicvtes, Vketécvks, estimvt keriyates; maket. 

31 Momis vhoyof, mvekvnv om vlkvn oh vkvsvmkv hv- 
mecicakvtes. | | 
32 A sossof hecvs, este opunayeko, este-nekricv vpiken, 
es en yicakvtes. 

33 Momen este nekriev ossicof, opunvyekate opunayv- 
tes; momen este sulsukat em estomahakvtes; Eslevl ofv 
mome hechoyvte seks, makaket. 

34 Momis Falvsevlke, este-nekrievlke semevpayv ropot- 
ten este-nekricvlke sossicet os, makakvtes. 

35 Momen Cesvs tvlofv tvlofucvlkeu omvlkvn arvtes, en 
mekusvpkveuko ofvn emvhayet, momet ohmekketvt em 
opunvkv-hervn es erkenaket; momet enokketv vtekat, 
momen evkvlkv vtekat este em wiceeakvtes. 

36 Momis este sulsukan hecof, em merrusvtes; hotosa- 
kuset, momet vwahet yvpefikv vheciev oceko oma- 
kek v. 

37 Momof en kerrepvlken kievtes: Mehenwusan nake- 
lokee sulket os; momis vtotkvlke nveomus : 

388 Monkv naklokeat e pucasen emekusvpvks; momat 
vtotkvlke en naklokce ohtotvren. 


X ESPALAT. 


Momen en kerrepvlke pale-hokkolohkakat en huehkof, 
puyvfekev hvsvtkekat sossicetayen, momet enokketv 
omvlkvn, momet evkvlkv vtekat omvlkv wicece tàyen, 
yekcetvn emvtes. 

2 Tokvs Apaslevlke pale hokkolohkakat hocefhokv 
heyv tes,—enhvteceskv Sima, Petv kihocat; momen ete- 
cakkat Vntolo; Cemme Seppete eppuce, momen etecak- 
kat Cane; | | 

9 Felvpe, momen Paralome; Tamvse; momen Maro 
cvtokunawv-vteloyv; Cemme, Alfea eppuce, momen Lep- 
pea, Ratea, en hocef kv ; 

4 Sima Kenanvlke, momen Cutvse Eskalea, mv Cesvs 
erwiyvte. 

5 Heyv palehokkolohkakan, Cesvs vtotvtes; Tvlwavlke 

me ekvnv ofv vpehyatskvs; momet Semölevike eme tvloiv 
escehyatskvs: makvtes. 

6 Momis Eslvelvlke en cuko Lo us te, yvpefikv sume- 
cat, min em vpeyvks. 

7 Momet vpeyatskat, erkenvkvks, Hvlwe-Tvlofv vwulicos, 
makaket. | 

8 Enokhokat em wicecet, leppvvlke en hvsvtecet, pvsvt- 
kat asvpvklecet, este-nekricvlke sossicvks, enrahkv sekon 
cen heckvtes, enrahkv sekon wiyvks; 

9 Cvtokunaplanetot, cvtokunaphvtke, cvtolane tateu cen 
sukev vtehhatskvs ; 

10 Ehvlewv en sukev tot, kapv tateu hokkole, estelepikv 
tateu, setekkekv tateu hokkole e hopahkatskvs; vtotkv 
en hompetv en hecke tayet omokv. 

11 Momet tvlofv, tvlofuce tateu estomis esceyatskat, 
estimvt mv ofv hérat, vpohvks; momet men fekhonnvtet 
vpeyatskof tvlkvres. 

12 Momet cuko esceyatskof, herkvn oh opunvyvks; 

13 Momen cuko heren omat, cen herkv take oh alv- 
kekvs; momis herekon omat, cen herkv take ec oh fulkv- 
kekvs. 

14 Momen estimvto estomet ce vpayekot, hvtvm cem 
punvkv pohekon omat, mv cuko, tvlofv tateu en kvpa- 
katskof, cele essu vlikan a fekeyvks. 

15 Mehenwvn ce kiévkis, ohfvececkv nette omof Satvme 
Komalv tepakatet, mv tvlofvn "sen here tarcs. 

16 Heevs! yahv sulke em etenrawv, yvpefikv omatsken 
ece 'totvkis; monkv hoporrenvke cetto omet, momet nake 
ahopvneko pacehowe omvks. 

17 Momis hunvntake vketecvks; tekueketvn ’sece’peyv- 
kvret oke, momet en nakvftetv-cuko ofvn ce tepkv- 
kvres. BUREAU OF 

18 Momen vne ve vra loans ‘ein evpalyvike mo jen 

mekkvlke ehomvn es ce yihocvkvres, tvlwavlke, momen 
eme es oh kerkueckvn. 

19 Momis mv enke ofv ce wikvkof, estomen hvtvm naken 
opunahoyeyvr haks kohmatskvs; mv hvse-vkerkv ofvn, 
naken opunayvranatskat, ce'mhoyvkvret oke, 

20 Cemet opunayet omatskekokv, momis Cerke take 
em Puyvfekovt ec ofv take opunayats. | 

21 Momen etecakkate elkvn etem wikvres, momen erket 
estucen : momen hopuetakucet erkvlken vnrapet omecicen 
pvsvthoy vres. 

22 Momen ev hocefkv vrahkvn este omvl' em en homec- 
katskvres: momis mv momis kome eme yuksicat hesakvres. 

23 Momis heyv tvlofvn ece'ssehocvken omat, Tvlofv eton 
vpefatkvkvs: mehenwvn ce kicvkikv, Eslvel.eme tvlofvlke 
fulle poyatskekon, este Echuswv alakvres. 

24 En kerreyv cm mvhayv es en hvlweks, vtotkvwe e 
pucase es en hvlweks. | 

25 En kerrepv em mvhayv etvpomat mvt tetayen; mo- 
men vtotkv e pucase etvpomat tetayet os; cuko e pucasen 
Pelsepvp kieakvten omat, en cuko vtehkvlke semuntvle 
estomvteken kice tayet omeko haks? 

26 Monkv em penkvlahkatskvs, nake ohrvnke enrvmkv- 
ranekat sekon; momen öhke kerkvranekat sekot omekv, 

27 Nake yomuckofv ce kievkvyat, hvyayvke ofvn 
onvyvks; momen naken ce hveko» ofvn pohatskat. mvn 
cuko onvpvn erkenvkvks. 

28 Momen ena elecaket, momis puyvfekcv clecvkeko 
tayat, em penkvlahkatskvs; momis mv puyvfekev ena es- 
hokkolv totkv-rakko ofv snmecice tayat min em penkalvks. 

29 Cutkucvlke hokkolat kvlaksucen wihoyet omeko 
haks? momat mv hvmkusis cerke take kerreko ekvnv oh 
lvtikekos. 

30 Momis ceky take esse tis omvP ahonkvtkes, 

31 Monkv ce penkahlvkates, cutkucvlke sulke es em 
vcakatsket os, 

39 Monkv estimvto estomet este ehomvn cv kerkuecen 
omat, mvh vneu Cvrke Hvlwe likat ehomvn kerkuecares. 

33 Momis estimvto estomet, esté ehomvn cv tvklecen 
omat, men vneu Cvrke Hvlwe likat ehomvn tvklecarès. 

34 Herkvn ekvnvn ohtotvranet vlakes cv kohmatskvs ; 
herkvn vtotvranit vlakit omvks, momis eslaf kv-cpkon. 

35 Este-hunvnwvn erken vnrvpén etekvpicvranit, mo- 
met echuswvn ecken vnrvpén, momet em ehiwvn ehe- 
ecken vurvpén huericvrantt vlakit omikv. 

36 Momen este en horre e hutvlketat omvres. 

37 Estimvt erketot, ecke tateu, vne semuntvlen vnokecen 
omat, evnake orekot os; momen estimvt eppucetot, 
echuste tateu, vne semuntvlen vnokecén omat, evnake 
orekot os. 

38 Momen estimvt tohwelepkv éset vo vevkatekon omat, 
cvnake orekot os. 

39 Estimvt en hesaketv eshecen omat, sumecicvres; 
momen estimvt vne vc vrahkvn en hesaketv sumecicen 
omat, eshecvres. 

40 Estimvt ce'vpayvkat, vnen cv vpayét omes; momen 
ev'vpayat ve vtotvte evpayet omes. 

4] Estimvt owalvn owalv en hocefkv oben evpayat 
owalv es em feketvn esvres; momen estimvt este fycevn 
este fvece en hocefkv ofvn e vpayat, este fvccv es em fe- 
ketvn esvres. — 

42 Momen estimvto estomet heyv lopuckusat hvmken, 
en kerrepv en hocefkv ofvn, uekvsvppe tvlkuse esketv 
halon es emat; mehenwvn ce kicvkis, em feketv estomvten 
on sumikekos. | 

SETENTVCKE XI. 


Mome ocvtes, Cesys en kerrepvike pale-hokkolohkakat 
em wiketv hayat poyof, eme tvlofv vlkaten emvhayet, mo- 
met erkenvkvranet mvn en kvpakvtes. 

2 Tokvs Cane cuko-yekev ofvn Klist em vtotketvn 
pohof, en kerrepvlke hokkolen atotvtes. 

9 Vlvkvranvte toyetska? Kut étvn en nene hecé haks? 
kievtes. 

4 Momen Cesvs em ayoposkat, Vhoyet nake pohe mo- 
met, hecatskat Canen en kerkuecvks: 

5 Eturwv hecvkekat hecakes; momen yvkvpvkekat 
yvkvpakes, leppavlke en hvsvthakez; momen pohvkekat 
pohakes; pvsvtkat, ahvwvphoyet os momen opunvkv- 
beren estemerrakat em erkenvkhoyes : 

6 Momen estimvto estomis vne omecice elentappet ome- 
kon omat en heret omes, kievtes. 

7 Momen vhoyehpof, este sulsukat, Cesvs vlicecet Canen 
em opuuvyecvtes; Naken hecvranet vnrvwvn es ossatskvt 
haks? Kohv hotvle fvmoyicén ? 

8 Momis naken hecvranet es essatskvt haks? Hunvnwv 
atevke lowake vtcen?  Hecvs, atevke lowake es fullat, 
mekkvlke e huten vpokes. 

9 Momis naken hecvranet es ossatskvt haks? Owalvn? 
Mehenwvn ce kicvkis, momen owalv semuntvle tates. 

10 Heyvt mvt omekv, opunvyece cohoyvte, “ Hecvs vm 
punvkv-sarv ce homvn atotis mv ce turofv ehomy cen nene 
etetakuecvranat.” 

11 Mehenwvn ce kicvkis, hoktvke heckueevte vpvke 
Cane paptisv'sen rakke kiyvpkekos; momis Hvlwe-Iv- 
lofv cotkus mahatet es en rakket os. 

12 Momen Cane paptisy en netty vtekat vte hiyome orat 

Hvlwe-Tvlofv ohyekhoces; momen ohyekeakat vkunv- 





Walvike vhakv esyomat omvlkvt Cane vteken owalv- 
tet okv. s | 

14 Momen hvlatatsken omat, heyv Elivts mv vlvkvrànvte. 

15 Estimvt e hvcko es pohetv ocat, pohekvs. 

16 Momis naken heyv este es vhopayar haks? Hopue- 
take nene tvlemevlkat vpoke, momèt vpvlwv oh huehke 
omés ; 

17 Momet Cem pofkvkés, momat opvnatskeks; cen 
hvkihhokés, momat wahokatskeks, maket. 

18 Cane hompekot, eskekot vlakvtet okv; momat puyv- 
fekev-holwvken oces, makaks. 

19 Este Echuswv hompet momet ésket vlakvtes; momen 
hecvs! hunvnwv hompetv vnokses momet uehomecate 
éskvts, cvtokunawv-vteloyvlke momen holwvyecvlke en 
hessets, makaks: momis hoporrenkv en hopuetakucet 
fvcceces. 

20 Momof vlicecet, tvlofv em vtotketv yekcakat sulke 
mahat momecvtet tvklecvtes, vkerrickvn eticvkekokv. 

21 Aeha, Kolesa! Aeha, Persita! vtotketv yekevke 
ec ofv momat Tilv Sitvne tepakat ofvn momet-omvten 
omat, hofune sukev-hakv ofyn momet essun vpaket em 
vkerrickvn eticakvnt omekv. 

22 Momis ce kicvkis, ohfvececkv nette omof, Tilv, Sitvne 

tepakat eg cen hervke tares. 
‘23 Momen Kvpanea toyetskat! hvlwe kvwapketskat, 
totkv-rakkon vkhvtapketskvres; vtotketv yekevke ce ofv 
momat Satvme ofvn momvten omat, like munken muev 
nettv orvnt omekv. 

24 Momis ce kievkis, ohfvececkv nette omof, Satvmet es 
cen here tares. 

25 Mv omof Cesvs opunvyet, makvtes, Cvrke Hvlwe 

ekvnvu e Pucase teyetskat! ece'kvsamis; heyy nakeh ker- 
vat momet hoporrenakat em éhet, momet hop 
em enrametskekv 3 

26 Mehenwvts Cvrke, momèt ce home heret omvtét okv. 

27 Nake omvlkvn Cvrket v'met os: momen hunvnwv es- 
tomet Eppuce kerreks momis Erke tviket, Erkeuwe 
hunvnwv estomet kerreks Eppuce tvlket; -momen es- 
timvto estomen kemat Eppucet hecicen omat. 

28 Vtotkatskat momen cen honhoyvkat omvlkvt ve oh 
vwvkes; momen fekvpkvn cemvkares. 

29 Nokwvohwakky cvnaken e oh wvkecvks ; momet”svn 
kerrvks; cyaskvyet omit, ev feke ofvu kvnevpvyet omikv ; 
momon cem puyvfekev fekvpkvn’sen hecatskvres. 

30 Nokwvohwakkv evnake yulohet on, vn sapokvu ta- 
hoknét omekv. | 





SETENTVCKE XII. 


Mv omor Cesys nettvcakon ayet teleken etehoyanvtes; 
momen en kerrepvlket elawvke tates; momen en lokcen 
es mamet, momet pvpetv vlicecakvtes. 

2 Momis Falvsevlke hecof, heevs, cen kerrepvlke nettv- 
cako mometv tokon momakes, kicakvtes. 

3 Momis, Tewe momen vpvkakat elawakof estomvte 
ohonvkv hecatskekat haks? kicvtes. 

4 Estomet Hesaketvmese en cuko ecehyet, tvklike-he- 
cetv hompvte, mv hompeko tetayvte tat, momen mv vpv- 
kakateu ` momis plestvlke tvike enake tates. 

5 Monkat estomet plestvlke cuko vcakat ofvn nettvcako 
vhopanat,momat em mvttekate, vhakv ofv ohonvkv he- 
catskekat haks ? 

6 Momis ce kicvkis, heyy mv cuko vcakat'sen rakket 
likes, 

7 Momis heyv nake tat kerratskvten omat, Nake-oh- 
nekrickv tokon, merretvn cvm vlostes, em mvttekate ehv- 
perkuecatskekvnt omes. 

8 Este Eppuce nettveako tis epucaset omekv. 

9 Momen en kvpakof, em emekusvpkv cukon eceyvtes. 

10 momen hecvs, hunvnwv enke yuknet likvtes; momen, 
Nettvcako nake wicecetv fvccvt o haks? kicaket, em ”po- 
hakvtes, momat vnrvpvkvret. 

11 Momen, Hunvnwv estomet yvpefikv hvmken ocen, 
momen nettveakon ekvnhauken vk latken omat, hvlatet 
ossiceko taye ce "pakvke haks? kicakvtes. 

12 Estomusen hunvnwvt, yvpefikvn'sen heret o haks? 
Monkv nettvcako nake here vfvstetv fvccvt omes. 

18 Momof hunvnwvn, Cenken rvtosecvs, kicvtes. Mo- 
men rvtosecvtes: momen temvpoke hvmkate ome hahv- 
tes. 

14 Momof Falvsevlke 'sossvtes; momet vnrvpét, esto- 
mecet sumecice tetayat, opunvyecakvtes. 

15 Momis Cesvs kerrof, mvn én kvpakvtes, momen este 
sulsuke mahet, vevkvpéyvtes; momen omvlkvn em wice- 
cakvtes. 

16 Momen oh kerkuecvranekon kicakvtes. 

17 Momat Hesia owalv opunvyvte'sohfvckvren omvtes, 

18 * Heevs vm vtotkv, mv ensatkvyvte, vm vnokeckv, 
mv ofv vm puyvfekev heren afvckes: vm Puyvfekcvn oh 
ocares, momen fvececkvn tvlwvvlken hecicvres. 

19 Ceyvllekot, hvtvm huehkekares; hvtvm este estomet 
en huehketv nene vikate pohekares. 

20 Kohv tonufke kvcekares; momen afusyekev ekkocat 
. vsleceko munket, fvecetvt ohfvnkvranen vtohte tvrkvres. 

21 Momen en hocefkv ofvn tvlwvvlke vfekrakkvres,” 
make. 

29 Momof puyvfekev-holwvke oce, heceko, momet opu- 

nayekon'sen yihocvtes; momen em wicecvtes; monkv 
heceko, opunayekate opunayet, momet hecvtes. 

23 Momen este omvlkvt em estomahakvtes ; momet 
Heyv Tewe eppuce toko haks? makakvtes. 

24 Momis Falvsevlke pohof, Heyv este-nekrievlke emet 
'sossicet omeks, momis Pelsepvp, este-nekrievlke em 
mekko, teropotten 'soss?cet os, makakvtes. 

25 Momen Cesvs em vkerrickv take kerrvtes; momet, 
Tvlofr em etvwv vnrvpe tekvpakat vtekat, hopvnketvn 
er oret os; momen Tvlwvtut cuko tateu em etvwv vnrvpe 
tekvpakat vtekat huyirekos. 

26 Momen Setvnet Setvnen ossicen omat, em etywv e 
vnrvpét tekvpakét os; momat estomet eme ideis huyiret 
o haks ? 

27 Momen Pelsepvp teropotten este-nekricvlke'sossicin 
omat, estimv teropotten cen hopuetakuce sossice haks? 
monkv myt cem fvececvlke tares. 

28 Momis Hesaketvmese em Puyvfekev teropotten este- 
nekrievlke sossicin omat, Hesaketvmese eme tvlofvt ec 
oh vlakvken omes. 

29 Monkat estimvt, este yekce cuko en ceyet, nakoce 
em ahopvne tetaye haks? Este yekcat taten wvnayet 
omekon omat, momen omofvt cuko em ahopanvres. 

30 Estimvt ve vpvkekon omat, ve vnrvpes; momen es- 
timvt ve vpaket vteloyekon omat, vwahetet omes. 

31 Monkv  holwvyeckv  vtekat, momen  holwvke 
opunvyetv omvlkvn este en kvpvkvres; momis Puyvfekev 
Veakat.vnrvpe holwvke este opunayat en kvpvkekares. 

32 Momen estimvto estomet opunvkv este Echuswv 
vnrvpen opunayen omat, en kvpvkvkvres; momis es- 
timvt ot Puyvfekev Veakat vnrvpet opunayen omat, 
yvmv ekvnvt ot, ekunv vivkvranat to estomis, en kvpvke- 
kares. 

38 Eto tateu heren hayvks momet em etteu beren 
hayvks ; monkon omat eto tateu holwaken hayvks, momet 
em etteu holwaken hayvks; eto em etten es kerhoyet 
omekv. 

94 Cetto honvpse toyatskat! estomet ceme holwaho- 
katske tat nake herake opunahoyatske taye haks? Efe- 
ke. sulke nake vtehkat aosse ecukwv opunayet omekv. 

95 Este herat e feke ofv enake herat aossen nake he- 
rakat'sossicet omes; momen esté holwakat e feke otv 
enake holwakat aossen nake holwahokat'sossicet omes. 

36 Momis, opunvkv yvmahke vtekat este opunahoyat 
ohfvececkv nettv omof, e oh kerkuecvkvres, ce kievkis. 

97 Cem opunvkv teropotten, ec ohfveevkvres; momet 
cem opunvkv teropotten ce fvecvket oke, 

38 Momof Nakcokv-hayvlke, momen Falvsevlke vpvlwvt 
em ayoposkvtes, Mvhaya, nake-eskerretvn cen hecetv pu 
yaces, makaket. 

39 Momis em ayoposket, Este honvpse holwahoke mo- 
met hoktarvke nake-eskerretvn hopoyaket os ; momen na- 
ke-eskerretv e'mhoyekarés, momis nake-eskerretv owalv 
Convse enake tvlken. 

40 Convse néttv tutcenen, neren tutcenen, rvro-rakko e 
nvrke ofvn vpikvtet oke: matvpomen, este Echuswv 
ekvnv e feke ofvn, nettv tutcenen nereu tutcenen vpikvres. 

4] Nennefv hunvntake heyv este honvpse vpaket, ohfvc- 
ceckv omof, akvwapkvres, momet ohfvccecvkvres : Convse 
em erkenvketvn em vkerrickv eticakvtet okv; momen 
hecvs, Convse es en rakket heyvn likes, 

42 Wahvlv em mekko-hokte heyv este honvpse vpaket 
ohfvececkv omof akvwapkvres; momet ohfvececvkvres : 
ekvnv vtekakat vtet Salomv en hoporrenkv pohvranet 


vlakvtet okv; momen hecvs, Salomv es en rakket heyvn 
likes. 

48 Momof puyvfekev hasvtkekat este ossen omat, ekvnv 
kvrkapan ares, fekvpkvn hopoyet, momet eshecekot ; 

44 Momof cv huten oh fulkares, mv aossvyvtet, makes; 
momet vlakof, tvnket, pasket momet mvhericken esheces ; 

45 Momof ayes, momet puyvfekev -holwahoke eme’se- 
muntvlvke kulvpaken evpayet; momen esceyet men vpo- 
„kes; momen mv este en hueretv espoket hvteceskvn'sen 
holwakes. Heyy este honvpse holwvyecakat em matv- 

pomvres. | 

46 Hste em punaye munkof, hecvs ecke momen etecak- 
kakpt fettvn svpaklvtes, tem punvyetvn eyacaket. 

47 Momof Hecvs, cecke, momen ce tecakkakat fettvn 
svpakles, cem punvyetvn eyacaket, hymket kievtes. 

48 Momis em ayoposket, Estimvt cvcket o haks? mo- 
men estimvt tecakkvyat o haks? em onayan kievtes. 

49 Momen enke en kerrepvlke oh rvtosehcet, Hecvs 
eveke, momen tecakkvyat makvtes. 

50 Estimvto estomet Cvrke Hvlwe likat komaten mo- 
mecen omat, matvwvt tecakkvyat tes, momen cv wvnwv 
tes, momen cvcke tes, makvtes. 

Mv RRC etvwyn Cesvs cuko osset uehvtkv afopken 
likvtes. | | 

2 Momen este sulsuke mahet em etoh vtelokvtes : 
monkv perro-cukon eceyet, likvtes; momen este sulsukat 
omvlkvt lvpvtken skpaklvtes. 

3 Momen punvkv svhopakvn nake sulken 'sem punayv- 
tos; kicet, Hecvs, fekayvt ayvtes fekayvranet ; 

4 Momen fekayof, nerkv vpvlwvt nene afopken pvlatkv- 
tes; momen fuswvt yicet, lokakvtes. 

5 Vpviwvt cvtovike, mv fakke oce mahekan, oh 
pvlatkvtes; momet lvpkusan hontvtes, fakke en sufken 
ocekokv : 

6 Momen hvse kvwapkof ettopkvtes; momet talvtes, 
yvlvnkvn ocekokv. 

7 Momen vpvlwvt etofvskevlkan pvlatkvtes; momen 
etofvske hontet, nokcepelakvtes. 

8 Momis vpvlwvt ekvnv heren oh pvlatkvtes; momen 
em ette, vpvlwvt cukpe-hvmken, vpvlwvt pale-epaken, 
vpvlwvt pale-tutcenen hayakvtes. 

9 Estimvt hvcko es pohetv ocat, pohekvs. 

10 Momen en kerrepvlke yicet, Estomen opunyka svho- 
paken 'sem punayetske haks? kicakvtes. 

11 Em ayoposket, Centake Hviwe-Tvlofv enake ehka- 
kat kerrvranatsken ce'mhoyvket omekv; momis heyv 
e'mhoyekot omakes, kievtes. 

19 Estimvto estomet ocat, mvn e’mhoyvrét oke, momen 
sulke mahen ocvres; momis estimvto estomet ocekat, mv 
ocat tis en cawhoyvres. 

13 Monkv opunvkv svhopakvn 'sem punayvkit okis; 
hecakat hecvkekot, momet pohakat pohekot, momet 
kerrvkekokv. 

14 Momen mv oben Hesia em owvletv esfackes,—“ Po- 
hatskat pohatskvres, momet kerratskekares; momen he- 
catskat hecatskvres, momet kerratskekares. 

15 Heyv este e feke take wvnwvhes; momen e hveko 
take pohetvn tefnes; momen e turwv akhottakekv ; mon- 
kon omat estofis e turwv es hecet, e hvcko es pohet, e 
fekeu es kerret, fulotecen em wicecvkvye tayen. 

16 Momis ce turwv take en herakes, hecakekv ; momen 
ce hvcko takeu, pohakekv. 

17 Mehenwvn ce kievkis, owalvlke sulket, momen este 
fvecvlke, hecatskate hecetv eyacaket, hecvkekates ; mo- 

met pohatskat pohetv eyacaket, momet pohvkekat et 
okv. 

18 Monkv fekayv esvhopakvn pohvkes : 

19 Estimvt Hvlwe Tvlofy em punvkv pohof, momen 
kerrekat, holwvyecat vlaket, mv e feke ofv fekahoyvte 
vkonahes heyv tes nene tempe nerkv cawvte. 

20 Momis evtovlkat nerkv cawvte opunvkv pohet, mo- 
met lvpece es afvcke cawat, matvwvt tes : 

21 Momis eme ofv yvlvnkv ocekon; momis estomusen 
hofunes: estemerkv hvtvm asseckv tateu opunvkv ome- 
cicen kiyapkof, Ivpkusen em chereko'hakes. 

22 My, etofvskevlkat nerkv cawvteu, mv opunvkv pohat 
ted “momen heyv ekvnv vkerrickvt, momen nakocetv en 
laksetvt ópunvkv nokcepeles, momen etteko tayes. 

23 Momis mv ekvnv here nerkv cawvte, mv opunvkv pohat 
tes; momet kerret; em etteu ocet; momet vpvlwvt cukpe- 
hvmken, vpvlwvt pale-epaken vpvlwvt pale-tutcenen hayes. 

24 Opunvkv-svhopakv étvn e’makvtes, kicet, Hvlwe- 
Tvlofv heyy omet os; Este-hunvnwv eme cvpofv nerky 
heren fekayes : 

25 Momis este nucicof, en horret vlaket teleko-vhaken 
fekahyet; momet ayepvtes. 

26 Momis esse huntvtes, momen em ette hayof teleko- 
vhakeu heckvtes. 

27 Monkv cuko-pucase em vtotkvlke yicet, Pucase, ce- 
me cvpofv nerkv heren fekayet ometskekat haks? momat 
estvmv vten teleko-vhake ocet ome haks? kicakvtes. 

28 Este holwvyecat heyv momécet os! kievtes. Monkv 
vpehyet, vteloyvraneyat ce yacet o haks? vtotkvlket ki- 
cakvtes. 

29 Momis, Hekos! kievtes: teleko-vhake vteloyatskof. 
teleko svpvken, lematske wites. 

30 Hokkolvt etohkvlket mahen, vtelokv orekvs: momen 

vtelokv orof, vteloyvlke kicares, Teleko-vhake taten vte- 
loyvks, momet nekre tetayen wvnawicvks: momis teleko 
vn tohto ofvn vtehvks. 

31 Opunvkv-svhopakv étvn e'makvtes; Este, mvst e 
nerkv ehset, eme cvpofvn ahocvtes Hvlwe Tvlofv mv 
omet os: 

32 Mehenwvn mv nake nerkv omvlkvn'sen cutket os; 
momis mahof, ahockuce omvlkvn'sen rakket os, momet 
vpe eto ome haket os monkv hvlwe fuswv yicet elvtcen 
oh pokes, kievtes. 

33 Opunvkv-svhopakv étvn es empunayvtes; Hvlwe 
Tvlofr, espakkueckv hoktet cawet hockvte vkerkv tut- 
cene ofyn ehvtes, momen oce munken omvlkvt pakkvtes, 
mv omet os. 

34 Heyv nake omvlkv opunvkv-svhopakvn Cesvs este 
sulkat'setem punayvtes; momet opunvkv-svhopakv tokat 
tem punayekates. 

35 Owalv opunayvte sohvfekvren omvtes, * Opunvkv- 
svhopakv ofvn cy cukwv hawvklecares; ekvnv hocackvte 
vtekat nake ehkvke ocvte'sossicares,” makvte. 

36 Momof Cesvs este sulkat atohtet, cukon eceyvtes ; 
momen en kerrepvlket en yicet, Opunvkv teleko-vhake | 
cvpofv ocat svhopakvn pum oh kerkuecvs, kicakvtes, 

87 Em ayoposket, Estimvt nerkv here fekayat este 
Echuswv tes; 

38 Cvpofvt ekvnv tes; nerk¥ herat Hvlwe Tvlofy en ho- 
puetakuce tes ` momis teleko-hake holwvyecat en hopueta- 
kuce tes’; | 

39 En horre nerkv fekayvte Este-Nekricv tes; nake- 
vtelokv ekvnv yuksv tes; momen vteloyvlket, Hesaketv- 
mese em-estvlke tes; kicvtes. 

40 Munkv teleko-hake vteloket, totkvn tvk nekret 
omekv; heyv ekvnv eme yuksv mome tares. 

4l Este Echuswv em-estvlke atotvres; momen nake ho- 
panat, momet holwvyecakat omvlkvn eme Tvlofvn sos- 
Sicvres. 

42 Momet totkv fenken tvk palvtvres; mvn hvkihketv, 
enute setetekketu ocvres. 

43 Momof este faccvlke erke eme Tvlofrn hyse omet 
hvyayvhokvres. Estimvt hveko es pohetv ocat, pohe- 
kvs. 

44 Hvtvm, Hvlwe Tvlofv nake vcake evpofv ehke omes ; 
mvn este eshecet, ehés; momet es afackat ahyet, nake 
ocat omvlkvn wiyes, momet mv cvpofvn nesés. 

45 Hvtvm, Hvlwe Tvlofv esnesv-hunvnwv, nake herake 
veacvke hopoyes, my omet omes. 

46 My este, nake veake hvmken enrahky rakken eshecof, 
ahyet, nake ocat omvikvn wiyvtes, momet nesvtes. 

47 Hvtvm, Hvlwe Tvlofv, hoyv uehvtkv vk wihokvtes, 
momen roro mvrahrvkv omvlkv vteloyvte omes. | 

48 Momen fackof lvpvtken esacahoyvtes ` momet vpo- 
ket, herakan ensatket sakkvn vtehohvtes; momis holwa- 
hokat a ppvlvthoyvtes. 

49 Ekvnv em eyuksv mome tares ` Hesaketvmese-em- 
estvlket yicet, holwvyecviken faccvlken etekvpicvres. 

50 Momet holwvyecvlken totkv fenken tvk palvtvres ; 
myn hvkihketvt, enute setétekketvn ocvres. 

51 Heyv nake omvlkvn kerratske haks?' Cesvs kicvtes. 
Henka, Pucase, kicakvtes. * 

52 Momof, Monkv nakcokv-hayv, Hvlwe 'Tvlofv ohfveev 
emvhahoyat vtekat, cuko-pucase, nake mucvse tis, nake 
acule tis a sossices, mv omet os, kicvtes. 

53 Mome ocvtes momen Cesvs, heyv opunvkv-svhopakv 
poyof, mvn en kvpakvtes. 

54 Momet em ekvnvn er orof, em emekusvpkv-cuko 
ofvn, tayen em mvhayakekv estomahes komakvtes; mo- 

met, Hstvn  heyv  Àunvnwv, hoporrenkv,  vtotketv 
yekcakateu en hecke haks ? 

55 Heyv cuko-hayv eppuce toko? Momen ecke Mele 
hocefkv toko? Momen etecakkakat, Cemme, Cose, Sima, 
momen Cutvse esyomakat toko ? | 

56 Momen e wvntakeu omvlkvt epu'pvkeko? Momat 
estvmvn heyy hununwy heyv nake omvlkvt en hecke 
haks? makakvtes. 

57 Momet en homecakvtes. Momis, Owaly em ekvnv 
momet en cuko ofv tvlken vrakkuehocekot omes Cesvs 
kicvtes. 

58 Momen mv vkvs vkvsvmvkekat ’svrahkvn, vtotkety 
yekevke sulke vtotkekates mv ekvnv. 


SETENTVCKE XIV. 


Mv omor Hvylvt Mekko Cesvs ohonvkv pohvtes. 

2 Momet, Heyv Cane paptisvt ahesaket omes; monky 
vtoketv yekevket mv ofvn e heekuecet omes, em” 
vtotkvlken kicvtes. 

3 Hvlvt Canen hvlahtet, wvnahyet, cuko-yekevn vpikv- 
tet okv, etecakkat Felvpe ehiwv, Helote vrahkvn. 

4 Canet, Epayetskeko tayet omes, kicvtet omekv. 

5 Momen elecetv eyacof, este sulkan em penkalvtes, 
owalvts komvket omekv. | 

6 Momis Hvlvt heckvte-nettvn vrakkuehocof, Helote 
echuswvt e homvn opanvtes, momet Hvlvten alvceei- 
cvtes. 

7 Momaten opunvkv-yekcen 'setemfatcet naketo csto- 
men e'empohis e'mvranet opunvyvtes. 

8 Momen, en homv vteken ecket emvhayekv, Hiyomen 
Cane Paptisv ekvn palvknv vpiken v'mes, makvtes, 

9 Momen mekko e feke en nokke tates: mome-estomis 
` opunvkv-yckce setemfatcet opunvyat, vpake hompe vpok- 
vte hake vrahkvn, e’mvks, makvtes. | 

10 Momen atotct, Cane cuko-yekev ofvn ekv en tacvtes. 

11 Momen oke palvknv vpiken hoktuce "sen yicet &m- 
hoyvtes; momen ecken "sèm vlakvtes. 

12 Momen en kerrepvlke yicet, ena ehset hopelakvtes; 
momet vpehyet, Cesys em onvyakvtes. 

18 Momen Cesvs pohet, mvn en kvpaket perro-cukon 
piket, vnrvwvn entvlket ayvtes: momen este pohakof yv- 
kvpaket tvlofv es osset vevkvpeyvtes. 

14 Momen Cesvs ayet este sulke mahen hecvtes; momet 
em merrusvtes, momet em enokketv take em wicccvtes. 

15 Momen yafkof,'en kerrepvlket en yicvtes; Heyv 
vnrvwvt omes, momen nettv hoyvnepct os; este sulkat 
atotetsken tvlofucevlkan vpeyet hompetvif nesvkepekvs, 
makaket. 

16 Momis Cesvs, Vpeyekis estohkos, hompctv e’mvks, 
kicakvtes. 

17 Momen Tvklike cahkepat tvlkusen, rvrot hokkolusen 
“yvmv océs, kicakvtes. 

18 Momis, Yvmvn'svm vwvks, kicvtes. 

19 Momen este sulkat pvhen oh vpokekvs makvtes, mo- 
met tvklike cahkepat rvro hokkolateu cawvtes, momet 
hvlwen es vhecet, oh meriyet, momet kvlkayet, momet 
tvklike en kerrepvlken emvtes, momen en kerrepvlket 
este sulkan emakvtes. 

20 Momen omvlkvt hompaket fvcecakvtes; momen 
wokocke ahoskat svmpv fvcke palen-hokkolohkaken ev- 
wakvtes. 

21 Momen mv hompakat, hunvntake cukpe-rakko cahke- 
pat mahe tates, hoktvke, hopoetakuceu svpvkekat. 

22 Moman vpaken Cesvs en kerrepvlke perro-cukon 

vtehkepuecet, e homvn tvpalyn vpeyecicvtes, este sulsukat 
. atotof. 

23 Momen este sulsukat atohtof, ekvnhvhwen entvlkuset 
oh 'eemkvtes mekusvpvranet: momen yafke orof, mvn 
entvlkusvtes. 

24 Momis hiyomat perro-cuko vkhvse vk nvrkvpvn ueme- 
lohlvt fekhericekon vk likvtes, hotvlet vnrvpet omekv. 

25 Momen nere vketecetv esostof, Cesvs vkhvsen oh 
yvkapet er em orvtes. 

26 Momen vkhvsen oh yvkapen en kerrepvlket hecakof, 
feksumkakvtes, Puyvfekcvts makaket; momen penkvla- 
ket huehkakvtes. | 

27 Momis, lvpken Cesvs tempunvyet, Cem ahlvpvtkv- 
kekvs; Vne tes; ce penkahlvkates; kicvtes. 

28 Momen Petv em ayoposket, Pucase, cent on omat, 
Uewvn oh yvkapet ve oh tes, ce kicvs, makvtes. 

20 Momen, V.tes, kicvtes: momen Petv perro-cuko osset 
a vk hvtapkof, uewv oh yvkapvtes, Cesvs oh ayet. 

30 Momis yekcetvt hota’len hecof, penkalvtes; momet 
vksumkof, huehkvtes, Pucase, cv hesayecvs, maket. 

31 Momen lvpken Cesvs enke a wiyet, hvlatvtes; mo- 
met, Vkvsvmkv estomose ocetskskat, estomen cen kerke- 
kisa? kicvtes. 

32 Momen perro-cuko cukolahkof, hotvle wikvtes. 

33 Momof mv perro-cuko vtehkvte yicet mekusvpakvtes, 
Mehenwvn Hesaketvmese Eppuce toyetsks, kicakét. 

34 Momen tiyehcof, Cenessvlet ekvnvn yicvtes. 

35 Momen, mv tvlofv hunvntake oh kerrakof, mv tvlofv 
-afulotat omvlkvn atotvtes : momet enokhokat omvlkvn'sen 
yicvtes. 

36 Momet en kapv em vtekat tvlkusis celayvkvren 
em'pohakvtes, momen celayakat vtèkat, evfencvke ha- 
kakvtes. l ; 

SETENTVCKE XV. 


Momor nakcokv-hayvlke, Falvsevlke esyomat, Celuslv- 
men awet Cesvs en yicvtes ; 

2 Estomen cen kerrepvlke aculvke em punvkv vnrvpake 
haks? tvklike hompakof, enke okkosvkekokv, kicaket. 

9 Momis em ayoposket, Estomen centakeu, aculvke em 
punvkv ocatskatet, Hesaketvmese em vhakvn es vnra- 
patske haks? kicvtes. 

4 Hesaketvmese, Cerken, ceckeu vrakkuecvs, maket 
opunvyvtet omekv; momen Estimvt erke, ecke tateu 
ehanen omat, elkvn elekvs. 

5 Momis, Estimvto estomet erketut, ecke tateu, nake 
cen lopicvye tayat emetvts kices; 

6 Momet erketut, ecke tateu vrakkuecekis, en hervres, 
makatskes: hiyomen aculvke em punvkv ocatskat Hesa- 
ketvmese em vhakv yekcekon es hayatskes. 

7 Mekusapv-vhayvlke toyatskat, beren Hesia ec oh 
owalvket okvtes: — 

8 “Heyv este e cukwvn 'sve vwolicaket e cukhvrpen 
'sve vrakkuecakes ` momis e feke vn hopvyeces ; 

9 Momis ehvperkvn v'mekusvpakes, este em vhakvn, 
'seste'm mvhayet,” makvte. 

10 Momen este sulkat en huehkvtes ; momet, Pohet ker- 
rvkes, kicakvtes. ` 

11 Mv e cukwv eceyat este vhopanekos; momis e 
cukwv ossat, heyvt vhopanes. 

12 Momof en kerrepvlke en yicet, Falvsevlke heyv ma- 
kety pohakof eyacvkekist, kerretska? kicakvtes. 

13 Momis em ayoposket, Ahockv vtekat Cvrke Hvlwe 
likat ahocekate, lemkvres ; 

14 Fullekvs; turhecvkeko turhecvkekvlke evpayvlkets, 

momen turhecekat turhecekan evpayen omat, hokkolvt 
ekvnkurken vk yurkvres, kicvtes. 

15 Momof Petv em ayoposket, Heyv opunvkv svho-, 
pakvn pum oh onvyvs, kicvtes. 

16 Momen, Centakeu hoporrenkv ocatskeko munke 
haks ? | 

17 Naketo estomet e cukwv eceyat e nvrken eceyen 
vpvlvthoyet omat, kerratskeko munke haks ? 

18 Momis, heyv nake cukwv asossat e feken a awet 
omes; momen mvt este vhopanet os. 

19 Efeke aossen vkerrickv holwahokat, eléckv, hok- 
tarkv, empvlse-seko hoktarkv, horkopkv, lakse estohfve- 
cecetv, holwvke opunvyetv, awet omekv. 

20 Heyv naket este vhopanet os; momis enke okko- 
seko hompetv este vhopanekos, Cesvs kievtes. 

21 Momof, Cesvs mvn en kvpaket, Tila, Sitvne em vte- 
kakan ”rorvtes. 

22 Momen heevs, hokte Kenvnvlket matvwv em vteka- 
kan aossvtes; momet oh huehket,— Vm merrvs, Pucase! ` 
Tewe Eppuce toyetskat ! cvchuswv-hokte tayen puyvfekev 
holwakan es estemerkes, kicvtes. 

23 Momis opunvkv hvmkis em ayoposkekates. `Momen 
en kerrepvlket en yicet em'pohakvtes, Etvn ayecicvs, 
epu'evk huehkekv, kicakvtes. 

24 Momis em ayoposket, Eslevlke en cuko humecate 
yvpefikv sumecat tvlken, ve oh ’tothoyet os, kievtes. 

25 Monof vlaket, en tokkekvtes, Pucase! vm ’vnicvs, 
kicet. 

26 Momis em 1 ayoposket, Hopuetake en tvklike eset, 
efv em a wiketv fvccekos, kicvtes. 

27 Momen, Mehenwvts, Pucase! momis efv e pucase 
em ohhompetv oh wokocke a pvlatkat hompaket os; 
makvtes. 

28 Momof Cesvs em ayoposket, Hokte toyetskat, cem 
vkvsvmky rakkes; kometskat mahusat cem momekvs, 
kievtes. Momen echuswv-hokte mv hvse-vkerkv mahu- 
sat vteken, cvfekne hakvtes. 

29 Momen Cesvs mvn en kvpaket, Kalvle em vkhvse 
vnakvn er orvtes: momet ekvnhvlwen oh 'cemket, mvn 
likvtes. 

30 Momen este sulsuke mahet en yicvtes, ele nokhokat, 
hecvkekat, opunvhoyekat, vnvttakat; momen etv sulken 
evpayaket, momet Cesvs ele tempen tvk pvlvtakvtes; 
momen em- wikvkuecvtes. 

31 Svheremahekv apunvyekate opunvyen, vnvttakate 
evfencvke haken, ele nokhokat yvkvpaken, hecvkekate 
hecvke haken hecakof este sulkat em estomahakvtes ; mo- 
met Eslevl en Hesaketvmese vkvsvmaktes. 

32 Momof Cesvs en kerrepvlke en huehkvtes; momet 
Este sulkan em merrvyes, kicvtes; ve vpake munken 
hiyomat nette tutcenat orekv; momet hompetv ocvke- 
kokv, elawvke vtobtvkos, vpeyof hotosake witet okv. 

33 Momen, Raten tvklike sulke momvtekat vnrvwv otv 
ocet, este sulke momvtekat fvcecvkueceye taye haks? 
en kerrepvlket kicakvtvs. | 

34 Momen Cesvs, Tvklike nvcomen ocatske haks? ki- 
cakvtes. Momen Kulvpaken, rvrocvlket nvcomusen, ki- 
cakvtes. 

35 Momen este svlkat ekvnvn tvk vpokekvs, ma- 
kvtes. 

36 Momet tvklike kulvpakat, rvrou cawvtes; momet 
Hesaketvmesen vkvsamet; momet kvlkayet en kerrepvl- 
kev emvtes; momen en kerrepvlket este sulkan emakvies. 

37 Momen omvlkvt hompaket, fvcecakvtes; momen 
hompetv wokocke ahoskat svmpv freke kulvpaken cvwa- 
kvtes. 


» 

38 Momen mv hompakat hunvntake cukpe-rakko ostv- 
tes, hoktvke hopuetakuceu svpvkekat. " 


39: Momen este sulkat vtotvtes; momet perro-cukon 
eceyet, Mektelv em vtekakan, 'rorvtes. 


SETENTVCKE XVI. 


Momzn Falvsevlke, Satusevlken esyomet en yicet, es 
kerret, Hvlwe vte nake-eskerretvn hecicvren komakvtes. 

2 Em ayoposket, Yafkofv, nettv hervres, sutv catet 
omekv : 

3 Momen hvthvyvtke, nette holwakvres muev-nettvl, 
sutv catetut yomucket okv, makatskes, Mekusapv-vhayvl- 
ke toyatskat! suty en heckv kerratskes ; momis oketv 
es kerretv kerratskeko taye haks? kicvtes. 

4 Este honvpse holwvyeevke hoktarakat, nake-esker. 
retvn hopoyes; momen nake-eskerretv e'mhoyekares ; 
nake-eskerretv owalv Convse enake tvlken e'mhoyvres, 
kievtes. Momet wikaket, en kvpakvtes. | 

5 Momen en kerrepvlke tvpalv 'roricof, tvklike ”svpeyetv 
ehosvke tates. 

6 Momof Cesvs, Falvsevlke, Satusevlke esyomat enake 
espakkueckv hecet vketecvks, en kerepvlken kievtes. 

7 Momen, emetvwvt tem opunvyecet, Tvkliken cawe- 
kisekv omes, makakvtes. 

8 Momis Cesvs kerret, vkvsvmkv estomvsen ocatskat, 
estomen tem opunvyecatske haks? tvkliken cawatske- 
. kokv. 

9 Kerratskeko munke haks? monkat tvklike cahkepe 
cukpe-rakko cahkepvte, momen svmpv nvcomen cawats- 
kvte, | 

10 Monkat, tvklike kulvpake cukpe-rakko ostvte, mo- 

men svmpv nvcomen cawatskvte “ce hosvke haks ? 
kicvtes. l 

11 Estometon, Falvsevike, Satusevlke esyomat enake es- 
pakkueckv vketecvks, makvyat, tvkliken cem opunvyecv- 
kit okvkat kerratskeko haks ? 

12 Momof, tvklike espakkueckvn okekot; momis Falv- 
sevlke, Satusevlke esyomat em vhakvn oken kerrakvtes. 

13 Cesvs, Seselea-Felepi em vtekakat 'rorof, Este Ec- 
huswv toyvyat estimvts, este makake haks? kicet en ker- 
repvlken em’pohvtes. 

14 Momen, Vpvlwvt Cane paptisvts, vpvlwvt Elivts, mo- 
men etvt Cvlemias, tokon omat owalvlke hvmkvtekat 
emes, makakes; kicakvtes. 

15 Momis ceme, estimvts, cv kicatske haks? kicvtes. 

16 Momen Simvn Petvt em fayoposket, Mv Klist, He- 
saketvmese mv wenakat Eppuce toyetskes, kicvtes. 

17 Momen Cesvs em ayoposket, Cen heres!  Simvn 
Pacona toyetskat | Vpeswv, catv esyomat cem enramet 
omekokv, momis Cvrke hvlwe likat. 

18 Momen hvtvm ce kicis, Petv toyetskes, momen an 
evton vm mekusapvlke oh hayares; momen totkv-rakko 
em vhauke emuntvlekares. 

19 Momen, Hvlwe-tvlofy es en hauweckvn ce'mares: 
momen naketo estomen ekvnv oh wvnayetskat Hvlwe 
mimv wvnvke tares; momen naketo estomen ekvnv oh 
enrecopetskat, Hvlwe mimv enrecopke tares. 

20 Momof Cesvs, ma Klist tat onvyvkvranekon en ker- 
repvlken yekcicet, kievtes. 

21 Mvn vteken, Cesvs vlicecet, estomet Celuslvme oh - 
- ayvranat; momen nake sulke aculvke, momen plestvlke 
en homvhhotat, momen nakcokv-hayvlket estemerricet 
elecen momen netty tutcenof akvwvpkvranat, en kerrepvl- 
ke en kerkuecvtes. : 

22 Momof Petvt eset vlicecet, em vsehvtes, Cen hopv- 
yecet omekvs, Pucase; heyv cem momekares, kicvtes. 

23 Momis afulotket, Petvn, Cv topvrvn vyvs, Setvne! 
vm vnvttecv toyetskes! nake Hesaketvmese ohfveev 
ocat cem vlostekot; momis este ohfveev nake ocan, cem 
vlostet omekv, kicvtes. 

24 Momof Cesvs, Estimvt ve vevk vyetvn komen omat, ` 


e em ehvperkuecet em etohwelepkvn kvwapet ve vevk-‘'». 


atekvs, en kerrepvlken kicvtes. le. 

25 Estimvto estomet en hesaketv vcayecetv kóme: 
omat, sumecicen, momen estimvto estomet ve WT 
en hesaketv sumecicen omat, vcayecvranet omekv. ` 

26 Ekvnv omvlkvn este heckuecen omis, em puyvfekevn 
sumecicen omat, naken este em vniee haks? monkat na- 
ken este em puyvfekcv es ayoposiketo haks ? 

27 Este Echuswv em estvlken evpayet, Erke em vkr- 
svmkv ofvn vlvkvranet omekv : momen omof este vtekat 
em fekvres, em vtotketv vcvkayen. | 

28 Mehenwvn ce kicvkis, Yvmv svpakle sases, elkv he- 
cvkeko munket, este Eppuce eme tvlofvn vlaken hecahke 
tvlkvranat. 





SETENTVCKE XVII. 


 Moman nettv epakat hoyanof, Cesvs, Petv, Cemme, mo- 
men etecakkat Canen esyomen evpahyet, kvpvken ekvn- 
hvlwen es acemkvtes. 

2 Momet mv e homvn emarahkvtes, momen e turofy 
hvse omet hvyayakvtes; momen em atevke hvtket hvya- 
yake omvtes, ` 

3 Momen heevs! Moses, Elias tepaket em e. heckueca- 
kvtes, etempunvyaket. 

4 Momof Petvt em ayoposket, Cesvn kioptos Bader 


Creek. 

yvmv fulleyvre heres; kometsken omat, yvmv cuko tut- 
cenen hayvkeres; hvmket cenaket on, hvmket Moses 
enaket on, momen hvmket Elias enaket on. 

5 Punaye munkof, hecvs! aholoce hvyayvket oh ranv- 
tes; momen hecvs! opunvkv aholoce aosset, Heyv Cvp- 
puce vnokeckvts, mv ofvn heren ve afveket os, mvn em 
apohievks, makvtes. 

6 Momen en kerrepvlke pohakof, e turofrn oh pvlatkv- 
tes; momet tayen penkalvke tates. 

.7 Momen Cesvs vlaket, celayakvtes; Asvpvklvks, mo- 
met ce penkahlvkates, kicvtes. | 

8 Momen vhecakof, estimvn hecvkekates ; Cesvs tviku- 
sen hecakvies. 

9 Momen ekvnhviwe ahvtvpecof, Cesvs, nake hecakat 
estimvn em onvyeko munken este Echuswv elkv a en kv- 
wvpkvret, kievtes. 

10 Momen en kerrepvlket em'pohaket, Moman estomen 
Nakcokv-hayvlke Elias tatet alvkvranes, makaket oke 
bake? kicakvtes. 

11 Momen Cesvs em ayoposket, Mehenwusen Elias ta- 
tet alvkvres; momet nak omvlkvn ohevfeknicvres. 

12 Momis ce kicvkis, Elias vlake hoyvneps; momen Alas 
kerrvkekates; momis naket o estomen komakat em mo- 
mecakvtes; matvpomen este Echuswv estemerricvkvres. 

13 Momof en kerrepvlket Cane paptisvn em opunvyecet 
oken kerrakvtes. 

14 Momen este sulkat en yicof, hunvnwvt em vlakvtes ; 
momet en tokkeket, | 

15 Pucase! cvppucen em merrvs; hvresset vlicekv, mo- 
“met tayen estemerkes; totkv tis tvk latke mahekv, mo- 
met uewv tis vk latke mahekv, kicvtes. 

16 Momen cen kerrepvlken es em vlahkis; momen em 
wicecvkeko tayis. 

17 Momof Cesvs ayoposket, vkvsvmkv oceko, honvpse 
yenahatskat, en hofune estomusen ecepakvranvki haks ? 
En hofune estomusen ce mehakvranvki haks? Yvmvn 
'svm vwvkes? makvtes. 

18 Momen Cesvs puyvfekev holwakat em vsehvtes; 
momen en kvpakvtes; momen estuce mv hvse-vkerkv 
mahusan, vteken em wikvtes. 

19 Momof, mv en kerrepvlke kvpvket Cesvs en yicvtes ; 
momet, ettomen pume em ossicéko tayat haks? ki- 
cakvtes. | 

20 Momen vkvsvmkv ocatskekatet omecices; mehenwvn 
ce kicvkikv, vkvsvmkv mvstv nerkv omusis ocatsken 
omat, heyv ekvnhvlwe, Yvmvn akueket vsvn rorvs, kica-, 
tsken omat, momvres; momen nake momecatskeko taye 
cen svkekares ` Cesvs kicvtes. 

21 Momis heyv omat e elvwece mekusvpetv vevkaye 
tvlken osset omes. 

22 Momen Kalvlen vpokof, este Echuswv este enke 
ofvn wihoyvres. 

23 Momen elecvkvres; momen nettv svtutcenof hvtvm 
akvwvpkvres, Cesvs kievtes: momen e feke tayen en 
nokhokvtes. 

24 Momen Kvpanevm 'roricof ekv feketv evtokunawv 
vteloyvlket Petvn en yicvtes, momet ce pucase ekv feke- 
tv feke haks? kicakvtes. 

25 Henka; Petvt makvtes. Momet cuko ceyof, Cesvt 


'sen homv hakvtes: Sima, naken vkerricetske haks? 
Estimvn ekvnv em mekkvlke vtelokv feketv, monkat ekv 


feketv en cawe haks? en hopuetakucen, monkat tvleper- 
viken ? | 
26 Tvleporvlke, Petvt kicvtes. Monkv hopuetakucen 
recopkes, Cesvs kievtes. 
27 Mome estomis, em vnvttece witeye tayet omekv; 

SETENTVCKE XVIII. 


Mv hvse-vkerkv mvketekof, en kerrepvlket Cesvs en 
yievtes, Estimvt Hvlwe tvlofv rakke mahat to haks? ki- 
caket. 

2 Momen Cesvs hopuewucen en hohiket, en nvrkvpvn 
licvtes. 

3 Momen mehenwvn ce kicvkis, emvrahket hopueta- 
kuce ome hakatskekon omat, Hvlwe tvlofv escehyatske- 
kos, kicvtes. 

4 Monkv, estimvto estomis, heyv hopuewuce omet, e 
kvncvpuecen omat, matvwvt Hvlwe tvlofv rakke mahat 
tes. 

5 Momen estimvto estomet hopuewuce heyv ome 
hvmken cv hocefkv ofv esen omat, vnen cv'set os. 

6 Momis, estimvto estomet heyv ve oh vkvsvmvke lo- 
puckusat hvmken em vnvttecen omat, emfulotkv en cv- 
tot e nokwvn vtarken, uehvtkv en laukaten vkèlat min, 
en hervnt ome tayes. 

7 Ekvnv en holwakes vnvttecvlke omecicen; vnvtteca- 
kat ocvranat tvlket omekv: momis en holwakes mv 
hunvnwv omecice vnvttecv vlakat. 

8 Munkv cenke tut, celetateu, cem vnvttecen omat, 
warvs, momet vpvlvtvs, cekunnet, monkat vnvttetske 
estomis, hesaketv eceyetskat min heres: cenke hokkolen 
ocet, celeu hokkolen ocet, totkv eme-yuksv-seko ce tvk 
Ivèkeko munket. 

9 Momen ce turwvt cem vnvttecen omat, ossicet a 
wikvs: ce turwv hvmkusen ocet, hesaketv eceyetskat min 
heres, ce turwv hokkolen ocet, totkvrakko ce tvk lvtke- 
ko munket. 

10 Vketecet, heye lopuckusat hvmkis en homehcatskvs ; 

ce kicvkikv, Hvlwe tvlofv, enake hvlwe-estet, Cvrke, hvl- 
we likat, e turofv en hecake munkvt os. 

11 Este Echuswv mv sumécvten hesahuecvranet vlaket 
omekv. 

12 Estomen vkerricatske haks? Este, yvpefikv. cukpe- 
hvmken ocen, momen hvmket em ehosen omat, pale- 
ostvpaken-ostvpohkakat wibket, momet cefahlofvn ayet, 
mv em ehosan hopohyekot o haks? - 

18 Momen eshecen omat, mehenwvn ce kievkis, mv 
yvpefikvn, pale-ostvpake-ostvpohkake, ehosvkekate se- 
muntvlen es afackes. 

14 Matvpomen, Cerke take Hvlwe hkat heyv lopucku- 
sat hvmkis sumkvre komekot omes. 

15 Momis etecakketskat cem mvttecicen omat, ayet em 
mattat cemen emen tepakusatsken em onvyvs; cem 
apohicen omat etecakketskat hesayecetskes. — 

16 Momis cem pohekon omat, hvtvm hvmken, monkat 
hokkolen evpvyvs, momat opunvkv vtekat vkerrvlke hok- 
kole, monkat tutcene e eukwv ofvn yekce tayes. 

17 Momen em apohicekon omat, mekusapvlke nvkaftan 
em onvyvs: momis mekusapvlke nvkaftan em apohice- 
kon omat, Hesaketvmese kerreko, evtokunawv vteloyvlke 
omet, ce homvn huerekvs. 

18 Mehenwvn ce kievkis, naket o estomen ekvnv oh 
wvnayatsken omat, Hvlwe mimv wvnvke tares; momen 
naket o estomen ekvnv oh en recopatsken omat, Hvlwe 
mimv en recopke tares. 

19 Hvtvm ce kicvkis, hokkolet nake cem 'pohvkat oh- 
fvcevn ekvnv oh etemvkvsvmakatsken omat, Cvrke Hvlwe 
likatet em momecvkvres. 

20 Estvmvn hokkole monkat tutcenet cv hocefkv ofvu 
etoh nvkaften omat, mvn vnet vpakaret okv. 

21 Momof Petvt em vlakvtes, momet, Pucase, em ete- 

wole estomusen etecakkvyat ve vnaorkat, en kvpvyecicar 
haks? Kulvpake oren? kicvtes. 

22 Cesvs kievtes, Kulvpake oren ce kicvks; momis pale- 
kulvpakvke kulvpaken. 

28 Monkv Hvlwe tvlofv, mekko hvmke, mv em vtotkv- 
lke em ahuere temfaccat omes: 

24 Momen es kerkuecetv vlicecof, hvmken cvtokunawv 
cukpe-veule palen-cahkepohkake em e ahuericen'sen yi- 
hoevtes. 

25 Momis ocet fekeko tayekv, e pucaset, e hiwv, en ho- 
puetakuceu, nake ocat omvlkv svpvken wihoyekvs, mo- 
men feketvt hakekvs, makvtes. 

26 Monkv, em vtotkv tvk latket mekusapvtes; Pucase ! 
v'mehakvs, momen omvlkvn cem fekares, kicet. 

27 Momof, mv vtotkv e pucase em merrvtes; momet 
en recopet em ahuere 'sem wikvtes. 

28 Momis mv vtotvkv tawvt osset, vtotkvlke em etohkvl- 
ketv hvmken eshecvtes: mv cvtokunawv palen-ostohka- 
ken nvrkvpuce oste em e ahuericen. Momen hvlahtet, 
e nokwvn em esvtes; Ece'huerén vm fekvs, kicet. 

29 Momen vtotkv em etohkvlketv ele tempen tvk latket, 
mekusapvtes, V'mehakvs, momen omvlkvn cem fekares, 
kicet. 

30 Momen momeceko tayvtes, momis ayet cuko-yekevn 
'Tvpikvtes, em ahuere em fehke tvlken. 

31 Monkv vtotkvlke em etohkvlketv, nake estomat he- 
cakof, e feke nokhokusvtes; momet yicet nake estomat 

 omvlkvn e pucasen em onvyakvtes. 

32 Monkv e pucase en hohikof, Vtotkv holwvyece to- 
yetskate! mv ahuere omvlkvn es cem wikvyvnks vin’po- 
hetskekv. 

33 Cemeu vtotkv cem etohkvlketv em merretskeko tayvt 

haks? vne cem merrvyvnke om et. 

34 Momen e pucase evpvkkvtes; momet estemerricvlken 
em wikvtes; em e ahuericat omvlkvn em fehke tvlkvren. 

85 Matvpomen Cvrke Hviwe likat cem momecvkvres, 
ce feke take vten etecakketskat ece ”naorkat sem wikatske 
vlke tokon omat. 


SETENTVCKE XIX. 


Mome ocvtes, Cesvs heyv opunvkv espoyof, Kalvlen en 
kvpakvtes; momet Cotvne tvpalv Cutea em vtekakan 
'rorvtes. 

2 Momen, este sulsuke-mahet vevkvpeyvtes; momen 
mvn em wicecvtes. 

3 Falvsevlkeu en yicvtes vnrvpaket, Hunvnwv nake 
omecicat vtekat, ehiwv es wike taye haks? kicaket. 

4 Momen em ayoposket, mv enhvteceskv hayof, hunvn- 
wv, hokteu hayvte, | 

5 Momet, Heyv omecicen hunvnwv erke, eckeu wihket, 
e hiwvn hvlvtvres; momen mv hokkolat vpeswv 
hvmkusvres, kievte oh onvkv hecatskvte seko haks? ki- 
cakvtes. 

6 Monkv, mv ‘svnvcomyn hokkolet omeks, momis 
vpeswv hvmkus; monkv mv Hesaketvmese tehvlvte- 
puecat hunvnwv estomet kvheates; Æievtes. 

7 Moman, Estomen Moses nakhotce esetewiketvn e'mvks, 
momet wikvks, makvt haks? 

8 Ce feke take em wvnhe omecicen, ce hitake wiketv 
cem etektvneevket, Moseskv omvtes; momis enhvteceskv 
atat momekot omvtes, kievtes. 

9 Momen ce kicvkis, estimvt e hiwv hoktarekofvn wi- 
ket, momet etvn epayen omat, hoktaret omes; momen 
mv wihokat estimvt epayen omat, hoktaret omes, 

10 Hunvnwv e hiwv ohfvecv em mometon. omat, boae 
epayetv hereks, en kerrepvlket kicakvtes. 

11 Momis, Este omvlkvt heyv makety ehsekos ` momis 
e'mhoyvte tvlket, kicvtes. 

12 Este tehvket sasekv, ecke e nvrke ofv mome hoeve- 
kvtet; momen este tehvket este hahicvtet sases; mo- 
men este tehvket emetvwv e hayvtet sases, mv Hvlwe 
Tvlofv vrahkv: estimvt ese tayen omat, esekvs. 

13 Momof hopuetakucen sen yihocvtes, enken oh 
wvkhokicet mekusvpvren; momen en kerrepvlket em 
vsehakvtes. | 

14 Momis, "Sen tvckatskekon hopuetakuce vc oh awepe- 
kvs; mv omaket Hvlwe Trlofvt omekv, Cesvs mak- 
vtes. 

15 Momet enke oh wvkhokicahket, mvn en kvpakvtes. 

16 Momen hecvs! hvmket em vlaket, Mvhayv heretskate ! 

nake heran momvyatet, hesaketv emunkv ocvye taye haks? 
kievtes. 
17 Momen, Estoman here ev kicetske haks? Este here 
sekos, momis hvmkuset, mv Hesaketvmese tes. Momis 
hesaketv ceyetvn kometsket on omat, vhakvn vivstvs, 
Cesvs kicvtes. 

18 Estomaten? makvtes. Elehcetskvs! Hoktahretskvs! 
Horkohpetskvs!  Lvkisetskvs ! 

19 Cerke, ceckeu vrakkueevs? momet ecewolicv ceme 
e vnokecetskat etvpomen vnokecvs, Cesvs kicvtes. 

20 Hunvnwv mvnettat, Heyv nake omvlkvn cv mvnettu- 
sof vfaste vtecicvyvtes: naket vm ahoske munke bake? 
makvtes. 

21 Hvsvtketvn kometsken omat, ahyet nake ocetskat 
wiyvs, momet estemerrakaten emvs; momen Hvlwe-Iv- 
lofvn nake ocetskvres: momet vtes, vo vevk ayvs, Cesvs 
kicvtes. 

22 Mons, este mvnettat mv maketvn pohof, e feke 
nokket ayvtes; enake sulece mahet omvtet omekv. 

23 Momof en kerrepvlken, Mehenwvn ce kicvkis, este 
enakocv Hviwe-Tvlofv ceyetv en yekce tares, Cesvs kicv- 
tes. 

24 Momen hvtvm ce kicvkis, rvtcekuphe esropottv e 
turwv ropotte tayat en yekce mahekon, este enakoev mi- 
myt Hesaketvmese eme Evlofv eceyetvt en yekces. 

25 En kerrepvlke pohakof, tayen em estomahakvtes» 
Monkv estimvt hesake taye haks? makaket. 

26 Momis Cesvs hecaket, Estet on omat heyv em mo- 
meko tayuses: Momis Hesaketvmese nak omvlkvt em 
mome tayuset os, kicvtes. 

27 Momof Petvt em ayoposket, Hecvs, pume omvlkvn 
wihket ece'evk vpeyeyvnks; munkv naket pun heckvr 
 haks? kicvtes. 

28 Momen, Mehenwvn ce kicvkis, ceme ve vevk vpeyats- 
kate svnvcomv hecketv omof, este Echuswv em ohliketv- 
rakkan oh likof, centakeu ohliketv rakkvke palen-hokko- 
lohkakan oh vpokatskvres; Eslevlke em aliketv pale hok- 
kolohkakan ohfvececet. 

29 Momen ev hocefkv vrahkv, cuko tis, etecakkvte tis, 
ewvntake tis, erke tis, ecke tis, ehiwv tis, hopuetakuce 
tis, ekvnv tis, wikakvte vtekat; cukpe-hvmke erohvtviv- 
ket en heckvkvres, momen hesaketv yuksv-sekon epoyv- 
kvres. 

30. Momis. enhvteceskvt sulket espoke tares; momen 
espoket enhvteceskv tares. 


SETENTVCKE XX. 


HvLwe TvLorv cuko-epucase omet omes, mv em pvrko- 

evpofv sohceyet vtotkvren hvlwecvrane hvthayvtkuse 
ossvte. | 

2 Momen vtotkvlke nvrkvpuce hvmke hoyvnusen nettv 
hvmkat etemvkvsamof, em pvrko-cvpofvn ohtotvtes. 

3 Momet hvse-vkerkv svtutcenat mahen ossvtes; mo- 
met etvt vtotkekot nakwikv ocen svpaklen heevtes. 

4 Momen, Cemen pvrko-cvpofv 'seceyvks, momen esto- 
muset fveevt on omat ce’mvkares, kicvtes. Momen vpe- 
y vtes. 

5 Hvtvm, hvse-vkerkv sepaken, ostvpake mahen ossvtes, 
momet matvpomecvtes. 

6 Momen hvse-vkerkv palen-hvmkontvlakat mahen 
ossvtes; momet etvt vtotkekot svpaklen hecvtes; momet, 
Estomen vtotkekot svpaklatsken yaf ke bake? kicvtes. 

7 Estimvt pu hvlwecekokv omes, kicakvtes. Cemeu 
pvrko-evpofv "seceyvks, momen estomuset fvecvt on omat, 
cen heckvkvres, kicvtes. 

8 Monkv yafke orof, pvrko-cvpofv e pucase, Vtotkviken 
en hohiket em fekekvs, espoken vlicecet hvteceskvn vte- 
ken, en nakvfastvn, kicvtes. 

9 Momen, hvse-vkerkv pale-eshvmkontvlake mahe hvl- 
wehocat yihcof, este hvmkat nvrkvpuce hvmke hoyv- 
nuse vlket en heckakvtes. 


10 Momis, enhvteceskv hvlwehocat yicof, 'senhoyanet 
pun heckvranès, komakvtes: momis mvu, este vrahkw 


nvrkvpuce hvmke hoyvnuse viket, en heckakvtes. 

11 Momen en heckahkof, cuko e pucase em eca- 
yakvtes : 

12 Heyv espoke hvse-vkerkv hvmke vtotkakat, hotoskv, 
hiye entekkekeyat, pume etvpomen hayetskes, kicaket. 

13 Momis hvmken em ayoposket, Vn hesse, naken cem 
ahopvnvks; nvrkvpuce hvmke hoyvnusen vm vkvsvmetske- 
kat haks? kievtes. 

14 Cenaken esehpet, vyepvs; ce'mvyat, etvpomen heyv 
espoke emares. 

15 Cvnake naken komvyat momecvyis fvccvt omeko 
haks? Cv herekv, ce turwvt holwake haks ? 

16 Munkv espoket hvteceskv tares; momen hvteceskvt 
espoke tares: sulken en huehokvte tisem, nvcomet en 
hopoket omekv. 

17 Momen Cesvs, Celuslvmen ayof, en kerrepvlke pale- 
hokkolohkakat kvpvken 'sayvtes : 

18 Momet, Hecvks, pume Celuslvmen apeyvkés; momen 
este Echuswv plestvlken, nakcokv-hayvlken esyomen em 
wihokvres, momen ele tayen oh fvececvkvres. 

19 Momet tvlwavlken em wikvhken, nakhayekot, tepket 
vtvrhoyvres; momen nettv svtutcenof hvtvm akvwapkv- 
res, kicvtes. 

20 Momof, Sepete en hopuetakuce ecket echustaken 
evpayet es em VIE emekusapet, nake hvmken em 
` eyacet. i 

21 Momen, Naken kometske haks? kievtes. Heyv cvc- 
hustake hokkolat, ceme tvlofv, hvmket cenkvpervn liken, 
hvmkatet cenkvskvnvn likvren emvs, kicvtes. 

29 Momen Cesvs ayoposket, Naken vpohatskat, kerrats- 
keks: Sesketv ’seskvranvyat, ’seskatske taye haks? Mo- 
met paptesvm es paptiskvyat, es paptiskatske taye haks ? 
kievtes. Momeye taves, kicakvtes. 

23 Momen, Mehenwusen sesketv ’svm eskatskvres, mo- 
met paptesvm es paptiskvyaten, es paptiskatskvres; mo- 
mis evnkvperv, cvnkvskvnv liketv wiyvranvyat cvnake 
tokos; momis estimvn Cvrket em etetakuecen omat, mvn 
e m KOY ki kievtes. 

24 Momen mv palat pohakof, tecakkvte hokkolaten 
vnrvpet evpvkhokvtes. 

25 Momis Cesvs en hohiket, Tvlwvvlke em mekkvlke 

ohfvnketvn, momen mv rvkrakat yekcetvn sohfvnken, 
kerratskes, kievtes. | 

26 Momis centake, cem momvkekares ; momis estimvt 
rakke ece'pvketv taken komen omat, cem vtotkv taket 
omekvs. 

27 Momen estimvt cen homvhtetv taken komen omat, 
cem vtotkv taket omekvs. 

28 Este Echuswv tisem, em Sito lnc Edd momis 
vtotkvranet, momet en hesaketv sulke es nesetvn wiyvra- 
ne vlakvtes. 

29 Momen Cvleko en kvpvkakof, este sulke mabat 
vevkvpeyvtes. 

30 Momen heevs, este hecvkeko hokkolvt nene tempen 
kakvtes; Cesvs hoyanen pohakof, Pucase! Tewe Eppu- 
ce toyetskat, pum merrvs! makaket huehkakvtes. 

31 Momen este sulkat, em vsehakvtes cvyayvkvren: 
momis svheremahen huehkaket, Puease! Tewe Eppuce 
toyetskat, pum merrvs! makakvtes. 

32 Momen Cesvs huyiret en huehkvtes; Naken cem 
momecvkaren komatske haks? kicvtes. 

33 Pucase! pu turwvt en hauhvkvren pu yaces, kicakv- 
tes. 

94 Monkv, Cesvs em meriyet, e turwv en celayvtes; 
moman vpaken e turwv renakv en heciken vevkvhoyvtes. 


SETENTVCKE XXI. 


Momen Celuslvmen vwolicaket, Perfec, rvne Olefvn yi- 
cof; Cesvs en kerrepvlke hokkolen vtotvtes. 

2 Tvlofuce ce homuse ocan oh vhoyvks, momen lvpku- 
sen corakko-wakv wvnvken eshecatskvres, momen ec- 
huswvt vpaken; en recopet 'svm vthoyvks. 

3 Momen estimvt naken ce kicvken omat, Pucaset 
eyaces, kicatskvres ; moman vpaken atotvres, kicvtes. 

4 Momen heyv omvlkvt momvtes, owalv opunayvte 
esfvckvren, hvmmakvte, 

5 “Sion échusten 'monvyvs, hecvs! cem Mekko cem 
vlaket os, eyaskuset corakko-wakv, corakko-wakv echuswv 
tisem oh liket.” 


6 Momen mv en kerrepvlke vhoyet Cesvs kican mome- 
cakvtes. 

7 Momet corakko-wakv, echuswv tepakvn 'svlahokvtes ; 
momet em vchoyetvn oh ocakvtes momet myn oh 
licakvtes. 

8 Momen este sulkemahet em vchoyetvn nenen oh 
pvtapicen, vpvlwvt eto lvteen awaret, nenen oh pvtapicv- 
tes. 

9 Momen este sulke homv vpeyen, momen yupv vpeya- 
teu huehkaket; Muev veayecvks Tewe Eppucen! Hesa- 
ketvmese hocef kv ofv vlakat oh merrvkvtet omes! Muev 
veayecvks hvlwe mahaten ! 

10 Momen Celuslvme er oh ceyof, tvlofv omvlkvt nekeye 
tetayet, Heyv estit o haks? makakvtes. 

11 Momen este sulkat, Heyv Nasvle, Kalvle aosse, Cesvs 
owalv tes, makakvtes. 

12 Momen Cesvs Hesaketvmese en cuko veakan ceyv- 
tes; momet mv ofv vpoke, nake wiye nesakvten sossicet, 
cvtokunawv es yoposkvlke em ohhompetv, pvce wiyakvte 
em ohvpoketau, en cektulcecvtes. 

13 Momen, Coket os “Vn cuko mekusvpetv cukon 
kihoevres," momis centake horkopvlke em vpoketvn ha- 
yatskès kievtes. 

14 Momen hecvkekat, yvkvpvkekateu cuko vcakat ofvn 
en yicen em wicecakvtes. 

15 Momen nake estomahe momecen, cuko veakat ofv 

hopuetakuceu huehkaket, Mucv veayecvks Tewe eppuce ! 
makaken, plestvlke en homvhhotat, momen nakcoky- 
hayvikeu hecakof, eyacake sekates. 

16 Momet, Heyv nak’ makakat pohetske haks? kicakv- 
tes, Momen Cesvs, Henka! ““Hopuetakuce, momen 
cokakusat e cukwy ossen vkvsvmkv etetakuecetsks," 
makvte hecatskvte seko haks? kicvtes. 

17 Momet en kvpaket, tvlofv ossvtes, momet Perenen 
ayvtes, momet mvn fekhonnvtes. 

18 Momen hvthayvtken, tvlofv ohfulket, elawvtes. 

19 Momet ke-rakko em vpe nene tempen hecoi, oh ayv- 
tes, momis naket oh sekon esse tvlket oh ocen eshecvtes. 
Momet, Ette ec oh ocvte sekot es munkekvs, kicvtes: 
moman vpaken ke rakko em vpe yuknepvtes. 

20 En kerrepylke hecakof, em estomahakvtes, Ayvk- 
hvmkusen ke-rakko em vpe ynknepes! makaket. 

21 Momen Cesvs em ayoposket, Mehenwvn ce kicvkis, 
vkvsvmkvn ocet, cen kerkvket on omat, heyy ke-rakko 
em ype em momat tvlken momecet omatskekares ` momis 
heyv ekvnhvlwe, Akueket, uehvtkvn vk latkvs, kicatsken 
omat, momvres. 

22 Momen naka vtekat omvlkv mekusvpkv ofv vpohats- 
kat, vkvsvmatsket on omat, cen heckvkvres. 

23 Momen cuko veakan ceyet, mvhayet likof, plestvlke 
en homvhhotat, momen este em aculvken esyomet oh 
vpeyvtes, momet Yekcetv estomen heyy nake es mome- 
cet ometske haks? momen estimvt heyy yekcetv cé’me 
haks? kicakvtes. — 

24 Momen Cesvs em ayoposket, Vneu nake hvmken 
ce'mpohvranvkis, momen myn vm onayatsken omat, vneu 
matvpomen, yekcetv estomen heyv nake es momecit 
omvyat, cem onvyvkares, kievtes. 

25 Cane em paptesvm, estvmvn vtetat haks?  Hvlwen 

vetetat` haks? Monkat' este enake tat haks? kievtes. 
Momen e etem punvyaket, Hvlwe vten makén omat; 
moman, Estomen vkvsvmatskekat haks? pu kicvres. 

26 Momis, Este enakets, makén omat, esten em pu 
penkvlakes ` omvlkvt Canen owalv omecvket omekv. 

27 Momen Cesvs em ayoposkaket, Kerrékos, makakvtes. 
Vneu, yekcetv estomen heyv nake es momecit omvyat, 
cem onvyvkvkos, kicvtes. 

28 Momis, estomen vkerricatske haks? Este hvmket 
eppucetake hokkolicetut; enhvteceskvn em vlahket, 
Cvppuce, vm pvrko evpofvn ayet, muev-nettv vtotkvs, 
kicvtes. 

29 Em ayoposket, Momvko tayes, kievtes. Momis roh- 
yupvn, em vkerrickvn etihcet, ayvtes. 

30 Momen ’svhokkolat em vlahket, matvpomen kicvtes. 
Momen em ayoposket, Momes, Pucase, kicvtes: Momet 
ayekates. 

31 Mv hokkolat, estomatet erke komat momecvt haks ? 
Enhvteceskv ! kicakvtes. Mehenwvn ce kievkis, evtoku- 
nawv-vteloyvlke, hoktarvke esyomat ce homv taken, He- 
saketvmese eme Tvlofv esceyet os; Cesvs kicvtes. 

39 Cane, fvccetv ayetv ofvn, cem vlakvkvtet omekr; 
momen vkvsvmatskekvnkes; momis cvtokunawv-vtelo- 
yvlke, hoktarvke esyomat vkvsvmakvnkes; momen ceme 
heeatskof, rohyupv cem vkerrickv eticatskekvnkes, momat 
oh vkvsvmatskvret. l | 

38 Opunvkv-svhopakv etvn pohvkes: Cuko-epucase 
hvmket, pvrko cvpofvn ahocvtes; momet em vtohopkih- 
cet, uehomecate vevnkv korvtes; momet cuko hvlwen 
hahyet, vhocvlken em wikvtes; momet: ekvnv hopvyen 
ayvtes. 

34 Momis, 6tté em oketv vwolicof, em vtotkvlken vho- 
cvlken ohtotvtes; momat em ötté en heckvkvren. 

35 Momen vhoevlke, em vtotkvlken cahwet, hvmken 
tepiket, hemken elehcet, momet hvmken evton es 
nvf kakvtes, | 

36 Hvtvm em vtotkvlke etvn enhvteceskv ’sen sulken 
atotvtes; momen matvpomecakvtes. 

37 Momis espoke eppucen ohtotvtes, Cvppuce vrakkue- 
cvke tares, maket. 

38 Momis eppuce vlaken vhocvlke hecakof, e etem ‘pu- 
nahoyet, Heyv 'epucase-mvnettat tes, vwvkes elecvkeres; 
momet en heckvranvten cawepvkeres; makakvtes. 

39 Momen esahket, pvrko cvpofv ossicaket awikakvtes: 
momet elecakvtes. | 

40 Momekv pvrko evpofv e pucase vlakof, heyv vhocvlke 
estomecvr haks ? 

41 Mv holwvyecvlke tayen estemerrvkuecet, pvsvtvres ; 
momet pvrko evpofv vhocvike etvn em wikvres; mv em 
ette em oketv orof e'mvke tayen, kicakvtes. 

49 Nakcokv-rakko oY kerratskvte seko haks? — **Tohta- 
rvike cvto wikvte, matvwvt vkvnowv em ekv hakes.” 
Heyv Hesaketvmese em vívstetv tes: momet pu turwv 
ehomv estomahet os. 

43 Monkv ce kicvkis, Hesaketvmese eme Tvlofv ce 
”konvhhet, tvlwv etvn emhoyvres, em étté es yicakan. 

44 Momen estimvt heyv cvton oh latken omat, kvekvres ; 
momis estimvn oh latken omat lopotvres, Cesvs kievtes. 

45 Momen plestvlke en homvhhotat momen Falvsevlke 
em opunvkv-svhopakvn pohakof, emen opunvyecet oken 
kerrakvtes. 

46 Momis ésétvn komakof, este sulkan em penkvlakvtes ; 
owalv tes, komvket omakekv. 

SETENTVCKE XXII. 


MomEN CEsvs hvtvm em ayoposket, opunvkv-svhopakvn 
'sem punayvtes, hvmmaket, 

2 Hvlwe Tvlofy mekko etepvyetv eppuce en hayvte 
omes. 

3 Momet em vtotkvlke etepvyetv oh vwvrane kihoevte, 
en huehkvren atotvtes: momen vwetv eyacvkekates. 

4 Hvtvm vtotkvlke etvn atotvtes, maket, En huehhokv- 
te, em onvyvks; Hecvs! hompetv-rakko etetakuecis; vm 
wakvlke, nake nehakat pvsvthoyes: momen nake omvikvt 
etetakes ; etepvyetv oh vwvkes, kicvtes. 

5 Momis ‘vrakkuecvkekates; momet vpeyepvtes,— 
hvmket eme cvpofyn ayen, hvmket en nakneskvn ayen ; 

6 Momem em vtotkvlke aloskat, cahwet ehvnhuecet, 
pvsvtakvtes. 

7 Momis mekko pohof, cvpakkvtes; momet en sule- 
tawvlke atohtet, mv este pvsatvlke pvsatvtes; momet 
eme tvlofv nekricvtes. 

S Mohmet em vtotkvlken, Etepvyetv etetakes; momis 
mv en huehhokvte berc kasa 

9 Momekv nene tvleme vlkan vpeyvks; momet en sulke 
estomusen eshecatsken omat, mz ro en huehkvks, 
kievtes. 

10 Momen mv vtotkvlke nene vlkan sossvtes, momet 
hecat vtekat omvlkvn, holwahokat herakat esyomen vte- 
loyakvtes ` momen etepvyetv hompvlket tetayet heckvtes. 

11 Momen mekko, hompvlken hecvranet eceyof, hunv- 
nwv hvmket etepvyetv kapv vteekon heevtes. 

12 Momet, Vn hesse, estomaten etepvyetv kapv vtcekot 
ye cehyetske haks? kicytes. Momen opunvyeko tayvtes. 

13 Momof, Elen enken esyomen wvnayvks; momet 

etvn 'svpeyet, yomuckofvn er a wikvks ; mvn hvkihketvt, 
momen enute setetekketvt ocvres, mekkot vtotkvlken 
kievtes. 

14 Sulken en huehhokvtet omekv, momis nvcomen en 
svthokes, Cesvs kicvtes, 

15 Momof Falvsevlke vpeyvtes; momet estomecet em 
punvkvn es ése tayat e etem punahoyvtes. 

16 Momet en kerrepvlken, Hvlevlken esyomen ohtota- 
kvtes; Mvhaya! mehenwetsket ot, Hesaketvmese em 
vyetv, mehenwvn este mvhayetsken, kerrés; momet hunv- 
nwv estoskometskekot; este e turofv moskometskekot 
omekv. 

17 Momekv pum onvyvs, estomen vkerricetske haks? 
Sesv ekv feketv emetv fvccvt o haks? momeko haks? 

18 Momis, Cesvs en holwvyeckvn kerrof, Estomen ve 
vnrapatske haks? mekusapv vhayvlke toyatskat ? 

19 Ekv feketv evtokunawvn cv hecievkes, kicvtes. 
Momen nvrkvpucen "sen yicvtes. 

20 Momen, Heyv estimv vhakét on, momen en hocevt 
o haks? kicvtes. 

21 Sesv enaké, kicakvtes. Monkv, Sesv enaken Sesvn 
emvks; momet Hesaketvmese enaken Hesaketvmesen 
emvks, momof kicvtes. 

22 Momen pohahket, em estomahakvtes; momet en 
kvpaket, vpeyepvtes. 

23 Mv nettv Satusevlket en yicvtes, mv akvwapketv se- 
kos makakvtet, momet em’pohakvtes ; 

24 Mvhaya! hunvnwv hopuetake ocekot elen omat, 
etecakkatet ehiwv epayvres momet honvpse em mahe- 
evres, Moseskv makvtes, kicaket. 

25 Tokvs, etecakkvte kulvpaket fullvtes; momen hvte- 
ceskvt hokte epahyof, elvtes; momet honvpse ocekot, e 
hiwv etecakkan em wikvtes : 

26 Esvhokkolateu, momen esvtutcenateu, eskulvpaken 
vteket matvpomakvtes. 

27 Momen espoke mahe hokteu elytes. 

28 Monkv akvwapketv omof, mv kulvpakat estoman e 
hiwv tar haks? omvlkvt epayvkvtet omekv. 

29 Momen em ayoposket, Ce hosvket os, Nakcokv- 
rakkon, momet Hesaketvmese en yekcetvu kerratskekot : 

30 Akvwapketv omof, etepahyekos, momen etepayepue- 
hohcekos; momis Hvlwe tvlofv Hesaketvmese em estvlke 
omakes. | 

31 Momis este pvsatkvike a en kvwapketv ohfveevt on 
omat Hesaketvmese es ce tem punayvkvte kerratskvte 
seko haks ? 

32 “Vne Eplvme en Hesaketvmese, momet Iseke en 
Hesaketvmese, momet Cekvpe en Hesaketvmese toyis 
makvte: Hesaketvmese pasvtke tokon, momis hesaho- 
ken en Hesaketvmese tes, Cesvs kievtes. 

38 Momen este sulkat pohakof, Cesvs emvhayat em 
estomahakvtes. 

34 Momis Satusevlken evyayicen Falvsevlket pohahket, 
etoh vtelokvtes. 

35 Momof, mv hvmket vhakv mvhayvtut vnrapet em’po- 
hvtes, hvmmaket : 

36 Mvhaya! vhakv ofv, estvt vhakv rakkat to haks? ` 

37 * Cehofv, cen Hesaketymesen ce feke omvlkvn, cem 
puyvfekev omvlkvn, cem vkerrickv omvlkvn: es vno- 
keevs : 

38 Heyvt enhvteceskv, momet vhakv rakkat tes. 

39 Momen esvhokkolat matvpomet omes,—“ Este ece 
"wolievn, e vnokecetskat omet, vnokeevs.” 

40 Heyv vhakv hokkolan vhakv owalvlke . esyomat. 
omvlkvt vtvrtvkes, Cesvs kicvtes. 

41 Falvsevlke etoh nvkaftof, Cesvs em'pohvtes : 

42 Klist estomen oh vkerricatske haks? Estimv eppu- 
cet o haks? kicet. Tewe eppuce, kicakvtes. 

43 Moman estomen puyvfekev ofvn Tewet, Pucase kicvt 
haks ? 

44 '* Cehofvt, cv Pucasen PES aUa liketske monken, 
cen horre cele ohhuerickvn hahyvrs," makvte. 

45 Monkv Tewet Pucasen kicvten omat, estomen eppu- 
cet o haks? kicvtes. | 

46 Momen este estomet punvkv hvmkis em ayoposkeko 
tayvtes: momen mv netty vtekat estimvt svnvcomv 
om'poheko tayvtes. 


SETENTVCKE XXIII. 


Momor, Cesvs este sulkat en kerrepvlke esyomen em 
punayvtes, 

2 Nakcokv-hayvlke, Falvsevlke esyomat Moses em ohli- 
ketvn oh vpokes, maket : 

3 Omvlkvn monkv, nake estomen, vketecvks ce kicvken 
omat, vketecet momecvks; momis em vtotketv vevkaye 
mohmatskvs; makakisem, momecvkekot omeky. 

4 Svpokv honhoye acukoyesko tayeu wvnawicekv; mo- 
. met este e fulowvn em oh ocakes; momis eme enkewe- 
na hvmkusis es vkueyicahkekos. 

5 Momis em vtotketv omvlkvn este hecvren omakes; 
se en tykhyketv tvptvhen hahicet; kapv em vtekeu rak- 
rvkuecekv. 

6 Momet hompetv-rakko omof, liketv hvlhawan, momet 
mekusvpky cuko ofv liketv en homvhhotan ; 

7 Momet nakwikv vlkan vseket; Kerra! Kerra! kihoev- 
ren em alostvket omes. 

8 Momis ceme Kerry ce kihohcvkates; hvmket, Klist, 

, cem Mvhayv taket omekv; momen omvlkvt etecakkvte 
" toyatskes. | 

9 Momet, estimvn yvmv ekvnv Purke kiheatskvs; hvm- 

ket Cerke taket omekv, mv Hvlwe likat. 

10 Monkat, mvhayvlke ce kihohevkates ; hvmket, Klist, 
cem Mvhayv taket omekv. 

11 Momis rakke mahe ece'pakvkat, cem vtotky, tares. 

19 Momen estimvto estomet e hvlwecen omat, kvnevpv- 
res; momen mv e kvnevpuecat, hvlwvres. 

13 Momis cen holwakvkes! Nakcokv-hayvlke momen 
Falvsevlke, mekusapv vhayvlke toyatskat! Hxvlwe-Tvlofv 
este e homv akhottatskekv; cemeu es coyatskekot, es 
ceyateu eme tektvnecatskekon, es ceyekokv. 

14 Cen holwakvkes! Nakcokv-hayvlke momen Falv- 
sevlke, mekusapv vhayvlke toyatskat! hoktvke-oyevlke 
en cuko lokatskekv, momet vhayet cvpcvken mekusapats- 
kes; monkv estemerkv rakke mahet cen heckvkvres. 

15 Cen holwakvkes! Nakcokv-hayvlke momen Falvse- 
vlke, mekusapv vhayvlke toyatskat! uehvtkv, ekvnvu hv- 
mecicatskes, hvmkuse vkvsmepuecatskat; momen cem 
vkvsamvkof, estemerkv em estuce centake ome svhokko- 
len hayatskes. 

16 Cen holwakvkes! evpayvlke turhecekvlke toyatskat ! 
Estimvto estomet cuko vcakat es hocefet opunayen omat ; 
estomv tokos; momis estimvto estomet, cuko vcakat en 
cvtokunawv lanen es hocefet opunayen omat, vhuerés; 
makatskes, 

- 17 Hoporrenvkeko momen turhecekvlke toyatskat! Es- 
tomat ’sen rakket o haks? cvtokunawv lanet, monkat cu- 
ko veakat cvtokunawv lane hvsvtecat to haks? 

18 Momen, Estimvto estomet altv es hocefet opunayen 
omat, estomv tokos; momis, estimvto estomet wiyetv oh 
ocan es hocefet opunayen omat, vhuerés. 

19 Hoporrenvkeko, momen turhecekvlke toyatskat! 
Estomat 'senrakket o haks? wiyctvt, monkat altv mv 
wiyetv hvsvtecat to haks ? 

20 Monkv estimvt altv es hocefet opunayen omat, mvn 
es hocefet opunayet os, momet nake oh ocat somvikvn. 

21 Momen estimvt cuko vcakat es hocefet opunayen 

omat, mvn es hocefet opunayet os, momet mv ofv likateu. 
. 22 Momen estimvt Hvlwe es hocefet opunayen omat, 
Hesaketvmese em ohliketvn es hocefet opunayet os; mo- 
met mv ohlikateiü. 

23 Cen holwakvkes! Nakcokv-hayvlke momen Falvse- 
vlke, mekusapv-vhayvlke toyatskat!  kofockv, anese, 
kvmme esyomat tis, tekvpvke espalan fekatskekv, momet 
vhakv en honhoyat wikatskvtes, fvccetv, merretv momet 
vkvsvmkv. | Heyvn momecatskvntos, momet vpvlwvn 
wikckot. 

24 Evpayvlke turhecekvlke toyatskat! eckvposwuce en 
cullicatskes, momis rvtce-kuphe nokmelatskes. 

25 Cen holwakvkes! Nakcoky-hayvlke momen Falvse- 
vlke, mekusapv-vhayvlhe toyatskat! halo momet pvlvknv 
onvpvn hvsvthvken hayatskekv; momis ofv svpenkvleckv 
momet svheremahetv es fvckes. 

26 Turheceko Falvsev toyetskat! halo, momet pvlvknv 
ofv taten hvsvtecvs, momat onvpvu hvsvthvke tare tayen. 

27 Cen holwakvkes!  Nakcokv-hayvlke momen Falvse- 
vike, mekusapv-vhayvlke toyatskat! este-herickv hvt- 
hievkvte omatskekv, mehenwvn mv onvpv en heckv 
heraket omes, momis ofv este pvsvtkvlke e fune, momen' 
hvsvtkeko vtekat fvcket omes. 

28 Matvpomusen centakeu onvpv fvcce omet este em e 
heckuecatskes; momis ofv mekusvpkv vhaket momen 
naorketv es fvcket omatskes. 

29 Cen holwakvkes! Nakcokv-hayvlke momen Falvse- 


MARO XXIII. 71 


vike, mekusapv-vhayvlke toyatskat! owalvlke hopelkv 
mvhericet, momet faecvlke en herickv en nehicecatskekv, 

30 Momen, Purkvlke en nettv omof fulleyvten omat, 
owalvlke e catv polatat vpvkekvnt omes, makatskes. 

31 Monkv owalvlke pvsvtakvte .eppucetake toyatskat ! 
centaketawvt es e enkerkv toyatskes. 

32 Monkv cerkvlke es em vkerkv fvcecvkes. 

33 Cetto! Cetto honvpse toyatskat! estomet totkv-rak- 
ko estemerkv em vnvttatske taye haks ? 

34 Monkv, Hecvs, owalvlken, hoporrenvlken momet 
nakcokv-hayvlken esyomen ec ohtotvkis; momen vpvl- 
wvn pvsvtatskvres, momet vpvlwvn vtvrtayet, vpvlwvn 
mekusvpkv-cuko ofvn tepket, momet assecet tvlofv etoh 
tvlhoecatskvres. 

35 Momat este facevike e catv, ekvnv oh pvlatkvte 
omvlkvt ec oh oevkvres, Epel faccv e catvn Sekelias, 
Pelekias eppuce, e catvn vteket, mv cuko-vcakat altv em 
etenrvwv elecatskvte. 

36 Mehenwvn ce kicvkis, heyv nake omvlkvt, heyv 
honvpsen oh vlvkvres. 

37 Celuslvme ! Celuslvme toyetskat! owalvlke pvsatets- 
kat, momet mv ec ohtothoyat cvto es nafketskat! ete- 
wole estomusen cen hopuetakuce, tottolose echustakuce 
tvrpv elecy vteloyat omen, ce momecvkvye tayet omat, 
momen cemet komatskekos ! 

38 Hecvs, cen cuko tvnken cem wihokes. 

99 Ce kicvkikv, hvtvm cv hecatskeko munket, Hesake- 
tvmese hocefkv ofv vlakat oh merrvkvtes, makatskvres, 
Cesvs kicvtes. 

SETENTVCKE XXIV. 


MomEN CEsvs osset, cuko-vcakat en kvpakvtes; momen 
en kerrepviket cuko-vcakat etohtvrkan hecicvranet en 
Onki 

2 Momen Cesvs, Heyv nake omvlkv hecatske haks? Me- 
heng ce kicvkis, yvmv evto etoh likat, hvmkis gru | 
keko wihokekares. 

3 Momen rvne Olefen oh likof, ehkusen en kerrepvlket 
en ylevtes;—Pum onvyvs, estofvn heyv nake momvr 
haks? Momen cem vlvketv, naket eskerkv tar haks? mo- 
men ekvnv em eyuksvu ? makaket. 

4 Momen Cesvs em ayoposket, Vketecvkes estimvt ce 
hosicvkekaren, kicvtes. | 

5 Sulket ev hocefkv ofvn yicvranet omekv, Klist toyis, 
makaket, momet sulken ehusvkuecvres. 

6 Momen horre, horre oh onvkvu pohatskvres ; vketecv- 
kes momat ce naorvkekaren, heyv nake omvlvkt momv- 
ranet omekv, momis yuksv livté tès. 

7 Tvlwvt tvlwvn vnrvpvret, momen tvlofvt tvlofvn vnrv- 
pyret vkvwvpkvranet omekv; momen elaukot, enokketvt, 
ekvn nekeyvt estomis ocvkres. 

8 Heyv omvlkvt e feke nokketv vlicecat tes. 

9 Momof cen nokkihocvren ce wihoyvkvres, momet ce 
pvsvthoyvkvres ; momen tvlwv omvlkvt cen homecvkvres, 
cv hocefkv vrahkvn. 

.10 Momof Sulket vnvttecvlke hakvres; momet ete wi- 
yvkvres ; momet eten homecvkvres. 

11 Momen owalv laksvlke sulket akvwapket, Solon eho- 
sicvkvres. 

12 Momen holwvyeckvt tetayvret okv, sulket vnokeckv 
en kvsvphoyvres. 

13 Momis estimvt emunket em eyuksicen omat, matvwvt 
hesakvres. 

14 Momen heyv Tvlofv em opunvkv-hervn tvlwavlke 
omvlkv esenkerkvn ekvnv omvlkvn es erkenvkhoyvres ; 
momen omof, yuksv vivkvres. 

15 Monkv enhomeckv tvnecicvranat Tanvle owalv 
opunvyeevte, euko-vcakat ofyn svpaklen hecatskof; (esti- 
mvt etempunayat kerrekvs ;) 

. 16 Monkv vm Cutea vpokat ekvnhvlhawan oh pefatke- 
kvs. 

17 Me cuko onvpv oh likat en cuko ofv nake ocat 
cawvret ahvtvpikates. 

18 Monkat mv, cvpofy arat ateusvke cawvret afulikates. 

19 Momen En holwakes! mv nvrkesakat, momen mv 
coyicakat mv nettv omof. 

20 Momis cem pefatketv take rvfon, monkat fekepkv 
nettv tateu omekaren mekusvpvkes. 

2] Estemerkv rakket ocvret okv, mv ome ekvnv vlice- 
cvte vteke hiyomat vlakat ocvte sekot, momekos, momet 
estofvn ocekares. 

22 Momen heyv nettvt kocuncokekaten omat, vpeswv 
hvmkis hesakekvnt omes; momis enhopokvte vrahkvn, 
heyv nettv kocuncokvres. 

23 Momof, Heyvn, monkat vsvn Klist likes, estimvt ce 
` kicvken omat, vkvsahmatskvs. 

24 Klist laksvlke momen owalv laksvlke vkvwapkvkvret 
okv, momet nake eskerkv rakrvken, momet nake estoma- 
hake heckuecvkvres; svhere mahekv mome tay vten omat, 
me en hopokat mahusat tis, ehosvkuecvres. 

25 Hecvs! en homvn cem onayvkis. 

26 Monkv, Hecys! tvnkan likes maken omat, vpehyats- 
kvs; hecvs! nvthofv ehken likes maken omat, vkvsah- 
matskvs. 

27 Vtoyehvtte tisem hvsossy fvecv aosset, hvsaklatkv 
fvecy oh hvyayicet omekv; este Echuswv em vlvketvu 
matvpomvres, 

28 Estvmvto estomen nake elvte ocen omat, mvn Ivmhe 
oh vtelokvret okv. 

29 Heyv estemerkv nettv hoyanan vpaken hvse yomuc- 
kvres, momen hvresse hvyayvkekares, momen kococum- 
pvu hvlwan a pvlvtkvres, momen hvlwe en yekcetv take 
nekeyvres. l 

30 Momen omof, hvlwe mimvn este Echuswv es en 
kerkv heckvres; mom of ekvnv este em aliketv omvlkvt 
wahokvres; momen este Echuswv vkvsvmkv rakke, mo- 
met yekcetv vpaket hvlwe em aholoce ofvn vlaken he- 
catskvres. 

31 Momet em estvlken pofketv en hake rakken es ato- 
tvres; momen enake enhopokvte hotvle ostat a en kvpv- 
ken, hvlwe yuksv hvmkaty yuksv hvmkan ’rore a en kv- 
pvken vteloyvkvres. 

32 Tokvs ke-rakko esahopakvn en kerrvkes, e Ivtce 
hvte lowvcketut esse sossicen omat, meske vwolicen ker- 
ratskes : 

38 Monkv, matvpomen cemeu heyv nake omvlkvn he- 
catskof, vwolices, vhauken vlaken kerrvkes. 

34 Mehenwvn ce kievkis, heyv honvpse hoyaneko mun- 
ken, heyv nake omvlkvt esfvcike tvlkvres. 

35 Hvlwe ekvnv esyomat sumkvres, momis vm opunvkv 
sumikekos. 

36 Momis mv nettv, hvse-vkerkv esyomat estimvt kerre- 
kos, Hvlwe este tisem kerrvkekos ; momis Cvrke tvlket 
kerres. 

37 Momis Nov en nettv tate omen, este Echuswv em 
vlvketvu matvpomvres. 

38 Uelauke ehomv nettv omof, hompaket, eskaket, 

etépvyaket, etépvyepuece emunken mv nettv Nov perro- 
cuko ceyvtes : 

39 Momet kerrvkeko munken uelauke vlakvtes, momet 
omvikvn cahwet, eshoyvnvtet omekv. Mv omet este 
Echuswv em vlvketv omvres. 

40 Momof hokkolet evpofvn welakvres, hvmken eshoy- 
vres momet hvmken wihokvres: 

41 Hokkolet "sem fulotkvn em fulotakvres, hvmken es- 
hoyvres momet hvmken wihokvres. 

49 Monkv vketeevkes, ce Pucase, hvse-vkerkv estoman 
vlakat kerratskekokv. 

48 Momis heyvn kerrvkes, euko-puease hvse-vkerkv 
estoman horkopv vlvke tayen kerrvten omat, vketecvnt 
omes, momet en cuko hopvnkvre etektvnecekvnt omes. 

44 Monkv cemeu ce metetakvkekvs; hvse-vkerkv 
mohmes komatskekofvn, este Echuswv vlaket omekv. 

45 Monkv estimvt vtotkv hoporrene, heromet on omat, 
mv em oketv orof hompctv emvren, e pucaset en cuko 
ohfvnke hayvte ; 

46 Mv vtotkv, e pucase ’rvlakof, matvpomen vfasten cshe- 
cen omat, en heres. 

47 Mehenwvn ce kievkis, enake omvlkvn ohfvnken 
hayvres. 

48 Momis mv vtotkv holwakat, Cv pucase em vlvketvn 
accwices, e feke ofyn maken omat; 

49 Momet em etohkvlketv vtotkvlken nafket, hacvlken 
vpaket hompet momet esken omat : 

50 Mv vtotkv e pucase netty en nene hecekot, momct 
hvse-vkerkv kerrekofvn vlvkvres. 

51 Momet ete tahcet mekusapv vhavviken vpayvres; 
mvn hvkihketv, momen enute setetekketv ocvres. 

SETENTVCKE XXV. 


Momor, Hvlwe Tvlofv hoktvke mvnettvke pale, mv 
kulke escahwe hokte epayvranet vnrvpvrane vpeyvte 
omvres. 

2 Momen cahkepet hoporrenvket omen, momen cahke- 
pet hoporrenvkekates. 

9 Mv hoporrenvkekat kulke cahwet, nehen cawvkekates. 

4 Momis hoporrenakat vevnkvn nehe veahnet kulke 
svpaken evwakvtes. 

5 Hokte epayvranat acewicof, omvlkvt nucicet nucicepv- 
tes. 

6 Momen nere nvrkvpv omof, huehketvt hakvtes, He- 
evs! hokte epayvranat vlakes; esosset vnrvpvkes. 

7 Momof heyv hoktvke mvnettakat omvlkvt asvpaklvtes, 
momet kulke em vhericakvtes. 

8 Momen hoporrenvkekat, hoporrenaken, Nehen pu'mv- 
kes, kulke pum aslekv, kicakvtes. 

9 Momis hoporrenakat em ayoposkaket, Momecen omat 
ceme pume esyomeyat pum oreko wites; momis mv wi- 
yakan oh vpeyet nesepvkes. 

10 Momen nesvranet vpeyof, hokte epayvranat vlakvtes ; 
momen em etetakakvte vpaket etepayetv ”sohceyvtes: 
Momen vhauke vkhotkvtes. 

11 En yupvn hoktvke mvnettakat vpvlwv yievtes, Pu- 
case, Pucase, pun hauwecvs, makaket. 

19 Momis em ayoposket, Mehenwvn ce kievkis, ce 
kerrvkvkos, kicvtes. 

18 Monkv vketecvkes; hvse-vkerkvtut, nettv tateu esto- 
man este Echuswv vlakat kerratskekokv. 

14 Hvlwe Tvlofv este hopvye aye em vtotkvlke en ho- 
hike enake em wikvte omeky, 

15 Momet hvmken talvn cahkepen, momet hvmken hokko- 
len, momet hvmken hvmken emvtes; este vtekat en yekce 
vrahrvkvn vevkayen ` momet lvpken ayepvtes. 

16 Momof, mv talvn cahkepe cawvte ayet 'res neset, 
talvn etv cahkepen hayvtes. 

17 Momen matvpomen, mv talvn hokkole cawote, mvu 
talvn etv hokkolen heckuecvtes. 

18 Momis mv hvmke ésvte ayet, ekvnvn korvtes, momet 
e pucase en evtokunawvn ehvtes. 

19 Eryupv hofunof, mv vtotkvlke e pucase vlakvtes ; 
momet etemfaccvtes. 

20 Momen mv talvn cahkepe cawvte vlaket, talvn etv 
cahkepen svlakvtes ; Pucase, talvn cahkepen a’metskemvts, 
Hecvs, mv'sen hoyanat talvn cahkepen héckuecis, maket. 

2] Heres, vtotkv here, herometskat, nake nvcomen 
oh herömetskes, nake sulke ohfvnken ce hayares; ce pu- 
case em afvcketv ofvn.ceyvs, e pucaset kicvtes. 

29 Momen mv talvn hokkole cawvte vlaket, Pucase, 
talvn hokkolen vm wiketskemvts, heevs, talvn etv hokko- 
len héckuecis, kicvtes. 

93 Heres, vtotkv here, herometskat, nake nvcomen 
oh herdmetskes, nake sulke ohfvnken ce hayares, ce pu- 
case em afveketv ofvn ceyvs, e pucaset kicvtes. 

24 Momof mv talvn hvmke esvte vlaket, Pucase, hunv- 
nwv merretv ocekot, ahocetskekatet mamet, vwahecets- 
kekatet vteloyetskat, kerrimvts: 

25 Momen cv penkalemvts, momet ayit, talvn cenake 
ekvnv ofv ehit omimvts: hecvs, cenaken ocetskes, 
kicvtes. 

26 E pucaset em ayoposket, Vtotkv holwvyece en hor- 
retskat, estvn fekayvkat mamit, vwahecvkat vteloym ker- 
retskemvts ; 

27 Monkv vn evtokunawv esyoposkvlken em wikvranets- 

kvtes; momen vlakvyof, cvnake oh hontv ocen cawvyvntos, 
kicvtes. 

28 Monkv talvn em esvks, momet talvn pale ocan emv- 
kes. 

29 Mv ocat vtekat emhoyvres; momen tayen ocvret 
okv; momis mv ocekat, mv ocat tis en cawhoyvret 
okv. 

30 Momet vtotkv herekat yomuckofvn vwikvks; mvn 
hvkihketv, enute setetekketv ocvres. 

31 Este Echuswv hvlwe este vcacakan vpaket en rakke 
ofvn vlakof, momofvn en rakke ohliketvn oh likvres. 

32 Momen e homvn tvlwavlke omvlkvt vtelokvres; mo- 
men etekvpievres, yvpefikv vhecicv yvpefikv cowatv ete- 
kvpicate omen. 

33 Momet yvpefikvn enkvpervn vpoyvres, momis cowatv 
enkvskvnvn vpoyvres. 

34 Momof Mekkot enkvperv vpokan, Vwvkes, Cvrke ec 
oh merrvte toyatskat! tvlofv ekvnv vlicece vteke omof, 
cem etetakvten vtehkvkes ; 

35 Cvlvwe tvnkekv, momen hompetv a'matskvnkes; 
cv'wvnhketon, esketv a'matskvnkes; momet este kerke- 
kot omvyof, cv vpayatskvnkes. 

36 Vtevkon, ve vtcecatskvnkes; cv nokketon, ye cv 
hecatskvnkes ; momet cuko-yekev pikvyof, vn yicatskvn- 
kes, kicvres. | 

97 Momof faccvlke em ayoposkaket, Pucase, estofvn ce- 
lywe ce hecet, ce hompiceyvt haks? monkat ce 'wvnhke 
ce hecet, esketv ce’meyvt haks ? 

38 Estofrn este kerketskekon ce hecet, ce vpayeyvt 
haks? monkat vtcetskekon, ece'tceceyvt haks? 

39 Monkat estofvn ce nokket on, monkat cuko-yekcv 
piketsken ce hecét cen yiceyvt haks ! - 

40 Momen Mekkot em ayoposket, Mehenwvn ce kicv- 

kis, heyv etecakkvyvte lopockus mahat hvmkvteken mo- 
mecatskvten omat, vnen omatskvtes, kicvres. 

41 Momof, enkvskvnv vpokateu, Oh homecke toyatskat, 
vn kvpaket, este-nekriev em estvlke esyomat totkv em- 
eyuksv-seko em etetakvten sohceyvkes: 

49  Ovlvwe tvnkekv, momen  hompetv v'matske- 
kvnkes; ev wvnhke tvnkes, momen esketv v'matske- 
kvnkes ; 

43 Este kerkekot omvyan cv vpayatskekvnkes; vtev- 
kofvn ve vtcecatskekvnkes; cv nokketut, cuko-yekevn 
vpikvyan cv hecatskekvnkes, mekkot kicvres. 

44 Momof mvu em ayoposkaket, Pucase! estofvn ce'lv- 
we, monkat ce wvnhke, monkat vtcetskekot, monkat 
ce nokket, monkat cuko-yekcv piketsken ce heceyat 
cem vnicékat haks? kicvkvres. 

45 Momof em ayoposket, Mehenwvn ce kicvkis, heyv 
lepockus mahat hvmkis momecatskekon omat, cv mome- 
catskekot omes, kicvres. 

46 Momen heyv estemerkv yuksv-sekon vpeyvres; mo- 
mis facevlke hesaketv yuksv-sekon vpeyvres, kicvtes. 

Mome ocvtes, Cesvs, heyv makety omvlkvn poyof, 

2 Kerratskes nette hokkole hoyanof, ohhoyvnkv tes, 
momen este Echuswv vtvrkvranen wihoyvres, en kerre- 
pvlken kievtes. 

8 Momof plestvlke en homvhhotat, momen nakcokv- 
hayvlke, momen este em aculvke esyomet plest en 
homahtv Kiefvs kicetv en cukon oh nvkaftvtes. 

4 Momet etempunahoyvtes, Cesvs emvkerre ehset, elecv- 
kvret. 

5 Momis hompetv-rakko omof tokon, myn omén omat 
estet feksumeces, makakvtes. 

6 Tokvs Cesvs Pervne, Simv leppv en cukon likof; 

7 Hoktet alepastv ahvwv nehe vcake mahe acunken 
"svlakvtes; momen hompet likof, ekvn em oh pvlatvtes. 

8 Momis en kerrepvlket hecakof, cvpvkhokvtes; Esto- 
maten heyy yvmahke haks ? 

9 Here nehe en rahkv sulken wiyiyet, momet estemer- 
rakan e’mhoye tayvtes, makaket. . 

10 Cesvs kerrof, Estomen hokte naoricatske haks? 
vtotketv beren ve oh wikekv: 

11 Estemerrakat estofis ece'pakvkekv, momis vne ece’ 
pakvkvye munkvt omekos. 

12 Mv nehe evna oh pvlatat, eshopelkvranvyan omes. 

13 Mehenwvn ce kicvkis, Estvmvto estomen heyv opu- 
nvkv-herv eserkenvkhoyat vtekat, heyv hokte heyv mo- 
mecvte esvkerrickvn onahoyvres, kievtes. 

14 Momof pale-hokkolohkakat hvmkat, Cutvse Eskalea 
kicetvt, Plestvlke en homvhhotan oh ayvtes. 

15 Momen, Naken v'matskvr haks? momen cen hueri- 
cvkares, kicvtes. Momen cvtokunawuce “pale-tutcenen 
em fekvranet etemfvccakvtes. 

16 Momen mvn vteken wiyvranat etektvnke hopoyvtes. 

17 Tokvs tvklike-tokseko kompetv-rakko en hvteceskv 
omof, en kerrepviket Cesvs en yievtes, Estvmvn ohho- 
yvnkv hompvranetskat cem  etetakueceyvre kometske 
haks? kicaket. | 

18 Momen, Tvlofvn este hvmken em vpeyvkes, kievtes, 
momet kicvkes, Mvhayvt, vm oketv vlakes, makes; oh- 
hoyvnkv vn kerrepvlken esyomet ce huten hompvranés. 

19 Momen en kerrepvkke Cesvs kicaten momakvtes ; 
momet oh hoyvnkv etetakuecakvtes. 

20 Tokvs yvfke orof, pale-hokkolohkakan vpaket likvtes. 


MARO XXVI. , oi 


21 Momen hompakof, Mehenwvn ce kicvkis, hymkatsket 
ov wiyvres, kicvtes. 

29 Momen tayen e feke en nokhokvtes, momet omvlkvt 
vlicecaket, Pucase! vnet o haks? makake vlkvtes. 

23 Momen em ayoposket, Mv ve vpake enke RS 
vk pikat, matvwvt cv wiyvres. 

24 Este Echuswv oh onahoyvte omen ayvranet omes: 
momis en holwakes! mv este wiye huerat! En hervnt 
omes heckekaten omat, makvtes. 

25 Momof Cutvse, mv wiyvte em ayoposket, Vne te ? 
Mvhaya? makvtes, Mahketskes, kicvtes. 

26 Momem hompakof, Cesvs tvkliken ehset oh merrvtes ; 
momet kvlkayvtes; momet en kerrepvlken emvtes, mo- 
. met, Esvks, hompvkes, heyv cvna tes kicvtes. 

27 Momet sesketvu ”sehset, oh merrvtes, momet e’mak- 
ytes, Omvikvt eskvkes, kicvtes. 

. 98 Heyv cv catv setemfyccetv mucvset omekv, mvt sulken 
em pviatket omes, holwvyeckv "sen kvpvketvt. ` 

39 Momis ce kicvkis, mucv vtekat heyv pvrko en lokce 
ce'tem eskvko munken, my nettv Cvrke eme tvlofv oh 
muevse ce'tem eskvkvyof tvlkvres. 

30 Momen yvhikahkof, rvne Olefv kicetvn uds 
31 Momof, Omvlkatskatet vne ve vrahkvn heyv nere 
vuvttecvlke toyatskvres : “ Yvpefikv-vhecicv nvfkares, 
momen  yvpefikv vielokvte engine maket coket 
omekv. . 

32 Momis dE kry cob yupy ce hva rs Kalv- 
lén vyares, Cesvs kicvtes. 

33 Petvt em ayoposiket, Omvlkvt ece'rahkvn-vnvttecvlke 


— hahoke estomis, vne estofvn vnvtteev hahkvkos, kicvtes. 


34 Mehenwvn ce kicis, heyy nére tottolose en hunvnwv 
hakeko munken, vc ohfvecv ehelaksecetske svtutcenvres, 
Cesvs kicvtes. -— ` 

35 Petvt okat, Ece'pakit cv'lvrane estomis, ec ohfveev 
ehelaksecvko munkvres, kicvtes. Matvpomen en kerrep- 
vlke omvlkvt makakvtes. 

36 Momof Cesys vpaket ekvnv Kersemene kicetvn 
'rorvtes, momet en kerrepviken, Heyvn vpokvkes, vsvn 
vyit mekusapvyof, kicakvtes. 
$97 Momet Petvn, Sepete eppucetake hokkolan esyo- 
men es ayvtes; momen vlicecet e feke nokkuset, bonne 
mahvtes. 

38 Momof, Vm puyvfekevt tayen nokkes, elkv tis oh 
ayen: heyvmvn fekhonnvkes, momet ve vpaket vketecv- 
kes, kicakvtes. 

39 Momet res hopvyusen vyvtes, momet e turofvn oh 
lvtiket mekusapvtes, maket, Cvrke toyetskat, mome 
tayen omat heyv sesketv vn kvpvkekvs ; mome estomis 
vne komvyate tokot, ceme komeiskatei. 

40 Momet'en kerrepvlken em vlakvtes, momet nucicen 
eshecvtes, momet, Kut, hvse-vkerkv m dnd ve vpaket 
vketecatskeko tayisa?  Petvn kicvtes. 

41 Vketecet mekusvpvks, momat holwake 'see oh ceyv- 
kekaret ; mehenwvn puyvfekev vkvsamus, momis vpeswvt 
vekcekos. 

42 Hvtvm esvhokkolat ayvtes, momet mekusapvtes, 
Cvrke toyetskat, heyv sesketv es eskvko vn kvpvkeko 
tayen omat, ceme kometskatet momekvs maket. 

43 Momen vlaket, hvtvm nucicen eshecvtes ; e turwvt 
honhoyet omekv. 

44 Momet en kvpaket, hvtvm vyvtes, momet esvtutcenat 
mekusapvtes, opunvkv matvwvn maket. 

45 Momof en kerrepvlken em vlakvtes momet-Muev 
uncicepvkes, momet fekvpepvkes; hecvs, hvse-ykerkv 
vwolices, momen este Echuswv naorkvlke enke ofvn wi- 
hoyes, kicvtes. 

46 Asvpvklvkes, vpeyvkéres; hecvs, mv cv wiyat 
vwolices. 

47 Momen opunaye munkof, hecvs Cutvse, pale-hokko- 
lohkakat hvmkat vlakvtes, momen este sulke mahet 
eslafkv-capko eto-warke cawvket plest en homvhhotvlke, 
momen este em aculvke atotet, en y«cvtes. 

48 Tokvs, mv wiyvte eskerkvn e'makvtes, Estoman v- 
fvnkvyat, mvt mv tares; esvkes, kicet. 

49 Momen ayvkhvmkvn Cesvs em vlakvtes, momet, He- 
res, Mvhaya, kicet, afvnkvtes. 

50 Momen Cesvs, Vn hesse, estomen vlaketska? kievtes. 
Momof yicvtes,.momet Cesvs hvlvtaket esakvtes. 

51 Momen hecvs, Cesvs vpakvte hvmket, enken ryto- 
secet, em eslafkv capkon a ésvtes, momet plest en ho- 
mahtv em vtotkvn casket e hvckon en tacvtes. 

52 Momof, Cem eslafkv-capko e buten vpikvs ; eslaf kv- 
eapko esat vtekat, eslafkv-capkon es estemerkvret okv. 

53 Hiyomat Cvrke em’pohin, lvpkusen Hvlwe este sulso- 
ke pale-hokkolohkake hoyanen a vn'tote tayes, kometske- 
ko haks ? 

54 Momis estomet Cokv Hiyomét omvranés, makot 
esohfvekkvvr haks? Cesys kicvtes. | 

55 Mv hvse-vkerkv ofvn Cesvs este sulkan kicvtes, Este 
horkopvn vnrape omet eslafkv-capko eto-warke tis cawet 
cv'svranet yicatske haks? Nettv omvlkvn ece’pakvkit mv- 
hayit, cuko-veakat ofv likvyat, cv’satskekvnkes. 

56 Momis heyv omvlkvt momvtes, Cokv owalvlke 
coyvte esohfvekvkvren. Momof en kerrepvlke omvlkyt 
wikahket pefatkvtes. 

57 Momen mv Cesvs esakat eypahket, Kiefvs plest en 
homabtvn ”soh vpeyvtes, men nakcokv-hayvlke, momen 
veulvke nvkvftan. 

58 Momis Petvt hopvyen vevk vyvtes, momet plest en 

homahtv, en cuko eceyvtes, momet vtotkviken vpaket 
likvtes, yuksvn hecvranet. 

59 Tokvs plest en homahtvlke, veulvke momen nakaft- 
vike omvikvt, kerkueckv fvecekon, Cesvs vnrapen hopo- 
yakvtes, elecvkvret. 

60 Momis hvmkis eshecvkekates; Henka, akerrvike 
laksvke sulket yicet omis, hvmkis eshecvkekates. Espoke 
akerrvlke laksvke hokkolet vlahokvtes, 

61 Momet, Heyv hunvnwv, Hesaketvmese en cuko-vca- 
kat lekahfit, momet nette tutcenofvn hayvye tayes, 
makvnkes, makakvtes. 

62 Momen plest en homahtv ahuyiret, Naken ayopos- 
ketskeko? Heyv ce'nrape akerkuecat naketo haks? kic- 
vtes. 

63 Momis Cesvs opunvyekates. Momen plest en ho- 
mahtvt em ayoposket, Hesaketvmese wenake likat vevk- 
ayen es ce hylatit ce kicis, momat mv Klist, Hesake- 
tvmese Eppuce toyetsken omat. pum onvyetskvren,. 
kicvtes. | 

64 Mahketskes; Mome estomis ce klevkis, heyv erto- 
pvrv este Echuswv yekcetv enkvpervn oh liket, Hviwe 
aholocen vpaket vlaken hecatskvres, Cesvs kievtes. 

65 Momof plest en homahtv em atcusvken selvhlecvtes, 
Hesaketvmese tvklecet opunayest maket; ohvtvlakat 
akerrvlke pu yace haks?  Hecvs, muev Hesaketvmese 
tvklecat pohhatskes. | 

66 Estomen vkerricatske haks? Em at bi ange Ele 
taye em mvttes, makakvtes. 

67 Momof e turofvn em vtof kaket, nyf kaltes: momen 
vpvlwvt enke-tvpeksen es tepkakvtes. 

68 Klist toyetskat, ep oh owalvs, estimvt ce tepike 
haks? kicvtes, 
69 Tokvs Pety fettv cuko-rakko med states: momen. 

hoktucet em vlahket, Cemeu, Cesvs Kalvlevlke RES 
kvnkes, kicvtes. 

70 Momis omvlkv ehomvn ehelaksecet, Naken D Sis- 
kat kerrvkos, kicvtes. 

71 Momet sohvpettvn oh osiyof, hoktuce etvt hecvtes, 
momet mv fullan, Heyv esteu Cesvs Nasvlevike vpakvn- 
kes, kicvtes. 

72 Momen hvtvm, Hesaketvmesen es hocefet, Mv huny- 
nwv kerrvkos, maket ehelaksecvtes. j 

73 Momen hofunusofe tempe svpaklvtet yicvtes, Momet, 
mehenwusan mv hvmkat toyetskes; cem punvkv tis ec 
oh kerkuecekv, Petvn kicakvtes. 

74 Momof vlicecet Hesaketvmese es hocefet tvhikvtes 
Mv hunvnwv kerrvkos, maket. Moman lvpkusan totto- 
lose-en-hunvnwv hakvtes. 

75 Monien Petv Cesvs em punvkv vkerricvtes, mv, Tot- 
tolose-en-hunvnwv hakeko munken, ve ohfveev ehelakse- 
cetske svtutcenvres, kicvte. Momet osiyet tetayen hv- 
kihkvtes. 


SETENTVCKE XXVII. 


Htyvrixor, plest en homvhhotat momen este em veu- 
lvke omvlkvt, Cesvs elecvret vnrapet opunvyecakvtes. 

2 Momet wvnayahkof, evpahyet evpayv Pantvs Pilvten 
sem vpeyet, em wikakvtes. — 

3 Momof Cutvse, mv wiyvte, elehocvranen hecof, em 
vkerrickv eticvtes, momet hvtvm cvtokunawuce pale-tut- 
cenat, plest en homvhhotv momen veulvken s'em vlakvtes ; 

4 Mv em mvttekat catv wiyvyat naorkit omis, maket. 
Le à Mvt pum estomet o haks! cemet  hecepvs, kica- 
kvtes. 

5 Momen evtokunawuce cuko-vcakat ofvn tvk pvlahtet 
ayvtes, momet vhyet e vtarvtes. 

6 Momen plest en homvhhotat cvtokunawuce cawvtes, 
momet, Cvtokunawv-e-hute vtehetv fvecekos, catv enrah- 
kvt omekv, makakvtes. 

7 Momen opunvyecakvtes, momet vrkvs-hayv eme cv- 
potvn es nesakvtes, tvlepurvlke hopeletvn. 

8 Monkv mv evpofv Catv eme cvpofvn kihocvteton, 
heyv nettv oret omes. 

9 Momof Cvlemia owalv opunayvte sohfackvtes, “ Mo- 
men cvtokunawuce pale-tutcenat cawvtes, mv enrahkv 
hakaten, Eslevl eppucetake enrvhecvte ; 

10 Momet vrkvs-hayv eme evpofvn es nesvtes, Cehofv 
cv mellvte omen." 

11 Momen-Cesvt evpayv e homvn huervtes: momen ev- 
payvt em'pohvtes, Ceme Cusvlke em mekko toyetske haks? 
kicet. Momen, Maketskes, Cesvs kicvtes. et 

12 Momen plest en homahtvlke momen veulvke vnrvpa- 
kof, naken ayoposkekates. 

13 Momof, Nake nvcomen ec oh kerkuecakat pohetske- 
ko haks? Pilvtet kicvtes. 

14 Momen opunvkv hvmkis em ayoposkekates ; svhere- 
mahekv evpayv tetayen em estomahvtes. 

15 Tokvs mv hompetv-rakko omof, evpayv cuko-yekev 
vtehkvlke hvmken este em wiket omvtes, estomen koma- 
kat. | 
16 Momof cuko-yekev vpikv kerkusen licakvtés, Pvla- 
pvse hocef ken. | 

17 Monkv, nvkaftof, Pilvtet, Estimvn cem wikvkaren 
komatske haks? Pvlapvsen? momekat Cesvs, mv Klist 
kihocaten? kievtes. 

18 En homecaket em wikaket omen kerrekv. 

19 Ohfvececkv ohliketvn oh likof, Mv hunvnwv fvocat 

estomecetv ohcetskvs, mv omecicen mucy-netty vpueckv 
ofyn nake sulket cv naoricekv, maket, e hiwvt ohto- 
tvtes. | 

20 Momis plest en homvhhotv momen veulvke este 
sulkan oh yekcicakvtes Pvlapvsen vpohvkvren, momet 
Cesvs sumecicet. 

21 Evpayv ayoposket, Mv hokkolat estoman cem wikv- 
kar haks? kicvtes: Pvlapvse, makakvtes. 

22 Monkv, Cesvs, mv Klist kihocat, estomecar haks? 
Pilvtet makvtes: Etohwelepkvn svrahkekvs, omvlkvt ma- 
kakvtes. 

23 Momen, Nake estome holwaken momece haks? ev- 
payvt makvtes. Momis svheremahen huehkaket, Etohwe- 
lepkvn svrahkekvs, makakvtes. 

24 Pilvte, naken estomeko tayet, momis yiyetv mimvt 
haket omen hecof, Hecvkes! heyv este fvecat e catv es 
vm mvttekos maket, uewvn cahwet, este sulkat e homvn 
enken okkosvtes. 

25 Momof este omvlkvt ayoposkaket, E catv pumen ep 
oh ocekvs, pun hopuetakuce haken, makakvtes. 

26 Momof Pvlapvsen em wikvtes; momet Cesvs tepikof, 
etohwelepkvn svrahkvren wikvtes. 

27 Momof evpayv en suletawvlke cuko tektvnke tvlemen 
Cesvs esceyakvtes, momet suletawvike omvlkvn em oh 
vteloyakvtes. 

28 Momen ena tvlecahket, kapv okcatén vtcecakvtes. 

29 Momen etofvske kvpotokvn hotanahkof, ekvn em oh- 
licakvtes, momet kohvn enkvpervn em pikakvtes; momet 
e homvn e torkowvn kunhicaket, nakhayvkekates, Cusvl- 
ke em mekko toyetskate! kicaket. 

30 Momet oh tofkaket, mv koh esahket, ekvn "sen 
nvfkakvtes. 

31 Momen nakhayakekofv rohyupvn, kapv en cawakv- 

tes, momet em atcusvken vtcehcet, etohwelepkvn svrahy- 
ranet evpahyet, 'svpeyvtes. 

32 Momet esossof, Silenvike hanvnwv, Simvn hocef ken 
esheeakvtes; mvn etohwelepkv en karonvren oh yekci- 
cakvtes. 

33 Momet ekvnv Kalkorv kicetvn, mv estekvfune em 
ekvnv kicetv tes, mvn yiheof, 

34 Uetokse, kvlakeowv. etohkvlken esketv emakvtes ; 
momen lahsof, eskeko tayvtes. 

35 Momen etohwelepkv svrvhakvtes, momet em atcusvke 
tekvpieakvtes, estimvt omvre eshecaket; momat, “Vm 
ateusvke etekvpievnkes, momet vn kapv estit omvre es- 
hecakvnkes," owalv makvtet sohfvekvren. | 

36 Momen mvn vpoket, vketeeakvtes : 

37 Momet ekv onvpvn esvnrvpkv hoecén svlicakvtes 
Hryv Czsvs CUSVLKE EM MEKKOT OMES, maken. 

38 Momof horkopvlke hokkolet vpaket etohwelepkvn 
svrahrakvtes; hvmket akvpervn svrahken, etvt akvskvnvn 
svrahken. 


39 Momen hoyvneeatnakhayakekates,ekvn oh noroticaket. 
40 Ceme cuko-veakat vhopahnet, nettv tutcenuse hayets- 


kat,e hesayeevs! Hesaketvmese Eppuee toyetsken omat, 
etohwelepkvn a hvtvpkvs! kicakvtes. 

41 Matvpomen plest en homahhotvlke, momen nakeokv- 
hayvlke, vculvkeu nakhayakekot, 

42 Etv hesahueevnkes; emetawv e hesayeeeko tayes. 
Eslevl em mekkot on omat, hiyomen etohwelepkvn a 
hvtvpkekvs, momen oh vkvsvmeyvres. 

43 Hesaketvmesen vfekrakkvnkes; e yaeen omat, hiyo- 
men esepekvs: Vne Hesaketvmese Eppuce toyis, makvn- 
kekv, makakvtes. 

44 Horkopvike mv vpake etohwelepkv svrahrakvteu 
nakhvyakekates. 

45 Tokvs, hvse-vkerkv esepakan vteket yomucke ekvnv 
omvlkvn ohranen, hvse-vkerkv esostvpakat orvtes. 

46 Momen hvse-vkerkv esostvpakat mahe orof, Cesvs 
opunvkv yekcen es huehket, “ Eli! Eli! lama sepakteni !” 
maket; mv, Vn Hesaketvmese! vn Hesaketvmese! esto- 
men cv wihketske haka 7 maketvt omes. 

47 E tempe mv svpvklakvte vpvlwvt pohakof, Heyv este 
Elivsen en huehkes, makakvtes. 

48 Momen mv hvmket lvpken letiket, uepvton uetoksen 
fvcecvtes, momet kohvn ohlihcet, eskvren emvtes. 

49 Apvlwvt, Ocekvs! Elivs vlahket hesayecen omat, 
heevkéres, makakvtes. ` 

50 Cesvs, hvtvm opunvkv yekcen es hohikof, em puyv- 
fekcv en kvpakvtes. 

51 Momen hecvs, cuko-veakat setentackv onvpv elecv 
yeshvtapket etesetkvtes; momen ekvnv nekeyen, cvtou 
fvlahlvtes. 

52 Momen estehopelkv en hauhakvtes, momen meku- 
sapvlke ena mv nucievte sulket vkvwvpkakvtes, 

58 Momet Cesvs a en kvwvpketv ertopvrvn, hopelkv a 
sosset, tvlofv vcakan oh vpeyvtes, momet sulken em ehec- 
kuecakvtes. 

54 Tokvs kvpetvne, momen mv vpvkake, Cesvs vkete- 
cakvte, ekvnv nekeyen, heyv nanvke momakan hecakof, 
tayen penkvlakvtes, Mehenwusen, heyv Hesaketvmese 
Eppuce tates! makaket. 

55 Momen hoktvke sulket, mvn fullvtes, hopvyen a he- 
caket, mv Kalvle awe, em vtotkake, Cesvs vevk apeyvtet: 

56 Mv vpakat, Mele Maktelv tates, momen Mele Cemme 
momen Cose ecke tates, momen Sepete en hopuetakuce 
ecke haket. 

57 Yafke orof, Alemetvlke este enake ocet, Cose hocef- 
ket vlakvtes, mvu Cesvs en kerrepa etawvt omvtes : 

58 Myt Pilvte oh ayet, Cesvs ena em’pohepvtes. Mo- 
mof Pilvte mv ena e'mhoyvre, makvtes. 

59 Momen Cose mv ena ehsof, hvnvwelv tvrke hvsvtken 
es ayokkofvtes, 

60 Momet eme en evto-kofke mucvsat ofvn wvkecvtes, 
mv evton a kofhoyvten; momet cvto-kofke em vhauke 
evto rakken oh pvlpihcet, ayepvtes. 

61 Momen Mēle Maktèlv, momen Mēle hvmkat, eshok- 
kolvt evto-kofke onvpv tempen kakvtes. 

62 Tokvs ctctakueckv nette em pvkse omof, plestvlke 
Falvsevlke esyomct, Pilvten em etoh vtelokvtes, 

63 Pucase! eskerres momat mv ehusicv hesake munkof, 
Nettv tutcenof, hvtvm a kvwvpkares, makvnkes. 

64 Munkv maketsken, cvto-kofke vcaken nettv tutcenat` 
orekvs, monkon omat neren en kerrepvlket yicet horkoh- 
pet, Elkvn a en kvwapket os, esten kicake wites: Monkv 
espoke ehuskv hvteceskvn semuntvle tares, kicakvtes. 

65 Vketecv ocatskes, vpehyet estomosen momecatske 
tayat voalen hayvkes, Pilvtet kicvtes. 

66 Monkv vpeyvtes, momet cvtokofke veaken hayakv- 
tes, cvto ’sohlokpicct, vketeckv hayet. 


SETENTVCKE XXVIII. 


FEKVPKV-NETTV espoke, nettvcakucc enhvteceskv hiyv- 
tkvrane. oh ayof, Mele Maktélv momen mv Mele hvmkat 
eshokkolet evto-kof ke heevkvranet vlahokvtes. 

2 Momen hecvs, ekvnv nekeyv rakket oevtes: Hvlwe 
este Hesaketvmese enaket Hvlwen a hvtapket em vhauke 
cvto em akueyihcet, momet oh likekv. 

3 En heckv vtoyehvtte omen, em atcusvke hetute en 
hvtke omvtes. 

4 Momen em penkvlakat vhecicylke fekékakvtes, momet, 
pvsvtke omake hakvtes. 

5 Momen Hvlwe este ayoposket, Ce penkahlvkates, hok- 
tvken kievtes: Cesvs, mv tohwelepkv svrahohvnken ho- 
poyatsken kerrikv. 

6 Yvmv sekos: kvwvpkepekv, makvnke omet. Vthoh- 
yet, Pucase wakkvten hecvkes. 

7 Momet lvpken vhohyet, elkv a en kawvpkepen en 
kerrepvlken em onvyvkes, momen heevs, ce homv taken 
Kalvlen ayes; mvn hecatskvres: hecvs! cem onahyvkis. 

8 Momen lvpken cvto-kofke penkvlkv, afvcketv rakken 
es en kvpvkakvtes; momet tokorkvtes en kerrepviken 
opunvkvn sem vthoyet. 

9 Momen en kerrepvlke em onvyvranet vhoyof, hecvs! 
Cesvs vnrahpet, Ece’fvckvkékvs! kievtes. Momen vtho- 
yet elen en hvlvtaket, emekusvpakvtes. 

10 Momof Cesvs, Ce penkahlvkates; vhoyet etecakkv- 
yvten em onvyvkes, Kalvlen vpeyvren, momen mvn cv 
hecvkvres. 

11 Tokvs vhoyof, vketecvlke vpvlwvt tvlofvn yicvtes, 
momet plestvlke en homvhhotan nanvke momvte omvlkvn 
em onvyakvtes. 

12 Momen veulvke vpaket nvkaftet etem punahohyof, 
evtokvnawv rakken suletawvlken emakvtes, 


13 En kerrepvlket neren yihcet pu nucicof, ye horko- a 


paket os, makvkes ; 

14. Momen heyvn evpayvt pohen omat, en lopvkuecèt ce 
hesahuecéyvres, kicaket. 

15 Monkv evtokunawv evwakvtes, momet em mvhahoy- 
at omen momakvtes: momen heyy makety Cusviket 
makvke mahen heyv nettv oret omes. 

16 Momof, en kerrepvlke pale-hvmkontvlakat Kalvlén 
vpeyvtes, ekvnhvlwe onvpvn mv Cesvs em mellvten. 

17 Momen Cesvs hecakof, emeküsvpakvtes: momis v- 
pvlwvt en kerkvkekates. 

18 Momen Cesvs vlahket etem punyakvtes, Yekcetv 
omvikvn ekvnv ofvtut, Hvlwe ofv tis v'mhoyes : 

19 Monkv vpeyet tvlofv omvlkvn emahayvkes, Erke, 
Eppuce, Puyvfekev Veakat hocefkv ofvn paptiset ; 

20 Naketo estomis ce kicvkvyvte omvikvn vketecetv 
emvhayet; momen hecvs. Estofis ece'pakvkis ekvnv yuk- 
sy vteken, Cesvs kievtes. Momekvs. 

OPUNVKV-HERV 


MAK COYVTE. 


SETENTVCKE 1. 


Crsvs Kurst Hesaketvmese E'ppuce em eko 
em vliceckv ; 

2 Owalvlke ofv cohoyvte vevkvyen, Hecvs, vm punvkv- 
sarv ce homvn vtotis, mv ce homvn cen nene etetakue- 
cvranat ; 

3 Vnrvwvn huehkat em opunvkvt, Pucase em vyetvn 
etetakuecvks, en nene lvpotlvken hahicvks, makat. 

4 Canet. vnrvwv ofvn paptiset, holwvyeckv enkvpa- 
kickvn vkerrickv etickv paptesvm 'serkenakvtes. 

5 Momen Cutev ekvnv este omvlkvt, Celuslvme vpoke 

esyomat esosset oh vpeyet, omvlkvt en holwvyeckvn e 
J ohonvyaken, Cotvne hvtcen Canet vk paptisakvtes. 

6 Momet Cane, rvtce-kuphe essen accet, cusse sewvna- 
ketvn etetackvn 'sewvnvket omvtes; momet tvffo-noksv 
momen fo-semvnole en cvmpen hompvtes ; 

7 Momet erkenaket, Vne ’svn yekce cv yupvn vlaket os, 
cunehkit, mv em estelepikv eswvnakv enrecopvye taye 
heretv orvkat. 

8 Vne mehenwvn newvn es ce paptisvkit ohmis : momis 
emet Puyvfekev Vcakan es ce paptisvkvres, makvtes. 

9 Momen mv nettv take omof mome ocvtes, Cesvs 
Nasvle, Kalvle ofv, vtet vlaken, Canet Cotvnen vk pap- 
tisvtes. 

10 Momen moman vpakusen uewvn enkvpaket vcem- 
kof, sutvt hauhken, Puyvfekevt pveehowe vhaket oh 
hvtapken hecvtes. 

11 Momen opunvkv sutvn ahvtapkvtes, Cv'ppuce vno- 
kecke, mv ofv ve vfackusat, toyetskes, maket. 

12 Momen moman vpaken Puyvfekevt vnrvwvn vtoh- 
kvtes. 

18 Momen Setvnet vnrapen, vnrvwv oben nettv pale 
osten men likvtes; momet punvttvn vpakvtes; momen 
hvlwe estvlket vfvstakvtes. 

14. Momen Cane cuko-yekev vpihohke emohyupvn, 
Cesvs, Hesaketvmese em ohmekketv opunvkv-hervn erke- 
naket, Kalvlen vlakvtes, 

15 Momet, Oketv esfvcket on, Hesaketvmese em oh- 
mekketv vwolet os; cem vkerrickvn eticet, opunvkv- 
hervn vkvsvmvks, maket. 

16 Momet Kalvle vkhvse afopken yvkapof, Simvn ete- 
cakkat Antolu tepakat hoyvn vkhvse vk wikaken heev- 
tes, rvro-poyvlket omekv. 

17 Momet, Ve vevkvhoyatsken, este em vkwiyvlke 
toyatskvren ce hayvkares, kicakvtes. 

18 Momen moman vpaken en hoyv taken wihket, - 
vevkvhoyvtes. 

19 Momen, ohvtvlvkusen ayof, Sepete e'ppuce Cems 
etecakkvte Cane tepakan hecvtes; mvu en hoyvn mvhe- 
ricaket perrocukon vtehket omvtes. 

20 Momen moman vpaken enhuehkakvtes; momen 
e'rke Sepete perro-cuko ofvn vtotkvlke pvlhoyat vpvka- 
ken wihket, vevkvhoyvtes. 

21 Momen Kvpvnevm esceyakvtes; momen nettvcakon 
lvpken senekaken eceyet, estemvhayvtes. 

22 Momen em mvhakv estomahes, komakvtes, sold 
hayvlke omekot, yekcetv oce omet emvhayakekv. 

23 Momen este, puyvfekev hvsvtkekat vpiken, en sene- 
kake take ofvn likvtes ; momet huehket, 

24 Cesvs Nasvlvlke, pu wikvs; naken pu 'tenrvwv oce 
haks? pu sumhuecvranet vlahketske haks? esti toyetskat 
ce kerris, Hesaketvmese em Veakat toyetskes, makvtes. 

25 Momen Cesvs, Cvyvyahket, aossvs, maket, em vse- 
hvtes. 

26 Momen puyvfekev hvsvtkekat selahlecet, yekcicet 
hohikof, aossvtes. 

97 Momen omvlkvt em estomahakvtes, momet ete'm 
”pohaket, Heyvt nake te? bere mvhakv muevse nake te? 
puyvfekev hvsvthvkekat tis, yekcetvn "sem punayen, em 
apohicaket omekv, makakvtes. | 

28 Momen vyvkhvmkusen ohonvkv ekvnv Kalvle vfo- 
“lotkan hvmecicvtes. 

29 Momen senekaken asossahkof, Cems Cane tepakat 
vevkvhoyen, lvpkusen Simvn Antolu tepakat en cukon 
esceyvtes. 

30 Momis Simvn e hiwv e'cket hepetket wakkvtes ; 
momen lvpken mv ohfvecvn em onayakvtes. 

31 Momen vlahket, enken en hvlatet, akvwapvtes; mo- 
men moman vpakusen hepetketv em wihken, es? vfas- 
tvtes. 

39 Momen yafkof, hvset vklvtiken, enokholif omvl- 
kvn, momen puyvfekev holwvhoke vtehkat es en yiovtes. 

38 Momen tvlofv vpokat omvlkvt vhauke tempen vtelo- 
kvtes. l 
84 Momen enokketv cahmelike vlilakat sulken em 
wicecet, puyvfekev hvlwvhokat sulken sossicvtes; mo- 
met kerrvket ok’, mv puyvfekcvlke opvnahoyvre em 
etektvnecekates. 

35 Momet nere nvrkvpv hoyane, hvyatkvronkot emun- 
ken, alihket, osiyet, awvnen ayet, mvn mekusapvtes. 

36 Momen Simvn mv vpvkakat esyomat yupvn vovkv- ` 
peyvtes. 

37 Momet WE Omvlkvt ce hopoyaket 05, kica- 
kvtes. 

98 Momen, Tvlofv vwolakan esceyvkeres, mv ofvn erke- 
nvkaret; mv esvrahkvn vlakvyvtet ok’, kicakvtes. 

39 Momet Kalvlen hvmecicet en senekake take ofvn 
erkenaket, puyvfekev holwvhokan sossicvtes. 

40 Momen lepvt em vlahket, em ’pohet vtokkekvtes, 
Kometsken omat, cv hvsvtecetske tayes, maket: 

41 Momen Cesvs em merruset, enken rvtosecet cela- | 
yvtes, Komis; hvsvtkvs, kicet. 

42 Momen kican vpakusen lepvse e'nkvpahken, hvsvt- 
kvtes. 

43 Momet yekcen em vsehet, lvpken vyecicvtes ; 

44 Momet, E vketecet, estimvn em punahyetskvs; mo- 
mis ahyet, plest em e heckuecvs, momet ce hvsvtkat 
vrahkvn nanvke emetv Mose makvte es en kerkueckvn 
sayvs, kicvtes. 

45 Momis osiyet, vlicehcet, tayen kerkuecet ohonvkvn 
hvmecievtes, momat Cesvs ohvtvlakan hecken tvlofvn 
ceyeko tayvtes, momis lvpvtken vnrvwv vlkan aren, estv- 
mv estomis a vwet en yicvtes. 


SETENTVCKE 2. 


Momen nette onvcomet yvfyaken, hvtvm Kvpvneym 
eceyvtes, momen cuko ofvn likveukat pohkvtes. 

2 Momen moman vpakusen sulket nvkaften, svhere 
mahekv, ohvtvlakat evpaye tayat etektvnkekates, vhauke 
tempe tis; momen opunvkvn "sem erkenvkakvtes. 

3 Momen palse es enokke hvmke, ostet sete'n kvwapen, 
es awet, sen yicvtes. 

4 Momen este cekfat omecicen vwolicvkeko tayof, mv 

likat onvpen cuko ohrvnkvn oh vkueyicakvtes; momet 
tvkohlicahkof, mv pvtakv palse es enokke oh wakkan es 
hvtvpecicakvtes. 

5. Cesvs em vkvsvmkv taken hecof, palse es enokkan em 
‘punayet, Cv’ppucé, cen naorketv ce'nkvpvkakes, ki- 
cvtes. | | 

6 Momis cokv-hayvlke vpvlwvt, e feke take ofvn 
vkerricet, 
` 7 Estomaten heyv hunvnwv Hesaketvmese tvklecet 
opunaye haks? estimvt naorketv kvpakice taye haks, 
Hesaketvmese tvlkuset mon momecekon omat? makakat 
mvn vpokvtes. 

8 Momen moman vpakusen eme ofv momen vkerrica- 
ken Cesvs em vkerrickv ofvn kerrof, em punayet, Esto- 
maten heyy nanvken ce feke take oben vkerricatske 
haks 7 

9 Naorketv ce'nkvpvkakes; palse es enokkat kicetv, 
monkat, Ahuyiret, cem pvtakvn cahwet, yvkvpvs, kicetv 
tepakat, estvmit yekcekot ome haks? kicakvtes. 

10 Momis este E'chuswvt yvmv ekvnvn naorketv kvpa- 
kickv yekcetv ocat kerratskvren, (palse es enokkan,) 

11 Ce kicis, Ahuyiret, cem pvtakvn cahwet, cen cukon 
vyepvs, (kicvtes.) 

12 Momen moman vpakusen, ` akvwvpiket, ee 
cahwet, omvlkv ehomvn ossvtes; momat omvlkvt em 
estomahet, Hesaketvmesen vrakkuecakvtes, Hiyomé he- 
ceyvte sekos, makaket. è 

13 Momen hvtvm Cesvs osiyet, vkhvse afopken ayvtes; 
momen este sulkat omvlkvt oh ur o emvhayakvtes. 

14 Momet hoyanof, Lefi Alfevs e'ppuce tokunawv vte- 
lokv cukon liken hecvtes, momet, Vc vovkvtes, Sor 
Momen akvwvpiket, vevkayvtes. 

15 Momen mome ocvtes, Cesvs mv en cuko ofvn hom- 

petvn vlikof, cvtokunawv vteloyvlke, momet holwvye- 
cvlke Cesvs en kerrepvlke esyoman vpvkaket vpokvtes ; 
sulket omekv, momet vevkvpeyvtes. 

16 Momen evtokunawv vtéloyvlke holwvyecvlke esyo- 
man vpaket hompen Falvsevlke cokv-hayvlke esyomat 
hecakof, en kerrepvlken, Estomaten cvtokunawv vtelo- 
yvlke holwvyecvlke esyoman vpaket hompet eske haks? 
kicakvtes. 

17 Cesvs pohof, Æste evfencakat vlekevn eyacvkekos, 
momis enokhokat eyacakes ; esie faccvlke enhuehkvranit 
vlakit omvkates, momis sore vkerrickv eticv- 
kvren, kicakvtes. 

18 Momen Cane, Falvsevlke esyomat en kerrepvlke e 
elvwecaket omvtes: momen yicet, Estomaten Cane, Fa- 
lvsevlke esyomat en kerrepvlke e elvwecaket omen, cen 
kerrepvlket e elvwecvkekot ome haks? kicakvtes. 

19 Momen, Hokte epayvranat en cuko vtehkvlke hokte 
epayvranat vpake vtekat e elvwecake taye haks? Hokte 
epayvranat vpake vtekat e elvwecvkeko tayes. 

20 Momis nette cakkakvres, momof hokte epayvranat 
em eshoyvres, momen mv nettv take omof e elvwecv- 
kvres. | 

21 Momen nvpvt nake tvcke mucvsen kapv leskan em 
vlicekos; momen omat, nake mucvse vlihocat leskan en 
cawet os, mohmen cetakkat svhere mahe hakes. 

22 Momen nvpvt pvrko opuswv muevsen sukev leslekan 
veahnekos; mecen omat, pvrko opuswv mucvsat, sukevn. 
sehtet, pvlatkes, momen sukev yvmahkvkvres: momis 
pvrko opuswv mucvsat sukcv mucvsen vevnhoyvranet os, 
Cesvs kicakvtes. 

23 Momen mome ocvtes, nettvcakon teleko cvpofv vien 
etehoyanvtes; momen en kerrepvlket, vpeyof, teleko en 
lokcen es mvmetvn vlicecakvtes. 

24 Momen Falvsevlket, Hecvs, estomaten nettvcakon 
momety tokan momake haks? kieakvtes. 

25 Momen, Tewe enkusapket elawen, vpvkakateu sla. 
_wakof, estomvte, 

26 Epivrv plest enhomahtv en nettv take omof, estomet 
Hesaketvmese en cukon ecehyet, hecetv tvklike, mv 
hompesko tetayat, momis plestvlke tvlket hompvkvranat, ` 
hompvte, momet vpvkakateu emakvte ohonvkv hecatske- 
kat haks? kicakvtes. d | 

27 Momet, Esten nettveakon en hayet etta nettv- 
cakon este en hayvkvtet omes: 

28 Monkv este E’chuswv tat nettvcakou e Pucase tes, 
kicakvtes. 


SETENTVCKE 3. 


Momet senekaken hvtvm eceyvtés; momen este-hunvnwv 
enke yuknvtet mvn likvtes. 

2 Momen, Nettvcakon em wicecvr haks? komet, vke- 
 tecakvtes; vnrvpvkvret. 
= 8 Momen este enke yuknvten, Nvrkvpvn ahuervs, ki- 
evtes. 

4 Momet, Nettvcakon here momecetv holwvke mome- . 
cetv tepakat estvt fveevt o haks? momen hesaketv hesa- 
. yecetv sumecicetv tepakat estet fvcévt o haks? kicakvtes; 
momis nanvhokekates. 
. 5 Momen e feke yekcakat omecicen efeknokket, evpak- 

ket, vfulotken oh vfvnnakahkof, Ce’nken rvtosecvs, este- 
hunvnwvn kicvtes. Momen rvtosehcen, e'nke hvtvm 
hvmkat ome temvpoke hakvtes. 

6 Momen Falvsevlket, sosiyan vpakusen, vnrvpet, esto- 
met elecvke tayat, Helotvlken 'sete'm punahoyakvtes. 

7 Momis Cesvs enkvpaket, en- kerrepvlken evpayet, 
vkhvsen ayvtes: momen este sulke mahet Kalvle, Cutev, 

8 Celuslvme, Itumev, momen Cotvne tvpalvn a vwet 
vevkvpeyvtes; momen Tilv Sitvne tepake em vwolakat, 
este sulke mahet nake rakrvken momecat pohahkof, en 
yicvtes. 

9 Momen este cekfat omecicen, vceklvf kvkekaren, perro- 
cukuce emetetaket em ehake emunkvren en kerrepvlken 
- kicakvtes. 

10 Sulken em wicecakvtet ok’: monkv enokketv ocakat 
vtekat celvyetvn komet vyotecvtes. 

11 Momen puyvfekev hvsvthvkekat hecakof, ehomvn 
tvk pvlatket, Hesaketvmese E’ppuce toyetskes, maket 
huehkakvtes. 

12 Momen oh kerkuecvkvranekon yekcen kicakvtes. 

18 Momet rvnen ohcemiket, estimvn komat enhuehka- 
kvtes; momen en yicvtes. 

14 Momen vpvkakvren, momet erkenaket, 

15 Enokketv wicecetv, momet puyvfekcv holwvhokat 
sossicetv yékcetvn ocaken vtotvret, palen hokkolohkaken 
mellvtes. | 

16 Momet Simvn Petv es vhocefvtes. 

17 Momet Cems Sepete e'ppuce, momet Cane Cems 
- etecakkat, (momet mvn Povnvces es vhocefhuecvtes, mv 
tenetke e'ppuce take maketvts,) 

18 Momet Antolu, Felvpe, Paralome, Maro, Tamvse 
esyomat, momet Cems, Alfevs e'ppuce, hatevs, Simvn 
Kenvnvlke, 

. 19 Momet Cutvs Eskalev, mv er wiyvte ; momen cukon 
esceyvtes. 

90 Momen este sulkat hvtvm vtelokat svhere mahet 
omen, tvklike hompetv tis umvkeko tayvtes. 

21 Momen en hessvlket pohakof, esvranet sossakvtes, 
Hoporreneko hakés, mákaket omekv. di 

29 Momen cokv-hayvlke Celuslvme ahvtvpecakat, Pelse- 

pvp oces, momet este-nekricvlke semevpayv eteropotten 
este-nekricvlken sossicet os, makalsvtes. 

23 Momen enhuehkaket, opunvkv svhopakvi « es em 
punayet, Estomet Setvnet Setvnen ossice taye bake? 

24 Momen tvlofv em etvwv vnrvpe tekvpaken omat, 
mv tvlofv huereko tayes. 

25 Momen cuko em etvwv M tekvpaken omat, mv 
cuko huereko tayes. 

26 Momen Setvnet, e vnrvpe ahuyiret, tekvpaken omat, 
huereko tayes, momis meyuksvn ocet os. 

27 Este estomet este yekce en cukon en ceyet, nakockv 
em vhopvneko tayes, este yekcat taten wvnayet omekon 
omat; momet momofvt cuko em vhopanvres. 

28 CENE ce kicvkis, Holwvyeckv vtekat, momet | 
holwvke opunvyetv es vtvklecakis omvlkvt este en ho- 
-puetake enkvpakihocvres ; 

29 Momis estimvt Puyvfekev Vcakat tvklecat enkvpv- 
yeeickv estofis sekares, momis ohfvececkv meyuksv-sekan 
em penkvlke tares, makvtes : 

30 Puyvfekev hvsvtkekan oces, makakekv. 

31 Momof etecakkakat momet e'cket yicet, topvrvn 
svpaklet, enhuehket ohtotakvtes. 

32 Momen este sulkat, em afulotet vpoken, Ce'cke mo- 
met tecakkaketskat ce hopoyet, topvrvn svpakles, kica- 
kvtes. 

33 Momen em | vyoposket, Estimvt ev'cke monkat te- 
cakkakvyat to haks? kicakvtes. 

84 Momet em vfolote vpokakan vfolotken oh vfvnnaka- 
ket, Hecvs, cv’cké, momet tecakkakvyat ! 

35 Estimvt o estomet Hesaketvmese koman momecen 
omat, matvwvt tecakkvyat, momet cv wvnwvt omet, 
cv’cket omekv, makvtes. 

Momet hvtvm vkhvge afopken mvhayetin vlicecvtes: 
momen este cekfe mahet em vteloket omen, mv omecicen 
perro-cukon ceyet vkhvsen vk likvtes: momen este sulkat 
omvlkvt vkhvse en lvpvtken svpakle tates. 

2 Momen nanvke sulken opunvkv svhopakvn es emvha- 
yakvtes,momet em mvhakv ofvn kicakvtes ; 

3 Pohvkes; Heevs, fokayvt fokayvranet ossvtes. 

4 Momen mome ocvtes, fokayof, vpvlwvt nene afopken 
pvlatke sasvtes, momen hvlwe fuswvt yicet, lokakvtes. 

5 Momen cvto vlke, fakke oce mahekan pvlatke sasv- 
tes; momet lvpkusen hontvtes, fakke en sufken oce- 
kokv: 

6 Momis hvse kvwapkof, ettopkvtes; momet talvici 
yvlonkvn ocekokv : 

7 Momen vpvlwvt etofvske vlkan pvlatkvtes, momen 
etofvsket hontet, nokcepelen, en lokce hayekates. 

8 Momen vpvlwvt ekvnv heran oh pvlatket, em ettet 
hontet, ohvtvlayet, vpvlwvt pale tutcenen, vpvlwvt pale 
epaken, vpvlwvt cukpe hvmken hayakvtes. | 

9 Momen, Estimvt hvcko es pohetv ocat ou kica- 
kvtes. 

10 Momet entvlkuset arof, pale hokkolohkake vpvkake 
em afolotakat opunvkv svhopakv ohfuccun em Soa 
kvtes. 

11 Momen kicakvtes, Centake Hesaketvmese em ohmek- 
ketv enake ehkat kerrvranatsken ce'mhoyvket os; momis 
mv lvpvtke svpaklat heyy nanvke omvlkv opunvkv svho- 
pakv ofvn em mehocet os: 

12 Vfvnnaket vfvnnakis, hecvkekon, momet "am 
pohakis kerrvkekaren; monkon omat, estofv tis raful- 
huehohcen, en naorketv en kvpakihoce wites. | 

18 Momen kicakvtes, Heyv opunvkv svhopakvn ker- 

ratskeko haks? momof estomen opunvkv ECH omvi- 
kvn kerratskvre te? 

14 Fokayvt opunvkyn fokayet os. 

15. Momen mv opunvkv fokakan heyvt mvt omakes, 
nene afopken pvlatkat; mv pohahkof, moman vpakusen 
Setvnet vlaket, opunvkv e feke take ofv fokakat em vkue- 
yet os. Pp 

16 Momen matvpomen cvto vlkan fokakat heyvt oma-. 
kes, mv, opunvkvn pohahkof, moman vpakusen es afvcket 
cvwakat tes; 

17 Momet eme ofv yvlonkv ocvkekot, estomusen mv 
ofv vfekhonnaket, mv renyupvn estemerkv, hvtvm asseckv 
tateu opunvkv omecicen kiyapkan vpakusen elentappa- 


. ket os. 


18 Momen mv tofvske vlkan fokakat heyvt omakes; 
mv, opunvkvn pohakat, 

19 Momen heyv ekvnv vkerrickvt, momen nakockv 

emvkerretv, momen nanvke etv eyackv esceyaket, opunv- 
kvn nokcepelakes, momen etteko hakes. 
. 20 Momen mv ekvnv heran fokakat heyvt omakes ; mv, 
 opunvkvn pohaket, cawet, em etten hayet, vpvlwvt pale 
tutcenen, vpvlwvt pale epaken, vpviwvt cukpe hvmken 
hayaket os. 

21 Momen kicakvtes, Kulke sohhuerickv sohhuericvra- 
nekot, svkerkv elecv, monkat topv elecv eslicvranet kul- 
ken esyihoce haks? | | 

29 Nake ehke heckvranekat sekon; nake ohrvnke vca- 
yehocvte here kerkvranekat sekot dici di 

23 Estimvt ehvcko es pohetv ocen omat, pohekvs. 

24 Momen kicakvtes, Naken pohatskat vketecvkes, 
svkerkv estomen svkerkuecatskat hvtvm es cem vkerkue- 
hoevkvres: momet pohatskat ohvtvlvken ce'mhoyv- 
kvres. 

25 Mv ocat, e'mhoyvres, momet mv ocekat, ocat tis em 
eshoyvret ok. a l 

26 Momen makvtes, Estet nerkvn ekvnv ofvn vwiken, 

27 Momet nocet, neren nettvn akvwapken, estomet 
omat kerrekon, nerkv hontet, mahet omes; Mesaki 
mese em ohmekketv mv omet os. 

28 Ekvnvt eme aossen em etten, enhvteceskvn ` esse, 
mohmen ekv es hakat, momet mv eronyupan ekv es 
hakat fvcfakan ettet os. 

29 Momis em ette lokean vpakusen estvcetvn ob cepa 
os, hiyo hakekv. 

30 Momen makvtes, Hesaketvmese em dioe nake 
omet os, makvraneya? momen svhopakv estomen es vho- 
payeyvr haks? 

31 Mvstv e nerkv hvmke, mv ekvnv ofvn fokakof, ner- 
kv ekvnv ofv ocakat omvikv "sen cotkuset o estomis ; 

39 Fokahkof, mahet, vhockuce omvlkv 'sen rakke haket, 
elvece rakrvken hayet omen, hvlwe fuswv em vpette ele- 
cvn vpokes; mv omet os. 

33 Momen opunvkv svhopakv heyv omakat sulken opu- 
nvkvn "sem punvyakvtes, ’mapohicetv umake tayat vev- 
kvyen. 

34 Momis opunvkv svhopakvn omekat em punayvke- 
kates; momet entvlkuset vpokof, nanvke omvlkvn en 
`kerrepvlken em ohhvyvyicakvtes. 

35 Momet mata nettvn, yafkof, Tvpalvn tiyecvkeres, 
kicakvtes. 

36 Momen este sulkat etvn vtotahkof, perrocuko vpi- 
kekv, esvkvpeyvtes. Momen perro-eukuevlke etvu vpv- 
kakvtes. 

37 Momen hvnvcofelv rakket kvwapkvtes, momen ueme- 
lohlvt perro vnafket vevnkvtes, svhere mahekv perro- 
cukot fackvtes. 

. 88 Momen perro-cuko ofv yupv hakan oyapkv oh noce 
tates, momen ahonecicahket, Mvhaya, pu sumecvranat 
stoskometskeko haks? kicakvtes. 

39 Momen akvwvpiket, hotvlen em vsehet, vkhvsen» 
Cvyayaket, fekhonnvs, kicvtes. Momen hotvlet fekhon- 
nen, lekuthe rakket ocvtes. 

40 Momen, Estoman momen ce verbis haks 8 
 Estomet on vkvsvmkvn ocatskeko haks? kicakvtes. 

41 Momen tayen penkvlaket, Heyv hunvnwv estomet ot 
omen, hotvle tisem, momen vkhvse tisem em apohice 
haks? ete kicakvtes. 


SETENTVCKE 5. 


Momen vkhvse tvpalvn roricet, Katvlenvlke em ekvnvn 
escey vtes. 

2 Momen perro aossan vpakusen este-hunvnwvt, puyv- 
fekev hvsvtkekat vpiken, sepvlkv vlkan aosset, vnrapvtes. 

9 Sepvlkv vlkan e huten ocet, momen este estomet 
evto-telacv tis es wvnayeko tayvte : 

4 Tewolen cvto-telacv es wvnayet, momet ele semvyek- 
cihocet omen, cvto-telacv ete waret, elesemvyekcickvn 
tvkohlicvtet omekv; momen este estomet yvmvseceko 
tayvtes. 

5 Momen estofis, neren nettvn ekvnv hvlhawan, momet ` 
sepvlkv vlkan aret, huehket, cvton 'se warvtes. l 

6 Momis Cesvn hopvyen hecof, letiket, homvn latkvtes. 

7 Momet yekcicet huehket, Naken pu tenrvwv oce 
haks, Hesaketvmese Hvlwe Mahat E'ppuce? Cv’ stemer- ` 
_vicetskekaren Hesaketvmese vevkvyen es ce hvlatit cem 
'pohepis, makvtes. 

8 (Puyvfekev hvsvtkeko toyetskat mv hunvnwvn aos- 
svs, kicvtet omekv.) 

9 Momen, Ce hocefkv naket o haks? maket i 

Momen em vyoposket, Lécvt ev hocefkv tes, sulke toyé- 
kv, kicvtes. 

10 Momen mv ekvnvn sossicekaren tayen em ’pohe- 
pvtes. 

11 Momen sukhv sulke mahet ekvnhvlhvwe vwolen 
nanopet fullvtes. . 

12 Momen puyvfekcv holwvhokat A A Sukhvn pu 
cehuecvs, mvn esceyeyvren, kicet, em ’pohakvtes. 

13 Momen moman vpakusen em etektvnecakvtes. Mo- 
men puyvfekev holwvhokat sosiyet, sukhvn esceyakvtes : 
momen sukhv fulle hvmkat omvlkvt pvfpvnet pefatket 
vkeleftan vkhvsen vk tasecet, vkhvsen vk nokcepelka- 
kvtes; (em vhonkvtkv cukpe-rakko hokkolvteket omvtes.) 

14 Momen sukhv hompvkuecakvtet pefatiket, tvlofv 
momet en lvpvtke ofvn onayakvtes. Momen nake mo- 
mehocvten hecvranet sossakvtes. 

15 Momet Cesvs en yievtes, momet mv hunvnwr, puyv- 
fekev holwvke vpikvte, momet lécv vtehkvte, accet, 
hoporrene haket, liken hecakvtes; momet penkvlakvtes. ` 

16 Momen hecakvtet mv puyvfekev holwvke vpikvte 
em estomvten, momet sukhv ohfveevu em onayakvtes. 

17 Momen em ekvnv em vtekakat enkvpvkvren em 
’pohetvn vlicecakvtes. 

18 Momen perro-cukon ecehyof, mv puyvfekcv holwvke 
vpikvtet vpvkepetvn em 'pohepvtes. | 

19 Mome estomis Cesvs em etektvnecekates, momen 
em punayet, Ce buten cen hessvlken oh ayet, heyv nake ` 
rakrvken-Pucaset cem momecvten, momet cem merrvten 
em onvyvkvtevs, kievtes. 

20 Momen enkvpaket, Tekapoles tvlofv ofvn nake rak- 
ryke momvke Cesvs em mornecvten tvlemicetvn vlicecv- 
tes. Momen omvlkvt em estomahakvtes. 

21 Momen Cesvs perro-cukon 'pihket, hvtvm tvpalvn 

tikof, este sulke mahet em vtelokvtes: momen vkhvsen 
vwolice tates. 

29 Momen hecvs, senekake semevpayvlke hvmket, Cilvs 
hocefket, em vlakvtes; momet hecof, ele vnakvn tvk 
` latkvtes. | 

23 Momet yekcen em ’pohepet, Cv'chustuce elvranuset 
wakkes; em wikvren, ahtet ce'nken oh wvkhokicetskv- 
ren cem 'pohepis ; momen hesakvres, kicvtes. | 

24 Momen Cesvs vevkayvtes; momen este sulke mahet 
vevkvpeyet, vceklvfkakvtes. 

25 Momen hecvs, hokte hvmke cate fihne ohrolope pale 
hokkolohkaken es enokkvte, 

26 Momet, nanvke sulken vlekevlke sulket em momeca- 
kote ’sestemerket, en nakockv omvlkv es sumecicet omis, 
en here hakekot, momis svhere mahvtet, 

27 Cesvs ohfvecvn pohhof, este cekfe yupv vpeyat vpv- 
ket vlahket, en kapvn celayvtes : 

28 En kapv tvlkusis celayvye tayen omat, vm wikvres, 
makvtet omekv. 

29 Momen moman vpakusen e catv fihnvtet kvrpvtes, 
momen mv enokketv em wikat ena ofvn kerrvtes. 

80 Momen yekeetv aossat Cesvs eme ofvn lvpkusen 
kerret, este cekfat ofvn fulotket,  Estimvt vm accvken 
celahye haks? makvtes. 

31 Momen este cekfat ce yotecat hecetskes, momat, 
Estimvt cv celahye haks? maketske haks? en kerrepvl- 
ket kicakvtes. 

32 Momen heyy nake momecan hecvranet, vfulotken 
. vivnnakvtes. 

33 Momis hoktet — fekeket, momet nake eme 
ofv moman kerret, vlahket, ehomvn tvk latket, mehenwat 
omvlkvn em onayvtes. 

34 Momen, Cv’chusté, cem vkvsvmkvt temvpoken ce 

hahyes; herkv oben vyvs, momen cem enokketv cem 
wikekvs; kicvtes. 

35 Opunaye emunkof, senekake semevpayv en cukon a 
awat, Ce'chuste elépes; estoman Mvhayvn ohvtvlaken 
naoricetske haks? makakvtes. 

36 Cesvs, opunvkv mahokan pohan vpakusen, senekake 
semevpayvn, Ce  penkahlats, vkvsvmkv tvlkusis ocvs, 
kicvtes. | 

37 Momet este estomis vevkayvre em etektvnecekates, 
momis Petv, Cems, Cems etecakkat Cane esyomat tvlken. 

38 Momet senekake semevpayv en cukon vlaket, estoke 
mahan, momen hvkihket taye wahokan hecvtes. 

39 Momet ecehyof, Estomaten estoke mahet, hvkihho- 
katske haks? hoktucet élekos, momis nocepet omes, 
kicakvtes. 

40 Momen vpelieakvtes. Momis omvlkvn esossihcof, 
hoktuce e'rke e’cke tepaken momen vpvkakan evpayet, 
hoktuce wakkan esceyvtes. 

41 Momet hoktuce enken en hvlatet, Tvlirv-kumi; mv 
ohyvtekhoyat, Hoktucé ahuervs, (ce kicis,) kievtes. 

42 Momen vyvkhvmkusen hoktucet ahueret, yvkapvtes, 
en hoktvietv ohrolope palen hokkolohkakat omekv. Mo- 
men vhere mahen em estomahakvtes. 

43 Momen nvpvt kerrekaren heren em vsehakvtes ; 
momet hompetvn e'mhoyvren makvtes. 


SETENTVCKE 6. 


MomET men aosiyet, em ekvnvn oh 'ceyvtes; momen en 
kerrepvlket vevkvpeyvtes. 

2 Momet nettvcako orof, senekake ofv mvhayetvn vlice- 
cvtes; momen pohakat sulket em estomahakvtes, Estv- 
min heyv hunvnwv heyv nanvken en heckvt haks? mo- 
men heyv hoporrenkv e'mhoyat naket o haks, momat 

vtotketv yekcvke mahis enke eteropotten momaket 
onkv ? 

3 Heyvt Mele e’chuswv, cuko-hayv, Cems, Coses, Cutv 
Simvn esyomat etecakkat toko? momen e wvntaket 
yvmvn epu ”pvkaket omeko? makaket. Momet en ho- 
mecakvtes. | 

4 Momis, Owalv em ekvnv, momet en nakvlke vpvke, 
momet en cuko ofv tvlken vrakkuehocekot omes, Cesvs 
kicvtes. 

5 Momet mvn vtotketv yekcat momeceko tayen, momis 
enokhokat nvcomusen e’nken oh wvkhokicet em wiceca- 
kvtes. 

6 Momet vkvsvmvkekat omecicen em estomahvtes. Mo- 
met tvlofuce vikan aret, mvhayvtes. 

7 Momet palen hokkolohkakan enhuehket, hokkola- 
ken vtotetvn vlicecvtes; momet puyvfekev hvsvthvkekat 
ohivnken yekcetvn emakvtes. 

8 Momet vpeyvranat naken sehopakvkekot, ehvlewv en 
sukev tis, tvklike tis, monkat cvtokunawv en sukev cvto- 
kunawv vtehke tis: 

9 Momet kapvn 'se hokkolicekot, estelepikvn vtehaket, 
setekkekv tvlken esvkvren kicakvtes. 

10 Momet kicakvtes, Estvmv estomis cukon esceyatskat 
fekhonnatsket emunken, mvn enkvpaket vpeyatskvres. 

11 Momen estimvt o estomet ce yvpayvket cem apohi- 
evkekon omat, mvn enkvpakatskof, vnrvpe ohkerkueckvn 
ce'le ofv essu vlikan-a fekeyvks. Mehenwvn ce kicvkis, 
Ohfvececkv nettv omof Satvme Komalv tepakatet mv 
tvlofvn "sem mvmomvke tares. 

12 Momen sossaket, estet Eoi gZ erke- 
nvkakvtes. Å 

18 Momen puyvfekev holwvhokat sulken sossicet, enok- 
hokat olefv-nehan es en siyet, em wicecakvtes. 

14 Momen Cesvs ohfveevn Helot mekkot pohvtes, (e 
hocefkvt hvmkvn pohkvtet ok’,) momet, Cane paptisvt 
pvsvtkvten a en kvwapket os, momen monkv vtotketv 
yekcakat eme eteropotten momaket os, makvtes. 

15 Hlivs tes, vpvlwvt makaken, vpvlwvt, Owalv, monkat 
owalvlke hvmke omet os, makakvtes. 

16 Momis Helot pohhof, Cane mv e'kv en tacvyvnke, 
mvt omes; pvsvtkvten a en kvwapket os, makvtes. 

17 Helot mahusat es? vtoten, Canen eset, cuko-yekev 
ofyn svlvfkuecvtet omekv, etecakkat Felvpe e 'hiwv He- 
lotev vrahkvn: Helot epayvtet omekv. 

18 Canet Helot em punayet, Tecakketskat e hiwvn 
epayetske tayat cem etektvnkekot omes, kicvtet omekv. 

19 Monkv Helotevt. en homecet, elecetvn komvtes; 
momis umeko tayvtes. 

20 Helot, Canet este-hunvnwv fvccet, momet hvsvtket 
omen kerret, em penkalvtet omekv, momet vcayecvtes: 
momet pohof, nanvke sulken momecet, afvcket em apo- 
hicvtes. | 
21 Momen nettv momvre here, mv Helot heckvte nettvn 
yafke hompetv rakken estè em wiketv, kvpetvne ho- 
mvhhotat, Kalvlevlke este en homvhhotv esyomat en 
hayakof; A | 

29 Momen mata Helotev e'chuswv hoktet eceyet, opa- 
net, Helot momen vpvkake vpokan afvckvkuecof, mekkot, 
Nake estomis kometskat vm ”pohvs, momen mun ce'mares, 
hokte mvnettan kicvtes. 

23 Momet opunvkv yekcen 'setemfaccet, Naket o esto- 
men vm ”pohetskis, vm ohmekketv en nvrkvpv tis oren 
ce'mares, kicvtes. 

24 Momen aosiyet, e'cken em punayet, Naken vpohvra- 
nvya? kicvtes. Momen, Cane paptisv e'kvn, makvtes. - 

25 Momen moman vpakusen lvpecet mekkon em vlaket, 

Cane paptisv e'kv pvlvknv vpiken lvpken v'metskvren 
. komis, maket em ”pohvtes. 

26 Momen mekko e feke tayen en nokke tates, mome 
estomis opunvkv yekce setemfaccat, momet mv. vpake 
vpokvte vrahkvn vhepvketvn komekates. 

27 Momet moman vpakusen mekkot mv elecvranat 
vtotet, e'kvn 'sem vlvkvren, makvtes: momen ayet, cuko- 
yekev ofvn e'kvn en tacvtes. | 

28 Momet e'kv pvlvknv vpiken hokte mvnettan 'sem 
vlakvtes; momen hokte mvnettat e'cken emvtes. 

29 Momen en kerrepvlket pohahkof, yihcet, e'nan ehset, 
sepvlkv ofvn wvkecakvtes. 

30 Momen vpastelvlket Cesvs em vtelokvtes, momet 

nanvke momecakvte, momen nanvke mvhayvkvte omvl- 
` kvn em onayakvtes. 

31 Momen, Awvnen vnrvwvn esceyet, vkocüknusen 
fekvpvkes, kicakvtes; yicat momen vpeyat sulket omen, 
hompetv tisem em etektvnkvkekates. 

32 Momen perro-cukon vtehket, entvlkuset svkvpoyet, 
ekvnv tvnkan resoricvtes. 

33 Momen enkvpake svkvpeyan hecakvtes, momen sul- 
ket Cesvs kerraket, tvlofv omvlkv asosset, vpeyvranan 
pefatket emuntvlaket, ehomvn men roricet, em vtelokvtes. 

34 Momen Cesvs, osiyof, este sulke mahen hecet, em 
merrusvtes, yvpefikv vhecicv ocvkeko omakekv: momet 
nanvke sulken mvhayvketvn vlicecvtes. 

35 Momen entis hvse-vkerkv sulket hoyanof, en kerre- 
pvlket en yicet, Heyvt vnrvwvt os, momen hiyomat hvse- 
Eon sulket hoyanes ; 

36 Vtotetsken ekvnv vwolakan momet tvlofuce vikan 
vpeyet, hompetvn e en nesvkepekvs; hompetvn ocvke- 
_kokv, makakvtes. 

37 Em vyoposket, Cemet hompetvn emvks, kicakvtes. 

Momen, Tvklike enrahkv tenelyv cukpe hokkole open er 
nehsét hompvkvren emvraneya? kicakvtes.  .. 

38 Tvklike vnore nveomen ocatska? er hecvks, kica- 
kvtes. Momen kerrahkof, Cahkepen, momen rvro hok- 
kolen, makakvtes. 

39 Momen omvlkv tekvpakvken pvhe lanan vpoyvkvren 
kicakvtes. 

40 Momen tekvpakvken vpokvtes, cukpe hvmken, mo- 
met pale cahkepake etekvpakvken. 

41 Momen tvklike vnore cahkepan, momet rvro hokko- 
len eahwof, hvlwen vhecet, ohmeriyet, momet tvkliken 
kvlkahyet, en kerrepvlken emakvtes, ehomvn ocvkvren ; 
momet rvro hokkolen omvlkvn em etekvpicakvtes. 

42 Momen omvlkvt hompet, fvcecakvtes. 

43 Momen wokockat momet rvrou vhoskan svmpv fveke 
palen Hokkolohkaken evwakvtes. 

44 Momen tvklike vnore cahkepan hompakat hunvntake 
cukpe-rakko cahkepat mahe tates. 

45 Momen moman vpaken en kerrepvlke perro-cukon 
vtehkepuecet ehomvn tvpalvn Persitv vfvcevn vpeyeci- ` 
evtes, este sulkat etvn vtotof. 

46 Momet etvn vtotahkoi, enkvpaket mekusvpvranet, 
ekvnhvlwen ohcemkvtes. 

47 Momen yafkof, perro-cuko vkhvse vknvrkvpvn vk 
liken, entvlkuset lvpvtken arvtes. 

48 Momet kafet vtotkaken hecvtes; hotvlet mvn vnrvpet 
omekv; momet nere vketeckv esostvtekan vkhvsen oh 
yvkapet er em orakvtes, momet hoyvnetvn komvtes. 

49 Momis vkhvsen oh yvkapen hecakof, Puyvfekevt 
. omes, komaket, huehkakvtes. 

50 (Omvlkvt hecaket, fekhervkekatet ok’.) Momen lvp- 
ken ete’m punayet, Ce mahlvpvtkvkekvs, vne tes, ce 
penkahlvkates, kicakvtes. 

51 Momet oli vyaket perro-cukon ohcemket eceyvtes ; 
momen hotvlet fekhonnvtes; momen eme ofv svhopv- 
yesko tayen em estomahakvtes. 

52 Tvklike vnorvke nakeskerkvn oh vkerricvkekatet ok’ ; 
e feke take wvnhe hakvtet ok’. 

53 Momen Reser? Cenesvle ekvnvn yicet, lvpvtken 
veayakvtes. 

»54 Momen perro- -cukon asossan vpakusen kerrakvtes, 

55 Momet mv ekvnv afulotat omvlkvn hvmecicet pefat- 
ket, arveuken pohakan, enokhokat pvtakv oh lumhen es 
fulletvn vlicecakvtes. 

56 Momen tvlofucvlken, tvlofv vlkan momet en lvpvtke 
tis, estvmv estomis eceyat, enokhokan tehoyvnkv ofvn 
lumhicaket, en kapv em vtekat tvlkusis celayvkvren em 
'pohakvtes; momen celayakat vtekat cvfencvke hakvtes. 


SETENTVCKE 7. . 


Momor Falvsevlket momen cokv-hayvlke vpvlwvt Celus- 
lvmen a vwet Cesvs em vtelokvtes. | 

2 Momen en kerrepvlke vpvlwvt enke svholwvhokan, 
(mv okkoskvkekan okat,) es hompaken hecakof, ecaya- 
kvtes. 

3 Falvsevlket momen Cusvlke omvlkvt, tewolen e'nken 
okkosvkekon omat, hompvkekot omekv, veulvke em 
punvkvn veayecaket. 

4 Momet nakwikv vlkan a awat, okkosvkekon omat, 
hompvkekos. Momen nanvke etv sulket ocakes, mv vev- 
yecetv en heckakvte, sesketv, nake vevnkv, cvto lane nake 
vevnkv, momen ohhompetv esyomat okkosetv. 

5 Momof Falvseviket cokv-hayvlke esyomat em ’poha- 
ket, Estoman cen kerrepvlket veulvke em punvkv vevky- 
yen yvkvpaket omeko haks? momis enke okkoskvkekon 
es hompaket os. 

6 Momen, Hocce vevkvyat Esivs ec ohfvécv taken heren 
owalvtes, mekusapv vhayvlke toyatskat, Heyy este e 
cukhvrpe ’svc vrakkuecaket os, momis e feke take vn 
hopvyeces. | 

7 Momis ehvperkvn v'mekusvpakes, este em vhakvn 
Seef emvhayet, maket. 

8 Hesaketvmese em vhakvn wiket, este em punvkvn 
ocatsket os, mv sesketv nake vevnkv tis okkosvketv, mo» 
met mv omakat etv sulken momecatsket os; kicakvtes. 

9 Momet, Momvre heren Hesaketvmese em vhakvn 
ehvperkuecatsket os, cem punvkvn ocatskat vevyecats- 
kvret. 

10 Ce’rken ce’rkeu vrakkuecvs; momet, Estit erke 
monkat e’cken ehanen omat, elekvs, Moses makvtet 
omekv. 

11 Momis centake, Estet, e'rket ot e'cke tateu em puna- 
yet, Nake cen lopicvye tayat Kapan tes, mv nakemkv 
maketvt omen, kicen omat, tayes, makatsket os. 

12, Momet e'rke e'ckeu ohvtvlaken naken em momece 
tayat vfekhonnicatsket os. 

13 Hiyomen cem punvkv est” ematskvte eteropotten He- 
saketvmese em opunvkv ehvperkvn hayet, momet nanvke 
etv mv omakat sulken momecatsket os, kicakvtes. 

14 Momet este sulkat omvlkvn vtelohyof, kicakvtes, 
Omvlkatskat, vm apohicvkes, momet kerrvkes. 

15 Nake este ofv tokat ecehyet, vhopane tayat sekos, 
momis nanvke asossat, mvt esten vhopvnaket omes. 

16 Estimvt ehvcko es pohetv ocen omat, pohekvs. 

17 Momet este sulkan wihket, cukon ecehyof, en kerre- 
pvlket mv opunvkv svhopakv ohfvccvn em 'pohakvtes. 

18 Momen kicakvtes, Cemeu momen hoporrenvkeko 
toyatske bake? Nake este ofv tokat eceyat vhopvneko 
tayat kerratskeko bake? ` ` 

19 E feke tokon, momis nvrken ecehyet, nanvke hompetv 
omvlkvn hvsvthihcen, vpvlvthoyan vwihoket omekv. 

20 Momen makvtes, Nake este aossat, mvt esten vho- 
panet os. 

21 Mv ofv tat, este e feke take asosset, vkerrickv hol- 
wvhokat, hoktarkv, empvlse seko hoktarkv, esteleckv, 

29 Horkopkv, vleskvpkv, holwvyeckv, este mvkerretv, 
eenyvmahkueckv, eturwv holwakat, Hesaketvmese tvklec- 
ckv, ekvsvmkv, hacohaketv a vwet os; 

23 Heyv nak holwvhoke omvikvt ofv asosset, esten 
vhopvnaket os. 

24 Momet ahuyiret, mvn enkvpaket, Tilv Sitvne tepa- 
kat em vtekakat ofvn roret, cukon eceyvtes, momet nvpvt 

kerrekaren komvtes, momis ehkeko tayvtes. 

. 25 Hokte humket, mv e'chuswv hoktuce puyvfekev 
hvsvtkeko vpiket omen, Cesvs ohfvecvn pohhet, vlaket, 
ele tempen tvk latkvtet omekv: 

26 (Mv hokte Klekvlket, em etvlwv vevkvyen Silofe- 
nesvlke tates,) momet puyvfekev holwakat e SZ ossi- 
evren em 'pohepvtes. | 

27 Momis Cesvs, Hopuetake tatet fvcfvkekvs; hopue- 
take en tvklike eset, efv em vwiketv fvccekot omekv, 
kicvtes. 

98 Momen em vyoposket, Momes, Pucasé, momis efvt 

ohhompetv elecvn hopuetake em oh wokockan hompaket 
os, kicvtes. 

20 Momen, Heyv maketskat omecicen vyepvs, puyvfek- - 
cv holwakat ce’chuswvn osiyes, kicvtes. | 

30 Momen e huten rorof, puyvfekev holwakat e'chuswv 
ossen, momen e'chuswvt topvn oh wvkechoyen heevtes. 
831 Momen hvtvm Tilv Sitvne tepakat em vtekakan 

enkvpaket, Tekapoles em vtekakan ropottet, Kalvle 
vkhvsen rorvtes. 

32 Momen ehveko poheko, punvkv em vtvcken ’sen 
yicvtes; momen enken oh wvkecvren em "poha- 
kvtes. 

33 Momen este sulkat a enkvpvken ehkusen sayet, 
enke wesakvn e hvckon em ’pikvket, momet tofiket, e 
tulaswvn celayvtes. 

94 Momet hvlwen vhecet, hihket, Eferv, Haukvs, ma- 
ketv tes, kicvtes. 

35 Momen moman vpakusen e hvckot haukahken, e 
- tulasfvkv enrecopkvtes, momen heren opunayvtes. 

36 Momen estimvn em onayvkekaren yekcen em vse- 
hakvtes: momis ohvtvlaken em vsehof, ohvtvlvke svhere 
mahen tvlemicakvtes. 

37 Momet svhopvyesko tayen em estomahakvtes, Na- 
nvke omvlkvn heren moméces; pohvkekat pohaken, mo- - 
men punayvkekat punayake tayen hayaket os, makaket. 


SETENTVCKE 8. 


Mv nettv take omof este sulke vhere mahet ot, mo- 
met nake hompvkvren ocvkekon, Cesvs en kerrepvlken 
enhuehket, 

2 Este sulkan em merrusis, ve vpvkake munken hiyo- 
mat nettv svtutcenat orekv, momet hompetv ocvke- 
kokv.. | 

3 Momen hompvkekon e hute taken vtotakin omat, 
vpeyof, hotosvkvres; hopvyen vwakat svset omekv, kica- 
_kvtes. 

. 4 Momen en kerrepviket, Estvmin vie saset yvmvn 
vnrvwv ofyn heyv este tvklike es fvcecvkuece taye bake? 
kicakvtes. 

5 Momen, Tvklike vnore nveomen ocatske haks? kicet 
em ’pohakvtes. Momen, Kolvpaken, makakvtes. 

“ 6 Momen este sulkat ekvnvn tvk vpokvren makvtes: 


bh we 

momet tvklike vnore kolvpakan cahwet, Hesaketvmesen 
vkvsamet, kvlkayet en .kerrepvlken emvtes, homvn ocv- 
Keren ; momen este ehomvn ocakvtes. 

7 Momen rvrocvlke nvcomusen ocakvtes: momen Erken 
vkvsamvtes, momet mvu homvn ocvkvren makvtes. 

8 Monkv hompaket fvcfakvtes; momen wokocke vhos- 
kat svmpv fvcke kolvpaken cvwakvtes. 

9 Momen mv hompakvte cukpe-rakko ostvteke tates: 
momen etvn vtotakvtes. 

10 Momen lvpkusen, en kerrepvlket vpvkaken, perro- 
cukon ’pihket, Talmvnnrv ekvnv vlkan eceyvtes. | 

11 Momen Falvsevlket asosset, vpohkv.en hayetvn vli- 
cecakvtes, eskerret, nakeskerkv sutv vten hopoyaket. 

12 Momen em puyvfekev ofvn hihket, Estoman heyv 
honvpse nakeskerkvn hopoyake haks? Mehenwvn ce 
kievkis, Nakeskerkvn heyv honvpsen emhoyekares, ma- 
kvtes. 

13 Momet enkvpaket, hvtvm perro-cukon ’pihket, tvpa- 
lyn tikvtes. ` 

14 Momen en kerrepvlket tvklike svpeyetv ehosaket, 
perro-cuko ofv tvklike vnore hvmke "sen hoyanat ocvke- 
kates. ' 

15 Momen em vcahnet, Vketecet, Falvsevlke momen 
Helot enake espakkueckvn em e vketecvkes, makvtes. 

16 Momen e ete'm punahoyet, Tvkliken océkokv omes, 
makakvtes. 

17 Momen Cesvs kerrof, kicakvtes, Estoman tvklike 
ocekat omecicen e ete'm punahoyatske haks? hecekot, 
momet kerratskeko emunke haks? ce feke take wvnhe 
emunke bake? 

18 E turwv ocet hecatskeko haks? momet.ehvcko ocet 
pohatskeko haks? momet vkerricatskeko haks? 

19 Cukpe-rakko cahkepan tvklike vnore cahkepan kvl- 

kayet em etekvpicvyof, wokocke svmpv fvcke nvcomen 
cawatskvnka? Palen hokkolohkaken, kicakvtes. 

20 Momen cukpe-rakko ostan kolvpakan em ete kvpi- 
cvyof, wokocke svmpv fvcke nvcomen cawatskvnka ? 
Momen, Kolvpaken, kicakvtes. 

21 Momen, Estomet on kerratskeko e haks? kica- 
kvtes. EE 

22 Momen Persitvn vlakvtes; momen este turhecekon 
'sen yicet, celayvren em 'pohakvtes. 

23 Momen turhecekan enken en hvlahtet, tviofvn 'sos- 
svtes; momet e turwvn em oh tofket, e'nken oh ocahkof, 
Naken hecetska ? kicet em 'pohvtes. 

24 Momen vivnnaket, Este eto yvkvpake omaken hecis, 
kicvtes. 

25 henyupvn e turwvn hvtvm e'nken oh ocet, vfvnna- 
kepuecvtes; momen cvfeknihohcen, este omvlkvn beren 
becvtes. : 

26 Momen en cukon vtotvtes, Tvlofvn eceyekot, tvlofv 
vtehkat hvmkis 'monahyetskvs, kicet. 

:27 Momet Cesvs, en kerrepviket vpvkaken, Seselev 
Felepi em etvlofv vlkan sossvtes, momet vpeyof en kerre- 
pvlken em ’pohet, Estimvt os, estet cv kicake te? kica- 
kvtes. ] 

28 Momen vyoposkakvtes, Cane Paptisvt, momis Elivs 
makakat sases, vpvlwvt, Owalvlke hvmkat, makakes. 

29 Momen, Momis ceme, Estit os, cv kicatske haks? 
kicakvtes. Momen Petvt vyoposket, Mv Klist toyetskes, 
kicvtes. | 

30 Momen eme ohfvcevn este hvmkusis 'monayvkekaren 
em vsehakvtes. 

31 Momen mvhayetvn vlicecet, Este E'chuswvt nanvke 
sulken ”sestemerkvranet os, momen venlvke, plestvlke 
enhomvhhotat cokv-hayvlke esyomat etvn vhepvkakvres, 

momen elehohcen, nette svtutcenan akvwvpkvres, ma- 
kotes. 

32 Momet mv opunvkvn kerken opunayvtes. Momen 
Petvt hvlatet em vsehetvn vlicecvtes. | 

33 Momis fulotket en kerrepvlken oh hecahkof, Petvn 
em vsehvtes, Cy topvrvn vyvs, Setvne, Hesaketvmese 
enanvke tokon, momis este enanvken vpvyecetsket ome- 
kv, maket. i 

34 Momen este sulkat, en kerrepvlke esyoman enhueh- 
kakof, kicakvtes, Estimvt o estomis vc vevkvyetvn 
komen omat, e em ehvperkuecet, etohweklepkvn kvwah- 
pet, ve vevkvtekvs. 

35 Estimvt o estomis en hesaketv hesayecetvn komen 
omat, sumecicen, estimvt o estomet opunvkv-herv momet 
vne ve vrahkvn en hesaketv sumecicen omat, mvt hesa- 
yecvret ok’. 

36 Este ekvnv omvlkv heckuecet omis, em puyvfekevn 
` sumecicen omat, naken en lopice bake? 

37 Monkat naken este em puyvfekev es vyoposiket o 
haks ? | 

38 Monkv estimvt o estomet, heyv honvpse hoktare 
momet holwvyecat ofvn vm viset, vm opunvkvn em 
visvket on omat, este E'chuswvt, hvlwe estvlke hvsvtha- 
kat vpvkaken, E'rke en rakketv ofvn vlakof, mvu em 
visvret ok’. 


SETENTVCKE 9. 


Mouzr, Mehenwvn ce kicvkis, yvmv svpaklat sases, elkv 
hecvkeko munket, Hesaketvmese em ohmekketv yekcetv 
'svlaken hecahke tvikvres, kicakvtes. 

2 Momet nettv epakat hoyanof, Cesvs Petv, Cems, Cane 
esyoman evpahyet, kvpvken entvlkuset fullen, rvne hvlwe 
mahen es vcemkvtes; momet ehomvn emvrahkvtes. 

3 Momen em accvke hvyayvke haket, hvtke mahet, he- 
tute omvke hakvtes, mv tvrkv-hvtecv ekvnv vpokat hvm- 
kis hvthiceko tayat oren. 

4 Momen Elivs Moses vpaken em e heckuecakvtes; 
momet Cesvs ete'm punayakvtes. 

5 Momen Petvt vyoposket, Mvhaya, vvmv fulleyvre 
heres; momen cuko vhake tutcenen hayvkeres, hvmket 
cenaket on, hvmket Moses enaket on, momen hvmket 
Elivs enaket on, Cesvn kievtes. 

6 Nake maketvn kerrekokv ; tayen penkvlakekv. 

7 Momen ohvpetticet aholocet ocvtes: momen aholoce 
aosset opunvkv vlakvtes, Heyvt Cv’ppuce vnokeckat tes, 
em apohicvkes, maket. 

8 Momen vyvkhvmkusen, afulotken vfvnnakahkof, ohv- 
tvlaken estimvn hecvkekot, Cesvs tvlkuset vpaken heca- 
kvtes. l 

9 Momen ekvnhvlwen ahvtvpecof, nanvke hecakat esti- 
myn em onayvkeko munken este E'chuswv elkv a en 
kvwvpke tvlken yekcen kicakvtes. 

10 Momen mv maketvn entvlkuset ocakvtes, Elkv aen- 
kvwvpketv naket o haks? maket ete'm *pohaket. 

11 Momen em ’pohaket, Estoman cokv-hayvlke Elivs 
tatet vlvkvranet os, makake haks? kicakvtes. 

12 Momen vyoposket, Mehenwusen Elivs tatet vlvkvres, 
momet nanvke omvlkvn ohvhericvres, momet este E'chus- 
wv ohfvccv hoccat, nanvke sulken 'sestemerket, nakha- 
hoyekares, maket os, kicet em onayakvtes. 

13 Momis ce kicvkis, Mehenwvt's Elivs vlakat, momen 
ohfvcev hoccat vévkvyen naket o estomen komakat em 
momecakvtes. 

14 Momet en eer m em vlakof, este sulke mahet 
em vfolotaken, momen cokvhayvlket vpohkv en hayaken 
hecvtes. 


— A 

15 Momen moman vpaken este sulkat omvlkvt, hecakof, 
tayen em estomahet, pefatket oh vpeyet, vsekakvtes. 

16 Momen, Naken em ’pohatske haks? maket, cokv- 
hayvlken em ’pohakvtes. 

17 Momen este sulkat hvmket vyoposket, Mvhaya, cv'p- 
pucen es cem vlahkis, mv puyvfekev opunayeko ocat; 

18 Momen estvmv estomis esat selahlecet os, momen 
svpykpvkuecet, e nute setetekket, oyoke haket os: mo- 
men cen kerrepvlken em punayvyis, ossicvkvren, momis 
umvkeko tayis, kievtes. 

19 Em vyoposket, Aeha, este vkvsvmkv oceko toyats- 
kat, en hofune estomusen ece 'pakvranvki haks? en 
hofune estomusen vm muntvlkekot ’sece’yvranvki haks ? 
'Svm vtes, kicvtes. 

20 Momen een yicvtes: momen hecan vpakusen puyvfek- 
evt selahlecvtes; momen ekvnvn tvk lvtiket, svpvkpv- 
kuecet, pvIpakvtes. 

21 Momen e'rken em ”pohepet, Heyvt oh vlakvte vtekat 
en hofunesestomuse te? kievtes. Momen okat, Estuce 
vteken : 

22 Momen tewolen totkvn tvk wiket, uewvn vk wikvtet 
0s, elecvret; momis naken momecetske tayen omat, pum 
merret, pum vnievs, kievtes. a 
. 23 Vkvsvmetske tayen omat, mv vkvsamat nanvke 
omvlkv em momvke tayes, Cesvs kicvtes. 

24 Momen moman vpakusen hopuewv e'rket huehket, 
eturopuswv pvlatken, Pucasé, vkvsamis; momet vkvsvmv- 
kan vm vnicvs, makvtes. 

25 Momen Cesvs, estet pefatket yetohkvlken hecof, 
puyvfekev hvsvtkekan em vsehet, Puyvfekev opunayeko 
momet pohetskekat, Aossvs, momet svnvcomvn boost 
kvs, ce kicis, kicvtes. 

26 Momen puyvfekevt huehket, tayen selahlecet aos- 

svtes; momen ele omvtes; mont omet sulket, Eles, ma- 
kakvtes. 

27 Momis, Cesvs enken en hvlatet akvwapen, ahuervtes. 

28 Momen cukon acehyof, en kerrepvlket ehkusen em 
'pohaket, Estoman pumet ossicéko tayvt haks? kicakvtes. 

29 Momen, Heyv omat, mekusvpkv momen eelvweckvt 
omekon omat, aosseko tayes, kicakvtes. 

30 Momen mvn enkvpaket Kalvlen teropotecvtes: mo- 
men nvpvt kerrvren komekates. 

31 En kerrepvlken emvhayet kicakvtet omekv, Este 
E'chuswv este e'nke ofyn wihoket os, momen elecvkvres, 
momen elehohce renyvpvn nettv resvtutcenan akvwvp- 
kvres, maket. 

32 Momis mv maketvn kerrvkekates, momet vpohetvn 
penkvlakvtes. 

33 Momen Kvpvnevm vlakvtes; momen cuko ofvn 
vpoket omen, Awatskof, naken 'setenrapatskisa? kicet 
em ”pohakvtes. | 

34 Momis naken makvkekates : a estimvt rakke 
mahe taranat ’setenrvpakvtet omekv. 

35 Momen lihket, pale hokkolohkakan enhuehket, Es- 
timvt homv haketvn komen omat, omvlkv 'sem poke 
omet, omvlkv em vtotkv tares, kicakvtes. l 

36 Momet hopuewucen eset, en nvrkvpvn licvtes; mo- 
met e sakpv ofvn ehsof, | 

37 Estimvi o estomet heyv hopuewuce omake hvmken 
ev hocefkv ofv esen omat, vnen cv'set os; momen esti- 
mvt cv yvpayen omat, vne tokon, mv ve vtotvten evpa- 
yet omes, kicakvtes. 

38 Momen Cane em vyoposket, Mvhaya, hvmket pu- 
yvfekev holwvhokat ce hocefkv ofv sossicen heceyvnks, 
momen epu 'evkarekos; momet em vseheyvnks, epu 
'evkarekokv, makvtes. 

39 Momis Cesvs makvtes, Em vsehhatskvs, este estome, 
cv hocefkv ofv nakeskerkvn momecet, lvpken ve ohfvecv 
holwaken opunaye tayat sahsekot ok’. | 

40 Mv pu'nrvpekat pum vpvlhvmken hueret omekv. 

41 Mehenwvn ce kicvkit omikv, Estimvt o estomet, 
Klist enake toyatskekv, cv hocefkv ofvn uewv esketv 
sesketuce es ce'mvken omat, em feketv en sumikekos. ` 
42 Momen estimvt o estomet heyv lopucke ve ofvn 
vkvsvmakat hvmken naorkepuecen omat, enfolotkv en 
cvtot e nokwv vtvriken, uehvtkv vk wihokat mit en 
heret os. | 

48 Momen ce'nket ce naorkepuecen omat, tvevs, vnvttet 
hesaketv eceyetskat mit cen heret os, enke hokkolen 
ocet, elkv tvlofv, totkv vsleko tayan eceyekot : | 

44 Mv en cuntv elekon, totkv vslekan. 

45 Momen ce'let ce naorkepuecen omat, tvevs, vnvttet 
hesaketv eceyetskat mit cen heret os, ce'le hokkolen 
ocet, elkv tvlofv, totkv vsleko tayan ce tvk wihokekon: 

46 Mv en cuntv elekon, totkv vslekan. 

47 Momen ce turwvt ce naorkepuecen omat, ossicvs: ce 
turwv hvmkusen ocet Hesaketvmese em ohmekketv ece- 
yetskat mit cen heret os, ce turwv hokkolen ocet elkv 
tvlofv totkv ce tvk wihokekon: 

48 Mv en cuntv elekon, totkv vslekan. 

49 Omvlkvt totkvn es okevnevmpehocen, nake ohnek- 
 riekv vtekat okevnwv es vpahoyvret ok’. | 
50 Okevnwvt heres, momis okevnwvt en yekcen su- 
mecicen omat, naken es svpvtecatskvr haks? Ec ofvn 
okevnwvn ocet, herkvn ete’m ocvkes. 


SETENTVCKE 10. 


Momew ahuyiret, mvn enkvpaket, Cotvne tvpalv Cutev 
em vtekakan eceyvtes; momen este sulsokat hvtvm em 
| 3 

vtelokvtes; momen meevnto omet hvtvm emvhaya- 
kvtes. 

2 Momen Falvsevlket en yicet, Hunvnwv e hiwv wiketv 
em etektvnke te? kicet eskerraket em ’pohakvtes. 

3 Momen em vyoposket, Moses naken ce kicvkvt haks? 
kicakvtes. 

4 Momen, Moses, Nakeokv es wiketvn en hoccihcet 
wiketv etektvnecvtes, kicakvtes. 

5 Momen Cesvs vyoposket, Ce feke take em wvnhe 
omecicen heyv vhakvn cen hoccicvtes : 

6 Momis nake hocvckvte em vliceckv vteken Hesake- 
tvmeset hunvnwv hokte tepakan hahievtes. 

7 Momen heyv omecicen hunvnwv e'rke e'ckeu wihket, 
e hiwvn hvlvtvres; 

8 Momen mv hokkolat vpeswv hvmkusvres; monkv 
mv svnvcomvn hokkolet omeks, momis vpeswv hvm- 
kus. 

9 Monkv mv Hesaketvmese tehvlvtepuecvte estet tekv- 
piheats, kicakvtes. 

10 Momen euko ofvn en kerrepvlket mata nake ohfve- 
evn hvtvm em ’pohakvtes. 

11 Momen, Estimvt o estomet e hiwvn wihket, etvn 
epayen omat, vnrvpet hoktaret os. 

12 Momen hoktet e'hen wihket, etvn en liken omat, 
hoktaret os, kicakvtes. 

13 Momen hopuetakucen "sen yicakvtes, celayvkvren: 
momen en kerrepvlket mv esyicakan em vsehakvtes. 

14 Momis Cesvs hecof, efeknokket, Hopuetakuce ve oh 
vwepvre em etektvnecet, em vsehhatskvs ; mv omakat 
Hesaketvmese em ohmekketvt omekv. 

15 Mehenwvn ce kievkis, Estimvt o estomet hopuewuce 
omet Hesaketvmese em ohmekketvn e enakuecekon 
omat, ecehyekos, kicakvtes. 

16 Momet e sakpv ofvn cawet, enken oh wvkhokicet, 
ohmerrakvtes. 

17 Momet vyetvn ossof, hvmket létket vlahket, e vtok- 
kekvtes, momet, Mvhayv heretskat, nake estomvyatet 
hesaketv yuksv-sekon epoyar haks? kicet em ’pohvtes. 

18 Momen Cesvs, Estoman here cv kicetske haks? herat 
hvmkusis sekos, Hesaketvmeset omekon omat. 

19 Vhakv palan kerretskes, Hoktahretskvs, Elehcets- 
kvs, Horkohpetskvs, Fvecekon akeriyetskvs, Fvecekon 
vkonahhetskvs, Ce'rken, ce'ckeu vrakkuecvs; kicvtes. 

20 Momen vyoposket, Mvhaya, heyv omvlkvn cv mvnet- 
tusvte vteke vfaste vtecicvyvtes, makvtes. 

21 Momof Cesvs hecet, vnokecvtes, momet, Nake hvm- 
ket cem vhoskes: ahyet, nanvke estomen ocetskat omvl- 
kvn wiyet, estemerrakan emvkvs, moniet hvlwe ofv nake 
ocetskvres; momet ahtet, uei ` kvwahpet, vc 
vevkvtes, es 

22 Momen mv maketv omecicen. fekherekates, momet 
efeke nokket ayvtes; nakeockv rakrvken ocet omekv. 

23 Momen Cesvs fulotket hecet, en kerrepvlken em 
punayet, Mvtvwwvt nakeockv ocakat Hesaketvmese em 
ohmekketv eceyetv en yekcvke tares! kicakvtes. 

24 Momen en kerrepvlket em opunvkv omecicvken em 
estomahakvtes. Momis Cesvs hvtvm vyoposket, Hopue- 
take, mvtvwwvt mv nakeockv em enhonrakat Hesake- 
tvmese em ohmekketv eceyetv en yekcvket os! 

25 Rvcce-kuphe esropottv e turwv ropotte tayat en 
yekce mahekon, este enakocv mimvt Hesaketvmese em 
ohmekketv eceyetvt en yekcet os, kicakvtes. 

26 Momen svhopvyesko tayen em estomahakvtes, Monkv 
estimvt hesake taye haks? ete kicaket. 

27 Momen Cesvs oh hecaket, Este em momvkeko 
tayes, momis Hesaketvmese tat monkot os; nanvke 

omvlkvt Hesaketvmese em momvke tayet omeky, ma- 
kvtes. 

28 Momof Petvt, Hecvs, nake omvlkvn wihket, ece 
'evkfullés, kicetvn vlicecvtes. 

29 Momen Cesvs vyoposket, Mehenwvn ce kicvkis, Esti- 
mvt ve vrakkv, momet opunvkv-herv vrahkvn cuko, te- 
cakkakat, ewvntake, erke, ecke, ehiwv, hopuetake, ekvnv 
esyoman wihket, 

30 Hiyome tan cukpe hvmken, cuko, tecakkakat, ewvn- 
take, eckvlke, hopuetake, ekvnv esyoman en kecket, vssec-- 
kvu en hecket; momet ekvnv vlvkvranat ofv hesaketv 
yuksv-seko epoyvranekat sekot os, kicakvtes. ' | 

31 Momis enhvteceskv taranat espoke sulket ocakes, 
momen espoke taranat enhvteceskvt ocakes. 

32 Momen Celuslvmen oh vpeyet nene oh fullvtes; mo- 
men Cesvs ehomvn ayvtes; momen em estomahakvtes ; 
momet vevkvpeyof, penkvlakvtes. Momen hvtvm palen 
hokkolohkakan evpayet, nanvke ohlvtkvranan em onv- 
yvketvn vliceevtes, . | 

33 Hecvs, veemecét Celuslvmen oh vpeyés, momen este 
E'ehnswv plest enhomvhhotv cokv-hayvlke em wihokvres ; 
momen elkvn "sem fvccecet, Centilvlken em wikvkvres : 

34 Momet nakhayvkekot, tepkvkvres, momet oh tof ket 
elecvkvres; momen nettv svtutcenan hvtvm akvwvpkvres, 
maket. 

35 Momof Sepete e'ppucetake Cems Cane tepakat em 
vlahohket, Mvhaya, nake estomen komeyat pum mome- 

cetskvren komès, makakvtes. 

. 86 Momen, Naken cem momecvkaren komatska? kica- 
kvtes. 

37 Cem vrakketv .ofvn, hvmket cem dat liken, 
hvmkat cem B liken kakeyvren pu'mvs, kica- 
kvtes. | 

38 Momis Cesvs, Naken vpohatskat kerratskekos. Ses- 
ketv 'seskvyat 'seskatsken, paptesvm es paptiskvyat es 
paptiskatske taye haks? kicvtes. 

39 Momen, Momeye taves, kicakvtes. Momen Cesvs, 
Mehenwvn sesketv es eskvyat 'seskatskvres, momet pap- 
tesvm es paptiskvyat es paptiskatskvres : 

40 Momis vm akvperv momet vm akvskvnv liketv es? 
emvranvyat evnake tokot os, momis mv em etetakueho- ` 
cat emvkhoyvres, kicakvtes. 

41 Momen mv palat pohakof, Cems Cane tepakat vnrv- 
pet evpvkketvn vlicecakvtes.' | 

42 Momis Cesvs enhuehkaket, Mv, Centilvlken ohfvn- 
kaket os, komhoyat pucassetvn es ohvfvstaket, mo- 
met en rvkrakvt yekcetvn es ohmekkaket omat ker- 
ratskes. | 

43 Momis cem etenrvwv take momvranekot os, momis 
ece "pakvkat estimvt rakke haketvi komen omat, cem 
vtotkv tares: 

44 Momen estimvt o estomet rakke mahat haketvn 
komen omat, omvlkv em vtotkv tares. 

45 Este Echuswv tisem em vtothokvranekon, es? em 
vtotkvret vlaket, en hesaketvn sulken es nesetvn es? 
emvranet vlakvtet omekv, kicakvtes. 

46 Momen Cvlekon yicvtes; momet mvn enkvpakof, 
en kerrepvlke este sulke mahe esyomat vpvkaken, Pate- 
mevs turheceko, Temevs e'ppucet, nakvpohet nene afop- 
ken likvtes. P | 

47 Momet Cesvs Nasvlvlket omat pohof, Cesvs, Tewe 
E'ppucé, vm merrvs, huehket maketvn vlicecvtes. 

48 Momen sulket, cvyayvkvren kicet, em vsehakvtes: 
momis ohvtvlaken svhere mahen huehket, Tewe Epp 
vm merrvs, kicvtes. 

49 Momen Cesvs huyiret, enhuehhokvren makvtes ; 

momen, Fekhvmket ahuervs; ce’nhuehkes, kicet, turhe- 
cekan enhuehkakvtes. 

50 Momen en kapvn vkiyet, ahuyiret, Cesvs em vla- 
kvtes. | 

51 Momen Cesvs vyoposket, Naken ce 'stomecaren ko- 
metske haks? kicvtes. Hunvnwv turhecekat, Pucasé, 
renakvt vn heckate! kicvtes. 

52 Momen Cesvs, Vyepvs, cem vkvsvmkvt temvpoken 
ce hahyes, kievtes. Momen moman vpakusen hecet, 
nenen aget Cesvs vevkayvtes. 


SETENTVCKE 11. 


Momen Celuslvmen vwolicaket, Olefv rvnen, Perfec 
Pervne tepakat roricet en kerrepvlke hokkolen vtotet, 

2 Tvlofuce cé homuse ocan cukolvkvks, momet, cuko- 
lakatskan vpakusen corakko-wakuce este oh likvte sekan 
wvnvken eshecatskvres; enrecohpet, sem vthoyvks: 

3 Momet este estomet, Estoman heyvu momecatske 
haks? ce kicvken omat, Pucaset eyacet omes; kicats- 
kvres, momen moman vpaken atotvres. 

4 Momen vhoyet, corakko-wakuce fettvn, vhauke tempe, 
nene tohvlacan wvnvken eshecakvtes: momet enrecopa- 
kvtes. 

5 Momen men svpaklat vpvlwvt, Corakko-wakucen en- 
recopatskat nak estomatske haks? kicakvtes. 

6 Momen Cesvs kicakvte etvpomen kicakvtes; momen 
vpeyecicakvtes. 

7 Momen corakko-wakucen Cesvs sem vlahokvtes, mo- 
met em accvke taken oh ocakvtes; momen oh likvtes. 

8 Momen sulket em accvken nenen oh pvtapicakvtes, 
momen vpvlwvt etolvccen a waret, nenen oh pvtapica- 
kvtes. 

9 Momen homvn vpeyat, momen yupv vpeyateu hueh- 

kaket, Hosanv; Pucase e hocef vi ofm vlakat oh merrv- 
kvtet omes : 

`10 Tewe pu'rke em ohmekketv Pucase e hocefkv ofv 
vlakat ohmerrvket omekvs: Hosanv hvlwe mahat oben, 
makakvtes. 

11 Momen Cesvs Celuslvmen ecehyet, cuko-vcakan ece- 
yvtes, momet vfulotken nak omvlkvn oh vfvnnahkof, 
yafke hvse-vkerkvt omen, palen hokkolohkakat vpvka- 
ken, Pervnen 'sossvtes. 

12 Momet rempvksen, Pervnen rafulehcof, elvwe tates. 

13 Momet hopvyen ke-rakko em vpe esse ocen hecet, 
nake oh ocen eshece taye witen omat komet oh vlakvtes ; 
momet oh vlahkof, esse tvlkusen esheevtes; ke-rakko em 
oketv hvie orekatet ok’. 

14 Momen vyoposket, Mucv vtekat estimvt cem etten 
pvpekares, meyuksv-sekon, kicvtes. Momen en kerre- 
pvlket pohakvtes. 

15 Momen Celuslvmen yicvtes; momen Cesvs, cuko- 
veakan ecehyet, cuko-vcakat ofv wiye momen nesakaten 
sossicetvn vlicehcet, tokunawv esyoposkvlke em ohhom- 
petv, pvee-howe wiyakate em ohvpoketvu en cektulce- 
cvtes ; l 

16 Momet nvpvt nake vtehkv monkat nake vevnkv 
cuko-vcakan 'setehoyvnvren em etektvnecekates. 

17 Momet emvhayvtes, Tvlwvvlke omvlkvt vn cukon 
mekusvpkv-cukon kicvkvres, maket coket omeko bake? 
-momis centaket horkopvlke em vpoketvn hayatskes, 
kicet. | 
18 Momen Falvsevlket plest enhomvhhotv esyomat 
pohakvtes, momet nak estomecet elecvke tayan hopoya- 
kvtes; este sulkat omvlkvt em mvhakv estomahe 'sem 
momakat omecicen em penkvlakvtet ok’. | 
19 Momen yaf kof, tvlofvn ossvtes. 

20 Momen hvthvyvtke, hoyvnecof, ke-rakko em vpe 
yvionkv oren talen hecakvtes. 

21 Momen Petvt vkerricet, Mvhaya, hecvs, ke-rakko em 
vpe ohtvhiketskvnke yuknepes. 

22 Momen Cesvs vyoposket kicakvtes, Hesaketvmese 
ofvn vkvsvmkvn ocvks. 

23 Mehenwvn ce kievkit okikv, Estimvt o estomet heyv 
ekvnhvlwen, Vkueket, uehvtkvn ce'k wihokekvs, maken 
omat, momet e feke ofv melohlekot, nake ocvrane makat 
vkvsamen omat, nake makan ocvres. 

24 Monkv ce kicvkis, Emekusapatskof, nak estomvken 
ce yacvkat ocvranatskat vkvsvmvks, momet ocatskvres. | 

25 Momet emekusapet svpaklatskof, estimv vnrvpen na- 
ken ocatsken omat; enkvpvyecicvks ; Ce'rke takeu hvlwe 
likat cen naorketv taken ce’nkvpvyecicvkvren. 

26 Momis enkvpvyecicatskekon omat, Ce'rke takeu 
hvlwe likat cen naorketv taken ce'nkvpvyecihcvkekos. 

27 Momen hvtvm Celuslvmen yicvtes; momen cuko- 
veakat ofvn yvkapof, plest enhomvhhotv, cokvhayvlke 
veulvke esyomat en yihcet, 

28 Yekcetv estomen heyv nanvke es momecet ometske 
haks? momen estimvt heyv nanvke momecetvn yekcetv 
ce'me haks? kicakvtes. 

29 Momen Cesvs vyoposket, Vneu nake hvmken cem 
'pohvranvkis, momen vm vyoposkvkes, momen yekcetv 
estomen heyv nanvke es momecit omvyat cem onayv- 
kares. 

90 Cane em paptesvm, hvlwen vte tat haks? monkat 
este enake tat haks? vm vyoposkvkes, kicakvtes. 

31 Momen e ete'm punayaket makakvtes, Hvlwe vten 
makén omat, Monkv estoman vkvsvmatskekat haks? pu | 
kicvres. | 

32 Momis, Este enakets, maken omat; esten em pen- 

kvlakvtes, este omvlkvt Cane owalv mehenwe tate ome- 
caket omekv. 

33 Momen vyoposket, Kerrékos, Cesvn kicakvtes. Mo- 
men Cesvs vyoposket, Vneu yekcetv estomen heyv na- 
nvke es momecit omvyat cem onayvkvkos, kicakvtes. 


SETENTVCKE 12. 


MomEr opunvkv svhopakv es em punvyvketvn vlice- 
cvtes. Este hvmket pvrko cvpofvn ahocvtes, momet eto 
lane tohopken afolotecihcet, pvrko opuswv vevnkv ocvra- 
nan en koriyet, cuko-hvlwvn hayet, vfastvlken em wi- 
kvtes, momet ekvnv hopvyen ayvtes. 

2 Momet oketv orof, vfastvlken vtotkvn vtotakvtes, 
viastvlket pvrko-cvpofv em etten emvkvren. í 

9 Momen eset, rukahfet, nakocekon vyecicakvtes. 

4 Nomen hvtvm vtotkv etvn ohtotakvtes, momen mvn 
cvton 'svivllet nvfkaket, ekvn em vnvttecet, vlesketv 
vpvken celayvkvten vyecicakvtes. 

5 Momen hvtvm etvn vtotvtes, momen mvn elecakvtes, 
momet eti sulken; vpvlwvn rukafet, vpvlwvn pvsvta- 
kvtes. 

6 Monkv vtote tayat hvmket em vhoskvtes, e'ppuce 
vnokeckat, espoken mvu ohtotakvtes, Cv'ppucen vrak- 
kueevkvres, maket. 

7 Momis mv vfastvlket e ete'm punayakvtes, Heyvt 
pucase mvnettv tes; vwvks, elecvkeres, momen enake 
taranvtet punake tares, makaket. B 

8 Momet eset, elehcet, pvrko cvpofvn ossicakvtes. 

9 Monkv pvrko cvpofv e pucaset naken estomvre te? 
Vlahket, mv vfastvlken puri momet pvrko evpofvn 
etin emvkvres. 

10 Momen heyv hoccat, mv Cvto tohtarvlke vwikvte . 
vkvnowv em ekv hakes; 

11 Heyvt Pucase nake momecvte tes, momet pun re- 
nakv ehomvn estomahet, makat, hecatskvte seko haks ? 

12 Momen esetvn komakvtes, eme vnrvpen opunvkv 
svhopakvn opunayen kerraket ok'; momis este sulkan 
em penkvlakvtes; momet wiket oW 

13 Momet em opunvkv ofvn esvkvren Falvsevlke He- 
lotvlke esyomat vpvlwusen vtotakvtes. 

14 Momen yihcof, Mvhaya, mehenwetsket ot, este stos- 
kometskekat kerrés, Hesaketvmese em vyetv mehenwetv 
ofvn mvhayet, este en heckv moskometskekot omekv: 
Ekv feketv Sesv emetv fvecvt o haks? monko haks ? 

15 Emeyvre te? monkat emékare te? kicakvtes. Mo- 
mis em mvkerretv taken kerret, Estoman es cv kerratske 
haks? tenelyvn 'svm vwvks, hecaren, kicakvtes. 

16 Momen esyicvtes. Momen, Heyv vhake momen en 
hocevt estimv enake te? kicakvtes. Momen Sesv enaké, 
kicakvtes. 

17 Momen Cesvs vyoposket, Sesv enanvken Desen emv- 
kes, momet Hesaketvmese enanvken Hesaketvmesen, ki- 
cakvtes. Momen eme ohfvcevn em estomahakvtes. 

18 Momof Satusevlket, mv, Akvwvpketv sekos, maka- 
kat en yicvtes; momen em ”pohet makakvtes, 

19 Mvhaya, Moses pun hoccicat, Hunvnwv etecakkvte 
hopuetaken ocekot elet, e hiwvn wiken omat, etecakkatet 
e hiwvn epayet, honvpse etecakkvten em mahecvres, 
makotes. 

20 Monkv etecakkvte kolvpaket fullvtes; momen ho- 
mahtatet hokten epahyet, elof, honvpsen wikekates. 

21 Momen svhokkolat epahyet elvtes, momet mvu 
honvpsen wikekates; momen svtutcenat matvpomen. 

29 Momen mv kolvpakat epayakvtes, momet honvpsen 
wikvkekates; omvlkv ’sem poken hokteu elvtes. 

23 Monkv akvwvpketv omof, akvwvpehcof, mv kolvpa- 

kan estomat e hiwv tar haks? mv kolvpakat epayakvtet 
omekv. 

24 Momen Cesvs vyoposket kicakvtes, Cokan, monkat 
Hesaketvmese en yekcen kerratskekat omecicen cem 
mvttvket omeko haks ? 

25 Elkv raenkvwvpehcof, etepayaket, monkat etepaye- 
puehocekos; momis hvlwe estvlke hvlwe tvlofvn vpoke 
omaket omekv. | 

26 Momen pvsatkvte akvwvpecvranat ohfvcev Moses 
en cokv ofvn ohonayatskekat haks, eto-fvske ofvn Hesa- 
ketvmese Moses em punayat, Vnet Eplehame en Hesa- 
ketvmese, : Iseke en Hesaketvmese, momet Cekvpe en 
Hesaketvmese toyis, makvte ? | 

27 Pvsatkvte en Hesaketvmese tokon, momis wenahokat 
en Hesaketvmese tes; monkv tayen cem mvttvket os. 

28 Momen cokv-hayvlke hvmket vlahket, ete'm puna- 
hoyaken pohet, momet heren em vyoposkaken hecet, 
Vhakv omvlkv enhvteceskv naket o haks? maket em 
'pohvtes. 

29 Momen Cesvs, Vhakv omvlkv enhvteceskvt keyv 
tes, Aeha Eslevl toyetskat, apohicvs; Pucase pun Hesa- 
ketvmese Pucase hvmkuset os; 

30 Momen Pucase cen Hesaketvmesen ce feke omvlkvn, 
cem puyvfekev omvlkvn, cem vkerrickv omvlkvn, cen 
yekce omvlkvn es vnokecetskvres: heyvt vhakv enhvte- 
ceskv fes. 

31 Momen svhokkolat, mv omet ot, heyv tes; E vnoke- 
cetskat etvpomen cem vwolievn vnokecvs: heyv vhakv 
hokkole 'sen rakkat sekos, maket vyoposkvtes. 

32 Momen coky-hayvt kicvtes, Heres, Mvhaya, mehen- 
wvn opunahyetskes, Hesaketvmese hvmkuset omen, eti 
sahsekot ok’. | 

33 Momen efeke omvlkv, vkerrickv omvlkv, puyvfekev 

omvlkv, momet yekce omvlkv es vnokecetv, momet e 
vnokecat etvpomet em vwolicv vnokecetv nake ohnekric- 
kv temvpokakat omvlkv, momet nake pvsvthoyvranat 
senhoyvnet omes. 

34 Momen hoporrenet vyoposken Cesvs hecof, Hesa- 
ketvmese em ohmekketvn em vhopvyecetskekos, kicvtes. 
Momen mv vtekat estimvt vpohkv en hayetv fekhvmke-: 
kates. | 

35 Momen cuko-veakat ofv Cesvs estemvhayof, Esto- 
men cokv-hayviket, Klist Tewe E’ppucet os, makaket 
o haks? , k 

36 Puyvfekev Veakat eteropotten opunayet, Tewe ma- 
husat, Pucaset cv Pucasen em punayet, Vm akvpervn 
liketske munken, cen horrvlke ce 'leohsehoyickvn haya- 
res, makvtet os, makvtes. 

37 Monkv Tewe mahusat e Pucasen kicet os, momof 
estomaten e'ppucet o haks? vyoposket kicvtes. Momen 
este sulkat afvckvket em apohicakvtes. 

38 Momen em mvhakv ofvn, Cokv-hayvlken em e vke- 
tecvkes, mv acevke cvpcvke es fulletvn, momet nakwikv 
vlkan vseketvn, 

39 Senekake ofv ohliketv svmomvkus mahat em vlos- 
takat: | 

40 Hoktvke oyevlke en euko lokakat, momet vhayet, 
evpevken mekusvpakat; heyvt senhoyvnen ohfvececkyn 
en heckvkvres, kicakvtes. 

41 Momet Cesvs cvtokunaphute homusen liket, esto- 
men este sulkat evtokunawvn cotokunaphuten vteha- 
kan heévtes: momen nakocvlke sulket sulken vteha- 
kvtes. 

49 Momen hokte oye nakoceko vlahket cvto-kunawy 
lopuckus mahat hokkolen vtehvtes, mvt hoporrenkv en 
nyrkvpvn oret os. 

43 Momen en kerrepvlken enhohiket, Mehenwvn ce 
kievkis, Heyv oye estemerrat tokunaphute vtehakat 
omvlkv senhoyvnen vtehet os. 

44 Heyv omvlkvt enake take sulkat asossen vtehahket 
omen, emet em estemerketv asossen nake ocvte omvlkvn, 
mv vhesakvte omvlkvn, vtehet os, kicakvtes. 


SETENTVCKE 13. 


Momen, cuko-veakan ossof, en kerrepvlke hvmket, Mv- 
haya, cvto momet cuko estomakan hecvs; kievtes. 

2 Momen Cesvs vyoposket kicvtes, Heyv cuko rvkra- 
kan hecetska? cvto hvmkusis etohlike vwihokekat vhos- 
kat sekares. 

3 Momen, cuko-vcakat ehomusen rvne Olefvn likof, 
Petv, Cems, Cane Antolu esyomat ehkusen em ’poha- 
kvtes, 

4 Estofvn heyv nanvke ocvranat, momet heyv nanvke 
momvkvranof, naket eskerkv taranat, pum onvyvs. 

5 Momen Cesvs em vyoposket, maketvn vlicecvtes, E 
vketecvkes, estit ce mvkerrvkekaren. 

6 Sulket ev hocefkv ofvn yicet, Ais? toyis, maket, 
sulken ehosvkuecvret ok”. 

7 Momen horre ohfvcevn, momet horre ohonvkvn po- 
hatskof, ce naorvkates, mv omakat ocvkvranat tvlkuset 

omekv, momis meyuksv hvtet omes. | 

8 Tvlwvt tvlwvn vnrvpet, momen tvlofvt tvlofvn vnrvpet 
vkvwvpkvranet omekv; momen ekvnv nekekv estomis 
ocvkvres, momen elaukot momen feknokketvt ocvkvres: 
heyv nanvke efeke nokketv vlicecakat tes. 

9 Momis e vketecvkes, tekueketvn ce wihokvkvres; mo- 
met senekake vlkan ce tephokvkvres: momet cv hocefkv 
vrahken evpayvlke momet mekkvlke ehomvn es ce yiho- 
evkvres, mv vnrvpe kerkueckvn. 

10 Momen heyv opunvkv-herv tawvn tvlwvvlke omvlkv 
en tvlemihocvranet os. 

11 Momis ce yvpayet, ce wihokof, naken makvranatskat 
enhomvn vkerriheatskvs, momet homvn ohvkerrihcats- 
kvs: momis mv hvse-vkerkv ofvn nake ce'mhoyat mvn 
makvranatsket os: cemet opunayatskekon, Puyvfekcv 
Veakat opunayet omekv. 

12 Momen tecakkvtet tecakkaten elkvn em wikvres, 
momen erket eppucen; momen hopuetaket eckvlke vn- 
rvpen vkvwvpecet, pvsvthoyvren omecicvkvres. 

13 Momen ev hocefkv vrahkvn este omvlkvt cen home- 
evkvres; momis estimvt emunket emeyuksicat, mvt he- 
sakvres. 

14 Momis enhomeckv tvnecicvranat Tanvle owaly opun- 
vyecvte huervranekaten hueran. hecatskof, (estimvt oho- 
nayat kerrekvs,) momof Cutevn vpokat ekvnhvlhawan oh 
pefatkekvs : 

15 Momen cuko onvpv oh likat hvtvpiket, cukon eceh- 
yats, momet nake cuko ofv ocat cawvret ecehyats. 

16 Momen evpofv arat kapv cawvret afulikates. 

17 Momis nvrkesakat momet coyicakat mv nettv take 
omof en holwakvres. 

18 Momen cem pefatketv take rvfon omekaren me- 

kusvpvkes. 
= 19 Mv nettv take omof estemerkv ocvres, mv ome en- 
hvteceskv nake hocvekvte Hesaketvmese hayvte hiyomat 
vlakat ocvte sekot, momet ocekares. 

20 Momen Hesaketvmeset mv netty vhonkvikun kocuk- 
nicekaten omat, vpeswv hvmkis hesakekvnt omes: mo- 
mis enhopokvte mv enhopoyvkvte vrahkvn mv nettv 
vhonkvikv kocuknicet os. 

21 Momen momof, Hecvs, yvmvn Klist økes, monkat 
Hecvs, vsvn likes, estimvt ce kicvken omat, vkvsahmatskvs. 

29 Klist laksvlke momen owalv laksvlke akvwvpkvkvret 
ok’, momet nanvke eskerkvn, momet nake estomahake 
heckuecvkvres; mome tayen omat, mv enhopokat ma- 
husat tis ehosvkuecvkvret. 

23 Momis vketecvkes: hecvs, nanvke omvlkvn enhomvn 
cem onahyvkis. 

24 Momis mv nettv take omof, mv estemerkv hoyanof, 
hvse yomuckvres, momen hvresse hvyvyicekares, 

25 Momen hvlwe kococumpv pvlvtkvres, momen yek- 
cetv hvlwe ofv ocakat nekeyihocvres. 

26 Momen momof este E'chuswv vkvsvmkv rakke, mo- 
met yekcetv vpaket aholoce ofvn vlaken hecvkvres. 

37 Momen momof en hvlwe estvlken vtotvres, momet 
enhopokat hotvle ostat aenkvpvken, ekvnv hopvyvke 
mahat hvlwe hopvyvke mahat roren vteloyvkvres. 

28 Tokvs, ke-rakko esvhopakvn en kerrvkes; e lvece 
hvte lowaket ot esse sossicof, meske vwolice tat ker- 
ratskes. | 

29 Centakeu matvpomen heyv nanvke ocaken hecatskof, 
vwolices, vhauken vlaken kerrvkes. 

30 Mehenwvn ce kievkis Heyv honvpse hoyvneko 
munken heyv nake omvlkvt esfvcike tvlkvres. 

31 Hvlwe ekvnv tepakat suma c momis vm opu- 
nvkv sumikekos. 

32 Momis mv nettv hvse-vkerkv tepakat nvpvt kerre- 
kon, hvlwe estvlke monkat Eppuce tis kerrvkekon, Erke 
tvlket kerres. S 
- 88 Vfekcakhet, vketecet, emekusvpvkes: oketv orvranat 
kerratskekokv. 

94 Este hopvyen ayvranat, en cukon wiket, yekcetv 
vtotkvlken, momet este vtekaten em vtotketvn emaket, 
vhauke vhecicv vketecvren, makvtes: este E'chuswv mv 
omet os. 

35 Monkv vketecvkes; estofvn, yat kis, nere nvrkvpv 
tis, tottolose en hunvnwv hahokof tis, monkat hvthvyvt- 
ken cuko-pucase vlakat kerratskekokv : 

36 Monkon omat, vyvkhvmkusen vlaket, nocicatsken 
es ce hece wites. 

97 Momen nake ce kicvkvyan este omvlkvn kicakis, 
V ketecvkes. 

SETENTVCKE 14. 

MomEN nettv hokkolet hoyanof, ohhoyvnkv momet 
tvklike pakkeko hompetv-rakko ocvtes, momen plest en- 
homvhhotat momet cokv-hayvlket estomen mvkerretv 
eteropotten eset, elecvke tayaten hopoyakvtes. 

2 Momis, Hompetv-rakko netiv omof tokon, este tek- 
yvmketv ocekaren, makakvtes. 

3 Momen Pervnen, Simvn lepv en cuko ofv hompetvn 
vlikof, hoktet alepastv tohawv neha fvmece, veake mahe, 
espeknv kzhocet, vevnken svlakvtes, momet, tohawvn 
tvkohcet, e Een em oh kalvtes. 

4 Momen eme ofvn evpvkhokat sasvtes, Estomaten neha 
fymecv hiyomén yvmahke haks? 

5 Tenelyv cukpe tutcenat ’sen hoyvnen wiyiyet, este- 
merhoyan emhoye tayvtet ok, makaket. Momet hokte 
vnrvpen ecayakvtes. 

6 Momen Cesvs, Ocepekvs, estoman naoricatske haks ? 
vtotketv heren vm momeces. 

7 Estemerrakat ece 'pakvke ocatske emunket, estofvn 
komatskis, en lopicatske tayet ok'; momis vn /at ocatske 
munkekot omekv. 

8 Nake momece tayvten momeces; enhomvn vlahket, 
neha frmecv cv’na oh kalat es herihoevranan momeces. 

9 Mehenwvn ee kievkis, Ekvnv omvlkvn estvmvt o 
estomen beer opunvky-herv es erkenvkhoyat vtekat heyv 
nake momecvteu esvkerrickvn onahoyvres, kicvtes. 

10 Momen Cutvs Eskalevt, mv palen hokkolohkakat 
hvmket, Cesvs emvkvranet, plest enhomvhhotvn oh ayvtes. 

11 Momen pohakof, afvekvket tokunawv emetvn tem- 
fvecakvtes. Momen estome etektvnkusen wiye tayat ho- 
poyvtes. 

12 Momen tvklike pakkeko hotopet! ra lako nettv enhv- 
teceskvn ohhoyvnkv elecakof, en kerrepvlket, Estvmvn 
ohhoyvnkv hompetskvren etetakueceyvre kometske haks ? 
kicakvtes. | 

13 Momen en kerrepvlke hokkolen vtotet, Tvlofvn cu- 
Bc momen estet peev uewv vevnken eshvlatet 
ece'nrvpvres; mvn vevkvhoyvks. 

14 Momen estvmv eceyaten, Mvbayvt o£at, Cuko-periev 
en nvthofv vn kerrepvlke vpaket ohhoyvnkv hompvye 
tayat estvmvn oce haks? ce beet os, euko-pucasen ki- 
cetskvres. 

15 Momen onvpv nvthofv rakke, here eteticvkvte, teta- 
ken cem mellvkvres; men pum etetakuecvks, kicakvtes. 

16 Momen en kerrepvlket awoliket, tvlofvn cukolaket, 
kicakvte etvpomen eshecakvtes; momet ohhoyvnkvn 
etetakuecakvtes. 

17 Momen yafkof palen hokkolohkakat vpvkaken vla- 
kvtes. 

18 Momen vpoket hompakof, Cesvs okat, Mehenwvn 
ce kicvkis, Hvmkatskat, - ve vpake Aomppt cv wlyvres, 
makvtes. 

19 Momen feknokket, hvmkvnton, Vne te? kicetvn vli- 
cecakvtes ; momen etvt, Vne te? kicutes. 

20 Momen vyoposket, Hokkolohkakat hvmke, mv ve 
vpake pvlvknv vevnkan svklicat tes; kicakvtes. 

21 Este E'chuswv oh onayet cohoyvte etvpomen ayet 
0s, momis mv este wiye huerat en holwakes! mv este 
. heckekaten omat en hervnt os, kicakvtes. 

22 Momen hompakof, Cesvs, tvkliken ehset, we ` 
kvlkayet, emakvtes, Eset, hompvks; heyvt cv'na tes, 
maket. 

23 Momet sesketucen 'sehset, Erken vkvsahmet, ema- 
kvtes, momen omvlkvt eskakvtes. 

24 Momen, Heyv cv catv setemfvccetv mucvse tes; mv 
sulke vrahkv pvlatkat. 

25 Mehenwvn ce kicvkis, Ohvtvlaken pvrko en lokce 
eskvko munken mv nettv Hesaketvmese em ohmekketv 
ofv oh muevse eskvyof tvlkvres, kicakvtes. 

26 Momen yvhiketvn yvhikahkof, rvne Olefvn sossvtes. 

27 Momen, Omvlkatskatet vne ve vrahkvn heyv nere 
vnvttecvlke toyatskvres; Yvpefikv vhecicv nvfkares, mo- 
men yvpefikvt vwahvres, maket coket omeky. 

28 Momis akvwvpikvye rohyupv ce home taken Kalv- 
len vyares, kicakvtes. 

29 Momis Petvt, Omvlkvt vnvttecvlke hakake estomis, 
vn tat mohmvkos, kicvtes. 

30 Momen, Mehenwvn ce kicis, Mucv nette, heyv 
neren, tottolose en hunvnwv vhokkolv hakeko mun- 
ken ve ohfvecv ehelaksecetske svtutcenvres, Cesvs ki- 
cvtes. 

31 Momis ohvtvlvke svhere mahen opunayet, Ece "pake 
cv'lvrane estomis, ec ohfveev ehelaksehevkos, makvtes. 
Matvpomen makake vlkvtes. — 

32 Momen ekvnv Kersemene hocefkan yicvtes, momen, 
Yvmvn vpokatsken, emekusvpares, en kerrepvlken ki- 
cvtes. 

38 Momet Petv, Cems, Cane esyoman ovpayety vlicecet, 
tayen em estomahet, honne mahvtes. 

:84 Momet, Vm puyvfekevt tayen nokkes, de fis oren; 
yvmvn fekhonnet, vketecvkes, kicakvtes. —— 

35 Momet hopvyecusekot, ekvnvn tvk latkvtes, momet, 

mome tayen omat, mv hvse-vkerkv e'nkvpvkvren eme- 
kusapvtes. 

36 Momet, Apv, Cv'rkè, nake omvlkvt cem momvke 
tayes; heyv sesketvn es vm vkueyvs: mome estomis, 
vne komvyate tokon, momis ceme kometskat momekvs, 
makvtes. | 

37 Momet vlahket, nocicen eshecvtes; momet Petvn 
em punayet, Simvn, nocetska? hvse-vkerkv hvmkusis vke- 
tecetv ec umekisa? kicvtes. 

38 Vketecet, emekusvpvks, "eoo esceyatskekaret. 
Mehenwvn puyvfekevt vkvsamus, momis vpeswvt yekce- 
kot os. 

39 Momen hvtvm ahyet, mata rM punayet, eme- 
kusapvtes. 

40 Momet rafulikof, hvtvm nocicen eshecvtes, (e turwv 
take honhoyet omekv;) momen naken 'sem vyoposkvke 
tayat kerrvkekates. - | 

4l Momen esvtutcenat Reen momet em. punayet, 
-Nocice mahet, fekvpepvkes; tetayes; hvse-vkerkvt vlv- 
kes; heevs, este Echuswv naorkvlke enke ofvn wihoyes. 

42 Asvpvkilet, vpeyvkeres; hecvs, mv cv wiyat vwo- 
lices, kicakvtes. 

48 Momen moman vpakusen, opunaye emunkof, Cutvs, 
palen hokkolohkakat hvmkat, este sulke mahet, eslaf- 
ky-cvpko, eto-warke tis cvwvken, plest enhomvhhotv, 
cokv-hayvlke veulvke esyomat atotaken vpvkaken, vla- 
kvtes. 

44 Momen mv wiyat eskerkvn emvke tates, Estimvn 
vivnkvyat, mvt mv tares; mvn eset, vhericet "svpeyvkes, 
maket. 

45 Momet vlakan vpaken, lvpkusen oh ayet, Mvhaya, 
Mvhaya, maket, vfvnkvtes. 

46 Momen, enke taken oh ocaket, esakvtes. 

47 Momen vsvpaklat hvmket, eslafkv-cvpkon a eset, 
plest REN em vtotkvn casket, e hvckon en ta- 
cytes. 

48 Momen Cesvs vyoposket, Este horkopvn vnrape 
omet, eslafkv-cvpko eto-warke tis cawet, cv 'svranet yi- 
catske haks ? 

49: Nettv omvlkvn cuko-vcakat ofvn mvhayit, ece ”pa- 
kvkvyat cv ’satskekvnkes. Momis cokat esohfvekvkvra- 
net os, kicakvtes. 

50 Momen omvlkvt wikahket, pefatkvtes. 

51 Momen este-hunvnwv mvnette, hvnvwelv tvrke e’na- 
tvlkan oh kayet vevkayvtes; momen este-hunvntake mv- 
nettvlket hvlvtakvtes. 

59 Momen hvnvwelv tvrken wihket, enatvlket en letka- 
kvtes. | 

58 Momen, Cesvs evpayet, plest en homahtvn 'soh 
vpeyvtes; momen plest enhomvhhotv omvlkvt, veulvke 
cokv-hayvlke esyomat vpvkaket nvkaftvtes. V 

54 Momen Petvt plest enhomahtv en cuko-herv ofv 
roren hopvyen vevkayvtes, monii vtotkvlken vpaket, 
totkvn vliket, tarrvtes. 

55 Momen plest enhomvhhotv nvkaftvlke omvlkv esyo- 
mat kerkueckv Cesvs vnrvpen hopoyakvtes, elecvkvret ; 
momet eshecvkekates. 

56 Sulket fvecekon vnrvpen kerkuecakvtet ok’, momis 
em. ohkerkueckv take etelvevkekates. 

57 Momen fvcceko vnrvpe akerrakat akvwvpece sasvtes, 

58 Heyv cuko-vcakat enke es hahoyvten lekahfit, nettv 
tutcene ofvn etvn hayares, enke es hahoyekat, maken 
pohémvts, makaket. 

.59 Momis hiyomét o estomis em ohkerkueckvt etelvev- 
kekates. 

60 Momen plest enhomahtv nvrkvprn ahuyiret, Cesvs 

em 'pohet, Naken vyoposketskeko? heyv ce'nrape aker- 
kuecakat naket o haks? makvtes. 

61 Momis cvyayvket naken vyoposkekates. Hvtvm 
plest enhomahtvt em ’pohet, Vrakkuehocat E'ppuce, 
Klist, toyetske haks? kicvtes. 

62 Momen Cesvs, Mv toyis; momen este E'chuswvt, 
yekcetv em akvpervn liket, hvlwe aholoce ofvn vlaken 
hecatskvres, makvtes. d 

63 Momof plest enhomahtv, em accvken selahlecet, 
Estoman akerrvlke ohvtvlakat pu yace haks? 

64 Hesaketvmese tvklecat pohhatskes; naken vkerri- 
catske haks? makvtes. Momen omvlkvt ele taye em 
mvtten ohfvececakvtes. 

65 Momen vpvlwvt oh tofkaket, e turofvn ohranet, 
nafket, momet, Owalvs, kicetvn vlicecakvtes; momen 
vtotkvlket enke tvpeksen es nvfkakvtes. 

66 Momen Petvt cuko-herv ofvn lecvn -likof, plest en- 
homahtv em vtotkv hoktvke hvmket vlakvtes ; 

67 Momet Petvt tarren hecof, oh hecet, Momen cemeu 
Cesvs Nasvlvlken vpaketskis, kicvtes. 

68 Momis ehelaksecet, Kerrvkot, naken maketskat cen 
kerrvkot os, makvtes. Momet sohvpettvn oh ossvtes ; 
momen tottolose en hunvnwv hakvtes. | 

69 Momen hokte mvnette etvt hecvtes, momet, Heyv . 
esteu mv humkat tes, vsvpaklaten kicetvn vlicecvtes. l 

70 Momen hvtvm ehelaksecvtes. Momen hvtvm emoh- ` 
yupusan vsvpvklatet, Mehenwvn mv Avmkat toyetskes, 
Kalvlevlket ometsken, momet cem punvkvt mv omet 
omekv, Petvn kicakvtes. 

71 Momis, Hesaketvmesen es hocefet, tvhiketvn vlice- 
cvtes, Heyv hunvnwv opunvyecatskat kerrvkos, maket. 

72 Momen svhokkolat tottolose en hunvnwrv . hakvtes. 
Momen Petyt Cesvs em punvkv vkerricvtes, mv, Tottolose 


=> 

en hunvnwv vhokkolvn hakeko munken ve ohfveev ehe- 
laksecetske svtutcenvres, kicvte.` Momet mvn oh vker- 
ricof, hvkihkvtes. 


SETENTVCKE 15. 


MomEN hvyatkan vpakusen plest enhomvhhotv, veulvke, 
cokv-hayvlke, nvkaftvlkeu omvikvt vpvkaken, tekueketvn 
ocahket, Cesvs wvntyahkof, evpayet svpeyet, Pilvten em 
wikakvtes. l 

2 Momen Pilvtet em ’pohet, Cusvlke em Mekko toyet- 
ska? Áicvies. Momen vyoposket, Maketskes, kicvtes. 

3 Momen plest enhomvhhotv nanvke sulken es vnrvpa- 
kvtes; momis naken vyoposkekates. 

4 Momen Pilvtet hvtvm em ’pohet, Naken vyoposkets- 
keko haks?  Nanvke sulken ce'nrvpen akerrakan hecvs, 
kicvtes. 

5 Momis Cesvs naken vyoposkeko — momat 
Pilvtet em estomahvtes. 

6 Tokvs, mv hompetv-rakko omof, cuko-yekev ain 
hvmken este em wiket omvtes, estimvn komakat. 

7 Momen Pvlapvse hocefkat, mv vpaket este tekyvm- 
ketv hayakvte, mv tekyvmketv ofvn estelecakvten vpaket 
svlvfkuehoce tates. 

8 Momen este sulkat yekcen huehkaket, nake em 
momecakvnto omen momecvkvren em “pohetvn vliceca- 
kvtes. 

9 Momis Pilvtet em vyoposket, Cusvlke em Mekkon 
cem enrecopvkaren komatske haks? makvtes. 

10 (Plest enhomvhhotv en homecaket em wikaket omen 
kerrekv.) 

11 Momis plest enhomvhhotvt, este sulkan ohyekcica- 
kvtes, Pvlapvse min em enrecopvkvren. 

12 Momen Pilvtet vyoposket, Monkv mv Cusvlke em 

Mekkon kieatskat estomecaren legrngtske hake! hvtvm 
kicakvtes. 

13 Momen, Tohweklepkvn Meer anc hueh- 
kakvtes. | 
14 Momof Pilvtet, Estoman ? nake estome holwvken 
momece haks? kieakvtes. Momen, Etohweklepkvn sv- 
rvhvs, maket, svhere mahen huehkakvtes. 

15 Momen Pilvtet, este sulkat miahlvpvtetvn komet, 
Pvlapvsen em enrecopvtes, momet, Cesvs tepikof, em 
wikvtes, etohweklepkvn svrahkvren. 

16 Momen suletawvlket evpayet, cuko tektvnke tvleme 
Pletlolevm kicetvn esceyakvtes; momet mv suletawvlke 
em etohkvlketv omvlkvn nvkvftecakvtes. 

17 Momet` okholatten es vececet, etofvske kvpotokvn 
hotahnet, e kan em ohlicakvtes. 

18 Momet, Cusvlke em Mekko toyetskate ! maket vse- 
ketvn vlicecakvtes. 

19 Momet e'kvn kohvn "sen naf ket, vtofkakvtes, momet 
etorkowvn pvkohlicet, vrakkuecakvtes. 

20 Momet nakhayvkekofv rohyupvn kapv okholatten 
en cawet, em accvken es vececet, evpayet, esossvtes, 
tohweklepkvn svrahvret. 

21 Momet Vleksantv Lufvse tepakat e'rke, Silenvlke, 
Simvn hvmke, tvlofv en lvpvtken a vtet hoyanen. tah wak 
lepkv karonvren ohyekeicakvtes. . : 

22 Momet Kalkorv ekvnvn esyicvtes, mv ohyvtekhoyat, 
Estekv fune ekvnv tes. 

23 Momet pvrko-opuswv smvnv etohkvlken esketvn 
emakvtes ; momis ’sesekates. - 

24 Momet etohweklepkv svrvhahkof, vrahrvkv nake 
evwvkvranat es oh hecet, em acevken tekvpicakvtes. 

25 Momen hvse-vkerkv svtutcenat omvtes, momen toh- 
weklepkv svrvhakvtes. 

26 Momen esvnrvpkv hoccat onvpvn hoecvtes, CU- 
SVLKE EM MEKKOT. 

27 Momen horkopvike hokkolet vpaket etoh a" 
svrahrakvtes, hvmket akvpervn svrahken, hvmkat vkvs- 
kvnvn svrahken. 

28 Momen cokvte, Momen - vhakv kaevlken vpaket 
vhonkvtkvtes, makat sohfvekvtes.. 

20 Momen mv hoyvnecat tvklecakvtes, e'kvn norotti- 
caket, momet, Ceme; euko-veakat vhopahnet, nettv tutce- 
nuse ofv hayetskat, 

30 E hesayecet, etohweklepkvn ahvtvpkvs, makaket. 

31 Matvpomen plest enhomvhhotv, nakhayekot, cokv- 
hayvlket vpvkaken, Etvn -hesahuecvnkis, e hesayeceko 
tayes: 

32 Klist Eslevl em Mekkot mucvn etohweklepkvn a 
hvtvpkekvs, hecét vkvsvmeyvren, maket ete kicakvtes. 
Momen mv vpake etohweklepkv svrahrakatet tvkleca- 
kvtes. 

88 Momen hvse-vkerkv sepakat orof, yomucke ekvnv 
.omvlkvn ohranen hvse-vkerkv esostvpakat orvtes. 

34 Momen hvse-vkerkv esostvpakan Cesvs, en hake 
yekcen es huehket, Eloi, Eloi, lamv sepakteni? mv 
-ohyvtekhoyat, Vn Hesaketvmesé, vn Hesaketvmesè, esto- 
man ev wihketske haks? makvtes. 

35 Momen vsvpaklate vpvlwvt, pohahkof, Hecvs, Elivsen 
enhuehket os, makakvtes. 

36 Momen hvmket letiket, uepvton uetuksen es fvce- 
evtes, momet kohvn oh lihcet, eskvren e'mvtes, Ocepekvs ; 
Elivs ahvtvpecicvret vlvkvranen omat, heevkeres, maket. 

37 Momen Cesvs, en hake yekcen es hohiket, hesaketvn 
wikvtes. 

38 Momen cuko-veakat setentvckv onvpv eleev yeshv- 
tapket ete setkvtes. 

. 89. Momen mv sentulevt, homuse huerat; momen hohi- 
ket, hesaketvn wiken hecof, Mehenwusen heyv hunvnwv 
Hesaketvmese E'ppuce tates, makvtes. 

40 Hoktvkeu hopvyen a hecakat sasvtes, mv vpakat 
Mele Maktelv tates, momen Mele Cems kocuknat, Coses 
tepakat e'cket, Selome esyomat ; 

41 Cesvs Kalvlen arof mv.vevkvpeyet em vtotkakvtet, 
momen hoktvke eti sulket, mv vpaket Celuslvmen yi- 
cvtet, a hecakvies. 

.42 Momen yafkof, (tetakueckvt omekv,-fekvpkv nettv 
renhomv tatet ok',) | 

43 Cosef Alemvrevlket, nvkaftvike hvmke vrakkat, mvu 
Hesaketvmese em ohmekketvn mehakat, vlahket, fekhvm- 
ket Pilvten er en ceyet; Cesvs e'nan em ”pohvtes. 

.44 Momen Cesos entis elen omat Pilvtet estomahes 
komvtes; momet sentulevn enhohiket, elvte vcewuse tat 
em 'pohepvtes. 

45 Momet, sentulevt em onahyof, enan Cosen emvtes. 

46 Momen hvnvwelv tvrke tvlekmusen nesvtes, momet 
a ehset, hvnvwelv tvrken es vyokkohfet, sepvlkv cvto a 
kof kvte ofvn wvkecvtes, momet sepvlkv em vhauke evton 
v pvlpievtes. 

47 Momen Mele Maktelv Mele Coses e'cke tepakat estv- 
mvn wvkechoyat hecakvtes. 


SETENTVCKE 16. 


Momzn Nettvcakot hoyahnof, Mele Maktelv, Mele Cems 
e'cke, Selome esyomat esfvmecickv fvmecakusen nesakv- 
tet omes, yicet es siyvkvret. 

2 Momet nettvcakuce nettv enhvteceskvn, hvthvyvtku- 
sen, hvse vkvwapkusen sepvlkvn roricvtes. | 

3 Momet, Estimvt sepvlkv em vhauken cvton pum 
vkueyvr haks? ete kicakvtes. 

4 Rakke mahet omvtet ok. (Momet hecakof, cvto a 
pvlpihocen eshecakvtes.) 

5 Momet sepvlkvn esceyet, este-hunvnwv mvnette, kapv 
hvtke, evpken accet, akvpervn liken hecakvtes; momet 
penkvlvke tates. | 

6 Momen, Penkahlatskvs; Cesvs Nasvlvlke, mv tohwek- 
lepkv svrahkvten hopoyatsket os; akvwvpikes; yvmv 
sekos: mv wvkecakvnken hecvks, kicakvtes. 

7 Momis vpehyet, ce homv taken Kalvlen eceyat, en 
kerrepvlke Petv esyoman em onvyvkvtevs; ce kicvkvte 
etvpomen, mvn hecatskvres. 

8 Momen lvpken asosiyet, sepvlkvn enkvpaket pefat- 
kvtes; fekeket em estomahaket ok’: momet este estomis 
em punvyvkekates ; penkvlvket ok’. | 

9 Momen nettvcakuce nettv enhvteceskvn, beten Cesvs 
akvwvpikof, Mele Maktelv, mv puyvfekev holwvhokat 
kolvpaken asossicvte, taten em e heckuecvtes. 

10 Momen ahyet, mv vpvkakvten, wahoket, hvkihhokof, 
em onayakvtes. 

11 Momen hesaken, Mele hecvten pohahkof, vkvsvmv- 
kekates. 

12 Mv renyvpvn, hokkolet tvlofv en Ivpvtken cukolakof, ` 
emvrahken em e heckuecvtes. l 

18 Momen vhoskat 'rem onayakvtes, momis mvu vkv- 
svmvkekates. . 

14 Mv hoyanat palen hvmkontvlakat hompetvn vpokof, 
em e heckuecet, vkvsvmvkekat, momet e feke take em 
wvnhat ohfvecvn vnrapet em punayakvtes, mv akvwvpi- 
kof, hecakvten vkvsvmvkekatet ok’. 

15 Momet, Ekvnv omvlkvn hvmecicet, opunvkv-hervn 
nake hocackvte vtekat 'sem erkenvkvks. 

16 Mv vkvsahmet paptiskat hesakvres, momis vkvsvme- 
kat ohfvecehocvres. 

17 Momen heyv eskerkvt mv vkvsamakat vevkvpeyvres ; 
Cv hocefkv ofvn puyvfekev holwvhokat sossicet; tulaswv 
mucvsvke es opunayet ; 

18 Cetton cvwvkvres; momet esketv estelece tayat 
eskaken omis, en nokkicvkekares; enokhokat enken oh 
lumhicaken, cvfencihocvres ; kicakvtes. 

19 Monkv Pucaset, em punayat hoyahnof, hvlwe ofvn 
eshoyvtes, momet Hesaketvmese em akvpervn likvtes. 

20 Momen esosiyet estvmv estomis erkenvkakvtes, 
Pueaset vpaket vtotken, momet eskerkv vevkvpeyaten 
opunvkvn es yekcicen. Emen. 

OPUNVEV-HERV 


LUK COYVTE. 


SETENTVCKE 1. 


Este sulket vlicecat, pum etenrvwv nanvke fvecehohce 
vkvsvmkv hakvnke etetvlake heren ohkerkuecvkvtet 
omekv, 

2 Mv nanvke pum wihokvtet omen, enhvteceskv vte- 
ken, eturwv es hece akerrvlke toyét, momet opunvkv 
herv vtotkvlke toyén, 

3 Reafelvs here mahe toyetskat, vneu, enhvteceskv 
mahusat vteken mv nanvke omvlkvn esfvcken kerrvyet 
omvte tat, etetvlaken cen hoecievyat here etetaye es vm 
momvnks ; 

4 Mv nanvke ofv ce mvhahoyvte em mehenwetvn ker- 
retskvren. 

5 Plestvlke hvmket, Vpiv em etohkvlketv hvmkat, 
Svkelivs hocefket, Elvn e'chustvlke hvmkat, e hiwv, 
Lesepet hocefken, tepaket, Helot Cutev em mekko en 
nettv ofvn, kakvtes. | 

6 Momen hokkolvt, Pucase em vhakv momet nanvke 
est! em mellvkvte- ofvn em mvttekon yvkvpaket, Hesa- 
ketvmese ehomvn fveevket omvtes. 

7 Momet hopuewv ocvkekates; Elesepet echussekot 
omekv; momet hokkolvt veulkv ohcakkevlket omakvtes. 

8 Momen mome oevtes, Hesaketvmese ehomvn em 
etohkvlketv en nakvfvstetv vevkvyen plest em vtotketvn 
vfastof, 

9 Plestvlke nake momecvkvranvte vevkvyen Pucase en 
cuko-vcakan eceyof, esfvmecickv nekricetvt em vtotketvt 
omvtes. 

10 Momen esfvmecickv oketv omof, este sulsokat omvl- 
kvt fettvn emekusvpakvtes. 

11 Momen Pucase em este hvlwet, esfvmecickv alte em 
akvpervn hueret, em e heckuecvtes. 

12 Momen Svkelivs hecof, fekherekates, momen pen- 
kvlkvt oh latkvtes. 

13 Momis hvlwe estet em punayet, Svkelivs toyetskat, 
ce penkahlats, cem RSC EN pohket omekv; momen 
ce ”hiwv Elesepet ce’ ppucen cen back taa momen 
Canen hocefetskvres. 

14 Momen afveketv es ece 'fvcke tares, momen en hec- 
ketv cakkat sulket es afvekvke tares. | 
15 Momen Pucase chomvn rakke tares, momet pvrko- 
opuswvn monkat esketv yekevn eskekares, momet e’cke e 
nvrke vtekat tis Puyvfekev -Vcakat es fvcke tares. 

16 Momet Eslevl en hopuetake sulken Pucase en Hesa- | 
ketvmese taken oh fulhuecvres. 

17 Momet Elivs em vkerrickv en yekcetv tepaken eho- 
paket, Pucase ehomvn ayvres, erkvlke e feken en hopue- 
taken oh fulhuecet, momet mapohicvkekvlken fvecakat 
en hoporrenkvn oh fulhuecvranet, momet este Hesaketv- 
mese emetakvken metetakuecvranet ayvres, kicvtes. 

18 Momen Svkelivs hvlwe esten em punayet, Naken 
heyv es kerrare te? vc voulet omin, cv ”hiwvu hoktaluset 
omekv, kicvtes. 

19 Momen hvlwe estet vyoposket okat, Vnet, Keplevl 
Hesaketvmese ehomv huervyat tot, cem punayet, heyv 
opunvkv heran es cem vlvkaren ve vtothoyet os. 

20 Momen hecvs, opunayko ce haken, punayetskeko 
tetaye emunken heyv nanvke momvkvranat nettvt vlv- 

kvres vm opunvkv, mv oketv orof esfvcfvkvranat, vkv- 
svmetskekot omekv, kicvtes. 

21. Momen Svkelivs cuko-vcakat ofv momvteken fek- 
honnat este emehakakat estomahe ’sem momakvtes. 

22 Momen mvn aosiyof, em punvyvketv umeko tayvtes, 
momen enken ’svhopayet, punayekot emunkekv, cuko- 
veakat ofvn nak hecihocet omen kerrakvtes. 

23 Momen mome ocvtes, em vtotketv nettv hoyvnakof, 
e huten ayepvtes. | 3 
24 Momen mv nettv momakat hoyahnof, e ”hiwv Elese- 

pet nvrkehset, hvse epaken e vrvnayvtes ; 

25 Mv nettv momakvnke ofvn este vpvke vlesketv vm 
vkueyvranet vc oh hecet, hiyomèn Pucaset cv Ino 
os, maket. 

26 Momen hvse esepakof, Hesaketvmese atotet, Keplevl 
' hviwe estet, Kalvle ekonv ofv tvlofv Nasvle hocefken 
ayet, 

27 Hokte, hunvnwv kerrvte sekat, este-hunvnwv Tewe 
en euko-hvmecvlke hvmkat, Cose hocefke e ’hiwv tarane 
etemfvecan oh ayvtes; mv hokte mvnettat e hocefkv 
Mele tates. 

28 Momen hvlwe estet a en ceyet, Afvckvs, hero 
cem ocat, Hesaketvmeset ece 'pakes; hoktvke vpvke 
ohmerrvkvte toyetskes. 

29 Momen hecof, nak makat omecicen fekherekates, 
momet heyv vseketv estomét ot omat oh vkerricvtes. 

30 Momen hvlwe- estet, Melē, ce penkahlats, Hesaketv- 
mese a vten heromkvt cen int omekv. 

31 Momen hecvs, nvrkesetskvres, momet ce’chuswv 
hunvnwv heckuecetskvres; momet Cesvs hocefetskvres. 

32 Momen rakke tares, momet Hvlwe Mahat E'ppucen 
kihocvres, momen Pucase Hesaketvmeset mekko em ohli- 
ketv erke Tewe enaken emvres. 

33 Momen Cekvpe en cukon meyuksy-sekon ohmekkv- 
res; momen em ohmekketv em eyuksv sekares, kicvtes. 

34 Momof Melet, hvlwe esten em punayet, Hunvnwvn 
kerrvkot omat, estomén hiyome tare te? kicvtes. 

35 Momen hvlwe estet vyoposket, Puyvfekev Veakat 
ec oh vlvkvres, momen Hvlwe Mahat en yekcet ec oh 
vpettvres; monkv mv nake vcake hecknecvranetskat He- 
saketvmese E’ppucen kihocvres. 


36 Momen hecvs, cen nake Elesepet, mvu echuswv hu- 


nvnwy es nvrkeset os, en hoktvlkv oY: momen mucvt 
hvse sepakat tes, mv hokte echusseko kihocvte ohfveev. 

37 Hesaketvmeset on omat nake momeceko tayat naket 
sekot omekv, kicvtes. 

38 Momen Melet, Hecvs, Pucase em vtotkv hokte ; 
.cem opunvkv vevkayat vm momekvs makvtes. Momen 
hvlwe estet e'nkvpakvtes. i 

39 Momof mv nette take omof, Melet ahuyiret, lvpken 
Cutv em etvlofv hvmken cefahlofvn eceyvtes, 

40 Momet'Svkelivs en cukon ecehyet, Elesepen vse- 
kvtes. 

41 Momen mome ocvtes, Elesepet Mele em vsekaten 
pohof, estucet e nvrke ofvn taskvtes; momen Elesepet 
Puyvfekev Vcakat es fvckvtes. | 

49 Momet en hake yekcen 'sopunayet, Cemet ohmer- 
rvkvtet hoktvke vpvketskes, momen ce nvrke em ette 
ohmerrvkvtet os. | 


43 Momen cv Pucase e'cke vm vlakat, estvmi vtet heyv 


vm momet ome haks? 

44 Heevs, ve vseketskat opunvkv cv hvcko ofvn hakat 
vpaken estuce es afvcket cv nvrke ofvn tasikekv. 

45 Momen mv hokte vkvsamvte en heres; mv nanvke 
Hesaketvmese atotet em onahoyvte sidere tea 
makvtes. 

46 Momen Melet opunayet, Vm vkerrickvt Pucasen 
vrakkuecet os, 

47 Momen vm puyvfekevt Hesaketvmese ev H oss y ey 
ofvn afveikes. 

48 Em vtotkv hokte en hueretv kvncapan oh vkerricvtet 
omekv, momat, hecvs, mucv ayat este honvpse omvlkvt 
ohmerrvkvten cv kicvkvres. | 

49 Mv yekcat nake rvkrvken ev momecvtet ok’; momen 
e hocefkv vcaket os. 

50 Momen em penkvlakat honvpse erhonvpse eroret em 

merkv oh ocet os: 

- 51 Yekcetvn e sakpvn es hecicvtet os; momet ekv- 
svmakat e feke take em vkerrickv ofvn vwahecvtet os. 

52 Yekcakat em ohliketvn a hvtvphuecvtes, momet este 
en hueretv kvncvpakan hvlhvwecvtet os. 

53 Elawakat nake herakan es fvcfihcet, este nake ocakat 
tvntvken vpeyecicvtet os. 

54 Em merkv vkerrickv ofvn em vtotkv Eslevl em 
vnicvtet os: 

55 Purkvlke, Eplehame momet erhonvpse meyuksv- 
seko em punvyvte vevkvyen, makvtes. 

56 Momet Melet hvse tutcenvteken vpaket lihket, e hu- 
ten fulkvtes. 

57 Momen Elesepet estuce heckuecvranvte S, esiv- 
ciken, echuswv hunvnwvn heckuecvtes. 

58 Momen em vwolicvlket, momen en nakvlket Hesa- 
ketvmeset merkv rakken es ohmerrvten pohakof, vpvka- 

ket afvckakvtes. 

. 59 Momen mome ocvtes, nettv escenvpakan estuce 


svkvmsisvranet yicvtes, momet erken vhocefet Svkelivs- 


hocefakvtes. 
60 Momis e'cket vyoposket, Mohmats, momis Canet ho- 
cefkv tares, makvtes. 


ke 

61 Momen, Cen nakvlke heyv hocefkvn es hocefkat se- 
kos, kicakvtes. 

62 Momen hocefkv estomen es hocefkvren eyacat 'sem 
vhopayet erken em 'pohakvtes. 

63 Momen ohhoccickv tvpeksan em 'pohhet, Canet e 
hocefkvt omes, maket, hoccicvtes. Momen omvlkvt em 
estomahakvtes. | 

64 Momen moman vpakusen e cukwv hvwiken, e tulaswv 
enrecopke hakvtes, momen Hesaketvmesen vrakkuecet 
opunayvtes. 

65 Momen em afolotvke mv vpokakat penkvlkvt oh 
latkvtes, momen heyv ohonvkv omvlkvt Cutev cefah- 
lofvn hvmecievtes. l 

66 Momen pohakat vtekat e feke take ofvn vtehakvtes, 
Heyv hopuewv estome tar haks? makaket. Momen Pu- 
case e'nket vpakvtes. 

67 Momen erke Svkelivs, Puyvfekev Vcakat es De, 
owalvtes, 

68 Pucase Hesaketvmese Eslevl enaken vrakkuchoce- 
kvs, em este em meriyet, pvlken nesvtet omekv ; 

69 Momet vhesaketv eyvpen a pun huericvtet os, em 
vtotkv Tewe en cuko ofvn; 

70 Em owalvlke veacakat ekvnv vlicecky vteke fullvte 
e cukwv eteropotte opunvyvte omet, 

71 Pun horren en hesahoket, pun homecakat omvikv 
e'nke en hesahokeyvren ; 

72 Merkv pu'rkvlke etemfaccvten sohfvcecet, em etem- 
fvecetv veakan vkerricvret, 

73 Mv etemfvecetv vcake pu'rke Eplehame ’setemfaccvte, 

74 Heyvn pu'mvret, pumet, pun horre enke a 'sepu'ssi- 
hohcen, penkvlvkekot, 

75 Pun hesaketv en nettv omvlkvn fvccetv momen 
hvsvtketv ofv ehomvn em vtotkeyvren. 

76 Momen ceme, hopuewv toyetskat, Hvlwe Mahat em 
 owalvn ce kihocvres, Pucase e turofv ehomvn em vyetv 
vihekat etetakuecvranet ayetskvret ok’. 

77 Momet em este en holwvyeckv enkvpvyecickv etero- 
potten, vhesaketv kerrvkvre emvranet ayetskvret ok’, ` 

78 Pun Hesaketvmese em merkv vcakat eteropot- 
ten, mv etehoyvnen hvyatkat hvlwen vtet pum merrvtet 
08; | 

79 Mv yomucke momen elkv em vpette ofv vpokat 
hvyayvken emet, pu'le herkv vyetv ofv vpeyecicvret. 

80 Momen hopuewvt mahet, puyvfekev ofvn yekce 
hakvtes, mamet vnrvwvn aren, Eslevl em e heckueckv 
nettvt orvtes. 


SETENTVCKE. 2, ` 


MoMEN mome ocvtes, mv nettv take omof, ekvnv omvlkv 
este e hocefhokv vhonkvthoyvranet cohoyvren  Sesv 
Vkvstvs makvtes. 

2 Silenevs Selev ofvn evpayvt huerof, heyv vhon bake 
enhvteceskvn hahoyvtes. 

`3 Momen este omvlkvt vhonkvthoyvranen em etvlofv 
vrahrvkvn vpeyakvtes. 

4 Momen Cosef, Kalvle tvlofv Nasvlen aosiyet, Cutevn 
eceyet, Tewe em etvlofv Perehem ayvtes, (Tewe en cuko 
momet erhonvpse aosse tatet ok” 5) 

5 Mele ehiwvrane temfaccat nvrkesan vpvken vhon- 
“kvthoyvren ; E 

6 Momen mome ocvtes, mvn welakof heckuecvranvte 
nettvt fvcfakvtes. 
` ^ Momen e'chaswv hunvnwv enhvteceskvn heckuehcet, 
vpvllahyet, vpuekv em ohhompetv ofvn wvkecvtes, hom- . 
petveuko ofv em etektvnke sekot omekv. | 

8 Momen mv ekvnv etvwvn yvpefikv-vhecicvlket neren 

en yvpefikv fulle hvmken vhecicet lvpvtken fekhonnvke 
tates. 

9 Momen hecvs, hviwe estet Pucase enaket oh vivka- 
kvtes; momen Pucase en hvyayvket em vfoloten hv- 
yvyakvtes; momen tayen penkvivke tates. 

10 Momen hvlwe estet, Ce penkahlvkats, hecvks, 
 afvcketv rakke opunvkv-hervn es cem vlakvkvyet omekv, 
este omvikv em oevranat. | 

11 Mucv nettvn Tewe em etvlofv ofvn Hesayecv Pucase 
Klist cen heckvket omekv. 

12 Momen heyvt es cen kerkv fares; Estuee vpvilvket 
vpuekv em ohhompetv ofvn wakken eshecatskyres. 

13 Momen vyvkhvmkusen hvlwe este sulkat sulke mahet 
Hesaketvmesen vkvsvmaket, | 

14 Momet, Hesaketvmesen vrakkuehocekvs, hvlwe ma- 

haten, momen ekvnvn herkv heromkv tepakat este em 
ocvkekvs, makaket, hvlwe esten vpvkakvtes. 
.15 Momen mome ocvtes, hvlwe estet enkvpahket, hvl- 
wen escehyof, yvpefikvhecicvlket ete'm punahoyet, Mucvn 
Perehem mahusan vpeyet, heyv nake mome Pucase pun 
kerkuecan er heevkeres, makakvtes. 

16 Momet lvpécicet yicet, Mele Cosef tepakan, momen 
estuce vpuekv em ohhompetv ofvn wakken eshecakvtes. 

17 Momet heeahkof, heyv estuce ohfveev nak make em 
onahoyvten hymkvn kerkuecakvtes. 

18 Momen pohakat omvlkvt nanvke yvpefikvhoeicvIke 
em onvyåkat em estomahakvtes. 

19 Momis Melet, heyv nanvke omvikvn vevyecet, e feke 
ofvn oh vkerricvtes. 

20 Momen yvpefikvhecievlket em onahoyvte vevkvye 
nanvke pohet hecakat omvlkv svrahkvn Hesaketvmesen 
vkvsamet, momet vrakkuecaket fulecvtes. 

21 Momen estuce svkvmsisetv nette cenvpakat fackof, e 

hocefkv Cesvs kihocvtes, ecke e nvrke ofv hocvekeko 
 emunkof, hvlwe estet momen hocefvten. 

29 Momen Mose em vhakv vevkvye hvsvteckv nettv 
Mele es em fvcikof, Celuslvmen svlahokvtes, Pucasen 
emvkvranet ; | 

23 Hunvnwv ecke e hvilte hvwecat Pucase en nakvcakat 
kihocvres, Pucase em vhakv ofv make hoccat vevkvyen; 

24 Momet, Pvce-howe tempvlse hvmken, monkat pvce 
mvnettvke hokkolen, Pucase em vhakv ofv hoccat vevkv- 
yen ohnekrickvn emvkvranet. 

25 Momen hecvs, este-hunvnwv. Semevn hocefket Ce- 
luslvmen likvtes; momet mv hunvnwvt fvccet, momet 
emekusapet, Eslevl em emahlvpvtketvn eniehaket omvtes ; 
momet Puyvfekcv Vcakat oh fekhonne tates. ` 

26 Momen elkv heceko emunket Pucase en Klist he- 
evranat Puyvfekev Vcakat en kerkuecet omvtes. 

27 Momen Puyvfekevt evpahyen cuko-vcakan ceyvtes, 
momen e'ckvlket vhakv vfvstetv vevkvye estuce Cesvs em 
momecvranet escukolakof, 

28 Momof e sakpv ofvn eset, Hesaketvmesen vkvsamvtes, | 
momet okat, | | 

29 Pucasö, mucvn herkv ofv enkvpvkvre cem vtotkvn 
em etektvnecetsket os, cem opunvkv vcvkvyen ; 

30 Cv turwvt cem vhesaketv, 

31 Mv este omvlkv ehomv em etetakuecetskvte ; 

32 Hvyayvke Centilvlke en hvyvyickv, momet cem este 
Eslevl en rakketvn hecakekv, makvtes. . 

39 Momen nanvke Cesvs ohfveev opunvyece makat Co- 
sef momen e’cket em estomahakvtes. 

34 Momen Semevn merkvn oh vpohakvtes, momet 
" e'eke Melen em punayet, Hecvs, beer hopuewvt Eslevl 
ofv sulket pvlvtket hvtvm akvwvpkvkvren huerihocet os; 
momet vnrvpe opunvyehocvranat eskerkv. hakvren ; 

35 (Momes, cem puyvfekcvu eslafkv-cvpkot ropottet 
sekeyvres;) momat efeke sulke em vkerrickv enrvmrvkv- 
ren, makvtes. 

36 Momen Asv em vliketv hvmkat, Fenuel e bpp, 
Ane hvmke, owalvt likvtes, hoktvle mahet, hunvnwv ker- 
rekate vteken ohrolope kolvpaken e'he vpakvtet, 

37 Momet ohrolope pale cenvpaken ostohkaken oyet 
omvies; mvt cuko-veakan enkvpvkekot, eelaweckv me- 
kusvpkv esyoman nettvn nere tis Hesaketvmesen 'sem 
vtotkvtes. 

38 Momet, mv hvse-vkerkv mahusan ecehyet, emeu 
Hesaketvmesen vkvsamvtes, momet mv ohfveevn Celuslv- 
me ofv pucasseko hahokvre en nene hecakat omvlkvn 
em punayvtes. 

39 Momen nak omvlkvn Pucase em vhaky vevkvyen 
momecahkof, em etvlofv Nasvlen Kalvle ekvnv ofvn ful- 
hokvtes. 

40 Momen hopuewvt mahet, hoporrenkv es fvcket, puyv- 
fekev ofvn yekce hakvtes, momet Hesaketvmese en herkvt 
oh fekhonne tates. 

41 Momen e'ckvlket ohrolope omvlkvn ohhoyvnkv 
hompetv-rakko omof Celuslvmen vhoyet omvtes. 

49 Momet em veulkv pale hokkolohkicof, hompetv- 
rakko vfvstetv vevkvyen Celuslvmen vhoyvtes. 

43 Momet nettvn fvcecahket, fulhokof, hopuewv Cesvs 
yupvn Celuslvme ofvn fekhonnvtes; momen e'cke Cosef 
tepakat kerrvkekates. 

44 Momis, Vpeyakat vpakes, komet, nettv hvmke vyetvn 
vhoyvtes ` momet en nakvlke em etekerhoyetv esyomat 
fullaten hopoyakvtes. 

45 Momet eshecvkekoi, hoposaket hvtvm Celuslvmen 
fulhokvtes. 

46 Momen mome ocvtes, nettv sytutcenan euko-vcakat 

ofv mvhayvlke em apohicet, momet vpohkv en hayet, en 
nvrkvpvn liken eshecakvtes. 

47 Momen en hoporrenkv momet vyoposketv pohakat 
 omvlkvt em estomahakvtes. i 

48 Momen hecakof, em estomahakvtes, momet, Cv’chu- 
swa, estomaten: pu hiyomecetske haks? ce'rke tepakeyat : 
pu feknokhoket ce hopoyeyis, e'cket kicvtes. 

49 Momen, Estoman ev hopoyatskisa? Cv’rke en nak . 
vivstetvn vrvranvyat tvlkat kerratskekisa ? kicvtes. 

50 Momen mv opunvkv em punayan kerrvkekates. 

51 Momen vpaket hvtvpiket, Nasvlen vlakvtes, momet 
em apohicet likvtes; momis e'cket heyv nak makvte 
omvlkvn e feke ofvn veayeevtes. 

52 Momen Cesvs hoporrenkv momet ena mahetv oben, 
momet Hesaketvmese esteu em en herat ohvtvlakvtes. 


SETENTVCKE 3. 


Tokvs Tipelevs Sesv em mekketv ohrolope es pale cah- 
kepohkakan, Pantvs Pilvt Cutev em evpayvt omof, mo- 
men Helot Kalvle en tetlak omof, momen etecakkat Felvpe 
Itulev momet Tlekonitvs ekvntvekv en tetlak omof, mo- 
men Lisenevs Apelene en tetlak omof, 

2` Momen Anvs momet Kivfvs plest enhomvhhotvlket 
on, Hesaketvmese em opunvkv Canen, Svkelivs e'ppuce 
em vlakvtes, vnrvwv ofvn. 

3 Momen vkerrickv etickv paptesvm naorketv es en- 
kvpvketvn erkenaket Cotvne afopke omvlkvn em vlakvtes. 

4 Owalv Esiv em opunvkv cokv ofv hoccat vevkvyen, 
Haketv hvmket vnrvwv ofvn huehkes, Pucase em vyetv 
tetakueevks, en nene lvpotlvken hahicvks ; | 

5 Pyne vtekat fvefvkvres, momet ekvnhvlwe momet 
rvne vtekat kvnevpuehocvres, momen kunkohat lvpotlvke 
haken ; tenepvkekat tenepvke Aakvres. 

6 Momen vpeswv omvlkvt Hesaketvmese vhesaketvn , 
hecvres, maket. 

7 Momof este sulket paptiskvre en yicakvten em puna- ` 
yet, Aeha, cetto honvpse toyatskat, estimvt, Cvpvkketv 
vivkvranan em pefatkvks, ce kicvkvt haks ? 

8 Monkv vkerrickv etickv oren ettvkes; momet E 
cet, Eplehame pw'rken océs, mahkatskvs, Hesaketvmese 
heyv evto asossen hopuetake Eplehame em mahmice ta- 
yes, ce kicvkit okikv. 

9: Momen hiyomat pucuswv eto eceskvtake entis v 
wvkechoyet os; monkv eto em ette beren ettekat vtekat 
tahcet, totkvn tvk wihoket os. 

10 Monkv naken estomvraneya? este sulkat kicet, em 
'pohakvtes. 

11 Momen, Estimvt kapvn 'se hokkolicat mv ocekan 
emekvs momen hompetv  ocat matvpomecekvs, em 
vyoposket kicakvtes. 

12 Momen evtokunawv vteloyvlket paptiskvkvren yicet, 
Mvhaya, naken estomvraneya? kicakvtes. 

18 Momen, Naken cem melhoyvkvte semuntvlen fe- 
yihcatskvs, kicakvtes. 

14 Momen suletawvlkeu em 'pohakvtes, Pumeu naken 
estomvraneya? makaket. Momen, Estimvn penkvleh- ' 
eatskvs, momet es? oh lvkisatskvs, momet cem feketvn 
'se mahlvpvtecicvkes, kicakvtes. 

15 Momen estet nak en nene hecaket, omvlkvt e feke- 
take ofvn Canen oh væerricet, Myt Klist tot omeko haks? 
komet oh vkerricakof, 

16 Cane omvlkvn em vyoposket, Mehenwvn uewvn es 
ce paptisvkit omis, momis hvmke vne een yekcat vlaket ` 
os, mv em estelepikv es wvnakv enrecopetv heretv orvkot 
os; mvt Puyvfekev Veakan momet totkvn es ce pap- 
tisvkvres. | 

( ` 
17 Mv este es-em-weskv enke ofv/s, momen naken en 


nerkv-en-cesketvn beren hvsvtecvres, momet teleko vte- 
lehyet en tohton vtehvres, momis entvieesse totkv vsle- 
kon es nekrievres, kicakvtes. 

18 Momet nanvke etv sulken 'sest! emvcahnet, erke- 
nakvtes. 

19 Momis Canet, Helot tetlak etecalkat Felvpe e 
*hiwv Helotevs vrahkvn; momet nak holwvke momecvte 
omvikyn em vsehhof, | 

20 Helot, nake omvlkv semuntvien heyvn ohvpayat, 
Canen cuko-yekevn vpikvtes. 

21 Tokvs, este omvikv paptiskahkof, mome ocvtes Cesvs 
tis paptiskvtes, momet emekusapof, sutvt haukvtes ; 

29 Momen Puyvfekev Veakat ena oce omet pvce-howe 
omet a oh hvtapkvtes, momen opunvkv hvlwe vtet, Cv'ppuce 
vm vnokecke toyetskes, ec ofvn vc afackuset os, makvtes. 

23 Momen Cesvs em veulkv tat-ohrolope pale tutcenat 
mahen oretv vlieeevtes ; Cosef eppucet's we mo- 
men mvt Heli e’ppucet omen, 

24 Met Marat e'ppucet omen, mvt Lefi e'ppucet omen, 
mvt Melki e'pouceé omen, mvt Cvnv e'ppucet omen, mvt 
Cosef e'ppucet omen, 

25 Mvt Meterivs e'ppucet omen, mvt Emvs e'ppucet omen, 
mvt Nevm e'ppucet omen, mvt Esli e'ppucet omen, mvt 
Nakke e'ppucet omen, 

26 Mvt Meare e'ppucet omen, mvt Matvrivs e'ppucet 
omen, mvt Semei e'ppucet omen, mvt Cosef e'ppucet omen, 
mvt Cutv e'ppucet omen, 

27 Mvt Coanv e'ppucet omen, mvt Lesv e'ppucet omen, 
met Solopepel e'ppucet omen, met Svlvriel e 4ppucet omen, 
mvt Neli e'ppucet omen, | 

28 Mvt Melki e'ppucet omen, mvt Ati e'ppucet omen, mvt 
Kosv e'ppucet omen, mvt Eliots e'ppucet omen, mvt V 
e'ppucet omen, 

29 Mvt Cose e'ppucet omen, mvt Eliesv e'ppucet omen, 
mvt Colem e'ppucet omen, mvt March, e'ppucet omen, mvt 
Lefi e'ppucet omen, | 


30 Mvt Semevn e'ppucet omen, mvt Cutv e'ppucet omen, 


mvt Cosef e'ppucet omen, mvt Convn e'ppucet omen, mvt 
Elivkem e’ppucet omen, 

31 Mvt Melev e'ppucet omen, mvt Menv e'ppucet omen, 
mvt Materv e'ppucet omen, mvt Nervn e'ppucet omen, 
mvt Tewe e’ppucet omen,  ' 

32 Myt Cvse e'ppucet omen, mvt Opet e'ppucet omen, 
mvt Pvs e’ppucet omen, mvt Salmvn e'ppucet omen, mvt 
Neasvn e'ppucet omen, 

33 Mvt Emenetap e'ppvcet omen, mvt Elvm e'ppucet 
omen, mvt Eslvm e'ppucet omen, mvt Feles e'ppucet 
omen, mvt Cutv e'ppucet omen, 

34 Met Cekvpe e'ppucet omen, mvt Iseke e'ppucet omen, 
mvt Eplehame e'ppucet omen, mvt Relv e’ppucet omen, 
mvt Neka e'ppucet omen, 

35 Mvt Selvk e'ppucet omen, mvt Sekvn e'ppucet omen, 
mvt Felek e'ppucet omen, mvt Hepv e'ppucet omen, mvt 
Selv e'ppucet omen, 

36 Mvt Kenvn e'ppucet omen, mvt Afaksvt e'ppucet 
omen, mvt Sem e’ppucet omen, mvt Noe e Kee omen, 
. mvt Lemek e'ppucet omen, | 

37 Met Meruselv e'ppucet omen, mvt Envk e'ppucet 
omen, mvt Celet e'ppucet omen, mvt Mvlelel e'ppucet 
omen, mvt Kenvn e'ppucet omen, 

38 Myt Envs e’ppucet omen, mvt Ser e'ppucet omen, 
mvt Atvme e'ppucet omen, mvt Hesaketvmese e'ppucet 
omvtes. 

| SETENTVCKE 4. 

Momen Cesvs Puyvfekev Veakat es fvcket, Cotvne 'ratv- 

tes; momen Puyvfekevt evpayet, vnrvwvn "res oren, 


U 

9 Este-nekricvt nettv pale osten vnrapvtes. Momet mv 
nettv take omof, naken hompekates; momen mv mettvt 
pokof renyupvn elawvtes. 

3 Momen este-nekrievt, Hesaketvmese Eppuce toyetsken 
omat, mahketsken, heyv evtot tvklike hakekvs, kicvtes. 

4 Momen Cesvs em vyoposket, Estet tvklike tvlken v 
hesahkekos, momis Hesaketvmese em opunvkv vtekat 
v hesakvres, maket coket os, kicvtes. | 

5 Momen este-nekricvt ekvnhvlwe hvlwe mahen es oh 
'cemiket, oketv kocuknuse ofvn ekvnv e tylwv omvlkvn 
hecicvtes. 

. 6 Momen este-nekricvt, Heyv yekcetv omvlkvn ce’ma- 
res, momet en rakketvu, mvn v'mhoyvtet ok, momen 
estimvt o estomis vne komvyat emis; 

7 Monkv v'mekusapetsken omat, omvlkvt us tares, 
kievtes. B 
` 8 Momen Cesvs em vyoposket, Cv topvrvn vyvs, Setvne 

toyetskat, Pucase cen Hesaketvmesen emekusapetskvres, 
momet mv tvlkusen em vtotketskvres, maket coket ome- 
kv, kicvtes. 

9 Momen Celuslvmen svlakvtes, momet cuko-vcakat 
sohvpettvn oh huerihcet, Hesaketvmese Eppuce toyets- 
ken omat, heyvn a e tvk wikvs, 

10 En hvlwe estvlken ece 'fvstvkvren kicvkvres, | 

11 Momen cvton ce'le es v naf ketskekaren e'nken es ce 
kvwvpvkvres, maket coket omekv, kicvtes. 

12 Momen Cesvs em vyoposket, Pucase cen Hesaketv- 
mese vnrahpetskvs, mahokvtet os, kievtes. 

13 Momen este-nekricvt, Cesvs vnrvpkv omvlkvn eme-: 
yuksiheof, vkocuknusen e'nkvpakvtes. | 

14 Momen Cesvs Puyvfekev en yekcetv ofvn Kalvlen 
ye fulkvtes, momen ohonvkv mv ehvnv omvlkv etero- 
pottet hvmecicvtes. 

2 

15 Momen senekakvlke enaketake ofvn myhayvtgs; este 
omvlkvt vrakkuecaken. 

16 Momet Nasvlen vlakvtes, mv are mahvtet, momet 
momvte vevkvyen nettvcako omof senekaken ecehyet, 
ohonayvranet ahuervtes. 


17 Momen nakcokv owalv Esivs hoccicvten a e'mhoyv- 


tes; momen nakcokvn enrahmet, EE hiyomén eshe- 
cvtes ; 

18 Pitat em Puyvfekevt ve oh pm punvkv- 
hervn estemerrakat em erkenvkaren 'svm vfeyvtet omekv ; 
efeke kvcékan em wicecit, svlvf kvlke enrecopkv em ocat, 
momet turhecvkekat renakv em ocat, sem erkenakit, 
tonufkakat enrecopit, 

19 Momet Pucase em obrolope herat erkenvkaren ve 
vtotvtet omekv. 

20 Momen nakcokvn vkhotiyet, senekake "T pvlken 
a ehmet, likvtes. Momen senekake vtehkat omvlkvt he- 
ren hecakvtes. 

21 Momen vlicecet, Mucv-nettvn ce hveko take ofvn 
heyv cokat esohfvcket os, kicakvtes. 

39 Momen omvlkvt a en kerrakvtes, momet opunvkv 
hervke e cukwv asossat estomahes komakvtes. Momet, 
Heyvt Cosef e'ppuce toko? makakvtes. 

23 Momen, Mehenwvn heyv opunvkv-svhopakvn, Vlekea, 
e en wicecvs, swm punayet, momet, Nake Kvpvnev ofvn 
momecetskvte poheyvten heyv cem ekvnv ofvn momecvs, 
ev kicvranatsket os, kicakvtes. 

. 94 Momet, Mehenwvn ce kicvkis, Owalv estomet em 
ekvnv ofv evpahoyekot os. 


25 Momis mehenwvn cem onayvkis, Elivs owalv en ` 


nettv omof, momet ohrolope tutcene momet hvse epakat 
oren, hvlwe vkhotken, mv ekvnv omvlkvn elauko rakket 
fvckof, oyevlke sulke tates, Eslevl ofvn ; 

26 Momis etv. hvmkusis Elivs ohtothoyekon, oye hok- 
te Sitvne em etvlofv Seleptvn likvte tvlkusen ohtothoyv- 
tes. | 
27 Momen owalv Elisevs arof, lepvvike sulke tates, 

Eslevl ofvn, momis etv hvmkusis hvsvtkekon, Nemvn 
- Selevlke tvlkuset hvsvtke hakvtes. 

28 Momen senekake ofv vtehkat omvlkvt, heyv nanvken 
pohakof, evpvkketvt fvcfakvtes ; 

29 Momet asvpvkilet, tvlofvn ossicahket, hvlatet, ekvn- 
hvlwe, (mv em etvlofv oh hahoyvte,) em vkeleften 'res 
oricvtes, a tvk wikvkvranet. 

30 Momis nvrkvpvn etehoyanet, enkvpakvtes. 

31 Momet hvtvpiket, Kalvle em etvlofv Kvpvnevm 
rorvtes, momet Nettvcako omvikvn emvhayakvtes. 

39 Momen em mvhakv estomahes komakvtes, em o- 
punvkv yekcetv vpvket ok’. 

33 Momen este puyvfekev hvsvtkeko vpikat senekake 
ofvn likvtes, momet en hake yekcen es huehket, 

34 Pu wikvs, Cesvs Nasvlvlke toyetskat, ceme pume 
esyomeyat naket etemocake haks? pu sumhuecvranet 
vlahketska? Estimv toyetskat, ce kerris, Hesaketvmese 
Enake Vcakat, kicvtes. 

35 Momen Cesvs, Cvyvyahket aossvs, kicet, em vsehvtes. 
Momen puyvfekev holwvket ”metenrvwvn tvk wihkof, 
en nokkicekot aossvtes. 

36 Momen omvlkvt estomahes komakvtes, Heyv opunvkv 
naket o haks? ohfvnketvn momet yekcetvn puyvfekcv 
hvsvthvkekat es em punayen, esossakekv, maket ete ki- 
cakvtes. 

37 Momen ohonvkv mv ekvnv vfolotat or vig hvme- 
cicvtes. 

38 Momen ahuyiret, senekaken osiyet, Simvn en cukon 
eceyvtes.. Momen Simvn e ”hiwv e'cket hepetketv yek- 

cen es enokket wakkvtes; momen mv ohfvecvn em ’po- 
hakvtes. 

39 Momen ohfvnket hueret, hepetketvn em ven 
. momen em wikvtes; momen moman vpakusen alihket, 
vivstakvtes. 

40 Momen hvse vklatkof, estimvt este enokketv cahme- 
like es enokhoke ocakat omvlkvt mvn es en yievtes, 
momen enken oh wvkhokicet, omvlkvn em wiceca- 
kvtes. | 

41 Momen puyvfekev holwvhoket huehkaket, momet, 
Cemet Klist Hesaketvmese Eppuce toyetskes, makaket, 
sulken asossvtes. Momen em vsehet, punvyvkvre em 
etektvnecekates, Klist omaten kerrakekv. 

49 Momen hvyatkof enkvpahket, vnrvwvn ayvtes; mo- 
men estet hopoyakvtes, momet en yihcet, fekhonnicakvtes 
enkvpvkekaren. 

43 Momen, Tvlofv etvu Hesaketvmese em ohmekketvn 
'sem erkenvkvkvranvyet os, mv esvrahkvn ve vtothoyet 
omekv, kievtes. 

44 Momen Kalvle senekakvlkan erkenakvtes. 


SETENTVCKE 5. 


Momen mome ocvtes, este sulkat Hesaketvmese em 
opunvkv pohetvn komet, ohyekcet em afoloten, vkhvse 
Ceneselet afopken huervtes. 

2 Momet perro-cuko hokkolet vkhvse afopken vkkaken 
hecvtes, momen rvro mvkwiyvlket asosiyet, hoyvn okko- 
saket fullvtes. 

. 8 Momen perro-cuko hvmken, Simyn opa og eceyvtes, 
momet lvpvtke estomusen enkvpvyecvren em ”pohvtes. 
Momet lihket, perro-cuko aossen este sulkan emvha- 
yvtes. 

4 Momet opunvyvte wihkof, Laukan svkvyvs, momet 

rvro svkevwetv hvmken svkeawatskvren cen hoyv taken 
vkpvlvtvks, Simvn kievtes. 

5 Momen Simvn vyoposket, Mvhaya, nereise vtotkat, 
momis naken esékon ep oh hvyvtiks, momis.cem punv- 
kvt omecicen boren svkwikares, kicvtes. 1 

6 Momen heyvn momecahkof, rvro sulke mahen vkevwe- 
puecakvtes; momen hoyvt tackvtes. 

7 Momen em etohkvlketv perro-cuko hvmkan vtehkat 
yicet emvnicvkvren "sem vhopayakvtes. Momen yihcet, 
perro-cuko hokkolvn fveficakvtes, momet vksumhokvra- 
nusvtes. 

. 8 Simvn Petvt heyvn hecof, Cesvs e torkowv ehomvn 
tvklvtiket, Aeha, Pucasé, v ‘nkvpvkvs, este-naorkv toyikv, 
kicvtes. 

9 Evro sulke cawakat omecicen estomahes komvtet ok’, 
. momet vpvkakateu omvlkvt. 

10 Momen matvpomen Sepete eppucetake, Cems Cane 
tepakat, Simvn emvnicvlket omat, mvu em estoma- 
 hakvtes. Momen Cesvs Simvn "io Ce penkahlats, 
mucv ayat esten cvwetskvres. 4 

11 Momen perro-cuko lvpvtken resveayahkof, nak omvl- 
kvn wikahket, vevkvpeyvtes. 

19 Momen mome oevtes, tvlofv hvmke ofvn arof, hecvs, 
este-hunvnwvt lepvse es fvcket arvtes ; mvt Cesvs hecof, 
e turofvn oh lvtiket, Pucasé, kometsken omat, cv hvsvte- 
cetske tayes, kicet em ”pohvtes. 

13 Momen, Komis, ce hvsvtkekvs, kicet, enke a rvtose- 
cet celayvtes. Momen moman vpakusen lepvse e'nkvpa- 
kvtes. | 

14 Momen, Estimvn em onayekot, ahyet, plest e heci- 
cvs, momet Moses vhakv emvte vevkvyen cen hvsvteckv 
vrahkvn emvtevs, es en kerkv taken, kicvtes. 

15 Momis svheremahen ohonvkv hvmecicvtes; momen 

este sulsoke pohetvn, momet em enanokketv em wicec- 
vren etohvtelokvtes. 

16 Momen enkvpaket vnrvwvn cehyet, mekusapvtes. 

17 Momen nettv hvmken mome ocvtes, emvhayof, Falv- 
seviket momet vhakv emvhayvlket Celuslvme tvlofv» 
momet Kalvle, momet Cutev ekonv tvlofv vtekat asossv- 
ket tempen vpokvtes; momen em wicecvkvre Pucase 
yekcetv ocvtes. 

18 Momen hecvs, este-hunvntake este-hunvnwv palse es 
enokken pvtakv oh wakken esyievtes; momet estomen 
cukon escehyet, Cesvs ehomvn wvkece tayat hopoyakvtes. 

19 Momen este sulkat omecicen estomen esceye tayat 
heevkekok', cuko onvpvn es ohcemecakvtes, momet fak- 
ke-norv tvpestakan vkuehuehcet, em pvtakv svpvken nvr- 
kvpvn Cesvs ehomvn vkhvtvpecicakvtes. 

20 Momen Cesvs, em vkvsvmkv taken hecof, Este-hu- 
nvnwv toyetskat, cen naorketv ce'nkvpvkakes, kicvtes. 

21 Momen cokv-hayvlket momet Falvsevlket vkérricetv 
vlicecakvtes, Heyv este Hesaketvmese tvklecat estit o 
haks?  Estimvt naorketv enkvpakice taye haks, Hesa- 
ketvmese tvlkuset mvn momecekon omat? makaket. 

29 Momis Cesvs em vkerrickv takén kerrof, em vyopos- 
ket, Nake ce feke take ofvn vkerricatske haks ? 

23 Cen naorketv ce'nkvpvkakes, maketv, monkat, Ahu- 
yiret, yvkvpvs, maketv tepakat, estvmit yekcekot ome 
haks? kicakvtes. 

24 Momis este E'chuswvt yvmv ekvnvn naorketv kvpice 
taye yekcetv ocat kerratskvren, (palse es enokkat,) Ahu- 
yiret, cem pvtakv cahwet, cen cukon vyvs, (kievtes.) ` 

25 Momen moman vpakusen ehomv taken ahuyiret, 
mv ohwakkvte cahwet, Hesaketvmese vrakkuecet, en 
cukon ayvtes. 

26 Momen omvlkvt em estomahakvtes, momet penkvl 

kvn es fvefaket, Hesaketvmese vrakkuecakvtes, Mucv- 
nettv nake estomahvke heceyis, makaket. 

. 97 Momen heyv nanvke hoyanof, osiyet, cvtokunawv 
vteloyv Lefi hocefket evtokunawv vtelokv cukon liken 
hecvtes; momet, Vc vevkvyvs, kicvtes. 

28 Momen ahuyiret, omvlkvn wihket, vcvkay vtes. 

29 Momen Lefi hompetv-rakkon en cuko ofvn en hayv- 
tes; momen evtokunawv vteloyvlke sulke, momet este eti 
vpvkaket vpokvtes. | 

380 Momis mv vpokat en cokv-hayvlke, momet Falv- 
sevlket en kerrepvlken em ecayakvtes; Estoman ev- 
tokunawv vteloyvlke, momet naorkvlke vpaket hompet 
` momet eskatske haks? kicaket. 

31 Momen Cesvs vyoposket, Este cvfencakat vlekevn 
eyacvkekos, momis enokhokat eyacakes, kicakvtes. 

39 Este faccvlke enhuehkvranit vlakit omvkates, momis 
holwvyecvlken vkerrickv eticvkvren. 

33 Momen, Estoman Cane en kerrepvike momet Falv- 
sevlke en kerrepvlkeu matvpomen etewolen e elvwecet 
mekusvpkvn hayaket ome haks? momis cenake hompaket 
eskakes, kicakvtes. 

34 Momen, Hopuetake hokte epayvranat en cuko-vteh- 
kvlke hokte epayvranat vpake vtekat elvwvkuecatske taye 

haks? kicvtes. 

— 85 Momis nettv cakkakvres, momof hokte epayvranat em . 
eshoyvres, momen mv nettv take omof e elvwecvkvres. 

36 Momen opunvkv svhopakvn opunayvtes: Este esto- 
met kapv tvcke mucvsen leskan em vlihcekos, momen 
omat, mucvsat setet os, momet mucvse tvckat n 
setenhehrekos. 

37 Momen nvpvt pvrko-opuswv mucvsen sukev leslekan 
veahnekos, mecen omat, pvrko-opuswv mucvsat sukevn 
sehtet, pvlatkes, momen sukev yvmahkvkvres. 

38 Momis pvrko-opuswv mucvset enker mucvsen .vevn- 
hoyvranet os, momen estvmitis yvmvhikekos. 

39 Nvpvt porko-opuswo vhassan hvte eskan vpaken 
mucvsan eyahcekos, Vhassat senheres, makekv, kicakvtes. 


SETENTVCKE 6. 


Momzn mome ocvtes, nettveako enhvteceskv resvhok- 
kolan teleko cvpofv vlkan ropoteevtes, momen en ker- 
repvlket telekon mamet, enke oben poroyet, hompa- 
kvtes. | 

2 Momen Falvsevlke vpvlwvt, Estomaten nettvcakon 
mometv tokan momatske haks? kicakvtes. 

3 Momen Cesvs vyoposket, Tewe momen vpvkakat 
elawakof estomvte, 

4 Estomet Hesaketvmese en cukon ecehyet, hécetv 
tvklike, mv hompesko tetayat, momis plestvlke tvlke 
hompvkvranat, ehset, homipet momet vpvkakateu ema- 
kvte, heyv ohonvkv hecatskekat haks ? 

5 Momet, Este Echuswv tat, nettvcakou e Pucase tes, 
kicakvtes. | 

6 Momen mome ocvtes, nettvcako eti senekaken eceh- 
yet, mvhayvtes; momen este-hunvnwvt enkvperv yukny- 
tet likvtes ; 

7 Momen cokv-hayvlke momet Falvsevlket, Nettvcako 
wicecvr haks? komet vketecakvtes, vnrvpkvn komaket. 

8 Momis em vkerrickv taken kerrvtes, momet hunvnwv 
enke yuknvten, Akvwvpiket, nvrkvpvn huervs, kicvtes. 
Momen akvwvpiket, huervtes. | 

9 Mohmen Cesvs, Nak hvmken cem ’pohvranvkis, 
Nettvcakon here momecetv holwvke momecetv tepakat 
estvt fveevt o haks? momen hesaketv hesayecetv sume- 
cicetv tepakat estet fvcevi o kaks? kicakvtes. 

10 Momen omvlkvn oh fulotket hecaket, mv este-hunvn- 

wvn, Ce'nken rvtosecvs, kicvtes. Momen momecvtes, 
momen enke temvpoke hvmkate ome hakvtes. 

11 Momen evpvkketvn es fvcfakvtes; momet Cesvs 
estomece tetayat "sete'm punahoyvtes. 

19 Momen mome ocvtes, mv nettv take omof ekvnhvl- 
wen oh ayvtes, mekusvpvranet; momet Hesaketvmesen 
emekusape emunken oh hvyatkvtes. 


13 Momen hvyatkof en kerrepvlken enhuehkakvtes, 


momet mv asossen pale hokkolohkaken ensvtiket, vpas- 
telvlke hocef huecvtes. 

14 Simvn, (mv Petv hocefvtet,) momet etecakkat Vn- 
tolu, Cems momen Cane, Felvpe momen Paralome, 

15 Maro momen Tamvse, Cems Alfevs e'ppuce, momen 
Simvn Selotes hocefken, 

16 Momen Cutvse Cems e'tecakkat, momen Cutvse 
. Eskalevt, mv Cesvs erwiyv taten. 

17 Momen Cesvs vpaket ahvtvpiket, ekvnv tvpeksan 
huervtes, momen en kerrepvlke etohkvlke sulkat, momet 
este sulke mahet Cutev omvlkv, momet Celuslvme, mo- 
met Tilv Sitvne tepakat em uehvtkv afopke asosse em 
apohievret, momet em enokketv em wikvkvren en yievtet 
moun svpaklvtes. 

18 Momen este puyvfekev hvsvthvkekat es naorakat en 
` yikcen em wikakvtes. 

19 Momen este sulkat omvlkvt vcelaketvn komakvtes, 
yekcetv em ossatet omvlkvn em wicecaket omekv. 

20 Momen renakv kvwahpet, en kerrepvlken hecet, 
makvtes, Cen herakes, estemerrvlke, Hesaketvmese em 
ohmekketv cenaket ok’. 

21 Cen herakes, hiyome elawatskat, ce fvcfvkvret ok’. 
Cen herakes, hiyome hvkihhokatskat, vpelhoyatskvret ok’. 

22 Cen herakes, este cen homecvket, vpakatskvte c'en- 
kvpvyecicvket, momet ec opunvyecvket, este E'chuswv 

vrahkvn ce hocefhokv holwvhoke omecet sossicake 
estomis. 

23 Mv nettv omof GN GC momet ece "fackusvket 
tasecvkvtevs; hecvkes, feketv rakket hvlwe tvlofv cem 
ocvket omekv ` matvpomen erkvlket owalvlken momeca- 
kvtet ok. 

24 Momis nakocvlke toyatskat, cen holwakvkes! ce 
mahlvpvtketvn cen heckvkvtet ok’. | 

25 Cen holwakvkes, ce fvefakat! ce 'lawvkvret ok. 
Cen holwakvkes, hiyome vpelhoyatskat ! ce feke nokken, 
hvkihhokatskvret ok’. 

26 Cen holwakvkes, este omvlkv heren ec opunvyeca- 
kof! momen erkv]ke owalv laksvlke momecakvtet ok”. 

27 Momis pohatskat, ce kicvkis, Cen horrvlken vnoke- 
cvkes, cen homecakan heren em momecvkes, 

28 Ce hanvkan heren opunvyecvkes, momet ece ”holwv- 
yecvkat em emekusvpvkes. 

29 Momen ce yvnvwv ce nafkat vpvlhvmkan 'sem fulot- 
kvs; momet kapv-rakko ce 'konahat kapvu cen cvwvre 
vsehhetskvs. 

30 Cem ”pohat vtekat emvs; momet nakockv ece ”kona- 
hat pvlken em 'pohhetskvs. 

31 Momen este ce momecvkvren komatskat, cemeu em 
matvpomecvkes. 

32 Hee ”nokecakan vnokecatsken omat, feketv estomen 
` ocatske haks? naorkvike tis este vnokecakat emeu vno- 
kecaket ok’. 

33 Mómen cen lopicvkan en lopicatsken omat, feketv 
estomen ocatske haks? estenaorkvlke tis matvpomen 
momaket ok”. 

34 Momen, Vn beckvres, komatet est? em pvlatsken 
omat, feketv estomen ocatske haks? naorkvlke tis na- 
orkvlken em pvlakes, matvpomuset en heckvkvren. 


OPUNVKV-HERV LUK COYVTE VI. 27 


35 Momis cen horrvlken vnokecvkes, momet heren mo- 
mecvkes, momet pvlvkes, Pvlken pun heckvres, komekot, 
momen cem feketvt rakke tares : ; momen Hvlwe Mahat ` 
en hopuetake toyatskvres, vrakkuecvkekat momet hol- 
wvhokat em merret ok’. 

86 Monkv Ce'rke take merkv es fvcke omet merkv es ce 
ivcfvkekvs. | 
37 Ohfveceheatskvs, momet ec ohfveevkekares; ehvper- 
kuehcatskvs, momen ce 'hvperkvkekares ` enkvpvyecicvks, 

momen ce'nkvpvyecihocvkvres. 

38 Emvks, momen ce’mhoyvkvres; svkerkv heren, 
vtenkvkvten, esnekeyicvkvten, momen es em pvlatken 
estet ce hokpen cem vtehvkvres. Sykerkv svkerkue- 
catskat matan es cem vkerkuehocvkvret ok’. 

39 Momen opunvkv svhopakvn es em punvyakvtes; 
Hecekat hecekan evpaye taye haks? hokkolvt sufkan vk 
yorkvraneko haks ? 

40 Enkerrepvt em mvhayvn 'sen hvlwekos; momis ker- 
retv orat vtekat em mvhayv etvpomvres. 

41 Momen estoman tecakketskat e turwv etokvckuce vk 
ocan hecetske haks ? momis tohkakvn ce turwv vk ocat 
` vkerricetskeko haks? 

42 Monkat estomén tohkakv ce turwv vk ocat hecetske- 
kon, tecakketskat, Tecakkvyé, ce turwv etokvckuce cem 
vk ossihevrs, kicetskvr haks? momis ceme mahusat toh- 
kakv: ce turwv vk ocan hecetskeko haks?  Mekusapv- 
vhayv toyetskat, ce turwv taten tohkakvn vk ossicvs, 
momotvt heren hecetskvres, tecakketskat e turwv etokvc- 
kuce em vk esetv. l 

43 Eto herat em ette holwaken hayekon, eto holwakat 
em ette heren hayekot omekv. 

44 Eto vtekat em etten es kerket omekv ; estet eto- 

fvsken ke-rakko em mamvkekot, kvcon Wa em mamv- 
kekot omekv. 

45 Este herat nake here e feke ofv ocat herat aossen, 
nake heran ossicet omes; momen este holwakat nake 
holwvke e feke ofv ocat holwakat aossen nake holwakan 
ossicet omes, efeke en sulke aosse e eukwv opunayet 
omekv. 

46 Momen estoman, Pucasé, Pucasö, cv kicet omofvt, 
nake ce kievkvyan momecatskeko haks ? | 

47 Estimvt o estomet a ve oh atet, vm maketvn pohet, 
momecen omat, estimv omet. on omat ce hecievkares. 

48 Este-hunvnwv cuko hayof, sufken korret, en likv 
cvto oh licate omet os; momet uelauke kvwapkof, uewv 
fihnat nafkvtes, momis belger tayvtes, cvton oh like 
tatet ok’. | 

49 Momis pohis momecekat este-hunvnwv cuko en likv 
sekon ekvnvn oh hayvte omet os; mohmen uewv fihnat 
yekcen nafkvtes, momen moman vpakusen. latkvtes, mo- 
men mv cuko em vhopvnketv rakke tates. 


SETENTVCKE 7. 


Tokvs, este pohaken, em opunvkv omvlkv emeyuk- 
sihcof, Kvpvnevm eceyvtes. 

2 Momen sentulev hvmke em vtotkv encakat enokket, 
elvranusvtes. 

3 Momen Cesvs ohfveevn pohhof, vlahket. em vtotkv 
em wicecvren em 'pohepet, Cusvlke em veulvken oh-.. 
totvtes. | 

4 Momen Cesvs en yicat vwicecekot em 'pohakvtes, Em 
momecetske tetayat heretv oret os; 

5 Pum etvlwv vnokecet, senekaken pun- hayvtet ok’, 
makaket. 

6 Momen Cesvs vevkvyakvtes. Momen cuko em 

ahopvyeko erorofvn sentulevt en hessvlken ohtotvtes, 
Pucasé, é naorihcetskvs, vn euko eceyetske tetayat heretv 
orvkokv ; 

1 Monkv vne tis ec oh atvye tayat heretv oris, komvkis, 
momis opunvkvn makvs, momen vm vtotkv em wikvres. 

8 Vn tis este yekcetv elecv huerihocvte toyikv; sule- 
tawvlke cv ”lecvn ocvyet os; momet hvmken, Vyvs, 
kicin, ayet os, momet etvn, Vtes, kicin, atet os; momet 
vm vtotkv, Heyvn momecvs, &icin, momecet os; maket. 

9 Momen heyv nanvken Cesvs pohof, Estomahet oks, 
komvtes, momet afulotket, este vcvkfullaten, Ce kicvkis, 
Vkvsvmkv rakke mv omat Eslevl ofv eshecvkates, 
kicvtes. 

10 Momen vtothoyvte, cukon ye fulehcof, vtotkv enok- 
kvte em wiken hecakvtes. | 

11 Momen mome ocvtes, rempvkse tvlofv Nen ho- 
cefken eceyen, en kerrepvlke NN momet este sulsoket 
vevkvpeyvtes. 

12 Tokvs, tvlofv en tohopkvhauken vwolicof, heevs, 
este-hunvnwv mv e'cke echuswv tvlkusvte élén soshoyv- 
tes, momen e'cket oye tates, momen mv tvlofv este vteh- 
kvlke sulket vpvkakvtes. 

13 Momen Pucaset hecof, em merrvtes, momet, Hvki- 
hiketskvs, kicvtes. 

14 Momen a oh ahtet, este ele iy eiai celayvtes, 
momen es kvwvpakvte es svpaklvtes.: Momen, Este mv- 
nettetskat, akvwvpkvs, ce kicis, kicvtes. | 

15 Momen elvte alihket, opunvyetvn vlicecvtes. Mo- 
men e'cken a en huericvtes. 

16 Momen omvlkvn penkvlkvt oh vlakvtes, momen 
Hesaketvmesen vrakkuecakvtes, Owalv rakket epu 'pake 
kvwapkes, momet, Hesaketvmeset em estvlke em merret 
omes, makaket. e 


ben, 

17 Momen heyv ohonvkv Cutev, momet afulotken 
hvmecicvtes. | 

18 Momen Cane en kerrepvlke heyv nanvke omvlkvn 
en kerkuecakvtes. 

19 Momen Canet, en kerrepvlke hokkolen enhohiket, 
Cesvs ohtotakvtes, Vlvkvranvte toyetske haks? monkat 
etvn en nene hecvrané haks? maket. 

20 Hunvntake em vlahokof, Cane paptisvt, Vlvkvranvte 
toyetske bake? monkat etvn en nene hecvrané haks? 
maket, pumen a ec ohtotes, makakvtes. 

21 Momen mata hvse-vkerkv omof enokketv, momet 
naknokke en heckakat, momen puyvfekev hvsvthvkeko 
viehkakateu sulken em wicecvtes, momet turhecvkekateu 
renakvn emakvtes. 

22 Momen Cesvs em vyoposket, Vhoh et, nanvke hece 
momet pohatskat, eturwv-hecvkekate hecakat, momen 
yvkvpvkekate yvkvpakat, lepvvlke en hvsvthakat, pohv- 
kekate pohakat, YSR akvwvphoyat, momet opunvkv- 
hervn estemerhoyviken 'sem erkenvkhoyan Canen em 
onvyvkes; 

23 Momen estimvt o estomet ve vrahkvn ol nte Di 
omekon omat, en heret os, kicakvtes. 

24 Momen Cane em punvkv-sarvlke vhoyehpof, Cane 
ohfveevn este sulsokan "sem punvyvketvn vlicecet, Naken 
heevranet vnrvwvn esossatskvt haks? Kohv hotvle fvmo- 
yicen ? 

25 Momis naken hecvranet esossatskvt haks? Hunvn- 
wv accvke lowaloke vecen? Hecvs, em accvke herakat, 
en hompetvu herakat mekkvlke e buten vpokes. ` | 

26 Momis naken hecvranet esossatskvt haks? Owa- 
lvn?  Mehenwvn ce kicvkis, momen owalv semuntvle 
 estvmahet omes. 

27 Heyvt mv tes, opunvyece cohoyvte, Hecvs, vm 

punvkv-sarv ce homvn vtotis, mv ce homv cen nene ete- 
takuecvranat. 

28 Ce kicvkikv, Hokte heckuecvte vpvke owalv Cane 
paptisv "sen rakkat sahsekos; momis Hesaketvmese em 
ohmekketv ofv cotkus mahatet Cane es en rakket os, 
kicakvtes. 

29 Momen este pohakat omvlkvt, momen evtokunawv 
vteloyvlke, Cane em paptesvm es paptishoyyiet a omen, 
Hesaketvmesen vrakkuecakvtes. 

30 Momis Falvsevlke momet vhakv-hayvlke, Canet pap- 
tisvkekatet omen, e vnrvpen Hesaketvmese momekvs 
komaten vnrvpakvtes. 

31 Momen Pucaset makvtes, Heyv este naken es vho- 
payar haks? momen nake omake haks? 

32 Hopuetake nakwikv ocan vpoke, momet 'sete'm 


. vhuehkaket, Cem pof kvkés, momat opvnatskeks ; cen wa- 


o 


hohkés, momat hvkihhokatskeks, makake omakes. 

33 Heyv omecicen makvyet os; Cane paptisvt tvklike 
hompekot, momet pvrko-opuswv eskekot vlakvtes, mo- 
man, Puyvfekev holwvken oces, makatskes. ` 

34 Este E'chuswvt hompet momet esket vlakvtes, mo- 
men, Hunvnwv hompetv vnoksan, momet pvrko-opuswv 
eskvn; cvtokunawv vteloyvlke momen holwvyecvlke en 
Vë heevs! makatskes. 

35 Momis hoporrenkv echustake one fvececakes, 

36 Momen Falvsevlke hvmket en hompvren em ’po-. 
hvtes. Momen Falvsevike en cukon ecehyet, hompvra- 
net vlikvtes. j 

37 Momen hecvs, hokte, naorkvt omet, mv tvlofv arvtet, 
Cesvs Falvsevlke en eukon hompet likvevken kerrof, alv- 
pastv tohawv, neha fvmecv vevnken svlakvtes. . 

38 Momen topvrv e'le yuksvn vhueret, hvkihkvtes, mo- 
met e turopuswv e'len 'sem okkosetvn vlicecet, e kvesse 

es en hvsvtecvtes, momet e'len em afynket, neha fvmecvn 
es en siyvtes. | 

39 Tokvs, mv Falvsevlke enhuehkvte hecof, eme ofvn 
opunayat, Heyvt owalvt on omat, heyy hokte naorkvt 
omekv, estimvt ot, momet hokte estomet celayet omat 
kerrvnt os, makvtes. 

40 Momen Cesvs vyoposket, Simvn, nake cem onvyetvn 
ocis, makvtes. Momen, Mvhaya, makepvs, kicvtes. 

41 Este vhuericv hvmket este hokkolen vhuerice tates, 


ré 


hvmken tenelyv cukpe cahkepen vhuerice tates, momen 


hvmkat pale cahkepen vhuerice tates. 

42 Momen nake es feketvn ocvkekof, vkvsamuset hok- 
kolvn em wikakvtes. Monkv vm onvyvs, estvt semun- 
tvlen vnokecvr haks ? 

43 Simvn vyoposket, "Sen sulke em wikvte tares, komis, 
makvtes. Momen, Tayusen ohfvecehcets, kicvtes. 

44 Momen hokten a oh fulotket, Simvn em punayet, 
Heyv hokten hecetska? Cen cukon a ceyvyat uewv 
cv'le vrahkvn a'metskekis, momis entat e 'turopuswvn 

cv'len es vm okkoset, e kvessen ’svn hvsvtehces. 

45 Ve vfvnket sekis, momis heyv hokte a GER 
vtekat cv'len valo fekhonnicekis. : 

46 Cv'kvn olefv nehan ’svm vfeyetskekis, momis heyv 
hokte tat cv'len neha fvmecvn es vn sihyes. 

47 Monkv ce kicis, En naorketv sulkvtet e'nkvpvkakes, 
tetayen vnokécekv ` momis estimvn estomusis enkvpaken 
omat, mv tat estomusen vnokecet os, kicvtes. 

48 Momet, Cen naorketv ce'nkvpvkakes, hokten kievtes. 

49 Momen vpake hompe vpokat, Momen naorketv 


enkvpvyecicat estit o haks? eme ofv maketv vliceca- 


kvtes. 
50 Momen, Cem vkvsvmkvt ce hesayehces ; herkv oben 
vyepvs, hokten kicvtes. 


a 

vkhvsen a oh hvtapkvtes; momen wewon es fvcfaket, 
penkvlkv ofvn svpaklvtes. 

24 Momen en yicet ahonecicakvtes, Mvhaya, Mvhaya, 
pu sumecvranés, makaket. Momof ahuyiret, hotvlen 
momet uewv melohlan em vsehvtes, momen fekhonnaken, 
lekuthet ocvtes. 

25 Momen, Cem vkvsvmkv take estvmvn oca? kicakv- 
tes. Momen penkvlaket, estomahes komakvtes, Heyv 
hunvnwv estomet o haks! hotvle tis momen uewv tis 
nak.kican em apohicaket omekv, ete kicaket. 

26 Momen Katvlenvlke ekvntvekv Kalvle en tvpalv 
wakkan yicvtes. 

27 Momen aosiyet, lvpvtken  huerof, este-hunvnwv 
hvmket, hofunen puyvfekev holwvhoke vtehkvtet, accvken 
accekot, momet cukon likekot, momis este herickv vlkan 
likvtet, tvlofv aosiyet vnrapvtes. 

98 Momet Cesvn hecofvt, huehket ehomvn tvk latkvieg 
momet, Naken pu tenrvwv océ haks, Cesvs Hesaketv- 
mese hvlwe mahat Eppucé? cv 'stemerricetskekaren cem 
'pohis, yekcicet makvtes. ` 

29 (Puyvfekev hvsvtkekat mv hunvnwv aossvren kice- 
kv. Tewolen hvlatvtet omen, momen cvto-telacv es wvna- 
yet, momen ele sem vyekcihocet omvtes; momis eswv- 
nakv waren, puyvfekev holwakat vnrvwvn vtohkvtes.) 

90 Momen Cesys, Naket ce hocef kvt o haks? kicet em 
”pohvtes. Momen, Leevn, makvtes; puyvfekev holwv- 
hoke sulke esceyvtet ok’. 

31 Momen sufkan vkhvtvpecvre klib lawon em ”poha- 
kvtes. 

32 Momen men sukhv sulket ekvnhvlwe onvpvn nanopet 
fullvtes; momen mvn esceye tetayen em etektvnecvren 
em 'pohakvtes. Momen em etektvnecakvtes. 

33 Momen puyvfekev holwvhokat este-hunvnwv asosset 

sukhvn esceyakvtes; momen sukhv fulle hvmkat omvl- 
kvt pvfpvnet vkeleftan vkhvsen vk tasecet, nokcepel- 
kakvtes. 

94 Momen hompvkuecakat ike moman hecakof, pe- 
fatket vpeyet, tvlofv momet en lvpvtke ofvn onaya- 
kvtes. 

35 Momen nake moman hecvranet esossvtes; momet 
Cesvs en yihcet, este-hunvnwv puyvfekev holwvhokat 
enkvpvkakvte accet, hoporrene hahket, Cesvs e'le vliken 
hecakvtes; momet penkvlakvtes. 

36 Momen hecakvtet puyvfekcv holwvhokan ocvte esto- ' 
met em wikvte em onayakvtes. 

37 Mómen Katvlenvlke em ekvntvckv afulotke este 
sulke vtehkat omvlkvt e’nkvpvkvren em ’pohakvtes 3 
penkvlkv rakket oh cakkvket omekv. Momen perro- 
cukon ohcemiket, hvtvm ye fulkepvtes. 

38 Momen hunvnwv puyvfekev holwvhoke asossvte 
vpvkepetvn em 'pohvtes. | 

39 Momis Cesvs, Cen cukon ye fulkepvs, momet nake 
rakrvken Hesaketvmese ce momecvten onvyvtevs, kicet, 
etvn vtotvtes. Momen ayet, nake rakrvke Cesvs em mo- 
mecevten tvlofvn hvinecicet kerkuecvtes. | 

40 Momen mome ocvtes, Cesvs ra fulikof, este sulkat 
omvlkvt, e'mehakakvtet ok', evpvyakvtes. 
` 41 Momen hecvs, este-hunvnwv Cilvs hocefket, sene- 
kake evpayvt, vlahket, Cesvs ele ehomvn tvk lvtiket, en 
cuko en 'ceyvren em 'pohvtes : 

42  E'chuste hvmkusen, en hoktvletv ohrolope pale 
hokkolohkakat mahen ocet omen, mvt élét wakkvtet 
omekv. Momis aye arof este cekfat vceklvfkakvtes. 

49 Momen hokte, catv-finne ohrolope pale hokkolohkake 
es enokkvte, en nakockv omvlkvn vlekevlke oh sumecicet 
omis, hvmkis em wiceceko tayvte, | 


—-— 

44 Era topvrvn vlahket, en kapv em vteken celayvtes; - 
momen moman vpakusen e catv fihnvtet fekhonnvtes. 

45 Momen Cesvs, Estimvt cv celaye haks? makvtes. 
Momen omvlkvt, Monkos, makakvlkof, Petvt momen mv 
vpvkakat, Mvhaya, este cekfat ece 'ceklafket, ece 'yotecet 
os, moman, Estimvt cv celaye haks? maketske haks? 
makakvtes. 

46 Momen, Cv celaye saset os, yekcetv ve ossat ker- 
rikv, Cesvs makvtes. 

47 Momof hokte ehkekot omat hecof, fekeket a oh atet, 
ehomvn tvk lvtiket, naket omecicen celayet omat, momen 
estomen vyvkhvmkusen em wiket omat este omvlkv 
ehomvn em onayvtes. | 

48 Momen, Cv’chusté, heren ce mahlvpvtkekvs; cem 
vkvsvmkvt temvpoken ce hayes; herkv ofvn vyepvs, 
kicvtes. 

49 Opunaye emunkof, hvmket, senekake evpayv en cu- 
kon vtet, Ce’chuste elépes: Mvhayvn naorihcetskvs, 
kicvtes. 

50 Momis Cesvs pohof, em vyoposket, Ce penkah- 
lats; vkvsvmkv tvlkusis ocetsken omat, cvfeknihocvres, 
makvtes. | 

51 Momen cukon eceyof, este estomis eceyvre em 
etektvnecekot, hoktuce e'rke e'cke tepakat, momen Petv, 
Cems Cane esyomat em etektvnecakvtes. 

52 Momen omvlkvt hvkibhoket, oh wahokvtes ; momis, 
Hvkihhohkatskvs; élekos, momis nocepet omes, kievtes. 

53 Momen, elépet-omen kerrakekv, vpelicakvtes. 

54 Momen omvlkvn esossicvtes, momet enken en 
hvlahtet, Hoktucé, akvwvpkvs, maket huehkvtes. 

55 Momen em puyvfekev hvtvm a oh fulken, vyvk- 
hvmkusen akvwapkvtes; momen hompetv e’mhoyvren 
makvtes. 

d 
56 Momen e'ckvlke estomahes komakvtes; momis nake 
momvten este estomen em onvyvkekaren, kicvtes. 


SETENTVCKE 9. 


Momor en kerrepvlke pale hokkolohkake enhohiket 
etohkalet, em  wiketvn hayet, puyvfekev holwvhoke 
omvlkv ohfvnken, momet enokketv Wicecvkvren yek- 
cetvn e'makvtes. 

.2 Momet, Hesaketvmese em ohmekketvn erkenaket, 
enokhokat em wicecvkvren vtotvtes. 

3 Momet, Vpeyvranatskat naken cvwekot, setekkekv tis, 
ehvlewv en sukev tis, tvklike tis, cvtokunawv tis cah- 
watskvs, momet kapv 'se hokkkolihcatskvs. 

4 Momen cuko estomen esceyatskat, mvn fekhonnvtet, 
matan enkvpaket vpeyet omatskvres. Å 
5 Momen estimvt o estomet ce 'vpayekon omat, mv ` 
tvlofv esossatskof, varvpe ohkerkueckvn, cele essu vlikat 
tis a tusiyet omatskvres, kicakvtes. 

6 Momen vpehyet, opunvkv-hervn 'serkenaket, momet 
estvmv estomis omvlkvn em wicecet, tvlofv vlkan teropo- 
tecvtes. i 
7 Tokvs Helot tetlak nake Cesvs momecvten pohvtes; 
momet, Cane elkvn a en kvwapkes, makakat sasen, 

8 Momen, Elivs e heckueces, makakat sasen, Owalvlke 
veulvke tate hvmkat hvtvm akvwapket omes, vpvlwvt 
makakan, mv omecicen fekherekates. 

9 Momen, Cane tat ekv en tacvyvnks; momis nanvke 
yomakat ohfvecv pohvyat estinvt o haks? Helot 
makvtes. Momet hecetvn komvtes. 

10 Momen vpastelvlket er yicof, nake momecakvte 
omvlkvn Cesvs em onayakvtes. Momen ehkusen evpah- 
yet, vnrvwv tvlofv Persitv hocefke enake ocan es- 
cey vtes. 

11 Momen este sulkat mon kerrahkof, vevkvpeyvtes : 
momen evpayet, Hesaketvmese em ohmekketv ohivecvn 
es etem punayakvtes, momet em wicecvre eyacakat em 
wicecvtes. 

12 Momen mv nettv yafkusof pale hokkolohkakat a oh 
awet, Este sulkat etvn vtotetsken, tvlofucvlke momet 
ekvnv vwolakan oh vpeyet, momet fekhoniyet, hompetvn 
heckuecvkepekvs; yvmv fulleyat vnrvwvt ok’, kicakvtes. 

13 Momis, Cemet hompetvn e'mvkes, kicakvtes. Mo- 
men, Tvklike vnore cahkepe momen rvro hokkole sen- 
sulkat océks, vpehyet, hompetv heyv este omvlkvn en 
nesékon omat, makakvtes. | 

14 (Este-hunvntake cukpe-rakko cahkepat mahe tatet 
omekv. Momen, Vpoyvkes, pale cahkepake ete- 
kvpakvken, kicakvtes. 

15 Momen mvn momecet, omvlkvn vpoyakvtes. 

€ 16 Momof tvklike vnore cahkepat, rvro hokkolateu 
“cawvtes, momet hvlwen  vhecet, ohmeriyet, momet 
_ kvlkayet, en kerrepvlken emvtes, este sulkat ehomv ’sem 
ocvkvren. | 
17 Momen omvikvt hompaket, fvcfakvtes; momen 
wokocke em vhoskat svmpv palen hokkolohkaken 
evwhoyvtes. edi 

18 Momen mome ocvtes, enhvmkuset emekusapof, en ` 
kerrepvlke vpvkakvtes ; momen, Estit os, estet cv kicake 
te? kicet em ”pohvtes. 

.19 Vyoposkaket, Cane. paptisvt, momis, Elivs, makakat 
sases, momen vpvlwvt, Mv owalvlke veulvke tate hvmkat 
akvwapkes, makakes, kicakvtes. 

20 Momis ceme, Estit os, cv kicatske haks? kicakvtes. 
Petvt vyoposket, Klist Hesaketvmese enake, makvtes. 

-21 Momen em punayet, hunvnwv estomen men em 
onvyvkekaren yekcen em vsehakvtes; 


A 

22 Este Echuswvt nanvke sulken 'sestemerkvranet os, 
momen veulvke, plestvlke enhomvhhotat, cokv-hayvlke 
esyomat etvn vhepvkakvres, momen elehohcen, nette 
svtuteenan akvwvpkvres, maket. 

23 Momet, Estimvt ve vevkvyetvn komen omat, e em 
ehvperkuecet, nettv omvlkvn em etohwelepkv kvwapet, 
ve vevkvtekvs, omvikvn kicakvtes. 

24 Hstir'vt o estomet en hesaketv hesayecetvn komen 
omat, sumecicen, estimvt o estomet ve vrahkvn en hesa- 
ketv sumecicen omat, matat hesayecvranet ok’. 

25 Este ekvnv omvlkv heckuecet omis, e sumecicen, 
monkat vwihoken omat, naken en lopice haks? 

26 Estimvt o estomet vm vlset, vm punvkvu em viset 
on omat, este Echuswvt, en rakketv, Erkeu momen em - 
estvlke veacakat en rakketv ofvn vlakof, mv esten em vlse 
taret ok’. 

27 Momis mehenwvn cem onayvkis, Yvmv svpakle © 
sasat, elkv hecvkeko munket, Hesaketvmese em ohmek- ` 
ketv hecahke tvikvres. 

28 Momen mome ocvtes, heyv opunvkv renyupv nettv 
cenvpakvtekat Petv, Cane Cems esyoman evpahyet, 
ekvnhvlwen es ohcemkvtes, emekusvpvranet. 

29 Momen emekusapof, e turofv en heckv emvrahke 
haken, em accvke hvtke haket, hvyvyakvtes. 

30 Momen hecvs, hunvntake hokkolet Cesvs ete’m punv- 
yakvtes, mv Moses momen Elivs tates. 

31 Myt hvyayvke oben e heckuecaket, Celuslvmen en 
hesaketvn espoyvranat opunvyecakvtes. 

32 Momis Petvt momet mv vpvkakat nockv honnet oh 
wetenkakvtes; momen ahonecakof, en hvyayvken, mo- 
men hunvntake hokkole vpvkake sehokaten hecakvtes. 

33 Momen mome oevtes, enkvpvkakof, Petvt naken 
makat kerrekot, Cesvs em punayet, Mvhaya, yvmv fulleyat 


e 

heres: momen cuko-vhake tutcenen hayvkeres; hvmket 
cenaket on, hvmket Moses enaket on, hvmket Elivs 
enaket on, kicvtes. 

34 Hiyomén opunayof, aholoce vlahket, ohvpetticakvtes, 
momen aholocen esceyakof, penkvlakvtes. 

35 Momen opunvkv en hake aholoce aosset, Heyvt 
Cv’ppuce vnokeckat’s; em apohicvkes, makvtes. 

36 Momen mv en hake hoyanof, Cesvs enhvmkusen 
hechoyvtes. Momen entvikuset ocakvtes, momet nanvke 
hecakvte ohranet, mv nettv take omof hunvnwv estomen 
em onayvkekates. 

37 Momen mome ocvtes, rempvksen ekvnhvlwen ahvtv- 
peheof, este sulket vnrvpakvtes. 

38 Momen hecvs, hunvnwv este sulkat hvmket huehket, 
Mvhaya, cv’ppuce vn hecetskvren cem ”pohepis, hopuewv 
mv tvlkusen omikv ; 

39 Momen hecvs, puyvfekevt esen, vyvkhvmkusen 
huehket os; momen selahlecen, svpvkpvkuece haken, 
tonufet enkvpvketv en yekcen enkvpaket os. 

40 Momen cen kerrepvlke opc em "pohepvyan, 
umvkeko tayis. 


41 Momen Cesvs vyoposket, Aeha vkvsvmkv oceko, este 


yenahatskat, en hofune estomusen ece 'paket vm muntvlke- 
kot’sece’yvranvki bake? Ce'ppucen yvmvn svtes, makvtes. 

49 Momen a oh atof, puyvfekev holwakat tewihket, 
selahleevtes. Momen Cesvs puyvfekev hvsvtkekan em 
vsehvtes, momet hopuewvn cvfekniheet, pvlket e'rken 
ohfulecicvtes. 

43 Momen omvikvi Hesaketvmese en yekce estomahes 
komakvtes, momis, omvikvt Cesvs nanvke momecvte 
: estomahes komakof, en kerrepvlken kicvtes ; 

44 Heyy opunvkv ce hveko take esceyekvs; este 
E'chuswvt est’ enke ofvn wihoyvret ok’. 

45 Momis heyv maketv kerrvkekates, momen hecvkeko 
tayen em ehkvke tates, momet heyv maketv ohfvocv em 
'pohetvn penkvlvke tates. 

46 Momof estimvt rakke mahat taranat ohfvecvn etenrvp- 
kv kvwapkvtes. 

47 Momen Cesvs e, feke take em vkerrickvn kerret, 
hopuewucen ehset, vnakvn lievtes ; 

48 Momet, Estimvt o estomet heyv hopuewucen cv 
hocefkv ofvn evpayen omat, cv yvpayet ek momen 
estimvt o estomet cv yvpayen omat, ma ae vtotvten 
evpayet os; omvlkatskan mv cotkus mahe ece ’pakvkat 
matat rakke tares, kicakvtes. | 

49 Momen Cane vyoposket, Mvhaya, hvmket puyvfekev.. 
holwvhokat ce hocefkv oben sossicen heceyvnks ; momet 
em vseheyvnks,.epu 'evkarekokv, makvtes. 

50 Momen Cesvs okat, Hm vsehhatskvs, mv pu'nrvpekat 
pum vpvlhvmken hueret omekv, kievtes. 

51 Momen mome ocvtes, hvlwen evpahoyvranat oketvt 
vlakof, Celuslvme vyetvn komet, fyecvn vhece munkvtes. 

52 Momen punvkv es fullvlken ehomvn vtotakvtes ; 
momen vpehyet Semelevike Soa esceyakvtes, em 
etetakuecvranet. 

53 Momen evpayvkekates, en heckvt Celuslvmer ayv- 
rane omet omvtet ok. 

54 Momen en kerrepvlke Cems Cane tepakat hecakof, ` 
Pucasé, Elivs momecvte etvpomen totkv hvlwe ahvtapket 
sumecicvre kiceyvren kometske haks? makakvtes. 

55 Momis oh fulotket, em vsehakvtes, Vkerrickv 
estomen ocatskat kerratskekos ; 

56 Este Echuswvt este en hesaketv sumhuecvranet 
vlaket omekot, momis hesahuecvranet vlakvtet ok’, - 
maket. Momen tvlofuce etvn vpeyvtes. 

57 Momen mome ocvtes, vpeye nene oh fullof, hunvn- 

wv hvmket, Pucasé, estvmv  estomen ayetskis, ece 
'evkvyares, kicvtes. | | 

58 Momen, Culv ekvnhauke ocvkepes, momen hvlwe 
fuswv puknvkv ocvkepes, momis este E'chuswv estvmv 
e'kv lievranat tis ocekos, Cesvs kicvtes. 

59 Momet este etvn em punayet, Vc vevkvyvs, kicvtes. 
Momis, Pucasé, vm etektvnecetsken, cvrke tan er 
herievranis, makvtes. 

60 Pvsvtkat em pvsvtkan hopelvkekvs, momis cen tat 
ahyet, Hesaketvmese em ohmekketvn erkenvkvs, Cesvs 
kievtes. | 

61 Momen, Pucasè, ece ’cvkvyares, momis vm etektv- 
necetsken, cv hute vpokan er vsekvkvranis, este etvt 
kievtes. | 

62 Momen, Este estomet escvpayeckvn enke es hvlahtoi, 
eyupvn y'vhecen omat, Hesaketvmese em ohmekketv 
enakuecetv heretv orekot os, Cesvs kicvtes. 


SETENTVCKE 10. 


Hzvv nanvke renyupvn Pucase eti pale kolvpaken 
mellvtes, momet hokkolaken ehomvn tvlofv omvlkv 
momen estvmvt o estomis eme ayvranat vpeyvren. 

2 Monkv kicakvtes, Mehenwvn hvyo rakket os, momis 
vtotkvlke nvcomus; monkv hvyo e Pucase vtotkvlke en 
naklokce a ohtotvren emékusvpvkes. 

9 Vpeyvkes; hecvks, yvhv sulke em etenrvwv yv-- 
pefikucvlke omvken ece ’totvkis. 

4 Cvtokunawv en sukevn, momen ehvlewv en sukevn, 
monkat estelepikv tis svpehyatskvs: momen vpeyatskof 
este estomen vsehkatskvs. l 

5 Momet cuko estomen esceyatskat, Herkvt heyv 
cukon ocekvs, enhvteceskvn makatskvres. 

6 Momen herkv echushunvnwvt mvn liken omat, cen 

herkv take oh fekhonnvres; monkon omat, pvlken a ec 
oh fulkvkvres. 

7 Momet naken ce'mhoyvkat hompet, esket, mv cuko 
etvwvn viekhonnvkvtevs, vtotkvt feketv en hecke tetaye 
oret omekv. Cukon etohtvlecet vpehyatskvs. 

8 Momen tvlofv estomen esceyatskat, ce 'vpahoyvken 
omat, nanvke ce homvn ohocat hompatskvres. 

9 Momen enokhoke vtehkat em wicecet, Hesaketvmese 
em ohmekketv ece ’wolicvkes, kievkvtevs. 

10 Momis tvlofv estomen esceyatskat ce'vpahoyvkekon 
omat, mv etehoyvnkv vlkan esosset, 

11 Cem etvlofy take em essu epu "likat ece'nrvpen 
hvsvtecès; mont omisem heyvn kerrepvkes, Hesaketv- 
mese em ohmekketv cem vwolievkes, makvkvtevs. 

12 Momis ce kievkis, Mv nettv omof Satvme mv tvlofvn 
'sen here tares. 

13 Aeha, cen holwakes, Kolesa! Acha Persita, cen 
holwakes! vtotketv yekevke ec ofv take momakvte 
Tilv Sitvne tepakat ofvn momakvten omat, hofunen 
sukevhakvn vchoyet essun tvk vpoket em vkerrickvn 
eticakvnt omekv. | 

14 Momis ohfvececkv omof Tilv Sitvne tepakat es cen 
hervke tares. 

15 Momen Kvpvnev toyetskat, sutv oren kvwapketskat, 
totkv-rakkon ce'khvtvpecihocvres. 

16 Mv cem apohicat vm apohicet os; momen mv 
ece'nrapat vne ve vnrapet os; momen vne ve vnrapat ve 
vtotvten vnrapet os. 

17 Momen pale kolvpakat afvekvket er yicet, Pucasé, 
ce hocefkv etéropotten puyvfekev holwvhokat tis pum 
apohieaket os, makakvtes. 

18 Momen, Setvne vtoyehvtte omet sutv a latken 
hecvyvnks. | 

19 Hecvs, cetto momen hvcesesterahv oh svpvkletv, 
momen vnrapv en yekcetv omvlkv ohfvnken yekcetvn 
ce'mvkis, momen naket o estomis cen nokkihevkekos. 

20 Momet o estomis puyvfekevlke cem apohicakat, 
heyv es afvcikatskvs; momis ce hocefkv take hvlwe 
tvlofv ofvn cohoyat min es afvckvkes, kicakvtes. 

21 Mv hvse-vkerkv ofvn Cesvs puyvfekev ofvn afvckvtes, 
momet, Cv'rkö, sutv ekvnvu e Pucase toyetskat, ece 
'kvsamis, heyy nanvke nakkerrat momet hoporrenakat 
em ehhet, hopuetakucen em enrametskekv ; mehenwvt's, 
Cvrke, momét ce home heret omvtet okv ; 

29 Nanvke omvlkv Cv'rke vm wikvtes, momen Eppuce 
estimvt ot omat hunvnwv estomet kerrekon, Erke tvlket 
kerres, momen Erke estimv tat estimvt kerrekon, Eppuce 
momet mv  Eppuce kerrepuecat tvlket kerraket os; 
makvtes. 

. 23 Momet, en kerrepvlke oh fulotket, PM bion 

E turwv nanvke hecatskat hecakat en herakes; 

24 Owalvlke mekkvlke esyomat sulket heyv nanvke 
hecatskat hecetv eyacakis, hecvkekates; momen heyv 
 nanvke poh®skat pohetvn eyacak:s, pob aie Enn ce 
kicvkvyet omekv. 

25 Momen hecvs, a kent? ahueret, Mvhaya, 
naken estomvyatet hesaketv emunkv ocvye taye haks! 
eskerret makvtes. - 

26 Vhakv ofv cokat nake te? estomén OO 
haks? kievtes. —— 

27 Momen vyoposket, Pucase cen Hesaketvmesen ce 
feke omvlkvn, cem puyvfekev omvlkvn, cen yekcetv 
omvlkvn momet cem vkerrickv omvlkvn es vnokecet, cem 
vwoliev e vnokecetskat etvpomen vnokecvs, makvtes. 

28 Momen, Fveevn vyoposikets; heyvn momecys, 
momet.ce hesakvres, kicvtes. 

29 Momis e fvececetvn komet, Monkv estimvt vm awo- 
lievt o bake? Cesvn kicvtes. 

30 Cesvs vyoposket, Este hvmket Celuslvme enkvpaket 
Cvlekon vkhvtapkvtes, momet horkopvlke em etenrvwvn 
latkvtes, mvt acevke en tefet, momet vnvttet, elvranusen 
wihket, enkvpvkakvtes. 

31 Momen momet ohcen, plest hvmket mv nene vkhv- 
tapkvtes; momet hecof, fekhonnekot hoyanvtes. 

32 Momen Lefitvlke matvpomet mvn arof, vlaket 
hecvtes; momet fekhonnekot hoyanvtes. 

33 Momis Semelevlke hvmket, estvn aye arof vnakvn 
vlakvtes ; momet hecof, em merrusvtes. 

34 Momen oh ahyet, vnattat, olefv neha momet pvrko- 
opuswvn es em ohcanet, em wvnayvtes; momet vpuekv 
enaken oh licet, cuko tvlemen svlahket, vfastvtes. 

35 Momen hvyvtiken enkvpakof, tenelyv hokkolen a 
cahwet, cuko-pucasen ehmet, Vivstvs, momen nake 
ohvtvlaken sumecicetskat, rvlakvyof, cem fekares, kievtes. 

36 Monkv mv horkopvlke em etenrvwv latkvte heyv 
tutcenat estvt em vwolicv tates, kometske haks ? kicvtes. 

37 Momen, Em merrvtet mv tes, malértes. Momof 
Cesvs, Cemeu ahyet, matvpomecys, kicvtes. 

- 188 Momen mome ocvtes, vpeye fullof, tvlofuce hvmken 
ecehyen, hokte hvmket, Mare hocefket, en cuko ofvn 
evpayvtes. | 

39 Momet mv hokte tecakkat Mele hocefken ocvtes, 
mv Cesvs e'le tempen liket, em punvkvn pohvtes. 

40 Momis Mare este en yvmvse vtotketv tayen 'se 
naoricvtes, momet a oh ahtet, Pucasé, tecakkvyat ,vn- 
hvmkuse vtotkaren cv wikat stoskometskeko haks? mon- 
kv vm vnicvren kicvs, makvtes. | 

41 Momen Cesvs vyoposket, Mare, Maré, nanvke 
sulken vketecet "se naoricetskes ; 


OPUNVKV-HERV LUK COYVTE XL 47 


49 Momis nake hvmket kusvpkes; momen Mele mv 
nake here vkonahoyeko tayan enhopoyepet os, kievtes. 


SETENTVCKE 11. 


Momen mome ocvtes, estvn emekusapvtet wikof, en 
kerrepvlke hvmket okat, Pucasé, Cane en kerrepvlke 
mekusvpkv emvhayvte omen pu mvhayvs, kicvtes. 

2 Momen, Emekusapatskof, hiyomén makvkes ; Pu'rke 
hvlwe liketskat, Ce hocefkvt veakekvs. Cem ohmekketvt 
vlvkekvs. Nake kometske hvlwe momat etvpomen y vmv 
ekvnvn oh momekvs. 

3 Nettv vrahkv tvkliken nettv omvlkvn pu'mvtevs. 

4 Momet naorketvn pu'nkvpvyecievs, mv vhuericeyvte 
enkvpvyecicékv. Momet nake holwake pu yace tetayat 
'sep oh ahyetskvs momis holwakan a "'sepu'ssicvs, 
kicakvtes. 

5 Momet kicakvtes, Ece 'pakvkat estimvt, en hessen 
ocet, momet nere nvrkvpv oh ayet, Vn hesse, tvklike 
vnore tutcenen vm pvlvs; 

6 Vn hesset aye aret vm vlakan, nake homv lievye 
tayat ocvkokv, kicatsken ; l 

7 Mv ofvn a vyoposket, Cv naorihcetskvs, vhauke hiyo- 
mat vkhotken, vn hopuetake ve vpaket topv lumhékv, 
akvwvpikit ce'mvko tayes ; maken omat; 

8 Ce kicvkis, Eu hesset omat omecicekon, momis tayen 
em Bopa omecicen ahuyiret, en sulke estomomuse 
eyacat e'mvres. 

9 Momen ce kicvkis, Vpohvkes, momen ce’mhoyv- 
kvres; hopoyvkes, momen eshecatskvres; vnafkvkes, 
momen cen haukvkvres. | 
.10 Vpohat vtekat en hecket omekv, momen hopoyat 
eshecet os; momen vnafkat en haukvres. 

11 Kee 'pakvkat hvmket hopuetake erket omen, eppucet 

tvkliken em ”pohen omat, cvton e'mvr haks? monkat 
rvron vpohen omat, rvro vrahkvn cetton e'mvr haks ? 

12 Monkat echustaken vpohen omat, hvcesesterahvn 
emer bake? 

13 Monkv ceme holwvhokvket omof emetv herakat cen 
hopuetake emetv kerratsken omat, Erke hvlwe likat 
mahvkvu em 'pohakat Puyvfekev Vcakat emvkvres. 

14 Momen puyvfekev holwvke, momet punayeko tayat 
ossicof, mome ocvtes, puyvfekcv holwakat osiyof, puna- 
yekate opunayvtes; momen este sulkat  estomahes 
komakvtes. | 

15 Momis vpvlwvt, Pelsepvp puyvfekev holwvhokat 
em mekko eteropotten puyvfekev holwvhokat sossicet 
os, makakvtes. 

16 Momen vpvlwvt eskerraket, hvlwe vten eskerkvn 
em "pohakvtes. 

17 Momis em vkerrickv taken en kerraket, em punayet, 
Tvlofv em etvwv vnrvpe tekvpakat vtekat hopvnketvn 
eroret os, momen cuko tat cuko vnrvpe tekvpakat lat- 
ket os. 

18 Momen Setvne em etvwv e vnrvpet tekvpaken 
omat, estomet em ohmekketv huervr haks? Puyvfekev 
holwvhokan Pelsepvp eteropotten sossices, cv kicats- 
kékv. 

19 Momen vnet Pelsepvp eteropotten puyvfekev holwv- 
hokan sossicin omat, estimv eteropotten ce'ppuce take 
esossicvke haks? monkv mvt cem fvccecvlke tares. 

20 Momis vnet Hesaketvmese enke wesakv teropotten 
puyvfekev holwvhokan esossicin omat, mehenwvn Hesa- 
ketvmese em ohmekketv ec oh vlakvkes. 

21 Hunvnwv yekcat naksevnickvn ocet, en cuko vhe- 
cicof, en nakockv herkv ofvn ocakes. 

29 Momis es en yekcat oh vlakof, ohfvniket, naksev- 

nickv mv enhonrvten vkonahet, nanvke svpenkvleevten 
tekvpices. 

23 Vc vpvkekat ve vnrapes; momen ve vpake vteloye- 
kat vwahecet os. | 

24 Puyvfekev hvsvtkekat este osiyof, ekvnv kvrkapan 
ares, fekvpkvn hopoyet, momet eshecekot, Cv hute 
aosiyvten oh fulkares, maket. 

25 Momet vlakof, pasket momet mvherihocen esheces. 

26 Momof ayes, momet puyvfekev holwvhoke holwv- 
yeckv eme semuntvlvke kolvpaken evpayet, esceyet, mvn 
pre: momen mv este en hueretv espoket Avteceskvn 
'sen holwakes. 

27 Momen mome ocvtes, heyv nanvke opunayof, hokte 
este sulkat hvmket en hake kvwapet, Hopuetakhute ce 
heckuecvte, momet epese coketskvte en herakes, kicvtes. 

28 Momis, Momes, momis Hesaketvmese em opunvkvn 
pohet vivstakat mit en herakes, makvtes. 

29 Momen este sulsokat vtelokof, maketv vlicecvtes ; 
Heyv honvpse holwvyecvket omes; nake eskerretvn 
hopoyakes; momis nake eskerretv etv emhoyekon, esker- 
retv owalv Convse enake tvlkusen emhoy vres. 

30 Convse Nenefitvlke nake es en kerretv tate etvpo- 
met este Echuswvt WE; honvpse nake es en kerretv 
taret ok”. 

31 Wahvlv em mekko hokte heyv hunvntake -vpaket 
ohivececkv omof akvwvpkvres : momet ohfvececvkvres ; 
ekvnv vtekakat viet Salomv en hoporrenkv pohvranet 
viakvtet ok’; momen hecvs, Salomv es en rakket heyvn 
likes. 

32 Nenefv hunvntake heyv este honvpse vpaket oh- 
fvececkv omof akvwvpiket, ohfvececvkvres; Convse em 
erkenvketvn em vkerrickv eticakvtet ok’, momen heevs, 
Convse es en rakket heyvn likes. 

4 

33 Hste estomet kulken kulehcof, ehken monkat svkerkv 
elecvn eslihcekos, momis a'sceyatet hvyayvke heevkvren 
kulke sohhuerickvn sohhuerices. — | 

34 Kna en kulke eturwv tes, monkv ce turwvt heren 
omat, ce'na omvlkvn hvyayvket fvcket os, momis holwa- 
ket on omat, ce'na omvlkv yomucket fvcket os. 

35 Monkv vketecvkes, hvyayvke ece 'pikat yomucket 
omekaren. 

36 Monkv, yomucket estvmv sekon, ce’na omvlkvn 
hvyayvket ivcket on omat, omvlkvn hvyayvket fvcke - 
tares, kulke here hvyvyakat cen hvyvyicat etvpomen. 

37 Momen opunayof, Falvsevlke hvmket en hompvren 
em 'pohvtes; momen ecehyet, hompetvn vlikvtes. 

38 Momen hompetvn vlikeko munket `e okkosekan | 
Falvsevlket hecof, estomahes komvtes. 

39 Momen Pucaset kievtes, Hiyomat, Falvsevlke toyats- 
kat, halo momet pvlvknv onvpvn hvsvthvken hayatskes, 
momis ec oiv svpenkvleckv momet holwvyeckv es fvckes. 

40 Hoporrenvkeko toyatskat, onvpv ocat hayvte, matat 
ofv ocateu hayekat haks? | 

41 Momis nake ocatskat asossen heromkv min est’ 
emvkes; momen hecvkes, nak omvlkv cen hvsvihvket os. 

49 Momis cen holwakvkes, Falvsevlke toyatskat! ko- 
fockv, momen lutv momen vhockv omvlkv tekvpvke 
espalan fekatsket, ohfvececkv momet Hesaketvmese em 
vnokeckv wikatskekv; heyv nanvken momecatskvnt os, 
momet vpvlwvn wikekot. at 

43 Cen holwakvkes, Falvsevlke toyatskat! senekake ofv 
ohliketv svmomvkus mahan, momet nakwikv vlkan vseketv 
cem vlostvket ok’. | 

44 Cen holwakvkes, Falvsevlke momet cokv-hayvlke, 
mekusapv-vhayvlke toyatskat! este-herickv heckvkeko, 
estet kerrekot oh yvkvpakan, mv omakatsket ok.’ 

45 Mvhaya, hvmmaketskat pumeu vlesketvn pun hayet 
oketsks, vhakv-hayvlke hvmket momot em vyoposket 
kicvtes. 

46 Momen, Cemeu cen holwakvkes! vhakv- hayvike 
toyatskat, sapokv acukoyetv yekevken est’ oh wvkecet, 
cemet mv sapokv cenke wesakv take hvmkusis es cela- 
yatskekot omekv, kievtes. | 

47 Cen holwakvkes! ce’rkvlke take owalvlken pv- 
svtakvtet omen, cemet en sepvlkv hahicatsket omekv. 

48 Mehenwvn cemet ce'rkvlke take em vtotketv em 
vkvsamatskat kerkuecatskes; mvt pvsvtakvtet omen, 
cemet sepvlkvn en hahicatsket omekv. — 

49 Monkv, Owalvlken momen vpastelvlken ohtotvkares, 
momen ovpolwvn pvsatet assecvkvres, Hesaketvmese en 
hoporrenkvt makvtet os. | 
50 Heyv ekvnv vliceckv vteken owalvlke e catv pv- 
latkvte omvlkv heyy honvpsen em 'pohohvren ; 

51 Epele catvn Svkelivs, mv cuko veakat altv em oh 
etenrvwv elehoevte e catvn vtéken. Mehenwvn, ce 
kicvkis, Heyv honvpsen em ”pohohvres. 

52 Cen holwakvkes, vhakv.hayvlke toyatskat! nak- 
kerretv eshaweckv vkonahatskvtet ok'; cemet esceyekot, . 
esceyakateu emvnvttecatskvtes. 

53 Momen heyv nanvken kicakof, cokv- hayvlke momen 
Falvsevlke ohyekcicet, nanvke sulken opunvyecicetvn 
vlicecakvtes ; 

54 Mvkerretvn 'semehaket, momet nake e cukwv aossen 
'sehset es vnrvpvre hopoyaket. ` 


SETENTVCKE 12. 


Mowor, este en sulke vhonkvtesko tayat vteloken, 
svhere mahekv etohsvpaklof, Falvsevlke espakkueckv, mv 
mekusvpkv vhayetvt os, em e vketecvkes, en kerrepvlken 
-taten kicetv vlicecvtes. 

2 Nake ohrvnke enrvmkvranekat sekon, momen ehke 
kerkvranekat sekot omekv. | 

3 Monkv naken yomucke ofvn opunayatskvte hvyayvke 
ofvn pohkvres; momen mv nvthofuce ofv ehvcko ofvn 
opunayatskvte cuko onvpvn kerkuehocvres. 

4 Momen ce kievkis, vn hessvlke toyatskat, Ena 
elecaket, momis mv 'hoyanat naken momecvke tayan 
ocvkekat em penkvlahkatskvs. 

5 Momis estimvn em penkvlvranatskat homvn cem 
onayvranvkis; Mv elehcof, totkv-rakkon vk wike taye 
yekcetv ocan em penkvlvkes; mehenwvn ce kicvkis, Mvn 
em penkvlvkes. 

6 Cutkuevlke cahkepat hoporrenkv hvmken wihoyet 
omeko haks? momen hvmkusis Hesaketvmese ehomvn 
ehoskekos. 

7 Momis ce kvesse tis omvlkv ahonkvtkvket os. Monkv 
ce penkahlvkates, cutkucvlke sulken'sem vcakatsket os. 

8 Momen ce kicvkis, Estimvt o estomet este ehomvn cv 
kerkuecen omat, emeü este Echuswvt Hesaketvmese en 
hvlwe estvlke ehomvn kerkuecvres. 

9 Momis este ehomv vm evtuecat emeu Hesaketvmese 
en hvlwe estvlke ehomvn em evtuehocvres. | 

10 Momen estimvt o estomet este Echuswv vnrvpen 
opunvkvn 'sopunvyecen omat, enkvpvyecihocvres; momis 
Puyvfekev Vcakan tvklecat enkvpvyecihohcekos. 

11 Momen senekakevlkan, momet fvccecvlke momet 
yekeetv ocakan es ce yihocof, Naken vyoposkeyvr haks ? 
monkat, Estomén, hvtvm naken opunahoyeyvr haks? 
komet vkerrihcatskvs : . 

19 Puyvfekev Vcakat mata hvse-vkerkv ofvn makvra- 
natskat ce mvhayvkvret ok’. 

13 Momen este sulkat hvmket, Mvhaya, tecakkvyan ` 
nake ocvraneyvte vn kvpicvren kicvs, kicvtes. 

14 Momen, Este hunvnwv toyetskat, Estimvt cem 
fvececvn, monkat cem etekvpiev taken cv hayvt haks? 
kicvtes. 

15 Momet, Vketecvkes, momet nak sulecetv kometvn e 
vfekcakhvkes ; este en hesaketv nak sulke epucasat tvlke- 
kot omekv, kicakvtes. | 

16 Momen opunvkv svhopakvn es em punayaket 
makvtes; Este nakocv hvmket em ekvnv nake sulket oh 
lokevtes ; 

17 Momen e vkerricet, Naken estomar haks? estvmv 
vn nak lokevke herievye tayat ocvkokv; makvtes. 

18 Momet, Heyvn momecares; vn tohton lekaflehcit, 
senrakrvken hayares, momet nake vn lokcakat, momen 
vn nakockv omvlkvn men vtehares. 

19° Momet, Puyvfekea, nakockv sulke, ohrolope sulke ` 
em etetayen hericetskes; fekapet, hompet, esket momet 
afvckepvs, vm puyvfekevn kicares, makvtes. 

20 Momis Hesaketvmeset, Hoporreneko  foyetskat, 
mucv neren cem puyvfekev cem ”pohohvres: momof 
nanvke ehopaketskvte estimv enake tar haks ? kicvtes. 

21 Hiyomét os, nakockv e en hericis, Hesaketvmese 
ohfvecv nake ocekat. 

. 92 Momen en kerrepvlken kicakvtes, Monkv ce kicvkis, 

Cen hesaketv ohfvecv vkerricet se naorihcatskvs, nake 
hompvranatskat, monkat ena.nake oh kayvranatskat. 

23 Hesaketvt hompetvn muntvlet os, momen enat 
accvken muntvlet os. | 

24 Kakken vkerricvkes, vhocvkekot, momet vteloyvke- 
kot omes; herickv cukon momet tohton ocvkekos; 
momis Hesaketvmeset hompvkueces Ceme mahvkvu 
fuswv 'sem vcakatsket os. 

25 Momen estomatskat vkerricatskatet cem mahe este- 
kuce hvmke e ohvtvlayatske taye haks ! 

26 Monkv nake cotkus mahaten momecatskeko tayen 
omat, estomón vpvlwvn "se naoricatske haks ? | 

27 Pokpoke lele kihocan estomet mahat vketecvkes; 
vtotkvkekot, momet fvlleevkekot os; mome estomis ce 
kievkis, Salomv en rakketv omvikv ofv heyy hvmkvtekat 
omet vceekates. 

28 Monkv Hesaketvmese pvhe vnrvwv ocat, mv muev 
netty ocet, momet pvkse tvklike esnorickv ofv vpvlvthoyat 
tis momén vececen omat, ceme semuntvle mahen 
ce'ccecvkores, vkvsvmkv estomuse ocatskat ! 

29 Momen naken hompvranatskat, monkat eskvranats- 
kat hopohyatskvs ; momen cem vkerrickv melohlvkates. 

30 Heyv nanvke omvlkvn ekvnv em etviwvviket hopo- 
yaket omekv; momen bere nanvke ce yaevkat Cerke 
take kerres. 

31 Momis Hesaketvmese em etvlofv min hopoyvkes, 
momen heyv nanvke omvlkvt cem ohvpvkvkvres. 

32 Nvcomuse tohkvlkatskat, ce penkahlvkates; Cerke 
take ohmekketv ce'metvn es afvcket omekv. 

33 Nake ocatskat wiyet, heromkvn estemvkes; sukev 
lesleke hakekat, momen hvlhawat ofvn pokeko tayat, 
horkopv vwolicet, monkat sukehtv vyvmahkekan eho- 
pakvkepvkes. 

34 Estvmv cenake ocen omat, ce feke takeu mvn 
ocvret ok’. 

85 Ce tetackv sewvnvket omen, cen kulke taket 
fenkvkekvs. 

36 Momen cemet, este e pucase etepvyetv ervlvkvranat 
emehakakat, momat vlaket vnafkof, vyvkhvmkusen en 
hvwecvke tayvres, mv omaket omvkes. 

37 Mv vtotkvlke, epucase vlakof, vketecaken eshecat en 
herakes; mehenwvn ce kicvkis, Esewvnaket, hompvkvra- 
nan vpoyet, momet a oh atet em afvstvkvres.. 

38 Momen vketeckv svhokkolan vlaket, monkat vke- 
teckv svtutcenan vlaket, momvkén eshecen omat, mv 
vtotkvlke en herakes. | 

39 Momen heyvn kerrvkes, cuko-pucase hvse- vkerkv ` 
estomen horkopv vlvkvranan kerrvten omat, vketecet, en 
cuko hopvnkvre etektvnecekvnt omes. 

40 Monkv cemeu ce metetakvket omekvs; este Echus- 
wyt, hvse vkerkv mohmes komatskekofvn vlaket- omekv. 

41.Momen Petvt kicvtes, Pucasé, heyv opunvkv sv- 
hopakv pumen pum punayetske haks? monkat omvlkv 
tis ? 

42 Momen Pucaset kicvtes, Cuko vfastv herome mo- 
met hoporrene, mv epucaset en cuko vtehkvlke ohfvnke 
 hayvte, em oketv orof hompetv emvren, estimvt mv te? 

43 Mv vtotkv momen vfasten, e i s vlaket eshecat, 
en heres. 

44 Mehenwvn ce kievkis, Nake ocat omvlkv ohvfastvn 
hayvres. 

45 Momis' mv vtotkvt, Cv pucase vlvketv vcewices, e 
feke ofyn maket, vtotkv hunvntake, momen vtotkv 
. hoktvke nafketvn, momet hompet momet esket, hacetvn 
vlicecen omat; 

46 Mv vtotkv e pucase nettv en nene hecekot, momet 
` hyse vkerkv kerrekofvn vlvkvres, momet etetahcet, en 
 liketv vkvsvmvkekat vpvken em mellvres. 

47 Momen mv vtotkv, epucase em eyackvn kerret, e 
etetakuecet, em eyackv vevkvyen momecekat, tayen 
rukafhoyvres. — - 

48 Momis mv kerrekate rukafkv oricen momecvtet 
nvcomusen rukafhoyvres.  Estimvt o estomet sulke em- 
hoyat sulken em 'pohohvres; momen estimvt o estomen 


sulken ent: wihokvte, matan sensulken em ”pohohvret 
ok'. 

49 Totkv ekvnvn ohtotvranit vlakit omis, momet entis 
vhetket on omat, naken komi haks? 

50 Momis paptesvm es paptiskaren ocis, momet, pokeko ` 
vtekat, tayen vc ohyekcihocet omes! 

51 Ekvnvn herkvn oh es?’ emvranet vlaket os, cv ko- 
matske haks? ,Monkos, ce kicvkis, momis etenkvpvketv 
mimvn; 

59 Muev vtekat cahkepat cuko hvmken vtehket etekv- ` 
pvkvret ok’, tutcenet hokkolen vnrvpaken, hokkolet 
tutcenen vnrvpaken. 

53 Erket eppucen vnrvpet tekvpvkvres, momen eppucet 
erken vnrvpen; ecket echuswvn vnrvpen, momet echus- ` 
wvt ecken vnrvpen; ecket emehiwvn vnrvpvres, momet 
emehiwvt ehe ecken vnrvpvres. 

54 Momen este sulkan heyvn kicakvtes; Aholocet 
hvse-vklatkv aosset kvwapken hecatskof vpakuset, Osket 
svlakes, makatsket os; momen momét os. 

55 Momen wahvlv hotvle hotalen hecatskof, Hiyet 
ocvres, makatsken, momét omes. ` 

56 Mekusapv-vhayvlke toyatskat, sutv ekvnv tepakat en 
heckvn kerratske tayes, momis estoman heyv oketvn 
kerratskeko haks ? | 

57 Momes, momen estoman ceme mahusat nake ivecan 
eskerratskeko halka ? 

58 Ce'nrapv vpaket fvececv oh ayetskof, vhoyatskof 
heren. vketecetskvres, em vnvttetske tetayvren; monkon 
omat, fvececv ehomvn ce huericen, fvccecvt este-wvnayv 
ehomvn ce wihken, momen este-wvnayvt cuko-yekevn 
ce "pikvres. 

59 Cem onayis, mvn enkvpaketskeko emunket, to- 
kunawuce cotkus mahat espoke mahen fehketske tvl- 
kusvres. d 

Mv omof Kalvlevlke e catvn Pilvtet em ohnekrickvn 
svpayvte ohfvecv em onayakat vpvkakvtes. 

2 Momen Cesvs vyoposket, Mv Kalvlevike nanvke 
hiyomvken es estemerrakvtet ok’, naorkvlke Kalvlevlke 
omvlkv semuntvlvke tates, komatske haks? 

3 Monkos, ce kievkis; momis cemeu vkerrickv eti- 
catskekon omat, omvlkatskat matvpomuset ce ste: 
merkvkvres. 

4 Monkat pale Fe cuko hvlwe Silovm ofvn oh 
latke pvsatvte naorkvlke Celuslvme tvlofv fullat omvlkv. 
semuntvlvke tates, komatske haks ? 

5 Monkos, ce kicvkis; momis cemeu vkor eti- 
catskekon omat, omvlkatskat matvpomuset ce 'stemer- 
kvkvres, kicakvtes. 

6 Momen heyv opunvkv svhopakvn opunayvtes ; - Este- ` 
hunvnwv hvmket ke-rakko vpe eme pvrko cvpofv ‘ofvn 
vhocken ocvtes; momet vlahket, em etten oh hopoyet, 
eshecekates. 

7 Momof pvrko-cvpofv vfastvn,-Hecvs, ohrolope tutce- 
nen vlakit, heyv ke-rakko vpe em etten vhopoyit, momis 
eshecvkos; tvevs, estoman ekvnvn ur yvmah- 
kuece haks ? ` | 

8 Momen em vyoposket, Pucasé, mucv ohrolopen hvtvm 
wiketsket emunken, vnakvn korrit em vlekwihcvrs ; 

9 Momen em ette hayen omat, heres ; momis monkon 
omat, mv eryupvn tvcetskvres, kicvtes. 

10 Momen nettvcakon senekake hvmke ofvn este- 
mvhayvtes. | 

11 Momen hecvs, TM yekcetv sumecice | enokketv 
ohrolope palen cenvpohkaken es  enokkvte, momet 
tepvkockvtet ot, momet estomet  alopotkeko  tayet 
likvtes. | 

12 Momen Cesvs hecof, enhuehkvtes,.momet, Hokte 
toyetskat, cem enokketv enrecopketskes, kicvtes. 

13 Momen enke oh wvkhokicvtes; momen moman 
vpakusen lvpotke hahket, Hesaketvmesen vrakkuecvtes. 
14 Momen Cesvs nettvcako omof wicecvtet ok’, sene- 
kake semevpayvt cvpvkket vyoposket, Netty epakat mv 
ofv este vtotke tayat ocet os; mv ofvn a vwatsken, cem 
wicehocvkekvs; momis nettveako tokon, este sulkan 
kicakvtes. 

15 Pucaset em vyoposket, Mekusapv-vhayv toyetskat, 
omvlkatskat nettvcakon wakv monkat corakko-wakv 
ehuten vwwnakvien enrecopet, hvlahtet eskuecetvn svpe- 
yatskeko haks ? 

16 Monkv heyv hokte, Eplehame e’chuste, hecvs, heyv 
ohrolope palen cenvpohkake oren Setvne wvnayvte, net- 
_tveakon heyv wvnakv enrecopkeko taye haks? kicvtes. 
17 Momen heyv nanvken mahkof, vnrapvlke omvlkv 
vlsvke hakvtes, momen este omvlkvt afvekakvtes, nake 
' rakrvke eme eteropotten momakvten. | 

18 Momof makvtes, Hesaketvmese em ohmekketv nake 
ome haks? momen nake es vhopayar haks ? 

19 Mvstv enerkvn estet ehset, eme cvpofuce ofvn 
vwihken, momen hontet eto rakke haken, hvlwe fuswv 
elvecen oh vpokés; mv omet os. | 

20 Momen hvtvm makvtes, Naken Hesaketvmese em 
ohmekketv es vhopayar haks? 

21 Espakkueckv hoktet cahwet, hockvte vkerkv tutcene 
ofyn ebben, momen oce munken omvlkvt pakkvtes; mv 
. omet os. 

29 Momen estemvhayet tvlofv tolofuce tis eteropottet, 
Celuslvme fvecvn ayvtes. 

23 Momof hvmket kicvtes, Pucasé, hesahokvranat nv- 
comuset ome haks? Momen kicakvtes ; 

24 Vhauke cotkan esceyetvn vcevllvkes; ce kicvkis, 
Sulket esceyetyn hopoyis, umvkekaret ok’. 

25 Cuko-pucase akvwvpiket, vhauken vkhottehpof, fet- 
tvn svpaklet vhauken vnvfketvn vlicecet, Pucasé, Pù- 
casó, pun hvwecvs; makatsken omat, momen vyoposket, 
Ce kerrvkot, estvmvn awatskat kerrokos, ce kicvken - 
omat; 

26 Momof, Ce ES hompét, eskeyvtes, momen pum 
etvlofv etehoyvnkv ofvn mvhayetskvtes, maketvn vlice- 
catskvres. e | 

27 Momis makvres, Ce kievkis, ce kerrvkot, estvmvn - 
awatskat kerrvkos ; wnkvpvkvkes, holwvyeckv vtotkvike 
 omvlkatskat. | 

28 Hvkihketv momét enute setekketvt ocvres, Ep- ` 
lehame, Iseke, Cekvpe momet owalvlke ornivlkv Hesa- 
ketvmese em etvlofv vpoken hecatsken, centake “sec 
ossihocof. 

'29 Momen hvsossv-fvecv, momen hvsaklatkv-fvecv, mo- 
men honerv-fveev, momen wahvlv-fvecvu a vwet, Hesa- 
 ketvmese em etvlofvn vpokvres. | 

30 Momen hecvs, enhvteceskv taranat espoket ocakes, 
momen espoke taranat enhvteceskvt ocakes. 

31 Mv nettv etvwvn Falvsevlke vpvlwvt en yicet, 
Osiyet, yvmvn enkvpvkvs ; Helot ce ”lecetvn komekv; 
kicakvtes. | l 

32 Momen, Vpehyet, mv culvn em onvyvkes, Hecvs, 
mucy-nettvn momet pvksen puyvfekev holwvhokan sos- 
sicit, enokketvn wicecis, momen netiv svtutcenan es vm 
pokvres. 

33 Momis mucv nettv, pvkse momet rempvksen yvkv- 
pvranvyet os; Celuslvme en Ivpvtken owalvt sumkeko 
tayet omekv. 

34 Celuslvme, Celuslvmé, owalvike pvsatetskat, momet 

inv ec ohtothoyat cvto es nafketskat ; etewole estomusen 
cen hopuetake tottolose echustakuce bvrpv elecv vieloyat 
omen ce mecvkvye Kn tat, momis cemet komats- 
kekates ! 

35 Hecvs, cen cuko tvnken cem wihokes. Momen 
mehenwvn ce kicvkis, Mucv vtekat cv hecatskekon, Pu- 
ease hocefkv ofv vlakat vrakkuehocet os, makatske nettv 
vlahke tvlkvres. 


SETENTVCKE 14. 


MoMEN mome ocvtes, nettveakon tvkliken hompvranet, 

Falvsevlke en homvhhotvlke hvmkat en cukon eceyof, 
vketeeakvtes. | 
2 Momen hecvs, hunvnwv hvmket ena pakketv es 
-enokket ehomvn likvtes. 

3 Momen Cesvs vyoposket, vhakv-hayvlke momen Falv- 
sevlken, Nettvcako omof wicecetv fvccvt o haks? kica- 
kvtes. | | | 
4 Momen naken makvkekates. Momen ehset, em 
wicehcet, vyecicvtes ; 

5 Momet em vyoposket, Ece 'pakvkat estimvt, corakko- 
wakv monkat wakv tis vksuf kan cem vk latkvken omat, 
moman vpakusen, nettveako omof tis, ossihcetskeko te? 
kicakvtes. 

6 Momen her nanvke ohfveevn em vyoposkvkeko 
tayvtes. 

7 Momen enhuehhokan opunvkv svhopakvn punaya- 
kvtes, estomén tektvnke herakan enhopoyaken hecof; 
kicaket, | 

8 Etepvyetvn este estomet ce'nhuehken omat, tektvnke 
svmomus máhaten lihketskvs, hunvnwv es cen hvlwe 
tis enhuehke witvtet ok’: 

9 Momen mv tepakatske ce'nhuehkvkvte vlaket, Tek- 


` 

tvnke heyv hunvnwvn emvs, ce "ERO, visuset tektvnke 
kvnevpe mahan esetvn vlicecetskvres. 

10 Momis ce’nhuehhohkof, ayet, tektvnke kvnevpe 
mahan likvs, mv ce’nhuehkvtet vlakof, Vn hessè, 
senhvlwen vcemkvs, ce kicvren; momof ece I hom- 
pakat ehomvn vkvsvmkv ocetskvres. 

11 Estimvt o estomet e hvlwecat kvnevpuehocen, mv e 
kvnevpuecat hvlwehocvres. 

12 Momof e'nhuehkvteu em punayet, Fvccv-like hom- 
petv, monkat yafke hompetvn hayetskof, cen hessvlke, 
monkat ce tecakkakat, monkat ce'nahvmkvlke, monkat 
ce "wolicv nakocvlke enhohihketskvs; mometsken omat, 
met ce'nhuehkaken, feketvt cem oce witvres. 

13 Momis hompetv-rakkon ,hayetskof, estemerrvlke, 
pvlvlakat, yvkvpvkekat hecvkekat esyoman enhuehkets- 
kvres ; 

14 uo: cen er ; cem fekvkeko tayekv ; momis 
facevike aenkvwvpketv omof, cem fehokvret ok’, kicvtes. 

15 Momen vpvke hompakat hvmket, heyv nanvken 
pohof, En heres, Hesaketvmese em etvlofv ofvn tvklike 
hompvranat, kicvtes. 


16 Momen kicvtes, Hunvnwv hvmket, bom pet | 


hayet, sulken enhuehkvtes ; 

17 Momen, Vwvkes, hiyomat nak omvikv tetakes, 
yafke hompetv orof, em vtotkvt PS ee kicvkvren 
vtotvtes. | 


18 Momen omvlkvt temvpvlwvn seokepky hart 


vlicecakvtes.  Ekvnv tveken nehsis, momet erhecvra- 
nvyet os; vm etektvnecetskvren cem ES enhvte- 
ceskat kicvtes. | 

19 Momen hvmkat, Wakv mohwakke cahkepen nod 
ot, ahyit eskerrvranis; vm etektvnecetskvren Gem po 
hepis, makvtes. 

20 Momen etvt, Hokten epayikv; ayvko tayes, ma- 
kvtes. 

21 Momen mv vtotkv vlahket, heyv nanvken e pucasen 
kerkuecvtes. Monkv cuko-puease evpakket, Lvpken 
tvlofv etehoyvnkv tvptahan momet- lopuckusan osiyet, 
estemerrvlke, pvlvlakat, yvkvpvkekat hecvkekat esyoman 
yvinvn svtes, kicvtes. 

22 Momet em vtotkvt, Pucasé, naken momekvs, ma- 
ketskat, mohmes, momen tektvnke emunkes, kicvtes. 

23 Momen pucaset, Nene tvleme momet eto-lane to- 
hopke vlkan osiyet, a'scehuecvs, vn cuko fvcke taren, 
vtotkvn kicvtes. | 

24 Ce kicvkikv, Mv hunvntake enhuehhokvte hvmkusis 
vn hompetv-rakkon lahsekos. 

25 Momen este sulsoke mahet vevkvpeyvtes; momen 
ohfulotiket, kicakvtes, 

26 Hunvnwv estomet e'rke, momet ecke, momet e 
'hiwv, momet hopuetake, momet etecakkat, momet 
ohvtvlakat en hesaketv tis enhomecekot, ve oh aten 
omat, vn kerrepv haketv umeko tayes. 

97 Momen estimvt o estomet, em etohwelepkvn karonet, 
ve vevkatekon omat, vn kerrepv haketv umeko tayes. 

28 Estit ece ”pakvkat cuko-hvlwen hayetvn komat 
nanvke espoye tetayen ocen omat, enhvteceskvn lihket, 
enrahkvn vhonkvtekare te ?. 

29 Monkon omat, em wakkv wvkecof, poyeko tayen 
omat, hecakat vtekat vpelicetvn vlicecahke wites, 

30 Heyv hunvnwv cuko hayetv vlicehcet, poyeko 
tayvtes, makaket. 

31 Monkat mekko estvt, mekko etimvn horre en hayv- 
ranen omat, cukpe-rakko galen evpayet, mv cukpe-rakko 
pale hokkolen evpayet vivkvranan, en yekcepe tetayat, 
enhvteceskvn lihket, vkerricekat haks ? 


^ 


OPUNVKV-HERV LUK COYVTE XV. 63 


32 Momet monkon omat, hvmkat hopvye heren are 
emunkof, opunvkv-es-fullvlken vtotet, herkvn hayetvn em 
'pohes. 

33 Matvpomen ecc "pakvkat estimvt o estomet nake 
omvikvn ocat wikekon omat, vn kerrepv haketv umeko 


! tayes. 


34 Okevnwv heret omes, momis okevnwvt en yekce en ` 
sumkvten omat, naken es svpvtecvr haks ? 

35 Ekvnv monkat svlekwicetv vtelokat tis en lopicekos, 
. momis etvn vpvlv DEE Ehvcko es pohetvn ocat 
E 


SETENTVCKE 15. 


. MOMEN cvtokunawv ` vteloyvlke naorkvlke esyomat 
` omvikvt.em apohicvranet vnakuecakvtes. 

2 Momen Falvsevike momet cokv-hayvlke vnrvpen 
` opunvyecet, Heyv hunvnwv naorkvlke evpayet, vpaket 
hompes, makakvtes. 

3 Momen heyv opunvkv svhopakvn es opunayet ki- 
cakvtes, | | 
_ 4 Ece 'pakvkat este-hunvnwv estomet yvpefikv cukpe 
hvmken ocet, hvmken sumecicen omat, pale ostvpake 
ostvpohkakan vnrvwv otv wihket, mv sumkan er hopoyat 
hopoye emunket eshecekar haks ? 

5 Momen eshehcof, es afvcket e foluwvn oh wvkeces. 

6 Momet e hute vlahkof, en hessvlke em vwolicvlke 
esyoman enhohiket vteloyes; Vc vpaket gie ` vn 
yvpetikv sumkvte eshecit omikv, kicaket. 

7 Ce kicvkis, Matvpomen este naorkv hvmke em vker- 
ricky eticat hvlwe tvlofv ofv este facevlke pale ostvpake 
ostvpohkake em vkerrickv etickv en sekar tayan sen- 
hoyvnen oh afvchokvres. 

8 Monkat hokte estvt, tenelyv palen ocat, hvmken 


| 

sumecicen omat, kulken kulehcet, cukon paset, momet 


vwicecekot hopoyet emunket eshecekar haks ? 


9 Momet eshehcof, en hessvlkKe momet vwolicvlke 
enhohiket vteloyet, Vc vpaket afvckvkes, tenelyv sume- 
cicvyvten eshehcikv, maket os. 

10 Matvpomen ce kicvkis, Hesaketvmese en hvlwe 


estvlke ehomvn naorkv hvmke em vkerricky eticat oh ` 


afvchokes. 
11 Momen makvtes, Hunvnwv hvmket eppuce take 


| hokkolen ocvtes. | 


19 Momen esmvnettat erken kicvtes, Cv’rké, nake 
cunake taranat v'mes. Momen em vhesaketvn em etekv- 
pievtes. 

13: Momen netty vnvcomekot hoyanof, eppuce esmv- 
nettatet omv]kvn vtelohyet, ekvnv hopvyen ayvtes, mo- 
met mvn yvmahket hueret, en nakockv sumecicvtes. 

14 Momen omvlkvn yvmahkuehcof, elauko rakke mv 
ekvnv ofv kvwapkvtes; momen enkusvpketvn vlicecvtes. 

15 Momen, ahyet, mv etvlwv en tvsekiyv hvmken er 
vpakvtes; momen eme cvpoiv ofyn vtotvtes, sukhvn ` 
hompvkuecvren. | 

16 Momen tvlakohake sukhv hompakvten e nvrke es 
fycecetvn eyacvtes; momen estimvt emekates. 

17 Momen e vkerricof, Cvrket vtotkvike sulket tvklike 
em etetaye semuntvlen ocake tat, vnet elaukot cv ”lvranus! 

18 Akvwvpikit, ev'rken oh vyares, momet kicares, 
Ov’rké, hvlwan vnaorkit, momet ce homvn naorkis, 

19 Momen ce'ppuce ohvtvlakat cv kihoce tayat orvkos, 
cem vtotkvlke pvlaketskvte hvmke omen cv hayvs, 
kicvtes. | 

20 Momen akvwvpiket, e'rken em vlakvtes. Momis 
hopvye here emunken' e'rket hecet, em merrvtes, momet 
letiket, e nokwvn oh latket, afvnkvtes. 

21 Momen eppucet, Cvrke, hvlwan vnaorkit, momet ce . 
homvn naorkis, momet ohvtvlakat ce'ppuce cv kiboce 
tetavat orvkos, kievtes. 

29 Momis erket em vtotkvlken em punayet, Kapv here 
mahan esawet, vececvkes; momet estenkewesakpikvn 
enken em ”piket, estelepikv em vtehvkes ; 

23 Momet wakuce nehicvkvten yvmvn osyicet, elecvkes ; 
momet fex afvckvkeres ; 

24 Heyv ev'ppuce elvnket, hvtvm ahesaket ;  sumkvn- 
kis, kutum hecket omekv, kicakvtes. Momen afveketvn 
vlicecakvtes. 

25 Momen e’ppuce veulicat evpofvn arvtes; mo- 
met cukon vwolicof, hayeckv momen opvnkvn pohv- 
Les. 

26 Momen vtotkv hvmken enhohiket, Heyv nanvket 
naken oke haks? kcet em 'pohvtes. 

27 Momen  kievtes, Tecakketskat vivkes; momen 
ce'rket wakuce nehicvkvten elehces, cvfeknet momet 
temvpoken evpayekv. 

28 Momen cvpakket, eceyetvn eyacekates ; monkv e'rket 
aosiyet, eceyvren em "pobepvtes. 

29 Momen vyoposket, e'rken kievtes, Hecvs, heyv ohro- 
lope sulken cem vtotkis; cem vhakv tis tohwvlvpkvyvte 
sekos; mont omis, vn hessvlke vpake afvcketv hayvye 
tetayat cowatuce tis v'metskvt seks; 

30 Momis heyv ce’ppuce, hoktvke hoktarvke vpaket 
cem vhesaketv cen lokvte, er vlahkof, wakuce nehicy- 
kvten em elehcetskes. 

31 Momen kievtes, Cu’ppucé, estofis ve vpaketskes ; 
momen cvnake omvlkv cenake tes. 

32 Afvcketv hayet, momet afvckvkeyvre herises, heyy 
etecakketskat elvnket, momet ahesakes; momet sum- 
kvnkis, héckes. 

5 

Monet en kerrepvlken em punayet, Este nakoce hvmket 
cuko-vfastvn oce tates; momen mvt, Cen nakocky cen 
yvmahkuecvtes, kicet em opunvyehocvtes. 

2 Momen enhohiket, Naket estomen heyv make ec 
ohtveev pohit omi haks? estomen cuko vfastetskvten e 
ohonvyvs; ohvtvlakat cuko-vfastv hueretskeko tayekv, 
kicvtes. | 

3 Momof cuko-vfastv eme oben opunayet, Naken 
estomvranvya? cv pucase cuko-vfvstetv vc vkonahekv ; 
korrvko tayes; momet nak vpohetv tat ve viset os. 

4 Cuko vivstetv ve ossihocof naken estomvranvyat 
kerris, en cuko take ofvn cv yvpayvkvren, makvtes. 

5 Monkv e pucase vhuericakat vtekat enhuehkvtes, mo- ' 
met enhvteceskvn, Nvcomen cv pucase ece ”huericet o 
haks? kicvtes. 

6 Momen, Oletv neha vkerkv cukpe hvmken, makvtes. 
Momen, Cen nakcokv eskerkvn ehset, lvpken lihket, pale 
cahkepen coyvs, kicvtes. 

7 Momet etvn kicvtes, Nvcomen e vhuericetske haks? 
Momen, Teleko vkerkv cukpe hvmken, makvtes. Mo- 
men, Cen nakcokv eskerkvn ehset, pale cenvpaken coyvs, 
kicvtes. n 

8 Momen epucaset cuko-vfastv fvecekan vkvsamvtes, 
hoporrenuset momeevtet ok'; yvmv ekvnv hopuetake en 
` hesaketv ofvn hvyayvke en hopuetake " sen hoporrenvket 
omekv. 

9 Momen ce kievkis, Nakockv fveceko ocakan aossen 
cen hessvlke taken hayvkes; momat meyuksicatskof, 
vpoketv yuksv-seko ofvn ce yvpayvkvren. | 

10 Estimvt mv cotkus mahat ohfvccv heromet on omat, 
sulkat tis ohfvecv heromet os; momen cotkus mahat ohfve- 
cv estit fyecekon omat, sulkate ohfvcevu fvecekot os. 





OPUNVKV-HERV LUK COYVTE XVI. 67 


) 


11 Monkv nakockv frecekat ohfveév ce heromvkekaten 
omat, estimvt nakockv mehenwan' cem wikvkvr haks? ` 

12 Momen esté-hunvnwv etv enake ohfvecv ce heromv- 
kekaten omat, estimvt cenaken ce'mvkvr bake? 

13 Vtotkv estomet epucase hokkolen em -vtotikekes ; 
` hvmken en Homecet, momet hvmkan vnokecet ; monkat 
hvmken hvlatet, momet hvmkan vnrapet ok’. Hesaketv- 
mese nake-ockv eshokkolen em vtotketv umma 
tay es. | | | 

14 Momen Falvsevlket, nake ockv eyacvket omet, heyv 

nanvke omvlkvn pohaket, vpelicakvtes. | 

15 Momen kicakvtes, Cemetake este ehomvn e fvcce- 
cakat toyatskes; momis Hesaketvmeset ce feketaken 
kerres; nake este vpvke vrakkuehocat Hesaketvmese 
ehomv enhomeckvt omekv. - | 

16 Vhakv momen owalvlke emunken Canet vlakvtes; 
mv vtekat Hesaketvmese em ohmekketv 'serkenvkhoyen, 
este omvlkvt vyekèet esceyet os. 

17 Momen sutv ekvnv tepakat sumhoke tayat yek- 
cekon, heyv vhakv ofv satkv cotkusat hvmke tis sumkat _ 
mit yekcet os. | 

18 E ”hiwvn wihket, etvn epayat  vtekat hoktaret 08; 
momen ehe wikvten epayat vtekat hoktaret os. 

19 Este-hunvnwv nakoce hvmke tates, acevke okholatte 
. hvnvwelv telekmuse tepakan accet, momet nettv omvlkvn 
hompetv-rakkon ocet, here mahen likvtes ; 

20 Momen nakvpohv hvmket, hvmkv lekhowet, Lisvle 
hocefke tates, K 

21 `Momet hompetv wokucke este nakeoce em ohhom- 
petv a pvlatkat hompihocvre eyacen, en tohopkvhauken 
vwvkechoyvtes ; momen P Lad efvt Tid lekhowan 
en lasakvtes. di 

22 Momen mome oovtes, nakvpohv ehlen, hvlwe estet 

Eplehame e hokpe ofvn svpeyvtes. Momen nakeocvt 
ehlen, herihocvtes. 

23 Momet totkv-rakko ofv estemerkét, en renakv 
kvwapet, Eplehame hopvyen hecvtes, momet Lisvlet e 
hokpe ofvt on. 

24 Momet huehket, Eplehame evrké, ve oh merrvs, 
momet Lisvle vtotetsken, enke-wesakv eyuksvn uewvn vk 
cakhehcet, cv tulaswvn es vn kvsvppuecekvs; heyv fenke 
ofvn ev 'stemerrekv, makvtes. 

25 Momisem Eplehamet kicvtes, Cv'ppucé, cen hesa- 
ketv ofv nake herake cen hecken, momen matvpomet 
Lisvle nake holwvhokat en heckvten vkerricvs; momis 
hiyomat emahlvpvtken, cemet ce 'stemerkes. 

26 Momen heyv nake omvlkv ohvpakat, pume ceme 
esyomeyat pu tenrvwv sufke rakke vkueyihoceko tayet 
oces, momat yvmvn enkvpaket tohtiyehcet, ec oricetvn 
komakat momvkeko tayes ; momen ce'nkvpaket a ep oh 
vwetv komat tis momvkeko ‘tayes. 

27 Momen makvtes, Cv’rké, monkv ev'rke buten vtotets- 
_kvren cem "pohepis; 

28 Tecakkvyat cahkepen ocikv; heyvn en kerkuecen, 
heyv estemerketv ocan yesceyekaren. 

29 Eplehamet, Moses owalvlke esyoman oca mvn 
em apohievkekvs, kievtes. 

30 Momen, Monkos, Eplehame cv 'rke toyetskat; momis 
hvmket elkv a en p^ dur. oh ayen omat, vkerrickvn 
eticvkvres, makvtes. 

31 Momen, Moses owalvlke esyoman em apohicvkekon 
omat, elkv à en kvwapkat tis vkvsvmepuecvkeko tayet 
omes, kicvtes.` 

SETENTVCKE 17. 

Momen en kerrepvlken kicakvtes, Naorkepueckv yicvke- 
kare monko tayet omes, momis en holwakes, mv esie 
omecicen yicat ! 

2 Heyv lopucke hvmkat naorkepuecekon, emfolotkv en. 
evtot e nokwv vtvriken uehvtkv vk wihokat mit en heret 
Os. / N 

3 E vketecvkes; Tecakketskat ece ”naorken omat, 
em vsehvs; momet vkerrickv eticen omat, em merrvs.' 

4 Momen nettv hvmken kolvpaken ece ’naorken omat, 
momet kolvpaken nette hvmken a ec oh fulotket, vwa 
. rickvn eticis, maken omat, em merrvs. 

5 Momen vpastelvlket, Vkvsvmkvn pum ohvtvlvyvs, 
Pueasen kicakvtes. 

6 Momen Pucaset makvtes, Vkvsvmkv mvstv enerkv 
hvmke omen ocatsken omat, heyv eto sekvmin hocef kan, 
Yvlonkv es, cupeniket, uehvtkvn vk vhockvs, kicatsken, 
cem apohicvres. 

7 Momis estimvt ece "pakvkat, vtotkv evpayeckv mon- 
kat wakv-hompvkueckvn vrecicvten, evpofvn ra atan vpa- 
kusen, Ahtet hompvs, kicvr haks ? 

. 8 Momis, Nake hompvye tayat tetakuehcet, sewvnaket, 
hompet eskvyof vm vtotketsken, mv hoyanat, hompet 
esketskvres, min kicekare te? 

9 E pucaset, mv vtotkv nake kicvte momecvte 
svrahkvn, Ce 'kvsamis, kicvres, komatske haks? Mon- 
kos, komis. 

. 10 Cemeu matvpomen, nake ce kicvkvte omvlkvn mo- 
meheatskof, Vtotkvlke lopicvkeko toyes; nake mo- 
meevraneyvten moméces, makvkvtevs. 

11 Momen mome oevtes, Celushymen ayof, Semelev 
momen Kalvlen teropottvtes. 

12 Momen tvlofuce hvmken eceyof, este-hunvntake lepv- | 
vike palet a vnrvpet awet hopvyen svpaklvtes ; 

13 Momet en haken kvwvpaket, Cesvs, Mvhaya, pum 
merrvs, makakvtes. 

14 Momen hecakof, Vpehyet, plestvlken e hecicvkes, 

kicakvtes. Momen mome ocvtes, vpeyof, en hvavtha- 
kvtes. | 

15 Momen hvmket, em wiken hecof, er afuliket, en hake 
yekcen Hesaketvmesen ’svrakkuecvtes, 

16 Momet e’le vnakvn e turofvn oh lvtiket, vkvsamvtes ; 
momet Semelevlket omvtes. 

17 Momen Cesvs vyoposket kicvtes, kale en hvsvthaket 
omekisa? momis ostvpakat ta? 

18 Hesaketvmese vrakkuecvrane er afulecat heckvke- 
kon, heyv tvleporv tvlket vrakkueces, kicvtes. 

19 Momet, Akvwvpiket, vyepvs; cem vkvsvmkvt 
temvpoken ce hahyes, kicvtes. : 

20 Momen Falvsevlket Hesaketvmese em .ohmekketv 
estofvn vlvkvranet omat em 'pohakof, em vyoposket, 
Hesaketvmese em ohmekketv heckv heret vlvkekot os; 

21 Momen, Yvmvn hecvs! monkat, Vasen hecvs! ma- 
kvkekares, hecvkes, Hesaketvmese em ohmekketv ece 
”pikvket omekv, kicakvtes. 

29 Momet en kerrepvlken kicakvtes, Nettvt ocakvres, 
este E'chuswv en nette hvmken hecetvn komatskis, 
hecatskekares. 

23 Momen, Yvmvn hecvkes! monkat, Vsvn hecvkes! 
ce kicvkvres; oh vpehyatskvs, momet vevkvpehyats- 
|| kvs. 

24 Vtoyehvtte sutv elecv a vtoyehattet etvn er 
ahvyvyices, mv etvpomen este E'chuswv tares, en nettv 
omof. | | 
«25 Momis heyv oreko munken nanvke sulken es 
estemerkvres, momet 'heyv este honvpse etvn vhepv- 
kvkvres. 

26 Momen Noe en nettv take tate etvpomvres, este 
E’chuswv en nettv take omof. 

97 Hompaket, eskaket, etepayaket, etepvyepuecaket 

emunken Noe perro-cuko eceyvte nettv orvtes, momen 
uelauket vlahket, omvlkvn sumecicvtes. | 

28 Momen Lat en nettv take tate etvpome tares; hom- 
paket, eskaket, nesaket, wiyaket, vhocaket, cukon 
hayakvtes ; 

99 Momis mv nette Lat Satvmen ossvte etvwvn | 
totkv momet tohottoplane hvlwen a osket omvlkvn au- 
mecicvtes ; | 

30 Mv ome. tares, este E'chuswv e heckuece nettv 
oómof. - | 

31 Mv nette omof cuko onvpv oh liket, enake cuko ofv 
. ocen omat, evwvranet ahvtvpikats; momen matvpomen 
evpofy arat fulikats. | 

32 Lat e hiwvn vkerricvkes. 

33 Estimvt en hesaketvn hesayecetvn hopoyen omat, 
sumecicvres; momen estit en hesaketv sumecicen omat, 
hesayecvres. | 
84 Cem onayvkis Mv neren hunvntake hokkolet 
topv hvmken eten wvkhoken, hvmken eset, hvmkan 
wihokvres. | 

35 Hoktvke hokkolet tepvket emfolotvkvres; hvmken 
eset, hvmkan wihokvres. 

36 Hunvntake hokkolet cvpofv ofvn welakvres; hvmken 
eset, hvmkan wihokvres. 

37 Momen em vyoposket, Estvmv tar haks?  Pucase, 
kicakvtes. Momen, Estvmv ena ocen omat "men lvmhet 
vtelokvres, kicakvtes. 


SETENTVCKE 18. 


Momen este estofis emekusapet hotosvkekaren opunvkv 
svhopakvn "sem punvyakvtes ; | 

2 Hvmmaket, Tvlofv hvmken fveceev hvmket, Hesake- 
tvmesen em penkvlekot, este tis vrakkuece sekat likvtes. 

3 Momen mata tvlofvn oye hoktet arvtes; momet em 
vlaket, Vc vnrapvn vm ohfvccecvs, makvtes. | 

4 Momen ’mapohicetun komekat oketvt hoyanvtes; mo- 
mis renyupvn em vkerrickv ofvt, Hesaketvmese en cv 
penkvlekot, este tis vrakkuecvkot o estomis, 

5 Heyv oyen em ohfvececares, cv naoricekv, momvkon 
omat, tewole vlakat cv hotosihce witet omekv, makvtes. 

6 Momen Pucaset makvtes, Fvccecv fvcceko nake ma- 
kan pohvkes. 

7 Momen Hesaketvmeset, hofunen 'mehaket o estomis, 
enake enhopoke neren nettvn oh huehkakat em ohfve- 
cecvkekare te ? | 

8 Ce kicvkis, Lvpken em, ohfvccecvkvres. Mome esto- 
mis este E’chuswvt vlakof, vkvsvmkvt ekvnvn oh ocen 
eshecvre te? 

9 Momen este, Pu fvcevket omés, komet, eme ofvn 
vfekrakket, vpvltaken enhomecakat fullaten heyv opunvkv ` 
svhopakvn 'sem punvyakvtes; | 

10 Este hokkolet cuko-vcakan cukolakvtes, emekusv- 
pvranet; hvmket Falvsevlket omen, hvmkat tokunawv- 
vteloyvt omvtes. | 

11 Falvsevlket hueret, hvmmaket eme ofvt emeku- 
sapvtes, Hesaketvmese toyetskat, este vpvltake, fveceko 
vkonah vike, fvecvkekat, hoktarvlke momen heyv toku- 
nawv-vteloyv tis omvkat svrahkvn ece 'kvsamis. 

19 Nettvcakuce hvmkat em ofv vhokkolvn e elvwecit, 
nake ocvyat vtekat tekvpvke espalan fekvyet os. 

13 Momis, tokunawv-vteloyv, hopvyen hueret, hvlwen 
vnvtvksetv taten komekot, e hokpen oh nafket, Hesake- 
tymesé, naorkv toyvyat vm merrvs, makvtes. 

14 Ce kievkis, Hvmkat fvecekon, heyv hunvnwv mit 
fvecet en cukon vk hvtapkvtes; estimvt e hvlwecat 
kvnevpuehocen, estit e RS M hvlwehocvret ok”. 


Nou 

15 Momen momof hopuetakucen celayvren 'sen yica- 
kvtes; momen en kerrepvlket hecakof, em vsehakvtes. 

16 Momis Cesvs enhuehkakvtes, hvmmaket, Hopuetake 
ve oh vwepvre em etektvnecet, em vsehhatskvs; mv 
omakat Hesaketvmese em ohmekketvt omekv. 

17 Mehenwvn ce kicvkis, Estimvt o estomet hopuewuce 
omet Hesaketvmese em ohmekketv e enakuecekon omat, 
estomet ecehyekos. 

18 Momen semevpayv hvmket em ’pohet, Mvhayv 
heretskat, naken estomvyatet hesaketv yuksv-sekon epo- 
yar haks? kicvtes. 

19 Momen, Estoman here cv ems haks? herat 
hvmkusis sekos, Hesaketvmeset omekon omat, Cesvs 
kicvtes. 

20 Vhakv palan eg s Hoktahretskvs, Eleh- 
cetskvs, Horkohpetskvs, Fveceko akeriyetskvs, Ce'rke 
ce'ckeu vrakkuecvs, Cesvs kicvtes. 

21 Momen, Heyv omvlkvn ev mvnettusvte vteke vfaste 
vtecievyvtes, makvtes. 

29 Momen Cesvs, heyv nanvken pohof, Nake hvmket , 
cem ahoske emunkes; nanvke ocetskat omvlkvn wiyet, 
estemerrakan eravkvs, momet hvlwe ofv nake ocetskvres ; 
momet ahtet, vc vevkvyvs, kicvtes. 

23 Momen heyvn pohof, efekenokke hervtes; nakeoce 
mahet omvtet ok”. 

24 Momen Cesvs, efekenokke mahat hecof, Mvtvwwvt 
nakeockv ocakat Hesaketvmese ohmekketv esceyetv en 
yekevke tares! — | 

25 Rvcce-kuphe esropottv e turwv ropottat en yekce 
mahekon, este enakocv mimvt Hesaketvmese em ohmek- 
ketv eceyetvt en yekcet ok”, makvtes. 

26 Momen .pohakat, Monkv estimvt hesake taye haks ? 
makakvies. 

27 Momen, Nanvke este em momvkeko tayat Hesake- 
tvmese em momvke tayes, makvtes. 

28 Momof Petvt, Hecvs, nanvke omvlkvn wihket, ece 
'evkfulles, makvtes. 

29 Momen, Mehenwvn ce kicvkis, Estimvt Hesaketv- 


-. mese em ohmekketv vrahkvn cuko, eckvlke, etecakka- 


kvte, ehiwv hopuetake esyoman wihket, 

30 Hiyome tan sulke erohvtvlvken, momet ekvnv vivkv- 
ranat ofv hesaketv yuksv-sekon epoyvranekat sekot os, 
kicakvtes. 

31 Momof pale hokkolohkakan evpahyet, Hecvks, 
Celuslvmen vpeyés, momen este E'chuswv opunvyece 
owalvlke coyakvte omvlkvt sohfvckvkvres ; 

32 Centilvlken em wihohken, mvt nakhayekot, enho- 
mecken celayet, ohtofket, 

33 Tepket, elecvkvret ok’; momen nettv svtutcenan 
hvtvm akvwvpkvres, kicakvtes. x 

34 Momen heyv nanvke hvmkusis kerrvkekates; heyv 
maketv em ehkvket omen, nanvke 'sem punahoyat kerrv- 
kekates. 

35 Momen mome oevtes, Cvleko tvlofun vwolihcof, 
este-hunvnwv turhecekat nak vpohet, nene afopken li- 
kvtes ; 

36 Momet, este sulkat -—Ü pohof, Naken oka? 
maket vpohvtes. 

37 Momen, Cesvs Nasvlvlket hoyanet os, kicakvtes. 

38 Momen huehket, Cesvs, Tewe e'ppucé, vm merrvs,. 
makvtes. | 

39 Momen homvn vpeyakat em vsehakvtes, cvyayv- 
kvren ; momis svhere mahen huehket, Vm merrvs, Tewe 
e'ppuce, makvtes. 

40 Momen Cesvs a 'soh vwhoyvren maket Ak ee 
momet, vwolihcof, em 'pohet;- 

41 Naken ce 'stomecaren kometske haks? makvtes. 
Momen, Pucasö, renakvt vn heckate! komis, makvtes. 
49 Momen Cesvs, MU cem vkvsvmkvt ce hesa- 
yeces, kicvtes. 

43 Momen moman vpakusen renayet, Hesaketvmesen 
vkvsamet, vevkayvtes; momen este omvikvt, hecakof, 
Hesaketvmesen vkvsvmakvtes. 


SETENTVCKE 19. 


MomEN Cesvs, Cvlekon ecehyet, tehoyanvtes. 

2 Momen hecvs, este-hunvnwv Sakevs hocefket, toku- 
nawv vteloyvlke enhomahtvt, nakeocvt omet, 

3 Estit o haks? komet, Cesvs hecetvn komvtes; mo- 
mis este cekfat omecicen heceko tayvtes, kocoknuset 
omekv. | | 

4 Momen homvn v letiket, hecvranet, sekvmin vcem- 
kvtes; mvn Cesvs hoyvnvranekv. 

5 Bine: Cesvs mvn rorof, vnvtvkiset, -hecvtes, mo- 
met em punayet, Sakevs, Ivpecicet ahvtvpkvs, mucv-net- 
tvn cen cukon vfekhonnvranvyat tvlket omekv, kicvtes. 

6 Momen lvpecicet ahvtapket, afvcket evpayvtes. 

7 Momen hecakof, omvlkvt ecayet 'setempunahoyaket, 
Este holwvyecv em oh hvyvtkvranet ayes, makakvtes. 

8 Momen Sakevs hueret, Pucasen em punayet, Heevs, 
Pucasé, nake ocvyat en nvrkvpvn estemerrakaten emvyet 
os; momet este estomen oh laksit, naken vkonahvyvten 
omat, osten ohfulhuecis, makvtes. 

9 Momen Cesvs em punayet, Mucv-nettvn vhesaketvt 
heyv cukon vlvket os, emeu Eplehame e'ppucet omekv : 

10 Este E'chuswvt mv sumkvten hopoyet, hesayecvranet 
vlvket omekv, makvtes. | : 

11 Momet heyv nanvken pohakof, ohvtvlaken opunayet, 
punvky syhopakvn opunayvtes, Celuslvmen vwolicekv, 

inomen Hesaketvmese em ohmekketvt lvpken heckvres, 
komakat svrahkvn. 

19 Monkv hvmmakvtes, Este vrakke hvmket ekvny 
hopvyen ceyvtes, ohmekketvn en heciken, rvlvkvranet. 

13 Momet em vtotkvlke palan enhohiket, tokunawv 
vtarkv palen emakvtes, Es vtotkatske emunken, rvlvka- 
res, kicaket. 

14 Momis em etvlofvlket, enhomecaket, punvkvn yu- 
Dun ohtotet, Heyv hunvnwv ep ohmekkvren komékot os, 
makakvtes. | 

15 Momen mome ocvtes, ohmekketvt en heciken, 
rvlahkof, heyv  vtotkvlke tokunawvn  emakvte este 
vrahrvkv esyoposke estomuse ohvtvlvyakvte kerrvren, em 
enhuehhokvren makvtes. 

16 Momof enhvteceskat vlahket, Pucase, cem vtarkvt 
vtarkv palen ohvtvlayet os, makvtes. 

17 Momen, Heres, vtotkv heretskat, nake nvcomuse 
ohfveev herometskvtet omekv, tvlofv palen ohfvnket 
yekcetvn ocetskvres, kicvtes. | 

18 Momen svhokkolat vlahket, Pucasé, cem vtarkvt 
vtarkv cahkepen ohvtvlayet os, mak vtes. | 

19 Momen’ matvpomen, Cemeu tvlofv cahkepen oh- 
mekkvs, kicvtes. k 

20 Momen etvt vlahket, Pucasé, cen cv penkalat cem 
vtarkv sehvsvteckv es vyokofke ocvyvten hecvs; 

21 Este-hunvnwv merretv -ocekot, mv  wvkecetske- 
kate akvwapet, momet mv fokayetskekate vteloyetsket 
omekv. 

22 Momen kicvtes, Viotkv holwvyece toyetskat, ce 
cukwv mahusat aossen ee ohfvececares.  Este-hunvnwv 
merretv ocvkat, mv wvkecvkate akvwapit, momet fo- 
kayvkate vteloyit omat kerretskemvts ; 

23 Monkv rvlakvyof, cvnake ohhontv ocen cawvye 

tetayaten, estoman vn evtokunawv tokunawv esyoposketv- 
cukon vpiketskekat haks ? 

24 Momen asvpaklaten kicakvtes, Vtarkvn em esvks, 
momet vtarkv pale ocan emvkes. 

25 (Momen, Pucasé, vtarkv palen oces, ian 

26 Ce kievkvyet omekv, Mv ocat vtekat emhoyvres, | 
momen mv ocekat, mv ocat tis em eshoy vres. 

27 Momis vn horrvike tat, ohmekkaren eyacvkekatet, 
yvmvn esyicet, cv homvn pvsvtvks. 

28 Momen hvmmahkof, Celuslvmen vcemket, “homvn 
ayvtes. > 

29 Momen mome ocvtes, rvne Olefv kihocan, Perpec 
Pervne tepakat em vnakvn vlakof, en kerrepvlke hok- 
kolen vtotet, 

30 Tvlofuce ce homuse ocan vhoyvks, mvn cukolaku- 
satskat corakko-wakuce, este ohlikvte sekan wvnvken 
eshecatskvres ; enrecohpet, svthoyvks. 

31 Momet, este estomet cem 'pohet, Estomén enreco- 
patske haks? maken omat, heyvn kievranatsket os; Pu- 
caset eyacet omekv; kieakvtes. | 

32 Momen vtothoyat vhoyvtes, momet em onayat etvpo- 
men eshecakvtes. 

33 Momen, corakko-wakucen enrecopakof, e pucasvlket, 
Estoman corakko-wakucen enrecopatske haks? kicakvtes. 

34 Momen, Pucaset eyaces, makakvtes. 

35 Momet Cesvs es em vlahokvtes ; momet em acevken 
corakko-wakucen ohocaket, Cesvn oh licakvtes. 

36 Momen ayepof, em acevken nenen oh pvtapi- 
cakvtes. 

37 Momen awolihcet, entis rvne Olefvn hvtvpkvranusof, 
en kerrepvlke sulkat omvlkvt vlicehcet, afvekaket punvkv 
en hake yekcen Hesaketvmesen es vkvsvmakvtes, vtotketv 
yekevke hecakvte omvlkv vrahkvn ; 

38 Mekko Hesaketvmese e hocefkv ofv viakat oh- 
merrvkvtet os; Hvlwe ofv herkvt, momet hvlwe mahaten 
vkvsvmkvt Eo makaket. 

39 Momen Falvsevlke este sulke vpvkakat vpvlwvt oka- 
kat, Mvhaya, cen kerrepvlken em vsehvkvs, kicakvtes. 

40 Momen vyoposket, Ce kicvkis, heyvt cvyayvken 
omat, moman vpakusen cvtot ahuehkvkvranet os, ki- 
cakvtes. 

41 Momet vwolihcof, tvlofvn hecet, oh hvkihkvtes, 

42 Cen ts, ceme mahusat, mucv cen nette ofv tis, 
nanvke cen herkv vpvkakat kerretskvten omat! momis 
hiyomat ee turwv em ohrvnket omes ; | 

43 Nettv cem ocvkvret ok’, mv omof cen horrvlket 
sufke ece 'folotken korrvkvres, momet cem afolotvkvres, 
 momet estvmivlkis cem vkhottvkvres. 

44 Momet cen hopuetake ece ’tehke ocat ece "pakvken 
lekahfet, ce tvpeksicvkvres, momet ec ofv cvto hvmkusis 
etohliken wikvkekares, cem ohfvececkv oketvn kerrats- 
kekatet omekv, maket. | 

45 Momet cuko-vcakan eceyet, mv ofv nake wiye, mo- 
men nesakaten sossicetvn vlicecvtes, 

46 Coket os, Vn cuko mekusvpetv cuko tes; mo- 
mis centake horkopvlke em vpoketvn hayatskes, kicet. 

47 Momet nettv omvlkvn ` cuko-vcakat oivn este- 
mvhayvtes. Momis plest en homvhhotat, cokv-hayvlke 
este en homvhhotvlke esyomat elecetvn komakvtes. 

48 Momet nak estomecvke tayan eshecvkeko tayvtes ; 
este omvlkvt heren em apohicakekv. 


 SETENTVCKE 20. 


Momen mome ocvtes, mv netty take hvmken cuko veakat 
ofv estemvhayet, opunvkvhervn erkenakof, plest enhomvh- 
hotat, cokv-hayvlke este em veulvke esyomat oh yicvtes, 

2 Momet, Pum onvyvs, yekcetv estomén heyv nanvken 
es momecetske haks? monkat heyv yekcetv ce'mvtet 
estit o haks? em punayet makakvtes. 

3 Momen vyoposket, Vneu nake hvmken cem 
?pohvranvkis ; momen vm vyoposkvkes ; | 

4 Cane em paptesvm, hvlwen vte tat haks? monkat 
este enake tat haks? kicakvtes. 

5 Momen 'sete'm punahoyaket, Hvlwe vten, makén 
omat, Moman estoman vkvsvmatskekat haks? makvres. 
6 Momis, Este enakets, makén omat, este omvlkvt 
evton 'sepu ”fyllet pu nvfkvkvres, Canet owalv tates, 
kometvn vkvsvmepuehocvtet omekv, makakvtes. 

7 Momen vyoposkaket, Estvmvn vte tat kerrekos, ma- 
kakvtes. | | 

8 Momen Cesvs, Vneu yekcetv estomén heyv nanvke 
es momecit omvyat cem onayvkvkos, kicakvtes. 

9 Momof heyv opunvkv svhopakvn este 'sem punayv- 
ketvn vlicecvtes; Este-hunvnwv hvmket, pvrko cvpofvn 
ahohcet, vfastvlken em wikvtes, momet vhofunen ekvnv 
hopvyen ayvtes. | 

10 Momet oketv omof, vtotkvn vfastvlken ohtotakvtes, 
pvrko evpofv em etten emvkvren; momis vfastvlket, 
rukahfet, nakocekon vyecicakvtes. 

11 Momen hvtvm vtotkv etvn vtotvtes; momen mvu ru- 
kahfet, vlesketv vpvken celahyet, nakocekon vyecicakvtes. 

19 Momen hvtvm svtutcenat vtotvtes; momen mvu 
vnvttehcet, ossicakvtes. 

13 Momof pvrko cvpofv e pucaset okat, Naken estomv- 
ranvya? Cvppuce vnokeckan vtotares; hecakof, mvtan 
vrakkuecake wites, makvtes. | 

14 Momis vfastvlket hecakof, 'sete'm punahoyaket, 
Heyvt pucase mvnettv tes; vhwet, elecvkeres, enake 
taranvtet punake hakvren, makakvtes. 

15 Monkv pvrko cvpofvn ossihcet, elecakvtes. Monkv 
pvrko evpofv e pucaset naken estomecvkvre te ? 

16 Vlahket, mv vfastvlken pvsvtvres, momet pvrko 
cvpofvn vfastvlke etvn em wikvres. Momen pohakof, 
Mohmates, makakvtes. 

17 Momen heren hecaket, Heyv hoccat naket o haks? 
Cvto tohtarvlke vwikvte, matvwvt vkvnowv em ekv 
hakes, makat? makvtes. 

18 My evton estimvt oh latken omat, kvekvres; momis 
estimvn oh latken omat, lopotvres, makvtes. 

19 Momen plest enhomvhhotat momen cokvhayvlke 
mata hvse-vkerkvn enke oh wvkecetvn komakvtes; emen 
opunvyecet, heyv opunvkv svhopakvn punayvtet on 
kerrakvtet onkv, momis este sulkat em penkvlakvtes. 

20 Momet vketecaket, mvkerre vketecvlken vtotakvtes, 
este fvccvke e omecaket, em opunvkvn eset, momat 
semevpayv en yekcetv momen ohfvnketv ofv wikvkvren. 

21 Momen Mvhaya, fvecvn opunayet, momet estemvha- 
yet, eslimv en heckv etemetuecekot, momis Hesaketvmese 
em vyetvn mehenwvn mvhayetsket omat kerrés; 

29 Sesv ekv-feketv emeyvre fvcevt o haks? monko 
haks? maket em 'pohakvtes. 

23 Momis emvkerretvn hecet, kicakvtes, Estoman es ev 
kerratske bake? 

24 Tenelyvn ev hecicvkes. Estimv vhake momet en 
hocevn oce haks? En vyoposket, Sesv enakets, maka- 
kvtes. 

25 Momen, Monkv Sesv enanvken Sesvn emvks, momet 
Hesaketvmese enanvken Hesaketvmesen emvkes, kica- 
kvtes. 

26 Momen este sulkat ehomvn em opunvkvn esvkeko 
tayvtes, momet em vyoposkat em estomahen, evyayvho- 


kvtes. 

27 Momof Satusevlke, (mv Akvwvpketv sekos, ma- 
kakat,) vnvcomet en yicvtes, momet em 'pohakvtes, 

28 Makaket, Mvhaya, Moses pun hoccicat, Hunvnwv 
etecakkvtet, ehiwvn ocet, hopuetaken ocekot elen omat, 
etecakkatet e hiwvn epayet, honvpse etecakkvten em ma- 
heevres, makvtes. 

20 Monkv etecakkakat kolvpaket fullvtes: momen, 
homahtatet hokten epahyet, hopuetaken ocekot elvtes. 

30 Momen svhokkolat mata hokten epahyet, hopuetaken 
ocekot elvtes. 

31 Momen svtutcenat. epayvtes; momen kolvpakat 
matvpomen ` momet hopuetaken ocvkekot pvsatkvtes. 

32 Omvikv "sem poken hokteu elvtes. 

33 Monkv akvwvpketv omof, mv kolvpakan estomat e 
hiwv tar haks? kolvpakat epayakvtet omekv. 

34 Momen Cesvs em vyoposket kicakvtes, Y vmv ekvnv 
hopuetake etepayaket, etepayepuehocet os: | 

35 Momis mimv ekvnv, momet pvsatkvte akvwvpketv ` 
epoyetv heretv orieakes, komhoyat etepayvkekos, momet 
etepayepuehocekos : 

36 Momen hvtvm svnveomvn pvsvtkeko taves, hvlwe 
este en hueretv oricet ok'; momen akvwvpketv ho- 
puetaket omet, ` Bn Ces? en hopuetaket omakes. 

97 Tokvs, pvsatkvtet akvwvphoyat Moses tisem eto- 
fvske ocan kerkuecvtet os, Pucasen oket, Eplehame en 
Hesaketvmese, Iseke en Hesaketvmese, momet Cekvpe 
en Hesaketvmese makatet. 

38 Pvsatkat tokon, momis wenahokat en Hesaketvmeset 
omekv: momet omvlkvt ehomvn wenahoket omekv. 

39 Momof cokv-hayvlke vpvlwvt vyoposket, Mvhaya, 
heren opunahyetskes, makakvtes. 

40 Momen mv RR ohvtvlakat nak em 'pohetvn 
fekhvmkvkekates. 

6 

41 Momen em punayet, Klist Tewe e'ppuce tes, estomen 
makake te ? 

49 Momen Tewe mahusat, Sams cokv ofvn, Pucaset 
cv Pucasen em punayet, Ceme vm akvpervn liketske 
munken, 

43 Cen horrvlke ce "leohhuerickvn hayares, makvtes. 

44 Monkv Tewet Pucasen kicet os, momof estomaten 
eppucet o haks? kicakvtes. 

45 Momof, este omvlkvt pohaken, en kerrepvlken em 
punayet, 

46 Cokv-hayvlken em e vketecvkes, mv acevke cvpevken 
es fulletvn komakat, momet nakwikv vlkan vseketvn, 
momet senekake ofv ohliketv svmomvkus mahat, mo- 
met hompetv-rakkon etektvnke svmomvkus mahat em 
‘vlostakat ; 

47 Hoktvke oyevlke en cuko lokakat, momet vhayet 
cvpevken mekusvpakat; matat. ohfvececkv senrakkat en 
heckvkvres. 

SETENTVCKE. 21. 

Momer vifvnnaket, este nakocvike en nakemkv evtoku- 
naphuten vtehaken hecvtes. | 

2 Momet hvtvm oye hokte hvmke tokunawv lopuckus 
mahat hokkolen mvn vtehen hecvtes. | 

3 Momet, Mehenwvn ce kicvkis, Heyv oye estemerrat 
omvlkv senhoyvnen vtehet os; 

4 Heyv omvlkvt enaketake sulkat asossen nake 
Hesaketvmese emhoyat vpvyahket omekv; momis emet 
em estemerketv aossen vhesakvte ocvte omvlkvn vtéhet 
os, makvtes. 

5 Momen vpvlwvt cuko vcakat, mv cvto hervke 
momet nakemkv es MA ates opunvyecakof, emet 
okatet, 

6 Heyv nanvke hecatskat ton omat, nettvt ocv- 

kvres, mv omof evto etohlike hvmkusis awiha! 
kares, makvtes. 

7 Momen em ”pohaket, Momis, Mvhaya; estofvn . 
nanvke ocakvr haks? momen heyv nanvke momvranc 
naket eskerkv tar haks? kicakvtes. | 

8 Momen makvtes, E vketecvkes, ce mvkerhoyvkekaren , 
Klist toyis, maket sulket cv hocefkv ofvn yicvret ok’, 
momen oketvt vwolices: monkv myn vevkvpehyatskvs. 

9 Momis horre momen este tekyvmketv ocakveuken 
pohatskof, penkvlahkatskvs; heyv nanvket tatet hoyv- 
nvkvranet omekv: momis meyuksvt moman vpakuse 
tokot os. 

10 Momof kicakvtes, Tvlwvt tvlwvn vnrvpet, momen 
tvlofvt tvlofvn vnrvpet akvwvpkvkvres :- 

11 Momen ekvnv nekekv rakrvket estomis ocvkvres, 
momen elaukot ocvkvres, momen enokketv holwvhokat ; 
momen nakheckv senhoneckvket, momen nake eskerkv 
rakrvket sutv a vwet ocvkvres. 

12 Momis heyv omvlkv enhomvn enken ec oh ocaket, 
ece'ssecvkvres, momet senekake vlkan, momet cuko-yek- 
cvn ce wikaket, ev hocefkv vrahkvn mekkvlke momet 
evpayvlke ehomvn es ce yihocvkvres. 

13 Momen mvt a cen kerre tayat ec oh fulkvkvres. 

14 Monkv ce feke take ofvn fvccecvkes, naken estem 
vyoposkvranatskat enhomvn vkerricatskekaret. 

15 Ecukwv momet hoporrenkv, mv ce'nrapvlke omvl- 
kvt pvlken vyoposketv, monkat vnrvpetv umvkeko taya- 
ten ce'mvkaret ok”. | 

16 Momen ce'ckvlket, tecakkakat tis, cen nakvlke mo- 
met cen hessvlket ce wiyvkvres; momen ec omecicaken 
ce pvsvthoyvranvkat ce sasuket os. 

17 Momen cv hocefkv vrahkvn este omvlkvt cen home- 
cvkvres. 


\ 

mis ce'kv esse take hvmkis sumkekares. 
. 30mis kometvn cem puyvfekev taken es vev- 
KOS. 

20 Momen‘suletawvlke etohkvlke sulket Celuslvme em 
folotaken hecatskof, momusen em vhopvnketvt vwolican 
cerrvkes, | 
21 Momof Cutey vpokat ekvnhvlhawan oh pefatkekvs, 

momen en nvrkvpv vpokat sossvkekvs, momen ekvnv 
vwolicvke vpokakat escehyates. 

29 Heyvt estemerrickv nettvt omakekv, nake hoccakat 
omvlkvt esfvefvkvren. 

23 Momis nvrkesakat momet coyicakat en holwakes! 
mv nettv take omof; heyv ekvnvn estemerkv rakket, 
momen cvpvkketvt heyv estvlken oh ocvkvret ok’. 

24 Momen eslafkv-cvpko em fvske omecicen pvlvt- 
kvres, momet svlvfkvket etvlwv omvlkvn escehoyvres, 
momen Centilvlket Celuslvmen oh svpvklvres, Centilvlke 
em oketv esfvcfvkvranat oren. 

25 Momen hvse, hvresse kococumpv esyomat oiv es- 
kerkv ocaken; ekvnv onvpv tvlwvvlke estemerkv feksum- 
ketv vpvket ocvres, uehvtkv uemelohlv tepakat wohka- 
ken ; 

26 Penkvlkvt momet nanvke ekvnvn oh ocvranat en 
nene hecakat omecicen este pvsvtkv omake haket omen; 
hvlwe en yekcetv take nekeyihocvret ok’. 

27 Momen momof este Echuswvt, yekcetv momet 
hvyayvke rakken ocet, vholoce ofvn vlaken hecvkvres. 

28 Momen heyv nanvke mometvn vlicecakof, acvmekset. 
vfvnnakvkvtevs; cem vhesaketvt vwolicet omekv. 

29 Momen opunvkv svhopakvn 'sem punayakvtes; Ke- 
rakko em vpe, momen eto omvlkvn hehevkes ; 

30 Hvte esse hayakof, ceme mahusat meske mucv 
vwolicat es kerratskes. 

31 Matvpomen cemet, heyv nanvke momaken hecats- 
kof, Hesaketvmese em ohmekketv vwolicat kerrvkvtevs. 

32 Mehenwvn ce kicvkis, heyv honvpse hoyvneko 
munken heyv nanvke omvlkvt esfvcike tvlkvres. 

33 Sutv ekvnv tepakat sumhokvres; momis vm opunv- 
kv sumikekos. 


34 Momen e vketecvkes, estofv tis hompetv vnoksetv, | 


momen hacky; momen héyv hesaketv sénaorickv svhere 
mahen ce feke taken oh wetenken, mv nettvt vyvkhvm- 
kusen ec ob vivkekaren. 

35 Nak senkvnhetv omet ekvnv omvlkv onvpv oh 
vpokau oh vlvkvret ok’. | 

36 Monkv vketecvkes, momet estofis emekusa pvkvtevs, 
heyv nanvke momvranat omvlkv mvnvttepetv, momet 
este E'chuswv ehomvn svpvkle tayat heretv oricvkés, ce 
komhoyvkvren. 
37 Momen nettvn cuko veakat oben estemvhay vtes, 
momet neren osiyet, rvne Olefv kicetvn likvtes. 

38 Momen cuko veakat ofvn em apohicvranet este 
 omvikvt hvthvyvtkusen en yicvtes. 


SETENTVCKE 22. 


Toxvs, tvklike pakkeko hompetv-rakkot vwolicvtes, mv 
Ohhoyvnkv kihocat. 
2 Momen plest enhomvhhotat momen cokv-hayvlket 


estomen elecvke tayat TOE em - este sulkan em 


penkvlvket omekv. 

3 Momof Setvnet, Cutvse Eskalev kicetv, vhonkvtkv 
pale hokkolohkakat hvmken eceyvtes. 

4 Momen ayet, plest enhomvhhotan momen kvpetvnvl- 
ken estomén Cesvs em wire tayat em opunvyecvtes. 


5 Momen afvekvket, cvtokunawv emetvn temífveca-: 


kvtes. 

6 Momen temfacevtes, momet este sulkat fullekon em 
wiyetv etektvnke hopoyvtes. 

7 Momof tvklike pakkeko nettvt, ohhoyvnkv elehoevra- 
nat, vlakvtes. 

8 Momen, Vhohyet, ohhoyvnkvn pum etetakuecvks, 
hompeyvren, kicet, Petv Cane tepakan vtotvtes. 

9 Momen, Estvmvn etetakueceyvren kometske haks ? 
kicakvtes. 

10 Momen, Hecvkes, tvlofvn cukolakatskof, estet, pecv 
uewv vevnken es hvlatet, ece'nrvpvres, mvn vevkvhoyet, 
cuko eceyaten cukolvkvks. 

11 Momet, Mvhayvt okat, Cukoperiev en nvthofv, vn 
kerrepvlke vpaket ohhoyvnkv hompvye tayat estvmvn 
oce haks? ce kicet os, cuko-pucasen kicatskvres. 

12 Momen onvpv nvthofv rakke etetakuehocen cem 
mellvkvres; men etetakuecvks, kicakvtes. 

13 Momen vhohyet, kicakvte etvpomen eshecakvtes; 
momet ohhoyvnkvn etetakuecakvtes. 

14 Momen hvse-vkerkv vlahkof, vpastelvlke palen 
hokkolohkakat vpvkaken, likvtes. 

15 Momet, Cv yacet, cv ’stemerkeko emunket, ece 
'pakvket heyv ohhoyvnkv hompetvn komvyvtet os. 

16 Ce kicvkvyet omekv, Hvtvm hompvko emunken 
Hesaketvmese em etvlofv ofvn esfvcike tvlkvres, kica- 
kvtes. 

17 Momet sesketucen ’sehset, Hesaketumesen vkvsamv- 
tes, momet, Heyvn ’sehset, etekvpicvkes ; 

18 Ce kievkvyet omekv, Pvrko en lokce eskvko 
emunken, Hesaketvmese em ohmekketv vlahke tvlkv- 
res, kicakvtes. 

19 Momet tvkliken ehset, Erken vkvsamet, kvikahyet, 
e'makvtes, Heyvt cv'na ece ”rahkvn este'mhoyvtet omes; 
vnen es ve vkerrickvn heyvn momecvkes, maket. 

20 Matvpomen hompetv hoyanat sesketucen sehset, Heyv 
sesketuce cv catv setemfvecetv mucvset omes, mv ece 
'rahkv pvlatkat ; 

21 Momis hecvkes, mv cv wiyat enke ve vpaket ohhom- 
petvn oh ocet os ; 

22 Momen mehenwvn este E'chuswv em mellvkvte omen 
ayvranet omes, momis en holwakes, mv este wiye huerat/ 
makvtes. 

23 Momen vpvkakat estvt nere momecvranet omat 
ete'm "pohetvn vlicecakvtes. 

24 Momen momof vnrvpkv ete'm ocakvtes, estit rakke 
mahat os, komhoyvranat ohfveevn. 

25 ,Momen, Centilvlke em mekkvlke ohfvnkaket os: 
momen yekcetvn es ohfvnkakat est? en heromakan kiho- 
cet os. 

26 Momis cemet mv ohmatskvs; momis ece ’pakvke 
rakke mahat esmvnettat omet omekvs; momen ece ’pa- 
kvke homahtat est’ em vtotkat omet omekvs. 

27 Momen hompetv vlikat, monkat mv vfastat, estvt 
senrakket o haks? hompetv vlikat mv toko? momis vn 
tat vtotkv omit ece "pakvkit omis. 

28 Vo vpaket ve vnrvpkv ofvn fekhonnakvte toyatskes. 

29 Momen Cv’rket ohmekketv vm mellvte etvpomen 
ohmekketvn cem mellvkvyet os; 

30 Vm ohmekketv ofvn vm ohhompetvn vh vpoket, 
hompet eskatskvren, momet mekkvlke em ohliketvn oh 
vpoket Eslevl em vliketv pale hokkolohkakan ohfvece- 
catskvren. 

31 Momen Pucaset okat, Simvn, Simvn, hecvs, teleko 
etvpomen ce'nyoyvret Setvnet ce yacvtet os. 

32 Momis cem emekusapvyvtes, cem vkvsvmkvt sumke- 
karen; momen rafuliketskof, etecakketskan daez: 
kicvtes. 

33 Momen, Pucasé, ece ’evkvyetv vm etetakes, cuko- 
yekev momet elkv vteken, kicvtes. 

34 Momen, Ce kicis, Petv toyetskat, mucv-nettv totto- 
lose en hunvnwv hakeko munken cv kerretskat ehelakse- 
cetske svtutcenvres, kicvtes. 

35 Momet, Cvtokunawv en sukcv, ehvlewv en sukev 
momet estelepikv tis ocekon ece ”totakvyof, naket cen 
sepekvt haks? kicakvtes. Momen, Naket sepekates, ma- 
kakvtes. 

36 Momof, Momis hiyomat cvtokunawv en enker ocat 
sayekvs, momen ehvlewv en sukev matvpomen; mo- 
men estit eslafkv-evpkon ocekat, en kapvn wiyet, Zë 
sekvs. 

37 Ce kievkvyet omekv, Nake ve ohfvecv hoccat soh- 
fvekvranat tvlkuset os, Vhakv kacvlken vpaket vhonkvt- 
kvtes, makat; nake ve ohfvcev ocakat emeyuksvn ocvkv- 
ranet omekv, kicakvtes. | 

38 Momen, Pucasé, eslafkv-cvpko hokkolet vvmvn oca- 
kes, kicakvtes. Momen, Tetayes, kicakvtes. 

39 Momet osiyet, Olefv rvnen oh ayvtes, momvnto 
omet; momen en kerrepvlkeu vcvkvpeyvtes. 

40 Momen mvn rohrof, Mekusvpvks, momat holwake 
'sec oh ceyvkekaret, kicakvtes. 

41 Momet cvto awiketv hvmke en hopvyen em akueket 
omvtes, momet tokkehket, emekusapvtes, | 

42 Ovrkö, kometsken omat, heyv sesketucen es vm 
vkueyicvs; mome estomis vne komvyate tokot, ceme 
kometskatet momekvs, maket. 

43 Momen hvlwe este hvlwen a Avtapket em e heckue- 
cet, yekcicvtes. 

44 Momen em estemerkv rakket omen, ohvtvlaken 
. vyekeet emekusapvtes; momen em meskat catv evfke 
rakrvke ekvnvn tvk pvlatke omet omvtes. 


| 

45 Momen mekusapvtet ahuyiret, en kerrepvlken em 
vlahkof, feknokketv omecicen nocicaken hecvtes, 

46 Momet, Estoman nocicatske haks? asvpvkilet, eme- 
. kusvpvks, holwake "sec oh ceyvkekaret, kicakvtes. 
47 Momen opunaye munkof, hecvs, este sulke mahet, 


momen mv Cutvs kihocat, pale hokkolohkakat hvmket, — 


homvn ayet, Cesvs vfvnkvranet vwolievtes. 

48 Momis Cesvs okat, Cutvsé, este E'chuswv vfvnketvn 
es wiyetske te? kicvtes. 

49 Em afolotakat nake oevranat hecakof, Pucasé, eslafkv- 
evpkon. es caskeyvr haks? kicakvtes. 

50 Momen mv hvmkat plest enhomahtv em vtotkvn 
casket, e hvcko akvpervn en tacvtes. 

51 Momen Cesvs vyoposket, Muev vteken etektvnecvks, 
makvtes. Momen e hvckon en celayet, em wiceevtes. 

59 Momof Cesvs, plest enhomvhhotvlke, cuko-veakat 
en kvpetvnvlke vculvke esyome en yicakat, Este horkopvn 
vnrvpe omet eslafkv-cvpko etowarke tis cawet yicatske 
haks ? 

53 Nettv omvlkvn ece 'pakvkit cuko-vcakan arvyof, ve 
vnrvpet ce'nke taken rvtosecatskekates; momis heyv 
hvse-vkerkv cenaket's, momet yomucke en yekcetv tes, 
kicakvtes. 

54 Momof esahket, evpayet, plest enhomahtv en cukon 
esceyakvtes. Momen Petvt hopvyen a vevkarvtes. 

55 Momen cuko en nvrkvpv etektvnkat nvrkvpvn totkvn 
etecahket, tohkvlket vpokof, Petvt vpaket likvtes. 

56 Momis, totkv tempen likof,'hokte mvnette hvmket 
hericet hecet, Momen heyv hunvnwvt vpakvtes, ma- 
kvtes. 

57 Momen Cesvs ohfvccv ehelaksecvtes, Hokte toyetskat, 
mv esten kerrvkos, maket. 

58 Momen mv hoyanat hofunekon etit hecvtes, momet, 

Cemeu mv hvmkat toyetskes, kicvtes. Momen Petvt, 
Mv toyvks, kievtes. 

59 Momen mv hoyanat hvse-vkerkv hvmkvteken, etit 
yekcen kerkuecvtes, Mehenwvn heyv esteu vpakvtes; 
Kalvlevlket omekv, maket. c 

60 Momen Petvt, Este-hunvnwv toyetskat, nak ma- 
ketskat kerrvkos, makvtes. Momen moman vpakusen 
punaye emunkof tottolose en hunvnwv hakvtes. 

61 Momen Pucaset a oh fulotiket, Petvn hecevtes. Mo- 
men Petvt Pucase em opunvkvn vkerricvtes, mv, Tottolose 
en hunvnwv hakeko munken, ve ohfvecv ehelaksecetske 
svtutcenvres, kicvte. 

62 Momet Petvt osiyet, tayen hvkihkvtes. 

63 Momen hunvntake Cesvs hvlvtakat, nakhayekot, 
nvfkakvtes. 

64 Momet e turwvn 'mvrvnayahkof, e turofvn en nafket, 
Owalvs, ce nvfikat estit o haks? maket, em ”pohakvtes. 

65 Momet nanvke etv sulken tvklecaket vnrvpet puna- 
yakvtes. 

66 Momen hvyatkan vpakusen este em vculvke, plest 
enhomvhhotat, momet cokv-hayvlke etohkvliket en nv- 
kvftetvn ceyicakvtes, 

67 Mv Klist tat toyetska? pum onvyvs, makaket. Mo- 
men, Cem onayvkvyis, vkvsahmatskekos, kicakvtes. 

68 Momen vneu cem 'pohin omat, vm vyoposket, mon- 
kat vc vyeciheatskekos. RT 

69 Heyv ertopvrv este Echuswvt Hesaketvmese en 
yekcetv em akvpervn likvres, kicakvtes. 

70 Momof omvlkvt, Monkv cemet Hesaketvmese Eppuce 
toyetske bake? makakvtes. Momen, Hut omes, cv ki- 
catskes, kicakvtes. 

71 Momen, Sohkerkv ohvtvlvken estomen pu yace bake? 
e cukwv aossen pohhékv,, makakvtes. 

SETENTVCKE 23. 
Momen mv este sulkat omvlkvt asvpvkilet, Cesvs evpa- 


yet, Pilvten 'sem vpeyvtes. 
2 Momen vlicecet vnrvpakvtes, Heyv estet etvlwvn fvye- 


cicet, ekv-feketv Sesvn emetvn vsehen esheceyvnks, Vne. 
E 


mahusat Klist, Mekko,'toyis, maken. 


3 Momen Pilvtet em ’pohet, Ceme Cusvlke em Mekko ` 


toyetske haks? kicvtes. Momen, Maketskes, kicet, em 
vyoposkvtes. 

4 Momof Pilvtet, Heyv hunvnwv nake em mvttat eshe- 
cvkos, plest enhomvhhotvlken momet este sulkan ki- 
evtes. 


5 Momen svhere mahen ohyekevke tates, Este eteyamet 


os, Kalvlen vlicecet momet yvmvn oret, Cutev hvmecicat 
mvhayet os, makaket. 

6 Pilvtet Kalvle ohfvecvn pohof, mv este Kalvleviket 
omat vpohvtes. 

7 Momet Helot em ohmekketv elecvn hueret omat ker- 
ran vpakusen Helon oktotvtes, Helot mv omof Celusiv- 
men aret omen. 

8 Momen Helot Cesvs hecof, afvcke estvmahet omvtes, 
hofunen hecetvn eyacvtet omekv; momet nake eskerkv 
momecen hecetvn komvtes. 

9 Momof opunvkv sulken em ’pohvtes; momis paken 
em vyoposkekates. 

10 Momen plest enhomvhhotvlke momet cokv-hayvlke 
svpaklet tetayen vnrvpakvtes. . 

11 Momen Helot en suletawvlken vpaket nakhayekot 
vpelicakvtes, momet kapv hololoccen accecet, hvtvm 
Pilvten ohtotakvtes. 

12 Momen mata nettvn Helot Pilvte tepakat tenhies- 
svlke hahoyet omvtes; mv pubem? enhomeckv te'm oca- 
kvtet omekv. 


f 

13 Momen Pilvtet, plest enhomvhhotvlken, momen 
semevpayvlken momen este sulkan etoh nvkvitecahkof, 

14 Este fiyvthuecv omecatsket, heyv hunvnwvn es vn 
yicatsket os; momen hecvs, ce homvn em ”pohhvyat, mv 
nanvke es vnrapatske ocat heyv hunvnwv em mvttat 
eshecvkis ; i 

15 Momet os; momen Helot eshece sekis; centaken ohto- 
tvyisekv, momen nake elkv oren em momehoce sekos; 

16 Monkv rukahfit, enrecopares, kicakvtes. 

17 (Hompetv-rakko omof hvmken em enrecopvranat 
tvlkuset omvtet omekv.) 

18 Momen etemvpvlwusen huehkaket, Vkueyvs heyv 
esten, momet Palapvsen pum enrecopvs, makakvtes. 

19 (Mv, este tekyvmketv tvlofv ofv hakvten, momet 
esteleckv omecicen cuko-yekevn pihokvtet omat.) 

20 Pilvtet, monkv, Cesvs enrecopetvn komet, hvtvm 
em punayakvtes. 

21 Momis huehkaket, Etohwelepkvn svrvhvs; etohwe- 
lepkvn svrvhvs, makakvtes. 

29 Momen svtutcenvn em punayet, Estoman? holwvke 
naken momece haks? élé taye em mvttat eshecvkis; 
monkv rukahfit, enrecopares, makvtes. 

23 Momen fekhonnekot en hake yekcvken 'sopunayet, 
tohweklepkvn svrahkvren 1nakakvtes; momen mv em opu- 
nvkv, plest enhomvhhotat 'mopunvkv esyomat muntalvtes. 

24 Momen Pilvtet, makakat vevkvyen momvres, maket 
ohfvececvtes. 

25.Momen mv este tekyvmkat momet esteleckv ome- 
cicen cuko-yekevn pihokvte mv en komakvte em enreco- 
pvtes; momis komakan Cesvn em wikvtes. 

26 Momen es vpeyof, Silenvlke tvlofy en lvpvtke aosse, 
Simvn hvmken hvlahtet, etohwelepkvn oh wvkecakvtes, 
karonet Cesvs ’svevkayvren. 

27 Momen este etohkvikat sulke mahet, hoktvkeu 
vevkvpeyvtes, mvt en wahoket hvkihhokvtes. 

28 Momis Cesvs oh fulotket, Celuslvme echuswvhoktvke 
toyatskat, vne vc vrahkvn hvkihkekot, momis ceme mo- 
met ce'chustake vrahkvn hvkihkvkes, makvtes. 

29 Nettvt yicvranet omekv, mv omof, Echussvkekat. ` 
momet nvrke kopuewv heckuecvkvte sekat, momet epese ` 
coyicvkekatet en herakes, mahokvres. 

30 Momof vlicecet, ekvnhvlhawan, Ep oh pvivtkvks; d 
momet rvnen, Ep ohrvnvks, kicvkvres. 

.81 Momen eto lanofv heyv nanvken momecaken omat, 
eto talofv naken momecvkhoyvr haks? kicakvtes. 

‘32 Momen etv, holwvyeevlke hokkolen, pvsvtvranat 
vpvken svpehoyvtes. 

33 Momen ekvnv Kalfvle kihocan yicof, men svrvhakv- 
tes, momet holwvyecvlkeu; hvmket akvpervn svrahken, 
hvmkat vkvskvnvn svrakken. 

34 Momof Cesvs, Cvrke, em merrvkvs; naken estoma- 
kat kerrvkekot omekv, makvtes. Momen em accvke 
tekvpicaket, estit omvranat eshecakvtes. 

35 Momen este sulkat hecet svpaklvtes. Momen semev- 
payvlkeu vpvkaket nakhayvkekates, Vpvlwvn hesahue- 
cvnkes: e hesayecekvs, Klist, Hesaketvmese enhop 
tet, on omat. | 

36 Momen suletawvlkeu, en yicet, uetuksen ”sem wiyet, 
nakhayvkekates, 

37 Momet, Cusvike em Mekko toyetsken omat, e hesa- 
yecvs, maket. — 

38 Momen es hocefetv hoccat onvpvn ocat, Klekvike, 
Lomvlke Hepluvlke esyomat em punvkv ofvn hoccet omv- 
tes, HEYVT CUSVLKE EM MEKKO TES, maket. 

39 Momen holwvyecv, vtvrtakat hvmket, Klist toyetsken 
omat, e kesayecet pumeu pu hesahuecvs, maket tvhikvtes. 


mw .L 

40 Momis hvmkat vyoposket, Hesaketvmesen en ce 
penkvleko bake? mata ohfvececkv ofyn hueretsket omat, 
maket em vsehvtes. 

41 Momet, Momen pume. frcevn ep ohfvecehoces, pum 
vtotketv vevkvyen feketv esohfvcken pun hecket omekv ; 


momis bere hunvnwvt nake em mvtte sekos, maket. 
42 Momet, Pucasé, cem ohmekketvn eceyetskof, ve 


vkerricvtevs, Cesvn kicvtes. 

43 Momen Cesvs, Mehenwvn ce kicis, mucv-nettvn 
palvtis ofvn ve vpaketskvres, kicvtes. 

44 Momen hvse-vkerkv sepakvteket omvtes; momen 
hvse-vkerkv esostvpakat oren yomucket ekvnvn hvmeci- 
cvtes. 

45 Momen hvse yomuckvtes, momen cuko-veakat se- 
tentvekv tesetkvtes. 

46 Momen Cesvs opunvkv yekcen es hohikof, Cv’rké, 
ce'nke ofvn vm puyvfekevn wikis, makvtes. Momet 
heyvn mahkof, hesakvte wikvtes. 

47 Momen sentulevt nak momehocan hecof, Hesake- 
tvmesen vrakkueevtes, Mehenwvn heyvt hunvnwv fvccet 
omvtes, maket. 

48 Momen- este mv hecetv vnvkaftat omvlkvt, nanvke 
momehocan hecakof, e hokpen oh nafket, fulecvtes. 

49 Momen em etekerhoyetv omvlkvt, momen hoktvke 
Kalvle asosset vevkvpeyvtet, hopvyen a svpaklet, heyv 
nanvken hecakvtes. 

50 Momen heevs, hunvnwv semevpayv, Cose hocefke 
tates; hunvnwv here momet fvccet : 

51 (Mvt em vkerrickv take momen momecakat em 
vkvsvmekates. Cusvlke em etvlofv Alemvrev avtet 
omvtes, emeu Hesaketvmese em ohmekketvn emehaket. 
52 Heyvt Pilvtet oh ayet, Cesvs e'nan em ”pohepvtes. 
58 Momet a ehset, hvnvwelv tvrken es ayokkohfet, 


— 

sepvlkv, cvto a kofkvten, este wvkechoyvte sekat ofvn 


wvkecvtes. 


54 Momen mv nettvt ele eck onivtes, momen 
nettveako vwolicvtes. 

55 Momen mv hoktvkeu vpaket Kalvlen asossvtet 
vevkvpeyet, sepvlkvn, momen estomen ena wvkechoya- 
ten hecakvtes. | 

56 Momet fulehcet, neha-fvmecv momen esfvmecickvn 
etetakuehcet, nettvcakon fekvpakvtes, vhakv vevkvyen. 


SETENTVCKE 24. 


Momart nettvcakuce nettv enhvteceskvn hvthvyvtkusen, 
emet, momen hoktvke eti vpvkaken, esfvmecickv eteta- 
kuecvkvten sepvlkvn esyicvtes. 

2 Momet cvto sepvlkv em vkueyihocen hecakvtes. 

3 Momet esceyet, Pucase Cesvs e'nan hecvkekates. 

4 Momen mome ocvtes, mv ohfvecv en kerkvkekc 
emunkof, hecvs, hunvntake hokkolet, em accvke hvya 
yvhoken, etempen sehokvtes. 

5 Momet hoktvke penkvlaket, potopohokof, Estoma) 
pvsvtkat em etenrvwvn wenakat hopoyatska? kicakvtes. 

6 Yvmv sekos; momis akvwvpkés. Kalvlen are emunk 
cem punayvkvten vkerricvks, 

7 Este E'chuswv, este holwvyecakat e'nke ofvn wihol 
ken, svrahkvres; momen nettv svtutcenan akvwvpkvre: 
maket. 

8 Momen em opunvkvn vkerricakvtes, 

9 Momet sepvlkv ocan rafulehcet, heyv nanvke lk 
palen hvmkontvlakan momet vpvltake omvlkvn em on 
yakvtes. 

10 Mv heyv nanvke vpastelvlken em onayakat Me 
Maktelv, Coanv, Mele Cems e'cke esyomat, momen ho. 
tuke eti vpvkvke tates. - ` 

11 Momen em opunvkvt nanvkoketv ome ’sem moma- 
kvtes, momet vkvsvmvkekates. 

12 Momof Petvt ahuyiret, sepvlkvn oh letkvtes, momet 
oh cunehket, hvnvwelv tvrke acevke entvlket kaken he- 
cytes, momet, nak momehocat em estomahet omen, en- 
kvpakvtes. 

18 Momen heevs, hokkolet mv nettvn tvlofuce Emevs 
hocefken, Celuslvme em vhopvye vkerkv kolvpakvteket 
omen, vhoyvtes. 

14 Momet heyv nanvke ocakvte omvikvn ’sete’m puna- 
10yvtes. 

15 Momen mome ocvtes, ete’m punahoyet ete’m "poha- 
kof, Cesvs mahusat vlaket, vpahket ayvtes. 

16 Momis en renakv mvnyttehocvtes, kerrvkekaren. 

17 Momen Cesvs, Yvkvpake, heyy opunvkv es etem 
unahoyatskat estomvket o haks? ce feknokhoket omat, 
deakvtes. 

18 Momen hvmket, Kleopvs hocefket, vyoposket, Ce- 
islvme ofv cen tvlkuset tvleporvt omet, heyv nanvke 
eyv nettv take ofvn mo TE kerretskeko haks? ki- 
vtes, 

19 Momen, Nanvket o haks? kicakvtes. Momen em 

loposket, N Te Cesvs Nasvlvlke, owalv Hesaketvmese 

omet este omvlkv ehomv opunvkv nake momecetv te- 
ikat ofvn yekcet omvte ohfveevn : 

0 Momen plest enhomvhhotat momet pum evpayvlket ` 

vn ohfvecehoevranen wikahken, svrvhakvte : 

1 Momis mvt Eslevl enrecopvranvte tes, komet enhon- 

nvts, momen heyv nanvke omvlkv ohvpakat, heyv 

nvke momehohevte vtekat mucvt nettv sututcenat tes; 

2 Momen ohvtvlakat hoktvke pum etohkvlketv sasat 

, feksumhuecakis, sepvlkv hvten fuliyet. 

33 Momet e'nan hecvkekot, eryicet, Nak hecihocan, 

hvlwe estvlket, Wenaket ge 8 BEE heceyis, ma- 
kaket : 

24 Momen epu "pvkakat vpvlwvt sepvikvn vpeyet, hok- 
tvke kicakvte etvpomen Keen, momis emen hecvke- 
kis, kicakvtes. 

25 Momen, Aeha ce hoporrenvkeko, momet nak omvlkv 
owalvlke opunayakvte vkvsvmetv efeke yulohusatskat ! 

26 Klist, heyv nanvken es estemeriket, em vrakketv 
eceyvre fvccvt omekat haks? 

27 Momen Moses owalvlke omvlkv esyoman es vli- 
cehcet, hoccat omvlkv ofyn mv nanvke eme ohfveev oca- 
kan em ohhvyayicvtes. 

28 Momen mv tvlofuce vpeyvte 'rvwolicakvtes, momen 
ohvtvlake ayvrane omecvtes. 

29 Momen ohyekcicet, Epu 'paket fekhonnvs, yafket 
omen, nettvt hoyvnvranuset omekv, makakvtes. Momen 
vpaket fekhonnvranet eceyvtes. 

30 Momen mome ocvtes, vpaket hompetvn vlikof, 
tvkliken ehset, ohmeriyet, kvlkayvtes, momet ema- 
kvtes. 

31 Momen e turwvt enrvmrakvtes, momen kerrakvtes : 
momen heckeko hakvtes. 

32 Momen ete'm punahoyet, Hoccat pum enramof, pu 
feke ep ofv vhetkvke omekat haks? makakvtes. 

39 Momet mv hvse-vkerkv mahusan asehoket, Celusiv- 
men fulhoket, palen hvmkontvlakat vpvkakat esyomat 
etohnvkaftan, 

34 Mehenwvn Pucaset akvwvpkes, momet Simvn em e 
heckuehevt hakis, makaken eshecakvtes. 

35 Momen nenen vhoyof nanvke momehocan, momen 
tvklike kvlkayan es kerrakvten onvyakvtes. 

36 Momen momé opunayakof, Cesvs mahusat en nvr- 
 kvpyn hueret, Herkvt cem ocvkekvs, kicakvtes. 

97 Momis em estomahen, feksumkakvtes, momet Puyv- 
fekevn hecét omés, tns 

38 Momen, Estoman ce fekhervkeko haks? momen 
estoman ce feke ofv vkerrickvt kvwvpkaket o haks? 

39 Hecvks ev'nke momen ev'le, vne mahuset omat; cv 
celayet, hecvks: vne vpeswv fune esyome ocvyat Wer 
puyvfekevt ocekot omekv, kicakvtes. 


40 Momet momén opunahyof, e’nke e'leu hecicakvtes. 
41 Momen em estomahet, afvcketv omecicen vkvsvmv- 


keko emunkof, em punayet, Hompetvn yvmvn ocatske 
haks? kicakvtes. 

42 Momen rvro hotopke tvcken, momen fo-en-cvmpen 
emakvtes. 

49 Momen cahwet, ehomvn hompvtes. a 

44 Momet, Heyvt, opunvkv ece 'pakvkvye emunkof 
ce kicvkvyvtet omakes, mv nanvke Moses em vhakv, 
. momen owalvike, momen Sams cokv ofv ve ohfveev 
. eohoyvte ocakat omvlkvt esfvckvranat tvlkuset omat, 
kicakvtes. 

45 Momof em s HW taken enrvmrievtes, hoccakan 
kerrvkvren, 

46 Momet, Hiyomèn coket os momen Klist momén 
estemeriket, nettv sutcenan akvwvpkvre, 

47 Momen e hocefkv ofv vkerrickv etickv, momet hol- 
wvyeckv enkvpvketv Celuslvmen vlicecet tvlwvvlke omvl- 
kv em erkenvkhoyvre fvecvt omemvts. 

48 Momen heyv nanvke ohfvcev cemet akerrvlke 
toyatskes. 

49 Momen hecvs, Cv'rke em etemfvecetvn a ec ohtotifi 
kares. Monkv Celuslvme tvlofvn fekhonnatsket emun- 
ken, yekcetv hvlwe vten "sece'cce ohevkvres, kicakvtes. 

50 Momet evpayet Pervne vteken esossvtes, momet 
e'nken kvwahpet, em merrakvtes. 

51 Momen mome ocvtes, em merrakof, ém eshohyen, 
hvlwan escehoyvtes. l 

52 Momen vrakkuecaket, afvcketv rakken es afvekuket 
Celuslvmen oh fulecvtes : | 

53 Momet Hesaketvmesen vkvsamet, momet vrakkueca- 
ket, cuko-vcakan fulle emunkv tates, Emen. 

OPUNVKV HERA, 


CANE COYVTE 


SETENTVCKE I. 


HvrgoEskv omof Opunvkv tates, momen mv Opunvkvt 
Hesaketvmesen vpakvtes, momen mv Opunvkvt Hesake- 
tvmese tates. 

2 Hvteceskv omof matvwvt Hesaketvmesen vpakvtes. 

3 Nake omvlkvn mvt hayvte tates, momen mvt sekate 
mv hakvte hakekates. 

4 Mv ofvn hesaketv ocvtes, momen mv hesaketvt este en 
hiyayvke tates. 

5 Momen hvyayvket yomuckofvn hvyayakes; momen 
yomuckatet kerrekates. 

6 Hesaketvmese atotèt hunvnwvt Cane hocefket huerv- 
tes, - 

7 Matvwvt eskerkvt vlaket omvtes, Hvyayvke oh ker- 
kuecvranatet, momat mv eteropotten este omvlkvt vkv- 
svmvkvren. 

8 Mv Hvyayvke tokatés, momis mv Hvyayvke oh ker- 
kuecvranaten atothoye tates. 

9 Mvt Hvyayvke mehenwat. tates, mvt ekvnvn vlakat- 
este omvikvn oh hvyayicet os. 

10 Ekvnvn arvtes, momen ekvnv mvt hayvtet omvtes, 
momen ekvnvt kerrekates. 

11 Enaken em vlakvtes, momen enaket evpayvkekates. 

12 Momis evpayakat vtekat, mv e hocefkv oh vkvsv, 

makat, Hesaketvmese eppucetake hakvkepvren yekcetvn 
e'mvtes : 

18 Mv catv es heckat tokon, monkat vpeswv komat 
tokon, monkat este komat tokon, momis Hesaketvmese es 
heckaten. 

14 Momen Opunvkvt vpeswv hakvtes, momet epu'pakv- 
tes, (momen en rakke heceyat, hvmkuse Erke heckuecvte 
en rakke omes,) herkv mehenwvu es fvcket. 

15 Canet mvn oh kerkuecet, huehkvtes, Heyvt mv tvn- 
kes opunvyecvyvnke, Cv yupv vlakat vn homahtes, cv 
homv tvnkekv. 

16 Momen es em fvcketv, herkvn hvtvm herkvn, omvl- 
keyatet eseyvtes. 

17 Vhakv Moseskv etehoyvnen este emhoyvtes, momis 
herkv mehenwv esyomat Cesvs Klist etehoyvnen vlakv- 
tes. 

18 Este estomet estofvn Hesaketvmese hecvte sekos ; 
Eppuce hvmkuse heckuecvte tvlket, mv Erke e hokpe 
vpikat, mvt oh kerkuecvtes. 

19 Momen heyvt Cane ohonvkv em ohkerkueckw tes, 
Céluslvme a en kvpvke Plestvlke Lefitvlke esyome, 
Estimv toyetske haks? kicake em’pohvkvrane Cusvlke 
ohtotvte. | 

20 Momen chelaksecekot, e oh onayvtes, momet e oh 
onayet, Klist toyvkos, makvtes. 

21 Momen, Nake tohaks monky? kicaket em'pohakvtes. 
Elivs toyetskvh? Mv toyvkos, makvtes. Mv Owalv to- 
yetskvh ? kicakvtes. Momen hekos maket em ayoposkvtes. 

22 Momof, Estimv toyetske haks? kieakvtes, a pu'tota- 
kan em onvyeyvren; Estimvn e kicetske haks 7 

23 Mv vnrvwv ofv huehke, Hesaketvmese em vyetv 
lvputke hayvkes, Owalv Hesia makvte omen makat toyis, 
kievtes. 

24 Momen mv vtotvkhoyat Falvsevlke tates. 

25 Momen, Monkv Klist, monkat Elivs, monkat mv 
Owalv toyetskekon omat, estomen paptisetske haks? 
kicaket, em'pohakvtes. . l 

26 Canet em ayoposket, uewvn es paptisit omis: momis 
hvmket kerratskekot ece'pakvket hueres ; 

27 Met mv tes cv yupv vlakat, ev home tes, mv em 
estelepikv sohwvnakv en recopvye taye heretv orvkos. 

28 Heyv nanvke momvte Cotvne tvpalv Perepélvn, Cane 
paptisan omvtes. | 

29 "Rem pvkse, Cesvs em vlaken Canet hecet, Hecvs, 
Hesaketvmese en Yvpefikuce, holwvyeckv ekvnv en kvpi- 
cat makvtes. 

30 Heyvt okvyvnke, Cv. yupvn hunvnwv vlaket vn 
homahtes makvyvnke; ev homv tatet okv. 

31 Momen kerrvkvnkes: momis Eslevl em oh kerkvren 
uewvn es paptisit vlakit omis. 

32 Momen oh kerkuecet, Puyvfekevt pvce-howe omet 
Hvlwen a hvtapket, oh liken hecvy vnkes; 

33 Momen kerrvkvnkes; momis mv uewv es paptisvs 
cv kice ve vtotatet, Estimvn Puyvfekevt hvtapket oh fek- 
honnen hecetskat, mvt mv tes Puyvfekev Vcakat es 
paptisat cv kicvnkes; 

34 Momen "SA yo heyvt Hesaketvmese Epp tes 
makit kerkuecis, Canet makvtes. 

35 Hvtvm ’rem pvkse Cane en kerrepvike hokkolen es- 
yomet svpaklvtes: 

36 Momet Cesvs yvkapen hecet, Hecvs, Hesaketvmese 
en Yvpefikuce makvtes. 

37 Momen en kerrepvike hokkolat opunayat pohakvtes, 
momet Cesvs vevkvhoyvtes. 

38 Mom of Cesvs a fulotiket, vevkvhoyen hecvtes, mo- 
met, Naken hopoyatske haks? kicvtes. Momen Lapi! 

(mv oh yvtekhoyat Mvhayv! maketvt omen), Estvmvn 
liketska? makakvtes. 

39 Vthoyet hecvkes, kievtes. Vthohyet estvn likat 
hecakvtes, momet mv nettv em fekhonnvkepvtes, hvsev- 
kerkv espalat mahe tatet oke, 

40 Cane opunaye pohahke vevkvhoyvte hvmkat, Simv 
Petv etecakkat Vntolo tates. 

4] Hvteceskv etecakkat mahusat Simv taten eshecvtes, 
momen, Mesia eshécés, kicvtes; mv oh yvtekhoyat Klist 
tes, l 

42 Momet Cesvs 'sem vlakvtes: momen Cesvs hecof, 
Sumy Convse: eppuce toyetskes! Sefvs ce kihocvres, ki- 
cytes, mv oh yvtekhoyat cvto maketvt omes. 

43 ”Rem pvkse Cesvs Kalvlen ayetvn komvtes, momet 
Felvpen eshecvtes, momct, Ve vevkvyvs, kicvtes. 

44 “Tokvs Felvpe Persitv, Vntolo Petv tepaket eme 
tvlotv, aosse tates. 

45 Momen Felvpe Neranen eshecvtes, momet, Vhakv ofv 
Moseskv, owalvlke esyome, Cesvs Nasvlevlke, Cose eppuce 
es coyvte eshécés, kicvtes. 

46 Momen Neranet, Nake heret Nasvlen aossc taye 
hakes? makvtes. Vhtet hecvs, Felvpet kievtes. 

47 Cesvs Neranet em vlaken hecvtes, momet, Hecvs, 
mehenwvn Eslevlkc tes, mv ofv mvkerretv sekot! makv- 
tes. | 

48 Neranet, Estvmv vten cv kerretska? kicvies, Cesvs 
em ayoposket, Felvpc cen huehkeko munkof, ke-rakko 
em vpe elecv liketskof, ce hecvyvnkes, kicvtes. 

49 Neranet em ayoposket, Mvhaya, Hesaketvmese Ep- 
puce toyetskes!  Eslevl em Mekko toyetskes! kicvtes. 

50 Cesvs em ayoposket, Ke-rakko em vpe elecvn ce he- 
evyvnkes, ce kiheikv vkvsametska? Heyv nake “sen 
rakrvken hecetskvres, kicvtes. 

51 Mehenwvn! Mehenwvn! ‘ce kicis, heyv er yupv 
hvlwat en hauken hecetskvres, momen este Eppuce onv- 
pyn Hesaketvmese ‘em estvlket acemecet momet, hvtvpe- 
cen hecetskvres, kicvtes. 


SETENTVCKRE II. 


Momen uettv resvtutcenan etepvyetvt ocvtes Keno 
tvlofucen Kalvle ofvn. Momen Cesvs ecket myn arvtes. 

2 Momen Cesvs, en kerrepvlke om mv etepvyetvn 
en huehhokvtes. 

3 Momen pvrko-opuswvt orekon, Pvrko-opuswvn ocvke- 
kos Cesvn ecket kicvtes. 

4 Momen, Hokte, ceme vne tepakeyat naket pum esto- 
ma?  Hvse-vkerkv cvnaket hvte vlvkekos, Cesvs kicvtes. 

5 Naketo estomen ce kicvkis, momecvks ecket vtotkvl- 
ken kicvtes. 

6 Momen Cusvlke es en hvsvteckv vevkvyet cvto uee- 
mvrkvswv faken hokkole » dim tutcene vevnke vlken 
mvn vpohoyvtes. 

7 Ueemvrkvswvn uewvn: fvcficvks, Cesvs kicakvtes. 
Momen cuktvlvwv vteken fvcficakvtes. 

8 Tokvs, svkcahwet hompetv-rakko em evpayvn es em 
vpeyvkes, kicakvtes'; mohmen es em vpeyakvtes. 

9 Hompetv-rakko em evpayv mv newv pvrko-opuswv 
hahoyat lahsof, momis estvmvn vtetat kerrekates, (momis 
vtotkvike uewv evwakat kerrakvtes), hom petv-rakko em 
evpayvt hokte epayvranan enhuehkvtes. 

10 Hvte vlicecof, este vtekat pvrko-opuswv beren a'sli- 
cen, momen em etetayen eskakof 'sen holwvkusen asli- 
evnts; momis centawvt pvrko-opuswv heran veayecets- 
ken, hiyomat ores, kievtes. 

11 Heyv enhvteceskv este nake momeceko taye Cesys 

momecat Kenv tvlofucen Kalvle ofvn én rakke heckuecv- 
tes, nomen en kerrepvlke oh vkvsvmakvtes. 

12 Heyv eryupv Kepanevn vkhvtapkvtes eme, ecke, ete- 
cakkakat, momen en kerrepvlken, momet nettv sulkekon 

mvn fekhonnakvtes. | 

13 Momen Cusvlke em ohhoyvnkvt awolice tates; mo- 
men Cesvs Celuslvmen ayvtes. 

14 Momen Cuko-vcakat ofvn mv wakv yvpefikv pvce 
esyome wiyakat, momen tokunawv raen a vpoken 
esheevtes. 

15 Momen emct eswvnakvn estepketvn hahyof omvlkvn 
cuko-veakan sossicvtes, momen yvpefikv wakv svpvken, 
momen esyoposkvlke cn tokunawv a em pvlatvtes, momet 
ohhompetv cektolcecvtes. 

16 Momen pvce wiyakan, Yv nanvken vkuehuecvkes 
Crrke en cuko neskveuko hahyatskvs kicakvtes. 

17 Momen, Cen cuko ayvkhvmketv cv lokcs, make cokat, 
Vn kerrepviket vkerricakvtes. 

18 Momof Cusvlket em ayoposket, Heyv nanvke mome- 
cetskat cskerkv estome pu hecvkuecetske haks? kicakv- 
tes. 

19 Cesvs em ayoposket, Heyv cuko-acakat sumecievkes, 
momen nettv tutcenen a kvwvpares kicvtes. 

20 Ohrolope pale-osten epohkaken heyv cuko-vcakat 
etohtvrhoyvtes, moman cemet ncttv tutcenen a kvwapets 
kvr haks? Cusvlket makakvtes. 1 

21 Momis ena en cuko-vcakat opunvyecet KET 

22 Momekv eme elkv rakvwvpikof en kerrepvike heyv 
kicvte vkerricakvtes, momet cokv-rakko momet opunvkv 
Cesvs makvte vkvsvmakvtes. 

23 Momen eme Celuslvme ofv ohhoyvnkv hompetvrak- 
kon aret, este nake momeceko tayen momecen hecakof, 
en hocef ken sulket vkvsvmakvtes. 

24 Momis Cesvs em, wikekates, este. omvlkvn kerrvtet 
omekv. | 
` 25 Momen estimvt este ohkerkueevre enkusvpkekates, 
este nake vpikat kerrvtet omekv. 


SETENTVCKE III. 


FALVSEVLKET este-hunvnwv Nekvtemvse hoet Ket Cus- 
vlke semevpayvt huervtes. 

9 Mvt neren Cesvs em vlakvtes, momet, Lapi, Mvhiyv 
Hesaketvmese a en kvpvke toyetskat kerrés, kicvtes, 
heyv nanvke este momeceko tayat momecetskat este 
momeceko tayet okv, Hesaketvmeset vpvket omekon 
omat. 

3 Cesvs em vyoposket, Mehenwyn, mehenwvn ce kicis, 
Estimvt svnvcomvn heckekon omat, Hesaketvmese eme 
tvlofy hehcekos, kicvtes. 

4 Este vculehpof, estomet hecke taye haks ?* Nekvtemv- 
set kievtes. 

5 Cesvs vyoposket, Mehenwvn, metteg ce N, 
Este uewv momen Puyvfekcan tepakan es hecket omekon 
omat, Hesaketvmese eme tvlofv eceyeko tayet os. 

6 Mv vpeswv es lieckat vpeswvt omes, momen mv puy- 
vfekev es heckat puyvfekevt omes. 

7 Estomahes kohmetskvs, mv, Svavcomv heckvranatsket 
os, ce kievyat. 

8 Hotvle estvmvn komat hotales, momen en ha po- 
hetskes, momis estvmvn vtetut, estvmvn ayet omat ker- 
retskekos. Mv omet os Puyvfekcv es heckat vtekat. 

9 Nekvtemvset em vyoposket, Heyv nanvke estomet 
mome taye haks? kievtes. 

10 Cesvs em vyoposket, Eslevlke em mvhayv toyetskes, 
momat heyv nanvke kerretskeko haks? kicvtes. 

11 Mehenwvn, mehenwvn ce kicis, mv nake kerreyat 
opunvhoyes, momen my nake heceyvtet kerkuecés, mo- 
men kerkueceyan pum esatskekos. 

12 Ekvnv nanvken cem onvyvkvyvten vkvsamatskekon 
omat, hvlwe nanvken cem onvyvkvyat estomet vkvsa- 
matskvr bake? 

18 Momen este estomet hvlwe tvlofv vkvwvpkvte sekos, 
my hvlwe tvlofv ahvtvpkvte este Echuswv hvlwe tvlofv 
likat vkvwvpkekon omat, 

14 Momen Moseskv vnrvwv ofv cetto kvwapvte etvpo- 
met este Echuswv kvwvpkvranet os. 

15 Mv oh vkvsamat vtekat estemerkekot, momis he- 
saketv yvksv-sekon ocvren. 

16 Hesaketvmese ekvnv vnokece mahet omekv, Eppuce 
hvmkuse heckuecvte emvtes, mvn estimvt oh vkvsamat 
estemerkekot, momis hesaketv yuksvsekon ocvren. 


17 Hesaketvmese Eppuce ekvnv ohfvececvren ekvnvn a oh 
'totet omekates, momis mv eteropotten ekvnvt hesakvren. 


18 Mv oh vkvsamat ohfvecekot os; momis mv oh 
vkvsvmekat ohfvece hoyvnet os, Eppuce hvmkuse heckue- 
cvte hocefkvn oh vkvsvmekokv. 

19 Momen heyvt ohfvececkv tes; hvyayvket ekvnvn 
vivkes,: momis estet yomucken hvyayvke emuntvlen vno- 
keevkvtet omes, en nakvfvstetv holwvhoket omekv. 

20 Holwake momecat vtekat hvyayvke en homecet os, 
momekv hvyayvke oh vtekot os, en nakvfvstetv oh ker- 
kekaren. 5 | 

21 Momis mv fvecetv momecat hvyayvke oh atés, mv en 
nakevfvstetv Hesaketvmese ofvn vfvstvkvte tat kerke 
hakvren. m 4 

29 Heyv nanvke ’renyupv Cesvs en kerrepvlken esyomet 
Cutev ekvnvn yievtes, momen vpaket mvn fekhonnet 


EX 

23 Momen Caneu paptisvtes Envn, Silome tempen, mvn 
uewvt tayet omekv, momen en yicet paptiskakvtes. 

24 Cane cuko-yekev hvte vpihokeko emunkekv. 

25 Momof nake vpohkvt kawvpkvtes hvsvteckv. oh- 
fyeevn Cane en kerrepvike momet Cusvlke em etenrv wvn. 

26 Momen Canen en yicet, Lapi, mv Cotvne tvpalv ece- 
'pakvnke, mv ceme oh kerkuecctskat, hecvs, mvt paptisen 
este omvlkvt cn yices. | 

27 Cane vyoposket, Este naket en hecikekos hylwe 
tvlofv a e'mhoyeko vtekat, makvtcs. ^ .. Butts 

98 Ceme etvwvt. avnkerrvike toyatskes, Klist e 
kos, momis ehomv ve vtothoyes, makvyvte: | 

99 Mv ehiwv taranat ocat hokte-epayvranat tes, momis 
mv hokte epayvranat en hesset hueret pohof'vfveketvn 
es afvckes hokte epayvranat em punvkv en hake svrahkvn, 
momet'omekv heyv vm afvcketv esfvckes. 

30 Eme tat ohvtvlvkvranes, momis vne tat ev yokopvres, 

31 Eme hvlwe atatct omvlkvn ohfvnket 0s, cstimvt ekv- 
nyn atetat.ekvnv enakets momet ekvnv opunvyecet 
omes; eme hvlwe tvlofv atatet omvlkvn ohfvnket os. 

32 Momen nake hecvtet momet pohvtet men emet 

kerkuecet os, momis mv kerkuecat estimvt em esekos. 

. 88 Mv kerkueckv em esvte vtékat Hesaketvmese me- 
henwe tat em eskerkv vlicvtet os. 

34 Eme Hesaketvmese vtotvte Hesaketvmese em 
punvkvn opunvyet omes, Hesaketvmese puyvfekev svker- 
. kckon emet omekv. 

35 Erke Eppuce vnokecetut nanvke omvlkvn enke ofvn 
emvtet os. 

36 Eppuce oh' vkvsamat hesaketv yuksv-sekon ocet os, 
momen Eppuce oh vkvsvmekat hesaketv hehcekos, mo- 
mis Hesaketvmese en cvpvkket oh fekhonnes. 

Cane paptisat ’sensulken Cesvs en. kerrepvlken hayet 
paptisen Falvsevlket pohan Pucaset Kerret oke, 

2 Cesvs eme mahusat pee momis en kerrepvl- 
ket omakvtes. 

9 Cutev en kvpaket, hvtvm Kalvlen ayvtes. 

4 Momen Semelev ekvnvn "reteropottvranet omvtes. 

5 Momof Semelev tvlofv vlakvtes mv Sikv kihocan, Ce- 
kvpe eppuce Cose ekvnv e'mvte vnakv tates. 

6 Mohmen Cekvpe em ueenkorkvt men likvtes, monkv 
Cesvs ayvtet hotoset omekv, ueenkorkvn oh likvtes, mo- 
men hvse-vkerkv esepakat mahe tates. 

7 Semelevlke hoktet uewvn ascvwvranet vlakvtes, Es- 
ketvn v'mes, Cesvs kievtes. | 

8 En kerrepvlke hompetv nesvranet etvlwvn vpeyvké- 
pet omekv. 

9 Estometon Cusvlke toyetskatet esketvn vm 'pohetske 
haks? vne Semelevlke hokte toyvyan, Semelevlke hoktet 
monky kievtes. Cusvlke Semelevike etohkvlketv etem 
ocekot omeky. 

10 Cesvs em ayoposket, Hesaketvmese esteman kerrets- 
` kvtet on omat momen estimvt Esketv v'mes ce kicet okat 
kerretsken omat, em'pohetskvnt omes, momen uewv he- 
saken ce'mvnt omes, kicvtes. 

11 Naken u'escvwetv ocetskekos, momen ueenkorkv suf- 
ken, momen estvmv vten mv uewv hesake ocetske haks? 
hoktet kicvtes. 

12 Purke Cekvpe sen rakketsket o haks? mv ueenkorkv 
pu'mvte, momet eme en hopuetake, momen en wakvlkeu 
eskakvtes. 

13 Cesvs em ayoposket, Heyv uewv oskat vtekat hvtvm 
ewv nhkvres, kicvtes. 


- 

14 Momis mv uewv vne emvyat eskat vtekat, estofis 
ewvnhikekos, momis mv uewv e'mvyat uekiwvt eme ofvn 
hesaketv yuksv seko vfihne hakvres. 

15 Pucase, heyv uewvn v'mes cv wvnhkekaren, momet 
ascvwvranet vlvkvkaren, hoktet kicvtes. 

16 Ahyet cehen ‘renhohiket, momet ’res vivkvs, Cesvs 
kicvtes. 

17 Hokte ayoposket, Cvhe sahsekos, makvtes. Heren 
opunvhyetskes, Cvhe sahsekos maketskat, Cesvs kicvtes. 

18 Cehetake cahkepen ocetskvtet omes, momis hvmke 
hiyome ocetskat cehe tokos, momekv mv tat mehenwvn 
ohketskes, Cesvs kicvtes. 

19 Pucase, owalv toyetskat hecis, hoktet kicvtes. 

20 Purkvlke heyv ekvnhvlwe ofvn mekusvpakvtet os. 
Moman Celuslvme mimvn este emekusvpe tayet os, ma- 
katsket os. 

21 Hokte, heyvn vm vkvsvmvs, heyv ekvuhvlwe ofv 
tokon, momet Celuslvme ofv tokon, Erkeu mekusvpvranats- 
kat hvse-vkerkv vlakes, Cesvs kicvtes. 

22 Ceme naken mekusapat kerrekot kua Le, pu- 
me naken mekusapeyat kerres, vhesaketv Cusvlke aosset 
omekv. 

23 Momis hvse-vkerkv vlvkvranet os, momen hiyomat 
mv tes, momof emekusapvike mehenwakat Erken emeku- 
svpvkvres puyvfekev momet mehenwetv ofvn, Erke mv 
omakat mekusvpvren hopoyet omekv. 

24 Hesaketvmese puyvfekevt omes, momen mv emeku- 
svpakat puyvfekev momet mehenwv ofyn mekusvpvkvra- 
net omes. | i Å 

25 Mesiv Klist kihocat vlvkvranet omen kerris, mvt vla- 
kof nanvke omvikvn pum onayvres, hoktet kievtes. 

26 Vne, cem punvyvyat, mv toyis, Cesvs kicvtes. 

27 Momof en kerrepvlket yicvtes, momet hokte ete’m 

punayan estomahes komakvtes, nomis, Naken hopoyets- 
ke haks, monkat Estomen ete'm punayetske haks? esti- 
mvt makekates. e 

28 Hokte monkv uescawkv wihket tvlofvn ayepvtes, 
momet, 

29 Vhwet, este hunvnwv nake momvyvte omvlkv vm 
onayan heevkes heyvt Klist toko haks? hunvntaken kiev- 
tes. ) s 

30 Monkv tvlofv asosset en yicakvtes. ` ` 

91 Heyv em etenrvwvn en &erzopi | en kusvpaket, 
Pucase, hompvs, kicakvtes. 

32 Momis nake hompetv ocepis, ceme kerratskekon, 
kievtes. 

93 Momekv en kerrepvlket ete'm'pohaket, Estimvt 
hompetv "sem vlahke haks? makakvtes. 

34 Vn hompetvt on omat mv a’cvtotvten em eyackvn 
momecit, em vtotketvn es Yokpoyvrenvyat tes, Cesvs 
kicakvtes. 

35 Hvse ostet ahoske munkes, hvyo umm makats- 
keko haks? Heevs, cc kicvkis, vfvnnaket evpofvn oh he- 
cvkes, entis nak lokce es hathakes. 

36 Momen nak lokce vteloyat feketv en hecket os, mo- 
men em ette hesaketv yuksv sekon em vteloyet os, momen 
mv fekayvte momen vteloyat etepvket vivekvkepvren. 

37 Momen heyv ofvn heyv makety mehenwes, Hvmket 
fekayen momen etvt vteloyes. 

38 Oh vtotkatskekatet? vteloyatskvren ce "totvkis; este 
etvt vtotkvtet on em Ts ’sohceyatskés. 

39 Momis Semelevlke mv tvlofv vtehkvte sulket ohvkv- 

svmakvtes, nake momvyvte omvlkvn vm onahyes, hokte 
make kerkuecat omecicen. 

40 Momen Semelevlket en n yicet. vpvkvket fekhonnvren 
em 'pohakvtes, momen nettv hokkolen fekhonnvtes. 


e 

41 Momen Teen sulket oh vkvsvmakvtes eme em punv- 
kv mahusat omecicen, 

49 Tokvs oh vkvsamés nake onvyctskvte omecice to- 
kon, momis pume .mahusat opunvyat pohépékv, momet, 
mehenwv tes, heyvt Klist ekvnv hesayecvt on kerres, 
hokten kicakvtes. 

48 Momis ncttv hokkole “ren yvpvn mvn en kvpaket 
Kalvlen oh ayvtes: 

44 Cesvs eme mahusat, Owalv cm ekvnv ofv hvlwetv 
ocekos, maket kerkuecvtet omekv. 

45 Momekv Kalvlen vlakof, Kalvlevlkct, Celuslvmc ofv 
hompetv-rakkon aret nake momecat omvlkvn hecaken, 
evpvyakvtes, cmen hompetv-rakko oh vpeyakvtet oke, 

46 Momen Cesvs Kene Kalvle ekvnvn hvtvm ’rvlakv- 
tes, mv uewv pvrko-opuswv hayvtet, Momen este hunvwv 
hvmket mvn arvtes, eppucet enokket Kepvnevn. wak- 
ken. 

47 Cesvs Cutev ckvnvn a osiyet, Kalvlen Berre pohof, 
oh ayvtes, momet a vk hvtapket, eppuccn em wicecvren 
‘eny pohvtes, elvranuset omekv. 

48 Momof, Nake eskerkvn, momet nake estomahvken 
hecatskekon omat, vkvsahmatskekos, Cesvt kicvtes. . 

49 Pucase, a vk hv bein, hopuewv vm eleko munken, 
evpayvt kicvtes. 

50 Vyepvs, ceppuce hesakes, Cesvs kicvtes. Momen hu- 
nvnwv opunvkv Cesvs em punayat vkvsamvtes, momet 
vyepvtes. 

51 Momen vk hvtapkof em vtotkviket vnivpakvtes, 
Ceppuce hesakepes, makaket em onvyakvtes. 

52 Momof hvse-vkerkv estofv mahen en here hake vye- 
cievten em vpohakvtes, Vpvksvnke, hvse-vkerkv eskolo- 
pakofvn hepetketv en kvpakvnkes, kicakvtes. ` 

59 Momekv hvse-vkerkv matvwv mvketeken Ceppuce 

hesakes Cesvs kicet okvte erket kerrvtes. Momen eme 
mahusat vkvsamvtes, momen en cuko somvlkvt. 

54 Cesvs Cutev ekvnv en kvpahke Kalvle vlake nake 
este momeceko taye momecat heyvt esvhokkolat tates. 


SETENTVCKE V. 


Hivonwor Cusvlke en hompetv-rakko ocvtes, momen 
Cesvs Celuslvme ceyvtes. | 

2 Momen Celuslvme yvpefikv hute temper vkhvse Cu- 
svlke Persitv kicaket ocvtes, sohvpettv chahkepen océt. 

3 Heyv ofvn enokhokvlke sulke mahet lumhvtes, turwv 
hecvkekat, en yvkvpkv vnvttakat ena talakat uewv neke- 
yvren em ehakaket. 

4 Hesaketvmese-em-este mv uewv vk hvtapket oketv 
ocen, momet uewv melohlicet omekv. ` Uewv melohlof 
estit homvn vk ceyen omat, enokketv estomen ocvte tis 
cvfekne haket omvtes. A 

ó Momen este hunvnwv hvmket wakkvtes, enokkvte 
ohrolvpe pale tutcenen cahkepohkaken. 

6 Wakken Cesvs hecof, hofune mahet omen kerrvtes, 
momet, Ce evfeknvre ce yace haks? kicvtes. 

7 Enokkat ayoposket, Pucase, uewv melohlof vkhvse a'c 
vkceyicvre este hunvnwv ocvks; momis ayvyof, etvt cv 
homvn vk ceyepet os, kicvtes. ia 

8 Ahuyiret, cem pvtakv cahwet, yvkvpvs, Cesvs kicvtes. 

9 Momat lvpkusen este hunvnwv cvfeknvtes, momet em 
pvtakv cahwet, yvkapvtes, Mohmen mv nettv fekepkv- 
nettv tates. 

10 Fekepkv-nettv tes, pvtakv 'sayetskvre cem etektvn- 
kekot os, evfeknan Cusvlket monkv kicakvtes. 

11 Em ayoposkaket, Cv cvfekniocatet, Cem pvtakv cah- 
wet, yvkvpvs ev kihces, kieakvtes. 


CANE COPVTE. 17 


12 Momof em'pohakat, Hunvnwv estomét Cem pvtakv 
cahwet, momet yvkvpvs, ce kihce haks? kicakvtes. 

13 Momen mv cvfeknihocat estitat kerrekvtes, mvn este 
tetayet omen, Cesvs etin ayepet omekv. 

14 En yupvn cuko-veakat ofvn Cesvs eshecvtes, Hecvs, 
ce cvfeknihoces, vhvcomv naoriketskvs nake "sen holwake 
ec oh vivkekaren, Cesvs kicvtes. 

15 Este hunvnwv en. kvpaket, mohmet Cusvlken, Cesvt 
ev evfeknicet os, maket em onvyakvtes. | 

16 Momen monkv Cusvlke Cesvs assecakvtes, Sg, 
elecetv komakvtes, fekvpkv-nettv ofvn yv nanvke. mome- 
GEM m 

17 Momen Cesvs em ayoposkaket, Cvrke vtotke mun- 
kvt os, momen vnet vtotkis, kicakvtes. 

18 Monkv Cusvlke ohvtvlaken elecetvn Koner 
fekvpkv-nettv kacat tvlkekot, momis, Hesaketvmeset 
Ovrke tes, maket, Hesaketvmese etetayen e hayet omekv. 

19 Monkv Cesvt em ayoposkat em punayat, Mehenwvn, 
mehenwvn te kievkis, Eppuce. entvlkat naken estomeko 
tayes, momis Erke nake momen hecatet momecet os, na- 
ken momeeat vtekat mvn Eppuceu matvpomen momecet 
omeky. 

20 Hrke eppucen vnokecet omeky, momet nake mome- 
cat omvlkvn en kerkuecét omes; momet vtotketv heyv 
sen rakrvken en kerkueevres estoniahes komatskvren. 

21 Erke pvsatkvte a kvwapet wenahuecat etvpomen, 
Eppuce estimvn komat wenahuecet omekv. 

22 Erke nvpvn ohfvececekot omekv, momis CS 
ohfvececkv omvlkvn em wikvtet omós. 

29 Erke vrakkuecakat etvpomen omvlkvt Eppuce vrak- 
kuecvkvren. Estimvt Eppucen vrakkuecekon omat, Erke 
vtotateu vrakkuecekot omes. 

24 Mehenwvn, Mehenwvn ce kievkis, Estit vi punv- 

Creek. B 

kyn pohet, mohmet a cv ’totvten oh vkvsamat hesakety 
emunkvn oces; Momet ohfvececkv hvlatkekos, momis 
elkvn en kvpaket hesaketvn tohtvlkes. 

25 Mehenwvn, mehenwvn ce kicvkis hvse-vkerkv vlakes, 
momet hiyomat vlvkes, pvsatkvte Hesaketvmese Eppuce 
en haken pohof, momen pohakat hesahokvres. 

26 Erke, hesaketv eme ofv ocat etvpomen Eppucen he- 
saketv emeu ofv ocvren, e'mvtet omeky. 

27 Mohme ohfvececkv hayvranateu yekcetvn emvtet 
omes; emet este Echuswvt omekv. 

28 Heyv estomahes kohmatskvs, hvse-vkerkv vlaket 
omekv, mv ofv hopelkv vtehkat omvlkvt en hake pohv- 
kvres. 

29 Momet a sossvres, here afvstakvte hesaketv ofvn 
akvwvpkvkvres, momen naorkakvte ohfvcceckv ofvn akv- ` 
wvpkvkvres. 

30 Vntvlkusat naken momecvko tayes; pohvyatet oh- 
frececvyet os; momen vm ohfvececkv fvccvts, nake ko- 
mepvyat hopoyekot omvkok, momis Erke a cv'totvte ko- 
man, 

31 Vnet a en kerkuecepin omat, vn kerkueckv fvccekot 
omes. 

32 Hvmket a kerkuecat hueret os, momen mv kerkueckv 
ve oh kerkuecat mehenwvt on kerris. 

33 Cane oh 'totatsken, momen mehenwvn ohkerkue- 
cytes. 

34 Momis hunvnwy kerkuecat esvkot omes, momis 
hesahokatskvrēn heyv nanvken okis. 

35 Kulket -hvyayvke momet hvsotet omvnkes, momen 
alikusen en hvyayvke ofv afvcketv vkvsvmatske tvnks. 

36 Momis Cane en kerkueckv sen rakken ocis; vtotketv 
poyvranvye Erke v'mvte momecvyatet vc oh ‘kerkuecet 
omekv, Erket ve vtotvtetat. 

37 Momen Erke ve vtotvtet emet ve oh kerkuecvtet 
omes, En hake pohatskvte sckot omet, en heckvu he- 
catskvte sekot omes. 

38 Momen em punvkv ece’pike ocatskekot omes, mv > 
vtotvten oh vkvsamatskekokv. 

39 Cokan vketecvks, mv ofvn hesaketv yuksv sekot 
oces komatskekv, momen mvt ve oh kerkuecaket omes. 

40 A’c oh vwetv komatskekot omes hesaketv ocatskvren. 

4] Hunvntake vrakkuecat em esvkot omes. 

49 Momis ce kerrvkis Hesaketvmese em vnokeckv ec 
ofv ocatskekos. 

48 Cvrke hocefkv ofvn vlakis, momen cv 'satskekos ; 
etvt eme ehocef kv ofvn vlaken omat myn esatskvres. 

44 Estomet vkvsamatske taye haks? vrakkueekv eten 
hopoyepet, momet vrakkueckv Hesaketvmese tvlkusc a 
en kvpakat hopoyatskekat. 

45 Erke ehomv epu'nrvpvres cv kohmatskvs, hvmket 
ece'nrapvket omes, Moseskv vfekrakkatske mahusatet. 

46 Moseskvn vkvsamatskvten omat, ve vkvsamatskvnt 
os, ve opunvyecet hoccicvtet. omekv. 

47 Momis hoccican vkvsamatskekon omat, estohmet vm 
opunvkvh vkvsvmatskvr haks 3 


SETENTVCKE VI. 


- Hzvv nanvke hoyanof, Cesvs Kalvle vkhvsen ctohtiky- 
tes, mv vkhvse Tipelevs tates. 

2 Momen este sulsuket vevkvpeyvtes, enokhokan vtot- 
kety sehoneckan ohcelayan hecakekv. 

3 Mohmen Cesvs ekvnhvlwe vcemkvtes, momet men 
en kerrepvlke vpaket likvtes. 

4 Momen ohhoyvnkv, Cusvlke en hompety-rakko, vwoli- 
ce tates. 

5 Momof Cesvs vfvnnakvtes, momet este sulke mahet a 
oh awen hecet, Tvklike hompvkvranet estvmvn neseyvr 
haks?  Felvpen kievtes. 

6 Momen heyv kicat oh kerretvn komat okvte, eme tat 
estomvranat kerrepvtet ok. 

7 Felvpe em vyoposket, Tvklike evto- vm pale-hok- 
kole enrahkv tis em etetahyvkekos, cotkuse viken ehset o 
estomis, kicvies. 

8 En kerrepvlke hvmket, Antolo, Simv Petv etecakka- 
tet, kicvtes, 

9 Cepanet likes, pale T habito cahkepen, momet 
rvro lopockuse hokkolen ocet; momis heyv naket o 
haks? este sulke momat em eme vwv 3 | 

10 Momen, Este tvk vpoyekvs, Cesvs erd Mv ma- 
husat pvhe tayet omekv. Momen monkv este tvk 
vpokvtes, em ahonkvtkv cukpe-rakko cahkepat mahet. 

11 Momen Cesvs tvklike cawvtes, momet ohvkvsamof 
en kerrepvlke vwahlvtes, momen en kerrepvlket tvk 
vpokan emakvtes, momet rvrou matvpomecvtes. 

19 Momen fvcecahkehpof, En wokucke ahoskan vte- 
loyvkes, naket sumikates, en kerrepvlken kicvtes. 

13 Monkv etoh vteloyakvtes, momet pale trklike cah- 
kepvte hompahkvten ahoskat em wokucke svmpv palen- 
hokkolohkaken fvefieakvtes, | 

14 Momen mv estet Cesvs piker S. lig pet mo- 
mecen heeakofvt, Heyy, fvcev mehenwusén mv owalv 
ekvnv vlvkvranvtet os, makakvtes. 

15 Momen yicet, en yekcen es ehset, mekkon .hahoye 
tayen Cesvs keriyet, entvlkuset ekvnhvlwe. hvtvm vcem- 
kvtes. 

16 Momen yafkof en Ke tann", vkhvsen hvtvpecv- 
tes. 

17 Momen perron vtehiket, momet vkhvse tvpalv Kv- 

panevm afvecvn vpeyvtes, momen p pede momen 
Cesvs em vlvkekates. 

18 Momen hotvle rakkat hotalet | 'omecicen, vkhvse 
melohlvtes. — 

19 Momen vkerkv tutcenat, monkat ostat mahen ka- 
fahkof, Cesvs vkhvse oh yvkapet, momet perron vwolicen 
hecaket, momet penkvlake tates. 

20 Momis, Vne tes, penkahlatskvs, kievtes. 

21 m vkvsvmét, perro a oh ceyicakvtes; momen 
perro lvpkusen ekvnv vpeyvte er vcakvtes. 

22 Enhvyvtke este vkhvse tvpalv svpaklvtet, perro etv 
sekon, hvmke en kerrepvlke vtehkat tvlken, hecakvtes, 
momen Cesvs perro vpiket en kerrepvlke vevkayekates, 
momis en kerrepvike entvlkuset vpeyepvtes. 

23 Momis perro etvt Tipelevs awet, mv Pucase ohvkv- 
same tvklike pvphoyvte ocat vnakvn yievtes. 

24 Momen Cesvs momet en kerrepvlkeu sekon este 
hecakof, emeu perro vtehiket, momet sanis hopoyet 
Kvpanevm er orievtes 

25 Mohmet vkhvse tvpalv er eshecakat, Mvhaya? es- 
tofvn vlaketskat haks? kicakvtes. 

26 Cesvs em vyoposket, Mehenwvn, mehenwvn ce kiev- 
kis, Nake sehonecke vtotketv hecatskvte omecicen ev 
hopoyet omatskekos, momis tvklike hompatske, momet 
ce cvporvkate omecicen omatskes, kicvtes. 

97 Hompetv yvmáhke tåyat em vtotikatskvs, momis 
mv hompetv hesaketv emeyuksv-sekat ’roran omvkes, 
mvn este Echuswvt ce mvkvren, | emen Erke Gaza, 
set eskerkueevtet omeky. ini 

28 Mohmen, Naken estomeyatet Hesaketvmese em 
vtotketv vtotkeye tetaye haks? kicakvtes. 

29 Cesvs em vyoposket, Heyv Hesaketvmese em vtot- 
ketvt os, mv atotvten oh vkvsamatskvren, kievtes. 

30 Momekv eskerkv naken heckuecetska, hecét, oh 
vkvsvmeye tayat? Naken vtotketske haks 2 kicakvtes. 

31 Purkvlke vnrvwv ofr manvn hompakvtes, Tvklike 
hompvke tayat hvlwe vten e'makvtes, maket os, cokat 
vevkvyen omeky. 

32 Momen Cesvs kicat, Mehenwvn, mehenwvn ce kiev- 
kis, mv tvklike hvlwe atat, Moseskv ce'mvkekatet os; 
momis Cvrke tvklike mehenwvn hvlwe vten ce'mvket os, 
kicakvtes. 

33 Hvlwe a hvtapkatet, en hesaketv ekvnvn ematet 
Hesaketvmese en tvkliket omekv. 

34 Momen, Pucase, mv tykliken estofis pu'mvtevs, 
kicakvtes. | 

35 Momen Cesvs opunvyatet, Vnet —- tvklike 
toyis; este a 'coh' atatet, estofvn elahwekos, momen 
este vc oh vkvsamatet estofvn ewvnhikekos. 

36 Momis Cemeu ev hecatskvnks, momat vkvsamatske- 
kos, ce kicvkis. 

37 Cvrke a'mvte omvlkvt a 'coh awvres, momen este 
a 'coh atat, estomaten ossihevkos. | 

98 Hvlwe a hvtapkvyate vne komvyat vivstvranvyatet 
tokot os, a 'evtotate komaten vfvstvranvyatet omvtes. 

39 Momen heyvt Cvrke a'cvtotate komatet os; este 
Cvrke a'mvte omvikvn hvmkusis sumecicvkot, nettv .es- 
poken a huericvranvyat omes. 

40 Momen heyvt a 'evtotate komatet os; Eppuce he- ` 
cet, oh vkvsamat vtekat hesaketv emeyuksv-sekon ocv- 
ranet os; momen nettv espoken a huericares. 

41 Momen Cusvlke ecayakvtes Tvklike hvlwe a hvtap- 
kate toyis, makaten. 

42 Momen, Heyv Cesvs Cose eppuce toko haks? erke, 
ecke tepakat kerreyat, momaten estomen Hvlwe a hv- 
tapkvyat tes maket oke haka, makakvtes. 

43 Momekv Cesvs em vyoposket, Ecayet 'setem puna- 
hohyatskvs, kicakvtes. - 

44 Este estomet vc oh vteko tayes, Cvrke a "cvtotatet 
vhvlvtekon omate, momen. nettv espoken a huericares. 

45 Omvlkvn Hesaketvmeset emvhayvres make owalv 
en. nakcokv ofvn hoccet omes. Monkv este vtekat poh- 
het, Cvrke en kerrate sasat a vc oh atet omes. 

46 Nvpvt Erke hecyte sekot. omes, momis Hesaketvme- 
se a en kvpvkat tvlket, mvt Erke hecvtet omes. 

47 Mehenwusen, mehenwusen ce kicvkis, Este vc oh 
vkvsamate, hesaketv emeyuksv-sekon ocet omes.. 

48 Vnet mv hesaketv tvklike toyis. 

49 Cerkvlke vnrvwv ofyn manvn hompakvtes, momet 
pvsvtkvtes. 

50 Heyvt tvkhket, hvlwe à hvtapket omes, este mvn 
hompat elekaranet omes. 

51 Vnet tvklike hesake hvlwe a hvtvpkate toyis; este 
estomet heyv tvklike hompen omat, estofvn ehlekòs ; 
momen tvklike emvranvyat cvna-vpeswv mv ekvnv en 
hesaketv vrahkv emvranvyat omes. 

52 Monkv Cusvlke “sete 'nrvpaket, Estomet heyv este 
ena-vpeswv. pu'men, papeye taye hakes? makakvtes. 

53 Momen Cesys em punayatet, Mehenwusen, mehen- 
wusen ce kicvkis, Este Echuswv ena-vpeswv pvpekot, e 
catv eskatskekon omat, hesaketv ece "pahkvkekos, kicvtes. . 

54 Estimvt cvna-vpeswv papet, cv catv esken omate, 
hesaketv emeyuksy-sekon ocet omes, momen netty 
espoken a huericares. 

55 Cvna mehenwvn hompatyts, cy catv mehenwvn 
esketvts. 

56 Estet cvna-vpeswv papet, cv catv esken omat, vc 
ofvn liket omen, vneu ofvn likvyet omes. 

57 Erke hesake likatet a 'evtotvte omen, Erken v he- 

sakvyet omes, matvpomen este cv hompate mvu ve v 
hesakvres. 

58 Heyv tvkliket hvlwe ahvtapkatet omes. Cerkvike 
manv hompakat momet pvsvtkat omekot omes: este 
heyv tvklike hompen omate, hesake emunkv tares. 

50 Heyv nanvke, ker m mekusvpkv-cuko ofvn este 
emvhayofvt, opunayet okvtes.' 

60 En kerrepvlke vnvcomet beyvn pohvkvtet, Opunvkv 
yekcet omes ; estimvt pohe taye haks? makakvtes. 

61 En kerrepvlket beren es ecahoyen, Cesvs emet ker- 
rof, Heyvt ce mvttecicvk haks? kieakvtes. | | 

62 Enhomv likvtet este Echuswv v kvwapken hecats- 
ken omat, estome taye haks? kicvtes. 

63 Puyvfekevt este hesayecet omes; esie ena vpeswv 
naken lopicekos. Opunvkv cem punayvkvyatet puyv- 
fekevts, momet hesaketvts. 

64 Momis vkvsvmeko ce sasvket" os `kicakotes. Cesvs 
enhvteceskvn vteken este estomvket vkvsvmekat kerrv- 
tes, momen estimvt wiyvranate kerre tàtet okv.' 

65 Momekv, Cvrket emvtet omekon omat, este ve oh 
vte tetayate salisekos, ce kicvkit okvyis, kicakvtes. 

66 Mv vtekate en kerrepvlke "ei fulecvtes, mont 
svnvcomy vevkfullekates. 

67 Mohmen Cesvs pale hokkololikakaten Pls. Cemeu 
vpeyepvranatska ? kicakvtes. ! | 

68 Mohmen Simv Petvt vyvposket, Pucase, estimvn oh 
vpeyeyvr haks? Cemet hesaketv aac dd opunvkv 
ocetsket omes, kicvtes. 

69 Momen vkvsamét, kerrés, mv Klist, RS ESA 
hesake Eppuce toyetskate. | 

70 Cesvs.em vyoposket, Palen hokkolohkakatskan 
ce'nhopoyvkvyvtet omeko haks? momen hvmkatskat 
puyvfekev holwvkets, kicakvtes, 

71 Cutvs Eskalevt, Simv eppucen okvtes, mvt wiyvra- 
net omet, mvt palen es hokkolohkakvtes. 


SETENTVCKE VII. 


Herv nanvke hoyanofv, Cesvs Kalvlen arvtes, Cutev 
ofv vretvn komekatet okv, Cusvlket elecetvn komet ho- 
poyaket omekv. | 

2 Momis eto-esse-vpette-es- A A. eiae Cus- 
vike em vwolice tates. 

3 Momekv em etecvkkvtevlket, Yvmv en kvpaket, Cu- 
tevn vyvs, cen kerrepvlkeu ak Na celayetskate 'hecvk- 
vren, kicakvtes. 

4 Este nake ehke celayate: okee eyace sahsekos. 
Heyv nake viastetsken omat, ekvnvn em e heckuecys, ki- 
cakvtes. `“ | | 

5 Etecvkkvte tisem oh vkvsvmekates. 

6 Momen Cesvs, Vm oketv vivkeko munkes, momisem 
cem oketv take tetake emunkvt omes, kicakvtes. 

7 Ekvnv cen homecvkeko tetayet omes, momis vnen 
vn homecet omes, em vtotketvt holwahoket omen oh 
kerkuecvyet omekv. | 

8 Heyv hompetv-rakko oh vpeyvkes ; heyy hompetv- 
rakko oh ayvko E vm OKO oreko’ munkeky, ki- 
cakvtes. i 

9 Heyv opunvkv kicakof, Kalvle Be likvtes. 

10 Momis etecvkkvte vpeyofvn, emeu hompetv-rakko 
oh ayvtes, kerhoyekon, momis ehke omet. 

11 Momen Cusvlke, hompety-rakko ofvn hopoyet, Estvn 
like haks? makakvtes. — i 

12 Momen este tetayen opunvkv es ete’m ecakvt ocvtes, 
Este heret omes maket sasan, vpyl wyt, Monks, este eho. 
sicet os, makakytes, ` 

13 Momisem, estet, Cusvlken em penkvlaket omekv, 
pohaken opunvyecekates. 

14 Hompetv-rakko en nvrkvpv orofyn, Cesvs cuko-vea- 
kat ceyet, este emvhayvtes. 

15 Mohmen Cusvlke em estomahet, E'mvhahoyvte sekot 
omat, estomet heyv este cokv kerre bake? makakvtes. 

16 Cesvs em vyoposkatet, Vm mvhakv cvnake tokot 
omes, a 'evtotate enaket omes, kicakvtes. 

17 Estimvt mv komaten celayen omate, mvhakv kerrv- 
res, Hesaketvmeset ome tate, monkat vnet e opunvyecit 
okin omate. 

18 Estet e opunvyecen omate e vrakkueckvn hopoyet 
omes, momisem este atotate vrakkuecetyn hopoyen 
omat, mvt mehenwvt omes, momen fvecetv-tokot vpike- 
kot omes. 

19 Mose vhakv ce’mvkekat haks? Momaten hvmku- 
satskis vfastatskekot omes.  Estomen evlecvranet es 
fullatske haks? kicakovtes. 

20 Este em vyoposkaket, Puyvfekevholwvken ocets- 
kes.  Estimvt ce'lecetvn komet es are haks? makakvtes. 

21 Cesvs em vyoposket, Vtotketv hvmken menhcin, 
omvlkvt estomahes komatsket omes, kicakvtes. 

22 Monkv Mose.svkvmsesvn ce'mvkvtet omes. (Mose 
enake tokot, Erkvlke enaket omvtes.) Momaten Nettv- 
fekvpkv hunvnwv svkvmsisatsket omes. 

23 Mose ’mvhakv kyckekaren, Fekepkv-nettv ofvn sv- 
kvmsesvn hunvnwvt en hecken omate, hunvnvwvt Fe- 
kepkv-nettvn temvpoken evfeknihevyaten estomen vn 
homecatske bake? 

24 Nake-en heckv vevkvye ohfveceheatskvs momis fvc- 
cen ohfvececvkes, kicakvtes. 

25 Momen Celuslvme este vpokvte, Mv elecvrane hopo- 
hoyate heyv toko haks? make sasvtes, 


i 


we 

26 Momis fekhvmket opunayés, hecvkes, momen naken 
kihocekot omes; ’mvpvkvlke heyvt Klist mehenwvt on 
kerrvkepet ome haks? . 

27 Momis heyv este estvn vte tate kerrés, momis Klist 
vlakofv, nvpvt estvmimvn vte tate kerrekares. 

28 Mohnen Cesvs cuko-vcako ofv este mvhayofvt, Cv 
kerratskes, momet estvmvn vtvye tate kerratskes, momen 
vne komvyatet vlaket omvkot omes, momisem a 'evtota- 
te mehenwvt omes, mvn kerratskekot mui maket 
huehkvtes. | 

29 Momis vne kerris, men a en oem omikv, momen 
mvt a 'cvtotet omes, kicakvtes. 

30 Mohmof esetvn komakvtes, momis nypvt enke es 
hvlvtekates, em oketvt vlvkeko munket omekv. 

81 Momen este sulket oh este vkvsvmakat, Klist 
vlakofvn nake momeceko tetayate heyv este momecat 
es en hoyvnen momecvr haks? makakvtes. 

32 Falvsevlke este sulket ehkuse nake mv omaken es 
ete’m punahoyen pohakof, Falvsevlke momen plestvlke 
en homvhhotviket este-en-wiketvn vtotvtes esvkvren. 

33 Mohmen Cesvs etem. punayet hofunusekon ece- 
pakvkvyvtet a 'evtotvten oh ayvranvyet omes, kicakvtes. 

34 Cy hopoyatskvres, momet es cv hecatskekares, mo- 
men estyn likvyate awatskeko tetayes, kicakvtes, 

35 Momen Cusvlke ete’m punahoyet, Estvmvn ayet 
omen, eshecékar haks? ‘Tvlwvvlke awahaten oh aver 
haks, momet, Tvlwvvlken emyhayvr bake? 

36 Heyv nak’ maketvt ome haks? Cv hopoyatskis, es 
cv heheatskekos, momet estvmvn likvyat ahwatskekos, 
makat, makakvtes. 

37 Hompetv-rakko nettv. espoke, mv nettv rakkate ofvn 
Cesvs hueret, Estimvt ewvnhket on omat, emet ve oh 
atet eskepekvs, maket, huehkvtes, 

38 Estimvt escokate omen ve oh vkvsamen omat, e 
 nvrken uerakkot uewv hesaket a fihnvres. 

39 (Momis heyv, oh vkvsvmakat, Puyvfekev en heckv- 
ranen opunvyecet okvtes, Puyvfekev Vcakat seko mun- 
kekv ; Cesvs vrakkueckv'seko munkekv.) 

40 Monkv heyv opunvkv pohakof, este sulket, Heyv mv 
owalv tat mehenwvts, makakvtes. 

41 Vpvlwvt, Heyv Klist tis, makakvtes. Momis v- 
pvlwvt, Kut, Klist Kalvlen aossvr haks ? makakvtes. 

42 Kut, Cokvt, Klist Tewe "honvpsen osset, Tewe likv- 
te, Pervme tvlofvn ossvres, makekat haks? makakvtes. 

43 Monkv eme vrahkvn este -etekvpvketvt em oevtes. 

44 Momen: vpvlwvt esetvn pem tes, momis estit en- 
ke oh ocekates. | 

45 Momof este-em- Wikett plest en homvhhotv, momet 
Falvsevlken en yicet, Estomen esawatskekisa? kicakvtes. 

46 Este-em-wiketv vyoposket, Hunvnwvt, heyv hun- 
vnwv opunvyate ome, opunvyvte seks, kicakvtes. ` 

47 Momof Falvsevlke em vyoposkaket, Cemen cem etè- 
hoskvke haks? kicakvtes, 

48 Este 'mv pvke, € Falvsevlke oh m sã- 
se haks? 

49 Momis heyv este vhalev konvkekot oh tvhikvket os, 
makakvies. 

50 Nekvtemvs, (mv nerre Cesvs em Vlakviet hvmkat 

ot,) okat, zu x 

51 Kut, pum vhakv, em poheko munket, momet naken 
estomat Kerret, GRE ka, ohfaccecet ome M kicak- 
vtes. 

52 Em vyosposkaket, em Kalvlen atetske te? 
Vketecet, momet héevs ; y än a p omekv, 
kicakvtes. | i 

53 Momen este omvlkvt e huten vpeyakvtes, 

SETENTVCKE VIII. 


Czsvs Olefvt ekvnhvlwe ayvtes. 

2 Momen hvthvyvtkusen hvtvm cuko-veakon vlakvtes. 
Momen este omvlkvt en yicvtes, momen liket e'mv- 
hayakvtes. 

3 Momen mè Jay LE Falysevlke esyomat hokte 
hoktaren eshoyen ‘sen ylevtes, momen en nvrkvpvn 
licof, 

4 Mvhaya, heyv hokte hoktare mvketeken eshécés. 

5 Tokvs, Mose vhakv ofv, mv omat cvton es nvfho- 
kekvs, pu kicvtes. Momis ceme estomén maketske 
haks? kicakvtes. 

6 Yv makakat, vnrvpuecet; esvnrvpkvn hopoyaket, ki- 
cakytes. Momis Cesvs cunehket enkewesakvn ekvnvn 
'soh eoyvtes, nak’ makakat poheko omet. 

7 Momen em'pohakat- awicecvkekof, a lvpotiket, Mv 
naorketv oceko ece om mv tatet evto ”svfyllekvs, ki- 
cakvtes. | 

8 Momen hvtvm cunehket, ekvnvn oh coyvtes. 

9 Momen pohakat: em vkerrickvt ohfvececen, veule 
mahat vlicecet, hvmkvntot -osset, pokvtes, momen Cesvs 
entvlket ahoskvtes, momen hokte nvrkvpvn tvk huervtes. 

10 Momof Cesvs, a lvpotiket, este sekon, momis hokte 
tvikusen hecof, Hokte mv ece'nrapvlke estvmvn fulla? 
Este hvmkis ec ohfyececeko? kicvtes. 

11 Pucase, nvpvt vc ohfvececeks, makvtes. Momen, 
Vneu ec ohfvccecvks; vyvs, momet vnvcomv naorikets- 
kvs, Cesvs kicvtes. 

12 Momof Cesvs hvtvm em punvyakvtes, maket, Vnet 
ekvnv en hvyayvke Louis, mv a’c vevk ayat yomuckofvn 
yvkvpekares, momis hesaketv en hvyayvken ocvres. 

13 Momekv, Ceme tawvt e oh kerkuecetskés, cen ker- 
kueckv mehenweks, Falsevlke kicvtes. 

14 Cesvs em vyoposket, kicakvtes, Vnet e oh ker- 
kuecvyisem, momis vn kerkueckv mehenwet os, estvmvn 
vtvyvte tat kerrit, momet estvmvn ayvyat kerrikv, mo- 
mis centake estvmvn atvyat, momet estvmvn ayvyat 
onvyatskekot os. 

15 Centake vpeswv vevkayen ohfvececatskés, vne es- 
timvn ohfvececvks. 

16 Momis ohfvececin omat, vm ohfvececkv mehenwet 
os, vne vntvlkekos, momis vne, momen Erkeu a 'evtotv- 
ten tepakes. 

17 Hvtvm, Este hokkole kerkuecat Seil os ma- 
ket, cem vhakv take ofv coket os. | 

18 Vnet e oh kerkuecvyat hvmkat toyis, momen Elke 
mv acvtotvtet vc oh kerkuecet os. 

19 Momof, Cerke ta? kicakvtes, Cesvs vyoposket, Cen- 
take, vne tis, Cvrke tis kerratskeks, vne cv kerratskvten 
omat, Cvrkeu kerratskvnt omekv. 

20 Heyv opunvkv Cesvs cvto-kunawv hute ofvn opunayet 
okvtes, cuko-vcako ofv emvhayof, momen estimvt enken 
oh wvkecekates, en hvse-vkerkvt hvte vlvkeko munkekv. 

21 Ayis; cv hopoyatskvres, momet cen naorketv ofvn 
pvsatkatskvres, estvn ayvyat, awatskeko -tayes, hvtvm 
Cesvs kicakvtes. 

22 Estvmvn ayvyat "T mm os makekv, e elecvr 
haks? momof Cusvlket makakvtes. 

23 Kvnevpv a en kvpvke toyatskes, hvlwe a enkvpvke 
toyis, ekvnv a en kvpvke toyatskes ekvnv:a en kvpvke 
toyvkos, Cesvs kicakvtes. 

24 Monkv Cen naorketv ofvn ce pvsvtkvkvres ce kicv- 
xvyls, mv.toyvyat vkvsvmatskekon omat, cen naorketv 
ofvn ce pvsvtkvkvret okv. 

25 Monkv, Esti toyetska? kicakvtes Momen, Mv 
enhvteceskv vteke ce kievkvyvte, Cesvs kicakvtes. 

26 Nake sulken ec opunvyeckv take, momet ohfvece- 
cetv take ocis, momis a ”cvtotatet W Te momen 
nanvke em pohvyvtet mvn 'ekvnvn 'sem Gen "alt ki- 
cakvtes. 

27 Erken em opunvyecat kerrvkekates. 

28 Este Echuswv kvwahpatskof, momof mv toyvyat, 
momet vntvlkusat naken momecvkat, momis Cvrke 
v'mvhayvten, mvn opunvyvyat kerratskvres, Cesvs ki- 
cakvtes. 

29 Momen eme a ’evtotatet vc vpaket os, Erket vntvl- 
kusen ev wikekos, mv nanvke afvcecicat mecvye munkvt 
omekv. 

30 Heyvn makof, sulket oh vkvsvmakvtes. 

31 Monkv Cusvlke oh vkvsvmakan em punayet, Vm 
punvkv oben fekhonnatsken omat, mehenwusen vn ker- 
repvlke toyatskvres. 

32 Momet mehenwvn kerratskvres, momen mehenwvt 
cen recapvkvres, Cesvs kicakvtes. 

33 Em vyoposkaket, Eplvme honvpse toyés, momet 
nvpvn en svlvfkeyvte seks; estomen cen aede 1 
maketske haks? kicakvtes. 

34 Cesvs em vyoposket, Mehenwusen mehenwusen ce 
kicvkis, naorketv vfastat vtekat‘naorketv en svlvfke tes. 

35 Momen svlvfke yuksv-sekon cukon liket KN mo- 
mis Eppucet yuksv-sekon liket os. 

36 Monkv, Eppucet cen recapvken omat, mehenwusen 
cen recvpkvke tares. 

37 Eplvme honvpse toyatskat kerris, momis ev'lecetvn 
hopoyatsks, vm punvkv ce ’pikvkekot omekv. 

38 Cvrke vpake hecvyvtet, mvn opunayis, momen cemeu 
cerke vpake hecatskvtet momeéatskes, Cesvs kicakotes. 

39 Em vyoposkaket, Eplvmet purke tes, kicakvtes. 
Eplvme en hopuetake toyatsken omat, ec, em vtot- 
ketvn momecatskés, T 

40 Momis hiyomat mehenwv Hesaketvmese em eene 
tet estet cem onvyvkvyaten cv’ lecetvn hopoyatskes, 
Eplvme heyvn momecekates, 

41 Cerke em vtotketvn momecatskes, Cesvs kicakvtes. 
Monkv, Hoktarkv ofvn. pu heckvte tokot os. Erke hvm- 
kusen océs, Hesaketvmese, kicakvtes 

42 Hesaketvmese Cerke taket on omat, ve vnokecats- 
kès. Hesaketvmese a en kvpahkèt, momat vtvyvtet 
omekv; ev fekkomat vtvyvte tokot omekv, momis. émet 
a 'cvtotvtes. l 

43 Estométon vn nakonvkvn kerratskeko ? Vm punv- 
kvn pohatskeko tayekv. 

44 Cerke, puyvfekev-holwakat a en kvpvke toyatskes, 
momet cerke em eyackvn momecetvn komatskes. Enhv- 
teceskv vteken estelecvt omvtes, momet mehenwv ofvn 
huerekates, eme ofv mehenwv sekot omekv; lvksetvn 
punayof, enake aossen opunayet os; laksvt omet, /vksetv 
erket omeky. 

45 Momis vm n LE mehenwvn cem pu- 
nayet okv. i 

46 Estomatskat naorketvn ve ; ohfvececatske haks? mo- 
men mehenwvn opunvyvyet omaten, estomen vm vkvsa- 
matskeko haks ? 

47 Hesaketvmese v hesakat, ree ones em punvkvn 
pohet-os. Monkv pohatskekos, Hesaketvmese v hesaho- 
katskepekokv, Cesvs kicakvtes. 

48 Monkv Cusvlket em vyoposket, Semelevlke toyets- 
kes, momet puyvfekev-holwvken ocetsks makeyat tetayen 
okékat haks? kicakvtes. ` ` 

49 Cesvs em vyoposket, Puyvfekey- bn es ocvkos, 

momis Cvrken = pes momen cemet ev tvklecats-. 
kes, kicvtes. 

50 Momis vrakkueckv e en hopoyvkos, e momet 
ohfvececate hvmkes. 

51 Mehenwusen, mehenwusen ce kievkis, Estimvt vm 
punvkvn vfasten omat, estofvn elkv hehcekos, 

59 Monkv Cusvlket, Hiyomat, puyvfekev holwvken 
ocetskat kerres; Eplvme elet os, momen owalvlkeu, mo- 
man estimvt vm punvkv vfasten omat, estofvn elkvn 
lahsekos, maketskes, | 

53 Epivme purke "sen rakke toyetska? mv elvtes mo- 
men owalvlke pvsvtkes, Estimvn e hayetske haks? ki- 
cakvtes. 

54 Cesvs em vyoposket, Vnet e vrakkuecin omat, vme 
vrakkueckv nake toks, Ve vrakkuecat Cvrkets; mv pun 
Hesaketvmeset makatskat. 

55 Momen emen kerratskekates, momis kerris, momen. 
kerrvks makin omat, laksv centake omares, momis kerrit 
em punvkvn vfastis. 

56 Eplvme Cerke vn nette hecetv afvcke tates, momet 
hecet afvekvtes, kicakvtes 

57 Monkv Cusvlke, Ohrolope palecahkepat oretskeko 
munkat, Eplvme hecetskvt haks? kicakvtes 

58 Mehenwusen ce kievkis, Eplvme seko munkof, toyis. 
Cesvs kicakvtes. 

59 Monkv cvton ayocet svfullvkvranvvtes. Momis 
Cesvs ehket, momet cuko-veakan osiyet, ete'n nvrkvpvn 
eteropottet vyepvtes. 


SETENTVCKE IX. 


MOMEN Cesvs, hoyanof, hecvtes, este-hunvnwv turhe- 
ceko em munkv heckaten. ! 
2 Momen en kerrepviket em'pohet, Pucase, estimvt na- 


Creck. C 

orkvtet on ome haks? heyv hunvnwvt, monkat eckvike 
naorkvkviet on, turhecekot heckvtet ome haks? ma- 
kakvtes. i 

3 Cesvs em vyoposket, Heyv hunvnwv Bosw mo- 
men eckvlket naorkakvten omekos, momis Cehofv 'mv- 
totketv eme es kerkvren omes. 

4 A'evtotate em vtotketvn vtotkvranvyat tvlkus nettv 
emunkofvn, neret vlaket os, momof nvpvt vtotikekos. 

5 Ekvnvn arvye vtekat, ekvnv en hvyayvke toyis. 

6 Hvmmake opunayofvt, ekvnvn oh tofiket, tofketvn 
fakken es hayet, hunvnwv hecckat turwvn es en siyvtes. 

7 Momen kievtes, Ayet, vkhvse Silovm likan er es ok- 
kosvs. Momen ayet, er es okkoset, hece haket er vlakv- 
tes. (Silovm maketv Vtothoye maketvts ohyvtekhoyen 
omat.) 

.8 Monkv em vwolicvlke, momen turhecekat homv he- 
cakvte, Kut, heyv este nakvpohet, likvnke toko haks! 
makakvtes. 

9 Vpvlwvt, Heyvt mv tes, makaken, vpvlwvt Mv en 
heckv makus, makakvtes. Emet, Mv toyis, makvtes. 

10 Momen, Estomen ce turwv renayakvt haks? kicakv- 
tes. 

11 Em vyoposket, Hunvnwv, Cesvs kihocat, fakken 
hayet, cv turwvn svn siyiyet, Ayet, vkhvse Silovm likan 
er es okkosvs, cv kicen, ahyit, rokkohsit, momet cv hece 
hakes. 

12 Monkv, Estvn are haks? kicakvtes. Kerrvks, kicvtes. 

18 Momen, mv turwv-hecekaten Falvsevlke "sen yicvtes. 

14 Momen, nettvn Cesvs fakke hayet, turwv en hauhi- 
cat, Fekvpkv-nettv tates, 

15 Momen hvtvm Falvsevlke, Estohimet eturwv hece 
haket omat em'pohakvtes. Momen, Fakken cv turwvn 
'svn siyiyen, okkosvyvnks, momet hecis, kicakvtes: 

16 Momekv, Heyy hunvnwv .Hesaketvmese a en kv- 
pvke toks, Fekvpkv-nettv vevyecekokv, Falvsevike vp- 
viwvt makakvtes. Momen vpvlwvt, Estomet este naorkv 
tatet heyv nake este momeceko tayat momece taye haks? 
makakvtes Momen estet etekvpakvtes. 

17 Este turwv-hecekan hvtvm, Mv ce turwv cen hanhi- 
cvte estomes kicetska? kicakvtes? Owalv tes, makvtes. 

18 Mv turwv-hecekate renakv en heckvte ohfveev Cus- 
vike vkvsvmvkekot, mv renakv en heckvte eekvlken en- 
hohike tvlkvtes. 

19 Momet em'pobaket makakvtes; Heyv ceppuce take, 
mv turwv-heceko heckvte makatskat te? Momat, Esto- 
met hiyomat hecet ome haks ? 

20 Eckvlket em vyoposkaket, Heyv puppuce tat kerres, 
momet eturwv-hecekot heckvtes, makakvtes. 

21 Momis nake omecicén hiyomat hecet omat kerrè- 
kos, momet estimvt eturwv en hauhicat kerrékos Em 
veulkv ores. Emen em'pohvkes. E em opunvyepvres. 

22 Heyv opunvkvn eckvlke opunahoyvtes, Cusvlken eni 
penkvlakekv, Estimvt mvt Cesvs tat maken omat, me- 
kusvpkv-eukon ossihoevres, maket, tem vivevmnv ke pat 
omekv. 

28 Momet okv, eckvlke, Veulkv ores, em'pohvkes, ma- 
kaket okakvtes. 

24 Momen hvtvm este eturwv-hecekaten enhohiket, He- 
saketvmesen vkvsvmkvn emvs; heyv hunvnwv naorkvt 
omen kerrés, kicakvtes. 

25 Monkv em vyoposket, Este naorkv tat kerrvks, mo- 
mis nake hvmken kerris, cv turwv-hecekate, hiyomat he- 
cis, kicvtes. | 

26 Naken ce 'stomecat haks?  Estomet ce turwv cen 
hauhicat haks? hvtvm kicakvtes. 

27 Momen em vyoposket. Cem onayvkin hoyvhnes, 

momen pohatskekises.  Estomen hvtvm pohvranatska ? 
Ceme takeu-en kerrepvlke hakepvranatska ? 

28 Momen nakhayekot, Ceme mv en kerrepv tovetskes, 
momis pun tat Mose en kerrepvike toyepès, kicakvtes. 

29 Hesaketvmeset Mose ete'm. punayvtet omen kerrés, 
Momis heyv cste tat estvmvn vte tat kerrékos. 

30 Momen hunvnwvt em vyoposket kicakvtes, Heyv 

ofvn nake estomahat oces; estvmvn vte tat kerratskekon, 
ev turwvn vm en ge En omes. 

31 Mome cstomis, Hesaketvmese este naorkvlke em 
apohicekot omat kerrés; momis este Hesaketvmese eme- 
kusapvt ot, nake komaten momecen omat, mvn em apo- 
hicet os. | | 

32 Enhvteceskv vtekis este eturwv-heceko heckvtet este- . 
hunvnwv eturwv en hauhicat pohohvte sekos. 

33 Heyv este-hunvnwv Hesaketvmese a en kvpvke to- 
kon omat, naken momehcekos. 

34 Em vyoposkaket, kicakvtes; Naorketv ofv mvkvte- 
ken ce heckvtet ot omat, pu LZ haks ? A 
ossicakvtes. 

35 Ossihoevten Cesvs pohet, momet eshecof, Hesaketv- 
mese Eppuce oh vkvsametske tc? kicvtes. 

36 Em vyoposket, Pucase estimvt te, oh vkvsvmepv- 
ye tayat. | 
37 Ceme hecetskvtes, momen mvt ce te’m punayet okes, 

Cesvs kicvtes. 

38 Momen, Pucase vkvsamis maket, momet emekusapv 
tes. E 
39 Ohfvececkvn yvmv ekvnv vlvkvyvtet omes, mv hecv- 
kekate hecvkvren, momen mv hecakvte hecvkeko bake. 
ren, Cesvs makvtes. 

40 Momen Falvsevlke mv Re. TT heyv opunvkv po- 
hakof, Pumeu pu hecvkeko-haks ?. kieakvtes. 

:41 Ce hecvkekot omen omat, naorketv ocatskekvntos, 
momis hiyomat, Hecés, makatskekv, cen naorketv ece- 
'pakvkes, Cesvs kicakvtes. 


SETEN' IVCKE X. 


MEHENWVN, mehenwvn ce kicvkis, estvt yvpefikhute 
em vhauken eceyekot, momet: etvmin vcemket on omat, | 
mvt horkopvt ot, momet nakestvpenkvlecvt os. | 

2 Momis estet vhauken eceyet on omat, mvt Xe qe 
vhecievt os. 

3 Mvn vhaukvhécievh en hvwecet os, momen em 
punvkv-en hake yvpefikv pohet os; momen en yvpefikv 
hocef huecet en huehket os; momet en homahtet es os- 
set os. 

4 Momet en yvpefikv vpeyicof ehomvn ayet os, momen 
yvpefikv vevkvpeyet os, em punvkv-en-haken kerrvket 
omekv. 

5 Momet este kerrekat vevkvpehyekos, momis em pefat- 
kes, este kerrekat em punvkv-en-haken kerrvkekot omekv. 

6 Heyv svhopakvn Cesvs es em punayet omvtes, momis 
nake tat kerrvkekates, mv em punayat. 

7 Momen Cesvs hvtvm kicat, Mehenwvn, mehenwvn ce 
kievkis, vnet yvpefikv ’mvhauke toyis. 

8 Cv homv yicvte omvlkvt horkopvlket ot, momet nak- 
estvpenkvleevlket os, momis mv yvpefikv em apohiceka- 
tet os. w. 

9 Vnet vhauke toyis, vne cv tehoyvnen este estomet 
eceyet on oniat, nvt hesakvres, momet eceyet, er a osset 
nanopkv hecvres. ! | 

10 Horkopv vlvkekos, horkopkvn, momet eleckvn, mo- 
met nak’ yvmahketvn komeko vtekat. Mvt hesaketv en 
heckvkvren vneh vlvkvyvtet os, momet "res en oe en 
heckvkepvren. " 


,38 OPUNVKV HERA, 


11: Vnet yvpefikvheciev herat toyis; yvpefikvhecicv he- 
rat yvpefikv vrah tv en hesaketv-wvkecet ‘os. 

19 Momis este hvlwehocat tat,-momet yvpefikvhecicy 
tokot, yvpefikv e pucase tokon omat, yvhv vlaken hecis, 
yvpefikv wihket, letkes, momen mv yvhv cawes, momet 
yvpefikvn vwaheces. 

13 Este hvlwehocat letkes, hvlwehocet omet, momet 
yvpefikv vfekevkhekot omekv. 

14 Vnet yvpefikvhecicv herat toyis, momet vn yvpefiky 
kerris, momen cvnake cv kerret os. 

15 Erket cv kerrat etvpomen vneu Erke kerrvyet os. 
Momen vnet yvpefikv vrahkv vn hesaketv wvkecit omis. 

16 Momet yvpefikv etv ocvyet os, heyv hute a 'sossat 
tokon, mvu 'svlvkvranvyet os, momen mvt vm punvkv 
pohvkvres, momen fulle hvmkusyres, momet yvpelikvhe- 
cicv hvmkusen. | 

17 Monkv Cvrkeh vc vnokecet os, vn hesaketvn wvke- 
evyet omekv, hvtvm eseparet. 

18 Este estomet vm esekot os, momis vne mahusatet ` 
wvkecvyet os, wvkecetv. yekcety ocvyet os, momet hv- 
tvm ésetv yekcetv ocvyet os. Heyy vhakv Cvrken em 
esvyvtet os. 

19 Monkv hvtvm Cusvlke etekvpakvtes, ban opunvkv | 
omecicen. 

20 Momen sulket Puyvfekcv-holwvken oces, momet ha- 
co-hakes; estomen em apohicatske haks? makakvtes. ` ` 

21 Vpvlwvt, Heyv puyvfekcv-holwvke oce em punvkv to- 
kos. Puyvfekev-holwvket turwv hecvkekan renahuece 
taye haks? makakvtes. 

22 Momen mekusvpkv hompetv-rakkot Hnkinev kiho- 
cat, Celuslvmen ocvtes, momet rvfo tates. 

28 Momen Cesvs cuko-vcakat ofvn Salomv 'sem oh- 
vpettv kicetvn yvkapvtes. 

24 Momen Cusvlke yicet vnvkaftvtes, momet, En hofu- 
ne estomen vkvsvmékon pu hayetske haks?  Klist to- 
yetsken omat kerkv heren pum onvyvs, kicakvtes. 

25 Cesvs em vyoposkaket, Cem onayvkvyis, vkvsvmats- 
kekos, Cvrke e hocefkv ofv vtotkvyat, mvt ve oh kerkue- 
cet os, kicvtes. | 

26 Momis vkvsvmatskekos, vn yvpefikv toyatskekokv, 
ce kicvkvyat etvpomen. 

27 Vn yvpefikv vm punvkv-en- Ps: pohvket os, mo- 
men kerrakis, momen ve vevkvpeyet os. 

98 Momen hesaketv yuksv-sekon ord i Si os, momet 
estemerrahkekos, momen nvpvt cvnke 'svm ossiceko 
tayet omvres. 

29 Ovrke mv v'mvte tat, omvlkvn'sen rakket os, momen 
estimvt Cvrke enke 'sem ossice tayat yekcetv ocekot os. 

30 Vne Cvrke tepakeyat hvmkus. 

31 Momen Cusvlke, evton es nef ketvn komaket, hvtvm 
cvto cvwakvtes. 

32 Cesvs em vyoposkaket, Vtotketv herake sulken Cvrke 
a en kvpvke ce hecicvkvyes; mv viotketv estomaten cvto 
es cv nvi katske haks? kicvtes. 

33 Cusvlke em vyoposket.  Vtotketv herat tat cvto es 
ce nvfkekos, momis Hesaketvmese tvklecat ornecicen, 
momet este toyetskatet Hesaketvmese e hayetskekv, ki- 
cakvtes. 

34 Cesvs em vyoposket, Hesaketvmese toyatskes mah- 
kis, cem vhakv take ofvn es hoccet omeko haks? kicvtes. 

35 Hesaketvmese em punvkv em vlakvten hesaketvme- 
sen kievten omat, momen cokvrakko kvekeko tetayen 
omat, 

36 Erke vcake haye, momet ekvny atotvte huerat, He- 
saketvmesen tvklecetskes, kicatske haks? vnet Hesaketv- 
mese Eppuce toyis ce kicvkikv. 

87 Ovrke em vtotketvn vtotkvkot on omat, vm vkvsah- 
matskvs. » i 

38 Momis momecin omat, vm Ykvsamatskeko estomis, 
vtotketvn vkvsvmvkes, Cvrke vnen ve vpvket omen, mo- 
met vneu emen vpakvyet omen kerret, momet vkvsv- 
matskvret. 

39 Monkv hvtvm esetvn komakvtes, momis enke em os- 
sakvtes. 

40 Momet Cotvne tvpalvn vhyet, enhvteceskv Cane este 
paptisvte ocan er orvtes, momet mvn fekhonnvtes. 

41 Momen sulket v fullvtes, Cane tat este-nake-momeee- 
ko-tayat momecekatet os, momis Cane heyv este opunv- 
yecvte omvikvt fveevt os, makaket. 

49 Momen mvn sulket oh vkvsamakvtes. 


SETENTVCKE XI. 


Momor Pervne tvlofvn, Mele Mare etecakkat eme tv- 
lofv, este-hunvnwv Lisvle hocef ke liket enokke tates. 

2 Mv Melet omvtes, Pucase em vfeye, ele ekv-esse es 
en hvsvtecvte, mv e cerwvt enokket ot omvtes. 

3 Monkv e wvntake oh ”totvtes, Hecvs Pucase, mv vno- 
kecetskat enokkes, makaket. 

4 Cesvs pohof, Heyv enokketv elkv orekot os, momis 
Hesaketvmese vrakkueckv vrahkv tes, mv eteropotten 
Hesaketvmese eppuce vrakkuehoce tayat os, makvtes. 

5 Momen Cesvs, Mare, momen etecakkat, momen Li- 
svle esyoman vnokecvke tates. 

6 Monkv, enokkveuken pohof mata likvtet netty hokko- 
len fekhonnvtes. 

7 Mv hoyanof, Cutevn hvtvm vpeyvkveres, en kerrep- 
viken kicvtes. 

8 En kerrepviket okat, Mvhiya Cusvlket hvte vwole 

“avton es ce nvfketvn kotnakvnks, moman hvtvm men 
vyvranetske haks? kicakvtes. 

9 Cesvs vyoposket, Nettv hvmkat hvse-vkerkv palen 
hokkolohkaket omeko haks? estimvt nettvn yvkapen 
omat, elentapiyekos, heyv ekvnv en hvyayvken hecekv. 

10 Momis estimvt neren yvkapen omat, elentappes, 
hvyayvket vpikekot omekv, kicvtes. 

11 Heyv nanvken mahkof, erenyupv un hesse Lisvle 
nocet omes, momis mv nocan ahonecicaret ayvyet os, 
makvtes. | 

19 Momof en kerrepvlke em punayat, Nocet on omat, 
en hervres. | 

13 Momis Cesvs em elkvn opunvyecet okvtes, momen 
fekapet nocet on okés, komakvtes. 

14 Monkv Cesvs em punayat, kerkusen, Lisvle elet os, 
kicakvtes. | 

15 Momen ece 'rahkv taken vrvkate ve aivckes, centa- 
ket vkvsamatskvren. Momis oh vpeyvkeres. 

16 Momen Tamvse, Tetemvs kihocat, kerrepvlke em 
etohkvlketvn kievtes, Pumeu vpeyvkeres, momen vpaket 
pvsvtkeyvres. 

17 Cesvs vlakof, entis en hopelkv ofv nettv osten wak- 
kepen hecvtes. 

18 Momen Pervne Celuslvme em vwolet omvtes, vkerkv 
hokkolet mahet. 

19 Momen Cusvlke sulket Mare Mele tepakan en yiev- 
tes, e'mahlvpvtvret e cerwv ohfvccvn. 

20 Momen Mare Cesvs vlakvevken pohan vpaket, vnrv- 
pvranet ayvtes, momis Mele fekhonnet cuko ofvn likvtes. 

21 Momen Maret Cesvs em punayat, Pucase yvmvn 
aretskvten omat, ev cerwv elekvntos. | 

22 Momen hiyome estomis, Hesaketvmese nak’ esto- 
men em'pohetskat, Hesaketvmese ce'mvret on korris, 

28 Ce cerwv hvtvm akvwvpkvres, Maren Cesvs kicvtes. 

24 Maret a em punayet, Nettv-espoke akvwvpketv omof 
hvtvm akvwvpkvret on kerris, kicvtes. 

25 Cesvs Maren em punayat, Vnet akvwvpketv toyit, 
momet hesaketv toyis, estimvt vc ofvn vkvsamat, elvtet 
o estomis, hesakvres. 

26 Momen estimvt o estomis hesaket, vo ofvn vkvsa- 
mat, estofis ehlekos. Heyv vkvsvmetske te? kicvtes. 

27 Maret em punayat, Henka, Pucase, Klist Hesaketv- 
mese Eppuce yvmv ekvnvn vlvkvranvte toyetsken vkvsa- 
mis, kicvtes. 

28 Momen, mvn momen mahkof, ayvtes, momet etecak- 
kat Melen ehken en huehkvtes, Pucaset vlakes, momet 
cen huehkes, kicet. 

29 Men pohan vpaket, Melet, lypken ahuyiret, a oh 
atvtes. E 

30 Hiyomat, Cesvs tvlofv à eceyeko munket, momis mv 
Mare er vnrapvte tan fekhonne tates. 

31 Cusvlke mv e'mvhlvpvtvkvrane vpake cuko ofv vteh- 
kvte, Melet Ivpecicet ahuyiret, ossen hecakof, vevkvpeyv- 
tes, Este-hopelkvn oh ayet er hvkihkvranet os, kicaket. 

39 Momis Mele, mv Cesvs fekhonnan vlaket, hecof, elen 
v tyk lvtiket, Pucase, yvmvn aretskvten omat, cv cerwv 
elekvntos, kicvtes. 

38 Momen Mele hvkihken, Cusvlke vpvke yicateu hv- 
kihhoken Cesvs hecof, puyvfekev ofvn hihket, fekhereka- 
tes. | 
34 Momen Estvmv wvkecatske haks? kicen, Pucase, 
ahtet, hecvs, kicakvtes. 

85 Cesvs hvkihkvtes. 

36 Momen Cusvlket, Hecvkes, vnokece heraten ma- 
kakvtes. 

.37 Momen, Heyv hunvnwv eturwv hecvkekat tis en 

hauhicet ont omat, heyv este-hunvnwv elekare tayen 
hayeko tayvt haks? vpvlwvt makakvtes. 

38 Monkv Cesvs hvtvm eme ofvn hihket, hopelkvn 
vlakvtes. Cvto-hauket omvtes, momen cvtot oh liket 
omvtes. 

89 Cvton akueyicvks, Cesvs kievtes. Maret, mv elat e 
wvnwvt, Puease, hiyomat fvmpepés, elvte nettv ostekv, 
kievtes. 

40 Momen Cesvs em punayat, Vkvsvmetsket on omat, 
Hesaketvmese en rakke hecetskvres ce kievkisa 7 kicvtes. 

41 Monkv ele wakkat cvton vkuehoyvtes, Momen 
Cesvs e turwv hviwen v kvwapket, Cvrke, ece ’kvsamis, 
vm apohihcetskekv, makvtes. 

49 Momet estofis vm'pohetsket omat, kerrvyes, momis 
este heyv svpaklat pohet, cent a 'evtotetskvtet omat ker- 
rvkepvren okvyis, makvtes. 

48 Momen mv mahkof, yekcen huehket, Lisvle a ossvs, 
makvtes. 

44 Momen elvté a ossvtes, hopele vtceckv enke eleu es 
vpvllvket, momen e turofv enockv es vpvllvket. Momen 
En recohpatsken, vyepekvs, Cesvs kievtes. 

45 Monkv Cusvlke sulke Mole en yicat, momen Cesvs 
nake momecan hecakof, eme oh vkvsvmakvtes. 

46 Momis vpvlwvt, Falvsevlken oh vpeyet, nak’ estomv- 
ken Cesvs momecat en kerkuccakvtes. 

47 Momen "plestvlke en homahtvlken, Falvsevlken esyo- 
mat e vteloyet, nvkaftet, okat, Naken estomén ome 
haks? Heyv hunvnwv nake-este-momeceko-tetayat sul- 
ken momecet os; makakvtes. 

48 Hiyomen wikén omat, este omvlkvt eme ofvn vkv- 
svmvkvres, momen Lomvnvlket yihcet, pum etvlwv 
ekvny tepaken pu'konahvres. 

49 Momen hvmket, Kiefys hocefket, mv ohrolope ofr 

plestvlke en hohmahtvt omvtes. Mvt okat, Naken ker 
ratskekot os ; | 

50 Momen este hvmket este em elaten, etvlwv omvlkvt 
yvmahkeko tayet, es pun here tayet omat, vkerricatske- 
kot os, kicakvtes. | 

51 Heyv emet e opunvyecet okekates, momis mv oh- 
rolope ofv plestvlke en homabtvt omekv, Cesvs mv 
etvlwvn em elvranet omen owalet okvtes. 

59 Momet mv etvlwv tvlkekot, momis Hesaketvmese 
en hopuetakuce vwahat omvlkvn hvmkusen etoh vte- 
loyvranet os. 

58 Momen me nettv vteke ayat, Elecvkes maket, 
et'empunahoyakvtes. 

54 Momekv Cesvs Cusvlke hecke vpake vreko hakvtes, 
momis vnrvwv vnakv ekvnv liken ayet, tvlofv Eflevm 
kicetvn eceyvtes, momet mvn en kerrepvlke esyomat 
fekhonnvtes. 

55 Momen Cusvlke em ohhoyvnkvt vwolice tates, mo- 
men este sulket, ohhoyvnkv hvte oreko munken, Celusiv- 
me oh vpeyakvtes, e hvsvtecvkvranet. 

56 Monkv Cesvs hopoyakvtes, momet cuko veakat ofv 
svpaklet Estomen vkerricatske haks ? ME vlv- 
kekar haks maket etem punahoyvtes. | 

57 Momen plestvike en homahtvlke, nados esyo- 
mat, ese estvmét estvmvn hecke tayen kerren omat, 
onayen, este tayet opunvkv ossicet omvtes. 


SETENTVCKE XII. 


Momen ohhvyvnkv oreko nette epakat vhoske munken, 
Cesvs Pervnen er orvtes, Lisvle ehle ahesaycevte likan. 

.9 Men hompetv-rakkon en hayakvtes, momen Maret 
ohvfastvtes, momis Lisvle Cesvs vpvke hompvrane EN 
kan hvmkat tates. 

3 Momen Mele neha fvmece espeknv kikocet, vcake he- 
ren, vtarkv hvmken ohmet, Cesvs elen "sen siyiyet ekves- 
sen "sen hvsvtecvtes. Momen mv neha en fvmece cuko 
fackvtes. 

4 Momen en kerrepvlke hvmket Cutvs, Simv eppucet, 
wiyvrane hueratet, 

5 Estomen heyv neha tokunawv pale ostvteken wiyiyet 
estemerhoyan emhoyekat haks? makvtes. 

6 Heyv makat este estemerhoyan vkerricet okekates, 
momis horkvpvt omet, sukcvn esarét omet, momet nake 
vtehkan esarét omekv okvtés. 

7 Momis Naorihcatskvs, cv hopelkvrane nettv vrahkvn 
vcayecvtet os, Cesvs kievtes. 

8 Estemerhoyat ece'pakvke ocatske munkvt os. Momis 
vntat ocatske munky tokot omekv. 

9 Monkv Cusvlke sulket mv fekhonnat tat kerrakvtes, 
momet a oh vwakvtes. Cesvs vrahkv tvlkekon, momis 
Lisvle elkv a en kvwapvte hecetv komat omakvtes. 

10 Momen plestvlke en homvhhotat, Lisvleu elecvkes 
maket, tempunahoy vtes. 

11 Me omecicen Cusvlke sulket vpehyet Cesvs oh vkv- 
.svmvkepekv. 

12 Rempvksen este sulket hompetv-rakko yicet, Cesvs 
Celuslvmen vlakvcuken pohakof, 

13 Talv elvccen es cvhwet vpeyvtes vnrvpvranet, momet 
huehoket, Hosanv ! ohmerrvkvtés Eslevl em mekko, He- : 
saketvmese hocef kv ofy vlakat, makaket. 

14 Momen Cesvs Corakko-wakv mvnettusen eshecof, 
mvn ohlikvtes escokat omet. 

15 Ce penkahlates, Sion echuste toyetskat; hecvs, cem 
mekko vlakes, corakko-wakv echuswvn ohliket. 

16 En kerrepvlke heyv nanvke kerrvkekates enhvte- 
ceskv ` momis, Cesvs vrakkuehohcof, heyv. nanvke emen 

opunvyecet cokat omet vkerricakvtes, momen heyv na- 
nvke em momecakvten. 

17 Momekv mv este vpvkvke Lisvle en hohike en ho- 
pelkv aossievte elkv 'rakvwapvte kerkuecakvtes. 

18 Este momeceko taye momecvten pohvket ok, heyv 
omecicen este en yicet omakvtes. 

19 Nake estomatskekat hecatska?  Falvsevlket. ete 
kicakvtes. Hecvkes, este omvlkvt vevkvpeyöpes. 

20 Momen emekusvpvrane hompetv-rakko yican Klekvl- 
ket vpvke tates, | 

21 Matvwvt, Felvpe Kalvle ekvnv Persitv tvlofv aossan 
en yicet, Pucase, Cesvs hecetvn komös, kicakvtes. 

22 Momen Felvpet vlaket Antulvn em onayvtes, momen 
hvtvm Antulv Felvpen tepaket Cesvs 'monayvtes. 

23 Momen Cesvs em vyoposkaket, Hvse-vkerkv vlakés, 
este Echuswv vrvkkuehocvranat, makvtes. 

24 Mehenwvn, mehenwvn ce kievkis, Teleko nerkv 
ekvnv oh lvtiket lekweko vtekat emunkis, entvlkuset li- 
ket-os, momis lekwen omat, em ette sulken hayes, 

25 Estimvt en hesaketv vnokecat sumecicvres, momis' 
estimvt en hesaketv en homece yvmv ekvnv huerat, he- 
saketv yuksv-sekon vcayecepvres. 

26 Este vm vtotken omat, vc vevkvyekvs momen estv- 
invn likvyat mvn vm vtotkv likvres, momen este vm vtot- 
ken omat, mvn Cvrket hvlwecvres. 

27 Hiyomat vm puyvfekev fekhereks, momekv Se 
makar haks? Cvrke, heyv hvse-vkerkv enkvpvken cy 
hesayecvs; momis heyv vrahkvn heyv hvse-vkerkv viakv- 
yet os. is 

28 Cvrke, ce hocefkvn vrakkuecvs. Momof opunvkv- 
en-hake hvlwe atatet vlakvtes, Vrvkkuecvyvtet omet, 
momet hvtvm vrvkkuecares maket. 

29 Momekv mv este vnakv svpakle pohakat, Tenetikes 

makakvtes, vpvltaket, Hvlwe-estet em  punayet os, 
makakvtes. 

30 Cesvs em vyoposket makvtes, Heyv opunvkv-en-hake 
vne vc vrahkvn vlaket omekos, momis ce ’rahkv taken 
omes. ' 

31 Hiyomat heyv ekvnv ohfvecet os, hiyomat heyv 
ekvnv em mekko ossihcet vwihokvres. | 

32 Momen vnet, ekvnv en kvpvket cv kvwvpken omat, 
este omvlkvn a e oh hvivtares. 

33 Heyv makat elkv estomen elvranat kerkuecat okv- 
tes. 

34 Estet em vyoposkakat, Klist hesake emunkvt os, 
vhakv aossen makat poheyvtet os, momen estomen, Este 
Echuswv kvwvpkvranet os, maketske haks? ^ Estimvt 
heyv este Echuswvt o haks ? 

35 Hvte vhofunusekon hvyayvke ece'pakvket os; yv- 
kvpvks, hvyayvke ocatskof, yomucket ec oh vlakvke wi- 
tes; mv yomucke ofv yvkapat, estvmvn ayat kerrekot 
omekv, momof Cesvs makvtes. 

96 Hvyayvke ocatskof, hvyayvke ofvn vkvsvmepvks, 
mv momatskat, hvyayvke en hopuetakuce toyatskvren. 
Heyv nanvken Cesvs opunvyet, momet ayet em ehkakv- 
tes. | 

97 Nake este momeceko tayat sulken ehomvh momecet 
omis, oh vkvsvmvkekates. 

38 Mv Esivs owalv nak’ makvte es oh fvckvren, mv 
opunvye, Pucase, estimvt nake kerkueceyat vkvsame 
haks? Momen estimvn Pucase e sakpv hecihoce haks? 

39 Momekv oh vkvsvmvkekates, Esivs hvtvm makvtet 
omekv, 

40 Eturwv hecvkekon hayet, momet efeke en wvnwvhe- 
ces, momet e turwv es hecvkekot, momet efeke es ker- 
rvkeko, momet fulotécekot momen en wicecaren. 

41 Esivs heyv nanvke makat en rakken hecet opunv- 
yecofyt okvtes. 

49 Mome estomis evpayvlke rvkrakat sulket oh vkv- 
svmakvtes, momis Falvsevlke omecicen onvyvkekatés, 
mekusvpvkv-cukon sossihoce tayekv. 

43 Este vkvsvmvre mimvn Hesaketvmese vkvsvmvre 
'semuntvlen vnokecvkvtet omakekv. 

44 Cesvs huehket makvtes, Estimvt ve oh vkvsamat, vnen 
ve oh vkvsamat omekos, momis mv a’c vtotvten oh vkvsa- 
met omes. 

45 Momen estimvt cv hecat a'c vtotvten hecet os. 

46 Vnet hvya xke ekvnvn vivkvyét os, estimvt vc oh 
vkvsamat yomucke ofv vfekhonnekaren. 

47 Momon este vm opunvkv pohet vkvsvmekat ohfve- 
cecvkot os; ekvnv ohfveceevranit vlakit omvkos, momis 
ekvnvn hesayecvranit vlakit omekv. | 

48 Estimvt cv hvlvtekot, momet vm opunvkv esekon 
omat, hvmket ohfvecat ocet os; opunvkv "PORE Hk 
mvt ohfvocecvres nettv espoken. 

49 Vntvlket opunayet okvkos, momis Sr ac vtotvtet, 
emet vhakv.v'mvtet os, naken makvranvyat, momet na- 
ken opunvyvranvyat. 

50 Momen em vhakv hesaketv yvksv-sekot omen ker- 
ris, momekv naketo estomen opunayvyis, Erke cv kievte 
omen opunayvyet os. 


SETENTVCKE XIII. 


Toxvs ohhoyvnkv hompetv-rakko oreko munken, heyy 
ekvnv osiye, Erke oh vyepvranat en hvsé-vkerkv vlaken 
Cesvs kerret, enake ekvnv vtehkaten vnokecvtet, eyuksv 
'roren vnokecvtes. 

2 Momen hompetv hoyahnof, Puyvfekev holwakat Cu- 
tvse Eskalevt, Simyn eppucen wiyvren e feken en pikvtes. 

8 Cesvs Erket nake omvlkvn enke ofvn en hayen kerret, 
momet Hesaketvmesen a en kvpvkvtet ot, Hesaketvme- 
sen oh vyepat kerret, 

4 Hompvte ahuyiret, kapv etvn kayvtes, momet turof- 
eshvsvteckvn cahwet es e wvnakvtes. 

.5 Uewvn pvlvknvn a veahnof, en kerrepvlke elen em 
okkosetvn vlicecvtes, momet turofeshvsvteckv es e wvna- 
katet es en hvsvtecvtes. 

6 Momof Simvn Petvn em vlakvtes, momen Petvt, Pu- 
case, cvle vm okkosetske haks ? kicvtes. 

7 Cesvs em vyoposket kievtes. Nake momecvyat hiy- 
omat kerretskeks, momis hvteten kerretskvres. 

8 Cvle estofis okkohsetskekos, Petvt kicvtes. Cesvs om 
vyoposket, Ec okkosvkvn omat, ece 'rahkv vc vpvyets- 
keks, kicvtes. 

9 Pucase, cvle tvlkekon, momis evnken, cvkvu, Simvn 
Petvt kicvtes. 

10 Este vklopet on omat, ele tvlket okkosvre vhoskes, 
momis hvmkvt hvsvtket omes; momen ce hvsvthvkvkes, 
momis omvlkeks, Cesvs kicvtes. 

11 Estimvt wiyvranat kerrekv, Omvlkvt ce hv Ber 
ot omeks, maket okvtes. 

12 Momekv ele em okkosahkof, en kapv cahwet, momet 
hvtvm lihket, Naken cem momecvkvyat kerratske haks ? 
kievtes. 

13 Mvhayv, momet Pucase ev kicatskes, momen teta- 
yen okatskes, mv toyikv. 

14 Momen vnet, Pucase tat, momet mvhayv toyvyat, ce- 
le cem vkkosvkin omat, centakeu cele ete'm okkosats- 
ke tayes. 

15 Vhayetvn ce n omekv, mv cem momecvkvyat 
etvpomen momecatskvren. 

16 Mehenwvn, mehenwvn ce kicvkis, vtotkv epucasen 

sen rakkekot os, momen mv vtothoyat vtotat sen rak- 
kekot ‘os. 

17 Heyv nanvke kerratsken omat, ece'fackvket os, mo- 
mecatsken omat. | 
18 Omrlkatskan ec opunvyecvkit okvks. Estimvn en 
hopoyepvyvte tat kerris, momis escokat esohfvckvren, mv 
ve vpvke tvklike hompvte vc vnrvpen eleceskv kvwa- 
pes. | 

19 Tokvs, hvte vlvkeko munken cem onvyvkis, esho- 
yanof, vnet mv toyvyat vkvsvmatskvren. 

20 Mehenwvn, mehenwvn ce kicvkis, estimvt vtotvyan 
evpayen omat, vnen cv 'vpvyet os. Momen estimvt 
vnen ev 'vpayen omat, ve vtotvten evpvyet os. 

21 Cesvs heyv mahkof, puyvfekev ofvn fekherekot, mo- 
men kerkuecet makvtes, Mehenwvn, mehenwvn ce kiev- 
kis, hvmkatskat cv wiyvranatskes. 

29 Mohmen en kerrepvlket ete hecaket, estimvn opunv- 
yecet okat'en kerkvkekates. 

23 Tokvs en kerrepvike hvmke Cesvs vnokecusvtet 
Cesy e hokpen vecakvtes. 

24 Momekv Simv Petvt, estimvn opunvyecet okat em 
”pohvren, enken es em vhopayvtes. 

25 Momof Cesvs e hokpen vecaket, Pucase, estimvt o 
haks? kievtes. 

26 Hompetvn esvklihevyof, estimvn e'mvyat, mvt mv- 
tes, Cesvs vyoposket makvies. Momen svkliheof, Cutvs 
Eskalevt Simvn eppucen emvtes. 

27 Momen pahpof, Puyvfekev-holwakat eceyvtes, moh- ` 
men, Mv momecvranetskat, lypken momecvs, Césvs kiev- 
Les. 

28 Vlumhat, nvpvt kerrekates, estoman heyv ete’m pu- . 
nayet okat. 

29 Cutvs 'sukevn ocet ok, Nake pu yacan hompetv-rakko 

oreko munken nesvs, Cesvs kicet okes, vpvlwvt komaken, 
monkat naken estemerrakan emvren okes komakvtes. 

30 Mohmen hompetv en hecikof, Ivpecicet ossvtes. Mo- 
men nere tates. 

31 Momekv osiyof, Tokvs Este-echuswv vrakket os, 
momen Hesaketvmeset eme ofvn vrakket os, Cesvs makv- 
tes. 

39 Eme ofvn Hesaketvmeset vrakken omat, Hesaketv- 
mesen vrakkuecvres eme ofvn, momet lvpkusen vrakkue- 
ovres. 

33 Hopuetakuce, hvte hofunusekon ece'pakvkit omis. 
Cv hopoyatskvres momen, Estvn ayvyat vwatskeko tayes, 
Cusvlke kicvyvnke omen, hiyomat ce kicvkvyet os. 

34 Vhakv mucvsen ce'mvkis, Ete'nokecatskvren, ece'no- 
kecvkvyvte omen, centakeu ete'nokecatskvren. 

35 Vnokeckv etem ocatsken omat, heyvn este omvlkvt 
es kerrvres vn kerrepvlke toyatskatehkvn. 

36 Pucase, estvmvn vyetska, Simvn Petvt kicvtes.  Es- 
tvmvn ayvyat hiyomat ve vevk ayetskeko tayes, momis 
hvteten ve vevk ayetskvres, Cesvt em vyoposket kievtes. 

37 Pucase, estomen hiyomat ece'evk ayvko taye 
haks? Vn hesaketv ece’ rahkv wvkecares, Petvt licvtes. 

38 Cen hesaketv ve vrahkv wvkecetskvr haks? Mehen- ` 
wen, mehenwvn ce kicis, tottolose hakeko munken vtut- 
cenv ve vrahkv ehelvksecetskvres, Cesvt vyoposket kicv- 
tes. 


SETENTVCKE XIV. 


JE feke cen naorvkates; Hesaketvmese oh vkvsamats- 
kes; vneu vc oh vkvsvmvks, 

2 Cyrke hute ofv liketv sulket os; monkaten omat, 
com ouvyvkvyvht os. | ' 

3 Momen ayit, liketvn ce metetakuecvkin omat, hvtvm 
'rvlakit, ce yvpvyvkares, vnet estvmvn likvyat, Gemen 
mvn vpokatskvren. 

4 Momen estvmvn ayvyat kerratskes, momet vyetv ker- 
ratskes. 

5 Pucase, estvmvn ayetskat kerreks, momat estomet 
 vyetv kerreye tayc haks? “Tamvset kicvtés. 

6 Vnet vyetv toyit, mehenwv toyit, hesaketv toyis; 
este estomet Erke oh vtekot omes, vnen cv tehoyvn eto- 
kon omat, Cesvs kicvtes. 

7 Cv kerratskvten omat, Cvrkeu kerratskvnt os, momen 
muev ayat kerratskes, momet hecatskvtes. 

S Pucase, Erken pu hecicvs, momen pum etetayvres, 
Felvpet kievtes. | 

9 Félvpe, hofune mahen ece'pakvkit omvyat, hvte cv ker- 
retskeko munke haks? estimvt cv hecat Erken hecvtes, 
moman estomen, Erken pu hecicvs, maketske haks? 
Cesvs kicvtes. 

10 Vnet Erkc ofvt omin, Erket vc ofvt omat vkvsymets- 
keko haks?  Opunvkv es ce tem punayvyat, vnet ce tem 
punayet omvkos, momis Erke ve vpikat, mvt vtotketv 
momecet os. 

11 Vnet Erke ofvt omin, Erket ve ofvt omat vm vkvsv- 
mvks, monkat vtotketv mahusat svrahkvn vm vkvsk- 
mvks. | 
19 Mehenwvn, mehenwvn cc kicvkis, estimvt ve oh 
vkvsamat, vtotketv momecvyat, emeu momecvrés, mo- 
met vtotketv heyv ’sen rvkrvken momecvrés, Cvrken oh 
vyepiky. 

13 Momen naketo estomen cv hocefkv ofvn vpohatskat, 
mvn momecares, Eppuce ofvn Erket vrvkkvrén. 

14 Naken ev hocefkv ofvn vpohatskat, momecares. 

15 Ve vnokccatsket on omat, vm vhakvn vfvstvks. 

16 Momen Erken emckusvparés, momen Emvhlvpatv 
etvn ce'mvkvrès, myt ece’pakvke emunkv tares. 

17 Puyvfekev mehénwat, ekvnv hvlvteko tayat, hecekot 
omet, momet kerrekot omekv, momis centake kerratsket 
os, ece ”pvkvket omekv, momet ece 'pikvket omvres. , 

18 Ce mahlvpvtkekon ce wihkvkos ` cem vlvkvkarès. 

19 Hvtetusat ekvnv svnvcomvn cv hecekarés, momis 
centake tat cv hecatskés; hesakvyet omikv, centakeu he- 
sahokatskvres. 

20 Mv nettv omof, vnet Cvrke ofvt omin, centakct ve 
ofvt omatsken, vnet ec ofv taket omvyat kerratskvrés. 

91 Mv vm vhakv oce, momet vfastat, mvt ve vnokecat 
tes, momen mv vc vnokecat, Cvrket vnokecvrés, momen 
vnet vnokecarés, momet em e heckuecarés. 

29 Pucase, estomen pum e heckuecat, ekvnvn em e hec- 
kuecvranetskeko haks? Cutvse, Eskalevt tokot, kicvtes. 

23 Cesvs em vyoposket kicvtes, Este vc vnokecet on 
omat, vm punvkvn vcayecvres, momen Cvrket vnokecv- 
rés, momen oh vthoyet pum vpoketv en hayeyvres. 

24 Mv ve vnokecekat, vn nak' maketv vevyecekot os, 
momen opunvkv pohatskat cvnake tokos, momis Erke ve 
vtotat omes. | 

25 Heyv nanvke es ce tem punvyvkvyat, hvte ece 'pakv- 
kvye munkat okvyet os. 

26 Momis Emvhlapatv, Puyvfekev. Vcakat, Erket cv ho- 
cefkv ofv vtotvranat, mvt nake omvlkvn oce 'kerricepue- 
cvkrès. 

27 Herkvn cem wikvkis; vn herkvn ce'mvkis; ekvnv 
cstemat omekon ce'mvkit omis, ce feke cen naorvkates, 
momet cem penkalvkates. | 

28 Vyepit cem vlvkvkares, ce kicvkvyat pohatskis. Ve 
vnokecatsket on omat, ece 'fackvke tayes, Erken oh ayis, 
makikv, Cvke vne ’svn rakket omokv. 

29 Momen, tokvs cem onayvkis hvte eshoyvneko mun- 
ken, momat eshoyvhnof vkvsvmatskvren. 

30 Heyv eryupv sulke ce tem punvyvkvkarés, heyv 
ekvnv, em mekkot vlvkvranekv, momen ve ofv naken oce- 
kot os. 

31 Momis mv Erke vnokecvye tat ekvnv kerrvren, Erke 
vhakv v'mvte.vevkvye mahusan momecyyet os. Asypvk- 
lyks, yvmvn enkvpahket, vpeyvkeres. 


SETENTVCKE XV. 


VNET pvrko-em-vpe mehenwv toyis, momen Crrket 
vivatvt omes. 

2 Elvece ve ofv ocat. ettekat vtekat, vkueyet omes, mo- 
met elvece ettat vtekat hvsvtecet omes, ohvtvlaken ettv- 
ren. 

8 Opunvkv es ce "tem punayvkvyat eteropotten: hi- 
yomat ce hvsvthvkvket omes. 

4 Ve ofvn fekhonnvks, vneu-ec ofv take. fekhonnin. 
Elvcce em vpen vlvce emunket omekot, entvlkat, etteko 
tayat, etvpomen cemeu ve ofvn viekhonnatskekon omat, 
`ettatskeko tayes. 

5 Vnet pvrko-em-vpe toyin, cemet elvece toyatskes. 
Estimvt ve ofv fekhonnet on, vneu eme oY fekhonnvyet 
on omat, matvwvt em ette sulken hayet. omes, vnet ece 
'pvkvkat naken estohmatskeko tayet omekv. 

6 Estimvt ve ofvn fekhonnet omekon omat, Ivcce omecet 
vpvlvthoyen, yuknet omes, momen estet vteloyet totkvn 
tvkpvlaten nokret os. 

7 Vc ofvn fekhonnatsken, vm Mèsi ec ofv taken fek- 
honnet on omat, naken moket, vpohatskis, mvt cem 
momvkvres. 

8 Emette sulken ettakatskaten, heyv ofvn Grike vrak- 
kuehocet omes; momatskofvt vn kerrepvlke. toyatskvres. 

9 Cyrke ve vnokecvte omen, vneu ece 'nokecvkvyvtes. 
Cemet vm vnokeckv ofvn fekhonnvkes. 

10 Vm vhakvn veayecatsken omat, vm vnokeckv ofvn 
fekhonnatskvres, Cvrke em vhakv veayecvyvte, momet 
em vnokecky ofv fekhonnvyat omen. | 

11 Heyv nanvke es ce tem. punayvkvyat, vm afveketvt 
ec ofv taken fekhonnen, momen cem afvcketv taket es- 
fvckvren okvyis. 

12 Ece 'nokecvkvyvte omen, cemeu etenokecatskvret, 
heyvt vm vhakvt omes. | 

13 Nvpvt en hessvlke vrahkv en hesaketv wvkecat, vno- 
keckv heyv es en rakkat nvpvt ocekot omes. 

14 Nake ce kicvkvyan momecatsket on omat, vn hes- 
svlke toyatskes. 

15 Mucv vtekat vtotkvlken ce kichylsvkog, vtotky tat 
epucase nake estomat kerrekot omekv; momis vn hes- 
svlken ce kicvkvyet ohmis, nake Cvrke em'pohvyat vte- 
kat omvikvn cen kerkuecvkvyet omeky. 

16 Centat v'nhopayatskeks, momis vnet ce'nhopoyvkit 
wiketv ce hayvkis, vpehyet emette sulken ettakatskaten, 
momen cem ette take oce emunkv taren, momen nake 
estomis cv hocefkv ofvn Cvrke em'pohatskat ce'mvkvren. 

17 Heyv nanvke ce kicvkvyet omes, etenokecatskvren. 

18 Ekvnvt cen homecvken omat, cen homecvkeko mun- 
ket, vntan vn homecvtet omen kerratskes. 

19 Ekvnv enake toyatsken omat, ekvnvh enaken vno- 
kecet omes, momis ekvnv a en kvpvken ce'nhopoyvkvyet 
omes, monkv ekvnvh cen homecet omes. | 

20 Opunvkv es ce tem punayvkvyat ce hohsvkates, 
Vtotkv e pucase es en rvkkekot omes, monkv ve as- 
secakvten omat, cemeu ece'ssecvkvres, momet vm opunv- 
kyn vcayecakvten omat, cem opunvkv takeu vcayecvkv- 
res. 

21 Heyv nanvke omvlkvn ce momecvkvres, vn hocef kv 
vrahkvn, mv a'c vtotvten kerrvkekokv. 

22 Vlahkit ete'm punvyvkvkaten omat holwvyeckv ocv- 
kekvnt omes, momis hiyomat holwvyeckv es ohrvnkv 
oevkekos. 

23 Estimvt vnen vn homecet on omat, Cvrkeu en ho 
mecet omes. 

24 Vnet vpvkakit, vtotketv este-hunvnwv etv mome- 
cvte sekaten momecvkaten omat, holwvyeckv ocvkekvnt 
os, momis hiyomat vne Cvrke eshokkoleyan, hokkolvn 
hecvkvtet ot, momet pun homecvkvtes. 

25 Momis hiyomet os, my opunvkv cm vhakv take ofv 
es hocce ocat esohfvckvren, Nake omccice sekon vn ho- 
mecakvtes. 

26 Moms Emahlvpvtecicv, mv Erke ipa a cen 
'totvranvkvyat, Puyvfekev fvecat, mv Erke aenkvpakat 
vlakof, ve ohkerkueevres. 

27 Momen cemeu ohkerkuecatskvres, enhvteceskv vte- 
ke ve vpakatskvtet okv. 


SETENTVCKE XVI. 


CELENTAPPVKEKAREN heyv nanvke es ce tempunayvket 
omis. | 

2 Mekusvpkv-cuko a 'see ossievkvres, momes, hvse- 
vkerkv vlvkvres, mv ce'lecvkat vtekat, Hesaketvmese em 
vtotketvn momecet omis, komvres. 

3 Héyv nanvke cem momecvkvres, Erke, monkat vneu 
kerrvte sekot omakekv. 

4 Momis heyy nanvke cem onayvkis, mv hvse-vkerkv 
vlakof, cem onayvkvyvte vkerricatskvren. Momis enhy- 
teceskv heyv nanvken ce kicvkvkomvts, ce ‘pakvkiky, 

5 Momis hiyomat mv a cv 'totvten oh ayis, momen 
hvmkatskis, Estvmvn ayetska? cv kicatskeks. 

6 Momis heyv nanvke ce kicvkikv, feknokketvt ce feken 
cen fvcfakvks. ` 

7 Momis mehenwvn cem onayvkis, vyepvyate min es 
cem vmomvkés, ayvkon omat, Mvhlvpatv cem vlahkvkekot. 
oke, momis ayepin omat, a cen ‘totvkares. 

8 Momen emet vlakof, naorketv, fvecetv, momet ohfvc- 
ceckv ekvnvn ohkerricvres. 

9 Naorketv ohkerricvres vc oh vkvsvmvkekokv. 

10 Fvecetv ohkerricvres, Cvrken oh ayepikv, momen cv 
hecatskekaret okv. 

11 Ohfvececkv okkerricvres heyv ekvnv em mekkot oh- 
tvecekv. 

12 Nanvke ce kicvranvkvyat sulken ocvye munket omis, 
hiyomat kvwvpatskeko tayes. 

13 Mome estomis, Puyvfekev mehenwat, emet vlakoi, 
mehenwv ofv omvlkvn 'seceyvkvres, eme e opunvyece- 
karet okv, momis naken pohat, men emet opunvyvres, mo- 
met nanvke vlvkvranet ce hecicvkvres. 

14 Emet ve vrvkkuecvres, cvnaket en hecken, mvn ce 
hecievkvret okv. 

15 Nanvke Erke ocat omvlkvt cvnakets, momet okv, 
cvnaken ehset, emet ce hecicvkvres makit, okvyis. 

16 Hvtetusat cv hecatskekarés, momen hvtvm hvtetusat 
cv hecatskvrés, Erken oh vyepikv. 

17 Hvtetusat ev hecatskekarés, momen hvtvm hvtetusat 
cv hecatskvres, Erken oh vyepikv, heyv makat, naken 
pu kicet oke haks? en kerrepvlke vpvlwvi ete kicakvtès. 

18 Momekv heyv Hvtetuse makat, naken maket oke 
haks? Naken maket okat onvyéko tayes, makakvtes. 

19 Momen hiyomat em'pohetv eyacvket on,  Cesvs 
kerrekv, Hvtetusat cv hecatskekares, momen hvtvm hvte- 
tusat ev hecatskyrés mv vne makvyan, etempohatske 
haks? kicvtes, 

20 Mehenwvn, mehenwvn ce kicvkis, wahoket, hvkihho- 
katskvres, momis ekvnv afvekvrös, momen ce feke cen 
nokhokvkvres, momis ce feke cen nokhokvkvte afveketv 
hakvres. | 

21 Hokte hopuewv heckuecvranen omat, feke nokket 
omes, en hvse-vkerkvt vlakekv, momis hopuewv en hec- 
kat vpaken, nokke ehoses, estet ekvnvn heckan es vfac- 
kekv. l 

22 Momen centake momet okv ce feknokhokvkes hiy- 
omat, momis hvtvm ce hecvkarés, momen ce feke afvekv- 
rès, momen cem, afveketv este estomet ce ”konvhhvke- 
kos. 

23 Momen my nettv ofv naken vm’pohatskekarés. Me- 
henwvn, mehenwvn ce kicvkis, nake estomen cv. hocef kv 
ofvn Erke em’pohatsken omat, emet ce'mvkvrés. 

24 Naken ev hocefkv ofv vpohatskekon hiyomat oret 
os: vpohvks, momen cen heckvkvres, cem afvcketv take 
es fvckvren. 

25 Heyv nanvke opvnvkv-svhopakvn es ce tempunayv- 
kit okis, momis oketvt vlvkvrés, momof svnvcomv.opun- 
vkv-svhopakv es ce 'tempunahyvkvkos, momis Erke kér- 
kusén ce hecievkarés. ! 

26 Mv nettv omof ev hocefkv ofvn vpohatskvrés, mo- 
men vnet Erken cem emekvsvpvkarés ce kievkit okvkos. 

27 Erke eme mahusat tis ece’nokecvket oke, ve vnoke- 
catskvtet, momet Hesaketvmesen aenkvpvket vtvyvte tat. 
vkvsamvtskvtet okv. 

28 Erken aenkvpahkit, momet yvmv ekvnv vlvkvyet os: 
momet hvtvm ekvnv wihkit Erken oh ayis. | 

29 Heevs hiyomat kérkusen opunayetskes, momet opun- 
vkv-svhopakv tokon opunayetskes, en kerrepvlket `ki- 
cakvtes. 

30 Hiyomat nake omvlkvn kerretske tat, momen este es- 


CANE COPVTE.. | 59 


Lomet cem poheko tavet omen mucy mehenwvn kér- 
res, Hesaketvmese a en kvpvketskvten heyvn es vkv- 
samés. 

31 Cesvs vyoposket, Hiyomat vkvsamatska? kicvtes. 

39 Hecvs, hvse-vkerkv vlakes, momes, hiyomat vlvkes, 
mv vwahvranatskat este enake vlken oh ayvres, momet 
vntvlken ev wikatskvres: montomis vntvlket omekos, Er- 
ket ve vpvket okv. | 

33 Heyv nanvke ce tempunayvkvyat, vne ofvn mvhlvpvt- 
ketv ocatskvren okvyet os. Ekvnv ofv estemerkv ocatsk- 
vrés, momis ce mahlvpatkvket omekvs, ekvnv vnet ohfvnkis. 


SETENTVCKE XVII. 


Heyy opunvkvn Cesvs opunahyof, e turwvn hvlwen 
vkvwahpet, Cyrke, hvse-vkerkv vlakes, makvtes. Ceppucen 
vrakkuecvs, Ceppuceu ece "rakkuecvren. ` 

2 Nvcomen emetskvtet on omat, hesaketv yuksy-sekon 
emé tetayen vpeswv omvlkvn ohfvnken yekcetyn emets- 
kvtet etvpomen. 

3 Hesaketvmese mehenwv hvmkusetskan ce kerret, mo- 
met Cesvs Klist mv vtotetskvten kerrat, heyvt hesaketv: 
yuksv-sekat tes. | 

4 Ekvnvn ec oh ’vrakkuecvyvtet omes; vtotketv vivstv 
ranvye v'metskvte poyis. 

5 Momen tokvs, Acha Cvrke, ceme mahusan 'sve vrak- 
kuecvs, ekvnv sekof rakketv ece "pake ocvyvten. 

6 Este ekvnv a sosse v'metskvte ce hocef kv en kerkue- 
cvyvtes, cenake. tates, momen myn v'metskvtes, momen 
cem punvkvn vevyeovkvtet omes. 

7 Tokvs, nake omvlkvn naketo estomis v'metskvte a 
cen kvpvkvtet on kerrvkvtet omes. 

8 Opunvkv v'metskvte e'makvyvtet omekv, momen e 
enakuecvkvtet omat, momet a cen kvpakvyvtet omen me- 

henwusen kerrvkvtet omes, momet a’c vtotetskvtet omen 
vkvsvmvkvtet omes. 

9 Em emekusvpakis; ekvnv em emekusvpvkvkos, mo- 
mis v'metskvte vrahkvn, cenaket omakekv. 

10 Momen evnakeh omvlkvt cenakets, momen cenakeh 
evnakets, momen mv ofvn ve vrakket omes. 

11 Momen tokvs, vnvcomvn ekvnvn vpikvkos, momis 
heyvt ekvnv vtehkes, momen a ec oh atis. Cvrke vca 
ketskat, ce hocefkv eteropotten mv v'mvketskvte vevye- 
evkvs, pume omet hvmkusvren. 

12 Ekvnv ofv vpvkakvyof, ce hocefkv ofvn vevyecvkv- 
yvtes, mv vmvketskvte vevyecvkvyvtes, momen hymkis 
sumkekos, sumketv eppuce tvlket, cokv esfvckvren. 

13 Momen tokvs, a ec oh atis, momet heyv nanvke 
ekvnv ofvn opunayis, eme take ofvn vm afvcketvn esfve- 
ken ocvkvren. 

14 Cem punvkv e'mvkvyvtes, momen ekvnvt en home- 
cvkvtes, ekvnv enanvke tokok, vnet ekvnv enake toyvkat 
etvpomen. 

15 Ekvnv esossicetskvren emekusapit omvkos, momis 
holwakan en kvpvyecicetskvren. 

16 Ekvnv enake tokot omakes, vne ekvnv enake toyvkat 
etvpomen. 

17 Cem mehenwv eteropotten veacvken hvyvs, cem 
opunvkvt mehenwv tes. 

18 Ceme ekvnv ae vtotetskvte etvpomen, vneu ekvnvn 
vtotvkvyet os. 

19 Momen emetake vrahkvn vcaken e hayvyet os, me- 
henwv eteropotten mv emeu vcacvke hakvren. 

20 Momet heyv vrahkv tvlken em emekusapit omvkos, 
momis mv emetake em opunvkv eteropotte ve oh vkvsv- 
mvkvranateu. ! 

2] Cemet, Cvrke, ve vpiketsken, momen vne ece'pikv- 

yat etvpomen, omvlkvt hvmkusvren, entakeu ep'ofvn 
hvmkusvren, a'c vtotetskvten ekvnvt vkvsvmvren. 

22 Momen rakketv v'metskvte e’makvyvtes, hvmkuseyat 
etvpomet hvmkusvren. 

23 Vpikvyetomen, momen ve vpiketskes, hvmkuse et- 
emvpoke hakvkvren, momet ekvnvt a'c vtotetskvte tat 
kerrvren, momet ve vnokecetskvte etvpomen vnokecv- 
ketskvtet omen. | 

24 Cvrke, mv vmvketskvte estvmvn likvyat ve vpakv- 
ren komis, rakketv v'metskvte hecvkepvren, ekvnv hake- 
ko munken ve vnokecetskvtet omekv. 

25 Ovrke faccetskat, ekvnvt ce kerrekates, momis vne ce 
kerrvyvtes, momen heyv a’c vtotetskvte tat kerrvkvtet 
omes. 

26 Momen ce hocef kvn en kerkuecvkvyvtes, momet ker- 
kuecares, mv vnokeckv es ve vnokecetskvtet vpikaken, 
momen vnet vpikakaren. 


SETENTVCKE XVIII. 


Hgvv opunvkvn Cesvs opunahyof, en kerrepvlke 
vpaket ayet Ketlvn hvteucen tikvtes; mvn cvpofucet 
ocet on, eme en kerrepvlke esyont esceyvtes. | 

2 Momen Cutvse mv wiyvte mv cvpofuce kerre tates, 
Cesvs, en kerrepvlken vpaket etohkvlke mahet omvtet okv. 

9 Momen Cutvse, suletawv, momet este-en-wiketv, 
plest en homvhhotat, momet Falvsevlket en heckuecof, 
kulken, momet eto-kulecvkvten, momet nake fvske 
oevken, "res orvtes. 

4 Cesvs, heyv nanvke eme oh ylvkvranat omvlkvn 
kerret, oh ayet, Estimvn hopoyatska? kicakvtes. 

5 Em vyoposkaket, Cesvs, Nasvlevlke, kicakvtes. Vnet 
mv toyis, Cesvs kicakvtes. Momen mv Cesvs wiyat 
vpvkaket huervtes. ` | 


69 OPUNVKV HERA, 


6 Mohmen, Vnet mv toyis kicakat vpakusen, vcekel- 
eheet, ekvnvn tvkpvlatkvtes. 

7 Mohmen hvtvm em ’pohakat, Estimvn hopoyatske 
haks? kicakvtes. Momen Cesvs Nasvlevlké, makakvtes. 

8 Cesvs vyoposket, vnet mv toyit cem onahyvkis; mo- 
mekv ev hopoyatsken omat, heyvt vpeyepekvs, mak- 
vtes. 

9 Mv v'metskvte hvmkis sumecicvks, make eme opuna- 
yvte esfvekvren omvtes. 

10 Mohmof Simvn Petvt, eslafkv-cvpkon ocet ot, a ésvtes, 
momet plest enhomahtv em vtotkv hvmken e hvcko vkv- 
pervn en tacvtes. Vtotkv, Malkvs hocefkv tates. 

11 Cem eslafkv-cvpkon e huten vpikvs. Mv halo Cvrke 
v'mvte eskvranvko haks? — Cesvs Petvn kicvtes. 

19 Momekv kvpetvne, suletawv, momen Cusvlke este- 
en-wiketv esyomat, Cesvs esahket, wvnayakvtes. 

. 13 Momet Anvse tåten ’soh vpeyvtes Kivfvse em mahet 
omvtet okv, mv Kivfvset mv ohrolopen plestvlke en ho- 
mahtv tates. 

14 Tokvs, Kivfvset, Este-hunvnwv hvmket este em ele 
tayet ome omecet, Cusylken "sem mvhayet omvtes. 

15 Momen Simvn Petv Cesvs vevkayvtes; momen en 
kerrepv etvt matvpomvtes. Mv enkerrepv plest enho- 
mahtv en kerke tates, momen Cesvs vpaket plest enho- 
mahtv en liketv eceyvtes. 

16 Momis Petv fetten vhauken vhuervtes, momen mv 
enkerrepy hvmkat ossvtes, plest enhomahtv en kerkat, 
momet koktuce vhauke vhecican ete'm MEUM momet 
Petvn a ceyicvtes, 

17 Mohmof mv hoktucè vhauke vhecicatet, Cemeu 
heyv hunvnwv en kerrepvlke toyetskeko haks? Petvn 
kicvtes. Mv toyvks, makvtes. 

18 Momen vtotkvlke momen este-en-wiketv, kvsvppet 

okv, torawvn etecet, vsvpvklvtes tvrraket. Momen Pety 
mvn vpaket tarret huervtes. i 

19 Momof plest enhomahtv Cesvs, em mvhakvn, momet 
en kerrepviken em vpohvtes. 

20 Cesvs em vyoposket, Ekvnv körkusen etempu- 
nvyvyvtes; mekusvpkv-cuko ofvn, momet cuko vcakat 
ofvn, mv Cusvlke nvkaftan mvhayvye munkvts; momet 
éhkuse naken makvyvté sekos. | 

21 Estomen vm ”pohetske haks. Vm apohicakvten em 
'pohys, naken kicakvyvte ; hecvs, nake makvyvte kerrakés. 

22 Momen hiyome opunahyof, este-en-wiketv vnakv 
svpaklat hvmket enke-tvpeksen Cesvs es nafkvtes, Plest 
en honiahtv momén em vyoposketske haks? maket. 

23 Cesvs em vyoposket, Holwvken opunàyin omat, 
holwakan kerkuecvs, momis heren omat, estomen cv 
nafketske haks? kicvtes. 

24 Tokvs, Anvset Cesvs wvnvken Kivívse plest en- 
homahtvn ohtotvtes. | 

25 Momen Simvn Petvt tarret, huervtes. Momen Ce- 
men en kerrepvlke hvmkat toyetskeko haks?: kicakvtes. 
Momen e helaksecet, Mv toyvks, makvtes. 

26 Plest enhomahtv em vtotkvlke hvmkét, e hvcko 
Petv en tacvte ennaket omet, Vpvketsken cvpofuce 'ofv'ce 
hecvkat haks ? kicvtes. 

27 Monkv Petv hvtvm e helaksecvtes, momat vpakusen 
tottoloset hakvtes. 

28 Momof Kivfvse en kvpvken Cesvs fvcceckv-cukon 
'soh vpeyvtes; momen hvten tates; momen emetake 
fvececky-cuko esceyekates svholwvhokekot, momis oh- 
hoyvnkv hompetv hompvképvret. 
|. 29 Momekv Pilvtet osiyet, oh vyakvtes, momet Vnrv- 
pueckv estomen heyv este-hunvnwv vnrvpe es yicatske 
haks? makvtes. | 


cde OPUNVEV HERA, 


30 Holwvyeckv-vfastv tokon omat, ye cen huericekvnt 
,08, em vyoposket kicakvtes. 

91 Ehset, cem vhakv take vevkayen ohfvccecvks, Pilvtet 
kicakytes. Momekv, Este eleceyvre vhakv toks, Cusvlket 
kicakvtes. 

32 Cesvs em opunvkv, elkv estomén elvranat kerkuecet 
makat, es ohfvekvren omvtes. 

33 Mohmof Pilvtet fvececkv-cukon hvtvm ceyet, momet 
Cesvs hocefet, Cusvlke em mekko toyetska? kicvtes. 

34 Heyv nake ceme mahusat maket oketske haks? mon- 
kat etimvt ve opunvyecet cem onahoye haks? Cesvs em 
vyoposket kicvtes. 

35 Pilvte vyoposket, Cusvlketoyiya? Cem etvlwv, mo- 
men plest en homvhhotat ye ce huericaket os. Naken 
estometska? kievtes. l 

36 Cesvs vyoposket, Vm etvlofv ekvnv enake tokot 
omes. Vm etvlofv ekvnv enake taten omat, vm vtot- 
kvlke tepoyakvnt os, Cusvlket cv'sekaren ; momis hiyomat 
vm etvlofy yvmv vte tokot omes, kicvtes. 

37 Momekv mekko toyetska?  Pilvtet momof kicvtes. 
Cesvs vyoposket, Mekko toyvyat, maketskes; heyv 'sv 
rahkvn cv heckvtet omes, momet heyv omecicen ekvnv 
vlvkvyvtet omes, mehenwv vfvececaret. Mehenwv enake 
vtekat vn hake vpohicet omes, makvtes. 

38 Naket mehenwvt o haks?  Pilvtet kicvtes. Momet 
heyv mahkof, hvtvm osiyet, Cusvlken oh ayet, Naket em 
mvtte tat eshecvkos, kieakvtes. 

39 Momis vhakvn ocatsket os, ohhoyvnkv omof, hvm- 
ken cem en recopvkaren. Momekv Cusvlke em mekkon 
cem en recopvranvke haks? kicvies. 

40 Mohmof omvlkvt hvtvm huehkaket, Heyv Lem 
tokon, momis Pvlapvsé, makakvtes. Hiyomat Pvlapvse 
sestvpenkvlecvt omvtes. 

SETENTVCKE XIX. 

i À momof Pilvtet, Cesvs ehset, tepkvtes. 

9 Momen suletawvlket, eto-fvske- kvpotokvn hotanaket 
e, em oh licakvtes, momet kapv okliolatten ateecakv- 
tes. | 4 

3 Momet, Cusvlke em Leea toyetskate | makaket, 
enken es nvf'kakvtes. | 

4 Momekv, Pilvte hvtvm a osiyét, Hecvks, a’s cem os- 
kr. em mvtte eshecvkat kerratskvren, kicakvtes. 

5 Momof Cesvs, eto-fvske kvpotokvn es kvtopoyet, 
momet kapv okholatten’ atcet, a ossvtes. Momen Pilvtet 
Este-hunvnwvn hecvks, kicakvtes. 

6 Momen plest enhomvhhotat, momen este-en-wiketv 
emen hecakof, huehkaket, Etohwelepkvn svrvhvs, etoh- 
welepkvn svrvhvs, makakvtes. - Pilvtet, Centaket ehset, 
etohwelepkvn aie vne em mvtten esheevkot omeky, 
kicakvtes. i | 

7 Cusvlke em vyoposkaket, ink océs, momen pum 
vhakv vevkayen ele tayet omes, mg ems E ippuce e 
håyet omèkv, makakvtes. | 

8 Momekv' Pilvtet, mv MAY Tos KEE svheremahen 
penkalvtes. d : 

9 Momet, 'hvtvm fvececkv-cukon: cehyet, Estvmvn atets- 
ka? Cesvn kicvtes. Momis Cesvs em v yoposkékates. 

10 Momekv Pilvtet, Vm punayetskeko haks? ` Etohwe- ` 
lepkvn 'sece ‘rvhetv yekcetv ocit, momet cen recope.v 
yekcetv ocvyat, kerretskeko haks? ‘kicvtes. 

11 Cesvs vyoposket, Ve`vnrvpe yèkcetv ocetskekvnt 0s, 
hvlwe vten ce’mhoyekaten omat; monkv cé homv ev 
huericat naorketv sen rakken oces, makvtes. ' ud 

12 Momen mv vteken, Pilvtet en recopetvn ohvtvlaken 
komvtes Moms Cusvlke huehkaket, Heyv ‘Aununwon 
en recopetsken omat, Sesv en hesse' toyetskekos ; ; estimvt, 

mekkon e hayat, Sesv vnrvpet opunayet omekv, makakv- 
tes. 

18 Momekv mv opunvkvn pohof, Cesvs es T, mo- 
met fvececkv-ohliketvn oh likvtes, Crto- -pvtihoev te kiho- 
can, momis Hepluvlke em punvkv Kvparvt’s. 

14 Momen Ohhoyvnkv etetakueckvt omet, momet hvse- 
vkerkv esepakat mahe tates. Momen Pilvtet, Com mek- 
kon heevks, Cusylken kicakvtes. | 

15 Momis huehkaket, Esvyepvs, esvyepvs, , etohmelepkvn 
svrvhvs, etohwelepkvn svrvhvs, makakvtes.  Pilvtet, Cem 
mekkon etohwelepkvn svrahvrani haks? kicakvtes. Plest 
en homvhhotat vyoposket, Mekko océkos, Sesvt mv to-. 
kon omat, makakvtes. 

16 Momof em wikvtes, monkv, etohwelepkvn p^ 
ren. „Momen Cesvs ehset 'svpeyvtes.. 

17 Momen osiyet, em etohwelepkvn karonet, Estekvfune 
kicetvn oh ayvtes, Hepluvlke em punvkv Kalkorvt” s. 

18 Mwn etohwelepkvn svrvhakvtes, momet ety, hokkolet 
vpaken, hvmkevlket etempalvsen, Cesvs en nvrkvpv tates, 
19 Momen Pilvtet es-hocefat hoccihcet, etohwelepkvn 
'svlicvtes. ` Momen hoccat, CESVS. NASVLEVLKE, 
CUSVLKE EM MEKKO, maket omvtes. p 
20 Momekv heyv es-hocefat Cusylke sulket hecakvtes, 
Cesvs , etohwelepkv svrahohat, tvlofv em vwoluset omvtet 
okv; momen Hepluvlke, Klekylke,. Lomynvlke esyomat 
em anat TN hoccet omvtes., 
21 Momof Cusvlke, plestvlke en ae ke aise Cusvlke 
em Mekko makekon, . momis. Cusvlke em Mekko toyis, 
makvtes, maken coyvs, I Pilvten kicakvtes,, | à 
22 Pilvte vyoposket, ‘Nake. -hoccigyyat., hoccicit. „omis, 

makvtes..  ... 

23 Momof TR aka Gage etohwelepky vain: 
em ateyken evwaket, tekvpvke osten: hayakytes, suletawv. 

esvrahkvn tekvpvke hvmkevlken, momet kapvn cvwakvies. 
Tokvs, kapy etehorky sekot, onvpv hvmkv. yeshvtapket 
tarket omvtes. 

24 Momekv, Selahlecékot, momis estimvt omvre. eshe- 
cvkeres, ete kicakvtes; momat, Vm atcusvke etekvpicvn- 
kes, momet vn kapv estit omvre eshecakvnkes, Cokv 
makat sohfvekvren. Momekv heyv nanvke mahusan su- 
letawvlket momecakvtes. | s 

25 Tokvs, Cesvs ecke, momen ecke. etecakkat, Mele 
Tleofvse e hiwv, momen Mele Maktélv esyomat. Cesvs em 
etohwelepkv tempen svpaklvtes. 

26 Momekv Cesvs, ccke-momen enkerrepv Cesys vno- 
kecat v bueren hecof, Hoktè, cechuswvn hecvs, ecken 
kicvtes. eo 

27 Mohmof enkerrepvn, een, mmer kicvtes. Mo- 
men me hvse-vkerkv vteken me enkerrepvt evpvyepvtes, 
en, åiketv min. 

28 Heyv eryupvn, Cesvs, nake omvlkv hiyomat esyuk- 
pokat: kerrekv, Cv wn makvtes, Cokv esfvekvren.: 

29 Momekv. uetuksé. vevnkv fveket es likvtes; momen 
uepvton uetuksen fycehcet, momet hesvpen vè licet, e 
cukwyn em vcelicakvtes. | 

30 Momekv Cesvs; uetukse en! i/hecikot chez) 
makvtes. Momet ekvn potoyicet, puyvfekevn wikvtes. - 

31 Cusvlket: monky, Tétakueckvt: omen, ena, pvsvtkat 
etohwelepkvn oh vtvrtake'munkekaren, (mv. nettvcako 
nettv rakket omekv,) ele M4. ena vkuehoyvren 
Pilvten em "pohakvtes: 7 1 

32:Momof-suletawvlke.‘yihcet, amis vtarkan. elen 
en.-kveehyet, hvmkateu rann EA ME US stra lina ele 
en kveeyakvtes. 

33 Momis: Cesys en yicen; entis: drt 0 on eet 
clen: en:kycey vkekates. mu 

34 Momis suletawv hvmket cufunfvsken envcen 'sen 
sekeyvtes, momen: moman vpaken uewe catv sard d à 
fihnvtes. 

35 Momen mv heevte ohkerkueces, momen em ohker- 
kueckv mehenwe tes; momen’ mehenwvn opunayat kerret 
omes, ssim tene 

36 E fune kvekekares, Cokv makat,. iM daa at gen. 
nanvken momechoyvtet okv. 

37 Momen, Mv id heevkvres, maket, hvtvm etvt 
coket omes. | 

98 Heyv ' renyupvn, Cose Prene (Cesvs enker- 
repvt omen, momis ehken, Cusvlke em penkalat omeci- 
cen) Cesvs ena akueyvret Pilvten emi ’pohvtes; monién 
Pilvtet em vkvsamvies. go indus n. enan 
"sayvtes. ! | | 

39 Momen: Nekotemvseu, (mv énhvtecesky nére Cesvs 
em vlakvtet,) mv, alo tohkvlke vtarkv miyu; SE ma- 
hen ’svlakvtes. ` . E 

40 Momekv Cesvs' enan esaket, hvnvwelv me esfv- 
mecickv vpvken es ay okk« fakvtes, pcm en aie Se 
vevkayen. M (à a 

41 Momen etohwelepkv -— Deem tates,:mo- 
men evpofuce ofvn evtokofke mucvset, mvn este Ween 
hoyvte sekot, ocvtes. utu cmm = 

49 'Momekv mvn Cesvs TT kita otetakueckvt 
omen, momen ovr Bones Moule omekv. «si: 


i 


SETEN TVCKE M å 


NErrv CAKUCE “nettv enhvteceskvn, hrten; yomuckuse 
emunken; Mele Maktélv evto-kofken vlaket, momet evto 
evto-kofke vkueyihocen hecvtes. ei | 

9 Monkv letket, Simvn Petvn, momet. Wer etv, 
Cesvs vnokecan em vlaket, Pucasen cvto-kofken: a ossicet 

es sumechos, momet estvmvn wvkechoyat kerrékos, 
_kicakvtes. 

3 Momekv Petvt, momen enkerrepv hvmkeu m 
wolket, evto kofken vlahokvtes. 

4 Momof hokkolvt tokorkvtes, enkerrepv hvmkat Petv 
letkat emuntalet en homvn cvto-kof ken ”rorvtes. 

5 Momet, oh cunehket, hvnvwelv tvrke atevke tvk 
kaken hecvtes, momis ceyekates. 

6 Momof Simvn Petvt vevkayet, vlakvtes, momet cvto- 
kofken  cehyet, hvnvwelv tvrke ane tvk kaken 
hecvtes. ` 

7 Momet, enockuce ekv es TIET kvte hvnvwelv tvrke 
atevke ip kita lè momis VERS entvlket etin .kaken 
hecvtes. . " 

8 Momekv - mv enkerrepv hvmkat, mv tate cvto- 
kof ke ’rorat, ecehyet, Pres momet vkvsamvtes. 

9 Cokv, Elkv hvivm "ra en kvwvpkvranet os, makat 
hvte kerrvkekatet omekv. 

10 Momof enkerrepvlket hvtvm e hurte take .mahusan 
vhoyvtes. | 

11 Momis Melet hvkihket, evto-kof Ya fetten v hue- 
rvtes, momet hvkihkof, oh cunehket, cvto-kof ken. fettvn 
v huervtes, momet hvkihkof, oh cunehket, evto-kofke 
-ofvn vfvnnakotes. ` | 
12 Momet .Hesaketvmese-em-este .hokkolet, hvtke, 
atcvket, Cesvs ena wakkvten kaken, hvmket ekv likvten 
liken, hvmkatet ele kakvten liken hecof, | 

13 Momen, Hokte, Estomen hvkihketska? kicaken, 
Cv . Pucasen es sumechoyen, estvmvn wvkechöyaten 
kerrvkat omecices, kicakvtes. - . 

14 Momen hiyomen opunahyof, fulotkat, Cesvs heu- 
ren hecvtes, momis Cesvs tat kerrekates. ` 

15 Hoktè, estomen hvkihketska? Estimvn hopo- 

yetska?  Césvs kicen; emet, Cvpofuce-vfastvtes, komet, 
Pucasé, cemet etimvn 'sayetskvten omat, estvmvn wv- 
kecetskat, vm onvyvs, momen: vkueyares, kicvtes. 

16 Cesvs, Mele, kicen, a oh fulotiket, Ane mvt 
Mvhayv iit Melet kievtes. à 

17 Cv celahyetskvs, hvte Cvrke: v -kvwvpkvkot emun- 
kekv. Momis vm  etecakketvlken oh vyvs, momet 
Cvrken, Cerke take, momet vn Hesaketvmesen, cen 
Hesaketvmese take v kvwvpkvyan, em onvyvks. — — 

18 Momekv Mele Maktélv vlaket, Pucasen hecvyis, 
momen heyv nanvken es cv Aka rie en Rr 
kicakvtes. 

19 Momen mv nettv etvwvn, netivesbutt wus enhy- 
teceskvt omen, yafkof, enkerrepvlke, Cusvlke em penkv- 
lyket, vhauke vkhothoken, nvkaften, Cesvs vlakvtes, mo- 
met, nvrkvpvn hueret, Herkvt cem ocvkekvs, kicakvtes. 

20 .Momet, heyvn punahyof, enken, envcen tepaket 
hecvkuecvtes. Momekv enkerrepviket, Pucasen hecakan 
afvckakvtes. l 

21 Monkv hvtvm, Herkvt cem GC Se Ovrke ve 
vtotvte etvpomen ece 'totvkis, Cesvs kicakvtes. 

22 Momet heyv mahkof, oh hesaket, — daddy 
een heckvkekvs, kicakvtes. 

23 Estimv en naorketv en ti Dy ect en hiv? 
kaket omés, momet estimv en naorketv vfekhonnicatskat, 
viekhonnaket omés. 

24 Momis Tamvse, Tetemvse kihocat, dla hokkolohka- 
kat hvmkatet vpvkvkekon, Cesvs vlaket omvtes. 

25 Momekv enkerrepvlke vpvltaket, Pucasen heceyvnks, 
kicakvtes. Momis, Enke ofvn vcopv. svrahkvten hecit, 
vcopv svrahkvten cvnke-wesakvn vpikvkon omat, momet 
envcen cvnken nq omat, Wen Tamvset 
kicakvtes. 

26 Momen nettv cenvpake renyupvn hvivm enkerrpvi- 
ket ofvn vpoken, Tamvseu. vpvkakvtes. Cesvs vlaket, 
vhauke vkhothokepen, en hueret, Herkvt - cem 
ocvkekvs, makvtes. 

27 Momet Tamvsen, Cenke-wesakvn rvtosecet, cvnken 
heevkvs, momet, cenken rvtosecet, cvnvcen vpikvs, mo- 
met vkvsvmkv ocekot MMS momis vkvsvmet, ki- 
cvtes. | 
28 Momen Tamvse wepolieh Ov Pucase, momet vn 
Hesaketvmese, kicvtes. 

29 Tamysé, cv hehcetsket okv; vkvsahmetskes: hecv- 
kekis, vkvsvmakvte, en herakes, Cesvs. kicvtes. 

30 Momen mehenwusen, nake-eskerkv etv sulke, heyv 
nakcokv ofv hocevkekat, Cesvs momecakvtes, en kerrepvl- 
ke en renakv ehomvn. : 

31 Momis, Cesvs, myt Klist tot, Hesaketvmese Eppuce 
tat, vkvsvmatskvren, heyv nanvke coket ot os, momet 
vkvsamatskat, e hocefkv eteropotten hesaketv ocatskvren. 


SETENTVCKE XXI 


Huyv nanvke 'renyupv, Cesvs hvtvm enkerrepviken 
em e heckuecvtes, vkhvse Tipelevs hocefkan. Momet 
hiyomén em e heckuecvtes. | 

2 Simvn Petvt, Tamvse Tetemvse hocefkat, Neranevl, 
Kenv, Kalvle e tvlwv, aossvtet, momen Sepete eppuce take, 
momen en kerrepvlke etv hokkole tohkvlket vpokvtes. 

3 Momen Simvn Petvt, Rvro-pokvn ayis, kicaken, Pu- 
men ece ’evkvpéyés, kicakvtes: ^ Vpehyet, lvpken perron 
esceyvtes, momet mv neren naken esvkekates. 

4 Momen hiyvtikof, Cesvs lypvtken huervtes, momis en- 
kerrepvlke Cesvs tat kerrvkekates. i 

5 Momekv, Hopuetakucé, hompetvn ocatske haks? 
kicaken, Monkos, em vyoposket kicakvtes. 

6 Momen, Perro em akvpervn hoyv vk wikvks, momen 
eshecatskvres, kicakvtes. Momekv vk wikakvtes, momet, 
tokvs, rvro sulke mahat omecicen, asossiceko tayvtes. 

7 Momekv mv enkerrepv Cesvs vnokecat, Pucase tes, 
Petvn kievtes. Tokvs, Petvt Pucaset omaten pohof, ena- 
tvlket -omekv, rvro-poyv en kapvn vciyet e wvnahket, 
vkhvsen e vk wikvtes. 

8 Momis en kerrepvlkev pvlwvt, perrucen vtehket, 'svk 
yievtes ; lvpvtke en hopvyekot, estekuce cukpe hokkolv- 
teke en hopvyetvt omekv, hoyv rvron es.vk sopotecakvtes. 

9 Momen lvpvtken es yicat vpakusen, totkv-torawvn 
hecakvtet, momet rvrot oh ocen, momet tvklike. 

10 Rvro hvte poyatskat es vwvke Cesvs kicakvtes. 

11 Momen Simvn Petvt ahyet, hoyv rakrvke Zecken, 
lvprtken 'res vcayvtes, cukpe hvmken pale cahkepen 
tuteenohkaken, momet, en sulke momis, hoyv vhopvnke- 
kates. 

12 Ahwet, hompvks, gem kicakvtes.: Momen enker- 
repvlke hvmkis, Esti toyetska? kice em'pohetvn eyaev- 
kekates, Pucaset on kerrakekv. 

13 Momekv Cesvs vlaket, tvkliken chset, momet e'ma-- 
kvtes, rvro matvpomen. | 

14 Tokvs, Cesvs elkv ”raenkvwvpkvte ’renyvpv enkerre- 
pvlke em e heckuecat, heyvt 'svtutcenat tes. 

15 Momekv hompahkof, Simvn, Convse eppucé, Heyv 
"sen hoyanen, ve vnokecetske bake? Cesvs Simvn Petvn 
kicen, Petvt, Henka, Pucase; ece'nokecvyat kerretskes, 
kicvtes. Vn yvpefikucen hompvkuecvs, Cesvs kievtes. 

16 Hvtvm svhokkolvn, Simvn, Convse eppucé, ve vno- 
kecetske haks? kicen, Henka, Pucase, ece’nokecvyat 
kerr Yo kicvtes. Vn yvpefikvn hompvkueevs, Cesve 
kievtes. - Jem | 

17 meme Simvn, Convse eppucé, ve vnokecetske 

haks? kicen, Petvt, e feke en nokkvtes, Vc vnokecetske 
haks? svtutcenvn kievtet oke, momet, Pucasé, nak’ 
omvlkvn kerretskes. Ece'nokecvyat kerrusetskes, kicv- 
tes. Vn yvpefikvn hompvkuecvs, Cesvs kicvtes. 

18 Mehenwusen, mehenwusen ce kicis, cc mvnnoettusof, 
e wvnaket, estvmvn kometskat yvkvpctskvtes, momis ece 
'cule hakof, cenken rvtosccetsken, este etvt ce wvnayvres, 
momet estvmvn kometskekat ce 'sayvres. 


` 19 Elkv estomèn Hesaketvmese 'svrakkuecvranat oket, 


heyvn makvtes. Momen hiyomen punahyof, Ve vevkv- 
tes, kicvtes. 

20 Momof Petvt afolotkat, mv enkerrepv Cesvs vnokecat 
vevkayen hecvtes, mv, hompakof, Cesvs e hokpen veca- 
ket, Pucasé, mv ce wiyat, estit o haks? makvtet. 

21 Petvt mvn hecet, Pucase, momen heyv este-hunvnwv 
naken estomvr haks? Cesvn kicvtes. 

22 Fekhonne munken vlvkaret komin omat, mvt cem 
estoma? Cemet vc vevkvtes, Cesvs kicvtes. 

23 Momekv heyv opunvkv, Mv enkerrepv clekares, 
makat, etecakkvten ’rem orvtes. Momis Cesvs, Elekares, 
makekot, momis, Fekhunne munken vlvkaret komin 
omat, myt cem estoma? makvtes. 

24 Enkcrrepv, heyvt mv tes, heyv nanvken kerkuecat, 
momet heyv nanvken hoccicat, momen em ohkerkuecky 
mehenwet on kerrés. 

25 Momen nanvke ety sulket ocakes, Cesvs momecakv- 
tet, momat, omvlkvn cohoyvten omat, ekvnv tis nakcokv 
cohoyan caweko taves, komis. Emen, 

VPASTELVLKE EM FULLETV. 


SETENTVCKE I. 


REAFELVS toyetskat, enhomvn cokvn hayvyvtet os, 
Cesvs vlicehce nake momecvte, momet este "mvhayvte 
omvlkv ohfveevn, 

2 Mv nettv Puyvfekev Veakat eteropotten vpastelvlke 
enhopoyvtet, vhakv e'hmet, kvwvphoyvte oren. 

9 Mvn, estemerike enyupvt, wenaket, eskerkv kerkvke 
hére sulke etehoyvnen em e heckuecvtes, nettv pale osten 
mvt hecaken, momet Hesaketvmese em etvlofv ohfveev 
nanvke ocakan opunvyecvtes. 

4 Mvn em etenvkaftet, Celuslvmen enkvpvkekot, mo- 
mis Erke temfacevten mchakvkvren kievtes, Mvn vnet cem 
onayvkin pohatskvtet os, makotes. 

5 Mehenwvn Cane uewvn es paptiset omvtes: momis 
centake tat, nettv sulke hoyvnekon, Puyvfekev Veakan 
es ce paptishoyvkvres. 

6 Monkv etohkvlikof, em 'pohakvtes, Pucase, muev hi- 
. yomat tvlwv Eslevl ohfulecicetskvr haks? makvtes. 

7 Momen, Estofv monkat oketv Erke eme en yekce ofv 
vtehat kerratskvre cenake tokot os, emet kicakvtes. 

8 Momis Puyvfekev Vcakat ec oh vlvhkvke min yekcetv 
cen heckvkvres; momet centaket Celuslvme ofv Cutev 
omvlkvn, momet Semelev ofvn, momet ekvnv hopvye 
mahat vteken ve ohkerkuecvlke toyatskvres, kicvtes, 

9 Momen heyvn opunahyen, mv hecaken vkvwvphoyv- 
tes; momet aholocet ehset, en renakvn 'sem vrvnakvtes. 

10 Momen ayepen hvlwe-fvecvn hericet vhecakof, heevs, 
hunvntake hokkolet, em accvke hvthvket, etempen seho- 
kvtes ; 

11 Momen mvt okakat, Kalvle hunvntake toyatskat, 
estoman hvlwen vhecaket avpaklatske haks ? Heyv Cesvs, 
hvlwe ofv a eshoyat, mata hvlwe receye hecatskat, matv- 
pomet hvtvm vlvkvres, makakvtes. 

12 Momof ekvnhvlwe Olefv kicetvn enkvpaket, Celus- 
lvmen oh fulecvtes, mv Celuslvme em vwole Fekvpkv- 
nettv netiv hvmke vyetv tes. 

18 Momet mvn ye'secehyof, ohonvpv nvthofvn ohce- 
mecvtes; mvn Petv, Cems, Cane, Vntolu, Felvpe, Tamvse, 
Paralome, Maro, Cems Alfevs eppuce, Simv Selotes, 
Cutvse Cems etecakkvte esyomat fekhonnakvtes. 

14 Heyv omvlkvt hoktvken, momet. Mele, Cesvs ecken, 
momet Cesvs etecakkakan esyomvket mekusvpkv momet 
empohetv ofvn em vkerrickv hvmkusen vpeye mahvtes. 

15 Momen mv nettv take ofvn, (etohkvlkat ehocefhokv 
cukpe hvmken pale hokkolvteket omen,) Petvt enkerre- 
pvlke en nvrkvpvn ahuyiret, makvtes, 

16 Hunvntake tecakkvte toyatskat, heyv Hoccat sohfve- 
kvranet. omvtes, mv Tewe e cukwv aosse Puyvfekev 
Veakat Cutvse, Cesvs esakat em fvyatv hakvte, opunvyecat 

17 Es epu ”honkvtket omet, momet heyv vtotketv akv- 
pvken en hecket omvtet okv. 

18 Tokvs, heyv hunvnwv holwvyeckv esenfeketvn cvpo- 
fvn es nesvtes, momet hakcelopotket lvtiken, nvrkvpvt 
etetvkociken, e fekce omvlkvt esossvtes. 

19 Momen Celuslvme vpokat omvlkvt en kerkvke 
tates; momat mv evpofv eme em punvkv tat Eseltemv 
kicaket omes, mv Catv cvpofv maketvt omes. 

20 En liketvt tvlvhassekvs, momen mv ofv este estomet 
lihkates; momen em wiketv etvt esekvs, maket, Sams 
cokv ofyn hoccet omekv. 

21 Monkv Cane paptisvte vlicehce aye nettv Cesvs a 
pum eshoyvte rorat omof, Cesvs pu homv eceye aosse 
arof, 

22 Heyv hunvntake epu "pake emunkv tatet hvmket 
epu "paket Cesvs raenkvwvpketv akerrv hakat heret os. 

23 Momen hokkolen, Cose, Pasepvs kicetvn, mv hocef- 
kv mahhe Cvstvs taten, Merivs tepaken asehoyakvtes. 

24 Momet, Pucase, este omvlkv e feke ohkerrv toyets- 
kat, heyv hokkolat estoman enhopoyetske tat, pun ker- 
kuecvs, maket, emekusvpakvtes ; 

25 Momet Heyv vtotketv, momet vpastelvlke en wiketv 
akvpvke en heckekvs, mv Cutvse naoriket en kvpvkvtet 
omekv, liketv enaken ayepvret, makaket. 

26 Momen eskerretvn hayakvtes; momen eskerretv 
Merivsen oh latkvtes, momen vpastelvlke pale hvmkon- 
tvlakan es vhonkatkvtes. 


SETENTVCKE IL. 


Momen Pentekast netty mahusat orof, omvlkvt em vker- 
rickv hvmkuset vpokvtes. 

2 Momen vyvkhvmkusen hvlwe vtet hotvle yekce pvfne 
en hake omet mv cuko vpokat omvlkvn fvcecvtes. 

3 Momen tulaswv eteyakyvpe totkv omet BEN 
«Sota gm oh vpokvtes. 

4 Momen omvlkvt Puyvfekev Vcakat fvefaket, Puyvfel- 
cvt opunvyetv e'makat vevkvyen tulaswv etv es | opunv- 
yetvn vlicecakvtes. 

5 Momen Cusvlke hunvntake mekusapvlke sutv elecv 
etviwv like tayat asossevlket Celuslvmen vpoke tates. 

8 Monkv heyv nake hvmkvn pohkof, este sulsoket etoh- 

kvlkakvtes, momet em estomahakvtes, este omvikvt em 
punvkvn 'sopunahoyen pohakekv. 

7 Momen omvlkvt en kerkvkekot em estomahakvtes, 
Hehevkes, heyv opunahoyat omvikvt Kalvlevlket omv- 
keko haks ? 

8 Momat estomen pum punvkv, mv ofv pu heckvten, 
opunahoyen pohét ome haks ? ete kicaket. 

9 Parenvlke, Metvlke, Elemitvlke, momet Mesopotemev, 
Cutev, Kapvtosev, Pantvs, Esev, 

10 Flecev, Pamfelev, Ecepsen, momet Lepev ekvnv 
Silene vwolakan vpokat, Lome tvleporvlkeu, Cusvlke mo- 
met vkvsamvlke hahoyvte, 

11 Kletvlke momet Elepvlke toyeyat, Hesaketvmese 
em vtotketv estomahakat pum punvkvn es opunahoyen 
pohés. 

12 Momen omvlkvt, em estomahaket, momet en kerkv- 
kekot, Heyvh nak’ eston ome haks ? ete kicakvtes. 

13 Vpvlwvt nakhayekot, Heyv hunvntake pvrko: opuswv 
muevset fvcfvket ot os, makakvtes. 

14 Momis Petvt, pale-hvmkontvlakan vpaket hueret, 
yekcen opunvyvtes, Cutev hunvntake toyatskat, momen 
Celuslvme vpokatskat omvlkvt, heyvt cen kerkvkekvs, 
momet vm punvkvn apohievkes ; 

15 Heyv hacvkes, komatskat, monkot os, nettv hvse- 
vkerkv svtutcenusat tokv. 

16 Momis heyv mv owalv Coel opunvyvte tes ; 

17 Momen nettv espokakat ofvn momet ocvres, ena- 
vpeswv omvlkvn vm Puyvfekev aossen a oh kvlares; 
momen ceppuce take, momen cechustvlke owalvkvres, 
momen cen hunvntake mvnettakat nake en heckuehocan 
heevkvres, momen cen hunvntake veulakat vpueckvn 
vpuecvkvres. 

18 Momen mv nette omof vm vtotkvlke, momet vm 

 vtotkv hoktvke tis vm Puyvfekev aossen a oh kvlares, 
momen owalvkvres. | 

19 Momen hvlwe sutv ofv nake estomahaken, momet 
kvnevpy ekvnvu nake eskerkvken, catv, totkv momen 
ekkocen heckuecares. 

20 Hvse yomucke haken, momen hvresse catv hakvres, 
mv Pucase en nettv rakke, kerkat vivkeko emunken. 

21 Momen momet ocvres, estimvto estomet Pucase e 
hocefkvn oh huehkat hesakvres, Hesaketvmeset maket 
os, kicvtes. 

22 Eslevl hunvntake toyatskat, heyv opunvkvn pohv- 
kes; Cesvs Nasvlevlke, hunvnwv Hesaketvmese es kerkue- 
cat ece ”pvkvke vtotketv este momeceko. taye, nake sen- 
honechoke, momet eskerkv Hesaketvmese mv eteropotte 
cem etenrvwv take momecvte ceme tis kerratskes ; 

23 Hesaketvmese hvteta kerrvte, momet momvres 
komvte eteropotte wihokvten, mvn ehset, enke holwvye- 
cvke es vtahret, elecatskvtet os. 

24 Mvn Hesaketvmese elkv en nokken en recahpet, 
akvwapvtes; mvn es hvlvtket omeko tayvtet omekv. 

25 Mv ohfvcevn Tewe makvte ocet omekv: Pucase vn 
renakv ehomvh enhomvn hecvye munky tates; vm vkv- 
pervn likekv, ev nekeyihohcekos ; 

26 Monkv cv feke ”safvcken, cv tulaswvu 'safackvnkes : 
momen ohhvtvlakat cv 'na Er ofvn fekvpvres. 

27 Vm puyvfekev pvsvtkat e hute ofvn wiketskekot, 
momet cenake Vcakat lekwen hecvren kometskekaret oke. 

28 Hesaketv vyetvn vn kerkvkuecetskvtes; afvcketvn 
ce turofheckvn es ev fvcecetskvres, maket. — | 

29 Hunvntake etecakkvte toyatskat, RR 
em ekv Tewe etektvnkusen cem opunvyehcvkvres, momat 
elepvtet ot, momet herickvtet on, en herickvhkvn 
epu 'paken mucv-nettv oret os. 

80 Monkv owalvt omet, momet Hesaketvmeset setem- 
frecetv-vcakan ”setemfaccat, vpeswv vevkvyen etetackv 
em ette ofvn em ohhketv oh likvranat Klist akvwvpvra- 
nen kerrekv ; 

31 Heyv hvtetvwvn hecet, Klist akvwvpketv opunvye- 
cet, eme em puyvfekev pvsvtkat e hute ofvn wihokekon, 
momet em vpeswv lekwen hecekates, maket okvtes. 

32 Heyv Cesvs Hesaketvmese akvwvpvtet omen omvl- 
keyat akerrvlke toyes. 

83 Monks hvlwehocvtet, Hesaketvmese em vkvpervn 
liket, momet Erke etemfaccat Puyvfekev Veakat en 
heckvtet, heyv hiyome hece, momet pohatskaten oh 
kalvtes. 

34 Tewe hvlwe kvwvpkeko emunkekv, momis, Cehofvt 
ev Pucase tempunayet, Ceme vm vkvpervn liketske 
munken, 

35 Cen horrvlke ce "leohhuerickvn hayares, emet ma- 
kvtes. 

36 Monkv Eslevl en euko-homeevlke omvlkvt mehen- 
wyn kerrvkekvs, heyy Cesvs mahusat vtaratskvte, Klist 
momet Pucase tepaken Hesaketvmeset hayvtes. 

37 Tokvs, heyvn pohakat, e feken en sekehoye ohmen, 
Hunvntake tecakkvte toyatskat, naken estomvrane haks? 
Petvn momet vpastelvlke vpvlwvn kicakvtes. 

38 Momof Petvt, Cem vkerrickvn eticvkes, momet 
omvlkvt naorketv cen kvpvkvkvren Cesvs Klist hocefkv 
ofyn es paptiskvkes, momen Puyvfekev Vcakat est’em- 
hoye tayaé cen heckvkvres. 

39 'Temfvecetv ceme cenaket's, momet cen hopuetake 
enaket’s, momet hopvye vpokakateu, estohmomusen 
Pucase pun Hesaketvmeset enhuehkvranat ` enaket 
omepekv, kicakvtes. 

40 Momet ohvtvlakat opunvkv sulken en kerkuecakv- 


«å 


VPASTELVLKE EM FULLETV IIl. 9 


tes, momet em voeahnet, Heyv honvpse yenahakat en- 
kvpvket e hesahuecvkes, maket. 

41 Momen em opunvkv ’safyckvke e enakuecepat pap- 
tiskakvtes, momen mv nettv mahusat estempuyvfekev 
cukperakko tutcenvteket ohvpvkakvtes. 

42 Momet vpastelvlke em vhakvn momet etohkvlketv, 
momet tvklike kvikvn, momet mekusvpkv ofvn vpeye 
mahvtes. | 

43 Momen feksumketvt estempuyvfekev omvlkvn oh 
vlakvtes; momen vpastelvlket nake senhoneckvken, mo- 
met eskerkv tis momecakvtes. 

44 Momen vkvsvmakat etohkvlket, momet nak’ omvl- 
kvn tvleme omen ete'm ocakvtes. 

45 Momet nakocakat nakuce tis wiyaket, este omvlkvn 
en kvpicakvtes, enkusvpkakat vevkvyen. 

46 Momet nettv omvlkvn em vkerrickv hvmkusen cu- 
ko-veakat ofvn fullet, momet cuko vlkat tvkliken kalet, e 
feke em mehenwv afveketv tepakat ofvn hompaket, prie 
mahvtes, 

47 Hesaketvmese vkvsamet, momet este omvlkvt Me 
romkv em ocaken. Momen Pucaset nettv omvlkvu hesa- 
hokvranan mekusvpkv-cukon ohvpvyvtes. 


SETENTVCKE III. 


MomEN  mekusvpkv hvse-vkerkv | omof, ` esostvpakat 
tok, Petv Cane tepakat cuko-vcakat vcemhokvtes. 

2 Momen este-hunvnwv ecke e nvrke ofv vteke yvkv- - 
pvte sekon 'svpehoyet, cuko-veakat en tohopkvhauke 
Heruse kicetvn nettv omvlkvn er wvkechoyet omvtes, 
cuko-veakat esceyan heromkvn em 'pohepvren. 

3 Monkv Petv Cane tepakat cuko-vcakan cukolvkvra- 
nen hecat, heromkvn em 'pohvtes. 

4 Momen Petv hericet heevtes, Canen tepaket, momet, 
Ep oh hecvs, kicvtes. 

5 Momof vketeevtes, Nak’ tis v'mvkvranes, komet. 

6 Momen Petvt, Cvto-kunaplane momet evto-kunap- 
hvtke ocvkos; momis nake oevyat ce’mis; Cesvs Klist 
 Nasvlevlke hoeefkv ofvn, ahuyiret, yvkvpvs, kievtes. 

7 Momet enkvpervn en hvlahtet a kvwapvtes; momen 
vyvkhvmkusen ele eletoktuswv esyomat en yekeakvtes. 

8 Momen a kvwvpket a huervtes, momet yvkapet, tas- 
ket momet Hesaketvmese vkvsamet, men vpaket cuko- 
vcakan eeeyvtes. 

9 Momen yvkape Hesaketvmese vkvsamat este omvlkvt 
hecakvtes ; 

10 Momet mvt euko-vcakat en tohopkvhauke Herusat 
heromkv vpohepe vlikvtet omen kerrakvtes, momet mv 
nake em momat vrahkvn tayen em estomahaket, feksum- 
ketv es fvcfvke tates. 

11 Momen mv hunvnwv yvkvpeko en wicehoeat Petv 
Cane tepakan hvlatof, este omvlkvt em estomahaket mv 
sohvpettv Salvmvn enake kicetvn etoh pefatkvtes. 

12 Momis mon Petv hecat este em vyoposket, Eslevl 
hunvntake toyatskat, estomen estomahe es cem momvke 
haks? monkat estomen herieet pu hecatske haks? pun 
yekce momet pun heretv tis yv este yvkvpeceye omecet. 

13 Eplvme, Iseke, Cekvpe esyomat en Hesaketvmese, 
momet purkvlke en Hesaketvmese Eppuee Cesvs vrakku- 
ecvtes, momet ceme est’ em wihket, Pilvte ehomv em 
chelakseeatskvtes, enrecvpetvn komof. 

14 Momis eentat Mv Veake momet Fvccat helaksecats- 
kvtet os, momet este-elecv min ce'mhoyvkvren vpohatskv- 
tet os; 

15 Momet hesaketv Epucase elecatskvtes, mvn Hesake- 
tvmeset ra en kvwapvtet on; pumet a en kerrvlke toyes. 

16 Momen eme en hocefkvt, mv en hocefkv vkvsvmkv ` 
eteropotten, heyv hunvnwv, hece kerratskat, yekcen hayet 
os; momes, mv eme etehoyvne vkvsvmkv ocat omvlkats- 
kat ce homv take heyv etemvpoketv esfvckan e'met os. 

17 Momen hiyomat, tecakkvte toyatskat, nakkerratske- 
kat omecicen omatskvten Keis, momen es cem evpvyvl- 
keu. 

18 Momis mv nanvke ehomv etvwv em owalvlke omvl- 
kv e cukwv eteropotte, Cesvs estemerkvres, Hesaketv- 
mese make kerkuecvtet, hiyomen sohfvcecvtet os. 

19 Monkv cem vkerrickvn etieatsken, mvrahkv ce ha- 
hoyvkekvs, mahlvpvtketv oketv Pucase ehomv akvpvket 
` vlakof, cen holwvyeckv take vsholvren ; 

20 Momen Cesvs Klist enhomv es cem erkenvkhoyvten 
atohten ; 

21 Mvn hvlwet esepvranet os, oketv nak' omvlkv mv- 
herickv Hesaketvmese em owalvlke veacakat omvlkv e 
cukwv eteropotte, ekvnv vliceevte vteken opunvyecvte 
eroren. | 

29 Mehenwvn Moses erkvlken em punvyvtet omekv, 
Owalvn Pucase cen Hesaketvmeset ahuericvres, etecak- 
katskat etvwvn, vne omen; mvt naket o vtekat omvlkvn - 
ce kievkat pohatskvres, kieet. | 

23 Momen momét ocvres, puyvfekev mv Owalv em apo- 
hicekat vtekat em estvlke enkvpvken sumecihocvres. 

24 Momèt os, momen owalvlke Samyvl Auervte vteke, 
momet renyupv vyecicat, mv opunahoyvte vtekat ben. 
mēn heyv nettv ocakan hvte etvwvn onvyakvtet omes. 

25 Owalvlke en hopuetake toyatskes, momet Hesake- 
tvmese purkvlke esetemfvccetv en haye Eplvme kicat, Ec 
 ohhonvpse eteropotten tvlwvvlke ekvnv oh fullat omvlkvt 
en herakvres. 

26 Centake taten Hesaketvmeset Eppuce Cesvs akvwah- 


oe 

pet, setetayatsken cen naorketv take cem meriyet cen 
kvpyecievkvren atotvtet os, kicakvtes. 


SETENTVCKE IV. 


Momen esten em punvyakof, plestvlket, momet cuko- 
veakat en kvpetvneu, momet Satusevlke esyomat oh 
yievtes, 

2 Este emvhayakat, momet Césvs eteropotte elkv aenkv- 
wvpketv eserkenvkakat svi'ahkvn efeknokhoket omet. 

3 Momet enke taken oh ohcet, svlvfkuecakvtes, vheci- 
hocen hvyvtkvren, yvfkepekr. 

4 Mome estomis opunvkv pohakat sulket ohvkvsvma- 
kvtes, momen este-hunvntake em vhonkvtkv cukpe-rakko 
cahkepat mahe tates. 

5 Mome oevtes erenpvkse èm evpayvike, momen este 
veulvke, momen coky-hayvlke, 

6 Momen Anys plest enhomahtv, momen Kivfvs, mo- | 
men Cane, momen Vleksantv, momen plest enhomahtv. 
en nakvlke en sulke estomusen omat Celuslvmen nvkaf- 
tvtes. 

7 Momet en nvrkvpvn ye kahyof, em ”pohakvtes, Yek- 
cetv estomen, monkat hocefkv estome etefopotten heyy 
momecet omatske haks? makaket. 

8 Momof Petvt, Puyvfekev Veakat es fvcket, kicakvtes,. 
Este em evpayvlke, momet Eslevl em véulvke toyatskat, 

9 Este yekceko en lopihocat ohfvcevn, Nake omecicen 
en wiket ome haks? maket, mucv netty ep ohvketehocen 
omat, 

10 Omvlkatskat, momen Eslevl estvlke omvlkvt, cen 
kerkvket omekvs, mv Cesvs Klist Nasvlevlke mv vtare 
elecatskvte, myn Hesaketvmeset elkvn rakvwvpvtet omen, 
momen me e hocefkv eteropotten heyv este en wiket ce 
homv take hueret omes. 

11 Tohtarvlke toyatskat, heyv evto, Nake toks, komats- 
kvtet omen, mvt vkvnowv em ekv hakes. 

19 Momet etv ofv tat vhesaketv sekot. os, hocefkv ety 
sutv eleev este. vpvke vhesahokvraneyat este e'mhoyvte 
sekot omekv. 

19 Momen tokvs, Petv Cane tepakat en fekhvmketvn 
hecakof, momet eokv kerrvkekot, momet nakkerrvkekot 
omen kerrakof, em estomahakvtes; momet Cesvs vpvka- 
kvtet omaken kerrakvtes. 

14 Momen mv este en wieehoeat vpvkaket hueren he- 
cakof, vnrvpuece nake makvkeko tayvtes. 

15 Nvkvftetv wolhueheet etvn vhoyecihcof, emet. ete'm. 
punahoyaket, 

16 Heyv este naken estomecvkvraneya? nake-eskerkv 
kerken momeeakekv, momen Celuslvme vpokakat omvl- 
kvt en kerket omes, momen pumeu helaksecéko tayes. 

17 Momis ohvtvlaken este em etenrvwv hvmecicekaren 
yekeen naken es penkvlvkuecvkeres, svnveomv este esto- 
men heyv hocefkv ofv "sem punvyvkekaren, makakvtes. 

18 Momen enhuehkakvtes, momet Cesvs hocefkv ofv 
opunahoyekaren, monkat mvhayvkeko tayuset omvren. 
yekcetv 'sem punayakvtes. 

19 Momis Petv Cane tepakat em vyoposkaket, Hesake- 
tvmese en renakv ehomv centake mimvn Hesaketvmese 
'semuntvlen eem apohievkeyat fvcevt on omat, cemet fve- 
` cecvkes, kicakvtes. 

20 Pume nake poheye momet heceyvte opunvyecékare 
ep omekot omekv. 

21 Momen naken "sestemerrvkuece tayat eshecakekot, 
ohvtvlaken naken es penkvlvkuecet mehcof, wikakvtes, 
este svrahkvn ; mv nake mohme ocat svrahkvn omvikvt 
Hvsaketvmesen vrakkuecaket omekv. 

22 Mv este nake-eskerkv estemwieeckv kerkat em mo- 

mehocat em veulkv ohrolope pale ostat hoyvnet omvtet 
omekv. i | 

23 Momen wihokat, vhoyehpet, em etohkvlketvn e vpv- 
kvkepvtes, momet plest enhomvhhotvlke, momen este em 
veulvke esyomat nake kicakan omvlkvn kerkuecakvtes. 

24 Momen men pohakof, em vkerrickv hvmkusen en 
hake Hesaketvmesen vkvwvpakvtes, momet, Pucase, 
cemet, Hesaketvmese, hvlwat tis, ekvnv tis, momet uehvt- 
ky tis, momet nake vtehkakat omvlkvn hayvtet toyets- 
kes, makakvtes. 

25 Estomen tvlwvvlket cvpvkhokvt haks? momen este 
nake ehvperkvken vkerricvke haks? Tewe cem vtotkv e 
cukwv eteropotten maketskvtet omekv. 

26 Ekvnv mekkvlkeh asvpvklvtes, momen evpvyvlke 
etenvkaftvtes, Pucasen vnrvpet, momet mv enake Klist, 
mvu vurvpet. 

27 Mehenwvn Ceppuce veake Cesvs, mv em vfeyetskvte, 
Helot, Pantevs Pilvtet, Centilvlke Eslevlke vpvkvket 
vnrvpet etenvkaftvtet omekv ; 

28 Cenke momet kometskvte naken hvtetvwvn momvres 
komakvte momecvkvret etenvkaftet. 

29 Momen hiyomat, Pucase, em opunvkv es penkvlee- 
kvn hecvs, momet cem vtotkvlke cem opunvkvn fekhvm- 
ketv omvlkvn 'sopunahoyvren emvkvs ; 

30 Estemwiceckvn, momet nake-eskerkv, momet nake 
senhonechoke Ceppuce veake Cesvs e hocefkv eteropot- 
ten momehoevren Gen ken a rvtosecvs. ' 

31 Momen mekusvpakat hoyahnof, mv etohvtelokat 
nekeyvtes; momen omvikvt Puyvfekev Vcakat es fvcfv- 
ket, Hesaketvmese em opunvkvn fekhvmketvn es opuna- 
hoyvtes. | 

32 Momen vkvsamvike sulkat e feke, em puyvfekevu 
hvmkuse tates, momen este estomet, Nake ocvyat cv- 

nake tes, makekates, momis nake omvlkvn tvleme omeca- 
kvtes. 

38 Momen Pucase Cesvs Klist raenkvwvpketv vpastelvl - 
ket yekcetv rakken kerkueckvn 'semakvtes; momen 
heromkv rakket omvlkvn oh ocakvtes. 

94 Momen mv vpvket nake enkusvpkat hvmkis seka- 
tes; ekvnv cuko tis ocakat estohmomusat wiyaket, nanvke 
wihoyat enrahkvn esyicakvtet omekv ; 

35 Momet vpastelvlke ele ehomvn yvpoyakvtes, momen 
este nake enkusvpkat vevkvyen hvmkvnton vwahlep- 
hoyvtes. 

.86 Momen Coses, mv vpastelvlke Panepvs, (mv ohyvtek- 
hoyat, Mahlvpvtketv eppuce maketvts,) hocefakvte, Lefi- 
tvlke, Siplvs tvlofviket, 

37° Ekvnvn ocet, moun wiyvtes, momet enrahkvn 'svla- 
ket, vpastelvlke ele ehomvn yvpoyvtes. 


SETENTVCKE V. 


Momis este-hunvnwv hvmket, Anvnivs hocefket, e hiwv 
Svfilv etepvket nake ocakat wiyakvtes ; 

2 Momet enrahkv akvpvken fekhonnievtes, (e hiwvu en 
kerren,) momet kvpvkusen esvlahket, vpastelvlke ele tem- 
pen yvpoyvtes. . 

9 Momis Petvt, Anvnivs toyetskat, estomen Puyvfekev 
Holwakat ce feken fvcece haks, ekvnv enrahkv kvpvken ` 
fekhonnicet, momet Puyvfekev Vcakat en laksetskvren ? 
kievtes. | 

4 Hvite ocof, cenake tokvt haks? momen neshohyof, 
cen yekee ofv tokvi haks?  estomaten heyv naken ce 
feke ofvn hocacetske haks? este tokon, momis Hesake- 
tvmesen en lakset ometskes. 

5 Momen Anvnivs heyv opunvkvn pohat, tvklvtiket, 

hesaketvn wikvtes. Momen here nanvke pohakat omyl- 
kvn penkvlkv rakket oh vlakvtes. 

6 Momen hunyntake mvnettakat asvpvkilet, vpvllahyet, 
momet esvpehyet er hericakvtes. 

7 Momen momet ocvtes, hvse-vkerkv tutcenat hoyahnof, 
e hiwvt, naken momehocat kerrekot, yeceyvtes. 

8 Momen Petvt em vyoposkvtes, Vm onvyvs, hiyomu- 
sen ekvnvn wiyatskvt haks? Emet, Momes, mvomusen, 
kievtes. 

9 Momis Petvt, Naket omecicen Pucase em Puyvfekevn 
eskerretvn temfvecatskvt haks? hecvs, ce he hericakat 
ele vhauken v svpakles, momet ’sec ossvkvres, kicvtes. 

10 Momen vyvkhvmkusen Petv ele chomvn tvklvtiket, 
hesaketvn wikvtes. Momen hunvntake mvnettakat esceh- 
yet, elepen hecakvtes; momet esossahket, e he tempen 
er hericakvtes. | 

11 Momen mekusvpkv.euko omvlkvn, momet heyv 
nanvke pohakat omvlkvn penkvlkv rakket oh vlakvtes. 

12 Momen vpastelvlke enke eteropotten nake-eskerkv 
momet nake senhonechoke sulken momehocvtes, este em 
etenrvwvn ; (momen Salvmv en sohvpettvn omvlkvt em 
vkerrickv hvmkusen vpokvtes. 

13 Momen vpvltaket este estomis enhotet e oh vpvye- 
kates ; momis estet vrakkuecakvtes. 

14 Momen vkvsamvlke, hunvntake hoktvkeu, sulsoket 
ohvtvlaken Pucasen oh vpvkakvtes ;) 

15 Momat enokhokat tehoyvnkvn esyicet, topv topuce 
tis oh lumhicakvtes, Petv hoyanat em vpette tis este sasat 
oh vpettvren. 

16 Momen hvtvm tvlofv Celuslume afolotat este asosset 
Celuslvmen yicakvtes, enokhokat, momet este puyvfekev 
holwvhokat es naorvkat esyicen; mohmen omvlkvn em 
wicehocvtes. 

17 Momof plest enhomahtvt, momet vpvkakat omvlkvt, 
(mvt Satusevlke em etohkvlketvt omet,) asvpvkilet, evpvk- 
ketv es fvcfahket, 

18 Momet enken vpastelvlken oh ocet, cuko-yekev 
tvlemen vtehakvtes. 

19 Momis neren Pucase em estet cuko-yekev vhauken 
hvwehcet, esossihcet, 

20 Vpehyet, cuko-veakat ofvn svpaklet, heyv hesaketv 
opunvkv omvlkvn este "monvyvks, kievtes. 

21 Momen mon pohakat, hvthvyvtkusen cuko-vcakan 
esceyet, mvhayakvtes. Momis plest enhomahtv vlakat 
momet vpvkakat nvkvftetvn, momet Eslevl en hopuetake 
em veulvken senetvlken kikocat omvikvn nvkaftecakvtes, 
momet cuko-yekevn ohtotakvtes, mv vpastelolken a'syi- 
hocvren. | | 

29 Momis este-em-wiketv er yicakat, cuko-yekev ofvn 
eshecvkekot, afulehcet, kerkuecaket, 

23 Cuko-yekev vevyece heren vkhotken, momet vheci- 
cvlke fettvn vhauke ehomvn svpaklen hecet, momis hv- 
weceyat, ofv estimvn hecékis, makakvtes. 

24 Momen heyv opunvkvn pohakat, plest enhomahtv 
hvlwat, momet cuko-vcakat en kvpetvne, momet plest 
enhomvhhotvlke heyv nanvke ohfvcevn, heyvt naken 
hakvranat en kerkvkekates. 

25 Momof este hvmket vlahket, Hecvs, mv hunvntake 
cuko-yekevn vtehatskvnke cuko-vcakat ofvn svpaklet, 
este emvhayaket os, em onvyakvtes. 

26 Momen kvpetvne, este-em-wiketv esyomat vpeyet, 
myn sosssicakvtes, ohyekcicvkekot, (esten em penkvlaket, 
evton es pu nef kake wites, komakei.) 

27 Momet esyicaket, nvkvftetv chomvn svpvklecakvtes ; 
momet plest enhomahtvt em 'pohet, 

28 Heyv hocefkv ofv mvhayetvn yekcen cem vseheye- 

kvnka? momen hecvs, cem mvhakvn Celasvlmen es fece- 
eatsket os, momet heyv este e catvn ep oh vlykuecetvn 
komatsket os, kicakvtes. 

29 Momof Petv, vpastelvlke vpvlwv esyomat em vyo- 
poskaket, Éste em apohiceko munket, Hesaketvmese min 
em apohicvraneyet os; 

30 Purkvlke en NATU Cesvs, mv eto vtahre, 
elecatskvten a kvwapvtet os. 

31 Mvn Hesaketvmeset enkvpervn es See Evpa- 
yv momet Hesayecv taranen, vkerrickv-etickv momet 
holwvyeckv enkvpvyecickvn Eslevl emvren. 

32 Momen heyv opunvkv ohfvecvn, pumet, Puyvfekev 
Vcakat tis, mv Hesaketvmese em apchicakat emvten, a 
en kerrvike toyes, em onvyakvtes. 

33 Pohakat, efeketake etetacke omen, pvsvtetvn komet 
tem opunvyecakvtes. 

34 Momof nvkvftetv ofvn hvmket, Kemelevl hocefket, 
Falvsevlket, vhakv-mvhayvt, este omvlkv vrakkuecet, 
ahuyiret, Vpastelvlken sossibcet, estomusen fekhonni- 
cvks, maket, 

35 Eslevlke hunvntake toyatskat, e vketecvkes, heyv 
este ohfvccv estomecvranatskat ; 

36 Heyv nettvt yiceko munkof, Rutvs, este tetaye e 
omecen, mvn hunvntake em vhonkvtkv cukpe ostvteket 
oh vpvkakvtes, mvn elehocen, em apohicakvte estomomu- 
sat omvlkvt vwahhet, seko hakvtet omekv. 

37 Momen heyv hunvuwv renyupvn Cutvse, Kalvlev- 
lket, este nake ocakat hocefhokv tepakat vhonkvtkv 
nettv ofvn ahuyiret, e vevkvpeyecicvtes, momen em 
apohicakvte estomomusat omvlkvt vwahvtet omekv. 

38 Momen hiyomat ce kicvkis, Heyv esten wihkatsken, 
fullekvs ; heyv mvhakv, momet ‘heyv vtotketv este avtet 
on: omat, sumkyret okv ; | 

39 Momis Hesaketvmese avtet on omat, sumecicatskeko 
tetayes; wikatskekon omat, Hesaketvmese etepoyatsken 
es ce kerhohyvke wites, kicakvtes. 

40 Momen em vkvsvmakvtes, momet vpastelvlken en- 
huehkahket, rukafahket, Cesvs e hocefkv ofv opunvyetvn 
em vsehakvtes; momet vpeyecicakvtes. 

41 Momen nvkvftetv ehomvn enkvpahket, Cesvs e ho- 
cefkv svrahkvn rlesketv en hahoyvre oricvken eskerhoyat 
svrahkvn afvekvket vpeyvtes. 

42 Momen nettv omvlkvn, cuko-vcakat momet cuko 
omvlkv ofvn, Cesvs Klist es emvhayetvn, momet es erke- 
nvketvn wikvkekates. 


SETENTVCKE VI. 


Mv nettv ofvn, enkerrepvlke sulke mahe hakof, Klekvl- 
ke asosset vnrvpe-opunvyeckvt kvwvpkvtes, Hepluvlken 
vnrvpet, nettv omvlkv vfvstetv ofyn em oyevlken fvcevn 
em afvstvkekat svrahkvn. 

2 Momof pale hokkolohkakat enkerrepvlke sulsokat 
enhohiket, Hesaketvmese em opunvkvn wikét, ohhompe- 
tvn vfivstvraneyat herekot os, kicakvtes. | 

3 Monkv tecakkvte toyatskat, ece ’pakvkat hunvntake 
kolvpaken, here opunvyehocan, Puyvfekev Veakat hopor- 
renkvu es fvcfakan, heyv nakvfvstetvn ohvivstvkueceyv- 
ren enhopoyvkes. 

4 Momis pumet mekusv pkvn, momet opunvky vivstetvn 
e emeye emunkvres. 

5 Momen mv opunvkv sulsokat Es em eg Zug 
Stefen, hunvnwv Puyvfekcv Vcakat vkvsvmkvu es fve- 
kan, momet Felvpe, Plokolvs, Nikenv, Timvne, Pamenvs, 
momet Anteokvlke vkvsvmepuehoevte Nekolas hocefken 
enhopoyakvtes. 


20 VPASTELVLKE EM en VI. 


6 Men vpastelvlke ehomvn svpvklehcen, mekusvpahket, 
enken oh wvkecakvtes. 

7 Momen Hesaketvmese em opunvkv olivtvlaket ayen; 
enkerrepvlke em vhonkvtkv Celuslvme ofv tayen ohvtvla- 
kvtes; momen plestvlke sulke mahet vkvsvmkvn em 
vkvsvmakvtes. 

8 Momen Stefen, vkvsvmkv yekcetv tepakat es fvckat, 
este vlkat ofv nake eskerkv, momet vtotketv estomaha- 
ken momecvtes. 

9 Momof senekake Bepiikisike enake kihocat ohv- 
pvkakat vnvcomet, momet Silenvlke, Vleksantvlke, mo- 
met Selesev Esev tepakat asosset, asvpvkilet, Stefen vnrv- 
puecakvtes. 

10 Momet mv hoporrenkv puyvfekcv tepvke 'sopuna- 
yat vnrvpetv umvkeko tayusvtes. 

11 Momet Moses, momet Hesaketvmese vtvkleckvn es 
opunayen pohes, este-hunvntake makaken emvkerret hec- 
kuecakvtes. | 

12 Momet este, em vculvke, nakcokv-hayvlke esyoma- 
kan teyamakvtes; momet oh yihcet, hvlahtet, tekueketvn 
esyicakvtes ; 

13 Momet vkerrv laksvlke, heyv este opunvkv heyv 
ivlofv veakat vhakv tepakat vtvkleckv 'sopunayen pohes, 
makaken asvpvklecakvtes. 

14 Momet, Heyv Cesvs Nasvlevlke Loge tvlofvn sume- 
cihcet, semvhakv Moses pu'mvte mvrahkuecvres, maken 
pohekv, makakan. | 

15 Momen tekueketv ofv vpokat omvlkvt hericet heca- 
kat, e turofv hvlwe-este e turofv tis ome omen heca- 
kvtes. 

SETENTVCKE VII. 


Momor plest enhomahtv hvlwat, Heyy nanvke momet 
o haks? makvtes. 

2 Momen makvtes, Hunvntake, tecakkvte, erkvlke esyo- 
matskat, pohvkes; Hesaketvmese vrakkat, Eplehame pur- 
ken, Kelvn er likeko munken, Mesopotemevu liken, em 
e heckuecvtes, 

3 Momet, Cem etvlofvn osiyet, cen nakvlkeu en kvpv- 
kvs, momet ekvnv cem onvyvranvyan a oh vtes, kicvtes. 

4 Momen Kaltevlke em ekvnvn osiyet, Kelvn er likv- 
tes, momen, erke elehpof, yv ekvnv vpokatskan oh cunec- 
kuecvtes. 

5 Momet mv ofvn cutkusis e ”le oh huericetv tès pucase- 
Let e'mekates; mome estomis, emen erhonvpse yupv 
yicvranat tis, mvn pucasetvn emetvn temfaccrtes, eppuce 
oceko emunken. 

6 Momen Hesaketvmeset hivomen em punayvtes, Ec 
ohhonvpse tvleporvlke em ekvnvn ohcuneckvlket omvres, 
momen svlvfkuehcet, meske cukpe ostat estemerrvkue- 
hocvres. Zb 

7 Momen etvlwv en svlvfkvkvranaten ohfvececares; 
momen renyupv asoslyet, yvmv ekvnvn ve vfvstvkvres, 
Hesaketvmeset makvtes. 

8 Momet svkvmsesvn setemfvecetvn e'mvtes; monkv 
Hplekamet Iseken en heckuehohcen, nettv escenvpakan 
svkvmsisvtes; momen Iseket Cekvpen en heckuehohcen, 
Cekvpet cuko-hvmecvlke.em-ekv pale hokkolohkakan en 
heckuehocvtes. 

9 Momen cuko-hvmecvlke-em-ekv-take em vholvcahket, 
Cosef Ecepse escehoyvren wiyakvtes; momis Hesaketv- 
meset vpakvtes, 

10 Momet estemerkv omvlkvn aossihcet, hoporrenkv he- 

romky tepakan Felo Ecepse em mekko ehomvn emvtes ; 
momen Ecepsen en euko omvikvu ohfvnken huericvtes. 

11 Momis elaukot momet estemerkv rakket Ecepse 
Kenvn tepakat em ekvnv omvlkvn oh vlakvtes, momen 
purkvlke hompetvn eshecvkekates. 

12 Momis Cekvpe Ecepse ofvn teleko ocveuken EN 
enhvteceskvn purkvlken vtotvtes. 

13 Momen svhokkolv vpeyan Cosef e rahvlken e 
cuseu em e kerkuecvtes; momen Cosef en. nakviken Fe- 
lon en kerkuehoevtes, — 

14 Momen Cosef vtohtet, erke Cekvpe enhuehkvtes, 
en nakvlkeu omvlkvn, puyvfekev pale kolvpaken cahke- 
pohkaken. 

15 Monkv Cekvpe Ecepsen vkhvtvpiket, elvtes, emet 
momet purkvlkeu. 

16 Momen Sekem 'sohvpehohyen, cvto-kofke, mv Eple- 
hame Emv, Sekem erke, eppucetaken nesvte ocat ofvn 
wvkechoyvtes. 

17 Momis Hesaketvmese Eplehame temfacevte oketvt 
vwolicof, este Ecepse ofyn sulke hahket, ohvtvlaket vye- 
cicet 

18 Emunken, mekko etvt Cosef kerrekot akvwvpkvtes. 

19 Mvtat pun nakvlken vkerret, purkvlken holwvken 
svivstakvtes, en hopuetakuce hesahokekaren vpvlvtakat 
oren. 

20 Mv omof Moses heckvtes, momet en heckv heruset 
omvtes: momet erke e hute ofvn vhecihoce beren hvse 
tutcenat orvtes. 

21.Momen ossihohcof, Felo echustet esehpet, echuswv 
omecet mahecvtes. 

22 Momen Moses Ecepsvlke en nakkerrety omvlkv ofvn 
heren mvhahoyet omvtes, momet nakcelakv opunvkv tepa- 
kat ofvn yekce mahet omvtes. 

23 Momen ohrolope em pale ostat ore herof, etecakka- 
kat Eslevl en hopuetaken en eukoperickv kometvt e feken 
en ceyvtes. 

24 Momen hvmken fvecekon estemerrihocen hecat, 
emvnievtes, momet mv en nokkihocan em en pvlecet, 
mv Ecepsviken elcevtes. 

25 Momis ctecakkakat, Hesakctvmeset cvnken sossv- 
kuecvranat kerrakes, komvtes, momis kerrvkekates. 

26 Momen renhvyvtken, tepoyakof, em e heckuecvtes, 
momet, eten herkepueckvn komet, Hunvntake toyatskat, 
tecakkvte toyatskes, estoman nak’ te'm vhopanatske haks ? 
kicakvtes. 

27 Momis mv vwolicvn nak' em vhopanat etvn vyeci- 
cvtes, Estimvt ep ohfvnke, momet ep ohfvececv ce hue- 
ricvt haks ? kicet, 

28 Pvksvnke Ecepsvike elecetskvnke omen cv 'lecetvn 
kometske.haks ? kicvtes. 

29 Moinen Moses, yv opunvkvt omecicen letkvtes, mo- 
met Metevn ekvnvn tvleporv tates; mvn eppucetake hok- 
kolen en heckuehocvtes. 

30 Momen ohrolope pale ostat hoyahnof, Sinv ekvnhvlwe 
vnrvwv ofvn Pucase em estet eto-pokhe ofvn totkv fenken 
em e heckuecvtes. | 

31 Momof Moses hecat, em estomahvtes mv nak’ hecat ; 
momet vketecetvn kohmet oh vwolicof, Pucase em opunv- 
kv en haket em vlakvtes, 

32 Makat, Cerkvike en Hesaketvmese toyit, Eplehame 
en Hesaketvmese, momet Iseke en Hesaketvmese, mo- 
met Cekvpe en Ilesakctvmese Logis, Momof Moses feke- 
kvtes; momet vketecetv umekates. 

33 Momof Pucaset em punayat, Cele em estelepikvn 
tefvs ` mv oh hueretskat ekvnv vcaket omekv. 

34 Ecepse ofvn vm estvlke em estemerkvn hecit, hecv- 

yvtes, momet en hihketvn pohit, sossvkuecvranit ahvtvp- 
kit omis. Monkv hiyomat vtes, Ecepsen ece ”totares. 

35 Heyv Moses, eyacvkekvnna, Estimvt ohfvnke mo- 
met ohfveceev ce huericvt haks? kihocvte, mv mahusan 
Hesaketvmeset cm este eto-pokhe ofv em e heckuecvte 
enke aetehoyanen vtotvtes, ohfvnke momet sossicv tara- 
nen. 

36 Heyv estet, Ecepse ekvnv ofv, uehatkv Cate ofvu, 
momet vnrvwv ofvn nake sehoneckvken, momet nake 
eskerkvn ohrolope pale ostat ofv heckuecof, mvn asossi- 
evtes. 

37 Heyvt mv Moseskvt, Owalv vne omen Pucase cen 
llesaketvmese tecakkatskvte aossen ahuericvres, mvn 
'mapohicatskvres, Eslevl en hopuetaken kicakvte tes. 

38 Heyvt, mekusvpkv-cuko vnrvwv ocat ofvn huervée, 
hviwe-este Sinv ekvnhvlwe ofv em punayvte, momet 
purkvlkeu vpakvte, momet opunvkv hesahoke pu'mvranat 
en heckvtet, mv’ tes. 

39 Mvn purkvlke, mapohicetvn komvkekot, vhepvka- 
kvtes; momet e feke ofvn Ecepse hvtvm yohfulecet, 

40 Elvn okakat, Hesaketvmese pun hahicvs, pum vho- 
 mahtvkvren; heyy Moses, Ecepse ekvnv a ’sepu’ssicynke, 
estvn estomat kerrékos, kicakvtes. 

41 Momet mv nettv take omof wakucen hayakvtes, 
momet nake pvsvthoyvranan mv nakvhaken e'makvtes, 
momet enke em vtotketvn es afvckakvtes. 

49 Momof Hesaketvmeset folotiket, sutv ofv nake sulke 
oce tayan emekusvpvkvren wikvtes, owalvlke en nakco- 
kvn es hoccat vevkvyen, Eslevl en cuko toyatskat, ohro- 
lope pale ostat ofe nake pvsvthoyvranan, momet nake 
pvsvthoyan vnrvwv ofvn v'matskvt haks? 

43 Momen Molvk em escukohakv, momet cen hesaketv- 
mese Lemfan en kococumpvu, nakvhake mekusvpvrane 

hayatskvte, esatskvtes, momen Papelvn rvsimvn seceyv- 
kares. 

44 Purkvlke vnrvwv oben eseuko-hakvn ocakvtes ; esker- 
kvn Moses em punayat mellvte omen, vhake hecvte 
etvpomen hayvren. 

45 Mvn purkvlke en heckvkvtet, Caswe vpvkakat Cen- 
tilvlke epucasakan esyicakvtes, mvn Hesaketvmeset purk- 
vike ehomvn vtohkvtes, Tewe en nettv eroren. 

46 Mvt Hesaketvmese ehomvn heromkvn cshecvtes, 
momet Cekvpe en Hesaketvmese escuko hakvn es en he- 
cetvn komvtes. 

47 Momis Salomvn cukon en hayvtes. 

48 Momis mv Hvlwe Mahat cuko este enke es hakvte 
likekot omes, owalv makat, 

49 Hvlwet vm ohliketvt omes, momen ekvnvt cvle vm 
ohhuerickvt omes : cuko estomen vn hayvranatske haks $ 
monkat estvn fekapvyat naket o haks? Pucase makvtet os: 

50 Momet, Heyv nake omvlkvn cvnket hahicvtet omeko 
haks ? ` 

51 Enokwv yekevke, ce feke, momet hvcko ofv svkvm- 
sishoyvte seko toyatskat, Puyvfekev Vcakat svnrapatske 
munkvt omes; cerkvlke momecvie omen cemeu mome- 
catskes. | 

52 Owalvlke estoman cerkvlke assecvkekat haks? momet 
Fvccat vlvkvranat homv kerkuecakan pvsvtakvtes; mvn 
cemc hiyomat wiyvlke, momct elecvlke hakatskvtet omes. 

53 Cemet, hvlwe-este wiyakat vhakv cen heckvtet omis, 
vcayecatskekos. | 

54 -Momen heyv nanvken pohakat, e feke oren warkv- 
tes, momet e nuten oh etetekkakvtes. 

55 Momis eme, Puyvfekev Vcakat es fvcket, hvlwe 
vnvtaksvtes, momet, Hoesaketvmese en rakke, momet 
Cesvs Hesaketvmese em vkvpervn bueren hecvtes, 

56 Momet, Hehevkes, sutvt hauhahken, Este Echuswv 
Hesaketvmese em vkvpervn hueren hecis, makvtes. 

57 Momof huehketv yekcen huehkakvtes, momet e 
hvekon cekkottaket, em vkerrickv hymkusen oh ‘petat- 
kvtes. 

58 Momet tvlofv ossicaket, evton vfvllakvtes, momet 
akerrvlke em accusvke este-hunvnwv mvnette, Sal hocef- 
ke, ele tempen rvpoyakvtes. 

59 Momen Stefen, Hesaketvmesen oh huehket, Pucase 
Cesvs toyetskat, vm puyvfekevn esvs, maken, cvton es 
vivllakvtes. 

60 Momen tvk tokkehket, yekcen huehkvtes, Pucase 
toyetskat, heyv naorketv em en rvhecahketskvs, makv- 
tes. Momet heyvn makat, nocepvtes. 


SETENTVCKE VIII 


Momen em elkv Sal vkvsvme tates. Momen mv 
nettv omof, emekusvpkv-cuko Celuslvme ofv vtehkvte 
asseckv rakket em ocvtes: momen vpastelvlke tokvke- 
kat omvlkvt Cutev Semelev tepakat em  ckvntvekv 
eteropotten vwahvtes. 

2 Momen este-hunvntake fveevket Stefen hericvranet 
sohvpeyvtes, momet waketv rakken oh hayakvtes. 

3 Momis Sal emekusvpkv-cuko yvmahkuecvtes, cuko 
vtekat eceyet, hunvntake hoktvkeu esyomakat rasofot- 
huecct, cuko yekcvn vtehvtes. 

4 Monkv mv vwahat, hvmkvn vpeyet, opunvkvn 
erkenakvtes. 

5 Momof Felvpe, Semelev tvlofvn vkhvtvpiket, Klist 
em erkenvkakvtes. 

6 Momen nanvke eskerkv Felvpe momecat este poha- 
d momet hecakat, em vkerrickv "weieen mv nanvke 
opunayat em apohicakvtes. 

7 Puyvfekev hvsvthvkekat, yekcen huehkaket, sulken 
vtehkvte asossekv; momen sulket, fekekety en hecka- 
kat, momet yvkvpvkekate en wicehocvtes. 

8 Momen afvcketv rakket mv tvlofvn ocvtes. 

9 Momis este-hunvnwv hvmket, Simvn hocefket, nake 
estomahakan mvkerretvn es momecat, Semelevlke em 
vkerrickvn en hvlvtepuecet, este rakke e omecet opu- 
nayat. 

10 Men omvlkvt em apohicakvtes, cutkus mahat tot, 
rakke malan vteket, Heyv hunvnwv Hesaketvmese en 
. yekce rakkat tot omes, makaket. 

11 Momet men em apohicakvtes, hofunen emvkerretv 
vtotketv es hacohayvkvtet omekv. 

12 Momis Felvpe Hesaketvmese em ohmekketv, mo- 
met Cesvs Klist hocefkv nanvke ohfvcevn erkenakat 
vkvsvmakat, paptiskakvtes, hunvntake hoktvke esyomv- 
ken. 

13 Momof Simvn mahusat vkvsamvtes, momet paptis- 
hohyof, Felvpen vpake munkvtes, momet nak' sehonec- 
kvke, momet nake eskerkv momekocen hecat, èm 
estomahvtes. 

14 Momis Semelev Hesaketvmese em opunvkvn e 
enakuecakveuken vpastelvlke Celuslvme La pohakof, 
-Petvn Canen tepaken ohtotakvtes. 

15 Mvt rvkhvtvphohkof, Puyvfekev rc m en heckv- 
kvren em emekusvpakvtes. — 

16 (Hvte estomis oh lvtkeko munkvtes, Pucase Cesvs 
hocefkv es paptishoyat tvlkusekv.) 

17 Momof enken oh wvkhokicahken, Puyvfekev Veakat 
en heckakvtes. 

18 Momen Simvn, vpastelvlke enke est' oh wvkecakan 
Puyvfekev Veakat en heckaken hecat, cvto-kunawvn 
emetvn kicvtes, 

19 Heyv yekcetv vneu v'mvkes, este estomen cvnke 
oh wvkhokievyat Puyvfekev Veakat en heckvkvren, 
maket. 

20 Momis Petvt okat, Cen cvto-kunawv ece ’paket 
sumkekvs, Hesaketvmese em estemkvn evto-kunawvn es 
nesvke tetayes, kometskekv. 

21 Heyv opunvkv ofvn nake hvmkusis, momet nake 
cutkusis ocetskekos, ce feket Hesaketvmese chomv fvece- 
kot omekv. 

22 Monkv heyy cen naorketvn ce feken es nokkievs, 
momen, ce feke em vkerrickv cen kvpvyecihoce witvren, 
Hesaketvmesen emekusvpvs. 

23 Kvlakeuwv en home, momet naorketv eswvnakv oben 
hueretskveuken hecikv, kicvtes. 

24 Momof Simvn vyoposkat, Pucasen vm emekusvpvks, 
yv nanvke opunvyecatskat hvmkusis ve oh vlvkekaren, 
kicvtes. 

25 Momen mv este Pucase em opunvkvn kerkuecahket, 
erkenvkahkofvt, Celuslvmen yoh fulecvtes : momet Seme- 
levlke em etvlofucvlke sulken opunvkv-hervn erkenvka- 
kvtes. | 

26 Momen Pucase en hvlwe-estet Felvpen em punayv- 
tes, hvmmaket, Ahuervs, momet wahvlv fvecvn, mv vyetv 
Celuslvme vte Kesv vkhvtapken vyvs, mvt vnrvwv tes. 
. 27 Momen ahuyiret, ayvtes, momen hecvs, hunvnwv, 

yunvke, Ereopvlket, yekcetv rakken ocet, Kantese Ere- 
opvlke hokte mekko em elecvn hueret, mv enake vcacakat 
omvl vfastvt, emekusvpvranet Celuslvmen vlakvtet, 

28 Rafulket, momet em calev ofvn likat, Esivs owalv 
hoccicvten, ohonvyvtes, 

29 Momof, Heyy calevn vwolicet, ohvpvkvs, Puyvfekevt 
Felvpen kicvtes. 

30 Momen Felvpe oh letiket, Esivs owalvn ohonayen 

pohvtes, momet, Mv nak' ohonayetskat kerretske haks? 
kievtes. 

31 Momen, Estoman ve ume taye haks, hunvnwv 
hvmkvteket vm fvyatet omekon omat? makvtes. Momet 
Felvpe ohcemiket, en likepvren komvtes. 

39 Nakeokv ofv opunvkv ohonayat, heyv tates, Yvpe 
fikv omen :eleckvn sohvpehoyvtes, momet yvpefikuce 
en tonv ehomv evyayvke omet e cukwvn hvwvklece- 
kates. 

33 En kvnevpetv ofv em ohfvececkv em eshoyvtes, mo- 
men estimvt en honvpsetv kerkuecvr haks? en hesaketv 
ekvnv enkvpvyecihocekv. 

34 Momen yunvket em vyoposkat, Cem 'pohis, estimvn 
opunvyecet owalv heyv maket oke haks? eme etvwvn, 
monkat este hunvnwv etvn oke haks? Felvpen kicvtes. 

35 Momof Felvpe e cukwvn hvwvklehcet, momet mv 
hoceat etan svlicecet, Cesvn em erkenakvtes. 

36 Momen em vyetv vhoyof, uewv ocen rorhoyvtes; mo- 
men yunvket, Heevs, heyvmvn uewv oces; cv paptisho- 
yvre naket 'svn tacke haks? makvtes. 

37 Momen Felvpet, Ce feke 'somvlkvn vkvsametsken 
omat, mometske tayes, kievtes. Momen em vyopos- 
kat, Cesvs Klist Hesaketvmese Eppucet on vkvsamis, 
makvtes. ! 

38 Momen calevt huervren kicvtes; momen hokkolvt 
uewvn vk hvtvphokvtes, Felvpe yunvke tepakat, momen 
paptisvtes. 

39 Momen uewv er a enkvpvkahkof, Pucase em Puyv- 
fekcvt Felvpen sayepvtes, momen yunvke svnvcomvn he- 
cekates ; momet em vyetv afvcket ayepvtes. 

40 Momis Felvpe Esotvn hechoyvtes; momet teho- 
yanat, tvlofv omvlkvn em erkenaket emunket, Seselevn 
vlakvtes. | 


` 

SETENTVCKE IX. 


Momen Sal Pucase en kerrepvlken punvkv-es-penkvlec- 
kvn momet pvsvtetv eyackon es hesaket, plest enhomah- 
tv hvlwan oh ayet, e 

2 Momet nakcokvn Temaskvs itm aka ocakan ohtot- 
P em ”pohvtes, momat heyv vyetv hunvntake, 
hoktvkeu eshecaken omat, wvnawvken Celuslvmen svlv- 
kvren. | | 

3 Momet ayat Temaskvs vwolicvtes; momen vyvkhvm- . 
kusen hvyayvket hviwe vtet vfolotet hvyvyakvtes. 

4 Momen ekvnvn oh latkvtes, momet opunvkv, Sal, Sal, 
estoman ve assecetske haks? kicen pohvtes. 

5 Momen, Pucase toyetskat, estimv toyetske haks? 
makvtes. Momen, Vne, Cesvs, mv assecetskat .to- 
yis Pucaset makvtes. Nak’ fvsfvke ohrefketv cen 
yekcet os. 

6 Fekeket, momet em estomahet, Pucase toyetskat, na- 
ken momecare kometske haks? kicvtes. Momen Puca- 
set, Ahuervs, momet tvlofv eceyvs, momen nak’ momecv- 
ranetskat cem onahoy vres, kievtes. 

7 Momen hunvntake vevkfullat punayvkeko haket svpak- 
lytes, enhake pohaket omis, esten hecvkekot. 

8 Momen Sal ekvnv oh wakkvte ahuervtes, momen e 
turwv en hauhahkof, este hecekates,.momis enken en 
hvlvtahket, Temaskvs ofvn svpeyvtes. 

9 Momen nettv tutcenat hecekates, momet jefò 
iste: 

10 Momen enkerrepvlke hvmket, "ei, hocef ket, 
Temaskvs likvtes, momen mvn  Pucaset, nakhecihocat 
ofvn, Ánvnivs, kicvtes. . Momen, ou hecvs, vnet likis, 
mak vtes. 

11 Momen Pucaset okat, Ahuyiret, hoy dm Lypotke 

kihocan oh ayet, Tasvlke, Sal hocefkan, Cutvse en cuko 
ofvn rvpohvs, heevs, emekusapekv ; | 

12 Momet nakhecihocat ofvn, este-hunvnwv, Anvnivs 
hocefket, aceyet, hece hakvren enken oh wvkecen he- 
cytes, Æicvies. ~ 

13 Momen Anvnivs em vyoposkat, Pucase, heyv bunvn- 
wv ohfvecv nak holwvhoke estvmahen ce mekusapvlke 
Celuslyme vpokat momecvten este sulke etehoyvnen 
pohvyvnks. 

14 Momet heyvmvn plest enhomvhhotvlke a vten 
yekcetvn ocet os, ce hocefkv oh huehkakat omvlkvn 
wvnawicvret, kicvtes. 

15 Momis Pucaset okat, Vyvs, mvt svtotketv enho- 
poyvyvte Centilvlke, mekkvlkeu, momet Eslevl en ho 
puetake ehomv cv hocefkv 'svrvranat omekv ; 

16 Nake rakrvke estvmahe cv hocefkv svrahkv este- 
merkvranan hecicaret:ok, kicvtes. 

17 Momen Anvnivs ahvet, cuko receyvtes momet 
enken oh wvkhokicet, Tecakkvte Sal toyetskat, Pucase, 
( Cesvs, atetske cem e heckuecvnke,) ve vtotes, cen 
renakv cen heciket, Puyvfekev Veakat es fvcketskvren, 
kievtes. | 

18 Momen vyvkhvmkusen nakcelkv amet e turwvn a 
ém pvlatkvtes, momen momat vpakusen renakv en 
heckvtes, momet ahuyiren paptiskvtes. 

.19 Mohmen, hompetv en hecikof, yekee hakvtes. 
Momof Sal netty vnvcomen enkerrepvike vpakvtes, 
Temaskvn. å | 

20 Momen senekakvlke ofvn, Klist Hesaketvmese 
Eppuce tat em erkenakvtes. Å 

21 Momis pohakat omvlkvt em estomahakvtes, momet, 
Heyv este Celuslvme ofv heyv hocefkv oh. hüehkakàt 
sumhueevnket, momet heyv:esvrahkvn wvnawvken plest 

enhomahhotvlke "sem vyvret vlaket omekat haks? makak- 
vtes. K 

22 Momis Sal en yekce em ohvtvlaket emunkvtes, 
momet heyvt Klist o herat kerkuecet, Cusvlke 'lemas- 
kvs vpokakat fekhervkekon hahievtes. 

23 Momen nettv sulket sohfveikof, Cusvlke elecetvn 
komet 'setem punahoyvtes. 

24 Momis mv emehakakat Sal en kerkvtes. Momen 
nettv nere tepakan elecetvn komet tohopke vhauken 
vhecicakvtes. | 

25 Momof enkerrepvlket neren ehset, svmpvn vpihket, 
tvlofy em atohopke-rakko a's tvk hvtvpecicakvtes. 

26 Momen Sal, Celuslvme vlakat, enkerrepvlke vpvke- 
tvn komvtes, momis omvlkvt em penkvlvke tates, mo- 
met enkerrepv tat vkvsvmvkekates. | 

27 Momis Panepvs evpahyet, vpastelvlke ’sem vlakv- 
tes, momet, ayof, estomen “Pucasen hecvte, momet em 
punayvten, momet fekhvmke heret Temaskv ofv Cesvs 
hocefkv erkenakvten en kerkuecakvtes. 

28 Momen Celuslvme ofvn vpvkakvtes, aosset, raceyet. 

29 Momet Pucase Cesvs hocefkv ofvn fekhvmke heret 
opunayvtes, momet Klekvlken vnrapvtes; momis elece- 
tvn komet etefullakvtes. | 

30 Momis tecakkakat kerrahkof, Seselev "eck hvtvpeh- 
cet, Tasvn ohtotakvtes. 

31 Momof mekusvpkv-cuko Cutev, Kalvle Semelev 
esyomat ocakat herkvn ocakvtes, momet yekcvkue- 
hoevtes; momet Pucase em penkvlkv, momet Puyv- 
fekev Vcakat mahlvpvtketv ofvn vpeyet, ohvtvlakvtes. 

$2 Momen mome ocvtes, Petv mv ekvnv omvlkvn 
eteropottet aret, Letv mekusapvlke vpokan, mvu vk 
hvtapkvtes. 

33 Momen mvn hunvnwv bvmken, Enevs hocefken 

hecvtes, fekeketv enokketvn enokket ot, ohrolope cenv- 
paken en topv oh wakket omvtes. 

34 Momen Petv kicat, Enevs toyetskat, Cesvs Klist 
temvpoken ce hayes; ahuyiret, cem pvtakvn pvticvs. 
Momen vyvkhvmkusen ahuervtes. 

35 Momen Lety momet Selvn ofv este vpokat omvikvt 
hecaket, Pucasen oh fulotecvtes. 

36 Tokvs, enkerrepv Taperv hocefket, (mv oh yvte- 
ketv Takvs kihocat, Capvn likvtes; heyv hokte vtot- 
ketv herakat, momet merkv vtotketv mecvtet es fvcket 
omvtes. 

37 Momen mome ocvtes, mv nettv take omof, enokiket, 
elvtes; momen vklopecahkof, ohonvpv nvthofvn wvkeca- 
kvtes. 

38 Momen Letv Capv vwolicet ok, enkerrepvlke Petvt 
men likveuken pohakat, hunvntake hokkolen ohtota- 
kvtes, oh vtetv vcewicekaren en komaket. 

39 Momen Petv ahuyiret, vevkayvtes, momen, erohrof, 
ohonvpv nvthofvn es oh ’cemecakvtes, momen oyevlke 
omvlkvt hvkihhoket, vnakvn svpaklvtes, Takvs vpake 
munkof, kapv acevke tis hahicvten hecicaket. 

40 Momis Petv omvlkvn sossicvtes, momet tvk tok- 
kehket, emekusapvtes, momet enan oh fulotket, Taperv 
toyetskat, ahuervs, kicvtes. Momen e turwv arvmricet, 
Petvn hecat, alikvtes. 

41 Momen enken a em wiyiyet, akvwapvtes, momet 
mekusapvlke momet oyevlke enhohiket, wenaken hece- 
puecvtes. 

42 Momen Capv omvlkv eteropotten kerkvtes; momen 
sulket Pucase ofvn vkvsvmakvtes. 

43 Momen. mome ocvtes, Capv ofvn, Simvn nakhvrpe- 
catecvn netty sulken en fekhonnepvtes. 

SETENTVCKE X.. 


Este hvmket, Kvnelevs kihocet, sentulev, metohkvlketv 
Etvivike kihocat en kvpetunvlke hvmkat, Seselev ofvn 
likvtes. | 

2 Hunvnwv fvccet, momet en cuko 'somvlkvt; Hesake- 
tvmese em penkvlvket, heromkv sulken este emet, momet 
estofis Hesaketvmese emekusapet omvtes. 

9 Nettv hvse-vkerkv esostvpakof nake hecihocat ofvn 
hvlwe-estet, Kvnélevs toyetskat, kicet, a en ceyen hecku- 
sen hecvtes. - 

4 Momet mvn...hecat, penkvle tates, momet, Pucase 
toyetskat, naket.o haks? kicvtes. Momen, Cem emeku- 
svpkv, momet-cen heromkv Hesaketvmese ehomv esvker- 
rickvn kvwapket os, kievtes. | 
5 Momen hiyomat hunvntake Capvn vtotvs, momet 

Simvn, Petv kihocan, enhuehkvs; 

6 Simvn, este nakhvrpe-catecvn, en cuko uehatkv afopke 
ocan, fekhonnes; mvt nake estometske tetayat cem onv- 
yvres, kicvtes. 

7 Momen mv hvlwe-este Kvnelevs em punayvte en- 
kvpahkof, en cuko vfastvlke hokkolen, momet suletawv 
eme vfvstake emunkv tate hvmken, emekusapvt omen, 
enhohiket, 

8 Momet Aeyv nanvke omvlkvn en kerkuecahket, Capvn 
vtotakvtes. 

9 Momen rempvkse vpeyet, momet tvlofv vwolicakoi, 
hvse-vkerkv sepakat mahe orof, Petvt cuko-onvpvn eme- 
kusvpvranet oh 'cemkvtes. 

10 Momet elawuse hakvtes, momet hompetvn komvtes, 
momis etetakuecakof, nocekon vpueckv omet oh latkvtes ; 

11 Momet hvlwat enrvmken, nakvtehkv hvmket, vece- 
tvhake rakke omet, kvnowv ostat etelvcet, a oh hvtapken, 
momet ekvnvn a oh hvtepecihocen hecvtes. 

19 Mv ofv ele-ostakat ekvnv oh fullat mvrahrvkv 
omvlkvt, momet punvttv, momet nak hvllecusat, momet 
fuswv hvlwe fullateu vtehket omvtes. 

13 Momen opunvkv en haket em vlakvtes, Petv tèyets- 
kat, abuyiret, pvsatet, hompvs. 

14 Momis, Mohmekos, Pucase, nake vcakekat, (pom 
hvsvtkekat hompvyvte sekot omekv, Petvt kievtes. 

15 Momen svhokkolv opunvkv en haket em vlakotes, 
Nake Hesaketvmese hvsvteevte, mun veakeko kihcetskvs. 

16 Heyv svtutcenv momvtes; momen mv nakvtehkv 
hvtvm sutvn vkvwvphoyvtes. 

17 Tokvs Petv heyv nak hecihocat hecat nak esto- 
man omat en kerkekof, hehevs, hunvntake Kvnelevs 
a ohtotakat Simvn e huten vpohahket, vhauken vsv- 
paklvtes. 

18 Momet huehkat, Simvn, Petv kihocat, mvn fekhon- 
nat vpohakvtes. 

19 Momen Petv nak hecihocan oh vkerricof, Hehevs, 
hunvntake tutcenet ce hopoyakes, Puyvfekevt kicvtes. 

20 Monkv ahuyiret, ahvtvpkvs, momet vevkvyvs, Naken 
vn kerkekos, komekot, vnet vtotakit omikv, kicvtes. 

. 21 Momof Petv hvtvpiket, mv hunvntake Kvnelevs a 
ohtotakat er em orvtes, momet, Hehevkes, vnet mv hopo- 
yatskat toyis; naket omecicen yicatske bake? kicvtes. 

29 Momen, Kvnelevs sentulev, hunvnwv fvece, momet 
Hesaketvmese em penkvle, momet Cusvike tvlwvvlke 
omvlkv este fvece omecvke likaten, Hesaketvmeset hvlwe- : 
este vcakan atoten, en cukon ce'nhuehket, opunvkv cem 
pohvren ’mvcahnes, makakvtes. 

23 Momof a’sceyihcet fekhonnieakvtes. Momen rem- 
pvksen Petv vpaket ayvtes, momen etecakkvte etvt, Capv 
a vwet, vhorkvsakvtes. = wa 

24 Momen rempvksen Seselev seceyvtes. Momen 

Kvnelevs en nakvlken, momet en hessvlke vwolicakat 
nvkvftecahket, e'mehakakvtes. 

.25 Momen Petv yeceyof, Kvnelevs tenrapet, ele tempen 
tvk lvtiket, emekusapvtes. 

26 Momis Petv, Ahuervs, vneu este toyis, kicet, ahueri- 
evtes. 

27 Momen em punayof, ecehyet, nvkaftat sulken hecvtes. 

28 Momet, Hunvnwv Cusvlket on omat tvleporv ohvpv- 
kvre, monkat oh vyvre vhakv tokot omen kerratskes; 
momis Hesaketvmeset este estomen vcakeko, monkat 
hvsvtkeko kievranvkon vn kerkuecvnks. 

29 Monkv ec ok atit omis, seokepkvn hayvkot, v'nhueh- 
hokat vpakusen; monkv cem ”pohis, Nake svrahkvn vin, 
huehkatskvt haks? kicvtes. 

30 Momen Kvnelevs okat, Nettv ostof e elvwecen, hvse- 
vkerkv hiyomat orvnkes, momet hvse-vkerkv sostvpakof 
vn euko ofvn mekusapvyvnks ; momen hecvs, hunvnwv 
em accvke hvyayvhoket ev homvn huervnks. 

31 Momet, Kvnelevs toyetskat, cem emekusvpkv poh- 
kes, momet cen heromkv Hesaketvmese ehomvn vkerriho- 
cet os. 

39 Monkv Capvn vtotvs, momet Simvn, Petv kihocen en- 
huehkvs, Simvn nakhvrpe-catecv uehatkv vfopke likat en 
euko ofvn fekhonnet omes; mvt vlakof, cem punvyvres, 
makvtes. | 

33 Monkv moman vpakusen ee ohtotvyvnkes, momen 
`vlaketskat heren ometskes; Monkv hiyomat Hesaketv- 
mese ehomvn omvlkeyat vpokes, Hesaketvmese nak cem 
onayat omvlkvn pohetvn cen komét, makvtes. 

34 Momof Petv ecukwv hvwvklehcet, Mehenwvn Hesa- | 
ketvmese este etemetuecekot omen hecis ; 

35 Momis tvlwv vtekat ofv estimvt em penkalet, fvecetv 
vtotkat emen afvcecicet os, makvtes. 

36 Opunvkv Hesaketvmese Eslevl en hopuetake ohtota- 
kvte, Cesvs Klist eteropotte herkvn erkenakvtet; ( mvt 
omvlkv e Pucase tes; 1 

37 Mv opunvkvn kerratskes, mv Cutev ofv omvlkvn ker- 
kuehocvtes, momet mv paptesvm Cane erkenakvte enyu- 
pvn Kalvlen vlicecvten ; 

38 Momat Cesvs, Nasvle aossat, naon e Puyvfekev 
Vcakan, momet yekcetvn es vfeyvtet omes; mvt nak hera- 
kan momecet arvtes, momet Puyvfekcv Holwakat svlvfkue- 
cat omvlkvn em wicecvtet os; Hesaketvmese vpakvtet ok. 

39 Momen mv Cesvs eto vtahret elehocvtet Cusvlke em 
ekvnv ofv, momet Celuslvme ofv nak omvlkvn momecvte, 
pumet a en kerrvlke toyes. 

40 Men Hesaketvmeset nettv svtutcenof ra kvwapvtes, 
momet heckv-heren, - 

41 Este-omvlkv tokon, momis akerrvlke Hesaketvinese 
enhomv enhopoyvten en heckuecvtes, pumet mv aker- 
rvlke toyen, pvsatkvte aenkvpvken akvwvpkvte renyu- 
pvn ete'n hompe ete'm eskeyvtet. 

49 Momet, este em erkenvkaket, Hesaketvmese hesaho- 
kat momet pvsvtkat Ohfvececv taranen ohmellvtet omen, 
ohkerkueceyvren, mvt pu kicvtet os. 

43 Mvn owalvlke omvlkvt a en kerkuecaket os, e ho- 
cefkv eteropotten estimvt o estomet oh vkvsamen omat, 
naorketv enkvpvketv en heckvranet os, makaket. 

44 Momen Petv heyv opunvkvn opunaye emunkof, 
Puyvfekcv Vcakat opunvkv pohakat omvlkvn oh latkvtes. 

45 Momen vkvsamvlke svkvmsisakat, Petv vevkawvte 
en sulke estomomusat, em estomahakvtes, Centilvlkeu 
estemky Puyvfekev Vcakat a oh kvikekv. 

46 Momet estempunvkv mvrahrvkvn es opunahoyet, 
Hesaketvmesen vrakkuecaken pohakekv. Momof Pete 
vyoposkat, 

47 Heyv, pume etvpomuse Puyvfekev Vcakat en hecka- 
kat paptishoyvkekare, estimvt uewv sentvcke tetaye 
haks? makotes. 

48 Momet Pucase e hocefkv ofvn paptisvkhoyvren kicv- 
tes. Momen nettv vnvcomusekon vpvkvren e’nkusvpa- 
kvtes. 


SETENTVCKE XI. 


Momen vpastelvlke, momet etecakkvte Cutev ofv vpokat 
Centilvke Hesaketvmese em opunvky en heckveuken po- 
hakvtes. 

2 Momen Petv Celuslvmen vlahkof, svkvmsisakat vnrv- 
pakvtes, 

3 Hunvntake svkvmsisvkhoyekan oh ayet, ete'n hom- 
petskvnks, makaket. 

4 Momis Petvt vlicecet, etetayusen en kerkuecet, 
maket, 

5 Capv tvlofv ofvn emekusapvyvnks, momet nockv-seko 
vpuecky ome nake hecihocan hecvyvnks, nakvtehkv 
vecetv hake rakke omet hvtapkan, vkvnowv osten hvlwen 
a's hvtvpecihocen, vne mahusan vm vlakvnks. 

6 Momen mvn hericet hecet, oh vkerrievyvnks, momet 
ele-ostvke ekvnv oh fullat, momet punvttvn, momet nak 
hvllecusat, momet hvlwe fuswv fullat hecvyvnks.. — — 

7 Momen opunvkv en haket, Petv toyetskat, ahuyiret, 
pvsatet hompvs, ev kicen pohvyvnks. 

8 Momis, Mohmekos, Pucase, nake vcakekat, Monk 
hvsvtkekat cv cukwv eceyvte sekot os, makvyvnks. 

9 Momis opunvkv en hake hvlwe vtet hvtvm vm vyo- 
poskvnks, Nake Hesaketvmese hvsvtecvten vcakekon 
kihcetskvs. | 

10 Momen heyv nake svtutcenv momvnkes, momen 
hvtvm omvlkvn sutv ofvn a hvlvthoyvnks. 

11 Momen hehevs, moman vpakusen este-hunvntake 
tutcenet euko likvyan vsvpvklvt hakvnks, Sesvlev awe a 
ve ohtothoyen. 

19 Momen Puyvfekevt, Men vevkvyvs, naken cen ker- 
keko omekot, ev kicvnkes. Momen heyv etecakkvte 
epakat ve vpaken, hunvnwv en cuko esceyeyvnks. 

13 Momen estomen en cuko ofv hvlwe-este bueren, 
momet, Huuvntaken Capvn vtotetsken, Simvn, Petv hocef- 
kan, enhuehkvkekvs ; 

14 Mvt, opunvkv mv ceme momen cen cuko omvlkv es 
hesahoke tayat cem onvyvres, kicen hecvtet pu hecicvnkes. 

15 Momen opunvyetv vlicecvyof, Puyvfekev Vcakat 
enhvteceskv ep oh latkvte omet oh Ivtkakvnks. 

16 Momof Pucase em opunvkv vkerricvyvnks, opuna- 
yvte, Mehenwv Cane uewvn es paptisvtet os, momis 
ceme Puyvfekev Veakan es ce paptishoyvkvres. 

17 Momekv Hesaketvmese, Pucase Cesvs Klist oh 
vkvsvmeyvte pu'mvie etvpomen estemkv emakof, nake 
toyit, vne Hesáketvmese vnrvpvye tayvt haks? 

18 Heyv nanvken pohakof, evyayvkakvtes, momet He- 
saketvmese vkvsvmakvtes, Momekv Centilvlkeu vkerrickv- 
etickv hesaketv oren Hesaketvmese emakvcuks, makaket. 

19 Momof Stefen ohfveev asseckv hakat svrahkvn vwahv- 
kvtet Fenese, Siplvs, Anteak vteken vpeyvtes, Cusvlke 
tvlkusen opunvkvn erkenvkaket. 

20 Momen vpvlwvt Siplvlke, momet Silenvlke hunvnta- 
ket omvtes; mvt Anteak yicof, Klekvlken em punayet, 
Puease Cesvn erkenvkakvtes. 

21 Momen Pucase enket vpaken, sulke mahet vkvsamet, 
Pucasen oh fuleevtes. 

29 Momof heyv nanvke opunvyeckv mekusvpkv-cuko 
Celuslvme vpokat e hvekot pohakvtes, momen Panepvs 
Anteak vteken vyvren vtotakvtes. 

23 Mvt vlakof, Hesaketvmese en heromkvn hecet, afveke 
tates; momet omvlkvn efeke fekhvmken Pucasen es 
hvlvtvkvren mveahnakvtes. 

24 Este-hunvnwv heret omepekv, momen Puyvfekev 
Veakat, vkvsvmkvu es fveket omvtes; momen este sulke 
mahet Pucasen ohvpvkakvtes. 

25 Momof Panepvs enkvpahket, Sal aopo pand Tasvn 
ayvtes. 

26 Momet eshehcof, Anteak svlakvtes. Momen mome 
ocvtes, ohrolope hvmken mekusvpkv-cuko vpaket etoh- 
nvkaftet este sulke mahen mvhayakvtes. Momen enker- 
repvlke Anteak ofvn enhvteceskv Klistvlke kihoevtes. 

27 Momen mv nettv take omof, owalvlke Celuslvmen 
vwet Anteak yicvtes. 

28 Momen hvmket, Akepvs hocefket, ahuyiret, Puyv- 
fekevn es kerkuecvtes, Elauko rakket ekvnv omvl’ tehoyv- 
nvres, maket ; mvt Klatevs Sesv en nette take omof ocvtes. 

29 Momof enkerrepvlke omvlkvt nake ocakat vevkvyen, 
Cutev ofv etecakkat vpokan emvnickvn vtotetvn koma- 
kvtes. 

30 Momet mvn mecakvtes, momet Panepvs Sal tepakat 
enke ofrn mekusvpkv-cuko em fvyatvlken es ohtotakvtes. 


SETENTVCKE XII. 


Mous mv oketv omof, Helot mekko mekusvpkv-cuko 
vpvlwvn estemerrvkuecetvn enken arvtosecvtes. 

2 Momen Cems, Cane etecakkat, eslafkv-evpkon es 
elecvtes. 

3 Momen Cusvlken afvcecicen hecekv, Petvu esetvn 
komvtes. Momof tvklike pakkeko en nettv tates. 

4 Momen ehsof, cuko-yekevn vpikvtes, momet suleta- 
wvlke oste eslike osten es en wikvtes, vketecvkvren, oh- 
hoyvnkv hoyanof este 'sem vlvketvn komet. 


er 

5 Monkv Petv cuko-yekcv vpihoke munkvtes; momis 
mekusvpkv-cuko wikekot Hesaketvmesen em emekusvpa- 
kvtes. 

6 Momen Helot svlvketv metetakvranusof, mv nere Petv 
evto-tetvkkakv hokkolen es wvnvken suletawvlke hokkole 
etenrvwvn noevtes; momen vketecvlke vhauke ehomvn 
cuko-yekevn vhecicakvtes. 

7 Momen hecvs, Pucase em estet a oh vlahken, hvyayvket 
cuko-yekev ofvn hvyvyakvtes, momen Petv e nvcen en 
nafkvtes, momet ahuericvtes, Lvpken ahuervs, beet, 
Momof cvto-tetvkkakvt enken en yorkvtes. 

8 Momen hvlwe-estet, 'Se wvnvkvs, momet cem estele- 
pikvn vtehvs, kicvtes; momen mecvtes. Momet, Cen 
kapvn veiyet, vnen ve vevkvyvs, kicvtes. 

9 Momen osiyet vevkayvtes, momet- hvlwe-este mv nak 
momecat mehenwv tat kerrekates, momis, Nak hecihocan 
hecis, komvtes. l 

10 Vketeckv enhvteceskv momet svhokkolen tehoyvn- 
hohyof, cvto vhauke tvlofv ayan vlahokvtes, mv emet a en 
hvwiken, woliket, tehoyvnkv hvmken ropothoyvtes, mo- 
men lvpken hvlwe-este enkvpakvtes. 

11 Momen Petv er hoporrenof, Hiyomat mehenwvn, 
Pucase em 'esten atohtet, Helot enke, momet Cusvlke 
nak komvten omvlkvn a ve ossicet on herris, makvtes. 
129 Momen oh vkerriheof, Cane, Mak hocefkat, ecke 
Mele en cukon vlakvtes, mv sulke tohvteloke mekusvpake 
vpokan. 

13 Momen Petv vhauke svkhotkvn vnafkof, hokte 
mvnettet, Lote hocefket, pohvranet vlakvtes. 

14 Momen Petv em punvkvn keriyet, es afvcket vhauke 
hvwecekates, momis letket ecehyet, Petv vhauke ehomv 
hueran onayvtes. | 

15 Momen, Ce. haco-hakes, kieakvtes. Momis, Momet 

0 heret os, make munkvtes, Momof, Hvlwe-este Dein 
enaket omes, kicakvtes. 

16 Momis Petv vnafke munkvtes; momen hvwehcet, 
hecakof, em estomahakvtes. 

17 Momis evyayvkvren enken "sem vhopvyahket, esto- 
men Pucase cuko-yekcv aossican em onvyakvtes. Momet, 
Heyv nanvke Cems, momet etecakkateu ”ren kerkueevks, 
makvtes. Momet enkvpahket etvn ayvtes. 

18 Tokvs hvyatkat vpaken Petv estvn estomat ohfvecv 
suletawvlke em eteyvmkety cutkekates. 

19 Momen Helot hopoyet, eshecekof, vhecicvlken ohvke- 
tece poyat, pvsvthoyvren makvtes. Momet Cutev en- 
kvpahket, Sesvlevn vk hvtapkvtes, momet mvn fekhon- 
nvtes. | | 

20 Momen Helot Tilvlke Sitvnvlke tepakat ohfveev 
evpvkke tates. Momis em vkerrickv hvmkuset en yicvtes, 
momet Plastvs mekko en nockv-cuko vhecicv en hessen ` 
hayahket, herkvn vpohakvtes, em ekvnv mekko enaket 
'mvnicet ok. 

21 Momen Helot, nette mellet, mekko acevken accet, em 
ohliketvn oh lihket, em opunvkv evpkuecvtes. 

22 Momen, Hesaketvmese em opunvkv en hake tes, 
hunvnwv enake toks, estet makaket yekcen huehka- 
kvtes. 

23 Momen vyvkhvmkusen Pucase em estet enokketun 
vlievtes, vkvsvmkv Hesaketvmesen emekoky, momen, 
cuntvt lokaken, elvtes. 

24 Momis Hesaketvmese em opunvkv kvwapket, ohvtv- 
laket aye mahvtes. 

25 Momen Panepvs Sal tepakat nak em vífvstetv sohiv- 
cecahkof, Celuslvmen enkvpaket, fulhokvtes, momet Cane, 
Mak hocefkan, evpvyakvtes. | 


VPASTELVLKE EM FULLETV XIII. 43 


SETENTVCKE XIII. 


Momen Anteak mekusvpkv-cuko ohvtehkat owalvlke 
momen mvhayvlke fullvtes, Panepvs momet Semevn 
Nice kihocet, momet Lusevs Silenvlke, momet Menevn, 
Helot tetlakv vpake mahvtet, Sal esyomvket. 

. 9 Pucase em vtotkaket, e elvwecakof, Puyvfekev Vea- 
kat okat, Panepvs Sal tepakan a vn sehoyvks, mv vtot- 
ketv enhuehkvyat svrahkvn, makvtes. 

3 Momen e elvwecaket, mekusvpahket, momet enken 
oh lumhicahkof, vtotakvtes. 

4 Monkv Puyvfekev Vcakat vtoten, Selusevn vhoyvtes ; 
momet mvn enkvpakat, perron ohtehiket Siplvn vho- 
yvtes. 

5 Momen Salvmes kakof, Cusvlke en senekakvlke ofvn 
Hesaketvmese em  opunvkvn erkenvkakvtes. Momet 
Cane em vtotkv ocakvtes. 

6 Momen ote ropotecet, Pefas rorihcof, este-mvkerrvn, 
owalv laksvn, Cusvlke Pacesvs hocefken, eshecakvtes ; 

7 Mv ekvnv semevpayv, Svcevs Palvs, hunvnwv hopor- 
rene vpvken ` mvt Hesaketvmese em opunvkvn pohetvn 
komet, Panepvs Sal tepakan enhuehkvtes. 

8 Momis este-mvkerrv Elemvs, (mvt hocefkvt ok, ohyv- ` 
tekhoyat,) varvpakvtes, vkvsvmkvn sevpayvn sentvcke- 
tvn komet. 

9 Momof Sal, (mv Pal kikocat,) Puyvfekev Veakat es 
fveket, heren hecvtes, 

10 Momet, Aeha vkerretv omyl momet naorketv omvå 
es fvcketskat, Puyvfekcv Holwakat eppuce toyetskat, 
fvccetv omvl vnrapv toyetskat, Pucase em vyetv fvccat 
fvyecicetskat wiketskeko taya ? kicvtes. a 

11 Momen hiyomat hecvs, Pucase enket ec oh wakkes, 
momen ce turhecekon, hvse hecetskekon oketvt ocvres, 

Momen vyvkhvmkusen hoperet momet yomucket oh 
latkvtes, momen enken en hvlatet es vre sasvren hopoyet 
arvtes. 

12 Momof sevpayv nake mehocan hecat, Pucase em 
mvhakv em estomahet, vkvsamvtes. 

13 Momen Pal, momet vpvkakvte Pefas es enkvpahket, 
. Pvkv Pamfelev ofvn roricvtes. Momis Cane enkvpahket, 
Celuslvmen yoh fulkvtes. 

14 Momis Pvkv enkvpvkahkof, Anteak Pisetev ofvn 
yievtes, momet Nettv-cako omof senekaken secehyet, 
vpokvtes. 

15 Momen vhakv momet owalvlken ohonvyetv hoyah- 
nof, senekake semevpayvlket ohtotakvtes, Hunvntake 
tecakkvte toyatskat, opunvkv es este mvcahnetv ocatsken 
omat, makvkes, maket. 

16 Momof Pal ahuyiret, enken svhopayet, Eslevlke 
hunvntake toyatskat, momet Hesaketvmese em penkvla- 
katskat, apohicvkes, makvtes. 

17 Heyv Eslevl em este en Hesaketvmese Purkvlke en- 
hopoyet, momet este Ecepse ofv tvleporvlke omet vpokof, 
hvlhvwecet, e sakpv hvlwen es asossicvtes. 

18 Momet ohrolope pale ostat oren vnrvwv ofvn semv- 
peyetvn en kvsvmkekates. 

19 Momen Kenvn em ekvnv ofv etvlwv kolvpaken sum- 
huehcof, em ekvnv estimvt omvre eskerretv eteropotten 
em etekvpicakvtes. 

20 Momen renyupv ohfvececvlken emakvtes, ohrolope 
cukpe oste pale cahkepe oren, Samyvl owalv eroren. 

21 Momen eryupv mekkon komakvtes, momen Hesa- 
ketvmese, Sal Kes eppucen emakvtes, hunvnwv Pencemen 
etviwv aossen, ohrolope pale oste oren. ` 

22 Momen mvn vkueyihcof, em mekko Tewen a en hueri- 
evtes, momet mvn opunvyecet kerkuecvtes, makat, Tewe, 

Cvse eppucen eshecvyvtes, hunvnwv cv feke vevkvyen, 
mvt nanvke komvyat omvlkvn mómeevres. 

23 Heyv hunvnwv en honvpse avten Hesaketvmeset 
setemfvecetv vevkvyen Hesayecvn Eslevl a en huericvtes, 
Cesvs ; i 

24 Enhomv, vlvkeko munken, Cane efeke-etickv papti- 
setv Eslevl em este omvlkvn "sem erkenahkof. 

25 Momen Cane em vyetv sohfveecof, Estit ot os, cv 
` komatske haks 7. Vne mv toyvks, momis heevkes, hvmket 
cv yupvn vlakes, mv em estelepikv enrecopetv heretv 
orvkot os, makvtes. 

26 Hunvntake tecakkvté, Epleham en honvpse en ho- 
puetake toyatskat, momet estimvt Hesaketvmese em 
penkvlet ece ’pakvkat, cemen heyv vhesaketv opunvkv a 
cen 'tothoyet os. 

27 Celuslvme vpokakat semevpaylkeu emen kerrvkekot, 
owalvlke em opunvkvn Nettvcako omvlkv ohonahoyat 
tis kerrvkekokv, emen ohfvececakat, sohfveecakvtes. 

28 Momen ele tayat ohkerkuecat eshecvkeko estomis, 
elehocvren Pilvten em 'pohakvtes. 

29 Momen nak es cokvte omv!’ sohfvcecahkof, eto a 
tvk hvtvpecicakvtes, momet cvto-kofke ofyn wvkecakvtes. 

30 Momis Hesaketvmeset pvsatkvten aenkvpvken kvwa- 
pvtes. 

31 Momen Kalvle enkvpake Celuslvme atvte vpvka- 
kvtet nettv sulken hecakvtes, mvt a en kerrvlket omes, 
este ehomvn. i 

32 Momen opunvkv herakat cen kerkuecvkeyet os, heyvt 
ot os ; nake erkvlke setemfaccvte 

33 Hesaketvmese pume en hopuetake toyeyat, matan 
'sep ohfvceces, mv Cesvs akvwapvtet; Sams setentvcke 
svhokkolat ofvn, Cvppuce toyetskes, mucy-nettvn ce 


heckuehcis, maket coket omekv, | | 
í 

34 Momen Cesvs svnvcomvn lekwe ohfulkvranekon 
pvsatkvten aenkvpvken akvwapat ohfveevn hvmma- 
kvtes; Tewe em merretv mehenwakan ce'mares, 
maket. - 

35 Momen Sams setenivcke etv ofvn, Cenake Vcakat 
lekwetvn hecvre em etektvnecatskekares, maket os. 

36 Tewe vpvke hesahokat, Hesaketvmese komat vevkv- 
yen, vfvstehpof, nocvtes, momen erkvlke taten v wvkec- 
hohyen lekwetvn hecvtet omeky. 

37 Momis mv Hesaketvmese akvwapat lekwetvn hece- 
kates. 

38 Monkv hunvntake, tecakkvte toyatskat, cen kerkv- 
kekvs, heyv hunvnwv eteropotten naorketv en kvpvye- 
cickv cem erkenvkhoyes; _ 

39 Momen mv eteropotten, Share omvl' nanvke 
omvl' enkvpvket fvcevkes, mv Moseskv em vhakv vevk- 
vye fveceko tay vte. 

40 Monkv vketecvkes, owalvlke opunvyecakvtet ec oh 
vlahke wites. 

41 Hehevkes, nakhayvkekvlke toyatskat, momet esto- 
mahes komvkes, momet estemerkvkes, cen nettv take ofv 
vtotketvn vtotkvyisem, este estomet cen kerkuecis, vkvsv- 
matskekares. 

49 Momen Cusvlke senekake sosiyof, Centilvlket, 
Nettvcako hvmke orof, heyv opunvkvn em erkenvkhoyv- 
ren vpohakvtes. 

43 Tokvs tohnvkaftvte vwahhof, Cusvlke sulket, momen 
enkerrepvlke hahoyvte Pal Panepvs tepakan vevkvpe-- 
yvtes; momen mvt em punvyakat Hesaketvmese en herkv 
ofv emomecicakvren emvcahnakvtes. 

44 Momen Nettvcako hvmket orof, tvlofv vpokat omvlkv- 
ranuset Hesaketvmese em opunvkv pohvranet yievtes. 

45 Momis Cusvlket este sulsokan hecakof, vleskvpkvn es 

fvcfakvtes, momet nake Pal opunayan yprvpet opunvya- 
kvtes, vnrvpaket, tvhikaket. 

46 Momof Pal Panepvs tepakat fekhvmkvke haket, 
Hesaketvmese em opunvkv estonkon enhvteceskv cemen 
es cem punahoyvranvtes, momis etvn vkueyatsken, hesa- 
ketv yuksv-seko oricatskeko tayat e ohfvececatsken, hecv- 
kes, Centilvlken ohfuleces ; 

47 Centilvlket en hvyayvket ot, ekvnyuksv em vhesa- 
ketv toyetskvren a ce huerievyvtet os, dier," maket 
Pucaset pu mvhayvtet omekv, kicakvtes. 

48 Momen Centilvlke heyvn pohakof, afvckvke tates, 
momet Pucase em opunvkv vrakkuecakvtes, momen en 
sulke estomuset hesaketv yuksvseko em melhoyvte tat 
vkvsvmakvtes. 

49 Momen Pucase em opunvkv mv ekvnv omvlkv etero- 
potten kerkuehocvtes. 

50 Momis Cusvlket, hoktvke fvecvke momet vrakkueho- 
cvte, momet este momvrherake etvlwv vtehkan teyvma- 
kvtes, momet Pal Panepvs tepakat assecetvn vlicecakvtes, 
momet em ekvnv wolhuecakvtes. 

51 Momis e le em essun vfekahyet, Ikonevn rorhoy vtes. 

52 Momen enkerrepvlke afveketv, momet Puyvfekev 
Vcakan es fvcfakvtes. 


SETENTVCKE XIV. 


MomEN mome oevtes, Ikonev ofvn hokkolvt etepvket 
Cusvlke en senekaken cukolakvtes, momen mome opunv- 
yakat, Cusvlke Klekvlkeu sulke mahet vkvsvmakvtes. 

2 Momis Cusvlke vkvsvmvkekat Centilvlken teyvma- 
kvtes, momet em vkerrickv tecakkakat vnrvpen en hahi- 
cakvtes. 

3 Monkv hofunen fekhvmkvket Pucase ofvn opunaho. 
yet, fekhonnakvte3, momen Pucaset en heromkv opunvkv 

a en kerkuecvtes, momet nake eskerkv, momet nake 
senhoneckvken eme enke take es momecvkvren e’mvtes. 

4 Momis tvlofv este sulkat tekvpakvtes, momen vpvlwvt 
Cusvlken vpaken, vpvlwvt vpastelvlken vpakvtes. 

5 Momen Centilvlke, Cusvlke em veulvke esyomat 
cvton es vfvllaket estemerrvkuecetvn es vnrvpakvtes. 

6 Kerrahket, Lestv Tvpe tepakan, Likeonev em etvlo- 
fylken, momet mv ekvnv vfolotan oh tokorkvtes. 

7 Momet mvn opunvkv-herv erkenvkakvtes. 

8 Momen hunvnwv hvmket, ele yekevkekot, mv e'cke e 
nvrke ofv vteke yvkvpekot em emunkvt, yvkvpvte sekot, 
Lestvn likvtes. | 

9 Mvt Pal opunayat pohvtes, momen emet hericet hecat, 
em wikvre vkvsvmkv ocet on hecet, 

10 Opunvkv yekcen 'sopunayet, Lvpotket ce len oh 
huervs, &icvtes. Momen tasket, yvkapvtes. 

11 Momen este Pal nak momecan hecakof, em opunvkv 
kvwvpakvtes, Likeonev em punvkv ofvn, Hesaketvmeset 
este-hunvntake omvket a pun hvtvphokes, makaket. 

12 Momen Panepvs Cupetvn kicakvtes, momet Pal, 
opunaye mahat tok, Mvkulevn kicakvtes. 

13 Momen Cupetv em plest mv em etvlofv ehomv tate, 
wakvn momet eskvpotoyetv herakusan en tohopkvhauken 
svlaket, este sulket vpvkaken, es emekusvpkvn pvsvtetvn 
komvtes. 

14 Momof mv moman vpastelvlke Panepvs Pal tepakat 
pohakof em accvken setakvtes, momet este vlkan tokor- 
ket, huehkakat, 

15 Hunvntake, estoman heyv nanvke momecatske haks ? 
Pumeu este hunvntake, vkerrickv ocatskat omen oceyet 
os, momet heyv nake ehvperkakan enkvpaket, Hesaketv- 
mese sutv, ekvnv, uehatkvn, momet nake vtehkakat omyl’ 
hayvten ohfulecatskvren cem erkenakvkes, makakvtes. 


ER 

16 Mv oketv eshoyvnvte ofv etviwvvike vtekat em vpe- 
yetv ofv yvkvpvkvre em etektvnece tates.  — 

17 Mome estomis, nak herakat momecet, momet sutv 
aenkvpvke oske pu'met, momet meske naklokce pu'met, 
momet pu feke hompetv afvcketv tis es pum fvcficet, eme 
a en kerrv seko wikekates. 

18 Momen heyv opunvkvn makake estomis, este nak 
pvsate es emekusvpvkvranat vfekhonnicetv en yekcvke 
tates. 

19 Momen Cusvlket Anteak Ikonev tepaken a vwet 
yicvtes, momet este en lopvkuecen, Pal, cvton es vfvllah- 
kof, tvlofvn ossicakvtes, Elepes, komaket. 

20 Momis, enkerrepvlke em vfolotet svpaklen, ahuyiret, 
tvlofvn eceyvtes, momen rempvksen en kvpahket, Pane- 
pvs tepaket Tvpen vhoyvtes. 

21 Momen mv etvlwv opunvkv-herv em erkenvkahkof, 
momet sulken emvhayahkof, hvtvm Lestv, Ikonev, Anteak 
esyoman yoh fulhokvtes, 

22 Enkerrepvlke em vkerrickvn en yekcvkuecaket, 
vkvsvmkv ofvn vpeye mahvren emvcahnet, momet este- 
merkv sulke eteropotten Hesaketvmese em etvlofv esce- 
yvraneyet os, kicaket. 

23 Momen mekusvpkv-cuko ofv omel emwiketv hahi- 
cahkof, momet e elvwecet emekusvpahkof, Pucasen em 
wikakvtes, mvn oh vkvsvmakekv. 


24 Momen Pisetev eteropothohyof, Pamfelevn vlahokvtes. 

25 Momen Pvkv ofvn opunvkv erkenvkahkof, Atelevn 
vk hvtvphokvtes ;- 

26 Momen perron vtehket, Anteak vhoyvtes, mv tvlo- 
Ten vtotketv sohfvcecakat vrahkvn Hesaketvmese em 
merkvn em wihokvtes. 

27 Momen vlahohket, mekusvpkv-eukon etohvtelohyof, 
Hesaketvmese nake em momecat omvl”, momet vkvsvmkv 

em vhauke Centilvike en hvwecvte tis‘omvl’ en kerkueca- 
kvtes. 
28 Momen myn enkerrepvlken vpaket hofunen kakvtes. 


SETENTVCKE XV. 


Momen hunvntaket, Cutev vwet, etecakkakan emvhaya- 
kvtes, momet, Moses em vhakv vevkvyen svkvmsishoye- 
kon omat, ce hesahohkvkekos, kicakotes. 

2 Momof Pal Panepvs tepakat opunvyeckv, momet 
opunvkv 'setenrvpetv sulken est” vnrvpakof, Pal, Pane- 
pys, vpvlwv vpvkakat esyomat Celuslvmen vpehyet, vpas- 
telvlke mekusvpkv-cuko vfastvlke esyoman ehomvn heyv 
vpohkvn em wvkecvkvren vkerrickv hayakvtes. 

3 Momet mekusvpkv-cuko vtehkulke en.heromkv etero- 
potten Fenes Semelev tepakan teropotecvtes, Centilvlke 
fulotecvten kerkuecet, momet etecakkakat omvlkvn tayen 
üfvckvkuecvtes. 

4 Momet Celuslvmen yihcof, emekusvpkv-cuko, vfas- 
tvlke vpastelvlke esyomat evpayakvtes, momen Hesaketv- 
mese eme eteropotten nake momecvte omvlkvn kerkue- 
cakvtes. 

5 Momis Falvsevlke em sto hiring vkvsvmakat vpvlwvt 
asvpaklet, Svkvmsiset, Moses em vhakvn vcayeckvn emv- 
hayvke tetayes, kicakvtes. 

6 Momen vpastelvlke makusvpkv-cuko vfastvlke — 
heyv nake oh vketecvkvret etohvtelokvtes. | 

7 Momen tenrvpetv sulket hoyahnof, Petvt ahuyiret, 
Hunvntake etecakkvte toyatskat, hofunen Hesaketvmese 
pwnhopohyet Centilvlke ev cukwv aossen opunvkv-herv 
em opunvkv pohaket, vkvsvmvkvren makviet on, ker- 
raiskes, makvtes. 

S Momen Hesaketvmese este efeke take en kerrat Puyv- 
fekev Veakat pu’mvte etvpomen e'maket eskerkuecvtes. 

9 Momet eme pume esyomat pu temeticekot omen, 
vkvsvmkv eteropotten e feken en hvsvthievtes. 

10 Monkv hiyomat estomen Hesaketvmese eskerratske 
haks? enkerrepvlke nokwv-ohwakkv oh wvkecatskat pur- 
kvlke momet pume tis karoneko tayvte. 

11 Momis pume, Cesvs Klist Pucase en heromkv etero- 
potten, mv etvpomen, pu hesahoke tayat vkvsamés. 

12 Momof este sulsokat omvl evyayvhokvtes, momet 
Panepvs Pal tepakan em apohicakvtes, nake eskerkv mo- 
met nake senhoneckvke Hesaketvmese eme etehoyvne 
Centilvlke em momecvten kerkuecakof. 

18 Momen evyayvhohkof, Cems em vyoposket, Hunvn- 
take tecakkvte toyatskat, vm apohievks. 

14 Enhvteceskvn Hesaketvmeset e hocefkv vrahkvn Cen- 
tilvlke asossen esten cvwvranet omet oh ayvten Semevn 
kerkuehces. — ` 

15 Momen owalvlke em opunvkv heyvn tentvkhaket os, 

16 Heyv enyupvn rvivkares, momet Tewe em escuko- 
hakv latkvte hvtvm hayares, momet yvmahkvkvte hvtvm 
en hayares, momet ahuericares, 

17 Este vpvlwv Pucasen hopoyvkvren, momet Centi- 
lvlke es cv hocefhoyvte vtekateu, Pucaset, heyv nanvke 
omvlkv mecat maket os, make cokat vevkvyen. 

18 Ekvnv em vliceckv vteke Hesaketvmese em vtotketv 
omvlkvt en kerket omes. 

19 Monkv Centilvlke enkvpvke Hesaketvmese oh fulo- 
tecat naorihceyats, komis; | 

20 Momis, nake-vhake vivstetv, momet empvlse seko 
hoktarkvn, momet nake e catv pvlvtkeko pvsatkat, momet 
eatvn e en kvpvyecicvren kicet en hoccicet, ohtotvkeres. 

21 Moses, hofunvlke tate, tvlofy omvlkv ofv mv eme es 
erkenakat ocet omekv, Nettvcako omvl en senekake ofv 
ohonahoyet omekv, makvtes. 

29 Momof vpastelvike, mekusvpkv-cuko vfastvlke, mo- 
met mekusvpkv-cuko somvlkvt eme a enkvpvke hunvn- 
take enhopoken, Cutvs Pasepvs hocefkan, Silvs tepakan, 
etecakkakat semevpayvlken, Pal Panepvs vevkvhoyvren, 
Anteak ohtotakat here 'sem momakvtes. 

23 Momen en hoccihcet mvn es vtotakvtes, hiyomén ; 
Vpastelvlke, mekusvpkv-euko vfastvlke etecakkakat es- 
yomat Centilvlke etecakkakat Anteak, Selev, Selesey 
vtehkan vsekaket os; 

24 Este a pu’nkvpvket vpeyet opunvkvn es ce naoricvten 
poheyvtet os, cem vkerrickv naoricet, Svkvmsiset, vhakvn 
vcayecvks, maket, mv vhakv mome emeyvte sekon ; 

25 Here es pum momvnks, vkerrickv hvmkusen etohnv- 
kafteyof, hanvntake enhopoke, Pal Panepvs tepake, pum 
vnokeckakat, vpvke ec ohtoteyat, 

26 Heyv hunvntaket Pucase Cesvs Klist en hocefkv 
esvrahkv en hesaketv esten wikvkvtes. 

27 Monkv Cutvs Silvs tepakan vtotés, mv nake etvwvn 
e cukwvn es cem onvyvkvres. 

28 Heyv nanvke momvre herakat tokat nake honne ec 
oh wikékot omat es epu fvcket omen, Puyvfekev Vca- 
kateu es afvcke tvnks. | 

29 Mv vpeswv nake vhake emetv, momet catv, momet 
nake e catv pvlvtkeko pvsatkat, momet em pvlse seko 
hoktarkvn e en hvlatet, men e en kvpvyecicatsken omat, 
heren fullatskvres. Ece sekés. 

30 Monkv vtothohyof, Anteak yicvtes, momet este 
sulsokat etohvteloyahkof, cokvn a e'makvtes. 

81 Momen ohonayakof, mahlvpvtketvn es afvekakvtes.' 

32 Momen Cutvs Silvs tepakat emeu owalvlket ome- 
pekv, etecakkakat opunvkv sulken ”semveahnaket, yekev- 
kuecakvtes. 

38 Momen mvn estomusen fekhonnahkof, etecakkakan 

enkvpahket vpastelvlke oh vhoyetvn hèrkv ofvn em etek- 
tvnkvtes. 

34 Mome estomis Silvs mata fekhonnetvn es afvcke tates. 

35 Pal Panepvs tepakat Anteak ofvn fekhonnakvtes, 
mvhayet, momet Pucase em opunvkvn erkenvkaket, etv 
. sulket vpaken. 

36 Momen nettv hoyanet vyecicoi, Etecakkeyat tvlofv 
vtekat vtehkan Pucase em opunvkvn em erkenakeyvtet 
'ren hecet, estomakat er Aecokeres, Pal Panepvsen ki- 
cvtes, 

37 Momen Panepvs Cane Mak t kan evpvyetvn oh 
yekce tates. 

38 Momis Pal vkerricat, Evpvyetv herekos, komvtes, 
Pemfelev tvlofun emen enkvpahket, vpaket vtotketvn 
vevkvyekatet ok”. 

39 Momen etenrvpetv yekce mahet omekv, ete'nkvpa- 
kvtes; monkv Panepvs, Mak evpayet, perron vtehikat, 
Siplvs esay vtes. 

40 Momen Pal, Silvs mes enkvpakvtes, etecakka- 
kat Hesaketvmese en heromkvn em wikaken. 

41 Momen Selev Selesev tepakan eteropottvtes, meku- 
svpkv-cukon yekevkuecet. 


SETENTVCKE XVI. 


Momor Tvpe Lestv tepakan em vlakvtes; momen 
hecvs, enkerrepv hvmket mvn likvtes, Temorevs hocef ket, 
Cusvlke hokte vkvsamv echuswvt, momis erke Klekvlke 
tates. 

2 Momen etecakkakat Lestv lkonev tepake vpokat mv 
este here omecvket omvtes. 

3 Men Pal, Ve vevkvyekvs, komvtes, momet Cusvlke 
mv fullakat svrahkvn ehset svkvmsisvtes, erke Klekvlket 
on omvlkvt kerrvket omekv. 


54 VPASTELVLKE EM FULLETV XVI. 


4 Momen tvlofv vlkan ropothoyofv, vpastelvlke momet 
mekusvpkv-cuko vfastvlke Celuslvme vpoke vhakv hayv- 
kvten vcayecvkvren em wikakvtes. 

5 Monkv mekusvpky-cuko vkvsvmkv ofvn yekcvke 
hahken, nette omv? em vhonkvtkv ohvtvlakvtes. 

6 Monkv Flecev momet Kelesev ekvnvn etehoyvnhohyof, 
momen Esev ofv opunvkv erkenvketv Puyvfekev Vcakat 
em vsehaken, 

7 Mesevn rorhohyof, Pirenevn vpeyetvn komvtes, mo- 
mis Puyvfekevt em etektvnecvkekates. 

8 Momen Mesev hoyvnhohyof, Tlovs vk hvtvphokvtes. 

9 Momen neren Pal nak hecihocen hecvtes; este- 
hunvnwv Masetonevlket hueret, em 'pohepet, Masetonevn 
a oh cehyet, pum vnicvs, maken. 

10 Momen nake hecibocen hehcof, lvpken Masetonev 
esceyetvn komemvts, Mvn opunvkv-herv em erkenvkeyv- 
ren Pucase pu'nhuehkveuks, komèt. 

11 Monkv Tlovs 'senkvpaket Semoresevn vyetv fvcevn 
vpeyet, yicémvts, momet rempvkse Neapoles roricemvts. 

12 Momet myn enkvpahket, Felepi, mv Masetonev 
ekvnv mvn wakkat em etvlofv rakkat, momet kalvnet 
omen, yicet, mv tvlofv nettv vnvcomusekon fekhonnemvts. 

13 Momen Nettvcako omof, tvlofv sosiyet, uerakko 
afopken vpeyémvts, emekusvpkv ocvnton, momet tvk 
vpohket, hoktvke yican em punayémvts. 

14 Momen hokte hvmket, Letev hocefket, nak okho- 
latte wiyvt, Rivtilv tvlofv aosset, Hesaketvmesen emeku- 
sapet, pu pohemvts, e feke Pucaset en hvwecen, Pal nak 
makan vfastemvts. 

15 Momen eme, momet en euko-vtehkvikeu paptishoh- 
yof, pum ”pohepet, Pucase em vtotkv fvcces, cv kohmats- 
ken omat, vn cnkon escehyet, fekhonnvkes, pu kicemvts. 
Momet ep obyekcicemvts. 

16 Momen mome ocemvts, emekusvpkvn vpeyeyof, 
hoktuce hvmket, puyvfekcv holwvken occt, em owaletv 
vevkvyen e pucasvlke sulken em ohvtvlayvtet pu'nrape- 
mvts. 

17 Matat Pal pumeu pu ’evkvyemvis, momet huehket, 
Heyv hunvntake Hesaketvmese hvlwe mahat em vtotkvl- 
ket, mv vhesaketv vyety pun kerkuecat omakes, make- 
mvts. 

18 Momen nettv sulken heyvn mecemvts. Momis Pal, 
efeke nokket, oh fulotiket, Cesvs Klist en hocefkv ofvn, 
mv hokte aossvs, ce kicis, puyvfekcvn kicemvts. Momen 
mata hvse-vkerkv omof aossemvts. 

19 Momen e pucasvlke em ohvtvlvkvranvte em en- 
honrkv sumkepen hecakof, Pal Silvs tepakat cvwahket, 
nakwikv ocan esemevpayvlken es en yicenivts. 

20 Momet ohfvececvlken sen yicemvts, Heyv este- 
hunvntake, Cusvlke tat, tayen pum etvlofvn naoricakes, 
makaket, 

21 Momet, Lomvnvlke toyeyat, semvpeyetv, mv omai e 
enakueceye tayat, monkat vfasteye tayat pum etektvnke- 
kot oman, mvhayaket os. 

22 Momen este sulsokat vnrvpet asvpaklvtes, momen 
ohfvececvlke em acevke en rokroyahkof, tephokvren ma- 
kakemvts. 

. 28 Momen tepketv sulken oh lumhicahkof, cukoyekcvn 
vtehakvtes, cuko-yekev vhecicv vevyecvren opunvkv en 
wiket: 

24 Mv opunvkv mome en hecikof, cuko-yekev ofv 
mahhan vtehvtes, momet eton e len ”sem vyekcvkue- 
cvtes. 

25 Momen nere en nvrkvpy omof, Pal Silvs tepakat 
emekusvpaket, Hesaketvmesen vyvhikakvtes; momen sv- 
lvfkvlke pohakvtes. ` 

26 Momen vyvkhvmkusen ekvnv-nekeyv rakke mahet 
oevtes, mv momat cuko-yekev en likv nekeyvtes, momen 
vyvkhvmkusen vhauke omvlkvt hauhakvtes, momen eswv- 
nakv omvlkvt enrecvprehokvtes. 

27 Momen cuko-yekev vheciev nocepvte vhonecet, cuko- 
yekev vhauke hauhaken hehcet, em eslafkv-cvpkon a 
esvtes, momet, Svlvfkvlke pefatkepes, komet, e elecvra- 
nvtes. 

28 Momis Pal, yekcen huehket, Omvlkvt E gie 
en nokkihcetskvs, kievtes. 

29 Momof kulken vpohvtes, momet letket ecehyet, Pal 
Silvs tepakat ehomvn fekeket er tvk latkvtes ; 

30 Momet, awolhuehcet, Pucasvlke, naken estomvyat 
ev hesakvr haks? kicet. | 

31 Momen Pucase Cesvs Klist oh vkvsvmvs, momen ce 
hesakvres, een cuko-vtehkulkeu, kicakvtes. ` 

32 Momen emet on, cuko vtehkakat omvlkvn P'ucase 
em opunvkvn em ies aim - 

33 Momen cahwet nere en hvse-vkerkv mata omof ru- 
kafhoyan em okkosvtes momen vyvkhvmkusen eme, 
momet cuko-viehkulke enake omvlkvn paptishoyvtes. 

94 Momen en cukon a secehyof, hompetvn ehomvn 
'sem ocvtes, momet afvckvtes, Hesaketvmesen oh vkvsa- 
met, en cuko 'somvlkvt. 

35 Momen hvyvtikof ohfvececviket sacvlken ohtota- 
kvtes, Mv hunvntake enrecopvkes, kicet. 

96 Momen cuko-yekev vhecicv heyv makety Pal ’mona- 
yvtes, Ohfvececviket ce'nrecopvkvren atotakes; monkv 
hiyomat wolket, herkv ofvn vhoyvks, kicet. 

37 Momis Pal em punayet, Æp ohívecekon pu rukafa- 
kvnkes, Lomvnvlke toyeyan, momet cuko-yekevn epu 
tehakvnks, momen hiyomat ehken ’sepu’ssicvkvrane haks? 
monko tayes; momis emet awet ’sepu’ssicvkekvs, makvtes. 

38 Momen sacvlke bere opunvkv ohfvececvlken em 
onvyakvtes, momen Lomvnvlke tacuken pohakof penkv- 
lakvtes. | 

39 Momen yicet, enkusvpaket, awolhuehcet, tvlofv wol- 
kvren en komakvtes. | 

40 Momen cuko-yekev woliket, Letev en cukon er cevko- 
lakvtes, momet etecakkakat hecahkof, emahlvpvtahket, 
enkvpvkakvtes. 


SETENTVCKE XVII. 


Toxvs, Amfepoles Apolonev tepaken eteropothohyof, 
 Reselonikvn, Cusvlke en senekake likan rorhoyvtes. 

2 Momen Pal, em vretv vevkvyen, est’ em ecehyet, Net- 
tvcako tutcenen Cokat aossen em punayakvtes. 

3 Klist estemeriyet, hvtvm elkv ra en kvwvpkvranet 
omvten em enramet, en kerkuecet, momet, Heyv Cesvs, 
mv cem erkenakvkvyat, Klist tes, kicet. 

4 Momen vpvlwvt Ast oh vkvsvmahket, Pal Silvs 
tepakan ohvpvkakvtes, momet Klekvlke fvccakat sulke 
mahet, momet hoktvke enhomvhhotv vhonkvtkv cutkekot. 

5 Momis Cusvlke vkvsvmvkekat, vleskvpkv es nekeyet, 
hunvntake en hueretv fvcevkeko evpvyaket, este sulken 
etoh-vteloyahket, tvlofv omvlkvn eteyvmakvtes, moniet 
Cesvne en cukon oh pefatket, esten a 'sem ossickvn en 
komakvtes. | 

6 Momen eshecvkekat, Cesvne momen etecakkakat 
vpvlwvn tvlofv semevpayvlken es oh vpeyvtes, huehket, 
Heyv este, ekvnv rvkpvlakvtet, yvmv tis yicet os, maka- 
kvtes. 

7 Mv Cesvne evpayat, momen heyv omvlkvt Sesv em 
vhakv vnrvpakes, Mekko etvt oces, Cesvt, makaket. 

8 Momet esten naoricakvtes, tvlofv semevpayvlkeu, heyv 
nanvke pohakotv. 

9 Momen Cesvne, vpvltakeu temfvecetvn es hvlvtepue- 
cahket, vpeyecicakvtes. 

10 Momen etecakkakat lvpken Pal Silvs tepakat neren 
Pelevn ohtotakvtes; mv rorhohyof, Cusvlke en sencka- 
ken cukolakvtes. 

11 Heyv estet Resvlonikvlke esenhervke tates, mv em 
vkerrickv vkvsvmakuset opunvkv e enakuecakvtes, nettv 
omvlkvn Cokan oh vketecaket, heyv nanvke mome tot 
omat eskerraket. 

12 Monkv sulket vkvsvmakvtes, Klekvlke hoktvke vrak- 
kuehoce sasat, momet hunvntake vhonkvtkv cutkekot. 

13 Momis Cusvlke Reselonikv vtehkvte Hesaketvmese 
em opunvkvn Pelev ofvn Pal erkenakveuken kerrakofy, 
mvn rorihcet, este eteyvmakvtes. 

14 Momof vyvkhvmkusen etecakkakat Pal uehatkvn 
vyvrane omen vtotakvtes, momis Silvs Temorevs tepakat 
matan fekhonnakvtes. 

15 Momen mv Pal evpayakvte Arens roricvtes, momet 
Silvs Temorevs tepakat lvpken em vlahokvren opunvkv 
en heckahkof, enkvpvkakvtes. 

16 Momen Pal Arens ofvn mehaket likof; em puyvfekevt 
ofvn en nekeyvtes, tvlofv nakvhake es fycket on hecof. 

17 Monkv en senekake ofvn Cusvlken etenrvpuecvtes, 
momet este fvccakateu, momet nakwikv ofy tis yicakat 
nettv omvlkvn etenrvpuecvtes. 

18 Momof Epekulevike Stoekvlke esyomat felasvfvlket 
omet vnrvpueeakvtes. Momen vpvlwvt, Heyy nanvkokv 
naken makvrane haks? makakvtes; momen vpvlwvt, 
Hesaketvmese kerkvkekat kerkueev tacuks; makakvtes, 
Cesvs momen akvwvpketvn em erkenakekv. 

19 Momen esahket, Eleapvkvn esvpeyvtes, Heyv mv- 
hakv mucvse opunvyecetskat nake tat kerreye taye haks ? 
makaket. 

20 Nanvke kerkvkekon pu hvcko es em vlaketskekv ; 
monkv heyv nanvke naken okat kerretvn pu yaces. 

21 (Mv Arensvlke, momet tvleporvlke mv vpokat omyl- 
kvt nake mucvse onvyetv monkat pohetv tvlkusen em 
oketv es yvmahkuecaket omakekv.) 

22 Momof Pal Eleapvkvn en nvrkvpvn hueret, Aren- 
svlké, nanvke vtekat ofv nanvke emekusvpkvn vherema- 
hecatsket on hecis, makvtes. 

29 Etehoyanit nanvke emekusapatskan hecvyate, altvn 
hvmket vhoccet HESAKETVMESE KERKEKO ENA- 
KE veoken heevyvnks. Monkv kerkekon emekusapats- 
kat, mvn cen kerkuecvkis. 

24 Hesaketvmese, ekvnv momet nanvke vtehkat omvl- 
kvn hayvte, hvlwe momet ekvnv e Pucaset on, emeku- 
svpkv-cuko enke es hakvten vpiket likekot os. 

25 Momet nake enkusvpke omen este enken 'sem 
emekusvphoyet omekot os, nake omvlkvn en hesaketv, 
momet hesakateu, momet nake omvlkvn emet. 

26 Momet etvlwv omvlkvn ekvnv onvpvn oh vpokvren 
catv hvmken es hayvtet omes, momet oketv homv melho- 
yvten, momet em vpoketv em vfolotke em mellvtes. 

27 Pucasen hopoyvkvren, mvyaket hopoyet eshecake 
witen omat; mome estomis omvlkeyis pum vhopvyece- 
kot omes. 

28 Mv Hesaketumese ofyn hesahoket, nekehoyet, mo- 
met pu hesaket omekv, momen centake cen yvhiketv 
hayvlket vpvlwvt okat, Pumeu mata vhonvpse toyekv, 
makakvtet omekv. 

29 Monkv pume Hesaketvmese en honvpse toyékv, 
mvtat cvto-kunaplanen monkat cvto-kunaphvtken, mon- 
kat evton este vtotketv, momet este em vkerrickv etero- 
potten kvlvfhoyvte omet omes, komvranékot os. 

30 Momen heyv oketv nakkerretv sekat Hesaketvmese 

oh mesettvtes, momis hiyomat este omvlkvn estvmit o 
estomis em vkerrickvn etievkvren kicet os. 

91 Mv hunvnwv Cesvs wiketv hayat ekvnv fvecetv 
etehoyvnen ohfvececvranat nettvn mellvtet ok, este omyl- 
kvn 'sen kerkuecat elkvn rakvwapvtet os. 

32 Momen elkv raenkvwvpketvn pohakof, vpvlwvt nak- 
hayvkekates; momen vpvlwvt, Heyv nake ohfveev hvtvm 
cem poheyvres, kicakvtes. 

33 Monkv Pal en nvrkvpv huervte enkvpakvtes. 

94 Mome estomis este vpvlwvt vyokcaket, momet vkv- 
svmakvtes, Tionesevs Eleapvkvlke, hokte Temele hocef- 
ket, momet este vpvlwv esyomat mv vpvkvke tates. 


SETENTVCKE XVIII. 


Hæyv nanvke ie? Pal Arens enkvpahket, Kolen- 
rvn ayvtes. 

2 Momet Cusvlke fa Akwelv hocefke, Dante ofv 
heckvte, hvtuse Etvle vtet, e hiwv Pleselv ve eshe- 
cet, em vlakvtes, ( Klatevs Cusvlke omvikvt Lome enky- 
pvkvkvren kicvtet okv.) 

9 Momen eme em vtotketv matat omekv, vpvkehpet 
vtotkvtes, mv em vtotketv escukohakv hayvlke tatet 
okv. 

4 Momen Nettvcako omv? senekake ofvn etempunayet, 
Cusvlke momet Klekvlken ohyekevkuecvtes. 

5 Momen Silva Temorevs tepakat Masetonev enkvpah- 
ket, vlahokat, Pal em puyvfekev em vwetenket, Cesvs mv 
Klist tes, maket, Cusvlken en kerkuecvtes. 

6 Momen emet vnrvpaket, Hesaketvmese tvklecakof, 
em accvken fekeyet, Ce catv take ceme cekv onvpvn oh 
ocekvs; vne cv T oka mucv Centilvlken oh vyares, 
kicakvtes. 

7 Momen mvn enkvpahket, hunvnwv hvmke Custvs 

hocefke, Hesaketvmese emekusapv, en cukon eceyvtes, 
mv en cuko senekake tewolicuset omen. 

8 Momen Klespvs, senekake scmevpayv hvlwe mahat, 
en cuko ”somvikvt Pucasen oh vkvsvmakvtes; momen 
Kvlenrvlkeu sulket pohaket, vkvsvmaket, paptisvkho- 
yvtes. | 

9 Momof Pucaset neren nake hecihocat ofvn Pal em 
punayvtes, Ce penkahlates, momis opunvyvs, momet 
evyvyahketskvs; 

10 Vnet ece ’pakikv, momen este cstomct ce tohlatket, 
cen nokkiheekos; heyv tvlofv ofvn este sulken ocikv, 
kicvtes. 

11 Momen men vpaket, Hesaketvmcse em opunvky 
emvhayet, ohrolope hvmken hvse epaket hoyanen likvtes. 

12 Momen Kaleo Ekiv ekvnvn mekko vyoposkvt hue- 
rof, Cusvlke vkerriekv hvmkusen Pal oh pefatket ohfve- 
ceckv ohliketvn resorievtes. 

13 Heyv este vhakv vnrvpe Hesaketvmese emekusvpv- 
kvren esten em vlopvkuecct os, makakvtes. 

14 Momen Pal hvte ecukwvn hawvklecvranof, Kaleot 
okat, Cusvlke toyatskat, naket fvecekot, monkat naorketv 
holwvket on omat, cem apohicvkvyat hoporrenkvt vpvket 
ont os; 

15 Momis vpohetv opunvkv, momet hocefhokv, momet 
cem vhakv take ohfvecvt on omat, cemet oh hecvkes; 
vntat nake momakat ohfveceev toyvranvkot omekv, Cu- 
sviken kicvtes. 

16 Momen Kaleot ohfvcceckv-ohliketv enkvpvken vtoh- 
kvtes. 

17 Momof Klekvlke omvlkvt, Sasrenes, senekake semev- 
payvn esahket, ohfvececkv ohliketv ehomvn tepkakvtes. 
Momen Kaleo heyy nanvke ohfveev stoskomekates. 

18 Momen ohvtvlakat nettv sulken mvn Pal fekhoniyof, 

tecakkakat vsehket, perron pihket, Selevn ayvtes, Akwelv 
Pleselv tepakat vpaket vhoyen, esetemfvccetvn ocet ome- 
ky, Senklev ofvn ekv-esse tonepvtet omen. 

19 Momet Efesvn vlahket, mvn wikvtes, momis emet 
senekaken ecehyet, Cusvlken em ohhvyvyicvtes. 

20 Momen ohvtvlaken vpaket likvren komakof, em vkv- 
svmekates. 

21 Momis vsekahket enkvpakvtes, Estome estomis heyv 
hompetv-rakko Celuslvme ocvranat vfvstvranvyet os; mo- 
mis Hesaketvmeset komen omat, ra ec oh fulkvkares, 
kicvtes. Momet, perron pihket, Efesvn enkvpakvtes. 

22 Momet Sesvlevn yveahket, erosiyet, emekusvpkv- 
cukon ervsekahkof, Anteak vk hvtapkvtes. 

23 Momen oketv hofunen mvn yvmahkuehcof, enkv- 
pahket, Kelesev ekvnv, Flecev ekvnv tepakat etehoyane 
poyvtes, enkerrepvlke omvlkvn yekevkuecet. 

24 Momen Cusvlke hvmket, Vpalvs hocefket, Vleksant- 
lev ofvn heckvtet, hunvnwv punvky-cvpkueckv vkvsvmket, 
momet nakcokv-rakko ofv yekce mahet, Efesvn vlakvtes. 

25 Heyv hunvnwv Puease em vyetv ofv emvhahoyet 
.omvtes momen puyvíekev ofv yekcet okv, Pucase en 
nanvken vketece ore heren opunayet, este mvhayvtes, 
Cane en paptesvm tvlkusen kerret. ` 

26 Momen senekake ofvn fekhvmket opunvyetv vlice- 
cvtes. Momen Pleselv Akwelv tepakat pohakof, evpv- 
yahket, Hesaketvmese em vyetv senheren em ohkerkue- 
cakvtes. 

27 Momen Ekivn ceyetvn komof, etecakkakat enkerre- 
pvlken evpayvkvren nakeokvn ohtotakvtes; mv vlahkofv, 
heromkv eteropotte vkvsvmakvte tayen emvnicvtes. 

28 Este ehomvn, nakcokv-rakko eteropotten, Cesvs mv 
Klist tot omat, heckv heren hecvkuecet, Cusvlke tayen 
vkvsvmepuecekv. —— 


VPASTELVLKE EM FULLETV XIX. 63 


SETENTVCKE XIX. 


Momzn mome oevtes, Vpalvs Kvlenrvn likof, Pal, ekvnv 
hvlhawan etehoyahnet, Efesvn rorvtes, momet enkerre- 
pvlke vnvcomen eshecof, 

2 Vkvsahmatskvte vtekat Puyvfekev Veakat cen heckv- 
kvt-haks? kievtes. Momen, Puyvfekev Veakat oce tat 
tis pohéks, kicakvtes. 

8 Monkv naken es ec oh paptishoyvkvt haks? kievtes. 
Momen, Cane em paptesvm omeyvtes, kicakvtes. 

4 Momof Pal okat, Mehenwvn Cane vkerrickv etickv 
paptesvm es paptisvtes, esten em onayat yupv vlvkvra- 
nan oh vkvsvmvkvren, mvt Cesvs Klist tokv, kicvtes. 

5 Momen heyvn pohakat, Pucase Cesvs en hocefkv ofvn 
paptiskakvtes. 

6 Momen Pal enke oh wvkhokiheof, Puyvfekev Veakat 
oh vlakvtes, momen tulaswvn es opunahoyvtes, momet 
owalakvtes. 

7 Momen hunvntake omvikat palen hokkolohkakat 
mahe tates. 

8 Momen senekaken ecehyet, hvse tutcenen fekhvmket 
opunayvtes, est’ vnrapet nanvke Hesaketvmese em etvlofv 
ohfvecv ocakan em ohyekcicet. 

9 Momis vpvlwvt, efeket wvnwahen, vkvsvmvkekot, mo- 
mis mv vyetv ohfvecv este sulsokat ehomvn holwvken 
'sopunahohyof, Pal enkvpakvtes, momet enkerrepvlke 
etekvpievtes, Tilanvs en cokv-mvhakv ofvn nettv omvlkvn 
est’ vnrapet. 

10 Momen heyv ohrolope hokkolen emomecicvtes, mo- 
mat Esev ofv Cusvlke momet Klekvlke vpokakat omvlkvt 
Pucase Cesvs em opunvkvn pohakvtes. 

11 Momen Pal enke etehoyvnen Hesaketvmeset vtot- 
ketv senhoneckvke mahen momecvtes. 

å 

12 Momat Pal e na enkvpvken enockv tis, monkat 
homvohpackv tis enokhokat es en yihocvtes, momen 
enokketv enkvpvkaken  puyvfekev holwahokat  esos- 
svtes. 

13 Momof Cusvlke etefullylke eksasisvlke mv puyvfekev 
holwvke ocakan Pucase Cesvs en hocefkvn ’svhocefet, 
Cesvs, Pal erkenakat, vevkvyen es ce hvlvthicès, kica- 
kvtes. 

14 Momen Cusvlke, Sefv hocefket, plestvlke en homahtv 
eppucetake kolvpaket heyvn momecakvtes. 

15 Momen puyvfekev holwakat vyoposket, Cesvs ker- 
rit, momet Pal kerris, momis centake, esti toyatska? 
makvtes. 

16 Momen hunvnwv, mv puyvfekev holwvke vpikvtet 
oh tasiket, emuntahlet, ohfvniken, enatvlkvkvranuset, 
vnvttvket mv cuko em pefatkvtes. | 

17 Momen heyv Cusvlke Klekvlkeu Efesvn vpokakat 
omvlkvt kerrakvtes, momen omvlkvn penkvlkvt oh vla- 
ken, Pucase Cesvs en hocefkvn vrakkuehocvtes. 

18 Momen vkvsvmakat sulket yihcet, e ohkerkuecet, en. 
nakcelakvn ohonvyakvtes. 

19 Vtotketv estomahakan celayvkvtet nakcokvn esyicet, 
este omvlkv ehomvn nekricakvtes ; momen enrahkv vhon- 
kvthoyat, evto-kunaphvtke cukpe-rakko pale cahkepvtes. 

20 Tokvs, Hesaketvmese em opunvkv yekce heret vkue- 
ket rvticvtes. " 

21 Heyv nanvke eshoyahnof, Pal, em vkerrickv hayat, 
Masetonev Ekiv tepakan tehoyanvyof, Celuslvmen oh 
vyares, komvtes, momet, Men likvyvtet Lomen hecvranv- 
yet omes, makvtes. 

29 Monkv em vtotkakvte hokkolen, Temorevs Elastvs 
tepaken vtotvtes, moms emet Beer ofvn vhofunusen fek- 
honnvtes. i 

* 

23 Momen mv omof mv vyetv ohfveev teyvmketv cutke 
tokot oevtes. Hiyonton omvies. 

24 Hunvnwv, Temetlevs hocefket, cvtokanaphvtke nak 
es hayvt omet, Tianv vhakvkusen evto-kunaphvtke Tian 
es en hayet, nake se en hopokv cutkekon TEEN sen 
heckuecet omet; 

25 Heyv mvn mind mv omy vtotkviken heyv nakhayv 
etohvtelohyof, okat, Hunvntake toyatskat, heyv pum vtot- 
ketv etehoyvnen pun nakockv oceyet on kerratsket os, 
makvtes. 

26 Momen mv Efesvs ofv tvIkekon, momis Esev omvl- 
kvranusen, heyy Pal este sulken em vlvpvküecet folothue- 
cen hecet momet pohatsket os, Nake est? enke es hakat 
hesaketvmese tokvkekot os, maket omekv. | 

27 Monkv heyv pum vtotketv pum enhvperke taye pen- 
kvlkat tvlkekot. os, momis Tianv hesaketvmese hokte rak- 
kat en cuko tis enhvperkuehoce tayet ós, momen en 
rakke tis sumecihoce tayet os; men Esev omvikv, mio- 
men ekvnv este oh vpoke ocakat omvikvt emekusvpaket 
orit omaten, makvtes. 

28 Momen heyv pohahkof, cvpvkketvn es fvcfakvtés, 
momet huehkaket okakat, Efesvlke en Tianv rakket os, 
makakvtes. | 

29 Momen tvlofv omvikvt teyvmketvn es fackvtes, mo- 
men Masetonevlke Pal en horkasvlke, Kivs Elestakvs 
tepakan evwahkof, vkerrickv hvmkusen pefatiket, révtvti 
esceyvies. 

30 Momen Pal mv este em eceyetvn komen, enkerre- 
pvlket em etektvnecvkekates. 

31 Momen en hessvlke Esev semievpayvlke vpvitaket 
` ecéyet e yvmahkuecekaren en kotüvket ohtotakvtes. 

32 Monkv vpvlwvt nak hvmken es huehken, momen 


` vpvlwvt mvrahkvn huehkakvtes, nvkaftat eteyvmkepekv, 
5 E 

momen sulke mahat kerrvkekates, naken en nvkaftet 
omat. 

38 Momen Vleksantvn este sulkan aossicakvtes, Cusvl- 
ket homvn vyecicaken. Momen Vleksantv, enken es 
vhopayet, seokepkv este en hayetv eyace tates. 

34 Momis Cusvlket on kerrakof, omvlkvt, em opunvkv 
hvmkusen, hvse-vkerkv hokkolvteken huehkaket, Efesvlke 
en Tianv rakket os, makakvtes. 

35 Momof tvlofv en cokv-hayv este cvyayvkuehcof, okat, 
Efesvs hunvntake toyatskat, Tianv nake-vhake hokte 
Cupetv a en lvtkvte likan Efesvlke etvlwv vrakkuecv tat, 
este estomet kerrekat haks? kicvtes. 

36 Monkv heyv nanvke varvpe opunvyehoceko tayet 
omekv, evyayvket ot nake helvpke momecatskekan heres. 

97 Heyv hunvntake, mekusvpkv-cuko en horkopvlke 
tokot, momet mv cen nake-vhake" hesaketvmese en hok- 
teu vtvklecvkekot oman esyicatskekv. z 

38 Monkv Temetlevs, momen vtotkvlke vpvkakat nake 
es est? vnrvpkv estomvken ocvket on omat, vhakvt ocet 
os, momen este em wiketv sehoket os, mv ofvn etemive- 
cvkepekvs. 

39 Momen nanvke etv ohfvecvn "OSA omat, vhakv 
vevkvye nvkvftetv ofyn cem fvcevkvres. 

40 Momen heyv mucv nettv tekyvmketv omecicen 
vpohkv es pun hahoye tayet penkvlket os, nake ome- 
cicat sekot omen heyv nvkvftetv ohfvecvn ohkerkuecvra- 
neyat seokepkv sekot os, kicvtes, 

41 Momen momén opunahyof, mv nvkaftat vwahecvtes. 


SETENTVCKE XX. 


Momsen mv tekyvmketv fekhoniyof, Pal enkerrepvlken 
enhuehket, momet vsehket, Masetonevn ayvranet en- 
kvpakvtes. 

2 Momet my ckynvn etekoyane pohyof, momet vcahnetv 
sulken e'mahkof, Klesen vlakvtes ; 

3 Momet mon vse tutcenen fekhonnvtes. N omet 
Selevn vyvranof, Cusvlket vnrvpet emehakaket omen, 
yohfulket, Masetonevn eteropottetvu komvtes. 

4 Momen Sopetv Pelevlket, momen Elastvs Sekvntvs. 
tepakat Resvlonikvlket, momen Kivs Tvpevlket, momen 
Temorevs, momen Tekekvs Tlofimvs tepakat Esevlket, 
Esey vteken vhorkaskemyts. 

5 Heyvt homyn vpeyaket, Tlovn pu mehakakemvts. 

6 Momen tvklike pakkeko en nettvtake hoyahnof, 
perron vtehiket, Felepin enkvpahket, nettv sveahkepan 
mv Tlovs tulofun vpokvten vlahohken, mvn netty kolvpa- 
ken fekhonnemvts. 

7 Momen nettvcakucen netiv enhvteceskvn tvklike kvl- 
kicvkvranet enkerrepvlke nvkaften, Pal, (rempvksen enkv- 
pvketvn emetetakekv,) em erkenakemvts, momet opunvkv 
emomecicen nerenvrkvpv oremvts. 

8 Momet onvpv nvthofv etohvtelokat kulket tayemvts. 

9 Momen vhaukuce ofyn hunvnwv mvnette hvmket, 
Yutekvs hocefket, nockv sufket ohlvtiken, nocepet ohli- 
kemvts, momen Pal hofunen erkenakekv, nockvt ohfvni- 
ken, ohtihe svtutcenen ra tvk lvtiket, elépen ra eshoye- 
mvts. 

10 Momen Pal ahvtvpiket, oh latkemvts, momet otaket, 
E naorihcatskvs, en hesaketv vpikekv, makemvts. 

11 Monkv hvtvm yohcemiket, tvklike kvlkahyet, homi- 
pet, hofunen, hvyatke vteken, opunahyof, enkvpakemvts. 

19 Momen hunvnwv mvnettat hesaken esyicemvts, mo- 
met tayen mahlvpvtkakemvts. 

13 Momen homvn perro-cukon oh vpehyet, vtehiket, 
Asvs tvlofun vpeyémvts, myn Pal a oh piketvn komèt, 
emet yvkapet vyvranet, mömön eskerkuecvnkekv. 

14 Momen Asvn ye pu "pahkofv, a oh pibket, Metele- 
nen roricémyts. 

15 Momet mvn oiv paket, rempvksen Kivs vnakvn 
roricémvts, momet rempvksen, Semvs roriheét, Tlokelevm 
fekhonnémvts, momet rempvksen Miletvs roricémvts. 

16 Pal, Efesvs fekhonnekot hoyvnetvn komemvts, Esev 
ofv oketvn yvmahketvn eyacekokv, mome tayen omat, 
Pentekast nettvn Celuslvmen vretvn eyacet en helvpket 
omekv. 

17 Momet Efesvn vtohtet, mekusvpkv-cuko vfastviken 
Miletvs tvlofvn ra enhuehkemvts. 

18 Momen en yihcof, makat, Nettv enhvteceskv Esev 
eceyvyvte vtekat estomen oketv viekat ece 'pakvkvyvte 
kerratskes, ; 

19 Momet Cusvlke v'mehakakvte omecicen vnrvpkv ve 
oh vlakvte, momet turopuswv sulken, momet ekvnev- 
pueckv omvlkvn ehopakit, Pucasen em vtotkit, 

20 Momet nak cen lopievke tayat ohranvkot, omvlkvn 
cen kerkuecvkit,, momet estvlemicit, momet fekhonni- 
evkot es cen cukopehlit, ce mvhayvkit, 

21 Cusvike momen Klekvikeu Hesaketvmese ohfveev 
efeke-etickv, momet Pucase Cesvs Klist ohfveev vkv- 
svmkvn cem ohkerkueevkin, kerratskes. 

22 Monkv hiyomat hehevkes, vn yvfekev ofv es cv 
hvlvtket Celuslvmen ayis, mimv nake ST Ret ve oh 
lvtkvranat kerrvkot, 

28 Momis eswvnakv momet feknokketv v'mehakakat 
Puyvfekev Veakat tvlofv lihkomvlkvn akerkuecat kerris. 

24 Momis heyv nanvke estomakis "se naoricvkos, mo- 
men, vn hesaketv v'ncakes, komvkot os, vm vyetv momét 
vtotketv Pucase Cesvs a enkvpvken vn heckvte, mv 
Hesaketvmese en heromkv em opunvkv-herv ohkerkue- 
can afvcketv vpvken respoyvye tayen omat. 

25 Monkv hiyomat hecvkes, cemetake omvlkvt, ece 
'pvke ayvye Hesaketvmese em ohmekketv es em erke- 
nakvkvyvte, svnvcomvn cv turofv heheatskeko tat, kerris. 

26 Monkv mucv-nettvn, este omvlkv e catv enkvpvken 
ev hvsvtket on, cen kerkuecvkis. 

27 Hesaketvmese nake komat vtekat cen kerkuecetr 
take vfolotkvkatet omekv. 

28 Monkv e vketecvks, momet etohvtelokat omvlkvn, 
Puyvfekev Veakat ohvketeevlke ce hayvkvten, Hesake- 
tvmese em emekusvpkv-cuko e catv mahusat es nesvte, 
hompicetvn vketecvkes. 

29 Heyvn kerrikv, ce’ nkvpakvkvyof renyupvn yvhv 
este ohyekevket es cem eceyvkvres, etohvtelokat tis 
wikvkekot. 

90 Cemetake niahusat asosse tis este hunvntake aky- 
wapket, nanvke fvecekon opunahoyvres, kerrepvlke e oh 
vwecicvkvret. 

31 Monkv e vketecet, vkerrievkvtevs, ohrolope tutce- 
nat, netta nereu fekhonnvkot, cv turopuswv oce, huyi- 
romvlkv emveahnvyvten. 

32 Monkv hiyomat, etecakkvte toyatskat, Hesaketv- 
mese, momet en herkv opunvkvn, mv ee ohvtvlaye taye, 
momet mv hvsvthakate omvlkv vpvkepatskvren ce’mvke 
taye yekeetv ocan ce wikvkis. 

33 Este estome en evto-kunaphvtke, en evtokunaplane 
tis, em acevke tis em vleskvpvyvte sekos. 

94 Momen heyy enke vne vn kusvpkakat em viotkaket, 
momet ve vpvkakvteu em vtotkakvten ceme tis kerrats- 
kes. | | 
. 95 Nanvke omvikvn ce hecicvkvyvtes, estomen mv 
omen vtotket, yekevkekan mvnicvranatskat, momet Pa- 
case Cesvs em opunvkv, Js! emetvt esetvn senheres, 
makvten vkerricaket, kicakvtes. 


A 

36 Momen heyv nanvken mahkof, tokkehket, omvlkvn 
vpaket mekusapemvts. 

37 Momen omvlkvt tayen hvkihhokvtes, momet Pal e 
nokwvn oh pvlatket, vfynkakemvts, 

38 Svnvcomv cv turofv hehcatskekos, make opunvkv 
opunayat omvlkv semuntvlen e feke en nokhokicen. 
Momen perro-cuko vteken vpvkakemvis. 


SETENTVCKE XXI. 


MomEN mome ocemvts, enkvpahket, perron vtehike- 
yof, fvecvn vpeyet, Koos roricémvts, momen rempvkse 
Lotes rorihcet, mvn enkvpakeyat, Petelvn roricémvts. 

2 Momen perro-cuko Fenesev ayen eshehcet, ohtehiket, 
vpeyémvts. 

3 Momet Siplvs eshehceyof, vkvskvnvn wihket, Selevn 
vpeyémvts, momet Tilvn esvcakémvts, mvn perro-cuko 
nake vtehkvten asossicvranekv. 

4 Momet enkerrepvlken eshehcet, nettvkolvpaken fek- 
honnèmvts, mvt Puyvfekev eteropotte Celuslvme oh 
ayekaren Pal kicaken. 

5 Momen me nettv taken esohfvcehceyof, enkvpah- 
ket, pum vpeyetvn vpeycmvts, momen emetake omvlkv, 
ehitake, hopuetake epu 'pvkake emunken, tvlofv sosse- 
mvts, momet afopken tokkehkct, M E VON 
6 Momen etesekahkeyof, perro-cukon pu “tehiken, e 
huten yohfulecemvts. | 

7 Momen Tilvn awet, perro vtehketvn espoyeyat, 
Tolemis yicémvts, momet etecakkakan vsehket, nettv 
hvmken fekhonnèmvts. . 

8 Momen rempvkse Pal yet vpeyet, Seselevn 
roricömvis; momet kolvpakate hvmkat, Felvpe erke- 
-nvkv, en cukon escehyet, mvn vpaket fekhonnémvts, 

9 Momen mv hunvnwv etvwvt echustvlke osten oce- 
mvts, hoktvke mvnettvke, owalakén. 

10 Momen nette sulken vpokékv, owalv hvmket, Bikepts 
hocefket, Cutevn vtet vlakemvts. E 

11 Momet pum vlahkof, Pal semewvnaketvn cahwet, 
eme enke ele tepakvn es wvnahyet, Hiyomen Puyvfekev 
Veakatet maket omes, Celuslvme Cusvlke vpokatet hiyo- 
mēn my hunvnwv heyv sewvnaketv epucasen wvnvyvkv- 
res, momet Centilvlke enke ofvn em wikvkvres, makvtes. 

12 Momen heyv nanvke pohheyof, pume momet mata 
vpokakat esyomet Celuslvme oh vyekaren em ”pohepömvts: 

18 Momof Pal vyoposket, Hvkihhoke, cv feke vn nokki- 
catskat, naken omatske haks? Celuslvme ofv. Pucase 
Cesvs e hocefkv vrahkv cv wvnvkvre tvlkekot, momis 
elkvn vm etetaket omekv, kicemvts. 

14 Momen vkvsvmepuehoceko tayof, Pucase komatet 
momekvs, mahkét, wikémyts. 

15 Momen my nettv take enyupvn nanvke ehopakeyv- 
ten cvwehpet, Celuslvmen oh vpeyémvts. 

16 Momen Seselev enkerrepvlket pu ’cvk vpeyémvis, 
momet hvmke Nesvn, Siplvsvlken, enkerrepv vculen en 
fekhonepeyvren esyicèmvts. 

17 Momen Celuslvme yihceyof, etecakkakat afvckvket 
epu vpvyakemvts. 

18 Momen rempvkse Cems oh vpeyet, Pal epu 'paken, 
seceyómvts, momen mekusvpkv-cuko vfastvlke omvlkvt 
vpaket vpokemvts. 

19 Momet emet vsekahkof, eme em vtotketv eteropotte 
Centilvlke em etenrvwv Hesaketvmese nanvke momecy- 
ten svrvhecuset en kerkuecemvts. 

20 Momen pohakof, Hesaketvmesen vkvsvmaket, Ete- 
cakkvte toyetskat, Cusvlke cukpe-rakko nvcomet vkvsv- 
myke tat hecetskes, momen omylkvt vhakv es fekcakhv- 
kes, kicakemvts. 

21 Momen, Cusvlke Centilvlke vpvke vpokat omvlkvn, 
Mosen enkvpaket, en hopuetakucen svkvmsisvkekot, 
semvpeyetv vevkvyen yvkvpvkekare mvhayetskvten em 
onahoyen ce pohakvtet os. 

22 Monkv naket o haks? este sulsokat, Pap a 
pohvkvret okv, etohvteloke tvlkvres. 

28 Monkv heyv ce kiceyaten momecvs. Este-hunvntake ` 
Hesaketumese ohfvccv temfvecetv e oh ocvken osten océs. 

24 Men eahwet, vpaket e hvsvtecvs, momet ekvn vka- 
svkvren, en yvmahkuecvs, momen omvlkvt, ec ohfvecv 
nanvke en kerkuehocvte nake tokot omen, momis cemeu 
tetayusen aret, vhakv veayecetsket on, kerrvkvres. 

25 Centilvlke vkvsvmakat ohfvecv heyvn komèt, hocci- 

cémvts, mv omakat hvmkusis vivstvkekares, nanvke nake- 
vhake emhoyan, momet catv, momet nake ecatv pvlvtke- 
ko pvsvtkat, momet empvlse-seko hoktarkvn e en kvpv- 
yecicvken omat, kicakémvts. 
. 26 Momof Pal, hunvntake cahwet, rempvkse vpaket e 
hvsvtehcet, ehvsvtecetv en nettvtake esfackan kerkueev- 
ret, cuko-vcakan eceyvtes momen vrahrvkv nakemetv 
Hesaketvmese em emhoyvre vteken. 

27 Momen netty kolvpakat pokvranusof, Cusvlke Esev 
ofv vpokatet cuko-veakat ofvn liken hecakof, este sulkat 
omvlkvn tekyamahket, enken oh ocakemvis, 

28 Huehkaket, Hunvntake Eslevlke toyatskat, vniovks! 
Heyv este, este, vhakv, heyv liketv esyome vnrvpen este 
omvlkvn estvmv estomis emvhayet, momet ohvtvlakat 
Klekvlken cuko-veakan escehyet, heyv liketv hvsvtkat 
svholwvyecat tes. 

29 Enhomvn heyv tvlofv ofvn Tlofimvs Efesvlken eme 
vpaken hecakvnkekv, momet vkerricaket, Pal men cuko- 
veakan asceyet omvtes, komakvtes. 

30 Momen tvlofv omvlkvt nekeyemvts, momen este 

etohpefatkemvts, momet Pal esahket, cuko-veakat ossica- 
kemvts. Momen moman vpaken vhauke vkhothokemvts. 

31 Momen elecvkvranof, este-es-likat en kvpetvne en 
homahtvn opunvkvt em vlakemvts, Celuslvme omvlkvt 
tekyvmkes, maket. 

39 Lvpken suletawvlken kvpetvnvlkeu cahwet, oh letkv- 
tes. Momen suletawvlke kvpetvne en homahtv esyomen 
hecakof, Pal nvfkakvte wikakvtes. 

33 Momof kvpetvne enhomahtv vwolihcet, esvtes, mo- 
met cvto-tetvkkakvn hokkolen es wvnvyvkvren kicvtes, 
momet estimvt ot, nake momecat es? em 'pohemvts. 

34 Momen este sulsokat, vpvlwvt nake hvmken, 
vpvlwvt nake etvn es huehkakvtes; momen eteyvmkat 
omecicen mehenwetvn kerreko tayof, tohopken secehoyv- 
ren kicemvts. | 

35 Momen vecakvn vcemkof, mome oevtes, este en 
yekcetvt omecicen suletawviket svpeyemvts, 

'86 Este sulsokat svevkvpeyet, huehkaket, Mv esten etvn 
sayvs, makakekv. 
87 Momen Pal, tohopke seceyvranof, Cem punvyetv 
vm etektvnke te? kvpetvne enhomahtvn kicemvts. Mo- 
mis em vyoposket, Klekvlke em punvkvn kerretske te? 
kicemvis. | 

38 Mv Ecepsvlke heyv nettvtake ehomv tekyvmketvn 
hayet, momet este-pvsatvlke cukpe-rakko osten sosiyet, 
varvwvn esceyvte toyetskeko ? kicemvts. 

39 Momis Pal, Vne Selesev ofv Tasvs tvlofv Cusvlket 
omit, tvlofv holwvkuse toko tvlofvlke .toyis, momen este 
etempunvyetv vni etektvnecetskvren cem ’pohis. 

40 Momen em etektvneheof, Pal, vecakvn oh hueret, 
enken esten es em vhopayemvts Momen cvyvyvkety 
rakke hakof, Hepluvlke em punvkyn "sem punayemvts, 
maket, | 

SETENTVCKE XXII. 


HUNVNTAKE, etecakkvte, momet erkvlke esyomatskat, 
hiyomat opunvkv seokepkv cen hayvyan vm apohievkes. 

2 (Momen Hepluvlke em punvkvn 'sem punayen poha- 
kof, senhoyvnen cvyayvhokemyts; momen makemvts,) 

3 Mehenwvn Cusvlke hunvnwv toyis, Selesev etvlofy 
Tasvn ev heckvtet, momet heyv tvlofv ofrn Kemelevl ele 
tempen ev mahvtet, momen erkvlke em vhakv vevkvyen 
esfyeken v'mvhahoyet, momet cemetake omvikvt muev- 
nettvn Hesaketvmese ohfveev Ge fekcakhvkat omit huerit 
omvyvtet os. 

4 Momet heyv vyetv elkv vteken assecit, hunvntake, 
hoktvkeu wvnawicit, cuko-yekevn vtehvyvtet omes. 

5 Momen plest enhomahtvt a vn kerrvt omes, momet 
vculvke etohkvlkat omvlkvt, mvt cokv etecakkakat ohtot- 
hoyat v'mvkvtet on, Temaskvn oh ayimvts, mv vpokat 
estemerrvkuehocvren wvnawvken Celuslvme resvlvkaret.' 

6 Momen mome ocemvts, fvcev-likat mahen Temaskvn 
vwolievyof, hvyayvke rakke hvlwe vtet vm vfolotet hvyv- 
yakemvts. 

7 Momen ekvnvn tvk latkimvts, momen, Sal, Sal, esto- 
man vc assecetske haks? opunvkv cv kicen pohimvts. 

8 Momen, Pucase, estimv toyetska? icit em, vyoposki- 
mvts; momen, Cesvs Nasvlevlke, mv assecetskat toyis, 
cy kicemvts. 

9 Momen ve vpvkakvte, mehenwvn hvyayvke hecet, 
penkvlakemvts, momis mv vm punayat em punvkv én 
hake pohvkekomvts. 

10 Momen, Naken estomvranvya? Pucasé, kicimvts. 
Momen, A huyiret, Temaskvn eceyvs, momen myn nanvke 
momecvranetske cem melhoyvte omvlkv ohfveev cem 
onahoyvres, Pucase ev kicemvts. 

11 Momen mv hvyayvke en rakket omecicen ev heceko 
tayof, mv ve vpakvtet enken es cv - ny ÈD, Temaskvn 
eceyimvis. 

12 Momen Anvnivs hvmket, vhakv vevkvye hunvnwv 
fvccet, Cusvlke mv vpokat omvikvt heren ohkerkuecaken, 

13 Vm vlahket, hueret, Sal etecakkvte toyetskat, renv- 
“vs, cv kicemvts. Momen mv en hvse-vkerkv etan emen 
oh hecimvts. 

14 Momen, Purkvlke en Hesaketvmeset, eme nako 
koman kerre, momet mv Hvmke Fvecat hece, momet 
e cukwv en hake pohetskvren ce mellvtes. 

15 Nake hece, momet pohetskvte este omvlkvn aenkerrv 
toyetskvret oke, 

16 Momen hiyomat estomen acewicetske haks? Ahue- 
rvs, momen ce paptishoyekvs, momen Pucase e hocefkvn 
oh huehket, cen naorketv cen kvpvken okkosvs, cv kice- 
mvts. 

17 Momen mome ocvtes, Celuslvme yecehyvyof, cuko- 
veakat ofyn emekusapvyof tot omis, cv nocekon vpueckv 
omet ve oh latkemvts. 

18 Momen, Lvpecet lvpken — 9 ossvs, vne ve 
ohfveev cem ohkerkueckv esahkekot ok, cv kicen heci- 
mvts. 

19 Momen, Pucase ec oh vkvsvmakat cuko-yekev vte- 
hakvyvte, En omvikv ofv nvfnakvyvten kerrakes. 

20 Momen a cen kerrv Stefen e catv pvlatkof, vhuerit, 
elvre estemvkvsamit, momet mv elecakvte em accvken 
vhecicimvts, makimvts. 

21 Momen, Ayvs, hopvyen Centilvlken ec ohtotaret 
okv, cv kicemvts. 

29 Momen heyv opunvkv vteken mapohicakemvts, mo- 
met en haken kvwvpaket, Este momat ekvnv enkvpvken 
sayvs, hesake taye orekokv, makakemvts. 

23 Momet huehkaket, em accvke vkayaket, momet 
fakken hvlwen vpvlvtakofvn, 

24 Kvpetvne enhomahtvt, Tohopken asceyvks, kicet, 
momet tepket ohkerhoyvren, makemvts, estoman mo- 
mvteken es huehkaket omat kerretvn komet. 

25 Momen eswvnakvn es wvnayahkof, Este Lomvnvlket 
omat ohfveceko munke tepkatskvre vhakv yevkaye te? 
Pal sentulev vhueran kicemvts. 

26 Mvn sentulev pohhof, kvpetyne enhomahtvn rem 
onayet, Nake momecetskat vketeevs, heyy hunvnwv 
Lomvnvlket ok, kicemvts. 

27 Momof kvpetvne enhomahtvt vlaket, Lomvnvlke 
toyetsken omat, vm onvyvs, kicemvts. Henka, makemvts. 

28 Momen kvpetvne enhomahtvt em vyoposket, Enrah- 
kv rakken heyv .Lomvnvlke en hueretv es heckuecvyvtes, 
makemvis. Momis vne matat ev heckvtet omes, Pal 
kicemyts. | 

29 Momof mv ohkerrvkvranvte vyvkhvmkvn enkvpvka- 
kvtes; momen kvpetvne enhomahtvt, Lomvnvlket on 
kerrof, momet mv wvnayate svrahkv penkalemyts. 

30 Rempvkse omof, estomaten Cusvlke vnrvpaket omat 
mehenwvn kerretvn eyacet ok, svlvfkvte enrecapemvis, 
momet plest enhomahhotvlke, momet en nvkaftvlkeu 
omvikvt yievren kicemvts, momet Pal es hvtvpiket, eho- 
mvn licemvts. 

SETENTVCKE XXIII. 

Momen Pal, tekueketv hericet oh hecat, Hunvntake ete- 
cakkvte toyatskat, mucv-nettv vteken Hesaketvmese eho- 
mv vm vkerrickv omvikv beren esarvyvtet omes. 

2 Momen Anvnivs plest enhomahtvt mv etempe svpak- 
lyten e cukwv em vtepkvkvren kicemvts. 

3 Momof Pal okat, Hesaketymeset cemen ce nvfkvres, 
evto-tohopke hvtecvkvte toyetskat, vhakv vevkvyen ve 

ohfvccecvranet liket ometskat, momet vhakv DE ev 
nvfhokvren maketske haks? kicemvts. | 

4 Momen vsvpvklatet okakat, Hesaketvmese em dë 
enhomahtv vtvklecetske haks? makakemvts. 

5 Momof Pal, Etecakkvte toyatskat, plest enhomahtv 
tat kerrvkis, Cem este semevpayv holwvke opunvyeh- 
cetskvs, maket coket omekv; kicemvts. 

6 Momis Pal, vpvlwvt Satusevlket on, vpvlwvt Falvse- 
vlket on, kérrof, tekueketv ofvn huehket, Hunvntake 
etecakkvte toyatskat, Falvsevlke toyit, Falvsevlke eppucé 
toyis, pvsatkvte a en kvwvpketv, momet em enhonrkv 
vrahkvn ve ohfvecehocet omes, makemvts. 

7 Momen heyvn opunahyof, Falvsevlke Satusevlkeu 
etenrvpkvt emetenrvwv ocemvts, momen sulsokat ete- 
kvpakemvts. 

8 Satusevlke akvwvpketv, hvlwe-esteu, puyviekcvlkeu 
sahsekos, makaket omekv; momis Falvsevlket hokkolvn 
kerkuecaket omes. 

9 Momen huehketv rakket ocemvts, momen cokv- 
hayvlke Falvsevike vpvkakvte vpvlwvt akvwvpkaket, 
Heyv hunvnwv ofv naorketv hecékot omes, momis puyv- 
fekevt, monkat hvlwe-estet em punayvten omat, Hesa- 
ketvmese etepohyeyats, makakemvts. 

10 Momen tenrvpkv rakket ocof, kvpetvne enhomahtvt, 
Hvlatet, telatahlece wites, komet, penkalet, suletawvlken 
ohtotemvts, hvtvpehcet, vyvkhvmkusen em esahket, to- 
hopken asceyvkvren. 

11 Momen mv ren nere omof, Pucaset vhueret, Pal 
toyetskat, ce "fvckekvs, Celuslvme ofv a vn kerretskvte 
etvpomen Lome ofvn a vn kerretskvret oke, kicemvts. 

19 Momen hvyatkof, Cusvlke vnvcomet em etohkvl- 
ketvn hayet, ohtvhiketv, elecvn e hahyet, Pal elecéko 
vtekat hompökot, eskékares, makakvtes. 

13 Momen heyv etemfvccetv hayakat pale ostat hoyvne 
tates. 

14 Momen plest enhomahhotvlke momen mveulvke en 
yihcet, Ohtvhiketv rakke elecvn, Pal elecèko vtekat na- 
ken homipèkos, maket etemfvccès, kicakvtes. 

15 Monkv hiyomat centaket nvkaftvlke vpvket kvpe- 
tvne enhomahtvn en kerkuecvks, nake esohfvcken em 
'pohvranatske omen, pvksen ce home taken huericvren ; 
momen pume, hvte vwoliceko munken, elecetv pu mete- 
takes, makakvtes. 

16 Momen Pal e wvnwv e’chuswvt emehakakvcuken 
pohof, ahyet, tohopke ecehyet, Pal rem onayvtes. 

17 Momof Pal, sentulevlke hvmken huehket, Heyv 
, hunvnwv mvnettan kvpetvne enhomahtvn "sem vyys, nake 
hvmken ’monvyetvn ocet omekv, makvtes. 

18 Monkv evpahyet, kvpetvne enhomahtvn 'sem vla- 
kvies, momet, Pal svlvfkat vn huehket, Heyv hunvawv 
mvnettv,nake ce kicetvn ocet omen, es cem vyaren vm 
'pohhes, makvtes. 

19 Momof kvpetvne enhomahtvt enken en hvlahtet, 
vrvnakusen vevkahyet, Nake vm onvyetv ocetskat, nake 
te? kicet em 'pohvtes. 

20 Momen, Cusvlket pvksen Pal tekueketvn esceyets- 
kvren cem 'pohetvn temvkvsvmaket omes, esohfveken 
naken em 'pohvkvrane omet, kicvtes. 

21 Momis em apohihcetskvs, hunvntake pale ostat 
hoyvnet e'mehakaket, ohtvhiketv elecvn etemfvccaket, 
Elecèko vtekat, hompékot, esikékos, makaket os, momen 
hiyomat em vkvsvmvketskvre en nene hecet emetetaky- 
kes, kicvtes. | 

22 Monkv kvpetvne enhomahtv hunvnwv mvnettat vye- 
cievtes, momet, Estimvn monahyetskvs, heyv nanvke vn 
kerkuecetskat, kicvtes. 

23 Momen, sentulevlke hokkolen en hohiket, Suleta- 
wvlken cukpe hokkolen, momen corakko-ohvpokvlket 
pale kolvpaken, cufunfvske-cawvlket cukpe-hokkolen nere 
en hvse-vkerkv tutcenof- Seselevn vpeyvren metetakue- 
cvs, kicvtes. 

24 Momet vpuekvn, Pal oh licahket, vcayecaket Fe- 
lekse evpayvn res em oricvren etetakuecvs, Æievies. 

25 Momen cokv hiyomén hoccicvtes ; 

26 Klatevs Lesevs Felekse evpayv here mahat vseket 
08 ; 

97 Heyv hunvnwv Cusvlket esakvtes, momet elecakvnt 
os, momof suletawvlken es vlahkit, em esakvyvnks, Lo- 
mvnvlket on kerrvyof. 

28 Momet naket omecicen vnrvpakat kerretvn komvyof, 
em etekueketvn a's ceyvyvnks ; 

29 Eme em vhakv em vpohkvn 'svnrvpaken, momis ele 
taye, monkat : svlvfke taye ore em mvttekon, kerrv- 
yvnks. 

30 Momen Cusvlke mv hunvnwv e’mehakakvcuken vm 
onahoyof, lvpken ec ohtotit, momet vnrapvlken nake 
'svnrvpkvn ocvke tat ce homvn onvyvkvren, kicakv- 
yvnks. Ece 'sekis. 

31 Momof suletawvlket, kihocat vevkvyen, Pal esahket, 
neren Antepetlvn es yievtes. 

32 Rempvksen corakko-ohvpokvlket es vevkvpeyvren 
wikahket, tohopken yefulecvtes. 

33 Mv Seselevn yihcet, cokvn evpayvn a emahkof, Pal 
my ehomvn en licakvtes, 

94 Momen evpayv ohonahyof, em etvlwv estomat tat 
vpohvtes; momen Selesevn vte tan kerrof, 

95 Ce'nrapvlket yicof, cem apohicares, kicvtes. Momen 
Helot em ohfvececkv-cukon vpihokvren, makvtes. 

SETENTVCKE XXIV. 


Momew nette eahkepet hoyahnof, Anvnivs plest enho- 
mahtvt, mvculvke es hvtapket, momet opunayv hvmke, 
Tvtvivs kocefket, Pal vnrvpen evpayvn en kerkueca- 
kvtes. 

2 Momen enhuehohkof, Tvtvlvs vnrvpetvn vlicecvtes, 
maket, Ceme ce tehoyvnen evyayvketv rakken es epu 
fveket omen, momen cem fvyatkv herat eteropotten 
nake herakat heyv etvlwv em momehocet omen, 

3 Estofis, momet estvmvt o estomis, vkvsvmkv emetv 
'somvlkvn punaken hayeyet omes, Felekse here mahets- 
kat. 

4 Mome estomis ohvtvlaken ce naorievkaret, cen he- 
romkvn opunvkv nvcomusen es pum apohicetskvren cen 
kusapis. 

5 Heyv hunvnwv este naorievt ot, ekvnv eteropotte 
Cusvlke omvlkv etenrvpkv en hayvt ot, momet Nasvle- 
vlke esemevpayvt. on esheceyet omekv ; 

6 Momet ohvtvlakat cuko-veakat svholwvyecetvn ko- 
men; myn ehsét, pum vhakv vevkvyen ohfvececetvn pu 
yacvnks ; 

7 Momis kvpetvne enhomahtv, Lesevt, vlahket, yekcety 
rakken punke ossen es pu 'konahvnks. 

8 Vnrvpueevlke cemen ec oh vpeyvren kicet, mvn vkete- 
cetskat, heyv nanvke es vnrapeyat omvlkvn kerretske 
tayes. 

9 Momen Cusvlke em vkvsvmakvtes, Heyv nanvke mo- 
mès, makaket. 

10 Momof evpayvt opunvyvren es em vhopahyof, Pal 
em vyoposket, makvtes, Heyv etvlwv ohrolope sulken 
ohfvececy toyetskvten kerrvyet oke, ”sve afveke mahet 
es vc vrahkv vyoposkis ; 

11 Celuslvme emekusvpvrane ohvyvyvte hvte netta pa- 
len hokkolohkaket omat kerretsket omekv. 

12 Momen cuko-veakat ofv, estimv vnrvpe estempuna- 
yin, monkat este tenrvpkv en hayin, senekake ofv tis, 
tvlofv ofv tis, es cv hecvkekvnks ; 

13 Momet nanvke es ve vnrvpakat ohfvececvkeko tayes. 

14 Momis heyv tan cem e ohkerkuecis; nake vhakv 
ofv, momet owalvlke ofv hocevke ocat omvlkvn vkvsamit, 
mv vyetv tekvpvketv kicakat vevkvyen auo eV en 
Hesaketvmesen em vtotkvyet os ; 

15 Momet Hesaketvmese ohfveev enhonrkvn, mv eme- 
takeu vkvsvmakat, ocit, pvsatkvte fvecakat fvecvkekateu 
a en kvwvpketv ocvranat vkvsvmvyet omes. 

16 Momet heyv ofvn vtotkvyet omes, estofis Hesake- 
tvmese ohífveev, momet este ohfvecun vkerrickv mahlv- 
pvtke ocaren. 

17 Tokvs, ohrolope sulket hoyanof, heromkvn momet 
Hesaketvmese nake emetvn vm etvlwv 'sem vtaret vlakv- 
yet omvnks. 

18 Momof Cusvlke vpvlwuset, Esev vwet, cuko-vcakat 
ofvn ev hvsvtken es cv hecakvnks, este sulkat vpvkvkot, 
estoke mahateu sekon. 

19 Mvt, nake es ve vnrvpkv ocvken omat, ce homvn 
svpaklet, kerkuecvkvranvtes. 

20 Monkat heyv eta tis, naorketv estomen ve ofvn eshe- 
eakvten omat, onvyvkekvs, tekueketv ofyn huervyof, 

21 Pvsvtketv aenkvwvpketv ohfvecvn muev-nettvn ve 
ohvketecatsket os, vpvkakvye huervye huehkvyvte, bere 
opunvkv hvmkat tawv. 

22 Momen Felekse, heyv nanvken pohof, mv vyetv sen- 
ivecen kerrekv, em acewicvtes, momet, Lesevs kvpetvne 
enhomahtvt vlakof, esfveken cem ohvketecvkares, kicvtes. 

23 Momet sentulevn, Pal etektvnken e’met, momet em 

etekerhoyetv em afvstvkepvre, momet a oh vwvkepvre 
sentackekon, vhecievs, kicvtes. 

24 Yes nettv nvcomuse enyupvn Felekset e ae 
Tluselv, Cusvlke hoktet omen, mvn evpayet vlahkof, Pal 
em vivkvren ohtohtet, Klist ofv vkvsvmkv ocat obfveevn 
em apohicvtes. 

25 Momen fvcceetv, eemfvyatkv, momet ohfvececkv vlv- 
kvranan opunvyecof, Felekse fekeket, Mucvn cem vyetvn 
vyvs, oketv etektvnket vn heckofvn, cen huehkares, kicvtes. 

26 Monkv, Enrecvparen Pal cvto-kunawvn v'mvres, 
komekv, etewolusen enhuehket, etempunayvtes. 

27 Momis ohrolope hokkolet hoyanof, Pasevs Festvs 
Felekse vyoposkvtes, momen Felekset Cusvlke afvcecice- 
tvn komet, Pal svlvfkén wikvtés. 


SETENTVCKE XXV. 


Monxv Festvs kvntvckv acehyof, nettv tutcenet hoyanoi, 
Sesvlev enkvpaket Celuslvmen oh ayvtes. 

2 Momof plest enhomahtvt, momet Cusvlke enhomah- 
hotvlke Pal vnrvpet en kerkuecakvtes, em 'pohaket, 

.8 Pal ynrvpen en heromvkvren komaket, men Celuslv- 
men ra enhuehkvren, vyetv ofvn mehakaket elecvkvren. 

4 Momis, Pal Sesvlevn fekhonnihocekvs, momen vne 
hofunusekon ayvranis, Festvs maket vyoposkvtes. 

5 Monkv mv yekcetv ocvke ece 'pakvkat, ve vevkvpe- 
hyet, heyv hunvnwv vnrvpvkekvs, eme ofv naorketv ocet 
on omat, kicvtes. 

6 Momen nettv pale esenhoyvnen vpahkofv, Sesvlevn 
vk hvtapkvtes, momet rempvkse omof, ohfvececkv ohlike- 
tvn oh liket, Pal esyihocvren makvtes. 

7 Momen vlahkof, Cusvlke Celuslvmen vwakvtet em 
vfoloten svpaklet, opunvkv yekevke, momet sulken, ohfve- 
cecvkeko tayat, Pal 'svnrvpakvtes ; 

8 Momen emet e em vyoposket, Cusvlke em vhakv, cuko- 
veakateu, momet Sesvn vnaorkvkvyvte sekos, makvtes. 

9 Momis Festvs, Cusvlken afvcecicetvn komet, Pal em 
vyoposket, Celuslvmen oh ayet, mvn cv homvn heyv 
nanvke ohfvecv cem fvecvren kometske haks ? kicvtes. 

10 Momof Pal okat, Sesv em ohfvececkv ohliketvn 
vhueris, mvn vm fvcevre tayet os; Cusvlke naken em 
vhopanvyvte sekos, momat kerrusetsket omes. 

11 Naken vhopanvyvten omat, monkat elkv oren naken 
momecvyvten omat, elkv e vsehvkot os, momis heyv 
.nanvke es ve vnrvpakat sekon omat, estimvt vnen em 
wikvkeko tayes; Sesvn oh huehkis, makvtes. 

12 Momof Festvs, nvkaftvlken setempunahyof, Sesvn 
oh huehket ohmetska? Sesvn oh ayetskvres, kicet em 
vyoposkvtes. 

13 Momen nettv nvcomet eshoyahnof, mekko Vklepvt 
Pvnese tepakat Festvsen vsekvkvranet Sesvlevn vlaho- 
kvtes. 

14 Momen nettv sulken mvn kahkof, Festvs mekkon 
Pal em en kerkuecvtes, Felekset wikvten, hunvnwv hvm- 
ket svlvfkét likes, maket. | 

15 Mv ohfvecvn, Celuslvmen likvyof, plest enhomah- 
hotvlket momet Cusvlke em vculvket ohfvececkvn koma- 
ket oh kerkuecakemvts. 

16 Men em vyoposkit, Lomvnvlket :este vnrvphoyat 
.elkvn em wikvranet omeks, vnrapvlket tehecaken, momet 
nake ”svnrvphoyat emeu e em vyoposke taye em etektvn- 
keko emunken omat, kicakimvts. 

17 Monkv yvmvn vtelohkof, acewicvkot, secs 
omof, ohfvececkv ohliketvn oh likit, hunvnwv esyihocy- 
ren makimvts. - 

18 Vnrapvlke vsvpaklof, nake momvke tares komvkaten 
es vnrvpakemvts. 

19 Momis es vnrvpakat em emekusvpkv ohfvcevn, mo- 
met Cesvs hvmke mv elvten, Hesakes, Pal kicat, vpohkv 
ocakemvts. 

20 Momen vpohkv my omakat vn kerkekokv, Celuslv- 
men oh ayet, mv nanvke mvn em fvcevren kome tat em 
. 'pohimvts. 

21 Momis Pal, Vkvstvt pohvren oh hohikof, Vhecihoce 
emunken Sesvn ohtotares, kicimvts. 

22 Momof Vklepvt, Vntat hunvnwvn em apohicetvn cv 
yaces, Festvn kicvtes. Momen, Pvksen pohetskvres, 
`kicvtes. 

23 Momen rempvkse, Vklepvt Pvnese tepaket en heckv 
rakken es vlahohkof, momet kvpetvnvlke enhomahho- 
tvlke, momet mv tvlofv en rvkrakvn pohvkvranet pohe- 
tv-cukon escehyof, Festvs mahken, Pal esyihocvtes. 

24 Momen Festvs, Vklepv toyetskat, momet este hunv- 
ntake heyv epu 'pakatskat omvlkvt hecatsket os, heyv hu- 
nvnwv mv ohfveev Cusvlke sulsoke omvlkvt Celuslvmen, 
momet yvmv tis, ve oh huehkaket, Ohvtvlaken hesakekan 
tayes, makaket os. 

25 Momis elkv ore naorkekot, eme. tis Vkvstvs oh 
huehken heevyat ohtotetvn ohfvececvyet omemvts. 

26 Mv ohfveev ev pucase naken en hoccicetv ocvks. 
Monkv ce homv taken esvlakis, momet mékko Vklepv 
toyetskat, ce ce rvhecit, ohvketeckv ohcof, nanvke hocci- 
cetv ocaret. 

27 Svlvfke est’ ohtote nanvke es vnrvpkv kerkueces- 
kat hoporrenkv toko es vm momet okv, makvtes. 


SETENTVCKE XXVI. 


Momzn Vklepvt, Cem etektvnkes ece "rahkv opunvyets- 
kvre, Pal kievtes. Momof Pal enken a rvtosecet, e em 
vyoposkvtes ; 

2 Vklepv mekko toyetskat, ve afvckes, komis, mucv- 
nettv Cusvlke nanvke es vc vnrvpakat omvlkvn ce homvn 
e em vyoposkvranikv ; 

9 Mv omecice mahat, cemet Cusvlke em vpohkvn, mo- 
met semvpeyetv omvlkvn kerretsket omes, momekv cen 
heromkvn es vm apohicetskvren cen kusapis. 

4 Enhvteceskvn vm etvlwvn tvlofvn, Celuslvmen likit, 
cv mvnettusvte vteken, vm vretvn Cusvlke omvlkvt ker- 
rvket os; 

5 Enhvteceskv vteken cv kerrakvtet, (kerkuecetv komv- 
ken omat,) pum emekusvpkv em etekvpvketv vfekcakhe 
mahat. em vyetv vevkvyen — nn arvyvtet omat, 
kerkuecvke tayes. 

6 Momen hiyomat setemfvccetv herat, Hesaketvmese 
purkvlke en hayvte enhonrkv vrahkvn ve ohfvecet buert 
omis. 

7 Men oricetvn komaket pum etvlwv pale hokkolohka- 
kat, Hesaketumese nettv nereu emomecicet em vtotkaket, 
enhonrvket omes. Mv enhonrkv vrahkvn, mekko toyets- 
kat, Cusvlke ve vnrvpaket omes. 

8 Hesaketvmese ` pvsvtkvte akvwapat estoman nake 
vkvsvmhoyeko taye es cem momet o haks? 

9 Mehenwvn vntat Cesvs Nasvlevlke e hocefkv vnrvpe 
nanvke sulken momecvranvyat. omes, komvyvtet os. 

10 Momet mv naken Celuslvme ofyn momecvyvtet 
omes, momet plest enhomvhhotvlke enkvpvket yekcetv 
vn hecken, mekusapvlke sulken cuko-yekcy ofvn em 
= vkhothuecvyvtet omes, momet, pysvthoyoi, — 
opunvkv vpvyecvyvtet os. 

11 Momet senekake omvlkv ofvn tewolen estemer- 
rvkuecit, opunvkv yekcvken opunvyepuecit, momet en 
cv homece mahet, tvleporvlke em etvlofv vteken asseca- 
kvyvtet omes. 

12 Momen plest enhomahhotvlket vm wiketvn hayet, 
momet yekcetvn v'maken, Temaskvn ayvyof, 

13 Mekko toyetskat, fvecv-likof, vyetv ofvn hvyayvke 
hvse en hvyayvke emuntvlen, vne momet ve ki diya 
pu folotken hvyayvken hecimvts. 

14 Momen omvlkeyat ekvnvn tvk pvlvtikeyof, punvkv 
en hake vm punayet, momet Hepluvlke em punvkv ofvn, 
Sal, Sal, estoman ve assecetske haks? Nak fvsfvke oh 
refketv cen yekcet os, maken pohimvts. 

15 Momet, Pucase, estimv toyetska? makin, Cesvs, mv 
assecetskat toyis, makemvts. 

16 Momis ahuyiret, ce’len oh huervs, heyv vrahkvn cem 
e heckuecikv, heyv nanvke hecetskvte, momet nanvke 
mv ofv eem e heckuecvranvyat vtotkv, momet a en kerrv 
ce hayaret ; 

17 Este momet Centilvlke hiyomat ec oh ’totvyat cen 
kvpvyecicit ; 

18 Mon ec oh ’totakis, e turwv take en hvwecet, momet 
yomucke enkvpvken hvyayvken oh fulothuecet, momet 
Setvne en yekce enkvpvken Hesaketvmesen oh. fulot- 
huecet, naorketv enkvpvketvt, momet hvsvthvke haho- 
yvte vpvke epucasvke haketv en heckvkvren, vkvsvmkv 
ve ofv ocat eteropotten, makemvis. 

19 Monkv, mekko Vklepv toyetskat, heyv nake hvlwe 
vté hecke ocat em vkvsmvkot omvkomvts ; 

20 Momis Temaskvn vpokat taten, momet Celuslvmen, 
momet Cutev ekvnv omvlkvn, momet Centilvlken, em 
vkerrickvn eticaket Hesaketvmesen oh fulotecet, momet 
vtotketv vkerrickv etickv orvken momecvkvren en ker- 
kuecakimvts. | 

21 Heyv nanvke omecicen Cusvlke cuko-vcakat ofvn cv 
'sahket, cv "lecetvn komakemvts. 

29 Monkv Hesaketvmese a enkvpvken vnickv vn hecken, 

rvkrakat lopuckateu a en kerrakit, nanvke owalvlke, mo- 
men Moses mome.ocvkvres, makakvte tvlkusen punayet, 
muev-nettv oren huerit omis ; | 

23 Klist estemerkvrane, momet elkv raenkvwvpketv 
enhvteceskv taranat, este momet Centilvlken hvyayvke 
hecvkuecvranat tat kerkuects. 

24 Momen hiyomen e em punayepof, Festvs, yekcicet 
huehket, Pal toyetskat, ce hacohakes, cokvkerretv tayat 
ce hacohayes. 

25 Momis, Festvs here mahetskat, cv hacohakeks, mo- 
mis mehenwv momet mahlvpvtketv opunvkvn opunayis, 
kicemvts. 

26 Mekkot heyv nanvken kerret omekv, mv ehomvn 
etektvnkusen opunvyvyat.  Heyv nanvke hvmkis Gm 
ehkekat komikv; heyv nake vkvnowv ofvn momehoce- 
katet omekv. 

27 Mekko Vklepv toyetskat, owalvlke vkvsametske te? 
Vkvsvmetske tat kerris. 

28 Momof Vklepvt, Klistvlke hakaren 'sve oricvranu- 
setskes, Pal kicvtes. | 

20 Momen Pal, Cen tvlkusekon, momis mucv-nettv cv ` 
pohakat omvlkvt vne ome orvkvranusat tvikekot, moms 
orvke tate! komit, Hesaketvmesen es oh hecis, heyv 
eswvnakv tvlkuset momekon. 

30 Momen heyv nanvken opunahyof, mekko, evpayv, 
Pvnese esyomat, momet mv vpvkakvte asvpaklvtes ; 

31 Momet etvn vpeyahkof, etempunahoyet, Heyv hu- 
nvnwv elvre taye, monkat wvnvkvre tetaye naken mome- 
ceks, makakvtes. 

32 Momof Vklepvt, Heyv este Sesvn oh huehkekaten 
omat, en recvpke tayvnt os, l'estvs kievtes. | 

SETENTVCKE XXVII. 


Moman Etvlen perron vtehkét vpeyvranén pum frciyof, 
Pal momen svlvfkvlke vpvlwvn, sentulev, Culevs hocef- 
ken, Vkvstvs en suletawvlke etobkvikat en Ævpetvnvlke 
hvmkan em wikakemvts. 

2 Momen Etlvmetev em perro-cukon ohtehket Esev 
ekvnv afopken svkvpeyvranet, esenkvpakemvts, Elesta- 
kvs, Masetonevlket, Resvlonikvn vtet, epu "paken, 

3 Momen rempvkse Sitvn rvcakémvts, momen Culevs 
Pal heromen vfastet, en hessvlken oh vyepet,.e emahlv- 
pvtvren em etektvnecvtes. 

4 Momen mvn esenkvpahkeyof, Siplvs afopken svkv- 
peyemvts, hotvlet vnrvpet okv. 

5 Momen uehatkv Selesev momet Pamfelev vnakv svk- 
tiyehcéyof, Lesev ekvnv Mile tvlofun roricémvts. — 

6 Momen men Aleksantlev tvlofv perro-cukot Etvlen 
ayen sentulevt eshehcet, ep ohtehemvts. | 

7 Momen nette sulken yulohusen svkvpeyet, Nitvs afop- 
ken, roricvranuseyof, hotvlet pu mvnvttecen, Klete afop- 
ken, Salmvn vnakvn roricömvts. 

8 Momet hoyvnece mahekot, Svcaketv Herakusat kice- 
tvn, tvlofv Lesev vnakvn, roricemvts. 

9 Momen oketv hofunet yvinahkepen, svkvyetvt entis 
penkvlke hakof, momen eelvweckv hoyvnepekv, Pal 
emvcahnemvts ; 

10 Hunvntake toyatskat, heyv svkvpeyeyat perro-cuko 
momet nanvke vtehkat tvlkekot, pun hesaketvu yvmah- 
ketvt, momet vhopvnketv tayet ocvranen hecis, kicet. 

11 Momis sentulev Pal nanvke makat esemuntvlen 
perro epucase, momet vfastv min vkvsamemvts. 

12 Momen perrvcakv rvfo yvmahketv herekokv, Men en- 
kvpaket, éstomet perrvcakv Klete, Fenesen roricé tayen 

omat, mon rvfon yvmahkeyvres, este sulkat makakemvts, 
mv perrveakv Hvsaklatkv-enhonerv fvccvn momet Hvsak- 
latkv-em-wahvlv fvecvn wakket os. 

13 Momen wahvlv hotvlet yulohusen hotalof, Mv ko- 
meyvte pun heckes, komet, en recvpahket, Klete afopken 
svkvpeyemvts. 

14 Momis renyupv hofune mahekon hotvle rakket, 
Yulakletvn kicetvt, perron naf kemvts. | 

15 Momen perro-cuko vkésen, hotvle vnrvpen vkayeko 
tayof, vkatiyvren wikemvts. 

16 Momen ote hvmke, Klatv kicetvn vnakvn svkvpe- 
yen, perruce pun sumkekaren ep omekaranusèmvts. 

17 Men a vk esahkof, sevnickvn omaket, perro-cuko 
wvnayahket, Oktahv vksvmohen es epu'klvtike wites, 
komet penkvlaket, hvnvwelvn kvnevpuecahken, esvkati- 
yemvts. 

18 Momen hotvle-rakkot tayen es pum melohlicen, 
rempvkse perro-cuko tvhoknicakemvts. 

19 Momen netty svtutcenof, perro-cuko: nanvke vtehkv- 
ten punke mahusaten es apvlatemvts. 

20 Momen hvse kococumpvu nettv sulken heckvkekof, 
momen hotvle-rakko cotkuse tokot ep oh wakket on, pu 
hesahoke taye enhonrkv omvlkvt sumkemvts. 

21 Momis eelaweckv hofune hoyanof, Pal en nvrkvpvn 
'ren huyiret, Hunvntake toyatskat, heyv yvmahketv, 
momet hopvnketv e en cakkuecatskekaret, Klete sen- . 
kvpvkekot vm apohicvranatskvtes. 

22 Momen hiyomat ece 'fvckvke taren ce mvcahnvkis, 
ece "pakvkat hvmkusis en hesaketv sumkvranekok’, mo- 
mis perro-cuko tvlkuset. 

29 Hesaketvmese, enake toyvyat,momet em vtotkv- 
yatet, em estet nereise vc vhueret, 

24 Pal toyetskat, ce penkahlats, Sesv ehomvn erhuerv- 

ranetsket omekv, momen hecvs, Hesaketvmeset mv esvk- 
fullvlke ece "pakat omvlkvn cemès, cv kicis. 

25 Monkv ece 'fvckvkekvs, hunvntake toyatskat, mv vm 
onahoyvte mahusat taranat, Hesaketvmesen vkvsvmvyet 
omekv, kicemvts. 

26 Momis ote hvniken ep oh pvlvtkvranes. 

27 Momis nere pale ostohkakat orof, estvmi estomis 
'sepu ”tohken, Etlevn svkfullen, nere nvrkvpv mahe orof, 
perro-cuko viastvlket, Ekvnvt ocen vwolicés, komake- 
mvts. 

28. Momet vkvhopahyet, estele-vhopakv cukpe hvmken 
pale hokkolen kerrakemvts; momet ohvtvlvkusen svkv- 
pehyet, hvtvm vkvhopayat, estelevhopakv pale ostvpaken 
kerrakemvts. 

29 Momof Cvton oh pvlvtike witeyes, komet penkvla- 
ket, perro-cuko yupvn esvkhviatkv osten a vk pvlvtah- 
ket, Hvyatkate! komakemvts. 

30 Momen perro-cuko vfastvlket, perro-cuko esosset, 
pefatketvn komaket, perro-cuko-homv esvkhvlatkv a vk 
pvivtvrane omecaket, perrucen uehatkvn vk hvtvpecihcof, 

31 Pal sentulevn momet suletawvlken em punayet, He- 
yvt perro-cukon vtehket fekhonnvkekon omat, ce hesa- 
hokeko tetayes, kicemvts. | 

39 Momof suletawvlket perruce eswvnakvn warahket, 
enkvpvkvren wikakemvts. 

88 Momen hvyvtkvranusof, Pal omvlkvt, hompetvn 
cahwet, hompvkvren em 'pohet, Fekhonne emomecice e 
elawece, naken cahwet hompatskekat heyvt nettv pale 
ostohkakat tes, kicakemvts. 

34 Monkv hompetv evwatskvren cem ”pohvkis, heyvt 
ece "cayecvranvket omekv, hvmkatskis cekv-esse cekv a 
lytkvranekot omekv. 

35 Momen hiyomen opunahyof, tvkliken ehset, omvlkv 

ehomvn vkvsvmkvn Hesaketvmesen emet, kvlkahyof, 
hompetvn vlicecemvts. 

36 Momof omvlkvt, em vkerrickv herake haken, hompe- 
tvn cvwakemvts. x 

37 Momen perro-cuko vtehkeyat omvlkat este em puyv- 
fekev take cukpe hokkolen pale kolvpaken epohkakemvts. 

38 Momen em etetayen hompvkehpof, telekon uehatkvn 
a vk pvlvtaket, perro-cukon tvhoknieakemvts. 

39 Momen hvyatkof, ekvnvn kerrvkekomvts, momis 
uewv afvske hvmken lvpvtke ocen eshecaket, mvn perro- 
cukon res vceyetvn komakemyts, momecvke tayen omat. 

40 Momen svkhvlvtkvn warahket, uehatkvn em wikah- 
ket, esfvyatkv eswvnakvn enrecvpakemvts, momet hvnv- 
wely rakkat hotvlen "sem wihkét, lvpvtke fvecvn svkvpe- 
yémvis. 

41 Momen uehatkv hokkole etenrapen 'svk pvlvtiken, 
perro-cuko erohvtvlahyen, homvt vkyekcehpen, nekeyeko 
tayet vk lihken, uemelohlv en yekcet e yupvn kacemvts. 

49 Momen, Svlvfkvlken pvsvtvkeres, monkon omat, 
omayet esosset pefatke wites, suletawvlket maket veah- 
nakemvts. | 

48 Momis sentulevt, Pal vcayecetvn komet, nake 
makakat em vsehvtes, momet, Æstit omvyvke tayat tatet 
e vk pvlvtahket, lvpvtken roricvkekvs, makemvts ; 

44 Momen vhoskat vpvlwvt toselkvn "se hvlvtaket, vpvl- 
wyt perro-cuko nake vk wokockan 'se hvlvtaket, lvpviken 
roricvkekvs, makemvts. Momen mome ocemvts, omvikvt 
hesahoket lvpvtken roricakemvts. 


SETENTVCKE XXVIII. 


Momen hesahohkof, mv ote Melitvn kihocet omat kerra- 
. kemvts. 


Q 


9 Momen tvleporvlket heromkv cutkuse tokon pu heci- 

cakemvts, momat omvlkeyan pu evpvyahket, totkvn ete- 
cakemvts, kvsvppe momet oskat svrahkvn. 

9 Momen Pal, eto wokuckuce sulken vtelohyet, totkvn 
oh*vpohyof, cettot hiyan aosiyet, enken em vyokcemvts. 
.4 Momen mv tvleporvlket mv nak senhonecke enken em 
vtarken hecakof, emet etempunahoyet, Heyv estehu- 
nvnwv este elecvt o hervcuks, hesaket uehatkv aosset 
ont omis, fvecetvt ohvtvlvken hesakvre em etektvnecekot 
omes, makakemvts. 

5 Momen mv nak senhonecken totkvn a tvk fekehyet, 
naket en nokkekomvts. 

6 Momis hvsvikvres, monkat vyvkhvmkvn eklè tvk 
lytkvres, komaket vketecakemvts; momis hofune mahen 
hecahkof, holwvke estomet oh vlvkekon, em vkerric- 
kvn mvrahkuecahket, hesaketvmese tes, makakemvts. 

7 Ekvnv mv vfolote ocakan mv ote este en rakkat, 
Pvplevs hocefket, enaket ocakemvts, momen mvt epu 
vpayet, heromet nette tutcenen epu 'fastemvts. 

8 Momen mome ocemvts, Pvplevs erket hepetkat, mo- 
met cate nvrkakvn es enokket wakken ; Pal, mvn cehyet, 
emekusapet, enken oh wvkhokicet, em wicecemvts. 

9 Monkv heyvn momehocof, ote ob enokketv vlilakat 
vpvltaken yicet, em wikakemvts. 

10 Ohvtvlakat, heyv estet nake es vrakkuecetv sulken 
es epu 'rakkuecakemvts momet en kvpvkakeyof, nanvke 
este eyace tayat es ep oh ocakemvts. 

11 Momen hvse tutcenet hoyanof, perro-cuko Alek- 
santlev aosse, mv es en kerkv Kastv Palvks tepakat 
omen, ote ofvn rvfo yvmahkvten ohtehket, es en kvpa- 
kémvts. - 

12 Momen Selekyuse resvcahket, mon nette tutcenen 
fekhonnémvts. 

18 Momen men es en kypakét, vfolotecet Lecevm yicé- 

mvts, momen, nettv hvmke hoyanof, wahvlv hotvlet hota- 
lemvts, momen rempvkse Puteoli yicémvts. 

14. Momet men etecakkakan eshehcét, nettv kolvpaken 
em fekhonneyvren komakemvts. Momen moman Lome 
fveevn vpeyémvis. 

15 Momen etecakkakat Lome vpokat ep ohfvccvn poha- 
kof, men a awet, Apei Folvm, momet Hompetv-cuko 
Tutcenat vteken pu'nrvpvranet yicvtes, "men Pal he- 
cof, Hesaketvmesen vkvsamet, fekhvmketvt en hecke- 
mvis. ; 

16 Momen Lomen yihceyof, sentulevt svlvfkvlken vke- 

tecvlke en kvpetvnen em wikemvts, momis Pal entvlket, 
 suletawv hvmke vheeicen, vpvket likvren em etektvnec- 
hoyemvts. 

17 Momen mome ocemvts, nettv tutcenat hoyanof, Pal 
Cusvlke en homahhotvlken vteloyvtes, momen etohkvli- 
kof, em punayet, Hunvntake etecakkvte toyatskat,” este 
monkat purkvlke semvpeyetv vnrvpe naken momeevyvte 
sekot ont oman, svlvfken Celuslvme enkvpvken Lomv- 
nvlke enke ofyn ev wihokemvts. 

18 Myt ve ohvketecahkof, vn recvpakvnt omes, ev ”le 
tetaye ore naken momecvkokv. 

19 Momis Cusvlke vn recuphoyvren vnrvpen opunahoh- 
yof, Sesvn oh huehkvranvyat tvlkemvts, nake vm etvlofv 
'svnrvpetv ocvkis. 

20 Monkv heyv vrahkvn cen huehkvkit omis, ce hecit, 
momet ce tempunayvkaret, Eslevl em enhonrkv vbi 
heyv evto-tetvkkakv es ev wvnvket omekv, kicemvts. 

21 Momen, Cutey ,aosse ec ohfveev nakcokv tis pun 
heckekon, etecakkakat yicakat estomet ec ohfvecv hol- 
wvke opunayvkekot, momet pu heeievkekvnks, kicake- 
mvis. l 

22 Momis naken vkerrieetske tat cem pohetvn pu 

yaces; heyv emetohkvlketv hvmkat ohfveev ema 
vnrvpen opunvyehocet omat kerrét omekv. 

23 Momen nettv em mellahkof, este sulket en liketvn 
en yicaken, mvn Hesaketvmese em ohmekketvn em oh- 
kerkuecet, momet ohhvyvyicet Moses em vhakv momet 
owalvlke aossen hvthvyvtken yafke vteken Cesvs ohfve- 
cvn em veahnakemvis. 

24 Momen nanvke opunayat vkvsvmakat sasen, vkvsv- 
mvkekateu sasemvts. 

25 Momen emetvwvt ete'm vkvsvmvkekofvt, en kvpv- 
kakemvts, Pal heyy opunvkv hvmken opunahyof, Esivs 
eteropotten Puyvfekev Veakat purkvlken heren em pu- 
nayet, 

26 Heyv esten oh ayet, Pohatskat pohatskvres, momet 
kerratskekares, momet hecatskat hecatskekares, momet 
kerratskekares, kicvkvtevs, makvtes. 

27 Heyv este e feke take wvnwvhes, momen e hvcko 
take pohetvn tefnes, momen e turwv vkhottakekv; 
monkon omat, estofis eturwv es hecet, ehvcko es pohet, 
efekeu es kerret, fulotecen em wiceevkvye tayen, makvies. 

28 Monkv een kerkvkekvs, Hesaketvmese em vhesa- . 
ketv Centilvlken ohtothoyet «s momen em apohicy- 
kvres. 

29 Momen heyv opunvkv opunahyof, Cusvlket enkv- 
pvkakemvts, momet opunvkv tayen emetvwvt es etenrv- 
pakvtes. 

30 Momen Pal ohrolope etemvpoke hokkolen eme en 
‘cuko pvlepat liket, en yicakat omvlkvn evpayemvts. 

31 Sentacke sekon, momet fekhvmketv omvlkvn Hesa- 
ketvmese em Amer es erkenaket, momet mv na- 
nvke Cesvs Klist ohfvcev ocakat "seste'mvhayet. 


Corrigendae. 





MVHERICK V. 


MARO IV. 2. Momen nettv pale-osten nere Bis 
osten e elvwehcof, renyupvn elawvtes. | 


MARO VIIL 28. Momen tvpalv Kvkesevlke ekv- 
nvn rorof, este hokkolet, este-nekrievlke vtehket, evpvk- 
hoke mahet, este estomet mv hoyvneko tayaten, este- 
herickvn awolket vurvpakvtes. 

MARO XVIL 97. Mome estomis vnvttecékaren, 
vkhvsen ahyet, cufokunhen vkwikvs, momet rvro enhvte- 
cesky akvwapkan esvs, momet e eukwvn en hvwecetskoi, 
cvto-kunawvn eshecetskvres; mvn ehset, ve vrahkv ece 
'rahkvu emvkrs. 

MARO XVIII. 14.  Matvpomen, heyv lopuckusat 
hvmkis sumkvre Cerke take hvlwe likat nake komat 
tokot omes. 

MARO XIX. 14. Hopuetakuce em etektvnecet, ve 
oh vwepvre em vsehhatskvs, mv omaket hvlwe ohmekke- 
tvt omekv, Cesvs makvtes. 

MARO XXIV. 45. Monkv vtotkv hoporrene, hero- 
mat,mv em oketv orof hompetv emvkvren e pucaset en 
cuko ohfvnke hayvte estimvt o haka ? 

MARO XXVI. 11. Estemerrakat ece "pakvke ocats- 
ke munkvt os, momis vntat ocatske munkv tokot omekv. 
ot L 
CANE UL 4. Este veulehpof, estomet hecke taye 
haks? svhokkolv ecke e nvrken ecehyet, hecke taye 

bake? Nekotemvset kicvtes. 


ij CORRIGENDAE. 


CANE VI. 9. Cepanet likes, ketinv tvklike-vnore 
cahkepen, momet rvro lopuckuse hokkolen ocet; mo- 
mis heyv naket o haks, esté sulke momat em etenrvwv? 


CANE VI. 62.. Monkv enhomv likvtet este Echuswv 
v kvwapken heeatsken omat, estomvre te? 


CANE VII. 4. Este hecke kerhoyvren eyacet, ehke 
naken celayate sahsekot omekv. Heyv nanvke vfastets- 
ken omat, ekvnvn em e heckuecvs, kicakvtes. 


CANE XIV. 2. . Ovrke hute ofv liketv sulket os; 
momekaten omat, cem onvyvkvyvnt os.  Liketvn ce 
metetakueevranit ayis. | 


CANE XIV. 26. Momis Emvhlvpatv, Puyvfekev 
Veakat, Erket cv hocéfkv ofv vtotvranat, mvt nanvke 
omvlkvn ce mvhayet, nanvke omvlkv ce kicvkvyvten ece 
‘kerricepuecvkvres. i 


CANE XX. 11. Momis Melet hvkihket, evto-kofken 
fettvn vhuervtes, momet hvkihkof, oheunehket, evto-kof- 
ke ofvn vfonnakvtes, 


CANE I. IV. 10. Momen vnokeckv heyv ofvts, pu- 
met Hesaketvmese vnokeceyvtet tokon, momis emet pu- 
men epu'nokecet ot, Eppucen vtotvte tat pun naorketv 
esvrahkv nakwikv taren. f 

CANE I. V. 6. Uewv momet catvu etehoyvne vla- 
kvtet heyv tes, Cesvs Klist mot ot as, momen uewv ete- 
hoyvne tvlkekon, momis uewv catv tepakv etehoyvnen. 
Momen Puyvfekevt akerrv tes, Puyvfekevt mehenwvt 
omekv. sè San 

EFESVLKE I. 3. Cesvs Klist pu Pucase Erke, mo- 
met en Hesaketvmese vrakkuehocekvs, mvt hvlhawat ofv 
Klist ofvn puyvfekev merretv omvlkvn es ep ohmerrvtes. 

LOMVNVLKE OHTOTVTE. 


SETENTVCKE I. 


Pat, Cesvs Klist em vtotkv, vpastel enhuehhokvte, Hesa- 
ketvmese em opunvky-hervn oh melhoyvtet, | 

2 (Mv cokv vcacakat ofv em owalvlke eteropotten enho- 
mv etemfaccvten ;) 

3 E'ppuce Cesvs Klist pu Pucase ena-vpeswv vevkvyen 
Tewe e nerkv etehoyvnen hahoyvte, | 

4 Yekcetv eteropotten, hvsvtketv em Puyvfekev vevk- 
vyen, pvsatkvte aenkvwvpketv eteropotten, Hesaketv- 
mese Eppucet omat kerkuehocvte ohiveevn; 

5 E hocefkv vrahkvn tvlwvvlke omvikv ofv vkvsvmkv 
vpohickvn, mv eteropotten herkv momet vpastel | em 
wiketvn mv etehoyvnen pun heckvtet os. 

6 Cemeu men vpaket Cesvs Klist ce'nhuehkvkvtet os. 

7 Hesaketvmese vnokecvkvte, facevlke hakvren enhueh- 
hokvte Lome vpokat omvlkvn; Heromkv momet herkv 
Hesaketvmese Pu'rke, Pucase Cesvs Klist tepakat aenkv- 
pvket cem ocvkekvs. 

8 Esvliceckvn, omvlkatskat ece ’rahkvn Cesvs Klist ete- 
ropotten vn Hesaketvmesen vkvsamis, cem vkvsvmkvt 
ekvnv omvlkv eteropotten opunvyehocet omekv. 

9 Hesaketvmeset, mv vm puyvfekevn E'ppuce em opu- 
nvkv-herv ofvn es em vtotkvyan, vm mekusvpkv ofvn 
fekhonnvkot centaken estofis hocefvkvyan a vn kerrvt 
omekv. 

10 Cem vlvkvkaren em 'pohvyet os, estome estomis' 
Hesaketvmese komat vevkvyen hiyomat estonkon heren 
ayvye tayen omat; 

11 Ce hecetv taken cv yacuset onkv, emetv puyvfekev 
ohfveev ocat ce'mvkaret, ce yekevkuehocat vrahkvn. 

12 Heyvt omes, ece "pakvkit v'mahlvpvtkvren vkvsvm- 
kv centake momet pu tenrvwv ocat eteropotten. x 

13 Tecakkvte toyatskat, Centilvlke vpvlwv em etenrvwv 
em ette ocvyat etvpomen cem etenrvwv takeu ocaret, cem 
vlvketv taken tewolen komvyvtet omis, (hiyomat oren vm 
mvnvttehoevten,) kerratskekaren komvkot os. 

14 Klekvlke momet Papelevlke hokkolvn, hvtvm, hopor- 
renvke momet hoporrenvkekat hokkolvn em e vhuericv- 
kvyet os. 

15 Monkv yekcetv ve ofv ocat oren, ceme takeu; Lome 
vpokatskat opunvkv-hervn cem erkenvketv take vm 
etetakes. 

16 Klist ein opunvkv-hervn es ve vlsekokv: mvt vkvsa- 
mat vtekat vhesaketvn Hesaketvmese en yekcet omekv, 
Cusvlke taten, momet Klekvlkeu en heckat. 

17 Mv ofv Hesaketvmese em fvecetv vkvsvmkv avtet 
vkvsvmkvn oren hecket omekv, Mv fvecat vkvsvmkvn 
eteropotten hesakvres, make hoccat vevkvyen. 

18 Este, mv mehenwetv fvccetv-tokat ofv hvlvtakat 
em fvecetv-tokat momet Hesaketvmese vrakkueckv-tokat 
omvlkv vnrvpen Hesaketvmese en evpvkketvt hvlwen 
avtet kerkuehocet omekv. 

19 Nake Hesaketvmese ohfvecv bd e tayat eme 
ofv taken kerhohoyet omekv ; Hesaketvmeset en kerkue- 
cakvtet ok’. 

20 Eme ohfveev nake hechoyekat ekvnv hocvekvte vte- 
ken heckusen hechoyet omekv, nake hahihocvte etero- 
potten kerhohoyet omen, en yekce estofis oce munkat 

momet estofis Hesaketvmeset omat, mvn hechoyet omen; 
momat seokepkv ocvkekot os: 

21 Hesaketvmesen kerrakis, Hesaketvmese omecet 
vrakkuecekot, monkat. em merkv vrahkvn vkvsvmvkeka- 
tet ok'; momis em vkerrickv ofv ehvperkvke haket, e 
feke take hoporrenekat yomucke hakvtet os. 

22 Hoporrenvke e okicaket, hoporrenvkeko hakvtes, 

23 Momet Hesaketvmese hopvnkeko tayat en hvyayv- 
ken mvrahkuecet, este hopvnke taye, momet fuswv, mo- 
met eleostakat, nakhvlecakat esyome vhaken hayakvtes. 

24 Momen monkv Hesaketvmeset e feke take em 
eyackv eteropotten hvsvtketv-tokan em wikakvtes, eme 
em etenrvwv em ena taken vlesketv en hvyaken ; 

25 Mvt Hesaketvmese em mehenwetvn mvrahkuecet 
lvksetvn hayakvtes, momet Hayvten, mv meyuksv-sekon 
vrakkuehocat senhoyvnen nake hahoyvten vrakkuecet 
em vtotkakvtes. Emen. 

26 Heyv omecicen Hesaketvmeset vkerrickv holwvho- 
kan em wikakvtes; hoktvke enaketake nake em munkv 
vevkvye ocan eticet em munkv vnrvpen fullvtet ok, 

27 Hunvntakeu matvpomen este em munkv vevkvye 
ocan wikaket, eyackv holwvke ete'm ocakat ofvn vhetho- 
kvtes; hunvntaket hunvntaken etohkvlket nake holwa- 
kan vtotkat, momet naorkakvten eme ofv feketv momvre 
tetayat en heckaken. 

28 Momen en nakkerretv ofv Hesaketvmese ocetvn 
eyacvkekate etvpomen, Hesaketvmeset vkerrickv holwa- 
kan em wikakvtes, nake momvkvranekaten momecv- 
Keren ; - | 

29 Nakfvecvkekat omvikv, empvlse seko hoktarkv, hol- 
wvyeckv, nakockv-vnoksetv momet enhomeckv es fvefv- 
ket omen, momet vleskvpkv, esteleckv, punvkv setenrvp- 
kv, ehosickv, estevnrvpkv es fvefaket; wvswakvlket, 

30 Nanokokvlke, Hesaketvmese enhomecvlke, enhome- 
cakat, ekvsvmakat, punvkvn 'sekvsvmakat, nake holwa- 
hoken heckuecakat, eckvlke em apohicvkekat, 

31 Hoporrenvkeko, temfvecetv kacvlke, enahvmkvlke 
vnokecvkekat, fekhervkuecesko tayat, merrvkekat ; 

32 Mv, Hesaketvmese em ohfvececkv, mv nake mv 
omakan momecakat pvsvtke taye em mvttvket on fvcce- 
cat kerrakis, mv nanvken momecakat tvlkekot, momis 
mvn momecakat em vpvyecvket os. 


SETENTVCKE II. 


Moxkv este-hunvnwv es? obfvececetskat vtekat, seo- 
kepkv ocetskekos, mv nake ohfvecv este etin ohfvece- 
cetskat e ohfvececetskekv; cemet ohfvececetskat mata 
nanvken momecetskekv. 

2 Momis Hesaketvmese mv omvken momecakat vnrvpe 
ohfvececkv ocat mehenwetv vevkvyet omat kerrés. 

9 Momen, este-hunvnwv, nake mv omakan momecakat 
ohfvececetskat, momet matan momecetskat, Hesaketv- 
mese em ohfvececkvn mvnvttepares, kometske haks? 

4 Monkat Hesaketvmese en heromkvt vkerrickv-etickvn 
ec ohyekcicat kerrekot, en herkv, en yvmvskv momet 
momis-kometv vevpkat esyomet en sulken ehvperkue- 
cetske haks ? | 

5 Momis cem wvnhat, momet ce feke-mvrahkekat vevk- 
vyen cvpvkketv nettv momet Hesaketvmese ohfvecec- 
kv fvecat kerkueckv nette vlvkvranan evpvkketvn e en 
hericetskes ; 

6 Mv estimvt o estomis em vtotketv vevkvyen pylkeil 
em fekvranat : | | 

7 Mv beren momecakat ofv momis-komet emunkat ete. 
ropotten afvcketv, vrakketv aye-munketv esyome hopo. 
yakat hesaketv yuksv-sekon emokvres : 

8 Momis mv tepokv em vlostvke, mehenwetvn em apo- 
hievkeko, fvecetv tokat min em apohicakat, enhomeckv, 
cvpvkketv, | 

9 Estemerkv efeknokketv esyoman, este em puyvfekev 
holwvke momecat vtekat emvævres ; enhvteceskvn Casyi- 
ken, momet Centilvlkeu ; 

10 Momis beren momecat vtekat afvcketv, vrakketv, hår 
esyoman; enhvteceskvn Cusvlken momet Centilvlkeu: 

11 Hesaketvmese ofv este etemetueckv sahsekot ok’. 

19 Estomomuset vhakv sekon naorkakvten omat, vhak 
sekon estemerkaken, estomomuset vhakv ofv naorkakv- 
ten omat, vhakv vevkvyen ohfvecehocvret ok’. 

13 (Hesaketvmese ehomv fvecakat vhakv pohvlke to- 
kon, vhakv momecvlke min frecvkuekocvret ok’. 

14 Centilvlke, vhakv ocvkekat em munky vevkvyen 
nanvke vhakv ofv ocakan momecakof, heyvt vhakvn ocv- 
kekis, e vrahkvn vhakvt omakes. 

15 Mvt, vhakv em vtotketv e feke take ofv hoccaken 
este hecicaket os, eohvkerrickv take akerret omen, momen 
em vkerrickv take vnrvpueckvn eten hayet, monkat seo- 
kepkvn eten hayen.) 

16 Mv nettv Cesvs Klist etehoyvnen Hesaketvmese vm 
opunvkv-herv vevkvyen este enake ehkakat ohfvececvra- 
nat ofvn. 

17 Hecvs, Cusvlke ce hocefket on, vhakv ofvn fekapet, 
Hesaketvmesen es ekvsametsket os, 

18 Momet naken komat kerret, momet, vhakv aossen ce 
mvhahoyet omen, nake hervke mahan vrakkuecetskös: 

19 Momet, Vne- turheevkekan em evpayv, yomucke ofvn 
vpokat en hvyayvke, 

20 Hoprrenvkekat nake em ohhvyayicv, momet hopue- 
takuce em mvhayv toyis, e kometske heres; nakkerretv 
momet vhakv ofv mehenwetv ocat en heckvn ocetskat. 


8 -LOMVNVLKE III. 


21 Monkv etvn mvhayetskat, e emvhayetskeko? Este 
horkopekares, make erkenaketskat, horkopetske te ? 

29 Estet hoktvrekares, maketskat, hoktaretske te? nak- 
vhakakan enhomecaketskat, mekusvpkv enanvken ho- 
pvnetske te? 

23 Vhakvn es ekvsametskat, vhakv-kackv eteropotten 
Hesaketvmesen ehvperkuecetske te? 

24 Hoccat vevkvyen, cemet omecicatsken, Centilvlket 
Hesaketvmese e hocefkvn tvklecaket omekv. 

25 Mehenwvn, vhakvn vfastetsken omat, svkvmsiskvt 
lopicet os; momis vhakvn kacetsken omat, ce svkvm- 
sishoyvte tès ce svkvmsishoyekate ome haket os. — . 

26 Monkv mv svkvmsishoyekatet vhakv em fvccetvn 
vfasten omat, svkvmsishoyekat tès svkvmsishoyes komho- 
yvraneko ? | 

27 Momen svkvmsiskv tokat, mv emunkv vevkvyet / 
omat, vhakv vfasten omat, ceme, letv svkvmsiskv tepakat 
vevkvye vhakv-kacvt ometskat, ec ohfvececekare te? 

28 Mv heckuse tvikusat Cusvlke tokon; mv svkvmsisky. 
heckuse vpeswv ofv ocat tvlkusis svkvmsiskv tokot os. 

29 Momis :ofyt omat Cusvlke tes; momen svkvmsiskv 
efeke enaket’s, letv ofv tokon, puyvfekev ofvt ocen; 
mv vkvsvmhoyat, este enake tokon, Hesaketvmese ena- 
ket os. 


SETENTVCKE III. 

Moxxv estomen Cusviket homahtet o haks? monkat 
svkvmsiskv naken lopice te? 

2 Estome estomis sulkes; omecice mahat, Hesaketvmese 
em opunvkvn mvn em wikvkhoyvtet omeky. 

3 Vkvsvmvkekat sasvten omat, estome te? mv em vkv- 
svmkv sekat Hesaketvmese enhonrkv lopiceko tayen 
hayvrane haks ? 

4 Mohmats; este estomis laksvt omen, Hesaketvmeset 

mehenwet omekvs; hoccat vevkvyen, Cem opunvkv otv 
fvcce ome hueret, ec ohfvecehocof muntvlet hueretskvren. 

5 Momis pun holwvyeckvt Hesaketvmese em fvecetv 
heret omen kerkuecen omat, naken makvraneya? Hesa- 
ketvmese naorketv vrahkvn estemerricat frecekot ome te? 
(este-hunvnwv omén opunayis;) 

6 Mohmats; hiyomekv, momén omat, estomén Hesake- 
tvmeset ekvnvn okfvccecvr bake? 

7 Momét omen laksvyat eteropotten Hesaketvmese em 
mehenwety ohvtvlakat ohvtvlaket ayen en rakketvn ker- 
kuecen omat; estomaten monkv este- Motte: omen ve 
ohfvecehoce haks? 

8 Momen, (fvecekon epu 'punvyehoeat omekon,) mo- 
men, Herat aossvren, holwakan momecvkeres, makaket 
os, (pu kice sasat omekon,) mv ohfvecehocvre fvcevt 
omes. 

9 Monkv estome te? pumet Centilvlke senherakeya? 
Estome estomis, monkos; Cusvlke Centilvlke esyomat 
omvikvt naorketv elecvn vpoket omat homv etan fvc- 
ceceyvtet omekv: 

10 Hoceat vevkayat, Fvecat sekos, hymkusis : 

11 Heren kerrat sekos: Hesaketvmese hopoyat sekos. 

12 Omvikvt fiyecaket, tohkvlket lopievkeko taye halo 
tet os; heren momecat sekos, hvmkusis. 

13 'Sen nokmelkv take sepvlkv hauke /es; e tulaswv 
taken ehosickvn -es vtotkakvtet os; cetto aspetv kihocan 
en fenenv e cukhvrpe take elecvn oces ; 

14 E cukwv taket tvhikety home aaia tepakan es 
fvcket os ; 

15 E "le take catv-pvlvtkv ohfuccun pvfpvnet os. 

16 Hopvnketv momet estemerketyt em vpeyetv taken. 
oh ocakes ; 

17 Momen herkv em vyetvn kerrvkekatet os. 

18 E turwv take ehomvn Hesaketvmese em penkvlkv 
sekot omoes. 

19 Momen naket o estomen vhakv makat vhakv elecv 
svpaklan.kicet os; ecukwv omvlkvt em vkhotken, ekvnv 
 vtekat Hesaketvmese ehomvn em mvttet svpaklvren, ker- 
reyet. os. 

20 Monkv vhakv Hotell eteropotten eme ehomvn 
vpeswv hvmkusis fveevn hahohyekos; naorkety kerretv 
vhakv etehoyvnet omekv. 

21 Momis biyomat Hesaketvmese em fvecetv vhakv 
sekat ofvn hecket os, vhakv owalvlke esyomat akerraken. 

22 Hesaketvmese em fvecetv Cesvs Klist vkvsvmkv ete- 
ropotten, mv omvlkv oran, omvlkv oh ocan okis; temv- 
rahketv sekot omekv; 

23 Omvlkvt naoriket, Hesaketvmese vrakkueckvn yu- 
pvklvtkakvtet omekv ; | 

24 Enrahkv sekon, em merkv eteropotten, neskv Cesvs 
Klist ofv ocat etehoyvnen pu fvcevke omet pu svpakle- 
hocet omen: 

25 Men Hesaketvmeset merky heckueckvn ahuerievtet 
ose catv ofv vkvsvmkv ocat eteropotten em fvccetvn 
holwvyeckv momehocvte enkvpvyecickv kerkueckvn, He- 
saketvmese hofunen mehakat etehoyvnen : 

26 Hiyomat em fvecetv kerkueckvn; Cesvs ofvn vkvsa- ` 
mat fvcee omen huerice estomis fvccvt omvren. ` 

27 Monkv sekvsvmkv estvmvn oce te? Semvkhotkes. 
Vhakv estomet esemvkhotke te? vtotketv em vhakv te? 
Monkos; vkvsvmkv em vhakv eteropotten. 

28 Monkv Aeyon vkerriceyet os; vhakv em vtotketv 
_sekon, vkvsvmkvt esten fvcce omen hayet os. 

29 Cusvlke tvlkuse en Hesaketvmese te? Centilvlkeu 
en Hesaketumese toko? Momes, Centilvlkeu: 

30 Hesaketvmese hvmkuset svkvmsishoyat vkvsvmkv 

etehoyvnen, momet svkvmsishoyekat vkvsvmkv a 
ten fvecvke omén hayet omekv. 

31 Monkv vhakvn vkvsvmkvn es hvete bake? 
mohmates; momis vhakvn yekciceyet OS. 


SETENTVCKE IV. 


Monxv Eplehame pu'rke vpeswv WC ce eshecat naken 
kievraneya ? 

2 Hiyomet omekv, Eplehame vtotketv eteropotten fvece 
omén hahoyvten omat, es ekvsvme tayat ocet os; momis 
Hesaketvmese ehomv tokon. 

.8 Momat Cokat naken make haks? Eplehame Hesake- 
tvmesen vkvsamet omen, mvt fvccetv vyoposken esvker- 
rihocvtet omes. 

4 Momen mv vtotkat em feketv merkv omecice tokon, 
momis vhuericat omecices komhoyet os. 

5 Momis mv vtotkekot, momis mv fvccekan fvece omen 
hayan oh vkvsamat, em vkvsvmkvt fvecetv vyoposkes, 
komhoyet os. 

6 Mv hunvnwv, vtotketv sekon, Hesaketvmeset fvece 
omecat em afvcketvn Tewe opunvyecat etvpomen 5. 

7 Mv en holwvyeckv take enkvpakihocan, momet en 
naorketv take ohrvnhoyan en herakes; 

8 Mv hunvnwv Hesaketvmeset naorkv omecekat en 
heres, makat. 

‘9 Heyv afvcketvt svkvmsishoyvte tulkusen oh vlake 
bake?  Svkvmsishoyekateu oh vlaket omeko bake? 
Eplehame em vkvsvmkv fvecetv vyoposke omehocvtes, 
makeyet omekv. 

10 Monkv estomén komhoyvt haks? svkvmsiskvt en 
hoyanof, monkat svkvmsiskvt en heckeko emunkof kom- 
hoyvt haks?  Svkvmsiskv en hoyvnekon, momis en 
heckeko emunkof komet omhoyvtes. | 

11 Momen svkvmsiskv eskerkvn, svkvmsiskv en heckeko 
emunkof, vkvsvmkv etehoyvne fvecetv ocvte eskerkuec- 


kvn en heckvtet os; vkvsvmakat omvikv e'rke take hakv- 
ren, svkvmsisvkhoyeko estomis; mvu fvecvkes komvk- 
hoyvren : 

12 Momet mv svkvmsisvkhoyat tvlkekot, momis mv 
vkvsvmkv Eplehame pu'rke svkvmsiskv en heckeko 
emunke ocvte ele-vkakv vevkvye yvkvpakateu, svkvmsi- 
svkhoyat e'rke hakvren. . 

13 Setemivccetv, Ekvnvn epucasetskvres, makat, Eple- 
hamen monkat erhonvpsen vhakv eteropotten e’mhoye- 
kon, vkvsvmkv em fvccetv eteropotten emhoyvtet omekv. 

14 Hiyomet omekv, vhakv este setemfuccetv vcvkvyen 
pucasvke taranet omaken omat, vkvsvmkvn ehvperkueho- 
cen, setemfvecetv lopiceko taye haket os. 

15 Vhakv evpvkketvn vtotket omekv; estvmvn vhakv 
sekon omat, vhakv-kackv sekot omekv. 

16 Monkv vkvsvmkv eteropotte tes, merkv etehoyvne 
taren ; momat crhonvpse omvlkv setemfvccetv en yekei- 
hoevren; vhakv ofv svpaklat tvlkuse tokon, momis Eple- 
hame, omvlkeyat pu'rket omat, em vkvsvmkv ofv svpak- 
lat, mvu em ocvævren. 

17 (Tviwvvike sulke e'rken ce hayis, make cokat vevk- 
vyen;) mv ohvkvsamvte ehomvn, mvt Hesaketvmesct 
omat, mv pvsatkvten wenahuecet, nanvke ocvkekat nanv- 
ke ocake omén kieat. 

18 Mv enhonrkv vnrvpen enhonrkv ofvn vkvsamvtet 
os, tvlwvvlke sulke e’rke hakvret; Cen honvpse momé 
tares, makat vevkvyen. 

‘19 Momet vkvsvmkv ofv yes omet, em veulkv ohro- 
lope cukpe hvmkvteket omis, e "na entis elat tis vkerrice- 
kot, monkat Sele en hopuetakhute elateu vkerricekates ; 

20 Hesaketvmese em etemfvecetvn elentappekates, vkv- 

svmekat omecicen; momis vkvsvmkv ofv yekcet, Hesa- 
ketvmesen vkvsvmkvn emvtes ; | 
21 Momet nake etemfaccvten momece tayes kome 
hervtes. 

22 Monkv fvecetv vyoposken em 1 ohvkerrihosvel OS. — 
23 Momen em ohvkerrihocvtes, makat eme tvlkuse 
vrahkvn coyet omhoyekates, T 
24 Momis pumeu epu "rahkvn, ep oh vkerrihoev riii | 
Cesvs pu Pucasen ma | a en kvwapvten oh vkvsa- 
mén omat ; | 

25 Mv pun naorketv vrahkvn “wibokvte, pu fveevke 
omet svpakleyvren hvtvm a kvwvphoyvten. 


SETENTVCKE V. 


Monxv, vkvsvmkv eteropotten fvcevke omén pu svpakle- 
hocen, Hesaketvmese ohfveevn herkvn océs, pu Pucase 
Cesvs Klist eteropotten. 

2 Mv eteropotte tan heyv herkv, mv ofv svpakleyat, 
eceye tayat oceyet omet, Hesaketvmese en hvyayvke em 
enhonrkv ofvn. epu 'fvcket omés. 

3 Momen mv tvlkusekon, estemerkvu es epu 'fvcket 
omés, estemerkvt momis-kometvn vtotken ; 

4 Momen momis-kometvt nake es kerretvn vtotken; 
nake es kerretvt enhonrkvn vtotkan kerrèkv : 

5 Momen enhonrkvt vlsecekot os; Hesaketvmese em 
vnokeckv, Puyvfekev Veake pu'mhoyat etehoyvnen, pu 
feke ofvn hvmecicet omekv. 

6 Pun yekce seko emunken, oketv orof, Klist hem 
evlken em elvtet omekv. 

7 Estimvt este facev em eleko tayuse omet omekv, mo- 
mis este enheroman em ele taye .estet fekhvmke taye 
sase .wites.. 

8 Momis Hesaketvmeset vnokeckv pum ocat hiyomén 

kerkuecet os; holwvyeevike toyeye emunkof, Klist pum 
elvtes.. 

9 Monkv muev mahvkvu, e catv eteropotten pu fvcce 
omet svpaklén, Cesvs eteropotten cvpvkketv enkvpvken 
pu hesahokvres. 

10 Vnrapvlke toyeye emunkof, E’ppuce em elkv etero- 
potten Hesaketvmese ohfvecvn pu tenherkepuehocvten 
omat, mucv pu tenherkepuehohcof mahvkvu, en hesaketv 
eteropotten hesahokeyvret ok’. 

11 Momen mv tvlkusekon, momis ohvtvlakat pu Pucase 
Cesvs Klist, mv etehoyvne etenherkv mucv pun heckvte 
eteropotten, Hesaketvmese ofvn epu "fvcket os. 

12 Monkv este hvmke etehoyvnen naorketvt yvmv ekv- 
nvn ecehyen, naorketv etehoyvnen elkvu eceyviet omen, 
momen momat, omvlkvt naorkakvtet omekv, elkvt omvl- 
kvn oh vlakvtet omen, 

13 (Vhakv Aeckvte vteken naorketvt ekvnv ofvn ocvtet 
omekv, momis estvmvn vhakv qase omat, este naorke 
ohvkerrihocekot os. 

14 Mome estomis, Atvme atat Moses vteken Atvme nak’ 
kihoevte etohwvlvpkat omet naorkvkekate tis elkvt oh- 
mekkvtes, Atumet mv vlvkvranvte v haket omen. 

15 Momis nakemkv enrahkv sekat naorketv omekot os : 
hvmke en naorketv etehoyvnen sulket pvsatket on omat, 
Hesaketvmese em merkv, momen estemkv merkv eteho- 
yvne ocat, mv este hvmke Cesvs Klist etehoyanat mahv- 
kvu sulken em ohvtvlaket os. 

16 Momen nakemkv hvmke naorkvte omekot os. Fvce- 
ceckvt hvmke eteropotte tates, ohfvececkvn, momis nak- 
emkv enrahkv sekat, naorketv sulke omecicen, fvece 
ome hueretvn omvtes. 

17 Monkv este hvmke en naorketv eteropotten hvnike 
etehoyvnen elkvt mekkvten omat; mv merkv momet 

fvecetv estemkv sulke en heckvkvte mahvkvu hvmke 
Cesvs Klist etehoyvnen hesaketv ofvn mekkvke tares.) 

18 Monkv hvmke en naorketv eteropotten omvlkv oh- 
fyececvkhoyvren fucceckvt oh vlakvie etvpomet, hvmke 
em fvccetv eteropotten estemkv enrahkv sekat omvlkvn oh. 
vlakvtes, fvece ome hueretvn, hesaketv oren. 

19 Este hvmke apohicekat omecicen sulket naorkvlke 
hahoyvte etvpomet hvmke apohicat omecicen sulket fvc- 
cvke hahoyvret ok’, | E 

20 Momen naorketv sulke hakvren vhakvt eceyvtet os. 
Momis estvmvn naorketv sulkvten omat, senhoyvnen 
heromkvt sulket omvtes: 

21 Momat elkv oren naorketvt mekkvte etvpomen he- 
romkvt hesaketv yuksv sekat oren, pu. Pucase Cesvs 
Klist etehoyvnen, fvecetv eteropotten mekkvren. 


SETENTVCKE VI. 


Moxkv naken makvraneya? Heromkvt sulkvren naor- 
ketv ofvn emomecicvrané hals ? 

2 Mohmates; pumet, naorketv ohfvecvn pu pvsatkat, 
estomén mv ofvn ohvtvlaken emomeciceyvr haks? 

3 Vnvcomét Cesvs Klist ohfvecvn paptishoyvtet omat 
em elkv ohfvcevn paptishoyvtet omen kerratskeko haks ? 

4 Monkv paptesvm eteropotten elkv ohfvecvn mv vpv- 
ken pu herihocét os: Klist Erke en rakke eteropotten 
pvsatkvte aenkvpvken akvwvphoyvte etvpomen pumeu 
hesaketv mucvse ofvn yvkapeyvren. 

5 Em elkv vhake ofv tohkvlkén pu 'hochoyvten omat, 
a en kvwvpketv vhakateu ofon matvpomeyvret ok’. 

6 Heyvn kerrét, pum este vculat mv vpvken svrahohv- 
tes, naorkety em ena yvmahkvren, momat ohvtvlaken 
naorketvn em vtotkekaren. 

7 Mv elat naorketv ohfvcevn pucasseko haket-omekv. 

8 Momen Klist vpvken pu pvsvtkét on omat, vpaket 
hesahokvraneyateu vkvsameyet os: 

. 9 Klist pvsatkvten a enkvwapkvtet omat hvtvm elekon 
kerrét; elkvt ohvtylaken ohfvnkekos. 

10 Elvte tat vhvmkvn naorketv ohfvvccvn elvtet, momis 
hesakat tat Hesaketvmese ohfvccvn hesaket omekv. 

11 Monkv cemeu matvpomen, Mehenwvn naorketv oh- 
Ívcevn pu pvsvtket, momis Cesvs Klist pu Pucase etero- 
potten Hesaketvmese ohfvecvn pu hesahoket os, komet, e 
vkerrievkes. 

12 Monkv naorketvt ce ’na take elat ofvn, em eyackv 
'mapohickvn, ohmekikats. ! 

13 Momet ce "nalvcce naorketv es vtotketvn holwvyec- 
kvn em wihkatskvs, momis pvsatkvte aenkvpvken hesa- 
hoke omvket, Hesaketvmesen em e wiket, ce "nalvcce 
fvecetv es vtotketvn Hesaketvmesen em wikvks. . 

14 Naorketv ce pucaset omekaret ok’: vhakv elecv 
tokon, heromkv elecvn svpaklatsket omekv. 

15 Monkv esto haks? vhakv eleev tokon, heromkv ele- 
evn svpakleyat omecicen naorkvraneya? Mohmates. 

16 Estimv em apohickvn vtotkvlken em e wikatskat, 
mv em apohicatskat em vtotkvlke, naorketvn elkv ohfve- 
evn, monkat apohickvn fvecetv ohfvcevt svpaklatskat 
kerratskeko haks ? 

17 Momis, naorketv em vtotkvlke toyatskvtet, ce feke 
take vten mv mvhakv em etelvckv cem  wihokvten 
em apohicatskvte vrahkvn Hesaketvmesen vrakkueho- 
cekvs. 

18 Monkv naorketv ohfvecvn pucasseko hakatskat, 
fvecetv em vtotkvlke hakatskvtes. 

19 Ce 'navpeswv yekcekat omecicen este omit opunv- 
yvyet os; ce nalvece taken hvsvtketv tokat, momet hol- 
wvyeckv em vtotkvlke holwvyeckvn em wikatskvte etv- 

pomat, hiyomat ce ’nalvece taken fvecetv em vtotkvlken 
hvsvtketvn em e wikvranatsket omekvy. 

20 Naorketv em vtotkvlke toyatskof, fvecetv ohfvecv 
pucasseko toyatskvtet omekv. 

21 Monkv mv nanvke hiyomé es vlsatskat ofvn em 
ette estomén ocatskvt haks? mv nanvke em eyuksvt 
elkvt omekv. 

29 Momis hiyomat naorketv ohívecv pucasseko momet 
Hesaketvmese em vtotkvlke ce hakvkat, cem etten hvsvt- 
ketvn, momet em eyuksv hesaketv meyuksv sekon ocats- 
ket os. | 

28 Naorketv es em feketv elkvt omen, Hesaketvmese 
em estemkvt, Cesvs Klist pu Pucase eteropotten, hesaketv 
yuksv sekot omekv. 


SETENTVOKE VII. 


TECAKKVTE toyatskat, (vhakv kerrakan em punayvkit 
okikv,) este hesake vtekan vhakvt ohfvnket omen ker- 
ratskeko haks? | 

2 Hokte ehe ocat, e'he hesake vtekan vhakv vevkvyen 
vwvnvket omekv; momis, ehet elen omat, vhakv e’he 
ohfveev ocat enkvpvken enrecopket os. 

9 Monkv e'he hesake emunken hunvnwv etin en liken 

omat, hoktarvn kihocvres; momis ehet elen omat, mv 
vhakv ohfvecvn pucasseko haket os; monky hunvnwv 
eti en like estomis hoktarv tokot omes. 
. 4 Monky, tecakkvyvte toyatskat, Klist e ’na eteropotten 
Gemen vhakv ohfvccvn ce pvsatkvket os; etvn, mv pvsat- 
kvte enkvpvken akvwvphoyvten, ce hvlvtepuehocen, He- 
saketvmesen etten en heckueceyvren. 

5 Enavpeswv ofvn iulleyof, holwvyeckv vhakv eteho- 
yvne ocakat en nekeyetvt, ette elkv oren heckuecetvn pu 
'nalvece ofvn vtotkakvtet omekv. 

2 

6 Momis hiyomat, mv ofv pn hvlvthoyat elet omen, 
vhakvn 'sepu'ssihocet os, letv em veulkv ofv tokon, puyv- 
fekcv em mucvskv ofvn vtotkeyvren. 

7 Monkv naken makvraneya? Vhakvt holwvyeckv te? 
Mohmates. Momis vhakv etehoyvne tokon omat, naor- 
ketvn kerrvkatet os: vhakvt, Vleskahpetskvs, makekaten 
omat, vleskvpkvn kerrvkvnt omekv. 

8 Momis naorketvt, vhakvt omecicen, vleskvpkv omvl- 
kvn ve ofvn vtotkakvtet os, Vhakv sekat naorketvt elet 
omutet ok’. 

9 Vhakv sekon hesakvyvte ocet omekv; momis vhakvt 
vlakof, naorketvt vhesaken, vnet elvyvtes. 

10 Momen vhakv hesaketv ohfveevn hakoyvie elkv ero- 
ret omen eshecvyvtet os. 

11 Naorketvt, vhakvt omecice omecet, v mvkerret, vha- 
kvn es cv ‘lecvtet omekv. 

19 Monkv vhakv hvsvtket omen, nake pu mvhahoyvte 
hvsvtket, fvccvt momet heret omekv. ` 

13 Monkv ve ohfvecv nake herat elkv hahoyet omvte 
te? Mohmates. Momis naorketvt, mv nake herat ete- 
ropotten elkvn ve ofvn vtotken, naorketvt omat heekv- 
ren; momet naorketv vhakv eteropotte holwvke here 
hakvren omvies. 

14 Vhakv puyvfekev ohfvcevt omat kerreyet omekv; 
momis vnet vpeswv toyin naorketv elecvn cv wihoyet os. 

15 Mv momecvyat em vkvsvmvkot omekv, Mecares, 
komvyat, mvn momecvkot, naken enhomecvyat mvn 
momecvyet omekv. 

16 Monkv, Mecares, komv'kan momecin omat, vhakv 
heret omat em vkvsamvyet os. 

17 Monkv muev vtekat mvn momecat, vne tokon, naor- 
ketv ve ofv likat momecet omes. 

18 Ve ofv, (ev 'navpeswv ofvn okis) nake here likat 

sekot omen kerrikv, kometv vc vpaket omis, here mome- 
cetvn eshecvkot omekv. 

19 Nake here komvyaten momecvkon, nak holwvke 
komvkan momecvyet ok’, 

20 Momen naken komvkan momecin omat, ohvtvlaken 
vne tokon, naorketv vc ofv likat mvn momecet os. 

21 Monkv heyv vhakvn eshecis, heran mecetvn komy- 
yof, holwakat ve vpaket os. | 

29 Ofv este vovkvyat Hesaketvmese em vhakvn es ve 
afvcket omekv : 

23 Momis cv "nalvece take ofvn vhakv etv vm vkerrickv 
em vhakv vnrapet, momet naorketv vhakv cv 'nalvece 
take ofv ocat en svlvfke cv hayen eshecis. 

24 Acha! hunvnwv estemerkusvyat! heyv elkv em enan 
- estimvt vm enrecopvr bake? 

25 Cesvs Klist eteropotten Hesaketvmesen vkvsamis. 
Monkv mehenwvn Hesaketvmese em vhakvn vkerrickvn 
es em vtotkvyet os; momis cv 'navpeswvn naorketv 
vhakvn. | 

SETENTVCKE VIII. 
 Moxxv hiyomat mv Klist Cesvs ofvn fulle, enavpeswv 
vevkvye tokon, puyvfekev vevkvyen fullakat vnrvpe oh- 
fvececkv en sekot omes. 

2 Cesvs Klist ofv hesaketv em Puyvfekcv em vhakvt 
naorketv elkv tepakat em vhakvn vm enrecopvtet ok’. 

3 Hiyomet omekv, vhakv, enavpeswv omecicat yekcekot 
omen, naken momeceko tayan, Hesaketvmeset E’ppuce 
mahusat, naorketvt omecicen, enavpeswv holwvyece vha- 
ke ofvn vtoten, enavpeswv oben naorketvn vnrvpen oh- 
fvececvtes : 

4 Pume, enavpeswv vevkvye tokon, Payvfekev vevkv- 
yen fulleyat ofvn vhakv em fvecetv esfvekvren. 

5 Mv enavpeswv vevkvyen fullat nake enavpeswv ohfvc- 

cv ocakan vkerricaken, mv puyvfekev vevkvyen fullat 
puyvfekev enanvken vkerricaket omekv. 

6 Enavpeswv em eyackvt elkvt omen, puyvfekcv em 
eyackvt hesaketvt omet, herkvt omekv. 

7 Enavpeswv em eyackvt Hesaketvmese vnrvpkvt omet, 
Hesaketvmese em vhakv elecvn huerekos, momet eleev 
hueretv umeko tayet omekv. 

8 Monkv mv enavpeswv ofvn svpaklat Hesaketvmesen 
afvceciceko tayes. 

9 Momis cemet, enavpeswv ofv tokon, momis Puyvfekev 
ofvn svpaklatskés, Hesaketvmese em Puyvfekevt ec oiv 
taken liken omat. Momis este estomis Klist em Puyv- 
fekevn ocekon omat, Klist enake tokot os. 

10 Momen Klist ec ofv taken liken omat, naorketvt 
omecicen ena elet os; momis fvecetvt omecicen Puyv- 
fekev hesaketvt omes. | 

11 Momis mv Cesvs pvsatkvte aenkvpvken kvwapvte 
em Puyvfekevt ec ofv taken liken omat, ohvtvlakat mv 
Klist pvsatkvten aenkvpvken kvwapvtet, em Puyvfekev ec 
ofv take likat eteropotten ce ’na elv taken wenahuecvres. 

12 Monky, tecakkvte toyatskat, enavpeswv vevkvyen 
hesahokvraneyat, enavpeswvt epu ”huericvkekot os. 

13 Enavpeswv vevkvyen hesahokatsken omat, ce pvsat- 
kvken, momis Puyvfekcv eteropotten ena em vtotketvn 
ohfvnkatsken omat, hesahokatskvret ok. | 

14 Estomomuse Hesaketvmese em Puyviekcvt evpayat, 
mvt Hesaketvmese e'ppuce taket omakekv. 

15 Hvtvm ce penkvlvkvre, svlvfketv em puyvfekevn 
cen heckvkekon, momis eenakueckv em Puyvíekcv, mv 
etehoyvnen, Apv, .Pw'rken makeyat cen heckvkvtet ` 
omekv. | 

16 Puyvfekev mahusat, pum puyvfekev take vpvken, 
Hesaketvmese en hopuetake toyeyat, akerret os: 

17 Momen hopnetaket on omat, epucasvke taranat; 
Hesaketvmese enaken epucasvke taranat; momet Klist 
vpvken epucasvke taranat, vpvken pu ’stemerkén omat, 
vpvken epu ’rakkvke taren. 

18 Estemerketv hiyome ocakat, mv vrakketv ep ofvn 
heckvkvranat setehopayesko etetayet os, komvyet omekv. 

19 Hesaketvmese eppuce take heckvke hakvranan nake 
hahoyvte en neneheckv yekcat emehaket omekv. 

20 Nakhahoyvte komat tokon, momis mv enhonrkv ofv 
svlvfkuecvtet omecicen, ahvperkeigs elecvn huerihocvtet 
omekv. 

21 Nakhahoyvte etvwvt vhopvnkv en svlvfketv ossihocet 
omen, Hesaketvmese en hopuetake epucasseko svpvkletv 
vrakkat ofvn svpehoyvret ok’. 

22 Nakhocackvte omvlkvt hihket, tohkvlken nak’ en 
nokkat ofvn hiyomat oren nekeyaket kerreyet omekv. 

23 Momen mv tvlkusekon, ohvtvlakat pume mahusat, 
Puyvfekev em ette enhvteceskvn pun hecket omat, pume 
mahusat tis, eenakueckvn, mv pu ’na take enrecopkvren 
emehakét ep ofvn hihkeyet os. 

24 Enhonrkv etehoyvnen hesahokeyet omékv: momis 
enhonrkv heckat enhonrkv tokot os; kiyomet omekv, 
estet naken hecen omat, estomaten mvn ennenehece 
emunke bake? 

25 Momis naken hecékat em enhonrén omat, momis- 
kometvn es emehakeyet os. 

26 Matvpomen Puyvfekcvt pu yekevkekaten pum vnicet 
os; nake momvre here emekusvpvraneyat kerrékot ome- 
kv, momis Puyvfekcv mahusat hihketv onahoyeko tayan 
es pum emekusapet omeky. 

27 Momen estefeke taken heren hecat Puyvfekev em 
eyackvn Kerret os, Hesaketvmese komat veykv rei eme- 
kusapvlken em emekusapet omekv. 

28 Momen nanvke omvlkvt, mv Hesaketvmese vnoke- 
cake, eme nak komat vevkvye enhuehhokvte en herakvre 
tohkvlket em vtotkaket omat, kerrés. 

29 Mv homv kerrvtet, E'ppuce vhake vhayvkvren ho- 
mvn mellvtet omekv, tecakkvte sulke vpvke ette enhvte- 
ceskv hakvren. | 

30 My homvn mellvtet, mvu enhuehkvkvtet, mv enhueh- 
kvkvte, mvu fveevke omèn svpvklecvtet, momet fvecvke 
omen svpvklecvte men vrakkuecvkvtet omekv. 

31 Monkv heyv nanvke ohfvecvn naken makvraneya ? 
Hesaketvmeset pum vpvlhvmken hueren omat, estimvt 
epu'nrvpe /aye haks ? 

32 Mv E'ppuce mahusan es?’ em encakekot, momis omvl- 
keyat epu 'rahkvn wikvtet, estomaten mv vpvken nak 
omvlkvn vkvsamuset pu'mvraneko haks ? 

33 Estimvt Hesaketvmese em enhopoyvkvte vnrvpen 
vrvhecvkvr bake? Hesaketvmeset fvcce omén hueri- 
cet os. 

34 Obfvececat estimvt o haks?  Klist elvte tes, momes, 
momet mehenwvn hvtvm akvwvpkvtes; momen ohvtvla- 
kat Hesaketvmese em akvpervn liket, pum emekusapet os. 

35 Estimvt Klist em vnokeckvn pu tekvpicvr bake? 
Estemerkv, monkat feknokketv, monkat asseckv, elauko, 
monkat enatvlketv, monkat penkvlkv ofv hueretv, mon- 
kat eslafkv-cvpkot omvr hals ? 

36 Hoccat vevkayat, Ece 'rahkvn nettv temvpoken 
pu pvsvthyet omen; yvpefikv pvsvthoyvrane omén ep | 
ohvkerrihocet omes. 

37 Momis heyv nanvke omvlkv ofvn, mv epu ’nokecvte 
eteropotten, ohfvnkvlke semuntvlén svpakleyet omes. 

88 Elkv, monkat hesaketv, monkat hvlwe-estvlke, mon- 
kat ohmekketv ocakat, monkat yekcetv ocakat, monkat 
nanvke hiyome ocakat, monkat nanvke taranat,. 


LOMVNVLKE IX. 28 


39 Monkat hvlwe, monkat sufke, monkat nakhahoyvte 
etv estomis, Hesaketvmese em vnokeckv, Cesvs Klist pu 
Puease ofr ocan pu tekvpicetv umeko tayes, komvye 
heret omekv. 

,SETENTVCKE IX. 

Krist ofvn mehenwvn opunayit, laksvkon, vm vkerric- 
kyt Puyvfekcv Veakat oivn, 

2 Vn honne mahe ocet on, feknokketvn ov feke off 
ocvye munkvt omat, a vn kerret os. 

3 Vm etecakketvlke, enavpeswv vevkvye ev "nahvm- 
kvlke vrahkvn, Klist vnaremv cv hayvren komvye taye 

4 Mvt Eslevlket omen; eenakueckv, momet hvyayvke, 
momet nak em wihokvte ocakat, momet vhaky emetv, 
momet Hesaketvmese em vtotketv, momet SO 
ocakat em ocvkei os; 

5 Erkvlke tate e on, mv aossen enavpeswv vevkv- 
yen Klist, omvlkv ohfvnkat, Hesaketvmese meyuksv-seko 
vrakkuehocet omat vlakviet os. Emen. 

6 Hesaketvmese em opunvkv ehvperkv omvte omekon ; 
Eslevlke omvlkvt Eslevlket omvkekokv: 

7 Momen Eplehame vhonvpset o estomis, mvt omvlkvn 
en hopuetaken hayekot os: momis Iseke ofvn cen honvp- 
sen hocefhuehocvres. 

8 Heyvt omes; enavpeswv en hopuetake tat Hesaketv- 
mese en hopuetake tokot omes; momis setemfvecetv en 
hopuetake en honvpse mvt's komhoyet omes. 

9 Heyvt setemfvecetv opunvkvt omekv; Heyv oketv 
omof vlvkares, momen Selet echuswv hunvnwvn ocvres. 

10 Momen heyv tvlkusekon, momis ohvtvlakat Lepekv 
hunvnwv hvmke, pu'rke Iseke en nvrkehsof, 

11 (Hopueiakucet hvte heckvkekot, monkat nake here, 
monkat holwakan momeevkeko emunken, Hesaketvmese 

momvres komvte, vtotketv omecicat tokon, momis mv 
enhuehkat omecicen enhopoyetv vevkvye huervren ;) 

12 Semveulat semmvnettan em vtotkvres, hokten kiho- 
evtet omekv. 

18 Cekvpen vnokecit, Esan enhoméevyvtet os, make 
hoccat vevkvyen. | 
. 14 Monkv naken makvraneya? Fvccetv tokat Hesake- 

tvmese oiv oce te? Mohmates. 

15 Moses em punayet, Mv em merrvyat em merrares, mo- 
met mv merkv em ocvyat merkvn em ocares, makvtet ok’. 

16 Monkv estimvt komat enake tokon, monkat mv letkat ` 
enake tokon, momis Hesaketvmese mv em merrat enake tes. 

17 Cokat Feleon em punayet, Heyv nake mahusat vrah- 
kvn a ce huerievyvtet omes, vn yekce ec ofvn hecicit, 
yvmv ekvnv omvlkv ofvn ev hocefkvn kerkuehocvren, 
kicet omekv. 

18 Monkv estimvn em merretvn komat em merret, esti- 
mvn komat wvnhecet omes. 

19 Monkv vm punayet, Monkv estomaten pum mvtte 
omecet punaye munke haks? Naken koman estimvt 
vnrapvtet ome te? cv kicetskvres. 

20 Monkos, hunvnwv toyetskat, momis ceme, Hesake- 
tvmese vnrvpen vyoposketskat, estimv toyetske haks? 
Nake hahoyvtet, mv hayvten em punayet, Estomaten 
hiyomen cv hayetskvt haks? makvre te? 

21 Vrkvshayvt fakke eskvlke hvmke vrkvswv hvmke 
vrakkvren es hayet, etv vrakkekaren es hayetv yekcetvn 
oceko haks? 

22 Hesaketvmeset, en cvpvkke heckuecetvn, momet en 
yekce kerkuecetvn komet, momis-kometv hofunen cvpvk- 
ketv nake-vevnkv sumecihocvranat es emehakvten omat, 

23 Momet merkv nake-vevnkv hvyayvken homv emete- 
takueevte ohfvcev em vrakketv en sulke kerkuecvren, 

24 Pume tis, mv enhuehkvtet, Cusvlke tvlkekon, momis 
Centilvlkeu, pu mehakvten omat, estome te $ 

25 Ose hoccat ofv opunaye omót, Este cvnake tokvke- 
katen este evnaken kicares; momet mv hokte vnokecke- 
katen vnokeckan kicares. 

26 Momen mome ocvres, estvmv, Centaket vm este 
toyatskekos, kihoevten, mvn Hesaketvmese wenakat en 
hopuetaken kievkhoyvres. 

27 Momen Esivs Eslevl opunvyecet, Eslevi en hopue- 
take em vhonkvtkv uehvtkv oktahv omét o estomis, 
nucome vhoskat hesahokvres. | 

98 Vtotketvn poyet, fvecetv ofvn kocoknicvret ok’, 
momet vtotkety kocoknen Pucaset yvmv ekvnvn oh ha- 
yvret ok’, maket huehkvtes. 

29 Momen Esivs homvn makvte omén Sepeore e Puca- 
set nerkvn pum wikekaten omat, Sotomv omét on, 
Komalv omvken pu hahoyvnt os. | 

30 Monkv naken makvraneya?  Centilvlket, fvecetvn 
vevkvpeyekatet, fvecetvn epoyvkvtet os, mv fvecetv vkv- 
svmkv etehoyvne ocat. 

31 Momis Eslevl, fvecetv em vhakvn vevkayvtet, fvecetv 
em vhakvn epoyekatet os. 

32 Estoman? Vkvsvmkv eteropotte tokon, vhakv em 
vtotketv eteropotten hopoyakviet omekv. Mv evto elen- 
tappueckvn oh elentappakvtet omekv ; 

33 Hoccat vevkvyat, Heevs, Sivn ofvn evto elentappuec- 
kvn, momet cvto esemmyttetvn licares, momen estimvt 
mvn oh vkvsamat visekares. 


SETENTVCKE X. 
TECAKKVTE toyatskat, Eslevl ohfvecv cv feke em eyac- 
kvt, momet Hesaketvmesen emekusapvyat heyv tes, hesa- 
hokvren. 

2 Hesaketvmese ohfveev vkerrickv yekcen ocakat a en 
kerrakikv, momis kerretv vevkvye tokot os. 

9 Mvt, Hesaketvmese em fvecetvn kerrekot, eme ma- 
husat em fvecetvn ahuericetvn hopoyet, Hesaketvmese 
em fvccetv elecvn svpaklvte sekot omekv. 

4 Vkvsamat vtekat, Klist vhakv em eyuksvt en hueret 
omekv, fvecetvn. 

5 Moses vhakv em fvccetvn opunvyecet omekv, Mv 
este mv nanvken momecat mv ofvn hesakvres, makat. 

6 Momis fvecetv vkvsvmkv etehoyvne ocat hiyomén 
opunayet os; Éstimvt, akvwvpiket hvlwe-tvlofvn eceyvr 
haks? (Klist ashvtvpketvn oket,) ce feke ofvn mahketskvs. 

7 Monkat, Estimvt sufkan vkhvtvpkvr haks? (Klist 
pvsatkvten aenkvpvken akvwvpetvn oket.) 

8 Momis naken make te? Opunvkvt ece ’wolet, ce 
cukwv ofyn, momet ce feke ofyn oces; vkvsvmkv 
opunvky erkenakeyat mv tes: 

9 Heyvn makai, Pucase Cesvs ce cukwvn es ker- 
kuecet, Hesaketvmeset  pvsatkvten  aenkvpvken kv- 
wapvtet omat ce feken es vkvsametsken omat, ce 
hesakvres. 1 

10 Estet fvecetv oren efeken es vkvsamen, ker- 
kueckv vhesaketv orat ecukwv eteropotten hahoyet 
omeky. 

11 Estimvt mvn oh vkvsamat visekares, Cokat maket 
omekv. | 

12 Cusvlke Klekvlke tepakat temvrahketv sekot omekv : 
Pucase hvmke omvlkv ohfvnkat mv ohhuehkakat omvl- 
kv ohfvecv nake-ocvt omekr. 

18 Estimvt o estomet, Pucase e hocefkvn oh huehken 
omat, hesakvret ok”. e 

14 Monkv estimv ofv vkvsvmvkekatet estomén oh 
huehkvkvr haks? momet mv ohfvecv pohvkvte sekan 

estomén ofv vkvsvmvkvr haks? momet, erkenvkv sekon, 
estomén pohvkvr haks ? 

15 Momen vtotvkhoyekon omat, estomén erkenvk- 
hoyvr haks? cokat vevkvyat, Mv herkv em opu- 
nvkv-herv erkenvkakat, momet nake herake ohfvccvn 
opunvkv estafvcecicvken  esyicat e'le take mvtawwvt 
herakusa ! 

16 Momis opunvkv-herv omvlkvt em 7 ome- 
kot os. Pueasé, estimvt pun kerkueckvn vkvsamvt 
haks? Esivs maket omekv. | 

17 Monkv vkvsvmkvt pohetv eteropotten vlaken, po- 
hetvt Hesaketvmese em opunvky eteropotten vlaket : 
omekv. 

18 Momis pohvkekate te? makis. Mehenwvn momes, 
en hake take yvmv ekvnv omvlkvn hvmecicen, em 
opunvkvt ekvnv yuksvlken orievtet os. 

19 Momis makvyet os, Eslevl kerrekate te? En- 
hvteceskvn, Moses, Este tokvkekan vfekcakhetv oren 
es ce ”lesecicet, etvlwv hacohakan es ce cvpvkho- 
kicvkares, maket os. 

20 Momis Esivs, fekhvmke mahet, Mv cv hopoyv- 
kekatet es cv hecaken, mv ve vpohvkekatet em e 
heckuecvkvyvtes, maket os. 

21 Momis Eslevl em punayet, Nettv temvpoken este 
apohievkeko, momet pvlken vyoposkakat cv'nken a em 
wiyvkvyvtes, maket os. 


SETENTVCKE XI. 


Moxxv makvyet os, Hesaketvmeset em estvlken vhe- 
pakvt haks? Mohmates. Vneu, Pencvmen em vliketv, 
Eplehame en honvpse aosse, Eslevlke toyikv. 

2 Hesaketvmeset, em esten, mv homvn kerrvtet, vhepa- 
kvke sekates. Cokat Elivs ohfyccv nake. makan ker- 

ratskeko haks? Eslevl vnrvpen Hesaketvmesen em 
punayet hvmmakvtet omat; | 

3 Pucasé, cem owalvlken pvsatet, cem alten le- 
kvilecakvtet os; momet, vntvlkuset ve vhosket omen, 
vn hesaketvn hopoyakes. 

4 Momis Hesaketvmeset em vyoposkat naken make 
haks? Hunvntake cukpe-rakko kolvpake, mv Deel vhakan 
ehomv etorkowv taken kunhievkvte sekan e em vev- 
yecvkvyvtet os. 

5 Monkv hiyomat tis heromkv em, enhopoyetv vevk- 
vyen vhoskat ocet os. 

6 Momen heromkv T net on omat, ohvtvla- 
ken vtotketv etehoyvne tokot os: monkon omat, he- 
romkvt ohvtvlaken heromkv tokot os. Momis vtotke- 
tv etehoyvnen omat, ohvtvlaken heromkv tokot os; 
monkon omat, vtotketvt ohvtvlaken vtotketv tokot os. 

7 Monkv estome te? Eslevl naken hopoyvtet epo- 
yekon, momis enhopokvtet epoyet omen, vpvlwvt he- 
evkeko hahoyvtes, mucv nette oren: 

8 (Hoccat vevkayat, Hesaketvmeset nockv em munkvn, 
eturwvn hecvkekaren, ehvckon pohvkekaren emakvtes.) 

9 Momen Tewe, Em ohhompetvt, naksenkvnhetv, mo- 
met nake esepueckv, momet es elentappueckv, momet es 
em feketvt en hayvkhoyekvs: 

10 E turwv taket ohyomuckvkekvs, hecvkekaren, mo- 
men e'ra taken kunkuhievs, estofis, maket os. 

11 Monkv makvyet os, Pvlatkvren elentappakvtet o 
bake? Mohmates; momis mv pvlatkvte eteropotten 
vhesaketvt Centilvlke em vlakvtet os, Cusviket vfek- 
cakhvke hahoyvren. 

12 Momét on; em vhopvnketvt yvmv ekvnv en nakockv, 
momet em vhonkvtkv kocuknickvt Centilvlke en nak- 
oekv, haken omat, en sulketvt mahvkvu mvt hakekare te! 


LOMVNVLKE XI. 29 


13 Centilvlke toyatskat, ce tempunayvkis, Centilvlke 
em vpastel toyikv ; vm wiketvn vrakkuecis : 

14 Estome estomis cv 'navpeswv mahusan vfekcakhetv 
oren nekeyievye tayen omat, momet vpvlwvn hesahue- 
evye tayen omat. 

15 Mv vhepakvkhoyvtet yvmv ekvnv em etenherketv 
haken omat, evpvyvkhoyat nake tar haks, pvsatkvten a 
en hesaketv tokon omat 7 

16 Ette enhvteceskv vcaket on omat, eskvlkateu vcakes ; 
momen yvlonkvt veaken omat, elveceu vcacvket omekv. 

17 Momen elvece vnvcomet a kvcekvket omen, ceme, 
olefv semvnole toyetskat, mv mehenwakat vpvken olefv 
en yvlonkv en nehetv tepakan ete'm ocatsken omat,- 

18 Elvcce vnrvpen ekvsahmetskvs. Momis ekvsamets- 
ken omat, yvlonkvn hvlatetskekon, yvlonkvt ce hvla- 
tet OS. 

19 Monkv, Elvecet a kvcekvtes, oh rvfkaren, makets- 
kvres. | 

20 Heres; vkvsvmvkekat svrahkvn a kvcekvtes, momen 
vkvsvmky eteropotten hueretsket os. Vkerrickv hvlha- 
wan ohcetskvs, momis penkvlvs : 

21 Hesaketvmeset elvcce olefv em munkv vevkvye oca- 
kat vevyecvkekaten omat, vketecvs, cemeu ece 'evyeceko 
witet ok’. 

29 Monkv Hesaketvmese en heromkv en yekcetv te- 
pakan hecvs; mv pvlatkvte ohfvecvt on omat, yekcetvn; 
momis ec ohfvcev heromkvn, mv en heromkv ofvn fekhon- 
netsken omat; monkon omat, cemeu a tvcketskvres. 

28 Momen eme takeu vkvsvmkv toko ofvn fekhonny- 
keko emunken omat, oh rvfkvkvres; Hesaketvmeset hy- 
tvm oh rvirice tayet omekv. 

24 Momet omefi cemet, mv em munkv vevkvye olefv 
semvnolet on, a ce tvchoyen, nake hocackvte em munky 


`- 

vnrvpen olefv heran oh rvfketskvten omat, heyv, elvcce 
mehenwakat, em munkv vevkvye elvecet omakat mahv- 
kvu em olefv mahusan oh rvfkvkar haks ? 

25 ‘Tecakkvte toyatskat, Centilvlke etemvpoketv asce- 
huehoceko emunken, vpvlwusen, turhecekat Eslevl oh 
cakkvtet omat kerrekot svpaklatskvren komvkot os, Pu 
hoporrenet os, komet, e oh vkerricatske witet ok”. 

26 Momen momén Eslevl omvlkvt hesakvres, cokat 
vevkvyen; Holwvke aossievt, Dien aosiyet, Cekvpe en 
holwvyeckvn em vkueyicvres. 

27 Heyvt etemfvccetv em ocvyat omekv, en hol E 
kv taken em vkuehuehevyof, makat. A 

28 Opunvkv-herv ohfveevt on omat, ece "rahkv taken 
vnrapvlket omakes ; momis enhopoyetv ohfvcev tat, er- 
kvike vrahkv taken vnokeckvket omes. 

29 Hesaketvmese en nakemkv enhuehketv tepakat vker- 
rickv-etickv vpvkekot omakekv. 

30 Oketv hoyvnakvte ofvn Hesaketvmesen vkvsamats- 
kekis, eme take vkvsvmvkekat eteropotten hiyomat mer- 
kv cen heckvkvte etvpomen ; 

91 Heyvu, hiyomat, cem merkv eteropotten eme takeu 
merkv en heckvkvren vkvsvmvkekatet ok’. 

39 Hesaketvmeset, omvlkvn em merrvkvren, omvlkvn 
vkvsvmvkekat ofvn em vkhottvtet omekv. 

33 Mvtawwvt Hesaketvmese en hoporrenkv en nakker- 
retv hokkolvt sufket omeko haks! Em ohfvececkv ofv 
kerrésko tayen, Gm vyetv take eshecvkhoyeko tayu- 


set os! 
94 Momét omekv, estimvt Hesaketvmese em vkerric- 


 kvn kerrvt haks? monkat estimvt etempunayvt omvt 


haks ? 
35 Monkat estimvt homvn ehmen, hytvm em fehokvr 


haks ? 

36 Nanvke omvlkvt eme avtet, eme eteropottet, eme 
em oevket omekv; vrakketv mvn em ocekvs, emeyuksv 
sekon, Emen. 


SETENTVCKE XII. 


Monxv, tecakkvte toyatskat, Hesaketvmese em merkv 
take vevkvyen, ce'na take nake emhoye wenake, hvsvtke 
momet Hesaketvmese afvcecican ematskvren ce'nkusapv- 
kvyet os; mvt nake momatskvre tetayet ok’. 

2 Momen yvmv ekvnvn vhahyatskvs, momis cem vker- 
rickv ohmucvseckv eteropotten mvrahkuehocet omvkes, 
Hesaketvmese nakkomat here momet afvcecice momet 
temvpokan eskerratskvren. 

9 Heromkv v'mhoyat eteropotten este ece 'pakvkat vte- 
kat em punayit keyon makvyet omekv; Momvre tetaye 
senhoyvnen e oh vkerricekot, momis mahlvpvtken e oh 
vkerrievs, Hesaketvmese este vtekaten vkvsvmkv svker- 
kan emvte vevkvyen. 

4 Ena hvmkat ofv enalvcce sulken ocèt, momen enalve- 
ce omvlkv em vtotketv hvmkuset omekon ; 

5 Mv etvpomen, pume, sulke toyeyat, Klist ofv ena 
hvmket omet, omvlkeyat etelvevke toyékv. 

6 Monkv nanvke pu'mhoyvte, heromkv pu'mhoyvte 
vevkvye temvrahrvken océn, owaletvt on om at, vkvsvmkv 
svkerkat vevkvyen owalvkeres ; 

7 Monkat vtotketvt, vtotketvn vfastukeres, monkat mv 
mvhayat mvhayetvn, 

8 Monkat mv estemvcahnat, emvcahnetvn; estit nake 
estemat mehenwetv ofvn momecekvs; mv emwiketv hue- 
rat vfekcakhetvn es vfvstekvs; mv merkvn heckuecat 
afvcketvn es em merrekvs. 

9 Vnokeckv vhayetv vpvkekan ocekvs. Mv holwakat 
en homecet, mv heran hvlvtvks. | 

10 Tecakkvte em vnokeckvn 'setenokecusvkes, vrak- 
kueckv ofvn e oh vkerricetskat senhoyvnen est” vrakkue- 
cet. 

11 Vtotketv ofv enhorrvkekot; vkerrickv ofv vfekcak- 
het; Pucasen em vtotket ; 

12 Enhonrkv ofvn afvcket; estemerketv ofvn momisko- 
met; mekusvpkv ofv emomecicet emunket ; 

13 Vkvsamvlke nake enkusvpketvn vfastet; etenhe- 
romkvn vevkvpeyet; 

14 Mv ece'ssecakan heren opunvyecvkes; heren opu- 
nvyecet, ohtvhihkatskvs. 

15 Afvckakan vpvken afvcket, hvkihhokan vpvken hv- 
kihkvkes. 

16 Vkerrickv hvmkusen ete'm ocvkes. Nake hvlhawan 
stoskomekot, este kvnevpakan etenheromvkes. Hopor- 
renvke toyés, komet, e ohvkerrihcatskvs. 

17 Holwakan holwakan estimvn pvlken chmatalWi 
Este omvlkv ehomvn fvccen naken epoyvkes. | 

18 Mome tayen omat, umatske taye vevkayat, este 
omvikv vpvken herketv ofvn fullvkes. 

19 Vnokeckatskat, e ohfveevn pvlehcatskvs, momis 
evpvkketvn em etektvnecvkes. 'Empvlecetv cvnaket's; 
vnet fekares, Pucaset maket os, make cokat vevkvyen. 

20 Monkv cen horret elvwet on omat, hompievs; 
ewvnhken omat, eskuecvs ` hiyomecetskat torawv vhetho- 
ken e'kvn em oh vpoyetskvres. 

21 Nake holwakat ce muntvlekon, nake heran nake hol- 
wakan es ohfvnkvs. | 


SETENTVOKE XIII. 


Purvrzkov vtekat yekcetv ohfvnkakat elecvn huerekvs. 
Yekcety Hesaketvmese avtekat sekot omekv; yekcetv 
ocakat Hesaketvmeset mellvtet omekv. 


IT 

2 Monkv mv yekcetv vnrapat nake Hesaketvmese mel- 
lyten vnrapet os; momen mv vnrypakat ohfvececkvn e 
en heckuecvkvres. 

3 Ohfvnkvlket vtotketv herakat tokon, holwvhokan 
vpenkvlecet onkv. Monkv yekcetv em penkvletvn ce 
yaceko haks? mv heran momecetsken, mvt vkvsvmkvn 
ce'mvres : 

4 Hesaketvmese em vtotkvt omekv, es cen hervren. . 
Momis nake holwakan momecetsken omat, penkvlvs; 
eslafkv-cvpkon ehvperkvn hvlvtekot omekv; Hesaketv- 
mese em vtotkv estemerricvt mv holwvke momecan 
evpvkketvn ohvivkuecvranat hueret omekv. | 

5 Monkv apohicvket svpvklvranatsket omes, evpvkketv 
vrahkv tvlkekon, momis eohvkerrickvu vrahkvn. 

6 Heyv vrahkvn ekv-feketvu fekatsket omekv; mvt, 
heyv nake mahusat vfystake emunkvt, Hesaketvmese em 
vtotkvlket omakekv. 

7 Monky nake vhuericakat omvlkvn vhuerakan em fe- 
kvkes, nake-oh-feketv ahuericakat nake-oh-feketvn; ekv- 
feketv ahuericakat ekv-feketvn em feket, em penkvlhoye 
tayan em penkalet, vrakkuehoce tayan vrakkuecet. 

8 Este estomis, etenokeckv tvlken ece ”huericen, nake 
etvn ece 'hueriheats; mv este etvn vnokecat vhakvn esfv- 
cececvtet omekv. 

9 Heyvt omekv, Hoktahretskvs, Elehcetskvs, Horkoh- , 
petskvs, Fvecekon akeriyetskvs, Vleskahpetskvs, momen 
vhakv etv ocen omat, heyv opunvkv ofv etohkvlken ocet 
omes, E, vnokecetskat etvpomen cem vwolievn vnokecvs. 

10 Vnokeckvt.em vwolicvn holwakan em vtotkekot os; 
monkv vnokeckvt vhakv esfvceckvt omes. 

11 Momen heyvn, oketvn kerret, nocvte ahonecetv hvse- 
vkerkv momvre heret omen kerret; hiyomat pum vhesa- 
ketvt vkvsameyvten sem vwolet omekv. 

3 

12 Neret hoyvnvranuses; nettvt vwolices; monkv yo- 
mucke em  vtotketvn vpvlatet, hvyayvke setepokvn 
veevkeres. 

18 Nettv ofv omen, fvecen yvkvpvkeres; eshvyvtketv 
hacky tepakat ofv tokon, hoktarkv nake yvmahkueckv 
tepakat tokon, etepokv vleskvpkv tepakat ofv tokon: 

14 Momis Pucase Klist Cesvn veevkes, momet enav- 
peswv em eyackvn em ehopahkatskvs. 


SETENTVCKE XIV. 


Mv vkvsvmkv ofv yekcekan evpvyvkes, moms punvkv 
setenrvpkv kerkvkekan ascehuecekot. 

2 Hvmket, Nake omvlkvn hompvye tayes, komet vkv- 
‘samen, etv, yekcekat, nakvhockucen hompet omekv. 
3 Mv hompat mv hompekan enhomehcats; momen mv 
hompekat mv hompaten ohfvecehcats; Hesaketvmeset 
evpayvtet omekv. 
4 Cemet, este etv em vtotkvn ohfvececetskat, estimv 
toyetske haks? E pucase mahusat ohfvecvn hueret 
monkat latket os; momet huervres; Hesaketvmeset 
huerice tavet omekv. | 
5 Hvmket nette hvmken nettv etv senhoyvnen vkerricet 
os; hvmkat nette omvlkvn iemomvikusen vkerricet 
os. Este vtekat em vkerrickv mahusat ofvn esfvcken 
- vkvsvmekvs. | 

6 Nettv vrakkuecat Pucase ohfveevn vrakkuecet os; 
momen mv nettv vrakkuecekat Pucase ohfvccvn vrak- 
kuecekot os. Mv hompat Pucase ohfveevn hompet os, 
Hesaketvmesen vrakkuecet omekv; momen mv hompe- 
kat Pucase ohfvecvn omes, hompekat, momet Hesake- 
tvmesen vrakkuecet os. 

7 Epu 'pakat hvmkusis e. vrahkusen wenaket omekon, 
nvpvt e vrahkusen elekot os. 

8 Wenahokén omat, Pucase ohfveevn wenahokeyet os, 
monkat pvsatkén omat, “ Pucase `ohfvccvn pvsatkeyet 
omekv; monkv wenahoket, monkat pvsatkeye estomis, 
Pucase enake toyés. 

9 Heyv vrahkvn Klist ehlet, akvwvpiket, hvtvm hesa- 
kvtes, pvsatkvte hesahokat esyomat e Pucase hakvren. 

10 Momis estomaten tecakketskan ohfvececetske haks $ 
monkat estomaten tecakketskan ehvperkuecetske haks? 
omvlkeyat Klist em fvcceckv ohliketv ehomvn svpvklv- 
raneyet omekv. 

11 Hesakvyat etvpomen, etorkowv omvlkvt cv ho- 
mon pekohlen, etulaswv omvlkvt Hesaketymese ehomvn 
ohkerkuecvres, Pucaset maket os, make hoccet omekv. 

12 Monkv omvlkeyatet Hesaketvmese chomvn e 
ohkerkuecvraneyet os. 

18 Monkv ohvtvlaken etohfvececet ohmeyates; mo- 
mis heyy min fvccecet, este estomet elentappueckv, 
monkat naorkepueckvn etecakkan ehomvn lihcats. 

14 Klist Cesvs ofvn keyon kerrit, ve vkerricepuehocet 
omes; eme ofvt on omat nake hvsvtkekat sekot os; 
momis mv, Hvsvtkeks, komat ehomvn hvsvtkekat tes. 

15 Momis cen hompetvt tecakketskan e feken en 
nokkicen omat, hiyomat vnokeckv vevkvyen aretske- 
kot os. Mv Klist em elvten cen hompetvn es sume- 
cihcetskvs. 

16 Monkv cen heretvn holwvken opunvyehohcats ; 

17 Hesaketvmese em ohmekketvt hompetv esketv 
tepakat tokon, momis fvecetvt, herkvt, afveketv Puyv- 
fekev V cakat ofv-ocat esyomat omes. 

18 Mv heyv nanvke ofvn Pucase em vtotkat, Hesake- 
ivmesen afvcecicet, esteu afvcecicet omes. 

19 Monkv herkv enanvken vcvkvpeyet, nake etemvnickv 
ocakan vevkvpeyvkeres. | 

20 Hompetv vrahkvn Hesaketvmese em -vtotketvn 
hopahnetskvs. Mehenwvn nanvke omvikvt hvsvthvket 
omis, mv este mv omecicen elentappet hompat, mvt eme 
ohfveevn holwvket omes. 

21 Vpeswvn hompekot, monkat pvrko-opuswvn eske- 
kot, monkat nake estomis mv omecicen tecakketskat 
elentappet, monkat naorkepuehocet, monkat en yekcen 
es sumecihocan hompekan heres. 

22 Vkvsvmkvn ocetske haks?  Hesaketvmese eho- 
mwn e ofvn oevs. Mv este nake em etektvnecat ofvn e 
ohfvececekat afvcket omes. 

23 Momen mv en kerkekat hompen:omat, ohfvecehocet 
os, vkvsvmkvn es hompekot omekv; nake vkvsvmkvn 
avtekat holwvyeckvt omekv. 


SETENTVCKE XV. 


Moxxv pume, yekcakeyat, e afvcecicékot, mv yekcvke- 
kat en yekce sekan kvwvpvraneyet os. - 

9 Pum vwolievn en hervren nake vnickv ofvn omvlkeyat 
afvcecicvkeres. 

3 Klist tis e afvcecicekatet ok’; momis, Mv ce tvkleca- 
kat en tvkleckv take ve oh latkvtes, make hoccat vevkvyen. 
4 Nanvke estomis homvn cokakat, pu  mvhayat 
coyvkhoyvtet ok’; cokat momis-kometv emahlvpvtketv 
tepake omecicat eteropotten enhonrkvn oceyvren. 

5 Momen momis-kometv emahlvpvtketv tepakat en 
Hesaketvmeset, Klist Cesvs vevkvyen vkerriekv hvm- 
kusen ete'm ocatskvren ce’mvkate ! 

6 Momat vkerricky hvmkusen, ecukwvu hvmkusen ` 
Hesaketvmese, mv pu Pucase Cesvs Klist Erken vrak- 
kuecatskvren. 

7 Monkv Klist Hesaketvmese em vrakketv vrahkvn 
epu yvpayvte etvpomen ete yvpvyvkes. 

8 Monkv Klist, erkvlke nake etemfvecakvte yekev- 
kuecvren, momet Centilvlket Hesaketvmesen, em merkv 
vrahkvn vrakkuecvkvren, Hesaketvmese em  mehen- 
wetv vrahkvn svkvmsiskv vtotkvt omvtes, makvyet os; 

9 Heyv omecicen Centilvlke vpvken ec ohkerkue- 
cares, momet ce hocefkvn vyvhikares; make cokat 
vevkvyen. 

10 Momen hvtvm, Centilvlke toyatskat, em estvlke 
vpvken afvekvks, maket os. | 

11 Momen hvtvm, Hesaketvmesen vkvsvmvkes, Cen- 
tlvlke omvlkatskat, momen, este omvlkatskat, mvn 
vrakkuecvkes. 

19 Momen Esivs hvtvm maket os, Cvse en yvlonkvt 
 oevres, momet mv Centilvlkge ohmekketvn akvwvpkv- 
ranat; mv ofvn Centilvlket enhonrvkvres. 

13 Momen enhonrkv en Hesaketvmeset vkvsvmkv ofvn 
 afvcketv herkv tepakat omvlkvn es ce fvcecekvs; 
Puyvfekev Veakat en yekcetv eteropotten enhonrkv 
esfvcken ocatskvren. 

14 Momen, tecakkvyvte toyatskat, vne mahusat, ec 
ohfveev taken heyvn ve vkvsvmepuehocet os; ceme 
takeu heretv es fvcket omet, kerretv omvlkv es fvcket, 
momet ete'm vcahnatske taye svpaklatsket os. ' 

15 Mome estomis, tecakkvte toyatskat, ece "kerricepue- 
cit, heromkv Hesaketvmese a'mvtet omecicen, fekhvm- 
ketv ohvtvlaken kvpvkusen es cen hoccihevkis. 

. 16 Centilvlke ohfvecv, Hesaketvmese em opunvkv- 
beren es vtotket, Cesvs* Klist em vtotkv taren, Cen- ` 
tilvlke nake Hesaketumese em wihokvtet, Puyvfekev 

Veakat eteropotten vcake haket, afvcecicet omvren. 

17 Monkv Cesvs Klist eteropotten naken es ekvsvmv- 
ye tayat ocvyet os, mv nanvke Hesaketvmese ohfvecv . 
ocakat ofvn. | 


* 


38 |». LOMVNVLKE. XV. 


18 Mv nanvke Klist, Centilvlke apohicvke hayvret, 
opuuvkv vtotketv tepakat etehoyvnen nakeskerkv, nak- 
estomahake esyome yekcakat eteropotten, Hesaketvmese 
em Puyvfekev en yekce eteropotten, cv tehoyvnen mo- 
mecekaten opunvyecetv fekhvmkvkaret ok”: 

19 Momat Celuslvme aenkvpvken afolotken Elele- 
kvn oren Klist em  opunvkv-hervn  esfvcken erke- 
nakvyvtet os. 

20 Momes, hiyomen opunvkv-hervn erkenvketvn vcevl- 
lvyvtet omes; Klist hocefhoyekan erkenakvyvtes, este 
eti em enlikvn cukon oh hayvkaret: . 

21 Momis cokat vevkvyen, Mv ehomvn hocefhoyekat 
hecvkvres, momen pohvkekatet kerrvkvres. l 
22 Momen heyv'omecicen cem vivketv taken komanjis, 
tayen v'mvnvttehocet omvnks. | 
23 Momis hiyomat estvmv erkenakvye tayan ohvtvlaken 
ocvkokv, momet ohrolope sulken cem vlvketv taken cv 

yace heret omvtet ok, 

24 Estofvn Spene ekvnvn ayin omat, cem vlvkvkares; 
ayvyof ce hecvkares, komit, momet, Mwn vyaren vm 
vnievkvres, ce komit, enhonrkvn ocvyet omekv; mun 
rorvyat enhomvn ce heevkvyat estonkon cv mahlvpatken 
omat. 

25 Momis hiyomat, emekusapvlken heromkvn es em 
vivstvkaret, Celuslvmen ayis. 

26 Mv Masetonev Ekiv tepakan vpokat mv mekusapvlke 
estemerrvke Celuslvme vpokan heromkv vnvcomen em 
vtotvketvn es afvckvket omvnkekv. 

27 Mehenwvn mon es afvckvket omes; momen eme 
taken vhuericvket omes. Mv nake puyvfekev ohfveev 
ocakat enaken Centilvlket etencawvlke hakvten omat, 
mvu nake enavpeswv ohfveev ocakan es afvstvkvre nake 
momecvkvranat tes, 

28 Monkv heyvn momecit, heyv etten heren em 
wikakvyof, Spenen eceyvranit ye cen hoyvnvkares. 

20 Momet cem vlakvkvyof, Klist em opunvkv-herv 
em inerkv em fvcketv ofvn vlvkvranvyan kerris. 

30 Momen, tecakkvte toyatskat, vm emekusapatskat 
ve vpaket veevllatskvren pu Pucase Cesvs Klist vrahkvn, 
momet Puyvfekev em »^vnokeekv vevkvyen  ce'nku- 
sapvkis ; 

31 Vkvsvmvkekat Cutev ofv vpokan enkvpvken ev 
huerihocen, vtotketv Celuslvmen vfastvranvyat emekusa- 
pvlket es afvckvke taren ; 

32 Hesaketvmese komat eteropotten afveketv ofvn 
cem vlakit, centake vne esyomeyan pu  yekevkue- 
hoevren. 

39 Monkv herkv en Hesaketvmeset omvlkatskan ece 
'pakvkekvs. Emen. 


SETENTVCKE XVI. 


Fere tecakkeyvte, mv mekusvpkv-cuko Senklevn ocat 
em vtotkvn heren cem opunvyecvkis ; 

2 Momat mekusapvlket: momvkvre here omet, Pucase 
ofyn evpayet, nakvfvstetv estomis mv ohíveev em 
vmeatskvre enkusapkat ofvn em vnicatskvres; este sulken 
em vnicet, vneu vm vnievtet ok’. 

9 Pvselv Akwelv tepake Klist Cesvs ofv vtotkvlke vm 
etohkvlketv ; 

4 Vn hesaketv vrahkvn e'nokwv take mahusan wvke- 
cakvtet ok’; vne tvlkekon, momis Centilvlke em meku- 
svpkv-cuko omvlkvt vkvsvmakan vsekvkvtevs. 

5 Momet mekusvpkv-cuko ehute take ocan vsekokotcus. 
Epenetvs vm vnokecke, Klist ofv Ekiv em ette enhvte- 
ceskvn vsekvkvtevs. 

6 Mele, mv tayen pum vtotkvten vsekvkvievs. 

7 Antlonekvs Cunev tepake, vn nakvlke, svlvfkvlke vm 
etohkvlketv, mv vpastelvlke vpvken este pohkvke, cv ho- 
mv Klist ofvt omakvten vsekvkvtcvs. 

8 Amplevs, Pucase ofv vm vnokeckan vsekvkvtevs. 

9 Vpene, Klist ofv pum vnicv, Stikes vm vnokeckat 
tepakan vsekvkvtevs. 

10 Vpeles, Klist ofvn eskerhoyvten vsekvkvtevs; Ales- 
tapulvs en cuko-vtehkulken vsekvkvtevs. 

11 Vn nake Helotevn vsekvkvtevs. Mv Pucase ofvn 
svpakle Nasesv en cuko-vtehkulken vsekvkvicvs. 

12 Tlifenv Tlifosv tepake, Pucase ofv vtotkakan vsekv- 
kvtevs.  Pvses vnokecke, hokte Pucase ofvn tayen 
vtotkvten vsehvkvtevs. 

13 Lufvs, Pvease ofyn enhopokat, momet vne tepakeyat 
pw G Ken vsekvkvtevs. 

14 Esenkletvs, Elekvn, Hvmas, Petlopvs, Hvmes, tecak- 
ketvlke vpvkakat esyoman vsekvkvtevs. 

15 Filalokvs, Culev tepake, Nelevs e’wvnwv tepake, mo- 
met Olempvs, momet mekusapvlke vpvkakat omvlkvn 
vsekvkvtevs. 

16 Afvnketv vcakan es ete ’sekvkvtcvs. Klist em me- 
kusvpkv-cukot ece 'sekakvket os. 

17 Momen, tecakkvte toyatskat, mv, mvhakv kerratskvte 
vnrvpen fullet, etekvpvketv elentappetv esyoman omeci- 
cakan- vketecet, em e fulecatskvren ce'nkusapvkis. 

18 Mv omakat, pu Pucase Cesvs Klist tokon, e'nvrke 
taken em vtotkaket, opunvkv herakan, momet opunvkv 
yvmvskvken este nakkerrvkekat e'feke taken es ehosvkue- 
caket omekv. 

19 Cem apohickv take okonvkv este omvlkvn em vlakv- 
tet omekv. Monkv ece ”rahkv taken ve afvckes; mome 
estomis nake herat ohfvecvn hoporrenvket, momis nake 
holwakat ohfvcevn nakkerrvkekot omatskvren cv yacet os. 

20 Momen herkv en Hesaketvmeset ce'le take elecvn 
lvpken Setvnen tonufvres. Pu Pucase Cesvs Klist en 
heromkvt ece ’pakvkekvs. Emen. 

21 Temorevs vtotkv vm etohkvlketv, momen vn nakvl- 
ke Lusevs, Cesvne, Sosepetv esyomat ece 'sekakes. 

92 Vne Tvsevs, heyv cokv hoccicvt, Pucase ofvn, ece 
'sekvkis. | 

23 Kivs vm evpayvt, momet mekusvpkv-cuko omvlkv 
em evpayvt ece 'sekvkes. Elastvs tvlofv vfastvt, momet 
Kwatvs tecakkvte hvmket ece 'sekakes. 

24 Pu Pucase Cesvs Klist en heromkvt omvlkatskan 
ece "pakvkekvs. Emen., ^ 

95 Monkv mv, vm opunvkv-herv Cesvs Klist 'sem erke- 
nvketv tepakat vevkvyen, mv nake ehkat yvmv ekvnv 
vliceckv ohrvnkvte, 

26 Momis hiyomat hecke haket, owalvlke en Cokat ete- 
hoyvnen, momet Hesaketvmese meyuksv seko likat ki- 
evte vevkvyen, vkvsvmkv apohickv vrahkvn etvlwvvlke 
omvlkv en kerkuehocvte, mv vevkvyen, yekcen svpaklats- 
kvre ce yekevkuece taye yekcetv ocat: 

97 Hesaketvmese, mv tvlkuse hoporrenat, Cesvs Klist 
eteropotten meyuksv sekon vrakkuehocekvs. Emen. 

SETENTVCKE I. 


Par, Hesaketvmese komat vevkvyen, Cesvs Klist em 
vpastel hakare v'nhuehkvte, tecakkvte Sosrenes tepa- 
keyat, 

2 Mekusvpkv-cuko Kvlenrvn ocat, mv Cesvs Klist ofv 
veacvke hakvte, mekusapvlke hakvre enhuehkvkhoyvte, 
mv estvmv estomis pu Pucase Cesvs Klist e hocefkv 
ohhuchkakat, mvt entake esyomeyat pu Pucaset ok, es 
omvlkvn oh ’totakeyet os: 

3 Heromkv momet herkv Hesaketvmese Pu'rke momet 
Pucase Cesvs Klist aenkupuket ece "pakvkekvs. 

4 Bee ’rahkv take, mv heromkv Cesvs Klist ce’mvkvte 
vrahkvn, estofis vn Hesaketvmesen vrakkuecis ; 

5 Opunvkv omvlkv momet nakkerretv omvlkv ofvn 
nakeocvlken Cesvs ce hayen, momet nake vtekat ofvn ; 

6 Cesvs Klist ohkerkueckvt ec ofv take yekcihocat 
etvpomen ; 

7 Momat, pu piti Cesvs Klist em vlvketv meha- 
katskat, nakemkv hvmkusis ofv yupvklvtkatskekos : 

8 Momen mvu meyuksv oren ce yekevkuecvres, pu 
Pucase Cesvs Klist en nettv omof em mvttvkekot fullats- 
kvren. 

9 Hesaketvmese mehenwet omes, mvt E'ppuce Cesvs 
Klist pu Pucase em etohkvlketv toyatskvren ce'nhuehkv- 
kvtet os. 

10 Momen, tecakkvte toyatskat, hvmkusen opunaho- 
yatsken, tekvpvketv cem ofv take sekaren, momis vker- 
ricky hvmkuse, fvececkvu hvmkuse ofvn etelvevke 
herakatskvren, pu Pucase Cesvs Klist e hocefkv ofvn 
ce’nkusapvkis. | 

11 Tecakkvyvte toyatskat, Etenrvpkv em etenrvwv 
taken ocaket os, maket ec ohfvecv taken Kloe en cuko- 
vtekkvlket vn kerkuecakvtet omekv. 

12 Momen beren makvyet os, Ece 'pakvkat Avmket, 
Pal enake toyis, maken; hvmkat, Vpalvs enake toyis; 
momen humkat, Vne Sefvs enake toyis ; momen komkat, 
Klist enake toyis ; makake vlket omatskes. 

13 Klist tekvpvke te? Pal ece ”rahkv taken etohwek- 
lepkvn svrahkvte te? monkat Pal e hocefkv ofvn ce pap- 
tishoyvkvte te? 

14 Klespvs Kivs tepakat tokat hvmkusatskis paptisv- 
katet omekv, Hesaketvmesen vrakkuccis ; 

15 E hocefkv ofvn paptisvtes, estimvt cv kicekaren. 

16 Momen Stefenvs en cuko-vtehkvlke, men paptisv- 
yvtes; vpvlwv ohivecvn etv hvmkusis paptisvyvten omat, 
kerrvkot os. | 

17 Paptisare tokon, opunvkv-hervn erkenvkaren Klist 
ve vtotvtet omekv; opunvkv en hoporrenkv ofv tokon, 
Klist em etohweklepkv ehvperke hake witet ok’. 

18 Etohweklepkv ohonvkv estemerkvkvranan hacoha- 
ketvt omet, momis pume hesahokeyan Hesaketvmese en 
yekcet omekv. — 

19 Mv hoporrenat en hoporrenkvn sumecicit, nakkerra- 
kat em vkerrickvn ehvperkuecares, make coket omekv. 

20 Hoporrenat ta? cokv-hayv ta? yvmv ekvnv opu- 
nvkv-setenrapv ta?  Hesaketvmeset yvmv ekvnv hopor- 
renkvn haco-haketvn hayekvt haks? 

21 Hesaketvmese en hoporrenkv vevkvyen yvmv ekvnvt 

hoporrenkv eteropotten Hesaketvmesen kerrekat en- 
yupvn erkenvketv en hacohaketv eteropotten vkvsvma- 
kan hesahuecetvt Hesaketvmesen afvcecicytet omekv. 

29 Cusvlket nakeskerkvn vpohaken, Klekvlket hopor- 
renkvn hopoyaket omekv. 

23 Momis Klist etohweklepkv svrahkvte, Cusvlken se- 
lentappueckvn, momet Klekvlken hacohaketvn ; 

24 Momis mv enhuehhokvten, Cusvlke Klekvlke esyo- 
man, Klist, Hesaketvmese en yekcen, momet Hesake- 
tvmese en hoporrenkvn "sem erkenakeyet os. 

25 Hesaketvmese en hacohaketv este "sen hoporrenet 
omen; Hesaketvmese en yekcetv tokat este "sen yekcet 
omekv. | 

26 Tecakkvte toyatskat, ce'nhuehhokan hecatsket ome- 
kv, enhuehhokat enavpeswv vevkvye hoporrenakat, monkat 
yekcakat, monkat vrakkuehocat sulkekot omat hecatskes : 

27 Momis Hesaketvmeset hoporrenakan es vlsvkueckvn, 
yvmv ékvnv nake hoporrenvkekan, momet yekcakan es 
vlsvkueckvn yvmv ekvnv nake yekevkekan enhopoyvtet ; 

28 Momet yvmv ekvnv enanvke vrakkuehocekan, mo- 
met enhomeckakan; momet nanvke sekan nake ocakan 
es sumecickvn, Hesaketvmeset enhopoyvtes ; 

29 Enavpeswv hvmkusis ehomvn ekvsvmekaren. 

30 Momis mv awet omatskes, Klist Cesvs ofvn, mvn 
Hesaketvmeset hoporrenkvn, momet fvecetvn, momet 
hvsvtketvn, momet pvlke-neskvn pun hayvtet os, 

31 Momat, cokat vevkvyen, Estit ekvsamat Hesake- 
tvmese ofvn ekvsvmekvs. 


SETENTVCKE II. 


Momen, tecakkvte toyatskat, Hesaketvmese en kerkuec- 
kvn cem onayit, cem vlakvkvyof, opunvkv monkat 
hoporrenkv en hvlwen es cem vlvkvkates. 

2 Ece "pakvkvyat nake etvn kerrvkon, Cesvs Klist mo- 
met etohweklepkv svrahkvte tvlkusen kerretvn komit 
frececvyvtet omeky. 

3 Momet vn yekce sekon, penkvlkv ofvn, momet feke- 
ketv rakke ofvn ece ’pakvkvyvtes. 

4 Momen vm opunvkv erkenvketv tepakat este en ho- 
porrenkv em opunvkv eslopicakusat ofv tokon, Puyv- 
fekev yekcetv tepakat eskerkv vpvket omvtes : 

5 Momat cem vkvsvmkvt, este en hoporrenkv ofv tokon, 
momis Hesaketvmese en yekcetv ofvn huervren. 

6 Momis temvpokakat vpvken hoporrenkvn opunayeyet 
os; momis yvmv ekvnv, monkat em mekkvlke en ho- 
porrenkv, mv sumkat, tokon: 

7 Momis nake ehke, ohrvnkvte ofvn Hesaketvmese en 
hoporrenkv, mv pum vrakketv vrahkvn, Hesaketvmese 
ekvnv seko emunkof mellvten es opunahoyeyet os. ` 

8 Myn yvmv ekvnv mekkvlke hvmkusis kerrekates, 
kerrakvten omat, rakketv e Pucasen elecvkekvnt omekv. 

9 Momis cokat vevkvyat, Hesaketvmeset vnokecakat 
nanvke emetakuecvkvtet, eturwvt hecekon, ehvckot po- 
hekon, est’ e'feken esceyekatet os. 

10 Momis Hesaketvmeset, em Puyvfekev eteropotten, 
mon pum enramvtet os; Puyvfekevt nanvke omvlkvn, 
Hesaketvmese enake ehkakat tis, vketecet omekv. 

11 Hiyomet omekv, estimvt nake este ofv ocakan kerre 
te, mv puyvfekev eme vpikat Kerret omekon omat? 
matvpomen estimvt Hesaketvmese enanvken kerrekon, 
Hesaketvmese em Puyvfekcv tvlkuset kerret os. 

12 Momen yvmv ekvnv em puyvfekev tokon, mv Puyv- 
fekcv Hesaketvmese atan eenakueceyvtet 0s; momat mv 
nanvke Hesaketvmeset enrahkv sekon pu'mvten ker- 
reyvres. 

13 Opunvkv este en hoporrenkvt este mvhayat ofv 

tokon, momis mv opunvkv Puyvfekev Veakat pu mvha- 
yat ofvn mv nanvken opunayet, puyvfekev enanvke oca- 
kat puyvfekev enanvken ’setehopayés. 

14 Momis estet em munkv vevkvye Auerat Hesake- 
tvmese em Puyvfekev enanvken eenakuecekot os; haco- 
haketvt omake "sem momet omekv ` momet kerreko tayet 
os, puyvfekev eteropotten kerhohoyet omekv. 

15 Momis mv puyvfekev vevkvye arat nake omvlkvn 
ohfvececet omis, este estomet emen ohfvececekot os. 

16 Momen estimvt Pucase em vkerrickvn kerrvt haks, 
mvhayvret? Momis pumet Klist em vkerrickvn oceyet os. 


SETENTVCKE III. 


MOMEN, tecakkvte toyatskat, puyvfekev vevkvye fullat 
ec omecvkvko tayet, momis enavpeswv vevkvye fulle, 
Klist Cesvs ofv hopuetakuce ec omecet cem punayvkv- 
yvtes. 

2 Vpeswv tokon epesen es ce hompvkuecvyvtes; hi- 
yome oren kvwvpatskeko tayvtet ok, momet hiyomat 
kvwopetv umatskeko tayet omekv. 

3 Enavpeswv vevkvyen fullatske emunkekv ; hiyomet 
omekv, vleskvpkv, vnrvpkv, etepvketv esyomat ece ’pa- 
kvke ocet omen, enavpeswv vevkvyen fullet, este fulle 
omet fullatskeko haks ? 

4 Vnet, Pal enake toyis; hvmket makof, hvmkat, V palvs 
enake toyis; makekv, enavpeswv vevkvyen fullatskeko ? 

5 Monkv Pal, monkat Vpalvs estit o haks, Pucase este 
vtekat emvte etvpomen, erkenvkvlke mv eteropotten vkv- 
svmatskvte tokon omat? 

6 Vnet vhocin, Vpalvs em otohicvtes, momis Hesake- 
tvmeset ohvtvlayvtes. 

7 Monkv vhocat nake tokon, em otohicateu nake tokot 
omes, momis Hesaketvmeset mv ohvtvlayat omes. 

8 Momen mv vhocat, momet em otohicat hvmkuset 
e: momen este vtekat em vtotketv mahusat vevkvyen 
em feketv mahusat en heckvres. 

9 Hesaketvmese etohkvlke vtotkvlke toyékv; Hesake- 
tvmese eme evpotvt omet, Hesaketvmese en cuko 
toyatskes, 

10 Cuko-hayv homahtv hoporrene omét, Hesaketvmeset 
heromkv v'mvte vevkvyen, enlikvn hahyin, este etvt mvn 
oh hayet os. Momis ohhayat vtekat estomén men ohha- 
yat vketecekvs. 

11 Enlikv hahoyvte, mvt Cesvs Klist ot omekv, mv 
likat tokat este estomet hayeko tayekv. 

12 Momen este estomet cvtokunaplanen, cvtokunap- 
hvtken, cvto veacakan, eton, pvhe-tvekvn, monkat teleko 
em vpen heyv enlikvn es ohhayen omat; 

13 Este vtekat em vtotketvt heckvres ; totkv eteropotten 
kerke haken, nettvt kerkuecvret ok; momen totkvt este 
estome em vtotketvn, estomet omat, eskerrvres. 

14 Estimv em vtotketv mvn ohhayvtet oce munken 
omat, feketvt en heckvres. 

15 Estimv em vtotketvt nekren omat, nake em vho- 
pvnkvres, momis emet, totkv eteropotte omèn, hesakvres. 

16 Hesaketvmese en euko-veakat toyatskat, momen 
Hesaketvmese em Puyvfekev Vcakat ec ofv taken like tat 
kerratskeko haks ? 

17 Hesaketvmese en cuko-veakan estimvt vhopanen 
omat, mvn Hesaketvmeset hopanvres; Hesaketvmese en 
cuko-vcakat, mv cuko-vcakat ceme toyatskat, vcaket 
omekv. 

18 Este estomet e emvkeriyats. Ece 'pakvkat estimvt 
yvmv ekvnv ofv hoporrenet on omat, este hoporreneko 
hakekvs, hoporrene taren. 

19 Yvmv ekvnv en hoporrenkvt Hesaketvmese ehomv 

hacohaketv tes; Hoporrenakat em emvkerretv take ofvn 
hvlvtaket os; make coket omekv. 

20 Momet hvtvm, Hoporrenakat em vkerrickvn Pucaset 
kerres, ehvperkvket omat. 

21 Monkv este estomet este ofvn ekvsahmats; nanvke 
omvlkvt cenake taket omekv ; 

22 Pal, monkat Vpalvs, monkat Sefvs, monkat yymv 
ekvnv, monkat hesaketv, monkat elkv, monkat hiyome 
nake ocakat, monkat ocvkvranat; omvlkvt cenake taket 
on; e 

23 Centake Klist enake toyatsken ; Klist Hesaketvmese 
enake fes. 

SETENTVCKE IV. 

Krisr em erkenvkvlke, momet Hesaketvmese en nake- ` 
ehkakat ohvfastvlket omakes, estet pu komekvs. 

2 Momen ohvtvlakat, ohvfastvlke tat, estet herome 
eshechoyvren enhonhoret os. | 

3 Momis vnet on omat, centaket ohfvececatskat, mon- 
kat este ohfvececky es ve ohfuccehocat nake cotkuset os; 
momen vne tis e ohfvccecvkos. 

4 Vnet e ohfvcevn naken kerrvkok’; mome estomis 
mvt ev fvccvn cv hayekos; momis mv ve ohfvececat 
Pucase tes. 

5 Monkv oketv orekon, Pucaset vlvkeko emunken, na- 
ken ohfvecehcatskvs; mvt yomucke en nake ehkakat 
ohhvyayicet, estefeke em vkerrickv take heckvken hayv- 
res; momen momof este vtekaten Hesaketvmeset vkvsv- 
mvres. 

6 Momen, tecakkvte toyatskat, svhopakv ofvn heyv 
nanvken Vpalvs tepakeyan ohtvlecicvyvtes, ece 'rahkv 
taken; momat pume eteropotten mv cokat senhoyvnen 
est? oh vkerricatskekaret kerratsken, hvmkvtekatskis 
hymke vrahkvn etv vnrvpen ete’m ekvsamatskekaren. 

7 Hiyomet omekv, este ete emvrahken estit ce haya? 
momen ce’mhoyeko heckuecetskvte naken ocetske haks? 
monkv ce’mhoyen heckuecetskvten omat, estoman ce'm- 
hoyeko heckuecetskvte omet ekvsametske haks ? 

8 Hiyomat ce fvefyket os, hiyomat nakeocvke toyatskes, 
ece "pvkèkon ohmekkatskvtes; momen phmekkatskvie! 
ece "paket ohmekkeyvren komis. 

9 Vpastelvlke toyeyat espoken elkvn oh melhoyvte 
omén Hesaketvmeset homvn pu svpaklecvtes, komikv; 
yvmv ekvnv, hvlwe estvlke momet esteu ehomvn oyupkvn 
pu hahoyet omekv. | 

10 Pumet Klist vrahkvn pu hoporreneko haken, momis 
centaket Klist ofvn hoporrenvke toyatskes ; pu yekevke- 
kon, cemet ce yekevkes; centaket vrakkvke toyatskes, 
pun tat pu'nhomechoyes. 

11 Muer hvse-vkerkv tis oren pu 'lvwet, pu ’wvnhket, 
pu'natvikvranuset, pu nvfhoken, fekhonnetvn ocekot ; 

12 Vtotkeyet os, pu'nke s es vtotkét: rm 
ep opunvyehocis, heren opunayés; epu’ssehocis, vkvsv- 
meyet os: 

13 Pu tvklehocis, est’? enkusapès; yvmv ekvnv enake 
holwvke mahat, momet nake vtekat em vholwvke mahat 
omvkén mucv nettv oren pu hahoyet os. 

14 Heyv nanvke cen coyvkvyat ec vlsvkuecetv tokot 
os; momis ev'ppuce take vm vnokeckvlke omatsken cem 
agas 

15 Hiyomet omekv, Klist ofv mvhayvlke cukpe- LS 
palen ocatsket o estomis, ce'rkvlke take sulken ocatske- 
kos, Klist Cesvs ofv opunvkv-herv eteropotten ce heckue- 
cvkvyvtet ok. 

16. Monkv ce'nkusapvkvyet ’os, ’sve vhayvlket omvkes. 

17 Heyv vrahkvn Temore ev'ppuce vm vnokecke, mo- 
met Pucase ofv beroman cem vtotvkvyvtes, mvt vm vretv 

Klist ofv ocakan, estvmv estomis mekusvpkv-cuko omvl- 
` kv ofv amer vevkvyen, ece ’kerricepuecvkvres. 

18 Momis cem vlvkvranvkvko omén pakkvket svset os. 

19 Momis Hesaketvmeset komen omat, lvpken cem 
vivkvkares, momet mv pakkakat em opunvkv tokon, mo- 
mis en yekce taken kerrares. 

20 Hesaketvmese em ohmekketvt opunvkv ofv tokot, 
yekce ofvt os. 

21 Naken komatske haks?  Estepketvn es cem vlakit, 
monkat vnokeckv momet eyasketv em vkerriekv ofvn 
cem vlvkvkare te? 


SETENTVCKE V. 


HokrAnkv ece "pakvke ocat hvmkvn pohket os, momet 
hoktarkv mv ome mahat Centilvlke em ofv opunvycho- 
cat sekot oman, estet e'rke e ”hiwv epayat. 

2 Momen mv heyv naken momecvtet cem etenrvwv 
taken ossihoevren, hvkihhokatskvr tayvte tat momecatske- 
kot, ce pakkvkes. 

3 Hiyomet onkv, vne, mehenwvn cv ^na oben ece 'pakv- 
kot, momis puyvfekcv ofvn ece ”pakvkit, ece "pakvkvye 
omvyet, mv heyv naken momén momecvte ohfuccy entis 
ohfvecécis ; 

4 Pu Pucase Cesvs Klist e hocefkv ofv, vm puyvfekev 
esyomatskat, pu Pucase Cesvs Klist en yekcet xpvkaken, 
nvkaftatskof, 

5 Este momén, enavpeswv vhopvnkvre vrahkvn, Setv- 
nen em wikatskvres, puyvfekevt Pucase Cesvs Klist en 
nettv omof hesakvren. 

6 Cem ekvsvmkv taket herekos. Espakkueckv estomu- 
sis likhvmkat omvlkvn pakkuecat kerratskeko ? 

7 Monkv espakkueckv veulan ossicvkes, naklike mucvse 
hakatskvren, tvklike pakkeko toyatskat etvpomen. Klist 

pum Ohhoyvnkv tis epu 'rahkvn Hesaketumese es afuce- 
cickun elehocvtet omekv: 

8 Monkv ohhoyvnkv hompetvn, espakkueckv veule to- 
kon, monkat enhomeckv holwvyeckv tepakat em espak- 
kueckv tokon, momis vhayetv-tokat mehenwetv tepakat 
en tvklike pakkekat es vfvstvkeres. 

9 Hoktarvlken vpahkatskvs, kicit, cokv ofvn cen coyv- 
yvnks : 

10 Momis yvmv ekvnv hoktarvike, monkat nake este’m 
vleskapvlke, monkat fveceko vkonahvlke, monkat nak 
vhake emekusapvlke upvkatskuren esfackusen cem vsehv- 
kit omvkos; momen. omat, ekvnvn esossvranat tvlkusekv. 

11 Momis hiyomat cen coyvkis, Estimvt tecakkvten 
kihocat, hoktarv, monkat vleskapv, monkat nake vhake 
mekusapv, monkat tvklecv, monkat este hacv, monkat 
frcceko vkonahvt on omat, vpahkatskvs; este mv oman 
vpaket homipatskvs. 

12 Hiyomet omekv, naket vm oce haks, mv fettv svpak- 
lateu ohfvececvranvyat? ofv Auer centaket ohfvece- 
catskeko ? 

13 Momis mv fettv svpaklan Hesaketvmeset véso nt 
os. Monkv mv este holwvyecan cem etenrvwv taken 


ossicvkes. 


SETENTVCKE VI. 

"HvMEVTEEATSKAT, este etimv nake vnrvpen ocatskat, 
mekusapvlke ehomy tokon, fvecvkekvlke ehomv vhakv 
'soh vyetv ce fekhvmke taye haks? 

2 Mekusapvlket ekvnvn ohfvececvkvranat kerratskeko ? 
momen centaket ekvnvn ohfvececvranatsken omat, nake 
lopuckus mahan ohfvececatske tayat herety oricatskeko 
bake? 

3 Hvlwe-estvlken ohfvececvraneyat kerratskeko? momet 
on omat, yvmv hesakety enanvke mahvkvu ohfvcceceyvres. 

4 Monkv yvmv hesaketv enanvke ohfveevkvranat ocen 
omat, mekusvpkv-cuko ofv vrakkuecvkhoye mahekan 
ohfveceevlken svpvklecvkes. 

5 Ec vlsepueckv taken okis. Momét o haks? Ece 
'pakvkat este-hunvnwv hoporrene em etecakkakvte em 
etenrvwv taken ohfvecece tayat hvmkis soko haks ? 

6 Momis etecakkat etecakkate vnrvpen vhakvn ’soh ayet 
os, vkvsvmekvlke ehomv take tisem. 

7 Monkv hiyomat oren cem mvttvket ocet os, nanvke 
ohfvecehocvranat cem etenrvwv take ocvket omekv. Es- 
toman nake cem vhopvnkvkan momis-kometv min es 
esatskeko? | Estoman fveceko nake ce ”konahvten momis 
komet esatskeko ? 

8 Momis centaket esten naken em vhopanet, fvecekon 
naken est'en vkonahatsket, os, momet heyvn etecakkats- 
kvten momecatskes. 

9 Momen este fvecvkekat Hesaketvmese em ohmekketvt 
en heckvkeko tayan kerratskeko? Cem etehosikvkates : 
etepayeko hoktarvlke, monkat nak vhake mekusapvlke, 
monkat etepayvkvte hoktarvlke, monkat afvcketv vnoke- 
evlke, monkat hunvntake hunvntaken etohkvlket nake 
holwvke vtotkvlke, 

10 Monkat horkopvlke, monkat vleskapvlke, monkat 
hacvlke, monkat tvklecvlke, monkat fveceko vkonahvlke, 
Hesaketvmese em ohmekketvt en heckvkekares. 

11 Momen mv omakat centaket sasatskvtes: momis 
okkosket omatskes, momis veake haket omatskes, momi 
Pucase Cesvs e hocefkv ofv, momet Hesaketvmese em 
Puyviekcv eteropotten fvecvke omen ce hahoyvkes. 

12 Nanvke omvlkv oAfvccv vm etektvnket ocet os, mo- 
mis nake omvlkvt lopicvkekot os; nanvke omvikv oAfvcco 
vm etektvnket os, momis nake hvmkusis en yekce elecvn 
e huericvkares, | 

13 Nanvke hompetv envrke em ocaken, envrke nanvke 
hompetv em ocet os; momis heyv envrke momet mv 
nanvken  Hesaketvmeset sumhuecvres Momen enat 
hoktarkv em ocat tokon, Pucase em ocet os, momen 
Pucaset ena em ocet os. 

14 Momen Hesaketvmeset Pucasen elkv a en kv wapvtes, 
momet pumeu en yekce mahusat etehoyvnen a pu 
kvwvpvres. 

15 Ce'na take Klist em enalvccet omakat kortitèKèkò | ? 
Monkv Klist em enalveevken cahwet, hokte-hoktarv em 
enalvcevken hayvranvya? Mohmates. 

16 Momen estimvt hokte-hoktarv vlvccat, ena hvmkuset 
omat kerratskeko? hokkolet ena-vpeswv hvmkusvres, 
maket omekv. 

17 Momis Pucase vlvecat puyvfekev hvmkuset os. 

18 Hoktarkvn em pefatkvkes. Naorketv estomis omvl- 
kv este-hunvnwv momecat ena vnaorketv tokot os; mo- 
mis mv hoktarat em ena mahusan vnaorket os. 

19 Momen ce'na take, Hesaketvmese ce'mvte, Puyv- 
fekev Veakat ece "pikat en cuko-vcakatet omen, cemet e 
enake toyatskekot omat kerratskeko ? 

20 Enrahkvn es ce neshoyvkvtet ok’; monkv ce’na take 
momet cem puyvfekev taken Hesaketvmesen es vrak- 
kuecvkes, mvt Hesaketvmese enaket omakekv. 


SETENTVCKE VII. 


MomEN mv nanvke opunvyece vn hoccicatskvte ohfve- 
evn: Hunvnwvt hokten celayekan heres. 

2 Mome estomis, hoktarkv omecicen, hunvnwv vtekat e 
*hiwv mahusan ocen, hokteu e be mahusan ocekvs. 

3 Hunvnwvt ehiwv heromkv enaken emen; hokteu 
chen matvpomen emekvs. 

4 Ehiwvt ena mahusat ohfvcevn yekcetvn ocekon, mo- 

mis ehet ocen; momen matvpomen ehet ena ohiveevn 
yekcetvn ocekon, momis ehiwvt oces. 

5 Ete'm vkvgymatskat tvlken, momet oketv vkocoknu- 
sen, eelvwece mekusvpkv vrahkv tokon omat, hvmkat 
enaken ete’n fekhonnihcatskvs, momen hvtvm etohvhoyv- 
kvtevs, Setvnet eemfvyatkvn ocatskekat omecicen es ce 
kerrvkekaren. 

6 Momis, Makvs, cv kihoce tokon, vm etektvnechoyet 
on, heyvn makvyet os. . 

7 Este hunvntake omvlkvt vne omakate! komvyet 
omekv. Momis, Hesaketvmeset ehmen, omvlkvt emkv 
em etetaye vlken emvten ocvket os, hvmket hiyomén, 
hvmkat momén. 

8 Monkv etepayvkekvlke oye-hoktvke esyomen heyvn 
kievkvyet os; Vne etvpomet emomecicaken omat, heres. 

9 Momis e en hvlvtvkeko tayen omat, etepayvkekvs ; 
etepvyetvt vhetketv senheret omekv. 

10 Momis vne tokot, Pucaset maken, etepayakan kica- 
kvyet os; Ehiwvt ehen enkvpahkats : 

11 Momis enkvpaken omat, ehesekot emunkekvs, 
monkat ehen etenherkekvs; momen hunvnwvt ehiwvn 
wihkates. 

12 Momis vpvlwvn, Pucase tokot, vnet em punayvkis, 
Tecakkvte estomet ehiwv Cesvs ohvkvsamv tokon ocet 
on, vpaket liketv vkvsamet on omat, wihkates. 

13 Momen hokten, ehe Cesvs ohvkvsamv tokon ocen, 
vpaket liketv vkvsamen omat, hoktet wihkates. 

14 Hiyomet omekv, hunvnwv vkvsvmekat ehiwv ete- 
ropotten vcake haken, hokte vkvsvmekat ehe eteropotten 
veake haket os; monkon omat, cen hopuetake take 
veaevkekvnt os; momis hiyomat veacvket os. 

15 Momis vkvsvmekat enkvpaken omat, enkvpvkekvs. 
Tecakhvte hunvnwv monkat tecakkvte hokte heyv oma- 

kat ofv svlvfketv elecvn huerekot os; momis Hesaketv- 
meset herkvn pu'nhuehkvtes. 

16 Hiyomet omekv, ehiwv toyetskat, ce'hen hesayece 
witetske tayat, estont kerretska? momen hunvnwv 
toyetskat, ce 'hiwvn hesayece witetske tayen omat, 
estont kerretska ? 

17 Momis Hesaketvmeset este viekate em etekvpicvkvte 
vevkvyen, momet Pucaset este vtekate enhuehkvte vevk- 
vye etvpomèn vrekvs. Momen mekusvpkv-cuko omvlkv 
ofvn momén mellis. | 

18 Estimvn svkvmsishoyvten enhuehhokvtet o haks? 
mvt svkymsishoyeko hahkates. Svkvmsiskv tokat ofvn 
estimvn enhuehhokvtet o haks? mvn svkvmsishohyats. 

19 Svkvmsiskv nake tokot omen, svkvmsiskv tokat nake 
toks, momis Hesaketvmese em vhakv take vfvstetvt. 

20 Mv ofv huere enhuehhokvte vtekat mata ofvn 
emomecicekvs. 

21 Vtotkvt ometsken ce'nhuehhokvt haks? men stos- 
kohmetskvs; momis pucasseko ce haketske tayen omat, 
mv min es afvekyvs. 

22 Estimvt, vtotkvt omen, Pucase ofvn enhuehhokat 
Puease em este-pucassekot omen ; mv pucasseko enhueh- 
hokat Klist em vtotkvt omekv. 

23 Enrahkvn es ce neshoyvkvtet os ; este em vtotkvlke 
hahkatskvs. 

24 Tecakkvte toyatskat, estimvt o estomis Auereiv 
mv ofv enhuehhokvten emomecicekvs, Hesaketvmesen 
vpvket. 

25 Momen hoktvke epayvkhoyvte sekat ohfvecv Pucase 
em vhakvn oevkos ; momis heromvye taren merkv Pucase 
v'mvte vevkvyen vm vkerrickvn kerkuecis. 

26 Monkv estemerkv hiyome ocat omecicen heyvt heres, 
komvyet os; este momén huerat heres, makis. 

27 Hokten etehvlvtetske te?  Enrecvpketvn kohmets- 
kvs. Hokten etehvlvtetskeko ? hokten hopohyetskvs. 

28 Momis hokten epayetskat naorketskekates ; momen 
hokte ehesvte sekat ehesat naorkekates. Mome estomis 
mv omakat enavpeswv ofvn naorkvn ocvkvres; momis 
cem merrvkis. 

29 Momis, tecakkvte toyatskat, heyvn makis, Oketv 
kocoknuset os; vhoskat, mv ebiwv ocakat ocvkeko omét ; 
30 Momet mv hvkihhokat hvkihkvkeko omét; afvcka- 
kat afvckvkeko omét; nesakat nake ocvkeko omét; 

31 Momet yvmv ekvnv es e vnicakat yvmahkuecvkeko 
omét omvranet os; yvmv ekvnv en heckv hoyvnepet 
omekv. 

32 Momis senaorickv cen svkekaren komvyet os. Ehiwv 
ocekat Pucase enanvken 'senaoricet os, estomét Pucasen 
afvcecice tayat vkerricet : 

33 Momis ehiwv ocat yvmv ekvnv enanvken 'senaoricet 
os, estomet ehiwvn afvcecice tayat væerricet. 

34 Momen hokte ehe ocat mv ocekat tepakat temvrahkvt 
os. Ehe ocekat Pucase enanvken 'senaoricet os, ena em 
puyvfekev tepakat ofvn veake taren; momis ehe ocat 
yvmv  ekvnv enanvken 'senaoricet os, estomet ehen 
afvcecice tayat vkerricet. 

35 Momen ceme mahusat ece 'rahkv taken cen lopicv- 
karet, nake-senkvnhetvn ec oh wikvkare tokon, momis 
nake momvre here vrahkvn, momet fvyvtkekon Pucasen 
hvlvtatskvren heyvn makvyet os. 

36 Momis, Hokte epahoyvte sekat cvnake ohfvcevn 
momvre tetayen momecvkos, estimvt komen omat, mo- 
men mv hoktet hoktvle mahet on, momen mv tvlkuset 
momvre heret on omat, naken komat momekvs, naorke- 
kos;, etepayvkekvs. 

97 Momis, naket ohyekcicekon, estimvt nake eme ma- 

2 

husat komat ohfrnken yekcetvn ocet, e feke ofv emo- 
mecickvn yekcen ocet, Hokte epahoyvte sekat cvnaken 
vevyecares, komet, e fcke ofvn fvececvten omat, heren 
momecet os. 

38 Monkv kokte epahoyvren emat beren momecet 08, 
momis epahoyvren emekat scnheren momeces. 

39 Ehiwvt e'he hesake vtekan vhakvt e'hen vwvnvyet 
os; momis e'het elen omat, estimvn komat ehesvre em 
etektvnket os; Pucase ofv tvlkusen. 

40 Momis, vne vkerricvyat vevkvyen, momén likat mit 
afvcket omes; momen ohvtvlakat, Hesaketvmese em 
Puyvfckevn ocis, komvyet os. 


SETENTVCKE VIII. 


Momzn nanvke nake vhakakat emvkhoyat ohfveev tat, 
omvlkvt kerretvn oceyat kerreyet os, Nakkerretvt pak- 
kucccn, momis vnokeckvt yekcicct os. 

2 Este cstomis, Naken kerris, komen omat, kerrvre 
etetaye oren nak hvmkusis kerreko emunkvt os. 

3 Momis estimvt o estomet Hesaketvmesen vnokecen 
omat, emet emen kerres. 

4 Monkv hompetv nake vhakakat emvkhoyan hompetv 
ohfvecv tat, nake vhake yvmv ekvnv ofv nake tokot 
omen, momen Hesaketvmese hvmkuset, etv sekot omen, 
kerreyet os. 

5 Hiyomet omekv, sutv ofv monkat yvmv ekvnv ofvt 
on omat, hesaketvmese kicvkhoyat sulket o estomis, 
( hesaketvmese sulkct on, pucasvlke sulket omen,) 

6 Momis pume kerreyat Erke, Hesaketvmese hvmkuset, 
mv avtct nanvke omvlkvt ocaken, pumet eme ofv toyeyat 
likel os ; momet Pucase Cesvs Klist hvmkuset, mv ete- 
hoyanat nanvke omvlkvt ocaken, eme etehoyvne pume 
fulleyat kerres. 

7 Momis omvlkvt heyv kerretvn ocvkekot os; nakvha- 
ken vkerricet, nakvhake emhoyvte omén, mucv hvse- 
vkerkv oren, mon hompakat svset omekv, momen em 
eohvkerrickvt, yekcekot omet, svholwvke haket os. 

8 Momis hompetvt Hesaketvmese ehomvn heraken pu 
hayekot os ; hompén omat, semvmomvkeyet omekot, mon- 
kat hompékon omat, svheremahvkeyet omékot omekv. 

9 Momis e vketecvkes, estome estomis heyv cem etek- 
tvnkvke ocat este yekcvkekat ehomvn selentappetvt 
hakekaren. 

10 Hiyomet omekv; este estomet nakvhake en cuko- 
veakat ofvn hompetvn vliketsken hecen: omat, mun hecat 
mv este yekceko em vkerrickvn yekcihcen, nake nakv- 
hakvken emvkhoyvten hompekare te ? 

11 Momen tecakketske yekcekat, mv vrahkvn Klist 
elvtet omaten, cen nakkerretv eteropotten sumkvr haks ? 

12 Momis tecakkaketskan vnaorket, em vkerrickv take 
yekcekan mvnvttecatskof, Klist vnaorkatsket os. 

13 Monkv hompetvt tecakkvyvten naorkepuecen omat, 
vpeswvn estofis hompvkares, tecakkvyvten naorkepuecv- 
karet. 

SETENTVCKE IX. 

VPASTEL toyvko? pucassekot huervko? Cesvs Klist pu 
Pueasen hecvkate te? cemetake Pucase ofr vm vtotketv 
toyatskeko ? 

2 Este vpvltake ohfvecvn vpastel toyvkon omis, me- 
henwvn centake ohfvcevn mv toyis; Pucase ofvn vpastel 
em wiketv cvnake fat em eskerkv toyatskekv. 

3 Vm ’pohake em vyoposkvyat heyv tes : 

4 Hompetv esketv tepakat yekcetvn océko ? 

5 Vpastelvlke etv, Pucase etecakkakvte, Sefvs esyomat 
ehiwv monkat ewvnwvn ir omes omét evpvyetv yekce- 
tvn océko ? 

6 Monkat vntvlkuset Panepvs tepakeyat vtotkvranékat 
yekcetvn océko! E 

4 Estimvt e em fekvranat suletawv hake te? estimvt, 
pvrko-cvpofvn ahohcet, en lokcen pvpeko haks? monkat 
estimvt vpuekv fulle hvmken hompvkuecet, mv vpuekv 
e'pesen hompeko haks? 

8 Este omen heyy nanvken maki haks? monkat vhakvt 
matan makeko te? 

9 Wakv-vtotkv telekon cesapan yupopihcetskvs, Mose 
em vhakv ofyn coket omekv.  Hesaketvmeset wakv- 
vtotkvlken vkerricet ome te ? 

10 Monkat epu ’rahkv tvlkusen make te? Mehenwvn 
epu 'rahkvn coket omes ` momat mv cypvyecat enhonrkv 
ofrn evpvyecen, mv enhonrkv ofvn cesapat mv vpaket 
em enhonrkvn epoyvren. 

11 Centake nake puyvfekev ohfvecv ocakan cem foka- 
yeyvten omat, nake enavpeswv ohfvecv ocatskan vteloyén 
omat, nake rakke te ? 

12 Este etvt ec ohfveev taken heyy yekcetvn tohkvlket 
ocaken omat, pume mahvkvu océko taya?  Momis 
pumet heyv yekcetvn es e vfastékates; momis nanvke 
omvlkvn em etektvnecés, Klist em opunvkv-hervn emv- 
nvttecékaret. 

13 Mv nake vcacvken vivstakat cuko-vcakat enanvken 
vhesahoket omen, mv alten vívstakat alte enanvken 
kvpvken es e vivstakat kerratskeko bake? 

14 Matvpomen Hesaketvméset mv opunvkv-hervn erke- 
nakat opunvkv-hervn vhesahokvren mellvtet os. 

15 Momis vnet heyv nanvke hvmkusis es e vfvstvkates ; 
momen heyv nanvken hoccicvyat mvn vm momehocvre 
vrahkv tokot os: heyv es e vrakkuecvyat este estomis 
vm ehvperkuecekon, elare mit vn hervret ok’. 

16 Opunvkv-hervn erkenakvye estomis, naken es e 

vrakkuecvye tayat ocvkot omekv; momvranat tvlkusat 
ve oh wakkekv; momen opunvkv-hervn erkenvkvkon 
omat, vn holwakes! 

17 Momet komvyat omecicen heyvn momecin omat, 
feketvn ocis; momis mun komvkis, opunvkv-herv vfvste- 
tvn vm wihoket os. 

18 Monkv es vm feketvt naket o haks?  Opunvkv-hervn 
erkenakvyof, Klist em opunvkv-hervn enrahkv sekon 
hayit, yekcetvn opunvkv-herv ofvn ocvyan frccekon es e 
vfvstvkare tes. 

19 Este omvlkv ohfveev cv pucasseko estomis, sensulken 
epoyaret, omvlkv em vtotkvn e hayvyvtet ok". 

20 Momet Cusvlke ohfveevn Cusvlke ome ev hakvtet 
os Cusvlken epoyaret; vhakv elecvn svpaklat ohfvecvn 
vhakv elecvn huervye omet cv hakvtes, vhakv elecv svpvk- 
lan epoyaret. 

21 Vhakv ocvkekat ohfvecvn vhakv ocvko omet, vhakv 
oevkekan epoyaret; (momis Hesaketvmese ohfvcev vhakv 
oevko huervkot, Klist ohfvcev vhakv ofvn hueris.) 

22 Yekevkekan epoyaret, yekevkekat ohfvecvn yekceko 
ome ev haket, este omvlkv ohfvecvn nanvke omvlkv ev 
hakvtet os, estome estomis hesahuecvranvyat svsvren. 

23 Momen opunvkv-herv vrahkvn heyvn momecvyet os, 
ece "pakvkit vneu mvn epoyaret. 

24 Etemvrkv ofvn pefatkat, omvlkvt pefatkis, hvmkuset 
ohfvnketv eskerkv en hecket omat kerratskeko? Epoyats- 
kvre tetayet pefatkvkes. 

25 Etemuntvlkv veevllat vtekat nanvke omvlkv ohfvcevn 
e em fvyatet os; momen mvt kvtvlvkv vhopvnke tayan 
epoyetvn momecaket os; momis pumet mv vhopvnkeko 
tayan epoyeyvret. 

26 Monkv vnet vn kerkeko omekon letkis; momet hotvle 
nafke omvkot tepoyvyet os. 

27 Momis cv’nan ohfvnkit, svlvfken hayvyet os ; estome 
estomis este etvn em erkenvkakvyvtet omis, vne mahusat 
este vhepvkhoyvte cv hakekaren. 


SETENTVCKE X. 


MomEn, tecakkvte toyatskat, heyvn kerratskekare komv- 
kot os; pu'rkvlke omvlkvt vholoce elecvn fullet, omvlkvt 
uehvtkvn eteropottecvtes, | 

2 Momet omvlkvt vholoce uehvtkv tepakat ofvn Moses 
ohfveevn paptiskakvtes : 

3 Momet omvlkvt puyvfekcv en hompetv vlken hom- 
pakvtes : 

4 Momet omvlkvt puyvfekev em esketv vlken eskakvtes ; 
puyviekev Cvto vevkayakan es eskakvtet ok, mv Cvtot 
Klist ot omen. 

5 Momis sulken, Hesaketvmeset em afvckekok', vnrvwv 
ofvn pvlatkvtes. 

6 Momen heyy nanvke omvlkvt eskerkv pun hakvren 
momaket omvtes, mvt nak holwvhokan eyacakvte omét 
Pu yacekaren. 

7 Momen nakvhake emekusapvike sasvte mv ohmatskvs ; 
Estet hompet, eskvranet vpokvtet, ahkopvnvranet asvpvk- 
lvtes, make cokat vevkvyen. 

8 Momen hoktarake saset, nettv hvmkan cukperakko 
pale hokkolen tutcenohkaket pvlatkvtes; mv omén 
hoktvhleyats. 

9 Vpviwvt Klist eskerrakat, cetto holwvhokatet pv- 
svtakvtes; mv omén eskeriyeyats. 

10 Momen ecayakat sasen, sumecicvt sumhuecvtes; mv 
omaket ecahyatskvs. 

11 Momen heyv nanvke omvlkvt eskerkvn em momaket 
omvtes momet pume ekvnv yuksakat pun yicen svpak- 
leyat pum veahnetvn hoccet omvtes. 

12 Monkv, Hueris, komat, lvtike witet ok’, e vketecekvs. 

13 Eskerky este eskerhoye munkv tokat ec oh vlakvke- 
kates: momis Hesaketvmeset mehenwet os, kvwvpatske 
tayat senhoyvnen es ce kerhoyvre etektvnecekot, momis 
es ce kerhoyat vpvken kvwvpatske tayvren mvnvttepetvn 
cen hay vkvres. 

14 Monkv, tecakkvyvte vm vnokeckatskat, nakvhake 
mekusvpkvn em pefatkvkes. 

15 Este hoporrenakat em punayvye omet opunayis ; na- 
ken makvyan centaket ohfvececvkes. - 

16 Vkvsvmkv sesketv merkvn oh vpoheyat Klist e catv 
em etohkvlketvt omeko haks? Mv tvklike kvlkayeyat 
Klist eng em etohkvlketvt omeko ? 

17 Pume sulkeyat tvklike hvmkuset, ena hvmkuse toyé- 
kv; mv tvklike hvmkan omvlkeyat etenhompvlke toyékv. 

18 Eslevl enavpeswv vevkvyen hecvkes; mv nanvke 
nekrihocvkvranan hompakat altv enanvken etenhom- 
pvlke toko? 

19 Monkv naken makvya?  Nakvhake naket omen, 
monkat nakvhakakat emhoyat nake tes, makvya ? 

20 Momis nanvke Centilvlket emakat Hesaketvmese 
tokon, puyvfekev holwvhokan emaket os, makis: mo- 
men puyyfekev holwvhokat etohkvlke toyatskvren ko- 
mvkot os. 

21 Pucase "sem esketv puvvfekev holwvhokat 'sem esketv 
hokkolvn es eskatskeko tayes. Pucase em ohhompetv 
puyvfekev holwvhokat em ohhompetv tepakan etohkvl- 
ken cawatskeko tayes. | 

22 Fekcakhetv oren Pucasen cvpakkueceye te? Eme 
'sen yekevkeye te? 

23 Nanvke omvlkvt vm etektvnket os, momis nake 
omvlkv momvkvre here tokot os: nanvke omvlkvt vm 
etektvnket os, momis nake omvlkvt lopicvkekot os. 

24 Estimvt o estomet enake tokon, este eti enaken 
hopoyekvs. 

25 Eohvkerrickv vrahkvn vpohkvn hayekot, nake esto- 
mis nakwikv vlkan wihoyan hompvkes. 

26 Ekvnvt, momet es em fvcketvt Pucase enaket omekv. 

27 Vkvsvmekvlke hvmket kompetv-rakkon ce'nhuehkv- 
ken, vyetvn komatsken omat, eohvkerrickv vrahkvn vpoh- 
kvn hayekot, nake ce homv es cem ohocvkan hompvkes ; 

28 Momis, Heyvt nakvhakakat emhoyet os, estimvt 
ce kicvken omat, mv kerkuecvte, momet eohvkerrickv 
vrahkvn homipatskvs, ekvnv momet es em fvcketv Pu- 
case enaket ok’: 

29 Eohvkerrickv makvyat, cenake tokon, este etv enaken 
okis; hiyomet omekv, estomaten cv pucasseko huervyat 
este etit em eohvkerrickv vevkvyen vc ohfvecece haks? 

90 Heromkv eteropotten etemesv toyin omat, estomaten 
mv omecicen vkvsamvyat vrahkvn holwaken ve opunvye- 
hoce haks? 

31 Monkv hompatskat, monkat eskatskat, momet naket 
o estomen momecatskat, Hesaketvmese vrakkueckvn 
momecvkes. 

32 Cusvlke, Centilvlke, monkat Hesaketvmese em me- 
kusvpkv-cukon elentappuehcatskvs: 

33 Momecvyat etvpomen este omvlkvn nanvke omvlkv 
ofv afvekvkuecit, nake vn lopicvre tokon, momis este 
sulke nake en lopicetvn hopoyis, hesahokvren. 


SETENTVCKE XI. 


Es ve vhayepvlket omvkes, Klist vhayepv toyvyat etv- 
pomen. 

2 Momen, tecakkvte toyatskat, nanvke omvlkv ofvn vc 
vkerricet, cem wikvkvyvte nanvke pum melhoyvte vfas- 
tatskan ece 'kvsamvkis. 

9 Momis Klist este-hunvnwv vtekat e'kvt omen, hunvn- 
wvt hokte e'kvt omen, Hesaketvmeset Klist e'kvt omat 
kerratskvren komis. 

4 Hunvnwv vtekatet e’kvt ohrvnken emekusapet, mon- 
kat owalet on omat, e'kvn vlesketvn en hayet os. 

5 Momis hokte vtekat, ekvt ohrvnkekon, emekusapet, 
monkat owalen omat, e'kvn vlesketvn en hayet os, mvt 
vkase etvpomuset omeky. 

6 Hiyomet omekv, hoktet ohrvnkekon omat, tonet 
omekvs; momis hoktet tonat monkat vkasat vlesketvt on 
omat, ohrvnket omekvs, 

7 Hiyomet omekv, mehenwvn hunvnwvt ekvn ohra- 
nvranekot os, Hesaketvmese vhake momet em vrakketvt 
omeky: momis hoktet hunvnwv em vrakketvt omes. 

8 Hunvnwvt hokte avte tokon, momis hoktet hunvnwv 
avtet omekv. 

9 Momen hunvnwvn hokten en hahoyekon, momis 
hokten hunvnwvn en hahoyvtes. 

10 Heyvt omecicen hoktet ekvn yekcetvn oh ocvranet 
os, hvlwe-estvlke vrahkvn. 

11 Mome estomis hunvnwvt hokte vpvkekot omekot 
omen, hokteu hunvnwv vpvkekot omekot os, Pucase ofv 
tat. 

12 Hokte hunvnwv avte tat etvpomen, hunvnwvt hokte 
etehoyvnet omes ; momis nak omvlkvt Hesaketvmese avte 
vlket omes. 

13 Hoktet ohrvnkekot Hesaketvmesen mekusapen omat, 
nake momvre heret oma? centake ofvn fvececvkes. 

14 Hunvnwv ekvesse evpevken ocen omat, vlesketv en 
hayat, nak em munkv mahusat ce mvhayekot oma? 

15 Momis hoktet ekvesse cvpevken ocen omat, mvt es 
em evrakkueckvt omes, ekvesse eseohrvnkvn e'mhoyvtet 
ok’, 

16 Momis estimvt etehvnkv em vlosten omat, pun tat 
es pum vpeyetv mv omakat hvmkusis océkon, Hesaketv- 
mese em mekusvpky-cuko takeu oevkekot os. 

17 Momen heyv cen kerkuecvkvyat ofv tat, mv etenv- 
kaftatskat svmomuse hakvre tokon, svheremahecatskekv, 
ece 'kvsamvkvkos. 

18 Enhvteceskat, mekusvpkv-cuko ofvn nvkaftatskof, 
etekvpvketv cem etenrvwv taken oeakveuken pohvyet 
omeky, momet vpvlwvn vkvsvmvyés. 

19 Vkvsvmhoye taye orvke ece ’pakvkat heckvke ha- 
Keren, etekvpvketv cem etenrvwv taken ocvkvranet omekv. 

20 Monkv hvmkusen etohkvlkatskof, heyvt yvfkehompetv 
Pucase mellvte hompatskvre tokot os. 

21 Hompakat vtekat este etvt hompeko emunken eme 
mahusat yvike-hompetvn hompepet os momen hvmket 
elvwet on, hvmkat hacet os. 

29 29 ofv hompet eskatske tayan ocvkatskeko haks? 
monkat Hesaketvmese em mekusvpkv-cukon ehvper- 
kuecet, oevkekan vlsvkuecatske haks? Naken ce kicv- 
kvranvya? heyv ofvn ece ’kvsvmvkare te? .Ace'kvsamv- 
kvkos. 

23 Pucase v'mvten cem wikvkvyvtet omekv, momat 
Pucase Cesvs, mv nere wihoyvte mahusan, tvkliken ehset, 

24 Arken vkvsahmof, kvlkayet, Ehset, hompvkes; 
heyvt cv’na ece ”rahkv taken kvlkat tes; heyvn es ve 
vkerrickvn momecvkes, kicvtes. 

25 Matvpomen, yvfke hompetvn homipof, sesketvn 'seset, 
Heyv sesketvt cv catv ofv setemfvccetv mucvset os; ete- 
wole estomomusen eskatskat, es ve vkerrickvn heyvn 
momecatskvres, kicvtes. 

26 Etewole estomomusen heyy tvkliken hompet, heyv 
sesketvn 'seskatskat, Pucase em elkvn kerkuecatsket 
omekv, vivkvranat oren. 

27 Monkv estimvt mome taye orekot heyv Pucase en 
tvkliken hompet, es em esketvn ’sesket on omat, Pucase 
e'na e'catv tepakat ohfvecvn em mvtte tares. 

28 Momis estet es e kerrekvs, momet momen mv 
tvkliken hompet, mv sesketvn 'seskekvs. 

29 Mv momvre taye orekot hompet, esken omat, ohfve- 
ceckvn e en hompet, e em esket omekv, Pucase e'na 
esvhockvpkv tat kerrekot. 

30 Heyv omecicen yekevkekat momen pulsakat sulket 
ece 'pvkvkes, momen sulket nocicvkes. 

31 E ohfvececén omat, ep ohfvecehocekaret ok’. 

32 Momis ep ohfvecehocof, Pucaset pu 'stemerrvkuecet 
os, ekvnv vpvken ep ohfvecehocekaren. 

33 Monkv, tecakkvte toyatskat, hompvranet nvkaftats- 
kof, ete'mehakvkvtevs. 

34 Momen estimvt elvwet on omat, e hute min hom- 
pekvs; etohkvlkatskat ec ohfvcevkvre tokaren. Momen 
vlakvyof, nak vhoskan eteticares. 


SETENTVCKE XII 


Momen, tecakkvtet oyatskat, nakemkv puyvfekev ohfve- 
cv ocakat ohfveevn kerratskekaren komvkot os. 

2 Centilvlke toyatsken, ce yvpahoyvkate mahusat vevkv- 
yet, nakvhake opunahoyekat 'sec ohvpeyvket omhoyvten 
kerratskes. 

3 Monkv heyvn cen kerkuecvkvyet os; estimvt Hesa- 
ketvmese em Puyvfekev eteropotten opunayen omat, 
Cesvs ohtvhikvkvten kicekot, momen Puyvfekev Veakat 
eteropotte tokon omat, Cesvs Pucasen kiceko tayes. 

4 Momen nakemkv cahmelikvket svset os, momis Puyv- 
fekevt hvmkuses. 

5 Momen nakvfvstetv cahmelikvket svset os, momis 
Pucase hvmkuset os. 

6 Momen vtotketv cahmelikvket omes, momis Hesake- 
tvmese hvmkat tes, nak omvlkv ofvn nakomvlkvn vtotkat. 

7 Momis Puyvfekev heckueckvn este vtekaten en lopic- 
kvn emhoyet omes. 

8 Puyvfekevt este hvmken hoporrenkv em opunvkvn 
emen; mv Puyvfekev etvwvt nakkerretv em opunvkvn 
hvmkan emet omekv : 

9 Mata Puyvfekevt vkvsvmkvn hvmken emen; mata 
Puyvfekevt hvmkan estemwiceckv emkvn emaket os: 

10 Hvmken nakeskerkv vtotketv taken; hvmkan owvle- 
tvn; etvn puyvfekevlke kerretvn; etvn este etulaswv 
mvrahrvkvn; etvn etulaswv opunvkv yvteketvn emho- 
yet os: 

11 Momis mata Puyvfekevt, komat vevkvyen, este vte- 
katen em etekvpicet, heyv nanvke omvlkvn vtotket os. 

19 Ena hvmkuset, enalvece sulken ocen, mv ena hvm- 
kusat em enalvece omvlkv, sulket omat, ena hvmkuse 
etvpomet Klist omet omekv. 

13 Puyvfekev hvmkuse eteropotten omvlkeyat ena 
hvmkuse ofrn pu paptishoyet omekv, Cusvlke monkat 
Centilvlke, pucase ocvket, monkat pucassvkeko toyeyis; 
momet omvlkeyat Puyvfekev hvmkuse ofvn pu'skvkue- 
hoevtet omekv. 

14 Enahkvn elvece hvmkusekot, momis sulket omekv. 

15 Enke toyvkok', ena enake toyvkos, elet make esto- 
mis, ena enake toko? 

16 Momen, Eturwv toyvkok', ena enake toyvkos, ehvc- 
kot make estomis, ena enake toko ? 

17 Ena omvlkvt eturwvt on omat, pohetv estvmvn ocv- 
rana? Omvlkvt pohetvt on omat, vwenvyetv estvmvn 
oce haks ? 

18 Momis hiyomat Hesaketvmeset enalvece vtekat ena 
ofvn oevkvtet os, eme komat vevkvyen. 

19 Omvlkvt enalvece hvmkuset on omat, ena estvmvn 
oce haks? 

20 Momis hiyomat enalvece sulket ot, momis ena hvm- 
kuset os. 

21 Momen eturwvt, Es ce vnickv ocvkos, enken kiceko 
tayet on; momen ekvt, Es ce vniekv ocvkos, elen kice- 
ko tayes. 

29 Momis mv enalvece yekcvkeko mahe es pum moma- 
kat mahvkvu sevnickvt omakes. 

23 Momen mv pu 'nalvcce vrakkuehocvkekvr tetaye es 
pum momakat, mvn vrakketv senhoyvnen oh océs, momen 
mv pu "nalvcce hervkeko omakat mit senhoyvnen hera Ke 
haket os. 

24 Pu’nalvcce herakat enkusvpkvkekok', momis Hesa- 
ketvmeset, mv enkusvpkan vrakkueckv senhoyvnen emet, 
enan etelvevkueevtet os. 

25 Ena ofv enalvcce tekvpvke sekon, momis enalvece 
vkerrickv momvlken ete'm ocvkvren. 

26 Momen enalvece hvmket estemerken omat, enalvece 
omvlkvt vpaket estemerkaket os; monkat enalvece hvm- 
ken vrakkuehocen omat, enalvece omvlkvt vpaket afvc- 
kaket os. 

27 Momen cemet, Klist enat, omet, em enalvcce vike 
toyatskes. 

28 Momen Hesaketvmese mekusvpkv-cuko ofvn svpvk- 
lecvtet svset os; enhvteceskv vpastelvlke, svhokkalan 
owalvlke, svtuteenan mvhayvlke, vwihekat nakeskerkvl- 
ken, mohmen emwiceckv emvkhoyvten, vnickv taken, 
ohfvnketv taken, etulaswv cahmelikvken svpvklecvies. 

29 Omvlkvt vpastelvlke te? omvlkvt owalvlke te? omvl- 
kvt mvhayvlke te?  omvlkvt nakeskerkvlken mome- 
cvlke te? 

30 Omvlkvt emwicecky emvkhoyvten ocaket ome te? 

omvlkvt etulaswv mvrahrvkvn es opunayaket ome te? 
omvlkvt yvtekaket ome te? 

31 Momis emkv hervke mahan vyekcen komvkes; mo- 
men mome estomis vyetv svmomusan cen kerkuecvkis. 


SETENTVCKE XIII. 


Berg momet hvlwe-estvlke etulaswv taken 'sopunayvye 
estomis, vnokeckvn ocvkon omat, cvto-lane hake momet 
sempvl hakat omé ev haket os. 

2 Momet owaletv yekcetun ocit, nake chkakat momet 
nakkerretv omvlkvn kerrit, momet ekvnhvlhawan vkue- 
hueevye tayat vkvsvmkv omvlkvn ocvyet o estomis, vno- 
. keekvn ocvkon omat, nake toy vks. 

3 Momet estemerrakan hompvkueckvn vn nakockv omvl- 
kvn emit, cv'nan nekrvren emvyet o estomis, vnokeckvn 
oevkon omat, naken vn lopicekos. 

4 Vnokeckvt hofunen momiskomet, enheromet os; vno- 
keckvt vleskapekot, e vkvsvmekot, pakkekot os: 

5 Vlesketvn e en hayekot, enaken hopoyekot, vyvkhvm- 
kvn evpvkkekot, nakholwakan vkerricekot os ; 

6 Fvecetv tokat es afvckekot, mehenwetvn es afvcket os. 

7 Nanvke omylkvn kvwapet, nanvke omvlkvn vkvsamet, 
nanvke omvlkvn em enhonret, nanvke omvlkvn momis- 
komet kvwapet os. 

8 Vnokeckvt estofvn sumkekos; momis owaletvt on 
omat, sumecvres; etulaswv taket on omat, fekhonnv- 
kvres, nakkerretvt on omat, sumkvres. 

9 Kvpvkusen kerrét, kvpvkusen owaleyet ok’. 

10 Momis mv temvpokat vlahkof, mv esfrckekat fekhon- 
DVres, : 

11 Hopuewvt arvyof, hopuewv omit opunayit, hopuewv 
omit kerrit, hopuewv omit vkerrievyvtes; momis hunvn- 
wv ve orof, hopuewv enanvken wikvyvtes. 

19 Hiyomat estvkheckv eteropotten, heckusekon, hece- 
yet os; momis momof turofvn tenhécuset heceyvres; 
hiyomat kvpvkusen kerrés; momis momof ev kerhoyat 
etvpomen kerrares. 

13 Momen hiyomat vkvsvmkvt, enhonrkvt, vnokeckvt, 
heyv tutcenat ocvke emunkvts; momis heyv senrakke 
mahat vnokeckv tes. 


SETENTVCKE XIV. 


VNOKECKVN vevkvpeyvks, momet puyvfekev enanvken 
komvkes, momis owalatskvre mit komukes. 

2 Estit punvkv kerkekon opunayen omat, este em puna- 
yet omekot, momis Hesaketvmesen em punayet omekv; 
. estit en kerrekok'; mome estomis puyvfekev ofv tat 
nake ehkakan punayet os. l 

3 Momis mv owalat, yekevkueckvn, emvcahnetvn mo- 
met mahlvpvtetvn esten em punayvket os. 

4 Estit punvkv kerkekon opunayat e yekeicet os; momis 
-mv owalat mekusvpkv-cukon yekcicet os. 

5 Omvlkvt etulaswv mvrakrokon 'sopunayakate! ce 
komvkis, momis owalatskvre min cv yaces ; mv etulaswv 
mvrahrvkvn 'sopunayat, mekusvpkv-cuko yekevren yvte- 
kekon omat, owalat mit rakket omekv. 

6 Monkv, tecakkvte toyatskat, naken cen lopievkvranvya, 
etulaswv morahrvkvn 'sopunayit, cem vlakvkin, nakhecickv 
eteropotten, monkat nakkerretv eteropotten, monkat owa- 
letv eteropotten, monkat mvhakv eteropotten cem puna- 
yvkit omvkon omat? 

1 Momen nake en hake ocvke wenahokekat tis, fehpvt, 
monkat kervlvt, en hake mvrahrvkvt omekon omat, fehpv 
hakat, monkat estvt kervlvt okat estomén kerhoyvre te? 

8 Hiyomet omekv, pofketvt en hake kerkekon haken 
omat, estit horren e em etetakuecvr haks? 

9 Ceme takeu matvpomen, punvkv heren kerrvke tayan 
punayatskekon omat, estomén nake makatskan kerhoyvre 
te? hotvle ofvn punayatskvret ok’. 

10 Yvmv ekvnv ofvn en hake mvrahrvkv sulket omake 
wites, momen mv hvmkusis naken okekat sekos. 

11 Monkv mv opunvkv en hake naken okan kerrvkon 
omat, mv opunayan ehomvn tvleporv toyares, momen 
mvt ev homvn tvleporv /ares. 

12 Monkv centakeu matvpomen, puyvfekev enanvken 
tayen vlosticatskekv, ohvtvlvken ocatskvren hopoyvkes, 
mekusvpkv-cuko yekcickv vrahkvn. 

13 Monkv punvkv kerkekon opunayat y vtekvret emekusv- 
pekvs. 

14 Punvkv kerkeko ofvn mekusapin omat, vm puyvfekevt 
mekusapis, vm vkerrickvt ettekot omekv. 

15 Monkv estome te? puyvfekevn es emekusapit, vker- 
rickvu, mon es emekusvpares; puyvfekevn es yvhikit, 
vkerrickvu es yvhikares. 

16 Monkon omat, puyvfekevn es vkvsametsken omat; 
vkvsametskof, mv nakkerrekat en hueretv huerat esto- 
mén, Emen, makvr haks, naken maketskan kerrekot 
omofvt. 

17 Mehenwvn heren vkvsametsket omekv, momis mvt 
etin yekcicekot os. 

18 Omvlkatskan ce muntvlvket etulaswv mvrakrvkon 
'sopunayvyat vn Hesaketvmesen vkvsamis. 

19 Momis etulaswv kerkeko ofvn opunvkv cukpe-rakko 
palen punayvkot, vm vkerrickv eteropotten mekusvpkv- 
cuko ofvn opunvkv cahkepusis opunvyetv min komvyet 
os, vpvltaken mvhayaret. 

20 Tecakkvte toyatskat, hoporrenkv ofvn hopuetakucet 
omekot, momis enhomecky ofvn hopuetakucet omvkes; 
momis hoporrenkv ofvn hunvntaket omvkes. 

21 Tvleporvlke e tulaswv, momet tvleporvlke e cukhvrpe 
heyy esten 'sete'm punayvkares, momen mome estomis 
vm apohicvkekares, Pucaset maket os,:makat vhakv ofvn 
coket os. 

22 Monkv etulaswv mvrahrvkvt, vkvsvmakat tokon, mo- 
mis vkvsvmvkekan es en kerkvn ocaket os; momis owa- 
letvt, vkvsvmvkekat tokon, momis vkvsvmakan vrahkvt 
omes. 

28 Monkv mekusvpkv-cuko omvlkvt hvmkusen nvkvf- 
taken, omvlkvt etulaswv mvrahrvkvn es opunahoyen 
omat, momen mv nakkerrvkekat, monkat vkvsvmekviket 

esceyaken omat, Hacohakes, ce kicvkekar haks ? 

— 24 Momis omvlkvt owalaken, vkvsvmekat, monkat nak- 
kerrekat yeceyen omat, omvikvt .kerrepuecaket, omvikvt 
ohfveceevkvres ; 

25 Momen momén e feke enake ehkakan enrvmhoyen, 
momof e turofvn oh latket, Hesaketvmesen vkvsamet, 
Hesaketvmeset mehenwvn vpikvket os, maket kerkuecvres. 

26 Monkv, tecakkvte toyatskat, estomet ome te? etoh- 
vtelokatskof, omvlkatskat esyvhiketvn ocen, mvhakvn 
ocen, etulaswvn ocen, nakhecickvn ocen, nake oh yvte- 
ketvn ocatsket os. Nanvke omvlkvt yekcickv vrahkvn | 
momvkekvs. | 

27 Estit punvkv kerkekon -opunayen omat, hokkolet, 
monkat tutcenan vtekuset omen, hvmkvntot opunayen, 
hvmket yvtekekvs, 

28 Momis yvtekvt sekon omat, cvyayvket omekvs, 
mekusvpkv-cuko ofvn; momet e em punayet, Hesake- 
tvmesen em punvyekvs. 

29 Owalakat hokkolet, monkat tutcenet opunayaken, 
vpvltaket ohfvececvkekvs. 

90 ste vnakv likan naken hecihocen.omat, enhvteceskvt 
cvyayvkekvs. 

9 

91 Omvlkvt kerraken, omvlkvt emahlvpvtkakvren, omvl- 
katskat hvmkvntot owalatske tayet ok’. 

32 Momen owalakat em puyvfekevtaket mv owalakat 
em elecv taket omes. 

33 Hesaketvmeset, tekyvmketv tokon, momis mahlv- 
pvtketv hayvi os; mekusapvlke em mekusvpkv- -cuko 
omvlkv ofv etvpomen. 

34 Mekusvpkv-cuko ofvn cen hoktvke taket nahnvkekot 
omvkekvs; opunvyetv em etektvnkvkekot omekv; mo- 
mis vhakv makat vevkvyen apohicet svpvklvranet os. 

35 Momen naken kerretvn komaken omat, ehute e'heta- 
ken em 'pohvkekvs: hoktvket mekusvpkv-cuko ofvn 
punayaken omat, vlesketvt omekv. | 

96 Hesaketvmese em opunvkvt centaken aossvt haks? 
monkat centake tvlkusen cem vlakvt haks ? 

87 Owalv toyit, monkat Puyvfekev Veakan ocis, e ko- 
me sasen omat, nanvke cen hoccicvkvyat Pucase em 
vhakvt omakat kerkuecekvs. 

88 Momis estimvt nakkerrekon omat, kerrekot ome- 
kvs. 

89 Monkv, tecakkvte toyatskat, owaletvn komet, 
etulaswv mvrakrokon ’sopunvyetvn vsehhatskvs. ` 

40 Nanvke omvlkvt momvre heren, momet etewiwv- 
hoke heren momet omekvs. 


SETENTVCKE XV. 


Momsen, tecakkvte toyatskat, mv opunvkv-hervn cem 
erkenakvkin, mv eenakuecatskvte, ofv svpaklatskan cen 
kerkuecvkvyet os. 

2 Momen mv eteropotten hesahokatsket os, nake cem 
erkenakvkvyvten cem vkerrickv ofvn veayecatsken omat, 
momet ehvperkvn vkvsamatskekaten omat. 

8 Mv vne vn heckvten enhvteceskvn cem wikvkvyvtet 

ok’, mv Cesvs Klist pun naorketv vrahkvn elvtet omat, 
Hoccat vevkvyen ; | 

4 Momet herihohcen, Hoccat vevkvyen, nettv svtutce- 
nan akvwvpkvtet omat ; 

5 Momen Sefvset, Delt mv palen hokkolohkakat 
hecakvtet omat; 

6 Momen mv renyupvn tecakkvte cukpe cahkepe hoyv- 
net vhvmkvn hecakvtet omat; mv sulke mahat hiyomat 
fulle munkvts, momis nocicakat svset omes. 

7 My renyupvn Cems hehcen, momof vpastelvlke omvl- 
kvt hecakvtes. 

8 Momen omvlkv espoke vneu, este em oketv toko 
heckvte omét, hecvyvtes. 

9 Vpastel kihoce taye orvkot, vpastelvlke sencotkus 
mahat toyikv; Hesaketvmese em mekusvpkv-cukon asse- 
cvyvtet ok’. 

10 Momis Hesaketvmese en heromkv eteropotten nake 
toyvyat mv toyit omis; momen en heromkv ve ohivecy 
ocutet ehvperkv tokates; momis omvlkv senhoyvnen vtot- 
kvyvtet os: momis, vne tokon, Hesaketvmese en herom- 
kv ve vpakvtet momecvies. 

11 Monkv vnet, monkat entaket, momen erkenakén, 
momén vkvsamatskvtes. i 

12 Momen Klist vkvwvpkvte tat cem etenrvwv taken 
erkenvkhoyet oman, estomén, Pvsatkvte aenkvwvpketv 
sekos, makakat ece ’pvkvke sase haks? 

13 Momis pvsatkvte aenkvwvpketv sekon omat, Klist 
akvwvpkekaten omes. | 

14 Momen Klist akvwvpkekaten omat, pum erke- . 
nvketvt ehvperkvt omen, cem vkvsvmkv takeu ehvper- 
kvt os. 

15 Momes, momen Hesaketvmese a en kerrvlke fvccv- 
kekon es pu hechoyet os; Hesaketvmese a en kerrét, 


36 KVLENRVLKE I, 15. 


Klist akvwapvtet os, makeyvtet ok’; moman pvsatkvtet 
akvwvpkvkekon omat, mvn akvwvpekaten omés, 

16 Klist akvwvpkekatet ok', pvsatkvtet akvwvpkekon 
omat : å 

17 Momen Klist akvwvpkekaten omat, cem vkvsvmkv 
taket ehvperkvt os; cen naorketvtake ofv emunkv to- 
yatskes. 

18 Momen momén omat, mv Klist ofvn nocicakat 
sumecvtet omes. 

19 Heyv hesaketv ofv tvlkusen Klist ofvn enhonr- 
kvn océn omat, este omvlkv 'sem estemerkvke mahat 
toyés. 

20 Momis hiyomat Klist, pvsatkvten a en kvwvpiket, 
mv nocicvte em ettetake enhvteceskv haket os. 

21 Este etehoyvne elkv vlakvte etvpomen este etehoyvne 
pvsatkvte aenkvwvpketvt vlakvtet ok’. 

22 Atvme ofvn omvlkvt pvsatkat etvpomen Klist ofvn 
omvlkvt hesahokvret ok’. 

23 Momis este en huerety mahusat vevkvyevlken, Klist 
ettetake enhvteceskvt on, momen em vlvketv omof, Klist 
enaketaket renyupvt on. 

24 Momof ohmekketvn Hesaketvmese, Erken em wihkof, 
ohfynketv omvlkvn, momet este em wiketv yekcetv tepa- 
kat omvlkvn lekahfet, meyuksv fares. 

25 Ohmekket emunket en horre omvlkvn e’le eleevn 
hahye tvlkvranet omekv. 

26 En horre espoke sumecikocvranat elkvt's. 

27 Nanvke omvlkvn ele elecvn svpvklecvtet omekv. 
Momis, Nanvke omvlkvn mv elecvn svpvklehocvtet os, 

makat, mv nanvke omvlkv élecv svpvklecvtet mv vpvken 
vhonkvtkekot omat, hecket os. 

28 Momen nanvke omvlkvt elecvn en hahkof, momof 
Eppuceu, mv nanvke omvlkvn elecv en hayvte emeu 

elecvn huervres, mv momat Hesaketvmeset omvlkv otv 
omvlkv taren. 

29 Monkon omat, mv pvsatkvtet akvwvpkvkekon omat, 
mv pvsatkvte ohfvcevn paptiskakvtet estomvkvre te? mo- 
men estomaten pvsatkvte ohfvecvn paptiskake te ? 

30 Momen estomaten hvse-vkerkv omvlkvn penkvlkv 
oben svpakle bake? 

31 Klist Cesvs pu Pucase ofv afvcketv ec ofv take 
ocvyat vevkvyen, Nettv omvlkvn elis, makvyet os. 

32 Este em fulletv vevkvyen, Efesv tvlofvn, punvtiv 
sehoneckakan etepoyvyvten omat, naken vn lopice haks, 
pvsatkvtet akvwvpkvkekon omat? hompét, eskvkeres ; 
pvksen pu pvsvtkvret ok’. 

33 Cem etehohsvkates: etempunahokv holwvhokat 
fulletv herakan hopanet os. 

34 Fvcecetv obfveevn ahonecet, naorikatskvs; Hesake- 
tvmese ohfveevn kerrvkekat sasekv: heyv opunayvyat 
ece'lsykuecvkvyat okis. 

35 Momis, Estomen. pvsatkvten akvwvphoye te? momet 
ena estoman es yice haks? estet makvres. 

36 Ce hoporrenekat, mv fokayetskat elekon omat, honte 
taye hakekot os: 

87 Momen mv fokayetskat mv nake taranan fokayet 
omekot, nerkv tvlkusen, teleko tateu, monkat nerkv etv 
tateu fokayetskes. 

38 Momis Hesaketvmeset, komat vevkvyen, emvpen 
emet, nerkv vtekat emvpe vrahkvn emet os. 

39 Vpeswv omvlkvt vpeswv hvmkuset omekos: momis 
hvmket este vpeswvt omen, etvt ele-ostakat vpeswvt on, 
etvt rvro vpeswvt on, etvt fuswv vpeswvt omes. 

40 Momen nanvke hvlwe ofv ocakat, hvtvm ekvnv oh 
ocakat svset os; momis hvlwe ofv ocakat en hvyayvke 
hvmken, ekvnv oh ocakat en huyayvke etvt os. 

41 Hvse en hvyayvket hvmken, hvresse en hvyayvket 
etvt omen, kococumpv en hvyayvke etvt os: kococumpv 
humkat kococumpv etv en hvyayvke emvrahket omekv. 

42 Momen pvsatkvte aenkvwvpketv matvpomet os. 
Hopvnketv ofvn fokahoyen, hopvnkeko tayat akvwvpket 
OS. 

48 Vlesketv ofvn fokahoyen, hvyayvke ofvn akvwvp- 
hoyet os; yekcetv sekon WW yekcetv ofvn akv- 
phori OS. 

44 Ena emmunkvn fokahoyet omen, puyvfekev enan 
akvwvphoyet os. Ena emmunkat ocet omen, puyvfekcv 
enat ocet os. 

45 Momen momén hoccet os; Atvme este-hunvnwv 
enhvteceskvt puyvfekev hesake haket omen, Atvme svhok- 
kolat puyvfekev hesaketv emat haket omvtes, makat. 

46 Mome estomis, puyvfekcv enake tat enhvteceskv 
tokon, momis ena emmunkv vevkvye mit on, momen 
puyvfekev emmunkvt renyupv tates. 

47 Este-hunvnwv enhvteceskv ekvnvn akvpvket, ekv- 
nvlket omes: este-hunvnwv svhokkolat Pucase hvlwe 
ahvtvpkat.os. 

48 Fakke es hayvkhoyvie tat fakke es hayvkvte humkat 
etvpomvket os, momen hvlwe ofv ocakat hvlwe ofv ocat 
hvmkat etvpomvket os. 

49 Momen fakke es hayvkvte humkat en heckvn es 
fulleyvte etvpomen hvlwe ofv kumkat en heckvn: es 
fulley vres. 

50 Momen, tecakkvte toyatskat, heyvn makvyet os; 
Enavpeswv catv tepakat Hesaketvmese em ohmekketv 
epueaseko tayen ; hopvnketvt hopvnketv tokan epucaseko 
tayes. 

51 Hecvs, nake ehken ce hecicvkyyet os; omvlkvt 
nocicékares, momis omvlkeyat pu mvrahkv hakvres, 

52 Oketv cotkus mahan, mesettiekv hvmkuse ofvn, 
pofketv espoke hakof; pofketvt hakvret ok’, momen 
pvsatkvtet hopvnkvkeko tavet akvwvpkvkvres, momen 
pu mvrahkv hakvres. 

53 Heyv nake hopvnke tayat hopvnkeko tayan accen, 
heyv nake ele tayat eleko tayan accvranet omekv. 

54 Monkv heyv nake hopvnke tayat hopvnkeko tayan 
accen, heyv nake ele tayat eleko tayan accof, mv maketv, 
Ohfvnketv ofvn elkvn nokmelket os, make hoceat hoyv- 
nvres, | 

55 Elkv toyetskat, cen re estvmvn oce haks? este-herickv 
toyetskat, cem ohfynketv estvmvn oca ? 

56 Elkv en ret holwvyeckvt omen, holwvyeckv en yekcet 
vhakvt os. 

57 Momis Hesaketvmeset vkvsvmket omekvs, mv pu 
Pucase Cesvs Klist eteropotten ohfvnketvn pu'mat. 

58 Monkv, tecakkvyvte vm vnokeckatskat, yekcen 
svpaklet, vkueko tayaket, Pucase em vtotketv estofis es 
fvefvket omvkes, cem vtotketv take Pucase ofv ehvperkv 
tokot omat kerratsket omekv. 


SETENTVCKE XVI. 


Momen mekusapvlke em vtelokv ohfvecvt on omat, 
mekusvpkv-cuko Kelesev ocakan mv vhakv emvyvte 
etvpomen momecvkes. 

9 Nettvcakuce nettv enhvteceskvn omvlkatskat Hesake- 
tumeset ohvtvlvyetv em vnievte vevkvyen naken hericekvs, 
vlakvyof vtelokv svkekaren. 

3 Momen vlakvyoi, mv cokv vtotvranatskat ofy vkvsv- 
makatskan cen heromkv taken Celuslvmen esyicvren 
vtotvkares. 

4 Momen ayvyan heren omateu, ayin ve vovkvpe- 
yvres. 

5 Momen Masetonevn eteropotiyof, cem Pew > 
Masetonevn eteropottikv. 

6 Momet ece ”pakvkit fekhonnin rvfot hoyvne witvres, 
estvmvn ayvranvyan vm vnicet vkoeuknusen ve vevkv- 
peyatskvren. 

7 Muev ayvyat ce hecvranvkvkok’, momis, Hesaketvme- 
set komen omat, ece "pakvkit vkocuknusen: fekhonnares, 
komit, enhonrkvn ocvyet os. 

S Momis Efesvn fekhonnvye emunken Pentekast orvres. 

9 Vhauke rakke momet etektvnke ama vm en ”hauken, 
vnrapvlke sulket ok”. 

10 Momen Temorevs vlaken omat, penkvlekot cem eten- 
rvwv taken vrvren vketecvkes; Pucase em vtotketvn 
vtotket omekv, vne momecvyat etvpomen. 

11 Monkv estimvt ehvperkueheats: momis ce’nkupakof, 
herkv ofvn vkocuknusen vevkvpeyvkvtevs, vm vlvkvren ; 
tecakkvte vpvken en nene hecakikv. 

12 Tecakkvte Vpalvs ohfveevt on omat, tecakkakvte 
vpvket cem vlvkvkvren tayen enkusapvyvnks: momis hi- 
yomat cem vlvketv taken komvronkot omvnks; momis 
em etektvnkusof, vlvkvres. 

13 Vketecvkes; vkvsvmkv ofvn yekcen svpvklvkes; hu- 
nvntake omèt fullvkes; yekevket'omvkes. 

14 Nanvke omvlkv momecatskan vnokeckvt vpvkekvs. 

15 Tecakkvte toyatskat, (Stefenvs en cuko-vtehkvlken 
kerratsket os, momet, Ekiv em ette enhvteceskvt omet, 
estomén mekusapvike em vtotketvn e wikakvtet omat 
kerratskes ;) 

16 Mv omakan, momet epu ’paket vnice, vtotkat vtekan 
em apohicatskvren ce’nkusapvkis. 

17 Stefenvs, Fatunetvs, Ekivkvs esyome yican es vc 
atvcket os: nake momecatskeko cem vhoskvkan esfv- 
cecakekv. 


KVLENRVLKE I, 16. 41 


18 Vm puyvfekevn, momet cem puyvfekev taken afvekv- 
kuecakekv: monkv mv omakan vrakkueevkes. 

19 Mekusvpkv-cuko Esev ocakat ece 'sekakes. Akwelv 
Pvselv tepakat, momen mekusvpkv-cuko e hute ofv ocat 
Pucase ofvn tayen ece 'sekakes. 

20 Tecakkakvte omvlkvt ece ”sekakes. Vivnketv 
vcakàn 'setesekvkes. 

91 Pal toyvyat cv'nke es vsekvyat. 

29 Estimvt Pucase Cesvs Klist vnokecekon omat, Vnare- 
myt omekvs; Melen erv. 

23 Pu Pucase Cesvs Klist en heromkvt ece ”pakvkekvs. 

24 Klist Cesvs ofvn vm vnokeckvt omvlkatskan ece 
'pakvkekvs. Emen. 


Cokv enhvteceskvn Kvlenrvlken ohtothoyvte, Felepi 
tvlofvn hoecihoevten, Stefenvs, Fatw tvs, Ekivkvs, 
Temorevs esyomet ’sem vpeyvtes. E 


a 


COKV VPASTEL PAL KVLENRVLKEN 
-OHTOTVTE SVHOKKOLAT. 


SETENTVCKE I. 


Par, Hesaketvmese komat vcvkvye Cesvs Klist em 
vpastel, tecakkvte Temorevs tepakat, Hesaketvmese em 
mekusvpkv-cuko Kvlenrv ocan mekusapvlke Ekiv hvmkv 
vpokat es omvlkvn ohtotakeyat ; 

2 Heromkv momet herkv Hesaketvmese Pu'rke, momet 
Puease Cesvs Klist aenkvpvket cem ocvkekvs. 

3 Hesaketvmese, mv pu Pucase Cesvs Klist E'rke, 
merkv E'rke, momet emahlvpvtketv omvlkv en Hesake- 
tvmese, 

4 Mv emahlvpvtketvn Hesaketvmeset, pume mahusan es 
pu mahlvpatan estemerkv ofv vpokan es emahlvpvteyvren 
pu feknokketv omvlkv pu mahlvpatan, vrakkuehocekvs. 

5 Klist em estemerketv ep ofv sulket ocake etvpomen 
Klist eteropotten pum emahlvpvtketv sulket ocakekv. 

6 Momen pu ’stemerkén omat, cem mahlvpvtketv take 
momet cem vhesaketv take vrahkv tes, mv estemerkvn es 
pu ’stemerkakat mahusan kvwvpatskvre yekcicet omat; 
monkat pu mahlvpvtkvken omat, cem mahlvpvtketv 
take momet cem vhesaketv take vrahkvt os. 

7 Momen enhonrkv ec ohfvecv take oceyat yekcet os; 
estemerkv ofv tohkvlkvlke toyatskat etvpomen emahlv- 
pvtketv ofv tohkulkulke toyvranatskat kerrèt. 

8 Tecakkvte toyatskat, pu feknokketv Esev ofvn ep 
oh vlakvte, estomén svhopayésko tayan, pun yekce 

senhoyvnen pun honhoye, hesaketv tis enhonrkvn 
wikeyvte oren kerratskekaren komekot omekv: 

9 Momis elkvn ohfvececkvn pume ofvn oceyvtes, e em 
enhonrékot, momis Hesaketvmese pvsatkvten akvwapan 
enhonreyvren : | 

10 Mvt elkv en rakke mome a'sepu'ssievtes, momet 
a'sepu'ssicet os; a'sepu'ssice emunkvres, komet, mv ofvn 
enhonrkvn oceyet os; 

11 Mekusvpkv es pum emekusapatskat eteropotten ce- 
metakeu etohkvlket vnicatsken, momat pume epu 'rab- 
kvn sulket Erken vkvsvmvkvres, mv nakemkv este sulke 
eteropotte pu'mhoyvte vrahkvn. | ! 

12 Emvkerretv sekon, -Hesaketvmese em mehenwetv 
ofvn, enavpeswv en hoporrenkv ofv tokon, momis Hesa- 
ketvmese en heromkv eteropotten yvmv ekvnv ofvn, mo- 
met ec ohfvecv take min semuntvlen ocet etefulleyvtet 
omat pum eohvkerrickvt akerret os: heyvt pum afvc- 
ketv tes. 

13 Nanvke etv tokon, nanvke ohonayet, fvccvt os, komet, 
kerkuecatskvte tvlkusen cen hoccicvkeyet omekv; mo- 
men, Eyuksv vteken mon kerkuecvkvres, ce komet, en- 
honrkvn ocis ; 

14 Fvecvket os, pu komet kvpvkusen kerkuecatskvte 
etvpomen, ceme taket Pucase Cesvs en nettv ofv pum 
aivcketv toyatskat etvpomen pumet cem afveketv taket 
omeyat kerkuecet. 

15 Momen nak cen lopickv svhokkolv ocatskvren heyv 
enhonrkv ofyn enhomvn cem vivketvn komvyvtes ; 

16 Momet ce hoyahnvkit. Masetonevn ecehyet, hvtvm 
Masetonevn aosset cem vlakvkin, cemetake, Cutev fvccvn 
ayvyof, vkocuknusen ve vevkvpeyatskvren komimuts. 

17 Monkv heyvn ohvkerricvyof, tahoknicvye tat haks? 
monkat henka, henka, monkat hekos, hekos, maketv ve 

vpakvren, mv nanvken ohvkerrievyat enavpeswv vevkv- 
yen ohvkerrievye te? 

18 Momis Hesaketvmese mehenwat etvpomen pum opu- 
nvkv ec ohfvecv take opunayeyat henka, momet hekos 
tokates. | | 

19 Hesaketvmese Eppuce, Cesvs Klist, mv cem eten- 
rvwy. take pume, vne, Selfenvs, Temorevs esyomeyat erke- 
nakeyvte, henka momet hekos maketv tokates, momis. 
eme eteropotten henka maketvt omvtes. 

20 Pume pu tehoyvnen, Hesaketvmese em vrakketvn 
omecicen, Hesaketvmese em etemívecetv omvlkvt eme 
ofvn henka, momet eme ofvn Emen maketvt omakekv. 
21 Momen mv cemetake esyomeyan Klist ofv pu yekev- 
kuecet, momet pum vfeyvtet Hesaketvmese tes. ; 

22 Momet mvt em, eskerkvn epu "licet, Puyvfekev em 
eskerkvn pu feke take ofvn pu'mvtet os. 

29 Momen Hesaketvmese vm puyvfekev a en kerrvn 
enhuehkvyet os, cem etektvnecvkvyat Kvlenrvn vlvkvko 
munks, 

24 Cem vkvsvmkv take ohfvnkeyat tokon, momis cem. 
afveketvn temvnievlke toyés, vkvsvmkv eteropotten 
svpaklatskekv. 

SETENTVCKE II. 

Momis feknokketv ofvn cem vlvkvkvkares, komet, vc 
vrahkvn vm vkerrickvn hayvyvtes. 

2 Hiyomet omekv, vnet ce feke cen nokhokicvkin omat, 
estimvt ve afveecice haks,’mv este e feke en nokkicvyvte 
vc afucecicet omekon omat? 

3 Momen, Vm afvcketv mv omvlkv em afucketv tes, 
ce komvkit, heyv nake mahusan cen hoccicvkvyvtes, vla- 
kvyof, mv ve afvcecicvkvranvtet cv feke vn nokkicvke- 
karen. 

4 Estemerkv rakke momet feknokketv vpvken turopus- 

wv sulket pvlatken, cen hoccicvkvyvtet ok’; ce feknokho- 
kvre tokon, momis mv vnokeckvn esfackusen cem ocvkv- 
yan kerratskvren. 

5 Momis estimvt efeknokketv hayvten omat, kvpvkuse 
tvlkusen cv feken vn nokkicvtes: omvlkatskan svhere 
mahen ec oh wetenepuecvkvkaren. 

6 Heyv estemerkv 'sulket ”sestemerricakvtet este mv 
omat em etetayes, 

7 Monkv .pvlhvmken em merre mit emahlvpvtvra- 
natsket os: feknokketv svhere mahatet mv esten nok- 
melekaren. | 

8 Monkv vnokeckv eme ohfvecv ocatskat yekeicats- 
kvren ce'nkusapvkis. 

9 Momen heyv vrahkvn cen hoccicvkvyvtes, ec ohfvecv 
taken, nanvke omvlkv ofv apohicatsken omat, eskerkvn 
kerretvn komit. 

10 Estimvn naken enkvpvyecicatsken omat, vneu 
enkvpvyecicis ; hiyomet omekv, naken enkvpvyecicvyv- 
ten omat, mv enkvpvyeciciyvten Klist vyoposket, ece 
'rahkv taken, enkvpvyecicvyvtes : 

11 Setvnet pu mvkerrekaren; nanvken ohvkerrican 
kerreyet omeky. 

12 Momen Klist em opunvkv-hervn erkenvkvranit Tlovn 
vlahkin, Pucaset vhauken vn hvwelicof, 

13 Vm puyvfekev ofvn fekvpkvn ocvkomvts, Titvs tecak- 
kvyvten eshecvkok’; momis vsekahkit, mvn enkvpaket, 
Masetonevn eceyimvts. 

14 Momén Hesaketvmeset, mv estofis Klist ofvn ohfvn- 
ken pu ‘hayet, eme okkerretv en fvmeckvn pu teropotte 
estvmv estomis hecken hayat vkvsvmkekvs. 

15 Hesahokat momet estemerkvkvranat ofvn Hesake- 
tvmese ehomvn Klist en fvmeckv toyékv: 

16 Hvmken hesaketv en fvmeckv hesaketv orat, momet 

hvmkan elkv en fvmeckv elkv orat toyés. Momen heyv 
nanvken estit ume taye ore haks ? 

17 Hesaketvmese em opunvkv hopvnake sasat omékot, 
momis mehenwetvn aosse omet, momis Hesaketvmesen 
aosse omét, Hesaketvmese ehomvn Klist ofvn opunaye- 
yet omekv. 

SETENTVCKE III, 

CE homv taken beren e opunvyecetvn hvtvm vlicecé 
haks? monkat here opunvyeckv cokvn ec ohtothoyan, 
monkat here opunvyeckv cokvn vtotatskvren vpvltake 
omét pu yace haks? | 

2 Ceme taket pun nakcokv pu feke ofv cohoyvte, este 
omvlkvt kerret, ohonayakat toyatskes : 

9 Ceme taket, Klist en nakcokv pume eteropotte vfvs- 
hotat, coyetv en lvste tokon, Hesaketvmese wenake em 
Puyvfekevt hoccicat; cvto tvpestakan oh hocce tokon, 
momis efeke vpeswv tvpestakan oh hoccat toyatsket omat 
kerkusen ec ohkerkuehocvket os. 

4 Momen enhonrkv mv omén Klist eteropotten Hesa- 
ketvmese ohfvecvn oceyet os: 

5 Puntvlkat naket a ep osset os, komet vkerriceye tayat 
omékon, momis Hesaketvmeset nake umetvn pu'met os ; 

6 Momen mvt setemfvecetv mucvsat vfvstetv umeye tayen 
pu hayvtet os; lety toko, momis puyvfekev vfastvike: 
letvt elecen, momis puyvfekevt wenaken havet omekv. 

7 Momis elkv om vivstetv cvton oh hocce, momet oh 
kvlvfhoyat hvyayvket omvten omat, momat Éslevl en 
hopuetaket Mose e turofvn, en heckv en hvyayvken, mv 
hoyvnepvranet oman, hericet vhecvkeko tayvte ; 

8 Puyvfekcv em vfvstetv mahvkvu hvyayvkekar haks ? 

9 Hiyomet omekv, ohfvececkv em vivstetvt hvyayvket on 
omat, mehenwvn fvccetv em afvstetv en hvyayvke ma- 
hvkvu muntvlet os. 

10 Mv hvyayvken hahoyvtet, mv hvyayvke ett muntalat 
omecicen, heyv ohfveevn hvyayvken ocekot omekv. 

11 Mv sumecihocvranat hvyayvket omviet on omat, 
mv oce emunkat mahvkvu hvyayvket os." 

19 Monkv enhonrkv mv oman ocekv, fekhvmketv rak- 
ken es opunayeyet os: 

13 Momen Moses Eslevl en hopuetaket mv sumkvranat 
e yuksvn hericet hecvkekaren sohrvnkvn e turofvn es 
ohranvte, omékot os: 

14 Momis em vkerrickv taket em vrvnakvtet os; 
setemfvceetv veulan ohonahoyof, mv esohrvnkv etat 
vkueyihocekon, muev nettv oren oce munkvt omekv; 
mv sohrvakv Klist ofyn sumecihocet omen. 

15 Momis Mosen ohonahoyof, mv sohrvnkv e feke ta- 
ken es ohrvnke munken, mucv nettvt ores. 

16 Mome estomis mvt Pucasen ohfulket omof, mv 
esohrvnkvn vkueyihoevres. 

17 Momen Pucaset mv Puyvfekevt os: momen estvmv 
Pucase em Puyvfekevt ocen omat, mvn pucasseko 
hueretvt oces. 

18 Momis omvlkeyat, pu turofv ohrvnrvkeko omén, 
Pucase en hvyayvken estakheckv ofv omen hecèt, hvyayv- 
ken enkvpvket hvyayvke oren mata vhaken pu hahoyet 
os; Pucase em Puyvfekcv eteropotte omen. 


SETENTVCKE IV. 


Monxv heyv vtotketvn oceyat omecicen, merkv pun 
heckvte vevkvyen pu hotosvkekot os; 

2 Momis nakfveevkeko ehkakan wikeyvtet os; mvker- 
retv ofvn fullékot, momet Hesaketvmese em opunvkvn 
mvkerretv ofvn celayékot; momis mehenwetvn ker- 
kueceyat eteropotten Hesaketvmese ehomvn, este omvlkv 
em vkerrickv takeu ehomvn pum fvecetvn heciceyet os. 

3 Momis pum opunvkv-hervt ehken omat, sumecan em 
ehket os. 

4 Mv sumecat ofyn yvmv ‘ekvny en hesaketvmese vkv- 
svmvkekat em vkerrickv taken oh yomucecicvtes, Klist, 
Hesaketvmese vhaket omat, em opunvkv-herv hvyayakat 
en hvyayvket mv orvken hvyayvkekaren. 

5 Pume mahusat tokon, momis Klist Cesvs Pucasen, 
momet Cesvs vrahkvn pumet cem vtotkvlken erkenakeyet 
omekv. | 

6 Hesaketvmeset, mv yomucke aosset hvyayvket hvyayv- 
kvre kicvtet, Cesvs Klist:en heckv ofvn Hesaketvmese en. 
hvyayvke kerretvn es hvyayvkvren, pu feketake ofvn 
hvyayvkvtet omekv. 

7 Momis heyv nakeockvn vtehkv fakke es hayvkhoyvte 
vpiken oceyet os, yekcetv en heretv pume avte tokon, 
Hesaketvmese avte taren, 

8 Vfolotken pu naore estomis, pu feknokhokekot os; 
pum vkerrickvt tekyvmkakis, enhonrkvn wikekos : 

9 Epu'ssehocis pu wihokekot os; pu tvkwihokis, pu 
sumecekot os ; 

10 Estofis Pucase Cesvs em elkvn pu ”na take oben 
esfulleyet os, Cesvs en hesaketvu pu "na ofvn hecke taren. 

11 Pume wenahokeyat, Cesvs vrahkvn elkvn em wihoket 
omekv, Cesvs en hesaketvu pu 'navpeswv elat ofyn hecke 
taren. 

12 Monkv ep ofvn elkvt vtotken, momis ec ofv taken 
hesaketvt vtotket os. 

13 Pumet mata vkvsvmkv vkerrickvn océt, Vkvsamv- 
yvnks, momet monkv opunayvyvnks, make cokat vevk- 
vyen, pumeu vkvsamés, momet monkv opunahoyeyet os; 

14 Mv Pucase Cesvn akvwapvtet, .Cesys otehoyvnen 
pumeu a pu kvwapet, momet ece 'pakvken pu svpvklecv- 
ranan kerret. 


KVLENRVLKE Il, 5. 49 


15 Nanvke omvlkvt ece ”rahkv taket omekv, mv herom- 
kv sulkat este sulke em vkvsvmkv take eteropotten sul- 
ket omet, Hesaketvmese es vrakkueckv taren. 

.16 Met omecicen pu hotosvkekot os; momis pum 
ohonvpv este sumket omis, pum ofv este nettv omvlkvn 
mucvsehocet os. 

17 Pum estemerkv tahoknat, oketv kocuknus mahe 
ocat, hvyayvke en bonne mv senhoyvne estvmahen, mo- 
met meyuksy-sekon pum vtotket omekv ; 

18 Mv nanvke heckakat tokon, mv nanvke heckvkekan 
heceyof: mv nanvke heckakat yvmv ekvnv em oketv 
enanvket omen, momis mv nanvke heckvkekat meyuksv- 
sekat enanvket omekv. 


SETENTVCKE V. 


Heyv escukohakv ekvnv cuko oceyat sumken omat, 
cuko Hesaketvmese aenkvpvken, cuko enke es hahoyekon, 
meyuksv-sekon hvlhawat ofvn oceyat kerreyet omekv. 

2 Pun cuko hvlwe atan oh acevkeye taren pu yace 
heret, heyv ofvn hihkékv: 

3 Mehenwvn accvkeyet on omat, acevkekon es pu hec- 
hoyekaren. | 

4 Heyv escukohakv vtehkeyat pun honhoyet, hihkékv, 
accvken pu 'konahohvre pu yacat tokon, momis ep oh 
vecehocvren, mv ele tavan hesaketvt nokmelvren pu yacet, 

5 Momen mv heyv nake mahusat vrahkvn ep oh vtot- 
kvtet Hesaketvmese fes, mv ohvtvlaken Puyvfekev em 
eskerkvn pu'mvtet. , 

6 Monkv enhonrkyn oceye munkvt os, ena ofvn fulleyof, 
Puease enkvpvken fulleyat kerret. 

7 (Heceyat tokon, vkvsvmkv eteropotten fullèky :) 

8 Mehenwvn enhonrkvn océs, momet ena enkvpvken 
Puease vpvket fulletv min es epu ’fvcket os. 

d 

9 Monkv vpvket, monkat vpvkéko estomis, emen afvce- 
ciceyvren vcevlleyet os. 

10 Klist em ohfvcceckv ohliketv ehomvn omvlkeyat er 
heckvraneyat tvlkuset omekv; este vtekat nake momecvte 
vevkvyen, here monkat holwake estomis, mv nanvke ena 
ofvn momecakvte en heckvren. 

11 Monkv Pucase em penkvlkvn kerrét, esten ohyekci- 

cakeyet os; momis Hesaketvmese e homvn pu heckvket 
os; momet cem ohvkerrickv take ofvn pu heckvket omat 
enhonrkvn ocis. 
12 Hvtvm ce homv taken beren e opunvyecèkok', 
momis ep ohfveev nake seafvcecickvn ce’mvkeyet os, mv 
efeke ofv tokon, nake en heckv ofvn 'se afvcecicakan nake 
'sem vyoposketv ocatskvren. 

18 Hiyomet omekv ; pu hoporrenvkekis, Hesaketvmese 
ehomvt os; monkat pu hoporrenvke tis, ece ’rahkv taket 
08. 

14 Hiyomet omekv, Klist em vnokeckvt ep ohyekcicet 
os; hiyomén ohfvececékv; hem Eet, omvlkvn em elvten 
omat, omvlkvt pvsatke tates. 

15 Momet, omvlkvn. em elvtet, mv wenahokat mucv 
vtekat, e vrahkv take tokon, mv em ehlet, hvtvm akv- 
wvpkvte vrahkvn hesahoket fullvren elet omvtes. 

16 Monkv muev vtekat enavpeswv vevkvyen nvpvn 
kerrékos; momes, enavpeswv vevkvyen Klist kerreyvtet 
o estomis, mucv ayat kerrékos. , 

17 Monkv estit Klist ofvt on omat, nake hocvcke mucvse 
(es; nake vculakat hoyvnepes; hecvs, nake omvlkv mu- 
evsvke haket os. 

18 Momen mv Cesvs Klist etehoyvnen pu tenherkepue- 
evtet, etenherketv erkenvketv pu'mvte, Hesaketvmesen 
nanvke omvlkvt avtet 0s; 

19 Heyvt omen, Hesaketvmeset Klist ofvn en naorketv 

taken vrvhecekot, ekvnvn e baie geni igers momet 
tenherketv opunvkvn pum wikvtes. 

20 Monkv Klist opunvkv 'sem fullvlke toyés, Hesaketv- 
meset pu tehoyvnen ce'nkusapvke omen, Hesaketvmesen 
tenherkvkes, maket, Klist vyoposkét, ce’nkusapvkeyet os. 

21 Pumet eme ofvn Hesaketvmese em fvecetvn pu 
hahoyvren, mv naorketv kerrvte sekan epu ’rahkvn naor- 
ketvn hayvtet ok’. 


SETENTVCKE VI. 


Moxxv em etohkvlke vtotkvlke toyeyat, ohvtvlaken 
Hesaketvmese en heromkv cen heckvkat ehvperkv to- 
karen ce'nkusapvkès. — 

2 (Oketv momvre herat ofvn cem apohicit, vhesaketv. 
nettv ofvn eem vnicvyvtes; heevs, hiyomat oketv mo- 
mvre heret os; hiyomat vhesaketv nettvt omes, maket 
omekv.) | 

3 Nake hvmkusis ofvn nak selentappetvn cstemekot, 
erkenvkvike em wiketvn em mvttes kihocekaren: 

4 Momis Hesaketvmese cm erkenvkvlke omèt, nanvke 
omvlkv ofvn e ohkerkuecét, yvmvsketv sulke ofvn, 
estemerkv sulke ofvn, enkusvpketv ben ofvn, nake pun 
honhoyat ofvn, 

5 Rukafkv ofvn, cuko-yekcetv vpiketv ofvn, tekyvm- 
ketv ofvn, vtotketv ofvn, vketeckv oben, eelvweckv 
ofvn ; 

6 Hvsvtketv ofvn, nakkerretv ofvn, momis-kometv ho- 
funat ofvn, heromkv ofvn, Puyvfekev Veakat ofvn, 
vnokeckv mehenwat ofvn, 

7 Mehenwetv opunvkv ofvn, Hesaketvmese en yekce - 
ofvn, fvecetv setepokv akvpervn momet vkvskvnvn ocat 
etchoyvnen ; 

8 Vrakketv momet vrakketv tokat etehoyvnen, opu- 

nvyeckv herat momet holwake opunvyeckv etehoyvnen ; 
fvcevket omis, mvkerrvlke omvket ; | 

9 Kerkvke heret omis, kerkvkeko omvket; pvsatke 
omét omis, momen heevs, hesahokés; pu ”stemerrv- 
kuehocet omis, pu pvsvthoyékos: 

10 Feknokhoket omis, estofis pu 'fvckvket; nake oce- 
kvlket omis, sulken nake ocvken hayaket; nakén ocv- 
kekot omét, momis nanvke omvlkvn océs. 

11 Kvlenrvlke toyatskat, pu cukwvt cen 'haukvken, pu 
'feken rakkuehocet os. 

12 Ep ofv ce cutecihocvkekos, momis ce nvoofv -take 
mahusan ce cutecihocvket os. 

13 Momen matvpomuse vyoposketv, (vn hopuetake em 
punayvye omit opunayis;) cémetakeu ce rakkuehocvkekvs. 

14 Vkvsvmekvlke temomvlkekon nokwv-ohwakkv e em 
ohwvkikatskvs: hiyomet omekv, fvecetv tokat etoh- 
kvlketv estomön te'm oce haks? monkat hvyayvke 
yomucke etempunahoyetv estomén te'm oce haks? 

15 Monkat Klist Pelyvl tepakat tepvketv estomén ete’m 
oce haks? monkat vkvsamat vkvsvmekan naken ete'm 
oce haks? 

16 Monkat Hesaketvmese en cuko-veakat momet nake 
vhakakat etohkvlketv estomén ete'm oce haks? Cemetake 
Hesaketvmese wenake likat en euko-vcakat toyatskekv ; 
Emetake ofvn likit, emetake ofvn vrares, momet vnet en 
Hesaketvmese take toyin, mvt vm estet omvkvres, Hesa- 
ketvmeset makvte vevkvyen. 

17 Monkv em etenrvwv taken asosiyet, kvpvket omv- 
kes, Pucaset maket os, momet mv hvsvtkekan cd las 
kvs; momen vnet ce yvpayvkares, 

18 Momet Ce'rke take toyares, momen cemetaket cv'p- 
pucetake momet cv'chustvlke toyatskvres, Hesaketvmese 
yekcetv omvlecat maket os. 

Monxv, vm vnokéckusatskat, heyv etemfvecetvn ocet, 
ena puyvfekev tepakat em vholwvketv omvlkvn vkueyet, 
e hvsvthicvkeres, Hesaketvmese em penkvlkv ofvn hvsvt- 
ketvn esfvcken hayet. 

2 Epu yvpvyvkes; nvpvn naken em vhopanékot, nvpvn 
hopanékot, nvpvn fvccekon vkonaheyvte sekos. 

3 fic ohfvcceckv taken heyvn makit okvkos, Cemetaket 
ece "pvken pvsatket momet wenahokeyvren pu feken vteh- 
katskes, enhomvn makvyvtet ok’. 

4 Ec ohfvcev taken vm opunvkv en fekhvmketv rakket- 
os; ec ohfvecv taken vm ekvsvmkv rakket os; mahlv- 
pvtketvn es cv fvcket os; pu feknokketv tov ofvn ve 
afvcke estvmahet os. | 

5 Hiyomet omekv, Masetonevn escehyeyof, pu'nav- 
peswvt fekvpkvn ocekates, momis vfolotken- pu 'stemer- 
rihoevtes; topvrn tepokvt ocaken, ofvn penkvlkvt ocakotes. 

6 Momis Hesaketvmeset, mv kvnevpakan mahlvpatat, 
Titvs vlakat eteropotten pu mahlvpatvtes : 

71 Momen vlakat eteropotte tvlkekon, momis mv emah- 
lvpvtketv ec ofv taken es emahlvpvtkvte eteropotten, 
cem eyackv take yekcan, ce feknokketv taken, cem 
vkerrickv take yekce ve ohfvecv ocan pum onayof; mo- 
mat svhere mahen vc afvcket omvts. 

8 Hiyomet omekv, cokvn es ce feknokhokievyvtet o 
estomis, vkerrickvn etievkos, vkerrickvn eticvyvtet o 
estomis; mata cokvt vkocuknusen ce feknokhokicvtet 
omen tios t x 

9 Hiyomat ce feknokhokvkvte vrahkv tokon, momis 
vkerrickv etickv oren ce feknokhokvtet omat es ve 
afveket os; Hesaketvmese vevkvyen ce feknokhoki- 
hocvtet eki pume omeciceye naken ce ee T 


kvkekaren. 

10 Hiyomet omekv, feknokketv Hesaketvmese vevkvye 
ocat vkerrickv etickv vhesaketv oran, mv ohfvecvn vker- 
rickv etickv oceko tayen vtotket os: momis yvmv ekvnv 
efeknokketvt elkvn vtotket os. 

11 Hiyomet omekv, heyv nake mahusan hecvkes, Hesa- 
ketvmese vevkvyen ce feknokhokvkvtet, cemetake ofvn 
vketeckv estomén hayvten, momet e em fvececkvn, mo- 
met evpvkketvn, momet penkvlkvn, momet kometv 
yekcan, momet vkerrickv yekean, momet pvleckvn! Wa- 
nuke omvlkv ofvn heyv nake ohfveevn ce hvsvthakvken e 
kerkuecatskvtet os. 

12 Monkv cen hoccivkvyvtet o estomis, mv este nake 
este em vhopanvte vrahkv tokon, monkat mv em vhopvn- 
hoyvte vrahkv tokon, momis vketeckv Hesaketvmese 
ehomvn ec ohfvcev taken oceyat cen kerkvke hakvren, 
momecvyvles. 

13 Monkv ce mahlvpvtketv take ofvn pu K r Tine ; 
momes, Titvs em afvcketv omecicen svhere mahen epu 
'fvcke tates, omvlkatskat em puyvfekevn afvcecicatskvtet 
omekv. 

14 Hiyomet omekv, ec ohfvecv taken es ekvsamit em 
punayvyvten omat, ve vlsekot os; nanvke omvlkvn 
mehenwetv ofvn cem punayvkvyvte etvpomen mv esekv- 
svmkv Titvs ehomvn Aayvyvte mehenwen eshechoyet os. 

15 Momen, omvlkatskat cem apohickv taken, estomén 
penkvlkv momet fekeketv ofvn evpayatskvten vkerricof, 
em vnokeckv envcofy cem ocvkat ohvtvlaket os. 

16 Monkv nanvke omvlkv ofvn enhonrkvn cemetake 
ofvn ocvyat ve afvcket os. 


SETENTVCKE VIII. 


Momen, tecakkvte toyatskat, Hesaketvmese en he- 
romkvn Masetonev em mekusvpkv-cuko emakvten : 

2  Estomén estemerkv rakken  eskerhoyakof, em 
afveketv take en sulket, momet nakeockv enkusvpketv 
take rakkat omecicaken, emetv eyackv sulket em ohvtv- 
lvkakvtet oman, cen kerkuecvkeyet os. 

8 Umake tayat vevkvyen, momes, umake taye 
senhoyvnen, eme mahusat emetv vkvsvmaket, 

4 Pum ”pohepet, estemetvn ekset, mekusapvlke ohfveev 
heromkv etohkvlketvn eseyvren tayen pu'nkusvpakvtet 
omat akerris. 

5 Momen pum enhonrkv vevkvye tokon keyon mome- 
cakviet os, momis enhvteceskvn eme mahusan Pucasen 
em e wikaket, pumeu pum e wikakvtes, Hesaketvmese 
komat vevkvyen. 

6 Momet on, Titvs mata heromkvn ece ’pakvken vlice- 
cvtet omekv, mvn ec ofv taken espoyvren em 'poheyvtet 
OS. 

7 Monkv nak omvlkv ofvn, vkvsvmkvn, momet opunv- 
yetvn, momet nakkerretvn, momet vketeckv omvlkvn, 
momet epu ’nokeckvn sulecatskat etvpomen heyv herom- 
kvn sulecatskvren vketecvkes, 

8 Vhakv omecicat tokon, momis este eti em vketeckvt 
omecicen, momet cem vnokeckv take em mchenwetvn 
eskerraret heyvn opunvyvyet os. 

9 Pu Pucase Cesvs Klist, nakeocet omvtet o estomis, 
ece 'rahkv taken, em estemerkv eteropotten nakeocvke 
hakatskvren, nakoceko hakvte en heromkvn kerratskekv. 

10 Momen heyv ofvn vcahnetvn emis; heyvt cen lopickv 
taket ok', enhomvn emetv tvlkusekon, momis vkerrickv 
vkvsvmen ocetvn vlicecatskvte ohrolope hvmke senho- 
yvnet omekv. | | 

11 Monkv mv momeckvn poyvkes, momat kometv 
vkvsvmkv ocvte etvpomen nake ocatskat aossen mo- 
meckvt ocvren. 

12 Enhvteceskvn vkerrickv vkvsamat ocen omat, estet 
nake ocekat vevkvye tokon, nake ocat vevkvyen Hesa- 
ketvmeset em afvcket omekv. 

13 Este etvt en tahoknvken, momet cemetake ec ohwe- 
tenkvkvren komvkot omekv, i 

14 Momis temmomvlkusat ocvren, muev mahusan cen 
sulketv taket mv oricvkekan es em fvcecvren, momet en 
sulketv taken mv oricatskekan es cem  fececen, tem- 
momvlketv ocvren komis. 

15 Bett sulken vieloyat em etetayat senhoyvnen oce- 
kates, momen nvcomusen vieloyat em etetayen ocvtes, 
make cokat vevkvyen. 

16 Momis Hesaketvmeset, mv ec ohfvecv taken mata 
vfekeakhetv heran Titvs e feken vpikvtet, vkvsvmkekvs. 

17 Mehenwvn emveahnetvn eenakueevtet ok”: momis 
vkvsamusekv, eme komat omecicen ec oh ayvkvtes. 

18 Momen mv vpvken, mv etecakkvte opunvkv-herv 
ofv mekusvpkv-cuko omvlkv ofv vkvsvmhoyan vtote- 
yvtes. 

19 Momen mv tvlkusekon, mekusvpkv-eukot mvn en- 
hopoyakvtes, heyv heromkvn mata Pucase em vrakketvn, 
momet cem vkerrickv vkvsanrat kerkueckv vfasteyan svpe- 
veyoi, epu 'evkayvren : 

.20 Heyvn e vketecét, heyv nake sulke vfasteyat ohfvc- 
cvn, Em nivttvkès, estimvt makekaren. 

21 Hesaketvmese ehomv tvlkusekon, esteu eliomvn 
nake fvecakan ehopaket. 

22 Momen mv vpvken tecakkeyvte, mv tewolen nanvke 
sulke ofvn vketece mahen, momet hiyomat mahvkvu, 
enhonrkv rakke ec ofv wan ocvyat p vketece 
heren esheceyvten vtoteyvtes. 

23 Titvs ohfvecvt. on omat, vm bolan momet ec 
ohfveev take vtotkv vm etohkvlketv tes; monkat tecak- 

keyvte, mvt mekusvpkv-euko em vpastelvlke, momet 
Klist em vrakketvt omakes. | 

24 Monkv cem vnokeckv take, momet ece 'rahkv take 
ekvsvme ec opunvyecvkeyvte eskerkvn emetaken, momet 
mekusvpkv-cuko ehomvn hecicvkes. 


SETENTVCKE IX. 


MEKUSAPVLKE vfvstetv ohíveevt on omat, cen hocelev- 
kvyat momecvke tayat semuntvlet omekv : 

2 Cem vkerrickv take en helvpketvn kerrikv, mv ec 
ohfveev taken Masetonev vpokat ehomvn es ekvsamv- 
yvtet oman, Ekiv ohrolope hvmkevnke metetakvtet omen ; 
momen cem vketeckv heyv ohfveev ocat este sulke mahe 
em vkerrickvn nekehuecvtet os. 

8 Mome estomis, heyv nake ohfvcev mv ec ohfveev 
taken ekvsamet punahoyeyvtet ehvperkvt omekaren, 
makvyvte vevkvyen, ce metetakvkvren, tecakkakvten 
vtotimvts : 

4 Monkon omat, Masetonevlket ve vpaket yicet, ce 
metetakvkekon es ce hecvken omat, pumet, (centake 
mit ome tis makékot, ) heyv heren ekvsameyat ohfveevn 
vlesketv pun hake wites. 

5 Monkv tecakketvlket, homvn ec oh vpeyvket, cen 
heromkv, mv ohfvcevn homvn cen kerkuehocvten, 
metetakuecvkvren emvcahnetv momvranat tvlkuse es vm 
momemvts, estematskat  encaketv  etehoyvne  tokon, 
heromkv eteropotte taren. 

6 Momis heyvn makvyet os; Estit encake omét fo- 
kayat encake ome tat vteloyvres; momen estit encakeko 
omét fokayat sulken vteloyvres. . 

7 Este vtekat e feke ofv vkerricat vevkvyen emekvs ; 
efeke en nokkicekon, momet ohyekcihocekon, Hesake- 
tvmeset es afvcke esteman vnokecekv. 

8 Momen Hesaketvmeset heromkv omvlkv ec ohfvecv 
take sulke taren hayetv ume tayet os; momat estofis, 
nanvke omvlkv ofvn tayecatsket, vtotketv herakat omvlkv 
es fycke toyatskvres. 

9 ( Vwahecet, estemerrakan emvtet os; em fvecetvt oce 
munkvt os, make cokat vevkvyen. 

10 Momen mv fokayv nerkv emat tvkliken hompetvn 
ce'mvket, momet nerkv fokayatskan cem ohvtvlayvket 
cem fvccetv take em etten ohvtvlayakate ! ) 

11 Nak omvlkv ofv heromkv omvlkv oren nakeocvlken 
ce hahoyvken, mvt omecicen pume pu teropotten vkv- 

 svmkvn Hesaketvmesen emhoyet os. 

12 Heyv heromkv vfvstetvt mekusapvlke enkusvpketv 
ohfvecvn em vnicat tvlkusekon, momis Hesaketvmese 
vkvsvmkv sulke eteropotten sulecet os ; 

13 Mvt Hesaketvmese en heromkv rakke mahe ec ofv 
take ocat omecicen ece 'nokecakuset, cem emekusv- 
pakvkat momet heyv heromkv vivstetvn eskerret 5 

14 Cesvs Klist em opunvkv-herv apohicatske e oliker- 
kuecatskat, momet encakekot emaket, momet este omvl- 
kvn keromkon em vwahecatskat vrahkvn Hesaketvmesen 
vkvsvmakof. 

15  Hesaketvmeset vkvsvmket omekvs, em emkv 
onahoyeko tayat vrahkvn. 


SETENTVCKE X. 


Momen vne, Pal mahusat, mv ece 'pakvkvyof cem 
etenrvwv take kvncapuset, momis ece "pvkvkof ec ohfvcev 
take fekhvmke toyvyat, Klist en yvmvsketv, momet em 
merkv vevkvyen ece kusapvkis : 

.9 Enavpeswv vevkvyen fulleyat omén ep ohvkerricvke 
sasan fekhvmketv mvn es vnrvpares komvyat, ece 
'pakvyof, mvn es fekhvmkvkaren ce'nkusapvkis. 

3 Enavpeswv ofvn fulleyet o estomis, enavpeswv 
vevkvyen suletawvlke toyékok’ : 

4 (Pan horre setepokv enavpeswvvlket omekon, mo- 
mis Hesaketvmese eteropotten tohopke yekevke lekvfkvn 
yekevket os. ) 

5 Vkerrickv hahihocan, momet nake hvlwe Hesaketv- 
mese kerretv vnrvpe e hvlwecat omvlkvn lekahfet, momet 
Klist em apohickvn vkerrickv vtekan en svlvfkuecet ; 

6 Momet cem apohickv taken esfvckof, apohickv tokat 
omvlkv empvlecepetv pu metetakes. 

7 En heckv take vevkvyen nanvken hecatske haks? 
Estimvt e em enhonret, Klist enake toyis, vkerricet komen 
omat, eme mahusat heyvn hvtvm vkerricekvs, emet Klist 
enake etvpomen pumet Klist enake toyes. 

8 Hiyomet omekv, pun yekcetv, Pucaset, cen sumketv 
take tokon, momis yekevkueckvn pu'mvten, ohvtvlaken 
'sekvsamvye witet o estomis, ve vlsekares ; 

9 Cokvn es ce feksumhuecvranvkvye omét omvkaren. 

10 Nakcokv a pun 'totakat honhoyet, yekevket omen; 
momis ena epu 'pakat yekcekon, em opunvkvt ehvperket 
omekv, makakes. 

11 Mv omat heyvn vkerricekvs; ece "pvkvkèkot, nak- 
cokv eteropotten opunvkv ofv toyeyat etvpomen ece 
'pakvkeyof, nake momeceyat ofv toyeyvres. 

12 Mv eme tat e vkvsvmvke sasat em vhonkvtkv vpvken 
vhonkvtkeyvre, monkat mvn es e vhopayetv pu fekhvm- 
keko tayekv; momis mvt eme tat eme vlket e vho- 
payaket, eme ta vlket etehopayakat hoporrenvket ome- 
kot os. 

13 Momis nanvke es pum vhopakv en lvpvtken omékot, 
momis mv vhopakv Hesaketvmeset pu'mvte vevkvyen, 
vhopakv centake tis ec orvken sekvsvmeyvres. 

14 Hiyomet omekv, centake oricéko omét pum vhopakv 

senhoyvnen e cvpkuecékok’; Klist em AE tege Bi 
erkenakeyat centakeu ec oricekv. | 

15 Nake es pum vhopakv en lvpvtke ocakan sekvsv- 
mékot, vpvlwv em vtotketv ofvn okis; momis cem 
vkvsvmkv taket ohvtvlakof, pum vhopakv vevkvyen 
esfvcken pu ’rakkuecatskvres, komet enhonrkvn ocès; 

16 Momat este etv em vhopahoyat ofv nanvke pu me- 
tetakuchocan es ekvsvmèkot, ekvnv com vsimv ocakat 
ofv opunvkv-hervn erkenakeyés. 

17 Momis estit ekvsamat Pucase ofvn ekvsvmekvs. 

18 Estit e vkvsamat vkvsvmke tokon, momis mv Pucaset 
vkvsamat vkvsvmket omekv. 


SETENTVCKE XI. 


Vx hacohaketvn estomusis momis komatskate ? momen 
mehenwvn ve ohfrcevn momis komvkes. 

2 Ec ohfveev taken Hesaketvmese vevkvyen fekcakhit 
omikv; hokte mvnette fvcce omvken Klist ehomvn ce 
svpvklecaren ce "be take taranat hvmken cem etemfac- 
evkvyvtet ok. 

3 Momis mv cettot em emvkerretv eteropotten Ef cho- 
sicvtet o etvpomen estome estomis cem vkerrickv taket 
mv mehenwetv Klist ofv ocat enkvpvken hopvuke wites, 
komit ev penkales. 

4 Mv vlakat, mv erkenvkékaten, Cesvs etvn erkenaken 
omat, monkat mv evpayatskekatet puyvfekev etvn evpa- 
yatsken omat, monkat my eenakuecatskekatet opunvkv- 
herv etvn eenakuecatsken omat, momvre beren em etek- 
tvnecatske tayet omekv. 

5 Vpastelvlke hvlhvwe mahat nake hvmkusis ofvn sen- 
kvncapet omvkates, komikv. 

6 Opunvkv ofv vm myhahoyeko omvyet o estomis, nak- 

kerretv ofv tokon; momis nanvke omvlkv ofvn ece 'pa- 
kvken kerkvke heret pu hakvtet os. 

7 Enrahkv sekon Hesaketvmese em opunvkv-hervn cem 
erkenakvkit, ce hvlwehocvkvre vrahkv e kvnevpuecvyvte 
naorket omvyvt bake? 

8 Es ece ’fvstvkaret mekusvpkv-cuko etvn vkonvhakit, 
feketvn a en cvwvkvyvtes. 

9 Momen ece ’pakvkvye, naken cv kusapof, estimvn en 
honnvkates; nake cv kusapan tecakketvlket Masetonevn 
awat es vm fvcecakvtet ok”; momen nanvke omvlkv ofvn 
cen honnvkaret e vketecvyvtes, momet e vketecares. 

10 Klist em mehenwetv vc vpikat vevkvyen Ekiv em 
ekvnvvlkan estimvt heyv ekvsamvyan vfekhonnicekares. 

11 Naket omecica? ece ’nokeevkvkok’ omvya? Hesa- 
ketvmeset kerres. 

19 Momis nake momecvyat momecares, mv nake ome- 
cickvn komakan nake omecickvn a en tvevkaret; nake 
mv ofv ekvsamat ohfvecvn pume omvken eshechoyvren. 

13 Mv omakat, vpastel laksvlke, vtotkv mvkerrvket, 
Klist em vpastelvlke vhakvken e hayaket os. 

14 Momen mvt estomahet omekos ; Setvne tis hvyayvke 
hvlwe-esten e vhayekv. 

15 Monkv, em vtotkvlket fvecetv em vtotkvlke e vhaya- 
ken omat, nake rakke tokot os; mv em eyuksv taket em 
vtotketv vevkvyet omvranet os. 

16 Estimvt, Hoporrenekot os, cv kohmates, -— ma- 
kis; mome estomis cv hoporreneko omén cv yvpayvkes, 
estomusis ekvsvmaren. 

17 Naken makvyat Pucase vevkvyen makvkot os, momis 
hoporrenkv vpvkeko omen, heyy ekvsvmkv en fekhvm- 
ketv ofvn opunayis. 

18 Sulket enavpeswv vevkvyen ekvsvmakekv, vneu 
ekvsvmares. 

19 Cemet ce hoporrenvket omét, este hoporrenekvlke 
ece 'fvekvket em etektvnecatskekv. 

20 Estimvt ce svlvfkvkuecen, monkat ce lokvken, mon- 
kat cem esvken, monkat e hvlwecen, monkat ce turofvn 
cem vnafkvken omat, etektvnecatskekv. 

21 Vlesketv ohfvcevn, pu yekevkekate omen opunayis. 
Mome estomis, nake estomis ofvn estet fekhvmket on 
omat, mv ofvn vneu fekhvmke toyis; (hoporreneko omén 
opunayis.) 

22 Hepluvlket omake haks? vneu mv toyis. Eslevlket 
omake haks? vneu mv toyis. Eplehame en honvpsvket 
o haks? vneu mv toyis. 

23 Klist em erkenvkvlket omake haks? (este hopor- 
reneko omén opunayis) mv senhoyvne toyis; vtotketv 
ofv sensnlken momecit, rukafkv vhonkvtkv sekon, cuko- 
yekevn vpikvyvte, tewole sulke mahen, elkv tewolen. 

24 Cusvlket rukafkv pale tutcenen ostvpohkaken veah- 
kepan cv rukvfakvtes. 

25 Vtutcenvn estepketvn es cv tephokvtes, vhvmkvn 
cvton es cv nvfhokvtes, vtutcenvn perro-enkot vk vhopvn- 
ken cv 'stemerkvtes; nette hvmken nere hem ken laukan 
. vk arvyvtes ; 

26 Vyetv tewolen, uewv em penkvlkv ocakan, naksestv- 
penkvlecvlke em penkvlkv ofun, penkvlkv vm etvlofvlke 
omecicakan, penkvlkv tvlofv ocakan, penkvlkv vnrvwv 
- ocakan, penkvlkv uehatkv vk ocakan, penkvlkv tecakke- 
tvlke laksvlke em etenrvwv ofvn ; . 

27 Hotoskv enanokke tepakat ofvn, vketeckv tewolakat 
ofvn, elauko ewvnhketv tepakat ofvn, eelvweckv tewola- 
kat ofvn, kvsvppe momet enatvikvranusat. ofvn arvyvtes. 

28 Momen ohvtvlakat mv nanvke ve ofv toko nette 
omvlkvn mv ve oh latkat, mekusvpkv-cuko omvlkv 
ohvketeckvt. 

29 Estimvt yekcekon, vneu cv yekceko haks? estin 
evpvkhuehocen, momen vnet ve vhetkvko haks ? 

30 Ekvsvmvranvyat tvlkuset on omat, nanvke ev yekce- 
kat ofvn es ekvsvmares. 

31 Pu Pucase Cesvs Klist E'rket, mv estofis vrakkueho- 
cat, laksvkan kerret os. 

32 Temaskvs ofvn evpayv, Eletvs mekko elecv Aueratet, 
cv 'setvn komet, Temaskvike em etvlofvn suletawvlken es 
vhecicvtes : 

. 83 Momen vhaukuce eteropotten, svmpvn vpikin, tvlofy 
vtohopke afopken a ev tvkhvtvpecihocen, enketaken em 
ossvyvtes. 

SETENTVCKE XII. 

Ervsamvyar nake momvre here tokot os. Nanvke 
Pucaset cv hecicet, momet vn kerkueevten opunvyecetun 
orares, 

2 Klist ofvn este hvmken kerrvyvte vtekat ohrolope 
palen ostohkakat senhoyvnet os, (ena ofvt ot, ena ofv 
tokate kerrvkos; Hesaketvmeset kerres;) mv esten hvlwe 
svtutcenan vyvkhvmkusen a eshoyvtes. 

9 Momen, (ena ofvt ot, ena ofv tokat kerrvkos; Hesake- 
tvmeset kerres ;) 

4 Estomen heyv esten palvtis ofvn a eshoyen, opunvkv 
opunahoyvkeko tayan, mv opunayvre este em etektvnke- 
kan pohvten kerrvyvtes. 

5 Este mv omat ohfvcevn ekvsvmares, momis vne ofvn, 
nanvke ev yekcekat ofv tokon omat, ekvsvmvkares. 

6 Hiyomet omekv, ekvsvmetvn komvyet o estomis, este 
hoporreneko toyvkares; mehenwvn opunvyaret ok’; mo- 
mis fekhonnis, estimvt, mv cv hecat, monkat ve ohfveevn 
pohat hoyvnen ve oh vkerricekaren. 

7. Momen nake .cv hecihocvte sulkat omecicen, tayen 
cv hvlwehocekaren, cv'navpeswv ofvn nakfvsken v’mhoyv- 

tes, Setvne em opunvky-sarvt cv nvfkvren, tayen cv bel. 
wehocekaren. 

8 Heyv vrahkvn vtutcenvn Pucasen enkusapvyvtes, 
v'nkvpvkvren. 

9 Momen, Vn heromkvt cem etetayes: vn yekcetv yek- 
cetv sekat ofyn temvpoken hahoyekv, cv kicvtes. Monkv 
es vc afvcket nanvke mv ofv cv yekcekat ofv min ekv- 
svinares, Klist en yekcetvt vc oh fekhonnvren. 

10 Monkv yekcetv ocvkat, tvkleckv ofvn, enkusvpketv 
ofvn, asseckv ofvn, efeknokketv Klist vrahkv ocakat ofvn, 
heyvn es vc afvcket os; cv yekcekof min cv yekcet ok”. 

11 Ekvsamvyat este hoporreneko cv haket os ; centaket 
ve ohyekcicatskvtes; centaket ve vkvsvmvranatskvtet 
ok’; nake toyvkot o estomis, nak hvmkusis ofyn vpaste- 
lvlke hvlhvwe mahan eyupv toyvkok”. 

12 Mehenwvn yvmvsketv omvlkv oben, eskerkv, nake 
estomahakat, momet nakmomecky yekcakat ofvn vpastel 
em eskerkvn cem etenrvwv taken momecakvyvtes, 

13 Hiyomet omekv, mv ofv mekusvpkv-cuko vpvlwvn 
eyupv toyatskat naket o haks, vne mahusat cen honnvkv- 
kate tokon omat? heyv vm mvttan vm merrvkes. 

14 Hecvs, vtutcenvn cem vlvketvn v'metetakes; momet 
cen honnvkvkares: cenake tokon, centaken hopoyvkvyet 
ok’: hopuetaket eckvlke naken en hericvkekon, eckvlket 
hopuetaken en hericvkvranet omekv. 

15 Momen vkvsamuset centaken cen yvmahkuecin, ece 
'rahkv taken ev yvmahkuehocvres; svhere mahen ece 
'nokecvkin, yupvklatken ve vnokecket o estomis. 

16 Momis momekvs, ec oh wetenkvkates, momis mvker- 
ret omit, mvkerretv etezapotten ce cawvkvyvtes, make 
sase wites. 

17 Mv ec ohtotvkvyvte hvmkusis eteropotten a ce'nkvpa- 
kan 'se ohvtvlvyvyvt haks? . 

18 Titvs em ’pohhit, mv vpvken tecakkvte hvmken vto- 
tvyvtes. Å ce’nkvpvkvken Titvs "se ohvtvlvyvt haks? 
vkerrickv hvmkuse ofvn, momet mata elehvpo ofvn yvka- 
pékvt haks. 

19 Hvtvm, Seokepkvn pu homvn hayakes, pu komatske 
haks? Klist ofvn Hesaketvmese ehomvn opunayis; mo- 
mis, vm vnokeckusatskat, ce yekevkueckv vrahkvn 
nanvke omvlkvn momeces. 

20 Heyv penkvlkv vm ocet omekv; estofvn vlakvyof, 
mv komvyat omatsken es ce hecvko witen, monkat cemet 
mv cy komatskat omen es ev hecatskeko wites: punvkv 
setenrvpkv, etem vleskvpkv, cvpvkketv, etehvnkv, erato- 
pvrv opunvyeckv, wvswahoketv, ekvsvmkv, este tekyvm- 
ketvt ocake wites : 

21 Momet hvtvm vlakvyof, cem etenrvwv taken vn He- 
saketvmeset cv kvnevpuecen, sulke, mv entis naorkahket, 
mv hvsvtketv tokan, momet hoktarkvn, momet nake 
svholwvhokan momecakvte ohfvccvn vkerrickv eticvkeka- 
ten oh hvkihkakvye witvres. 


SETENTVCKE XIIL 


Here cem vlakvkvye svtutcenat tares. Opunvkv vtekat 
akerrvlke hokkole monkat tutcene e cukwv take ofvn 
vekce tares. 

2 Homvn cem onayvkvyvtes momet svhokkolan, ece 
'pakvkvye omen, homvn cen kerkuecvkis; momet ece 
'pakvkvkot, hiyomat mv heyv enhomvn naorkakvten, 
momet vpvlwv omvlkvn en hoccicakis; Hvtvm vlakin 
omat em etektvnecahkvkos. z 

9 Klist ve ofr opunayat eskerkv, mv ec ohfvecy taken 
yekcekot omekon, momis ec ofv taken yekcet oman 
hopoyatskekv. 

4 Hiyomet omekv, yekcetv toko eteropotten etohweklep- 
kvn svrahkvte estomis, Hesaketvmese en yekce eteropot- 
ten hesaket os. Pumeu eme ofvn yekevkeko toyékv, 
momis Hesaketvmese en yekce ec ohfveev take ocat 
eteropotten hesahokeyvres. 

5 E oh vketecvkes, vkvsvmkv ofvn svpaklet omatsken 
omat; ceme mahusat es e kerrvkes. Ece ”hepvkhoyvke- 
kon omat, Cesvs Klist ece "pikvket oman, ceme mahusat 
kerratskeko haks ? 

6 Momis epu 'hepvkhehocékot omat kerratskvren komit, 
enhonrkvn ocis. 

7 Momen nak holwvke hvmkusis momecatskekaren 
Hesaketvmesen mekusapis; pumet fvcevkeye este 'sem 
momvkvre tokon, momis vhepvkhoye omeye este 'sem 
momvket o estomis, cemetaket nake fvecan momecats- 
kvren. 

8 Mehenwetv vnrvpen naken momecéko tayèkv, momis 
mehenwetvn em momeces. 

9 Pumet pu yekcekon, cemet ce yekevket omof, epu 
'fvcket ok’: momet cem etemvpoketv taken, heyvn me- 
henwvn komes. 

10 Monkv ece 'pakvkot heyv nanvken cen hoccicvkit 
omis, ece ”pakvkvyof, mv yekcetv Pucaset, sumecickv 
tokon, momis yekcickvn a’mvte vevkvyen fvsken cem 
punayvkit omvkaren. 

11 Vhoskat, tecakkvte toyatskat, ece 'fvekvkekvs. Tem- 
vpoket omvkes; heren ce mahlvpvtkekvs; vkerrickv 
hvmkusen ete’m ocvkes; herkv ofvn fullvkes; momen 
vnokeckv herkv tepakat en llesaketvmeset ece 'pakv- 
kvres. | 

12 Vfvnketv vcakan "sete:'sekvkes. 

13 Mekusapvlke omvlkvt ece 'sekakvkes. 

14 Pu Pucase Cesvs Klist en heromkvt, momen Hesa- 

ketvmese em vnokeckvt,momen Puyvfekev Vcakat em 
etohkvlketvt omvlkatskan ece "pakvkekvs. Emen. 


Cokv svhokkolan Pal Kvlenrvlke ohtotvte, Masetonev 
ofv, Felen tvlofvn liket hoccicvtes; momen Tftvs 
Lukvs tepakat svhoyvtes. 

COKV CEMS 


.MEKUSAPVLKE OMVLKVN OHTOTVTE. 


SETENTVCKE I. 


Cums, Hesaketvmese em vtotkv, momet Pucase Cesvs 
Klist em vtotkv, etvlwv pale hoklsolo hknke vwahakat 
vseket os. 

2 Teevkkvyvte toyatskat, holwahoke mvrahrvkv ofv 
pvlatkatskof, afvcketv omvlkvt's komvkvtevs ; 

3 Cem vkvsvmkv cen celayvkat momis-kometvn hayet 
omat, keet, ` 

4 Momis momis-kometvt vtotketv esfvcken ocekvs, ceme 
temvpoke, herake, naket cen seko ce hakvkvren. 

5 Estomatskis hoporrenkvn enkusapken omat, Hesake- 
tvmese, mv encakekot momet Cem mvttes kicekot, este 
omvlkvn emakan, em "pohekvs, momen emhoyvres. 

6 Momis em vkerrickv melohlekot, vkvsvmkv ofvn 
vpohekvs, mv em ovkerrickv melohlat el ag melohly, 
hotvle vtohken melohlicat omet omes. 

7 Monkv mv estet, Hesaketvmeset nake a’men vn Meck 
vres, kohmats. . 

8 Este-hunvnwv em vkerrickv hokkolat em vretv binviky 
ofv heren huerekot os. 

9 Etecakkat kvncapat hvlwehocat es afvekekvs. 

10 Momis este nake-ocat kvnevpe hakat es afvekekvs, 
pvhe em pvkpvke omet sumkvret okv. 

11 Hvse en hiye ocet akvwapkof, pvhen yuknicet omekv, 
momen em pvkpvket latkes, momen en heckv herusat 
sumket os. Matvpomen este nake-ocat em vyetv ofvn 
sumkvres. l 

12 Este-hunvnwv en heres momis-komat eskerhoyof; 

eskerhoyat hoyanof, hesaketv en kvpvtukvn en heckvret 
okv, mv Hesaketvmese vnokecakat ce "molares kice etem- 
faccvte. 
e 18 Este estomet, eskerhoyof, Hesaketvmeset es ev kerret 
os, mahkats. Hesaketvmese nak’ holwvke eskerreko 
tetayet omekv, momet este estomen naorkepueckv svrahkv 
eskerrekot os. 

14 Momis este estomis, em eyackvt akueyicen, mvker- 
hoyof, eskerhoyet omes. 

15 Momof eyackvt, ofvn vfekhoniyet, holwvyeckvn hec- 
kuecet os, momen holwvyeckvt, espokof, elkvn hec- 
kuecet os. 

16 Cem mvtiyvkats, tecvkkvyvte vm vnokeckvlke to- 
yatskat, 

17 Estemkv herakat vtekat, momet estemkv temvpokat 
vtekat hvlwe vtet os, momet hvyayvke Erke, mv mvrahkv 
hakvte sekat, momet folotketv em vpette sekaten a hv- 
tapket os. 

18 Eme komat pu heckuecvtet os, mehenwv em punvkv 
eteropotten, mv hayakvte ts dm toyeyvren. 

19 Monkvhkvn, teevkkvyvte vm vnokeckvlke toyatskat, 
este estomis pvfnen apohicet, rats opunayet, vulo- 
husen cvpakket omekvs. 

20 Este-hunvnwv en ME Hesaketvmese em fvc- 
cetvn vtotkekot omekv. 

21 Monkv efeke svholwvke omvlkvn, momet holwvyeckv 
en sulken vpvlvtvks,; momet eyaskety oben opunvkv 
vsekke cem puyvfekev take hesahuece tetayan evpvyvks. 

22 Momis, e emvkerrake, opunvkv apohicvlke tvlkekot, 
opunvkv momecvlket omvkes. 

23 Estimvt opunvkv apohicvt omet, opunvkv momeev ` 
tokon omat, este-hunvnwv estvkheckvn hecet e turofv 
emmunkvn hecat omet omekv. 

24 E hehcet, em vyetvn ayet os, momet vyvkhvmkvn 
este estomet omat ehoset omekv. 

25 Momis estimvt pucasseko-hueretv em vhakv temvpo- 
kan hecet, momet fekhonnen omat, mvt apohiev ehosv 
tokot, momis vtotketv momecvt omet, mvt em vívstetv 
ofv en hervres. 

26 Estimvt ece "pakvkat, emekusapv e omecet omis, e 
tulaswvn cuksakkuecekot, e feken emvkerren Omat, mv em 
emekusvpkv ehvperkvt omes. 

27 Erke momet Hesaketvmese ehomvn emekusvpkv 
hvsatkuse, momet svholwvkekat heyv tes, eckemelvlke 
oyevlke esyoman em estemerkv ofvn er hecet, momet 
ekvnv en holwvken esvholwvkekot e vevyecatet. 


SETENTVCKE II. 


TECVKKVYVTE toyatskat, pu Pucase Cesvs Klist vrakkat 
em vkvsvmkv este etemetuece ohcatskvs. 

2 Momen este-hunvnwv, estenke-wesakvtehkv evtokunap- 
lanen ocet, vecvke herateu ocet, cen nvkvftetv take ofvn 
vlaken, hvtvm estemerkusat, vecvke svholwvken ocet 
vlaken omat ; 

3 Momen veevke here ocan vrakkuecot, Yvmvn heran 
likvs, kicatsken, momet este estemerkusan, Vsvn huervs, 
monkat evle vm ohhuerickv elecvn likvs, kicatsken 
omat; i 

4 Este etemetuecet etefullatskeko haks? momet fve- 
cecvlke vkerrickv hervkeko ocet ce hakvkeko bake? 

5 Pohvkes, tecvkkvyvte vm vnokeckvlke toyatskat, este 


"t 

estemerkakuse ekvnv oh fullat vkvsvmkv ofvn nake-ocvken 
hayet, momet etvlwv Hesaketumese vnokecakan ce’mvka- 
res kice temfaccvte epucase hakvkvren Hesaketvmeset 
enhopoyvtet omeko haks? 

6 Momis este estemerkakan enhomecatskvtet os. Este 
nakc-ocvlke ce’stemerrvkuecet, ohfvececkv ohliketv ehomv 
ce svpvklecvket omeko haks ? 

7 Eme mv hocefkv vcakat ec oh huehokat tvklecaket 
omeko haks? 

8 Momis Nakhooce vevkvyen, vhakv mekkvke ’mvhakv 
omat esfvcecatsken omat, Cem vwolievn e vnokecetskat 
etvpomen vnokecvs, makat, heren vfastatsket os. 

9 Momis este etemetuecatsken omat, naorketvn vfastats- 
ket os, vhakv eteropotten naorkvlke toyatsken ec ohker- 
kuecvket os. 

10 Este estomis, vhakv omvlkvn vfastis, hvmken kacen 
omat, omvlkvn kvce omet hueret os. 

11 Hoktahretskvs, makat, matat, Elehcetskvs, makvtet - 
omekv. Monkv hoktaretskeko estomis, elecetsken omat, 
vhakv-kaevt hueretsket os. 

12 Pueasseko-hueretv em vhakv eteropotten obfveceho- 
cvrane omen opunayet, momecvs. 

13 Merkvn heckuecekatet merkv en heckekon ohfvoce- 
hoevres ` momen ohfvececkv vnrvpen merkv afveket os. 

14 Teevkkvyvte toyatskat, estimvt vtotketvn ocekot, 
Vkvsvmkvn oos, maken omat, naken en lopicet ome 
haks?  Vkvsvmkvt hesayece taye haks? 

15 Tecakkakvte hunvnwv hvmket, monkat tecakkakvte 
hokte hvmket, enatvlkvranuset, momet hompetv nettv 
omvlkvn eyace enkusapket on omat, 

16 Momen hvmkvtekatskat kicaket, Herkv ofvn vpe- 
yvks, ce lekuthvket, momet ce fvekvkekvs; momis nake 
cna en lopicvke tayat emakatskckot, naken lopice haks? 

17 Matvpomen vkvsvmkv vtotketvn ocekon omat, en- 
tvlkuset omet, elet os. 

18 Momes, Cemet vkvsvmkyn ocetsken, vnet vtotketvn 
ocis, cem vkvsvmkvn cv hecievs, cem vtotketv sekon, vneu 
vm vkvsvmkvn ce hecicares, vm vtotketv eteropotten, 
este-hunvnwvt make wites. 

19 Hesaketvmese hvmkuset likes, komet, vkvsametsket 
os, heren vfastetskes, mv vkvsametskat ; puyvfekev hol- 
wvhokat tis vkvsamet, fekekaket omes. 

20 Momis Aeha, este ehvperkv toyetskat, vkvsvmkv, 
vtotketv sekat, elet os, kerretvn kometsket o haks ? 

21 Epleham, purke, eppuce Iseke altvn oh wvkecet, 
Hesaketvmesen emvranof, vtotketv eteropotten este-facev 
en hueretvn hueret omekvt haks ? 

22 Hecetske haks, vkvsvmkv vtotketv vpvke vtotkvte, 
momet vtotketv eteropotten vkvsvmkv espokvtes. 

23 Momen Nakhocce esfackvtes, mv makat, Epleham 
.Hesaketvmesen vkvsamvtes, momen mv vævsamat omecicen, 
fvecetv enaken en hahoyvtes,.momen Hesaketvmese en 

-hessen kihocvtes. 

24 Monkv hecatskes, este vkvsvmkv eteropotte tvlke- 
kon, vtotketv eteropotten este-facev en hueretvn hue- 
ret os. 

25 Matvpomen Lehap, hoktarv, opunvkv-esfullylken 
evpayet, etin vtotakof, vtotketv eteropotten este-facev 
en hueretvn hueret omekat haks ? 

26 Monkv ena puyvfekev vpvkekat elat etvpomen, vkv- 
svmkv vtotketv vpvkekat elet os. 


 SETENTVCKE IIL 


ETECVKKVYVTE toyatskat, mvhayvlke sulket ohmatskvs, 
hoyvnen ec ohfvecehocvkvres kerratskat. 
2 Omvlkeyat sulken naorkeyet omekv; estimvt opunvkv 

ofvn naorkekon omat, matat este-hunvnwv hvsvtket omet, 
ena omvlkvn cuksakkuece tayet os. 

9 Hecvks, corakko e cukwv cuksakkvn cuksakkueceyet 
os, pum vkvsvmvkvren, momet ena omvlkvn folotecice- 
yet os. 

4 Hecvks, perro-cuko matvpomen rvkrvketvt ont omis, 
momet hotvle yekcakat es vtohkis, estvmin em fvyatv 
komat semfvyatkv cotkusis es folotecihocet os. 

5 Matvpomen etulaswv enalvtce, cotkuset os, momet 
nake rvkrvken ’sopunayet os. Hecvks, nake rakke mahis 
totkv cotkusat vhetecet os. 

6 Momen etulaswv totkvt omet, holwvyeckv ekvnv tes; 
etulaswv pu'nalvtce vpvkc hiyomet os, cna omvlkvn vho- 
panet, pum munky en nekeyctv vhetecet. os, momet- 
totkv-rakkot vhetecet os. 

7 Nake ele-ostvkusat, fuswv tis, cetto tis, uehatkv vk 
fullat tis, mvrahrvkv — yvmvsvkuehocet, yvmvs- 
vkuehocvtct omekv. 

8 Momis etulaswvn estimvt yvmvseceko tayes, nak’ hol- 
wyke fvyvthoycko tayet, nake estelece tayat es fvcke tes. 

9 Mvn Hesaketvmese, Erke tan, es vkvsamet, momet myn 
este Hesaketvmese vhake hahihoevten es tvhikeyet os. 

10 Vkvsvmkv tvhiketv tis ecukwv matan esossaket os. 
Tecvkkvyvte toyatskat, heyv nanvke momvranekot os. 

11 Uekiwv mata a fihnat uewv heren uewv home tepaken 
a fihnece te? | 
12 Tecvkkvyvte toyatskat, kc-rakko olefv em ette ettuece 
taye haks? momen pvrkofykv ke-rakkon ettuece taye 
haks? monkv uekiwv ueokevnevmpv, uewv herat tepaken 

a fihneceko tayes. 

13 Estimvt ece ’pakvkat hoporrenet, nake kerret ome 
haks? vretv herat aossen hoporrenkv en yvmasketv ofvn 
em vtotketvn heckvkuecekvs. | 

14 Momis vholvekv home etepoyetv tepakat ce feke 
ofvn ocatsken omat e ekvsahmatskvs, momet mehenwy 
vnrvpet lvkisatskvs. 

15 Heyv hoporrenkv hvlwe a hvtapkekot omes, momis 
ekvnv enaket's, ena-vpeswv enaket's, puyvfekev holwvke 
omet os. | 

16 Estvmvn vholvckv tepoyetv tepakat ocat, mvn tehvn- 
kv momet vtotketv holwakat vtekat ocet omekv. 

17 Momis hoporrenkv hvlwe a hvtapkat, enhvteceskvn 
hvsvtket, mohmet tenherkepuecet, yvmaskuset, vkvsamu- 
set, merkv ette herakat tis es fvcket, este etemetuecekot, 
sahayekot omes. 

18 Momen fvecetv em ette herkv ofvn fokahoyen, herkv 
hayakat fokayet os. 


SETENTVCKE IV. 


-Horre etepokv tis ece "pvkvke ocakat estvmin a awe 
haks? Yvn a aweko haks? Cem eyackv take ce'nalvtce 
ofvn tepoyakat a aweko haks ? 

2 Ce yacvket, ocatskekot os.  Elecatsket os, momet- 
ocetv ce yacvket, cen heckvkeko tayet os; tenrapet ete- 
poyatsket os, momis ocatskekot os, vpohatskekokv. 

8 Vpohatskes, momis cen heckvkekot os, cem eyacky 
take oh sumecicvranet, mvtten vpohatskekv. 

4 Hunvntake hoktarvlke, hoktvke hoktarvlke esyomats- 
kat, ekvnv en hesse vretv Hesaketvmese vnrvpkvt omat 
kerratskeko haks? Monkv estimvt ekvnv en hesse hake- 
tvn komen omat, Hesaketvmese vnrapvt os. 

5 Puyvfekev epu "pike likat vholvckv oren eyacet os, 
Nakhocce makat ehvperkvn maket os, komatske haks ? 

6 Momis herkv ohvtvlvken emet os. Monkv Hesaket- 
vmese ekvsamat vnrvpet omet, momet efeke ofv kvncapu- 
sat herkvn emet os, maket os. 

7 Monkv Hesaketvmesen em e wikvks. Puyvfekev 
holwakat vnrvpvks, momen cen letkvres. 

8 Hesaketvmesen vnakuccvks, momen ece 'nakuecvk- 
vres; naorkvlke toyatskat, cenke taken hvsvthicvks, 
momen vkerrickv hokkolicatskat, ce feke taken hvsatha- 
kusen hahicvks. 

9 Ce feket cen nokhokusekvs, momet wahoket, hvkih- 
hokvks; cem vpelkv taket waketv hakekvs; afvcketv 
Pa å hakekvs. 

10 Hesaketvmese ehomvn e kvnevpuecvkes, momen ce 
hvlwecvkvres. 

11 Tecakkvte toyatskat, holwvken et'opunvyehcatskvs. 
Estimvt tecakkvten holwvken opunvyecet, tecakkvten 
ohfvececat, vhakvn holwvken opunvyecet vhakvn ohfvece- 
cet os; momis vhakvn ohfvececetsken omat, vhakv vfastv 
tokot, vhakv ohfvececvt ometsks. 

12 Vhakv estemv hvmket, hesayece tayct, sumecice tayat 
liket os; este etv ohfvececetskat, estimv toyetske haks? 

13 Tokvs hiyomat, Mucv-nettv monkat vpvksen mv 
tvlofvn vpeyet, ohrolope hvmken fekhonnet, wiyet, neset, 
'se ohvtvlvyeyvres, makatskat, 

14 Vpvksen nake estomvranat kerratskekofvt. Cen he- 
saketv nake te? Hopere, estomusen heciket, sumkat tes. 
` 15 Momat, Hesakctymeset komen omat, hesahokeyet, he- 
yvn momecet, monkat myn momeceyvres, makvranatsket os. 

16 Momis hiyomat cem ekvsvmkvtake ofvn ece "fackvket 
os; afvcketv mv omat omvlkvt holwvket os. 

17 Monkv mv herat mecetyn kerret, mecekat, holwvyeckv 
em ocet os. 


SETENTVCKE V. 


Toxvs hiyomat, nake-ocvlke toyatskat, estemerkv ec oh. 
yicvranvkan es hvkihhoket, wahokvks. 

2 Nake ocatskat lekwvket, cem  vecvkeu sukehtvt 
loket os. 
3 Cen cvto-kunaplane take, momet cen cvto-kunaphvtke | 
vhopvnkvket os, momen mv vhopvnkakat ohkerkueckv 
ece'nrvpvke tares, momet totkv omet cena-vpeswvn pv- 
pvres. Nettv espokakat en nak’ sulecatskvtet os. 

4 Hecvks, vtotkvlke cem ecvpofv taken wucutakvte en fe- 
ketv em fekhonnicatskvtet a huehken,wucutakvte en hueh- 
ketvt Sapeot en Hesaketvmese e hvckon "sen ceyvtet os. 

5 Afvcketv ofvn ekvavn oh fullatsket ,«yvmahkuecvlke 
toyatskvtes; vpespvsatkv nettv omen ce feke taken hom- 
picatskvtes. i 

6 Este-faccvn ohfvececet, elecatskvtes, ece'nrvpekot 
oman. 

7 Hesaketvmese em vlvketv oren momis-komvks, tecak- 
kvte toyatskat. Hecvks, cvpofv vhecicv ekvnv em etten 
em ehaket, hofunen momis komet emehaken, oske hvten 
hvtapket momet yupv hvtapkat en hecket os. 

8 Cemeu momis-komet, ce feketaken yekcvkuecvks, 
Hesaketvmese em vlvketv vwolicet omekv. 

9 Tecakkvte toyatskat, etem encahkatskvs, ec ofrene 
hocekaren; hecvks, Fvccecvt vhauke ehomvn hueret os. 

10 Tecvkkvyvte toyatskat, owalvlke, Hesaketvmese e 
hocefkv ofv opunahoyvte, momis-komet, momet vkvsamu- 
sen estemerrihocvte ocat, vhayetvn ocvkes. 

11 Hecvks, momis-komet vpeyakat afvckakes, komeyet 
os. Cop momis-kome ayvten pohatskvtet os, momet 
Hesaketvmese emmerruset, merkv es fvcket omen, momet 
naken komat hecatskvtet os. | 

12 Momis tecvkkvyvte toyatskat, nak’ omvlkv en 
hoyanat, Hesaketvmese e hocefkv ehvperkvn punahy- 
atskvs, hvlwe es hocefekot, ekvnvu es hocefekot; nake 
etv estomis es hocefekot; momis henka maketskat henka 

tares, momen monkos maketskat monkos tares, ohfv- 
ececky ce'k pvlvtkvkekaren. 

13 Ece 'pakvkat hvmket estemerket on omat, me- 
kusvpekvs. Estimyt afveket on omat, esvkvsvmkvn 
yvhikekvs. 

14 Ece 'pakvkat hvmket enokket on omat, mekusvpkv- 
cuko vfastvlke en huehkahken, Hesaketvmese en hocefkv 
ofvn nehen es em vfeyaket oh mekusvpvkekvs. 

15 Momen vkvsvmkv mekusvpkvt enokkat hesayecen, 
Hesaketymeset a huerievres, momen naorketvn vfastvten 
omat, en kvpvyecihocvres. 

16 Etem mvttecatskvten etem e ohkerkuecet, etem eme- 
kusvpatskvres, cem wikvkvren. Este-faccv em emeku- 
svpkv yekcetv ocat sulken momecet os. 

17 Elivs pume pum emunkv etvpomet omvtes; momet 
osikats komet, heren mekusapvtes; momen obrolope 
tutcenen hvse epaken ekvnv oh oskolekátes. 

18 Momen hvtvm emekusahpen, hvlwet osken ehmen, 
ekvnvt em etten hayvtes. 

19 Tecakkvte toyatskat, hvmkvtekatskis mehenwvn en 
kvpaket, em matten omat, momen hvmket afulecicen 
omat, 

20 Heyvn kerrokvs, estimvt em vretv em mvttat naorkvn 
afulecicen omat, elkv en kvpvken puyvfekevn hesayehcet, 
naorketv sulken ehvres. 


COKV VPASTVL PAL 


TITVS OHTOTVTE. 


SETENTVCKE I. 


Par Hesaketvmese em vtotkv, momet Cesvs Klist em 
.vpåstvl foyvyat, Hesaketvmese enhopoyvkvte em vkv- 
svmkv momet mehenwv ohkerkueckv, mekusvpkv me- 
henwuse ohfveev ocat vevkvyen, 

2 Hesaketv emeyuksv-seko em enhonrkv, mv Hesaketv- 
mese lakseko taye, ekvnv vliceceko munkof, este temfac- 
cvte ocat, 

9 Momet momvre tetaye ocof, erkenvketv eteropotten 
em opunvkvn kerkuecvte, mv Hesaketvmese pu Hesayecv 
em vhakv vcvkvye vm wihokat ofvn ; E 

4 Titvs, vkvsvmkv tvleme vevkvyen cv’ppuce mahusat 
oh "tots; heromkv, merkv momet herkv Hesaketvmese 
Erke, momet pu Pucase Cesvs Klist, pu Hesayecv a vtet 
ece 'pvkekvs. 

5 Heyv esvrahkv Kletv ofvn ce wikimvts, nake espokeko 
ocakan mvhericet, etvlwv omvlkvn erkenvkolke vculvkue- 
can em wiketv hayetskvren, ce kicvkvyvte omen; 

6 Estimvt nake em mvttekot, ehiwv hvmkusen ocet; 
hopuetake vfekrakkvke tayen ocet, yvmahkueev kihoce- 
kot, ekv-yekcet omekon omat, mon hayetskvres. 

7 Mekusvpkv-cuko vhecicv, Hesaketvmese en nakvfastvt 
omet, nake em mvttekot, ekvsvmekot, lvpken cvpvkkekot, 
tepoyv tokot, hacv tokot, vlesketv ofv nake'se ohvtvlvye- 
tvn eyacekot omvranet omekv ; 

8 Momet este en cukopericat encaket, este herakat 
vnokecet, emahlvpvtket, fvccvt, hvsvtket, e em fvyatet, 

9° Mvhahoyvte vevkvyen punvkv fvcevn yekcen hvlatet, 
opunvkv mehenwv ofvn este’m vcahnet, momet a vnra- 
pvlke ohfvnkvre tetayen. 

10 Ekv-yekcakat sulket omekv, momet ehvperkv opunv- 
yvlke, este-mvkerrvlke, svkvmsesvn vkvsamvlke mahvkvu. 

11 Mv ecukwv vkhothokvranet os; mv cuko hvmecat 
rvkpvlricet, momet vlesketv ofv nake "se ohvtvlvyetvn 
eyacvket, nake mvhayeko tayat mvhayaket os. 

12 Kletvnvlke estofis laksvlke, ponvttv holwvyecvke,. 
nvrke fekhonnvket omes, Kletvnvlke mahusat hvmket,. 
owalvt, makvtes. 

13 Heyv kerkuecvte mehenwvt os, monkv fvsken em 
vsehvkvs, vkvsvmkv ofvn evfencvke taren ; 

14 Cusvlke en nakonvkuce, momet este mehenwv en 
kvpvkakat em vhakvn oh hecvkekaren. 

15 Hvsvthakat nak’ omvlkvt en hvsvthvkés; momis 
hwavthvkekat, momet vkvsvmvkekat naket en hvsvthvke- 
kot, em puyvfekev, em vkerrickv tis svholwvhoket os. 

16 E oh kerkuecakat, Hesaketvmesen kerres, makaket 
os; momis vtotketv ofvn Hesaketvmesen ehelaksecet, 
momet en homechoye tetayat, momet apohicvkekot, vtot- 
ketv herakat vtekat ocvkekot omes. 


SETENTVCKE I. 


Momis mvhakv temvpoke vevkvyen nanvken em punvyv- 
ketskvres ; | 

2 Veulakat mahlvpvtkvke, fvecvke, hoporrenvke, vkv- 
svmkv, vnokeckv, momis-kometv esyomat ofv cvfencvke 
taren. 

3 Matvpomen hoktvlvke, em fulletv hvsvthvket, este- 

oh-laksvlke tokot, pvrko-opuswv sulken eyacvkekot, nake 
herakat emvhayvlke taren. 

4 Hoktvke mvnettvlken hoporrenkvn mvhayet, ehetake 
vnokeevke, en hopuetakuceu vnokecvke, 

5 Mahlvpvtkvke, efeke hvsvthvke, cukovfekhonnvlke, 
herake, ehetake em apohicvke taren; momof Hesake- 
tvmese em opunvkvn tvklehocekares. 

6 Matvpomen hunvntake mvnettvlke em vcahnvks, 
emahlvpvtkvke taren. 

7 Nake omvlkv ohfvcev vtotketv herakat ofvn vhayetvn 
e heckuecet, mvhakv ohfveev fvyvtkeko tayen, okha- 
cekon, | 

8 Opunvkv ofv temvpoken, ohfvecehoceko tetayen e 
heckuecvs, estimvt vpvlhvmke vpvket on omat, nake 
holwvke ec opunvyeckv ocekot, vlsvren. 

9 Vtolkvlken em vcahnvks, e pucasvike mahusan apo- 
hicet, nak’ omvikv ofvn afvcecicet, pvlken em vyopos- 
kvkekot, 

10 Vkonahvkekot, momis omvlkvt heren vkvsvmhoye 
taye taren; nake omvlkv otv Hesaketvmese pui Hesayecy 
em mvhakvn vecece omet herusen hayvkvren. 

11 Hesaketvmese en heromkv, vhesaketv sarat, este 
omvikv ehomvn hecke hakvtet omekv pu mvhayet, 

12 Mekusvpkv-tokon, momet ekvnv em eyackvn e em 
vsehet, mahlvpvtkvke, fvecvke, mekusapvket yvmv ekvnv 
oh fulleyvren, pu mvhayet, 

18 Enhonrkv afvcketv ocan, momet Hesaketvmese rak- 
kat, momet pu Hesayecv Cesvs Klist em vlvketv rakkat 
en nene hecet, - 

14 Mv, holwvyeckv omvlkvn en kvpvken pu neset, mo- 
met etvlwv veake, vtotketv herakat vfekeakhen e en hayet 
hvsvtecvret, e pum estemvten, 

15 Heyv nanvken opunayet vcahnvtcvs, momet yekcetv 

omvlkvn es opunayet este'm vsehvtevs.  Estimvt cen 
homeheats. 


SETENTVCKE III. 


MEKKVLEEN, momet ohfvnkakat en yekcetvn em vkvsv- 
met, 'mapohievket, momet vtotketv herakat vtekat emete- 
takvket omvkvren vkerricepuecvs. 

2 Estimvn nanvkokicekot, tepokv en kvpvkvket, yvmas- 
kvket, eyasketv vtekat este omvlkvn em e heckuecvkvren. 

9 Pume tis, pu hoporrenvkeko, vkvsvmvkeko, ehosvke, 
eyackv momet afvcketv mvrahrvkvn vfastet, enhomeckvn, 
vholvckvn fullet, en homecvke tavet, ete'n homecakeyvte 
ocet os, 

4 Momis Hesaketvmese, pu Hesayecv en heromkv, mo- 
met vnokeckv este ohfvecv ocat hecikof, 

5 Fvecetv em vtotketv momeceyvte eteropotte tokon, 
momis em mérkv vevkvyen, svnvcomv-hecketv okkoskv 
momet Puyvfekev Veakat muevseckv eteropotten pu 
hesahuecvtet os; 

6 Mv pu Hesayecv Cesvs Klist eteropotte esohfvcken es 
ep oh kalvte, | 

7 En heromkv eteropotten pu fvcevke omen, hesaketv 
meyuksv-seko em enhonrkv vevkvyen pucasvke taranen 
pu hahihocvren. 

S Heyv opunvkv mehenwvt’s, momen heyv nanvken 
yekcen est! emvhayetskvren komis, Hesaketvmese ofvn 
vkvsvmakat vhericet vtotketv herakat vcayecvkvren. 
Heyv nanvke este en heraket, en lopicvket omes. 

9 Momis hoporrenkv-toko tempohetv, momet honvpsetv, 
momet etenrvpkv, momet vhakv ohfveev etehvnkvn en 
kvpvkvtevs; heyv nanvke esten lopievkekot, ehvperkvt 
omekv. 

10 Este vkvsvmkv ofv fvccekat vhvmkvn, momet svhok- 
kolvn em vevhinet, em e fulkvtevs. 

11 Heyvn kerret, este heyv omat fiket, naorket, eme tan 
e oh fvececet os. 

12 Atemvs monkat Tekekvs ec oh 'tohtvyof, Nikapoles 
tvlofvn lypken vm vlvkvtevs; rvfo mvn fekhonnares ko- 
mvyet okv. 

18 Vhakv-hayv, Senvs, Vpalvs tepakan vcayecet, vtotv- 
kvtevs, naken en kusvpkekaren. 

14 Momen punakeu vtotketv herakat, nake en lopicvke 
tayat, vevyeckvn eskerrvkekvs, ettvkekot omvkekaren. 

15 Ve vpvkakat omvlkvt ece 'sekakes. Vkvsvmkv ofv 
epu 'nokecakat vsekvkvtcvs. Omvlkatskan heromkv ece 
'pakvkekvs. Momekvs, 





COKV VPASTVL PAL 


EFESVNVLKE OHTOIVIE. 

SETENTVCKE I. 


Par, Cesvs Klist em vpastvl toyvyat, Hesaketvmese 
komat vevkvyen, emekusapvlke Efesvs tvlofy vpokat, 
momet Klist Cesvs ofv em enhonrvke tayat oh ’totakis. 

2 Heromkv momet herkv Hesaketvmese Purke, momet 
Puease Cesvs Klist a enkvpvket ece 'pakvkekvs. 

9 Hesaketvmese, momet Cesvs Klist pu Pucase Erken 
vrakkuehocekvs, mvt puyvfekev merrety hvlwe ocat 
omvlkvn Klist ofvn es ep oh merrvtes. 

4 Pu hvsvthvke, em mvttvkeko, vnokeckv ofv ehomv 
fulleyvren, ekvnv hocackeko munken eme ofv pu'nhopo- 
yepvte omen. 

5 Em eyackv yvmaskusat vevkvyen, homvn pu mellv- 
ten Cesvs Klist eteropotten en hopuetakuce hakeyvren. 

6 En heromkv en rakketv vkvsvmkvren, mv ofvn Vno- 
keckate ofyn em vlostet pu hayvtes. 

7 Mv ofvn,-e catv eteropotten nesketv momet hol- 
wvyeckv enkvpvyecickv oceyet os, en heromkv en sulke 
vevkv yen. 

8 Mv ofvn sulke mahen pum ocvtes, nakkerretv hopor- 
renkvu omvlkv ofvn. | 

9 Ehke nake komat pun kerkuecvtet, mv eme ofv en 
yvmvsvkares komvte vevkvyen omvtes. 

10 Afvstetv oketv esfvcfakof, hvlwe ocakat, momet 
ekvnv ocakat omvlkv Klist eme ofvn hvmkusen vtelo- 
yvres; 

11 Eme ofr etan punake taranvten heckueceyvtes, 
homvn pu mellvkvtet omen, momecares komvte vcvkv- 
yen, mvt em eyackv hoporrenkv vevkvyen nak’ omvlkvn 
vtotket omes ; 

12 Pume, enhvteceskv Klist ofv enhonrkv hayeyvtet, 
en rakke vkvsvmkvren fulleyvren. 

18 Mv ofrn centakeu vfekrakkatskvtes, 1 7 em 
opunvkv, cem vhesaketv opunvkv-hervn pohatskvte ren- 
yupvn, temívecvkvte Puyvfekev Veakat vkvsamatskat 
rohyvpvn es ce kerkuecvkvtes. - 

14 Mvt punake taranat eskerkvt omes, nake neshoyvte 
e enakueckv, momet en rakketv vkvsvmkv oren. 

15 Monkv vneu, Pucase Cesys ofvn vkvsvmkv, momet 
mekusapvlke omvlkv vnokeckv em ocatskat pohvyvte 
rohyupvn, 

16 Vm emekusvpkv ofvn ec ohfvcev take vkerrickv 


hayit, momet 'sece ’rahkv take vkvsvmkvn hayvyat wikv- 


kot os ; w 


17 Pu Pucase Cesvs Klist en Hesaketvmese, rakketv 
Erket hoporrenkv, momet kerkueckv puyvfekcv ce'mv- 
kvren, eme kerretv ofvn. 

18 Cem vkerrickv take e turwvt hvyayihocen, cemet en 
huehketv enhonrkv nake tat, momet en nakockv meku- 
sapvlke ofv en rakketv en sulke tat, 

19 Momet vkvs uneyat ohfvecv en yekce en rakke estv- 
mahe nake tat kerratskvren, en yekce, rakke em vtotketv 
vevkvyen. 

20 Myn emet, Klist ofv momecvtes, pvsatkvte enkvpv- 

ken a kvwapof, momet hvlhawat ofvn em akvpervn 
licet, 

21 Ohfvnketv, yekcetv, Nu pucasetv, momet 
hocefkv yvmv ekvnv ofv tvlkekon, momis mv vlvkvranat 
tis ofvn hocefhoyat omvlkv onvpvn licet ; 

22 Momet nak’ omvlkv ele elecvn vpohyet, emen meku- 
svpkv-cukon emet, ekv nak’ omvlkv ofv taranen. 

23 Mv emekusvpkv-cuko enat omet, mv omvlkv ofvn 
omvlkvn fveficat en sulke tes. 


SETENTVOKE 1I. 


MomET naorketv, holwvyeckv ofvn ce pvsvtkakvte ce 
wenahuecvket os. 

2 Mv ofvn fullatskvte ocet os, yvmv ekvnv ere vevkv- 
yen, hotvle en yekcetv em mekko, puyvfekev hopuetake 
apohievkekat ofvn vtotkat vevkvyen fullet. 

3 Mv vpvket pumeu omvlkeyat pum vpeswv naken ko- 
mat ofvn etefulleyvte ocet os, vpeswv momet vkerrickv 
em eyackvn fveficet, momet pum emunkv vevkvyen 
evpvkketv en hopuetake vpvltake omet omeyvtes. 

4 Momis, Hesaketymese merretv ofv nake oce likat em 
vnokeckv rakke, 

5 Naorketv ofyn pu pvsatkvte omof tis, ”sepu 'nokecvte 
svrahkvt Riet vpvken a pu hesahuecvtes ; UT nl es 
ce hesahokes ;) 

6 Momet tohkvlken pu wenahuehcet, hvlhawat ofv Klist 
Cesvs ofvn tohkvlke vpoken pu hayvtes; 

_T Cesvs Klist eteropotten yvmvskv epohfvecy ocat ofvn, 
en heromkv en sulke estvmahen heckuecvret, oketv yiev- 
ranat ofvn. 

8 Vkvsvmkv eteropotten, heromkv es ce hesahoket 
omekv; momen ceme ce teropotte tokos; Hesaketvmese 
em estemkvt's. 

9 Vtotketv eteropotte tokon, estimvt 'sekvsvmekaren. 

10 Pumet em vtotketv toyekv, Klist Cesvs ofvn hoeve- 
kvtet, vtotketv herakat svrahkv, mv Hesaketvmese homv 
tetakuecvten, mv ofvn fulleyvren. 

11 Monky, vpeswv ofen Centilvlket omaisken, mv, vpes- 
wv ofvn enke eshoyat Svkvmsesvn kihocat, Betten, 
tokon ce kicaken, fullatskvten vkerrievkes, 

12 Momet mv omof, Klist ocvkekot, Eslevlke em etvlwv 
ohfveev tvleporvlket, temfvecetv temfvecakvten kerrvke- 
kot, enhonrkvn ocvkekot, Hesaketvmeseu ocvkekot ekvnv 
ofv omatskvten vkerricvkes. 

13 Momis Klist Cesvs eteropotten, cemet, hopvyen 
fullatskvte ocan, hiyomat Klist e catv eteropotten vwoli- 
cen ce hahoyvket os. 

14 Emet pun herkvt omekv; hokkolvn hvmkusen hah- 
yet tohopke setekvpickvn Wiafvt: 

15 Em vpeswv ofyn homeckv, nakvfvatéty. melhoyvte 
em vhakvn sumecihcet, eme ofv hokkolat este hvmke 
mucvsen hayvret, herkvn hayet, 

16 Momet hokkolvn ena hvmke ofvn tohweklepkv aete- 
ropotten Hesaketvmese em etenherkepuecvret, mv ofvn 
homeckvn elehcet, 

17 Momet vlahket, centake hopvye fullatskvten, momet 
vwolicakaten herkvn em erkenvkakvtes. 

18 Momen eme etehoyvnen Puyvfekev hvmke ofvn hok- 
koleyat Erken oh vhoyeye tetayat ocet os. 

19 Monkv hiyomat ohvtvlakat este kerkvkeko, tvleporvl- 
ke toyatskekot, momis mekusapvlke vpvke tvlofvlke, He- 
saketvmese en cuko-vtehkvlke toyatskes. 

20 Momet vpastvlvlke, momet owalvlke en likvn oh 
hakatsket os, Cesvs Klist mahusat vkvnowv-cvtot omen. 

21 Mv oben cuko omvlkvt heren eteliket, Hesaketvmese 
en cuko veake hakat oren ohvtvlaket os. 


EFESVNVLKE III. 


IND 
GA) 


29 Mv ofyn cemeu etelike hakatsket os, Puyvfekev 
eteropotten, Hesaketvmese e hute hakatskvret. 


SETENTVCKE III. 


Herv esvrahkvn, Pal, Cesvs Khst em este svlvf kuehocat 
toyvyat, Centilvlke toyatskat svrahkv, 

2 Hesaketvmese en heromkv vfvstetv cemetake ohfveev 
a'mvten pohatskvten omat, 

3 Kerkueckv eteropotten nake ehkat vn ker kuecvtet 
omen, opunvkv nvcomuse ofvn hoecievyvte omet, 

4 Mv eteropotten, men hecatskoi, Klist en nake ehkat 
kerrvyat kerratskvres. 

5 Mv hiyomat, Puyvfekev aetehoyvnen vpastvlvlke vea- 
cakat, owalvlke esyomat en kerkuehocat omen, ho- 
nvpse hoyvnakvte ofvn este en hopuetake en kerkue- 
hocekates. 

6 Centilvlke vpvkvke pucasvlket ot, ena hvmkuset, 
momet Klist ofv opunvkv-herv aetehoyvnen em etemtve- 
cetv tohkvlket ezwvkvren. 

7 Hesaketvmese en heromkv em estemkv en yekcetv 
em vtotketv eteropotten a'mvte vevkvyen myn opunvko- 
herv viastv es cv hakvtes. 

8 Vnen, mekusapvike lopuckus mahat ’sen cutkusat 
toyvyat, heyv heromkv a'met os, Centilvlke vpvken Klist 
en nake-ockv enrvmrvkeko tayat erkenvkaren ; 

9 Momet nake ehkat em etohkvlketvn, mv ekvnv enhv- 
teceskv vteken Hesaketvmese, mv Klist etehoyvnen nake 
omvlkv hahievte ofvn ehkvten este omvlkvn hecvkue- 
caren. | 

10 Hiyomat, mekusvpkv-cuko eteropotten, Hesaketv- 
mese hoporrenkv mvrahrvkv sulke estvmahen ocat, hvlha- 
wat ofvn mekkvlke, ohfvnkakat esyomat en kerrvke 
taren, 

11 Meyuksv-seko komvte, mv pu Pucase Cesvs Klist 
oben komvte, vevkvyen. 

12 Eme ohvkvsvmkv eteropotten fekhvmkety momet 
enhonrkv ofyn oh vpeyeye tetayat oceyet os. 

18 Monkv vm estemerketv ”sece ”rahkv take svrahkvn ce 
hotosvkekaren komis; mv estemerketv cem vrakketv taket 
omakes. 

14 Heyv esvrahkvn pu Pucase Cesvs Klist Erke ehomvn 
ev torkowvn pekohlicis ; 

15 Cuko-hvmecvlke omvlkvn, hvlwe, ekvnv oben men es 
hocef huehocet os ; 

16 En rakketv en sulsuke vevkvyen em Puyvfekev etero- 
potten, ofv-este ofyn yekcetv es ce yekevkuehocvren ce- 
mvkvren emekusapis. 

17 Vkvsvmkv eteropotten Klist ce feke take ofvn 
likvren, momat vnokeckvn likvn oh hayet, mv ofvn 
yvlonkvn hayet, 

18 Mekusapvlke omvikv vpvket en tvphe, en evpke, en 
suf ke, en hvlwe kerratske tayvren, 

19 Momet Klist em vnokeckv kerresko tayat kerratsket, 
Hesaketvmese em fvcketv omvlkvn es ce fvcfvke taren. 
.20 Hiyomat mv omvlkvn vpoheyat, momet vkerriceyat 
'sen hoyvne estvmahen momece. tayat, yekcetv ep ofvn 
vtotkat vevkvyen, 

21 Mv, mekusvpkv-cuko ofvn Cesvs Klist eteropotten, 
oketv omvlkv etehoyvnen, ekvnv meyuksv-sekon, rak- 
ketvt em ocekvs. Emen. 


SETENTVCKE IV. 


Monxv vne, Pucase em este svlvfkuchocat toyvyat, 
huehketv es cen huehhokvkat `oren fullatskvren cen ` 
kusapvkis, 


2 Ekvnevpueckv omvlkv, eyasketv momet momis-ko- 


H: 

metv ocet, cem etenrvwv take vnokeckv ofvn e eu 
hvlatet, 

3 Puyvfekev hvmkusetv vevyecetv vcevllvket, herkv 
semetelvckv ofvn. | ! 

4 Ena hvmken, momet puyvfekev hvmket 0s; cen 
huehhokvkat enhonrkv hvmkuse ofv cen huehhokvte 
etvpomen. 

5 Pucase hvmken, vkvsvmkv hvmken, paptesvm hvm- 
ken. uni 

6 Omvlkv Erke, momet Hesaketvmese hvmket, omvlkv 
'sen hvlwe, omvlkv eteropotte, momet omvlkatskat ofvt’s. 

7 Momis epu'rahrvkvn, Klist em estemkv svhopaky vc- 
vkvyen, heromkvn pu'mhoyet os. 

8 Monkv beleen vkvwapkof, svlvf ketvn svlvf kuehcet, 
emkv est” emvtes, maket os. 

9 Tokvs, vkvwapkat naket o haks? homvn ekvnv 
sufsoke mahan vk hvtvpkvte tokon omat? | 

10 Eme hvtapkatet, mv nake omvlkvn fveficvret, hvlha- 
wat omvlkv 'sen hvlwe vkvwvpkvtet, matat omes. 

11 Momet emakvte vpastvlvlke sasen, owalvlke sasen, 
punvkv-herv es fullvlke sasen, erkenvkvike mekusvpkv- 
cuko vhecicvlke momet mvhayvlke sases. 

12 Mekusapvlke mvherickv svrahkvn, momet ohvivstetv 
vtotketv, momet Klist em ena here tohtvretv svrahkvn ; 

13 Momet emunken omvlkeyat vkvsvmkv, momet Hesa- 
ketvmese Eppuce kerretv hvmkusetv este-hunvnwv ete- 
mvpoken, momet Klist em fveketv rakketv svhopakvn 
roricey vres. 

14 Svnveomvn hopuetake ivliehole, momet mvhayetv 
en hotvle vtekan es pu fulhoyekaren, momet este emv- 
kerretv, momet en cvfeknetv sehosickv, esenkvnhetvt 
omekv. | 
. 15 Momis vnokeckv ofvn mehenwvn opunahoyet, nake 

omvlkv ofvn, eme esceyet mahvkeres, Klist, mvt ekvt 
ok’, 

16 Mv aenkvpvken ena hvmkvt etetayusen etelvevket 
omet, momet teweteknuset omet, mv eteropotten etetek- 
kekv vtekat emvnicet omes, vrahkv vtekat vhopake vtot- 
kat vevkvyen, mvt ena ohvtvlayet vnokeckv ofv e 
etohtvretv svrahkvn. 

17 Monkv heyvn makit kerkuecis, Pucase ofvn, Centi- 
lvlke vpvltake em vkerrickv ehvperkv ofm fullakat omet 
muev vtekat fullatskekaren. 

18 En kerretvn ohyomucecicet, Hesaketvmese vhesake- 
tv en Ivpvtket omakes nakkerreko vtehtekat eteropotten, 
e feke take em wvahet omecicen. 

19 Mv feke-nokkat kerreko hahket, holwvyeckvn e em 
e wikaket os, vnoksetv ofvn nake hvsvtkekat omvlkv 
vivstvkvret. 

20 Momis momen Klist kerratskvtet omekos. 

21 Cesvs pohatskvten, emet ce mvhayvkvten omat, 
Cesvs ofv mehenwv ocat vevkvyen. ! 

22 Fullatskvte ocat ohfvecvn este veulat etvn ocvkes, 
mvt eyackv ehosicat vevkvyen hopvnkes, 

23 Momet muevsvks cem vkerrickv em puyvfekev ofvn, 

24 Momet este mucvsat vcevks, mv Hesaketvmese 
vevkvyen fveeetv momet hvsvtketv mehenwat oben ho- 
cackat. 

25 Monkv lvksetvn etvn ocvks; omvlkatskat, cem 
vwolicvn mehenwvn tempunahoyvkes, etelvcet omvkekv. 

26 Ce evpvkhokis, naorikatskvs; ce evpvkhoke emunken 
“hvse vklvtikats. 

27 Momet Puyvfekev Holwakat em etektvnehcatskvs. 

28 Mv horkopvte hvtvm horkohpåts, momis. vtotketv 
min nake heran enken es vtotkekvs, este nake enkusap- 
kusat eme tetayet ocvret. 

29 Opunvkv hvsvtkekat hvmkusis ce cukwvn osiyats ; 
momis mv herat, tohtvrkv emvnickv svrahkv, pohakat 
heromkv emvret. 

50 Momet Hesaketvmese em Puyvfekev Veakat elese- 
cihcatskvs, mv neskv nettv oren es ce kerkuehocat. 

31 Home-opunvkv, homeckv, cvpvkketv, estoke-mahetv, 
momet vivkleekv cen kvpakvkekys, momet holwvyeckv 
omvlkvn. 

32 Momet ete’n rem. ce feke lowveloket, ete’m 
merrvket omvkes, Klist svrahkv Hesaketvmeset cem 
merrvkvte etvpomen. — 


SETENTYCKE V. 


Moxxv hopuetakuce vnokeckvlke omaket, Hesaketvmese 
vevkfullvlket omvkes. 

2 Momet vnokeckv ofvn fullvkes, Klist epu 'nokecvte 
omen, momet e'pum e wikvtes, Hesaketvmese emlio- 
yvre, momet nake chomv elehoevre fvmecusat svrah- 
kvn. | | 
3 Momis hoktarkv,nake hvsvtkekat omvlkvn, holvekv 
tis hvmkis ce tenrvwv take hocefikats, mekusapvike 
momvret omekv. 

4 Vretv svholwwke tis, opunvkv hacohake' tis, esten 
lopiceko tayat, momis vkvsvmkv emetv min mecvks. 

5 Heyvn kerratsket omekv, hoktarv hvmkis, momet 
este hvsvtkekat, momet nake vholacv, mv nake-vhake: 
mekusapvt omat, Klist momet Hesaketvmese etvlwv 
ofvn nake epucasvranat ocekot os. | 

6 Estimvt opunvkv ehvperkvke es ce mvkeriyvkats, 
heyv nanvke omecicen Hesaketvmese en cvpvkket hopue- 
take apohicvkekat oh vlaket omekv. 

7 Monkv em vpahkatskvs. ` 

8 Yomucke toyatske ocvtet omekv, momiis hiyomat 

Puease ofvn hvyayvke toyatskes; hvyayvke hopuetake 
omet fullvkes. 

9 (Puyvfekev em ette herketv omvlkv, momet fvccetv, 
momet mehenwv ofvt omeky ;) 

10 Nake Hesaketvmese afvcecice tayat eskerratsket 
fullvkes. | 

11 Momet yomucke em vtotketv ettvkekat ofvn naken 
temohcatskvs, momis vnrvpvkes. 

12 Nake ehken vfystakat opunvyecetv tis vlesketv vpv- 
ket omekv. 

13 Momis nake vnrvphoyat omvlkvn hvyayvke etero- 
potten heckvket os; naken hecken hayat vtekat hvya- 
yvke tes. 

14 Monkv, Nocetskat, REL: pori oun a en 
kvwvpkvs, mohmen Klist hvyayvken ce'mvres maket os. 

15 Monkv vketecvkes, vhericet fullatskvret, hoporrenv- 
kekat omekot, hoporrenakat omet ; ; 

16 Oketvn nesaket, nettvt HOtwaltoket omeky. 

17 Monkv naken kerrvkekot ohmatskvs, momis Hesa- 
ketvmese naken komat kerrvket omvkes. 

18 Momet pvrko-opuswv es hacahkatskvs, mv ofv yv- 
mahkueckv ocat, momis Puyvfekevt es ce fvefvkekvs ; 

19 Yvhiketv, vkvsvmkv-yvhiketv, momet puyvfekev 
ohfvecv yvhiketvn 'se em punahoyet, yvhikaket, ce feke 
ofvn Hesaketvmesen vkvsvmaket, 

20 Nake omvlkv svrahkvn vkvsvmkvn emake emunkvt, 
pu Pucase Cesvs Klist e hocefkv ofvn Hesaketvmesen 
momet Erken vkvsvmaket ; 

21 Hesaketvmese em penkvlky ofvn ete’m apohicvket 
omvkes. 

22 Ehitake, cehetaken em apohicvks, Pucase Cesus 
ohfveevt omen. | 

23 Ehet ehiwv e’kvt omekv, Klist mekusvpkv-cuko 

e'kvt omat etvpomen ; momet emet ena tn 
omes. 

24 Monkv meküsvpkv-cuko Klist em apohicat omen, 
matvpomen ehitake ehetaken nak’ omvikv ofvn em apo- 
hicvkekvs. . 

25 Ehetake, cehitaken vnokecvkes, Klist ar. 
cukon vnokecet, e em e wikvte etvpomen. 

26 Opunvkv eteropotten uewv es okkosetvn es hvsvte- 
cet, vcakeit hay vret, 

27 Emekusvpkv-cuko vrakkuehocvre tetayen, svholwv- 
ke cutkusis, momet yucke hvmkusis, momet mv omakat 
hvmkusis ocekon e em e heckuecvret, moinet svholwvke- 
kot, veake taren. 

28 Ehetake eme ena vnokecakat etvpomen e hitaken 
vnokecvkvranet os. Estimvt e hiwvn vnokecat e vnoke- 
cet os. 

29° Estimvt estofvn ena-vpeswv en homecvte sekot ome- 
kv, momis vfastet vcayecet os, Pucase mekusvpkv-cuko 
em momecat etvpomen. 

30 Pucase ona, ena-vpeswv, momet e funen etelvevket 
omeky. 

31 Heyv esvrahkvn estet erken, ecken wikvres, momet 
e hiwvn etelvcvres, momen mv hokkolat ena-vpeswv 
hvmkusvres. 

32 Heyvt nake ehke rakket omes; momis Klist meku- 
svpkv-euko tepakan opunvyecit okis. 

33 Mome estomis omvlkatskat e vnokecat etvpomen 
omvlkvt e hiwvn vnokecekvs, momen ehiwvt e hen vrak- 


kuecekvs. 

Horvuztagg, ce’ckvlken em apohicvks, Pucase ofvn, 
heyvt fvecvt omekv. 

2 C’erken hvtvm ce'cken vrakkuecvs, mvt vhakv tem- 
fvecetv ocat enhvteceskv tes. 

9 Cen hervren, momet hofunen ekvnvn oh vretskvret. 

4 Momen erkvlke toyatskat, cen hopuetaken cvpvk- 
hokiheatskvs, momis Pucase ofyn mahecet, mvhayet, 
vivstvkes. 

5 Vtotkvlke, ena-vpeswv vevkvye ce pucasvken em 
apohievks, penkvlkv fekeketv vpvken, ce feke em mehen- 
wetv ofvn, Klist ohfvecvt o omen; 8 

6 henakv vtotketv tokon, este afvcecicvlke omekot, 
momis Klist em vtotkvlke omet, efeke viet Hesaketvmoese 
nake komat momecvket, 

7 Vkerrickv heren Pucasen em vtotkvks, momet este 
tokon. 

8 Heyvn kerret, este estomet nake estomis momecen 
omat, Pucase viet matan en heckvres, pucase oce tis, 
pueasseko tis. | 

9 Momen pucasvlké, matan em momecvks, ce'stemerri- 
cares maketvn e en hvlatet, momet Leun kerret, cemeu 
ce Pucase take hvlwe ofvn likes, momet este etemetueckv 
en sekot os. 

10 Espoken, tecvkkvyvte, Pucase ofyn ce yekevkekys, 
momet en yekcetv en yekce ofvn. | 
11 Setepokv Hesaketvmese est'emat omvlkvn vchoyvks, 
Puyvfekev Holwakat em mvkerretv vnrvpen svpaklatske 

tay vret. 

12 Catv, vpeswv tis ete'n cevlhoyet omékokv, momis 
ohfvnkvlke vnrvpet, yekcetv ocakat vnrvpet, yvmv ekvnv 
en yomucke evpvyvlken varvpet, puyvfekev holwvyeckv 
es hvlhawat vnrvpet, en cevlhoyet os. 

13 Monkv setepokv Hesaketvmese est'emat omvikvn 
evwepvks, netty holwvhokat ofyn es? vnrapatske tayvret, 
momet nak’ omvlkvn momecatskof, svpaklatske tayvres. 

14 Monkv svpvklvkes, ce tetackvn mehenwvn es wvna- 
wicet, fvecetv hokpe-svrvnakvn vlumhicet, 

15 Momet opunvkv-herv herkv emetetaketvn ce 'leta- 
ken vtehvket, 

16 Omvikv emuntalat, vkvsvmkv sevrvnvkvn ocatsko- 
fvt, men holwvyeev em fvske fenkakat omvikvn es 
vslecatske tayvres. 

17 Vhesaketv sekvpvtukvn cvwvkes, momet Puyvfekev 
em eslafkv-cvpkon, mvt Hesaketvmese em opunvkvt omes. 

18 Estofis Puyvfekev ofvn kusvpkv omvlkvn, momet 
mekusvpkvn es emekusvpaket, momet mv ohfveevn mo- 
mis-kometv omvlkvn, momet emekusapvlke omvlkvn em 
emekusapet es vketecaket, | 

19 Momet vm emekusvpatsket punvkvn v'mhoyvren, fek- 
hvmket ev cukwvn hvwvklecaren, opunvkv-herv en nake- 
ehkat kerkuecaren, 

20 Mv esvrahkvn este-en-wiketv svlvfkuehocat toyvyat, 
mv ofvn fekhvmkit, opunvyare tetayat oren opunvyaren. 

21 Momen vn nakvfvstetvn, momet estomen arvyat 
kerratskvre svrahkv, Tekekvs, tecakkvte vnokecke, momet 
Puease ofv vtotkv enhonrvke tetayat, nak’ omvlkvn cen 
kerkuecvkvres. | 

22 Mata svrahkvn mvn ec oh'totvkvyvtes pun nakvfvste- 
tvn kerratskvren, momen ce feke taken emahlvpvtvkvren, 

23 Tecvkkakvte herkvt em ocvkekvs, momet vkvsvmky 
vpvke vnokeckvt Hesaketvmese, Erke, momet Pucase 
Cesvs Klist aenkvpvket. 

24 Vnokeckv vhopvnkeko tetayat pu Pucase Cesvs Klist 
'svnokeeakat omvlkvn heromkvt vpvkvkekvs. Emen. 


T Pal Heyv cokv Lom ofyn coyvtes momet Efesvnvlken Tekekvs 
'soh ’totvtes. 





COKV ENHVTECESKV 


 MEKUSAPVLKE VTEKAT 


OHTOTVTE. 


SETENTVCKE I. 


MV nake enhvteceskv vteke ocvte, poheyvte, pu turwv 
es heceyvte, momet oh heceyvte, momen punke celayvte 
mv hesaketv em opunvkv a en kvpvkat. 

2 Hesaketv heckvtet os, momen heceyvtet os, momet 
kerkueceyvtet os, momen mv hesaketv em eyuksv-seko 
Erke vpake tate, momet pun kerkuecvkvten ce hecicvke- - 
yet os. 

3 Mv nake heceyvte momet poheyvtet, cen kerkuecvke- 
yet os, cemetaken etohkvlketv pum ocatske taren, momen 
pum etohkvlketv mehenwusen Erke, momet Eppuce Cesvs 
Klist vpaket os. 

4 Momen cem afvcketv taket fvcke taren heyv nanvke 
cen coyvkeyet os. 

5 Momen heyvt opunvkv em poheyvtet os, momet ker- 
kuecvkeyat, Hesaketvmeset hvyayvkets, momen eme ofv 
yomucke seko mahet os. b 

6 Etohkvlketv emen etem oceyés maket yomucke ofvn 
yvkvpakén omat, lakséyet os, momet mehenwvn mome- 
cékot os. ER 

7 Momis eme hvyayvke ofv likat omen hvyayvke oben 


Creek. 

yvkvpakén omat, etohkvlketv etem océyés momen Ep- 
puce Cesvs Klist e catvt naorketv omvlkvn pun hvsvtecet 
OS. 

8 Naorketvn océks makén omat, e emvkerreyet os, 
momen mehenwy epu "pikekot os. 

9 Naorketv pun kvpvyecievret, momet fvecetv tokat 
omvlkvn pun hvsvtecvret, mvt vkvsvmvkvre oret fvccet 
omes, pun naorketvn kerkuecén omat. 

10 Naorkéks makén omat, emen laksvn hayeyet os, mo- 
men em opunvkv epu ’pikekot os. 


SETENTVCKE II. 


Vw hopuetakuce, naorkatskekaren heyv nanvke cen co- 
yvkit omis. Momen este estomet naorken omat, Erke 
vpvken em viastvn oceyet os, Cesvs Klist fvecan. 

2 Momen pun naorketv oh homeckvie emahlvpvtecicvts, 
momet punake tvlkekon, momis ekvnv omvlkv enaken. 

“3 Momen em vhakvn veayecén omat, eme kerreyatet es 
kerreyet os. | 

4 Estimvt Kerris makatet em vhakvn vcayeeekat, este 
laksvts, momen fvccetv vpikekot os. 

5 Momis estimvt em punvkv vcayecat, nehenwvn eme 
ofyn Hesaketvmese em vnokeckv esfvcket os, eme ofv 
toyeyat heyvn es kerreyet os. 

6 Estimvt mv ofvn vfekhonnis makatet mv yvkapvte 
omen emet yvkvpvre tayet os. 

7 Etecakkeyvte toyatskat, vhakv mucvse tokon, momis 
vhakv veule enhvteceskv vteke ocatskvten cen coyvkvyet 
os: Mv vhakv veulat enhvteceskv vteke opunvkv po- 
hatskvtet mv tes. 

8 Hytvm vhakv mucvsen cen coyvkvyet mv nake eme 
ofr, momet ceme ofyn mehenwet omes, yomucket hoyv- 

nepekv, momen hvyayvke mehenwatet hiyomat hvyaya- 
kekv. | 

9 Mv este hvyayvke ofvn hueris makat, momet, etecak- 
katen en homecat, hiyomis yomtcke ofvn huere munkvt os. 

10 Etecakkat vnokecat, hvyayvke ofvn vfekhonnet os, 
momen naket elentappuecvre sekot os. 

11 Momis etecakkvte en homecat yomucke ofvn huérés, 
momet yomucke ofvn yvkapét os, momet estvmin ayat 
kerrekot os, yomucket e turwvn em vrvnayet onkv. 

19 Hopuetakuce, mv en hocefkv vrahkvn cen naorketvt 
cen kvpvkvkvtet onkv, cen coyvkit omis. 

13 Erkvlke toyatskat, mv enhvteceskv vtvte hueran ker- 
ratskvtet onkv, cen coyvkit omis. Este hunvntake mv- 
nettvke toyatskat, mv holwvyecvn ohfvnkatskvtet onkv, 
cen coyvkit omis. Hopuetake toyatskat, Erke kerrats- 
kvtet omekv, cen coyvkit omis. 

14 Erkvlke toyatskat, mv enhvteceskv vtvte hueran ker- 
ratskvtet onkv, cen coyvkvytet omes.  Este-hunvntake 
mvnettvke toyatskat, ce yekevket omen, Hesaketvmese em 
opunvkvt ee ofvn vfekhonnet omen, mv holwvyecaten oh- 
vnkatskvtet omekv, cen coyvkvyvtet os. 

15 Ekvnv vnokehcatskvs, momet nanvke ekvnv vtehka- 
teu. Este estomet ekvnvn vnokecet on omat, Erke vno- 
keckv vpikekot os. 

16 Nake ekvnv vtehkat omvlkvt, vpeswv em eyackv, 
eturwv em eyackv, momet hesaketv em ekvsv.nkv, Erke a 
en kvpvket omeks, momis ekvnv a en kvpvket onkv. 

17 Momen ekvnv momet nake em eyackvu hoyvnépét 
os, momis este Hesaketvmese komaten momecatet estofis 
vfekhonnet os. 

18 Hopuetakuce, oketv espokets, momen Klist-vnrapv 
vlvkvranen pohatskvtet onkv, hiyomis Klist-vnrapvlke 
` sulket omes. Mvn es kerreyet omes, oketv espoke tat. 

19 Pun kvpvket esossvkvtet os, momis epu 'pvke toka- 
tes epu ’pvkvke taten omat, epu ”pvkake munkvnt omekv, 
momis esossvkvtet os omylkvt epu 'pvkekot omat ker- 
kuecvret. = 

20 Momis centake Vcakat en kvpvken vfeyetvn ocatskes, 
momet nake omvlkvn kérratsket os. — 

21 Mehenwv kerratskekat svrahkvn cen coyvkit omvka- 
tes, momis kerratskat svrahkvn, momen lvksetv vtekat 
mehenwvn aossekot omekv, cen coyvkvyvtes. 

22 Estimvt este-laksvt o haks, Cesvs Klist tat laksecat 
mv tokon omat? Mv Erke, momen eppuce helaksecatet 
Klist-vnrapvt os. | 

23 Eppuce helaksecat vtekat Erken ocekot os; momis 
Lippuce oh vkvsamat Erkeu ocet os. 

24 Monkv enhvteceskv vteke mv pohatskvtet ec ofvn 
fekhonnekvs. Mv enhvteceskv vteke pohatskvtet ec ofvn 
tekhonnen omat, centakeu Eppuce momen Erkeu ofvn 
fekhonnatskvres. 

25 Momen setemfvecetv es pu temfaccvte heyvt mv tes, 
hesaketv meyuksv sekot. 

26 Mv ce mvkerrvkat obfvccvn heyv nanvke cen coyv- 
kvyvtet os. i 

27 Momen emen a en kvpvke vfeyetv cen heckvkvte ec 
ofvn fekhonnet os, momen este estomet ce mvhayvkvre 
ce yacvkekot os, momis mv víeyetv mehenwvt omet, 
lvksetv tokot os, momet nake omvlkvn ce mvhayvket os, 
momen mv ce mvhayvkvte vevkvyen eme ofvn fekhon- 
natskvres. 

28 Momen hiyomat hopuetakuce toyatskat, eme ofvn 
fekhonnvkes, héckof fekhvmketvn oceyvren, momet vla- 
kof ehomv epu'lsekaren. 

29 Emet fvccet omen kérratsken omat, fvecetv momecat 
vtekat, mvn es heckvtet omen kerratsket os. 


sudes 

SETENTVCKE III. 

VNoKECEV estvmahe Erke pu'mvten hecvkes Hesake- 
tvmese eppucetake pu kihocvren. Monkv ekvnv pu 
kerrekot os, emen kerrekot omvtet okv. 

2 Vnokeckatskat, hiyomat Hesaketvmese eppucetake 
toyés, momen nake toyvraneyat hvte heckekot os, momis 
emet heckofv mv omeye taretut kerrés, estomet omate 
mv omen heceyvret okv. 

3 Momen este heyv enhonrkvn eme ofvn ocat kt: 
eme hvsvtkat omet, e hvsvtecet os. 

4 Naorketv vfastat vtekat vhakvu kacet os, naorketvt 
vhakvn kvcetvt omekv. | 

5 Momen naorketvn pun kvpvyecicvret hecket omvtet 
on kerratsks, momen eme ofv naorketv sekot os. 

6 Eme ofvn vfekhonnat vtekat naorkekot os, naorkat 
vtekat emen hecekates, momet kerrekates. 

7 Hopuetakuce toyatskat, estimvt ce mvkervyvkats ; 
fvecetv vfastat, eme fvccat omet, fvecet os. 

8 Naorketv vfastat Este-nekricv enakets.  Este-nekriev 
enhvteceskv vteken naorkvt onkv, momen Este-nekricv 
em vtotketv vhopvnvre svrahkvt Hesaketvmese Eppuce 
hecket omvtes. 

9 Hesaketvmese es heckat vtekat naorketv vfvstekot 
omes, e nerkvt eme ofvn fekhonnet onkv, momen naorke- 
ko tayet os "Hesaketvmesen es hecket omekv. 

10 Heyv ofvn Hesaketvmese en hopuetake kerkvket os, 
momen este-nekriev en hopuetake. Fvccetv momecekat 
vtekat Hesaketvmese vpvkekot os, etecakkate vnokeceka- 
teu. 


11 Heyv opunvkv, etenokeceyvre makan, enhvteceskv 
vteken pohatskvtet omekv, 

12 Holwvyecat enake Ken onkot, momet etecakkvte 
elecvte, momen estomen elecet omvt haks? em vtotketv 
holwahoket omen momen etecakkvtet fvecvken omeky. 

13 Etecakkvyvte toyatskat, ekvnvt cen homecvken 
omat, estomahes kohmatskvs. 

14 Elkvn en kvpahket hesaketvn erat omet kerrés, 
etecakkvten vnokeceyet okv. ^ Etecakkat vnokecekat 
elkv ofvn fekhonnet os. 

15 Etecakkat en homecat vtekat este-elecv tes, momen 
este-elecv vtekat hesaketv yuksv sekat vpikekot omen 
kerratsket omoes. 

16 Hesaketvmese em vnokeckv heyvn es kerreyet os, 
en hesaketvn pun wvkecvtet omekv, momen pumeu pun 
hesaketvn etecakkeyvte en wvkeceyvre tayet os. 

17 Momis estimvt yvmv ekvnv enake heran ocepet 
omen, momet etecakkvtet en kusvpket on hecis, envcofv 
em vnokeckun em vkhotten omat, estomet Hesaketvmese 
vnokeckv vpike haks ? 

18 Vn hopuetakuce, opunvkv ofyn monkat tulaswv ofvn 
vnokecet ohmeyats, momis mehenwv, momet vtotketv 
ofvn. 

19 Momen mehenwv vpvkeye tat heyvn es kerreyet os, 
momen eme ehomvn pu feke mvhlvpvteyvres. 

20 Monkv pu feket ep ohtvccecen omat, Hesaketvmeset 
pu feken "sen rakket omet, nak’ omvlkvn kerret omes. 

21 Vnokeckatskat, pu feket ep ohfvececekon omat, He- 
saketvmese ohfyccv fekhvmketv oceyet os. 

29 Monkv naketo estomen vpoheyis eme en kvpvken 
pun hecket os, em vhakv veayeceyatet ehomv nake afvece- 
cican momecékv. 

23 Momen heyvt em vhakv tes, vhakv pu'mvte vevkv- 
yen Eppuce Cesvs Klist hocef kvn oh vkvsamet, etenoke- 


ceyvret, 

24 Momen em vhakv vcayecat, eme ofvn vfekhonnet os, 
momen emeu mv este ofyn, Momen Puyvfekcv pu'mvte 
etehoyvnen pume ofv vfekhonnetat es kerreyet os. 


SETENTVOKE IV. 


VNOKECKATSKAT, puyvfekcv omvlkvn oh vkvsahmatskvs, 
momis puyvfekev Hesaketvmesen a en kvpvkvke tat 
ohkerrvks, owalv laksvlke sulket ekvnv sohceyvtet onkv. 

2 Heyvn Hesaketvmese em Puyvfekev es kerratsket os. 


Cesvs Klist vpeswv ofvn vlvkes Puyvfekev makat Hesa- 
ketvmese vpvket os. 


3 Momen Cesvs Klist vpeswv ofv vlvkes puyvfekev 
makekat vtekat Hesaketvmese vpvkekot os, momen heyvt 
Klist-vnrapvts mvt vlvkvrane pohatskvte, momen hiyomis 
ekvnvn aret os. 

4 Hopuetakuce, Hesaketvmese enake toyatsks, momet 
mv Klist vnrapviken ohfvnkatskvtet os eme ece ”pikatet 
ekvnv vpikan 'sen rakket omekv. 

5 Ekvnv enaket omåkes, monkv ekvnvn opunvyecaken, 
ekvnvt em apohicet os. 

6 Hesaketvmese enake toyés; Hesaketvmese kerrat pum 
apohicet os; Hesaketvmese vpvkekat pum apohicekot 
os. Puyvfekev fvccan momet Puyvfekcv fvecekaten 
heyvn.es kerreyet os. 

4 Vnokeckatskat, etenokecvkeres; vnokeckv Hesa- 
ketvmesen a en kvpvket omekv, momen vnokecat vtekat 
Hesaketvmesen es heckvtet os, momet Hesaketvmesen 
kerret os. ` 

8 Vnokecekat Hesaketvmese kerrekot 08, rafe: 
set. vnokeckvt okv. 

9 Momen Hesaketvmese Eppuce hvmkuse AA 
eteropotten hesahokepeyvren ekvnvn ohtotvtet onkv, 

Hesaketymese ep ohfveev vnokecky ocat heyv ofvn 
hecket os. 

10 Momen vnokeckv heyv ofvts, pumet Hesaketvmesen 
vnokeceyat tokon, momis emet pumen epu'nokecétut Ep- 
pucen atotvtet os pun naorketv es feketvn. 

11 Vnokeckatskat, Hesaketvmese momén epu”nokeevtet 
on omat, pumeu etenokeceyvre tetayet os. 

12 Estimvt estofvn Hesaketvmese hecvte sekos. Eteno- 
keceyet on omat, Hesaketvmeset ep ofvn fekhonnet os, 
momen em vnokeckvt ep ofvn es fvcket os. 

13 Momen eme ofvn fekhonneyet omen, emeu ep ofvn 
fekhonnet omen kerrés, em Puyvfekcv akvpvken pu'mv- 
tet omeky. 

14 Momen Erket Eppuce ekvnv Hesayecvn atotvtèt 
omen heceyvtet omet, momet kerkueceyet os. 

15 Estimvt Cesvs Hesaketvmese Eppuce tes make ker- 
kuecat, Hesaketvmeset eme ofvn fekhonnet omen, emeu 
Hesaketvmese ofvn fekhonnet os. 

16 Momen Hesaketvmese vnokeckv pum ocat kerreyvtet 
omet momet vkvsvmeyvtet os. Hesaketvmeset vnokec- 
kv tes. Momen vnokeckv ofvn fekhonnat Hesaketvmese 
 ofvn fekhonnet os, momen Hesaketvmeset eme oben 
vfekhonnet os. 

17 Momen heyv ofvn pum vnokeckv etemvpoket os; 
Ohfvcceckv-nettv omof fekhvmketvn oceyvren, eme omet 
. yvmv ekvnvn pumeu fulleyet omekv. 

18 Vnokeckv ofv penkvlkv sekot os, momis vnokeckv 
etemvpokat penkvlkv ossicet os, penkvlkv tat estemerkvn 
ocet onkv. Este penkalat vnokeckv ofv etemvpoken 
hahoyekot os. 

19 Emet homvn epu'nokecvtet onkv, vnokeceyet os. 

20 Este Hesaketvmesen vnokecvyes makat, etecakkan 
en homecen omat, este-laksv tes. ^ Estomet, etecakkan ` 

heevte vnokecekat, Hesaketvmese hecvte sekatet vnokece 
taye haks ? 

21 Momen heyv vhakvn eme a en ws océs, este 
Hesaketvmese vnokecat, etecakkateu vnokecekvs. 


SETENTVCKE V. 


Czsvs mvt Klist tat vkvsamat vtekat Hesaketvmesen es 
heckvtet os, momen mv heckuecvte vnokecat vtekat mv 
es heckvten vnokecet os. 

2 Hesaketvmesen vnokecét, em vhakvn vcayeceyofvt, 
Hesaketvmese en hopuetakuce vnokeceyat, heyvn es 
kerreyet os. 

3 Momen Hesaketvmese vnokeceyat em vhakvn veaye- 
ceyat tes; momen em vhakv honhoyekot os. 

4 Momen naket Hesaketvmesen es heckat vtekat ekvnvn 
ohfvnkét os; momen pum vkvsvmkvt ohfvnketvts, ekvnv 
ohfvnkat. 

5 Estimvt ekvnv ohfvnkat to haks, Cesvs, Hesaketvmese 
Eppuce tat vkvsamat tokon omat? 

6 Uewv, momet catvu etehoyvne vlakvtet Cesvs Klist 
tes, momen uewv etehoyvne tvlkekon, momis uewv catv 
tepakv etehoyvnen, momen Puyvfekevt akerrv tes, Puyv- 
fekevt mehenwvt omekv. 

7 Momen Erke, Opunvkv, Puyvfekev Veakat estutcena- 
tet hviwe ofv akerrakat tokv, momen heyv tutcenat 
hvmkuset os. 

8 Momen Puyvfekev, catv, uewv estutcenat ekvnv 
akerrakat tes, momen heyv tutcenat etenhvmkuset os. 

9 Este kerkuecvten ésén omat, Hesaketvmese kerkue- 
evtet sen rakkes. Hesaketvmese mv Eppuce ohkerkue- 
cvtet Hesaketvmese kerkuecat tokv. 

10 Hesaketvmese Eppucen oh vkvsamat eme ofvn ker- 

kueckv ocet os. Hesaketvmesen oh vkvsvmekat laksvn 
hayvtet os, Hesaketvmese mv Eppuce ohkerkuecan vkv- 
svmekot omekv. 

11 Momen hesaketv meyuksv-sekon Hesaketvmeset 
pu'mvtet omen heyvt mv kerkueckv tes, momen heyv 
hesaketv Eppucen vpiket os. 

12 Estit mv Eppucen ocat hesaketvn ocet os. Hesake- 
tvmese Eppucen ocekat hesaketvn ocekot os. 

13 Hesaketvmese Eppuce hocefkv oh vkvsamatskan 
heyv nanvke cen coyvkvyvtet os, hesaketv meyuksv- 
sekon ocatskatet kerropatskvren, momet Hesaketvmese 
Eppuce hocefkvn oh vkvsvmatskvren. 

14 Momen eme komat vcvkvyen nake vpohén omat, 
pum apohicet.os; momen hey vt emen vfekrakketv oceyat tes. 

15 Momen pum apohicct on kerrén omat, nake estomen 
vpoheyis, mv vpohkv em'poheyvtet oceyet omet kerrés. 

16 Estimvt etecakkvtet naorketv elkv orekon naorken 
hecen omat, vpohvres, momen mv elkv oreko naorkakan 
eme vpohan hesaketvn emvres. JElkv oret naorketv oces. 
Mv svrahkvn mekusvpvres makvkot os. 

17 Fvecetv tokat vtekat naorketvts, momen elkv orekot 
naorketv ocet os. 

18 Este Hesaketvmese es heckvte vtekat naorkekot 
omen kerrés, momis mv coste Hesaketvmese heckuecvte 
tat e veayecet os; momen holwvyecatet celayekot os. 

19 Momen Hesaketvmese vpvkeyet omèt kerrés, mo- 
men ekvnv omvlkvt holwvyeckv ofvt os. 

20 Momen' Hesaketvmese Eppuce vlvket omen kerrés, 
' momet mv fvecan kerreyvre tayen vkerrickvn pu'mvtet 
os, momet fvecan mv Eppuce Cesvs Klist vtehkeyet os. 
Heyvt Hesaketvmese fvecat tes, momet hesaketv meyuk- 
sy-sekat tes. 

91 Hopuetakuce, nake vhake em e veayecvkes. Emen. 


COKV SVHOKKOLAT 


MEKUSAPVLKE VTEKAT 


OHTOTVTE. 


SETENTVCKE I. 


VouLar toyvyat cuko-pucase hokte enhopokvte toyetskat 
punvkv ec ohtotis, momen, en hopuetakuceu, mehenwv ofv 
vnokecakvyat, momen vn tvlkekot, momis mv mehenwy 
kerrvkvte vtekateu ; 

2 Mehenwv ep ofv fekhonnat momet estofis epu ”pakv- 
ranat svrahkvn. 

3 Hesaketvmese Erke, momet Pucase Cesvs Klist Erke 
Eppuce a en kvpvken heromkv, merkv momet herkvu ece 
'pakekvs, mehenwv momet vnokeckv ofvn. 

4 Erke a en kvpvke vhakv pun heckvte vevkvyen cen 
hopuetake mehenwv ofvn yvkvpaken kerrvyat tayen ve 
afackvtet os. | 

5 Momen hiyomat cuko-pucase hokte toyetskat, vhakv- 
muevsen cen coyvyvte omecvkot, momis mv enhvteceskv 
vteke oceyvte vevkoyen etenokeceyvren cem vpohvyet os. 

6 Momen heyvt vnokeckv tes em vhakv vevkvyen yvkv- 
pvkeyvret. Momen mv enhvteceskv vteke ocvte pohets- 
kvte ofvn yvkvpetskvret vhakv tes. | 

^! Mvkerrvlke sulket ekvnv sohcey vtet omekv Cesvs 

Klist vpeswv ofv vlakat kerkuecvkekat, heyvt mvkerrv 
tes momet Klist vnrapv tes. 

8 E vketecvkes mv nanvke vtotkeyvte puu sumecekaren, 
momis feketv fvcken eseyvren. 

9 Este naorkat vtekat, momet Klist em vhakv ofv vfek- 
honnekat Hesaketvmese ocekot os; Klist em vhakv ofvn 
vfekhonnat heyvt Erke Eppuce tepakvn ocet os. 

10 Estimvt cem vlaket heyv vhakvn svlvkekon omat, 
cen cuko ofv evpahyetskvs, momet afvcecice tayen opu- 
nahyetskvs. = 

11 Hstemvt afvcecice tayen opunayat en nak vfvstetv 
holwahokan ohvpvket omekv. 

12 Nanvke sulken cen coyetv ocit cokvn lvste tepakat 
es cen coyetv komvkos; momis ec oh ahtin etehecen ce 
tempunvyaret cv'nhonres, pum afveketvt fvcke taren. 

13 Etecakketskat kokte en hopokvte en hopuetakucet 
. ece 'sekvket os. Emen. 


COKV SVTUCENAT 


MEKUSAPVLKE VIEKAT 


CANE 


OHTOTVTE. 


SETENTVCKE I. 


Krys vnokecketske, mehenwv ofv ece ’nokecvyat, vculat 
toyvyat opunvkv ec ohtotis. 

2 Vnokecketskat, nake cem ohvtvlaken, momet ce ev- 
fekne taren cem puyvfekev em ohvtvlakat etvpomen nake 
omvlkv 'sen hoyanen komvyet os. 

3 Etecakkeyvtet yihcet mehenwv ece "pikan kerkueca- 
kof, tayen ve afackvtet omekv, mehenwv otv yvkapetskat 
etvpomen. 

4 Vn hopuetake mehenwv ofvn yvkvpakvcuken pohvyat 
afveketv mv sen hoyanat ocvkot os. 

5 Vnokecketskat, etecakkeyvte momet  tvlepurvlke 
ohfveev nake estomis em vtotketskat, vfekcakhet mome- 
cetsket os. 

6 Emekusapvlke ehomv cem vnokeckv kerkuecakvte, 
Hesaketvmese em en heren evpayetskat heren momecet 
ometskvres. 

7 Eme e hocef kv svrahkvn tvlepurvike naken en evwe- 
kot esossvkvtet omekv. 

8 Monkv mv omakat evweyvre tetayet os, mehenwetv 
em vnicvike toyeyvret. 

9 Emekusapvlke cokvn ohtotvyvnks, momis Tiotefes 
Dome huerihoevre em vlostatet pu cvwvkekot os. 

10 Heyv omecicen, vlakin omat, em vtotketv momecat 
vkerricares, opunvkv holwahoken 'sepu'nrapet, momet 
mvn 'semvhlvpvtkekot, momet eme tecakkeyvte evwekot, 
momet mv cvwetv komakat tis em vsehet, momet emeku- 
svpkv-cuko sossicet os. 

11 Vnokecketskat, holwakat vevkahyetskvs, momis heran 
vevkvyvs. Este here momecatet, Hesaketvmese vpvket 
os momis holwake momecatet Hesaketvmese hecvte 
sekos. 

12 Este omvlkvt momet mehenwetvu Temetevs heren 
ohkerkuecaket os, momen pumeu ohkerkueceyet os, mo- 
men pum ohkerkueckv fvcevt omen kerratsket os. 

13 Nanvke sulken coyetv ocvyvnks, momis lvsten es- 
coyetv tepakat es cen coyetv komvkos. 

14 Momis hofunekon ce hecares komvyet os, momen 
etehecet etempunahoyeyvres komit cv'nhonres. Herkyt 
eem ocekvs. Pun hessvlket ece'seket os. Pun hessvlke 
hocefet vsekvkes. 

